
Viešpatie, aš buvau nebūtyje be galo menkas ir ramus. 
Mane sutrikdė vien tam, kad nublokštų į šį keistą karnavalą. 
POLIS VALERI 


Jei Kalvino mokymas bitų buvęs netgi kalte iškaltas akmeny 
ir jei paties dangaus Viešpaties ranka būtų mums jį dovanojusi, 
tai vis vien ne kažin kiek būtų pagyvavęs nerasdamas sau 


reikalingos atramos realybėje. 
MARKAS REZERFORDAS 


| 
Niūstedo Baironai 


Nuostabioje Šervudo girioje netoli Notingamo pasirodė tarp 
ąžuolų keletas vienuolių. Tai buvo Šv. Augustino ordino 
reguliarieji kanauninkai juodais abitais. Anglijos karalius Hen- 
rikas II, pagrasytas ekskomunika už Tomo Beketo nužudymą, 
buvo davęs popiežiui apžadą daryti atgailą ir aukoti vicnuo- 
lynams. Tėvai nusižiūrėjo slėnį prie upelio ir ežero. Medžiai 
krito vardan Dicvo garbės ir karaliaus sielos išganymo. Geras 
skynimas buvo išskintas. Paskui ėmė dėti pilkus akmenis ir su- 
dėjo arkas, rozetcs — nedidelį, bet dailų vienuolyną. Graži 
gamta, vanduo, miškas švelnino jo rūstį. Abatija buvo paskirta 
švenčiausiajai Mergelei ir pavadinta Niūstedu, Švenčiausio- 
sios Marijos Nausėdija, Sancta Maria Novi Loci. 

Ordino nuostatai buvo paprasti. Vienuoliai turėjo duoti 
neturto įžadą, mylėti Dievą ir savo artimą, kūną marinti 
pasninkais, nerūstinti žmonių ir nežiūrėti į moteris. Be to, 
gerbdami ordino įsteigėjo atminimą, jic kasmet dalindavo 
pavargčliams išmaldą. 

Tris šimtmečius gyvavo Niūstedo abatija ant cžero kranto. 
Bet laikai ėjo sunkyn, tikinčiųjų pamaldumas — menkyn. 
Žmoncs pagavo noras mokytis; valdovų fundacijos tekdavo 
koledžams, universitetams, ligoninėms. Bendruomenė, atsira- 
dusi dėl to, kad vieną karalių graužė sąžinė, atsidūrė pavojuje 
dėl kito karaliaus užgaidos. „Ponia Ana Bulin nebuvo rinkti- 
nė gražuolė. Tamsaus gymio, ilgo kaklo, plokščios krūtinės, 
didžiaburnė, ji, apskritai pačmus, neturėjo kuo didžiuotis, tik 
valdovo geismu ir savo juodomis puikiomis akimis." Šiaip ar 
taip, dėl jos įvyko didžioji schizma. Henrikas VIII parcikala- 

vo iš popicžiaus anuliuoti bulę, įteisinusią jo santuoką su Kot- 
ryna Aragonicte. Popiežius nesutiko. Lordai, Anos Bulin 
šalininkai, įkalbėjo karaliui, kad, panickinęs popiežiaus au- 
toritetą, gali patenkinti ir kūno meilę, ir pinigų meilę. 

Buvo išleistas aktas konfiskuoti karūnos labui visus vic- 
nuolynus, gaunančius mažiau negu du šimtus svarų pajamų. 
Bažnyčios parcigūnai ir mokesčių rinkėjai ėmė inspektuoti 
vienuolynus. Pagal įstatymą, kuris nuo amžių gerbiamas šiame 
krašte, vicnuoliai patys „savo noru" turėjo visko atsisakyti. 
Daktaras Londonas pagarsėjo savo apsukrumu greitai išgauti 
sutikimą. Aktą pasirašius, abatija pereidavo karaliaus nuosa- 
vybėn; jos turtą karalius parduodavo, 0 valdą atiduodavo 
kokiam nors dideliam senjorui, tuo užsitikrindamas jo ištiki- 
mybę naujajai Bažnyčiai. Vienuolius paleidęs clgetomis, 
karalius ne kažin ką iš to susikūrė. Manuskriptus supirko 
krautuvininkai victoj vyniojamojo popieriaus. „Senos liturginės 
knygos: šcši denarai." Toks buvo vienos bibliotekos inventoriza- 
cijos aprašas. Na o iš nuskurdintų Bažnyčios tarnų kas gavo 
„pažymėjimą“, t. y. teisę stoti į civilinę tarnybą, kas — kelis ši- 
lingus pensijos. Jie beveik visi iš Anglijos pasitraukė į Airiją, 
Škotiją ar Flandriją. „Šitaip Bažnyčia virto grobiu plėšrūnams 
grifams, kurie puošėsi jos gražiosiomis plunksnomis." 

Niūstede, daktaro Londono verčiami, prioras Džonas Blci- 
kas ir vienuolika kanauninkų pasirašė atsisakymo aktą 1539 
metų liepos dvidešimt pirmąją. Priorui buvo paskirta pensi- 
jos dvidešimt šeši svarai, O kitiems — po tris svarus šešis 
šilingus ir aštuonis denarus. Vienuoliai traukdamiesi įmetė į 
ežerą fundacijos chartiją ir pultą su variniu creliu, išplėštą iš 
daktaro karcivių. Paskui leidosi į kelią. Po Niūstedo kukme- 
džiais niekas daugiau nesimeldė už karalių siclas. Ir ponios 
Anos Bulin galva su juodu plaukų vainiku jau buvo nulėkusi 
nuo budelio kirvio. Kaimiečiai gailestaudami išlydėjo akimis 
vienuolius ir buvo šventai įsitikinę, kad nuo šiol jie ims vaiden- 
tis tuščiosc celėse, 0 pati abatija atneš nelaimę tam, kas ją 
išdrįs nupirkti. Po kokių metų karalius Henrikas VIII už aš- 
tuonis šimtus svarų pardavė vienuolyną savo ištikimam vasalui 

serui Džonui Baironui, kuris buvo pramintas Mažuoju Seru 
Džonu Ilgabarzdžiu. 

Šitasai Baironas, apsigyvenęs Niūstede po kanauninkų, 
buvo vicnos seniausios grafystėje šeimos galva. Baironai, 
arba Barunai, atsikėlė iš Normandijos su Vilhelmu Užka- 
riautoju; jic pasižymėjo per Kryžiaus karus, paskui per Kalė 
apgulimą ir valdė didžiulius dvarus ne tiktai Notingamo 
apylinkėse, bet ir Ročdeilyje, ir Kleitone, Lankašyro grafys- 
tėje. Jų devizas buvo „Tikėk Baironu" — Crede Biron, taip jic 
rašė savo pavardę nusižiūrėję į prancūzus, mat giminiavosi su 
markizais dc Bironais. Mažasis Seras Džonas Ilgabarzdis per- 
dirbo gotikinę abatiją į pilį su šaudymo angomis, ir jo 
palikuonys pamėgo tą būstinę. Po šimto metų vienas jų, ištiki- 
mas Karolio I Stiuarto draugas, vadovavo kavalerijos pulkui 
per pilietinį karą tick pat drąsiai, kick ir neapdairiai, pirma 
laiko ėmęs šaudyti Edžhilyje, paskui vėl Marston Mūre, ir už šią 
dvigubą klaidą buvo pakeltas karalystės peru ir Ročdeilio 
lordu Baironu, 0 tuo tarpu princas Rupertas savo dicnoraštyje 
pasižymėjo: „Daug žalos pridarė per ankstyvas lordo Bairono 
šaudymas." Bct labiau už strateginius sugebėjimus buvo verti- 
namas naujojo lordo pastovumas. Jis visada ėjo už karalių. 
Niūstedą apgulė parlamento armija; senais mūrais liejosi siera ir 
lydytas švinas; plynas it veidrodis ežero vanduo, kažkada atmu- 
šinėjęs himnų ir psalmių aidą, dabar skleidė iki pat giriai 
mirštančiųjų aimanas, muškietų pokšėjimą, trimitų garsus. 
Po Kromvelio pergalės lordas Baironas eskortavo Karolį II 
Stiuartą į Prancūziją ir jam ištikimai tarnavo, nes jo žmona 
ledi Bairon (kaip tvirtina misteris Pypsas buvo septyniolikta 
tremtinio karaliaus meilužė. 

Laikui bėgant, giria aplink abatiją pamažėl retėjo, atsira- 
do dirbamų laukų, fcrmų, kaimų. Bandos daniclių laikėsi 
ąžuolynuosc. Baironų dvaras jau nebebuvo toks atkampus: 
šiose victosc pasistatydino namus ir kitos turtingos šeimos. 
Gražiausias ir artimiausias buvo Anslis, kuriamc gyveno Ča- 
vortai; su Niūstedu jį jungė ilga ąžuolų alėja, vadinama 


*PYPSAS SAMJUELIS (1633—1703) — anglų memuaristas. (Vert. past.) 

Vestuvinc, mat abi šeimos giminiavosi: trečias lordas Bairo- 
nas buvo vedęs vikonto Čavorto dukterį Elizabetę. Tasai trečias 
lordas Baironas XVII amžiaus pabaigoje jau buvo nusigyve- 
nęs. Laikas parodė, kad ne vėjais nuėjo žmonių pranašystės, kai 
Baironai pirko abatiją; vienuolio šmėkla juodu gobtuvu klai- 
džiodavusi skliautuotais koridoriais, ir pati šeima nebuvo 
dalinga. Ketvirto lordo sūnų likimas įamžino kraupiąją Bai- 
ronų legendą: vyresnysis, penktas lordas Baironas, stojo prieš 
perų teismą už žmogžudystę, o jaunėlis, jūreivis, buvo laivy- 
no admirolas visai be laimės. 

Istorija apic tai, kaip penktas lordas Baironas nužudė savo 
pusbrolį, kaimyną ir bičiulį mistcrį Čavortą, Anslio dvarinin- 
ką, yra kvailai tragiška. Notingamo grafystės bajorai, būdami 
Londone, turėjo įprotį kartą per mėnesį rinktis „Žvaigždės ir 
Keliaraiščio" užeigoje Pcl Melo gatvėje. 1675 metų sausio 
dvidešimt šeštąją susitiko, kaip visada, smagus būrys. Besi- 
šnekučiuojant užsiminta apic medžiojamųjų paukščių ir žvėrių 
apsaugą. Misteris Čavortas buvęs tos nuomonės, kad reikią 
griežtai bausti brakonicrius. O lordas Baironas pareiškęs, jog 
geriausiai medžiojamuosius paukščius ir žvėris galima apsaugoti 
paliekant juos Dievo valiai. Misteris Čavortas kažkaip kan- 
džiai atsakęs, kad seras Čarlzas Sedlis (jųdviejų kaimynas) ir 
jis pats turįs daugiau medžiojamųjų paukščių ir Žvėrių 
penkiuose akruose negu lordas Baironas visuose dvaruose; 
jeigu juodu jais nesirūpintų, lordo Bairono valdose nebcbūtų 
nė vieno kiškio. Misteris Baironas pasiteiravęs, kur scro 
Čarlzo Sedlio dvarai. Misteris Čavortas atsakęs: „Jeigu domi- 
tės seru Čarlzu Sedliu, jis gyvena Dinstrite. O mane jūsų 
šviesybė gerai žino kur rasti". 

Šiais žodžiais, kurie buvo ištarti sausu tonu, ir baigėsi 
kalba. Lordas Baironas, išėjęs iš salės, rado misterį Čavortą 
bestovintį ant laiptų. Persimetę po žodį, paprašė tarną kokio 
nors tuščio kambario. Tarnas pastatė ant stalo žvakę, ir bajo- 
rai užsirakino. Po valandėlės nuaidėjo skambutis. Užeigos 
savininkas rado misterį Čavortą ir lordą Baironą besikaunan- 
čius. Misteris Čavortas buvo sunkiai sužeistas. Jis mirė 
nugabentas į namus. 

Peras žudikas teisiamas tik Lordų rūmų. Po keleto mėne- 
sių lordas Baironas buvo paprašytas pasiduoti į valdžios rankas, 
atseit, sėsti į Taucrį, ir iš ten, lydimas raitų sargybinių, karieta 
atgabentas į Vestminsterio rūmus. Budelio kirvis ašmenimis į 
kalinį gulėjo šalimais. Buvo apklausti Notingamo bajorai, tą- 
dien sėdėję užeigoje. Pirmas liudytojas, Žmogus atsargus, 
atsakęs: „Aš neprigirdžiu". Chirurgas pareiškęs, kad špaga 
pataikiusi į bambą ir perrėžusi skrandį. Paklaustas, ar nuo tos 
žaizdos misteris Čavortas miręs, chirurgas atsakęs tuo neabejo- 
jąs. Lordas Baironas neprisipažino kaltas. Vėliau buvo 
surinkti atsiliepimai: pirmiausia apklausti ne tokie kilmingi 
perai, paskui kraujo princai. Kaltinamasis buvo pripažintas 
nekaltas nužudymu, bet kaltas žmogžudyste, 0 tai pagal specia- 
lų perų statutą buvo kaip ir išteisinimas. Heroldas sušuko: 
„Klausykite, klausykite". Buvo perskaitytas teismo sprendimas. 
Lordas kancleris perlaužė baltą krivūlę, ir Viljamas, penktas 
lordas Baironas, paleistas, grįžo namo į Niūstedą. 

Tiesą pasakius, nė vienas iš ducliantų draugų nelaikė žudi- 
ko dideliu nusikaltėliu, nes misteris Čavortas buvo žinomas 
kaip akiplėšiškas breteris. Nugalėtojas saugojo iki savo gyvos 
galvos miegamajame ant sienos špagą, kuria nudūrė pusbro- 
lį. Bet Niūstedo apylinkėse, kur jis seniai buvo pramintas 
Piktuoju Lordu, dėl šios žmogžudystės į jį imta žiūrėti kaip į 
baisų žmogų. Apie jį buvo pasakojamos šiurpios istorijos, kai 
kurios tiesiog iš piršto išlaužtos. Neteisybė, kad jis, įsiūčio 
pagautas, nušovęs pistoletu savo vežėją, pasodinęs lavoną 
šalia savo Žmonos, pats atsisėdęs ant pasostės ir vežiojęs tą 
kraupiąją porą; neteisybė, kad įstūmęs ežeran žmoną norė- 
damas ją prigirdyti. Bet grynų gryniausia teisybė, kad buvęs 
pasiutusio būdo, visad nešiojęsis pistoletą už diržo, kad ledi 
Bairon buvusi su juo nelaiminga ir galų gale pabėgusi iš 
Niūstedo, O jis pasiėmęs tarnaitę, kurią kaimiečiai vadinę 
ledi Betc. Bcgėdiškai įsikaraliavus ledi Betci, Niūstedas nu- 
smuko. Tarnaitė meilužė pavertė gotikinę koplyčią tvartu, o 
keletą puikių skliautuotų menių — arklidėmis. Na o Piktasis 
Lordas po to, kai jo vienturtis sūnus prieš tėvo valią vedė 
pusseserę, visai čmė šalintis žmonių. Gyveno kaip laukinis. 

Žūtbūt stengėsi paleisti clgetomis savo įpėdinius. Kortų sko- 
las mokėjo parko ąžuolais, iškirto jų už penkis tūkstančius 
svarų ir konc visiškai sunaikino tokią girią. Volpolis, kuris 
tuo metu lankėsi tame krašte, rašė: „Aš susižavėjau Niūste- 
du, štai kur tikras gotikos grakštumas." Bet jis pridėjo, kad 
dabartinis lordas — beprotis, iškirtęs visus medžius ir „pasodi- 
nęs guotelį škotiškų pušų, kurios atrodančios kaip kumečiai, 
aprengti senovinėmis giminės livrėjomis iškilmingų švenčių 
proga". Norėdamas galutinai nuskurdinti sūnų, lordas Bairo- 
nas iššaudęs parke du tūkstančius septynis šimtus danielių ir 
dvidešimt vieneriems metams išnuomojęs už absurdišką 
kainą, už šešiasdešimt svarų metams, Ročdeilio dvarą, kur ką 
tik buvo rasta akmens anglies. 

Lordas Baironas linksminęsis it padykęs vaikas. Nakčia 
atidarydavęs upių šliuzus norėdamas sunaikint medvilnės 
fabrikus; nusiaubdavęs kaimynų ežerus; ant savo ežero kran- 
to pastatydinęs du nedidelius akmeninius fortus ir nuleidęs į 
vandenį žaislinį laivyną. Kiauras dienas jis vadovaudavęs jūrų 
kautynėms tarp laivų ir fortų, kurie šaudydavę vieni į kitus 
miniatiūrinėmis patrankomis. Lordas Baironas būdavęs vie- 
name katrame forte, 0 jo kamerdineris Džo Maris, išsitiesęs 
valtyje, komanduodavęs laivynui. Kartais jo šviesybė atsigul- 
davęs ant akmeninių grindų virtuvėje ir surengdavęs ant savo 
kūno svirplių lenktynes. Pernelyg lėtus svirplius ragindavęs 
šiaudeliais. Tarnai tvirtindavę, kad svirpliai pažindavę šcimi- 
ninką ir jo klausydavę. 

Jaunėlio brolio gyvenimas buvęs nc mažiau dramatiškas. 
Tasai Baironas (pocto senelis) buvęs drąsus, tačiau nedalin- 
gas jūrcivis, draugų pramintas Džeku Štormu, nes, vos tik jis 
iškeldavęs bures, kaipmat užcidavusi audra. Na, sakysim, kad 
ir tada, 1740 metais, kai išplaukė „Veidžeriu“, kuris turėjo 
dalyvauti ekspedicijoje prieš Ispanijos kolonijas ir sudužo ant 
rifų pric Čilės krantų. Vaizdas buvo pasibaisėtinas; didžiulės 
bangos ritosi per laivo duženas, vienas jūreivis išprotėjo, ckipa- 
žas pakėlė maištą, kapitonas turėjo šaudyti visai iš arti į savo 


*VOLPOLIS LIORACIJAS (1717—1797) — anglų rašytojas. (Vert. past. ) 

žmones. Šiaip ar taip, jaunasis Baironas parašė apsakymą 
apic laivo sudužimą, kurį vėliau išspausdino antraštc „Vei- 
džerio" žuvimas“, „pasakojantį apie didžius vargus, iškentėtus 
jo ir jo bičiulių prie Patagonijos krantų". Apsakymas susilaukė 
pasisekimo, pasidarė kaip ir jūrinės tematikos klasika. 

1764 metais fregatos kapitonas Baironas gavo įsakymą 
leistis „Dofinu" į kelionę aplink pasaulį ieškoti naujų žemių. 
Jis perplaukė Magelano sąsiaurį, vėl išvydo Patagoniją ir 
viens du baigė savo kelionę aplink pasaulį, neradęs nė vic- 
nos naujos žemės, jci neskaitysime Desolasjono salų. „O iš 
tiesų, — sako jo biografas, — jo kelyje buvo tiek nežinomų 
žemių, jog tiesiog neaišku, kaip jis jų nepamatė." Kai kuklusis 
žemių atradėjas grįžo namo, jis buvo pakeltas Niūfaundlendo 
gubernatorium, paskui admirolu ir 1778 metais, per Amcri- 
kos nepriklausomybės karą, vadovavo laivynui, kuriam buvo 
pavesta sulaikyti Prancūzijos, atseit, grafo d'Esteno, laivyną. 
Vos tik admirolas Baironas išplaukė į jūrą, užklupo audra, 
vienas jo laivas nuskendo, kiti sunkiai nukentėjo. Antrąkart 
išplaukęs, aptiko d'Esteną, bt pagal šeimos tradiciją per anksti 
pradėjo ataką ir buvo sumuštas. Po to jam daugiau nepatikėjo 
laivyno; jis mirė viccadmirolu 1786 metais. 

Admirolas Baironas turėjo du sūnus. Vyresnysis Džonas 
(mūsų herojaus tėvas) buvo kariškis, jaunėlis Džordžas An- 
sonas — jūrcivis. Baigęs Prancūzijos Karo akademiją, Džonas 
stojo į gvardiją ir visai jaunutis dalyvavo Amerikos karuosc. 
Dėl savo smarkaus būdo, keisto elgesio ir milžiniškų skolų 
buvo pramintas Džcku Padūkčliu. Dvidcšimtics metų grįžęs į 
Londoną, pavergė jaunos gražuolės markizės Karmarten širdį. 
Jos vyras lordas Karmartenas, būsimas Lydso kunigaikštis, jo 
didenybės karaliaus kamerheras, buvo Žmogus ramus, mo- 
kytas. Žmoną, aišku, traukė jaunasis Baironas Padūkėlis; po 
tčvo Mirties paveldėjusi Konjerso baronienės titulą ir keturis 
tūkstančius svarų rentos, paliko kamerherą, tris vaikus ir pa- 
bėgo su meilužiu. Lordas Karmarteras parcikalavo skyrybų ir 
buvo išskirtas. 

Jaunoji pora vicnu tarpu gyveno Aston Hole (namas buvo 
ledi Konjers), paskui išvažiavo į Prancūziją norėdami pabčg- 

ti ir nuo piktų liežuvių, ir nuo kreditorių. Ten ledi Konjers 
pagimdė dukrą, garbi4ją Augustą Bairon, ir mirė 1784 me- 
tais, nepakėlusi šiurkštaus vyro elgesio, anot Londono 
aukštuomenės; per ncatsargumą, anot Baironų, mat išjojo į 
medžioklę vos pakilusi po gimdymo. Sulig jos mirtim nutrū- 
ko pensija, paskirta iki gyvos galvos. 


II 
Gaito Gordonai 


Batas — madingas mineralinių vandenų kurortas. Širdgėlos 
graužiamas jaunasis našlys nuvyko pasivaikštinčti gražio- 
mis, it pasaga išlenktomis terasomis. Cia sutiko našlaitę škotę, 
turtingą įpėdinę mis Ketriną Gordon Gait. Mažutė raudonvci- 
dė ilga nosimi storulė gražumu pasigirt negalėjo, bet tėvas 
mirdamas paliko jai savo turtus, ir ji turėjo dvidešimt tris 
tūkstančius svarų, iš jų tris tūkstančius grynais (labai patogu 
apsimokčti dcgamas skolas), ir dar Gaitų dvarą, lašišų vers- 
lovių bei Aberdyno banko akcijų. 

Ketrina Gordon negalėjo pasigirt grožiu, bct savo kilminga 
giminc, vicna seniausių Skotijoje, „didžiavosi kaip Liuciferis". 
Pirmas lcrdas , arba Gaito senjoras, seras Viljamas Gordo- 
nas buvo Hantlio grafo ir Jokūbo II sesers Anabelos Stiuart 
sūnus. Bet tos iš karalių save kildinančios šeimos istorija vėliau 
klostėsi be galo tragiškai. Viljamas Gordonas prigėrė, Aleksand- 
ras Gordonas žuvo nuo žudiko rankos, Džonas Gordonas už 
lordo Mario nužudymą baigč gyvenimą kartuvėse 1592 me- 
tais, kitas Džonas Gordonas irgi ten pakliuvo 1634 metais 
už Valenšteino nužudymą. Rodos, kad Gaito Gordonų kabėta 
ant visų jų gencaloginio medžio šakų. Foodaliniai, sakytume bar- 
bariški, papročiai Skotijoje laikėsi ilgiau nei kur kitur. Vienam 


*Škotiška lordo forma. (Vert. past.) 

Gordonui ranka nesudrebėjo atvirai nudėti Aberdyno miesto ad- 
vokatą, kam tas sugriebė už apynasrio jo bičiulio žirgą. Nors 
karaliaus valdžia ir ragindavo tada piliečius imtis ginklo ir su- 
laikyti kaltininką, bet miestiečiai iš atsargumo su juo nė 
neprasidčdavo. Taip atsirado pavojinga kilmingų banditų padcr- 
mė. Gordonų temperamentas jau nuo mažens reikšdavosi. 
1610 metais trys Gordoniukai įsitvirtino Aberdyno gramatinėje 
mokykloje ir visą naktį gynėsi špagomis bei pistoletais. Gordo- 
nai tiesiog nepergalėdavo savęs. Tokie jau apsigimdavo. Šeštas 
Jerdas, sąmoningas piktadarys, sakydavo: „Negaliu susilaikyt. 
Žinau, kad manęs laukia cšafotas. Mano ranka turi blogų instinktų". 
Visą šimtmetį Gaito senjorai varė baimę šiauriniams kai- 

mams. Škotų baladėse — išvien šių žiaurių, patrauklių cinikų 
Žygdarbiai. Apie vieną Gordoną baladėje dainuojama, kad jį 
mylėjusi žmona, o jis mylėjęs ponią Binjė. Dėl turto jis nužu- 
dęs penkis našlaičius, ir už tai jam grėsusi mirties bausmė. 
Bausmės vykdymo dieną žmona ant kelių maldavusi karalių pa- 
sigailėt jos vyro: 

Tave aš myliu, Gordi, 

Tavęs pilna širdis. 

Aš netikiu, jog meilę 

Nelaimė suardys. 


Pažvelki, paukščiai plaukia 
Dangaus okeane — 
Jie poromis plasnoja, 
Ir jie supras mane. 
Suminkštėjusi karaliaus širdis, ir jis dovanojęs Gordonui, 
o tas, paleistas, riktelėjęs jį išgelbėjusiai žmonai: 
Kada Binjė iš tolo 
Pamoja piršteliu, 
Žiūrėt į jus, brangioji, 
Aš niekaip negaliu. 


Tokie buvo Gaito senjorai, paženklinti tragiška žyme. Nors 
karaliaus valdžia, sustiprėjusi XVII amžiuje, verste privers- 
davo juos laikytis įsakymų, bct nc savo mirtim mirusių 

Gordonų sąrašas vis tiek nepasibaigė. Aleksandras Gordonas 
nuskendo; jo sūnus Džordžas Gordonas nusiskandino Bato 
kanale. Jis paliko dukterį Ketriną Gordon, kuri po kelerių 
metų pamilo kapitoną Baironą už jo gražias akis tokia pat 
karšta ir beviltiška meile kaip ir toji jos senolė, apdainuojama 
baladėje. 

Škotė senelė, kilimo Daf, išaugino mergaitę, išmokė 
škotiško taupumo, gerai praprusino, įdiegė Dafų giminės li- 
beralizmą. Ketrina Gordon mėgo knygas; jos laiškai, ne itin 
tvarkingi, veržiaus, gyvo stiliaus. Kaip visi Gordonai, ji buvo 
ne tik smarkaus būdo ir pernelyg greitos rankos, bet ir drąsi. 
Tai įrodė ištekėdama už patics baisiausio vyro 1784 metų gc- 
gužės tryliktąją Bate, kur sau galą rado jos tėvas. 

Jaunicji išvyko į gražų Gaito dvarą. Gordonų giminė ir drau- 
gai juos sutiko neprielankiai. Kapitonas Baironas atsivežė į tą 
puritonišką kraštą palaidus įpročius. Gaite buvo ūžiama ir šO- 
kama kiauras naktis. Misis Bairon pusbroliai, apsilankę vieną 
šeštadienio vakarą, kalbėjosi tarpusavy, kad gal bent sckmadic- 
nis bus laikomas. „Šokiai liovėsi, išmušus dvylika." Škotai su 
panieka žiūrėjo į tą atėjūną pietietį, į tą anglą, kuris vėjais leido 
škotų gerą. Smerkė įpėdinę, kuri, manydama csanti graži, puo- 
šėsi Šilkais, plunksnomis, maskavo savo trumpą kaklą perlų 
vėriniais, nė nenorėdama suprasti, kad vyras ją čmė tik dėl pi- 
nigų. Kažkoks nežinomas poctas jai sudėjo: 


Plevėsa atsibastė 

iš Anglijos pas mus. 

Tu, škole, būk protingas, 
Neleisk jo į namus! 


Dėl jo merginos šėlsta 
Ir krausios iš galvos — 
Jis Gaitų palikimą 
Netrukus Išeikvos. 

O kitas: 
Tave jau vedė Džonis, 
Tu Bairono žmona. 

Jis švaisto Gaitų lobį, 
Ir jam vis negana . 


Jų buvo teisybė. Jaunasis anglas greitai švaistė Gaitų 
turtą. Pirmučiausia kapitonas prašvilpė tris tūkstančius svarų 
grynais, paskui liepė žmonai parduoti Aberdyno banko ak- 
cijas, paskui lašišų žvejojimo teises. Mišką iškirsdino, 0 už 
įkeistą dvarą pačmė aštuonis tūkstančius svarų. Nuo amžių 
Gaite, prie ežero, suko lizdus garniai. Buvo senas Gordonų 
giminės prietaras, esą tie paukščiai — pranašai: 


Kada iš savo lizdo 
Išskris kitur garnys, 
Puikiajam Gaito lordui 
Teks lodyti šunis 


1736 metais Gaito garniai perskrido pas lordą Hcdą pric- 
šais. „Lai pasilicka, nevaikykit jų, nes netrukus pereis ir 
žemė." Kitais metais jis nupirko dvarą už septyniolika tūks- 
tančių aštuonis šimtus penkiasdešimt svarų, kuriuos škotų 
teisininkai susimanė nepaleisti iš nagų, kadangi kreditoriai 
galėjo kelti protesto bylą. 

Jau visi metai jaunieji Baironai nebegyveno Gaite, kišenė 
nebeišnešč. Pasibastę po Angliją, turėjo keltis per Lamanšą, 
nes antstoliai ncatstojo nuo jų. Misis Bairon giminaičiai ško- 
tai gailėjosi „vargšelės nelaimingosios". Prancūzijoje jos vyras, 
per maršalą dc Bironą susipažinęs su dideliais ponais, gyveno 
plačiai, lošč kortomis, turėjo panų ir klimpo į skolas. O Ket- 
rina Gordon spaudėsi kaip tikra škotė, jokių didelių išlaidų 
sau neleido ir augino mažąją Augustą. Šantiji, kur jaunieji il- 
gokai apsiliko, Augusta smarkiai sirgo, ir pamotė ją slaugė. 
„Aš ir dabar be siaubo negaliu prisiminti tų bemicgių naktų 
ir iškentėtų dicnų, kai skendau ašarose prie jūsų lovelės, o 
jūs gulėjote be sąmonės, suvis mirštgyvė, — rašė ji po dvidc- 
šimties metų. — Jūsų pasveikimas, aišku, buvo stebuklas, bet 


*Vertė Tomas Venclova 
**Vertė Tomas Venclova 

ir aš, ačiū Dievui, įvykdžiau savo priedermę." Sau prikišti ji 
išties nicko neturėjo. Garbinte garbino savo Bair-r-r-oną, 
kurio vardą tardavo škotiškai pagręsdama. Žavėjosi jo grožiu 
ir narsa, bet prisibijojo ateities. 1787 metais ji pastojo. Gim- 
dymo laikui artėjant, pareiškė norinti grįžti į Angliją. Tada 
Augustos senelė ledi Holdernes sutiko pasiimti mergaitę, 
kuri nuo tol ir augo pas motinos gimines. 

Londone, gan padoriame kvartale, ledi Bairon, keistoji 
Stiuartų palikuonė, rado butą. Kūdikio laukiančios moterys 
ypač reikalingos globos, 0 ji jautėsi apleista. Kapitonas gyve- 
no Doveryje ir Paryžiuje, pas Žmoną atvažiuodavo tik dčl 
pinigų, kuriuos išviliojęs per keletą dicnų kaipmat iššvaisty- 
davo. Vienintelis žmogus, ja rūpinęsis, buvo advokatas Džonas 
Hansonas, rekomenduotas Aberdyno draugų. Jo žmona priro- 
dė misis Bairon akušcrį ir žindyvę. Kūdikis gimė 1788 metų 
sausio dvidešimt antrąją ir buvo pakrikštytas Džordžu Gor- 
donu Baironu. Pagal testamentą Gaito Gordonų įpėdinis 
turi vadintis jų vardu. Toks buvo viso labo palikimas. 

Grįžusi į Angliją, misis Bairon sužinojo, kad turtas nugyven- 
tas. Gaitą pardavus, reikalai nepasitaisė, kapitono apetitas 
buvo labai didelis, duok jam po dvarą kas mėnesį. Tik, Žiū- 
rėk, apmoka vieną vekselį, tuoj kiti atsiranda. Džonas Baironas 
buvo ncpataisomas. „Už save aš ncatsakau", — sakydavo jis. 
Vienu tarpu baudėsi į Velsą važiuoti. „Bet ten, žinoma, pri- 
darysiu kvailysčių, prisipirksiu arklių, gal net visą pulką.“ 
Škotai advokatai rašinėjo savo klientei griežtus laiškus. Per- 
leistinį keturių šimtų svarų vekselį, pasirašytą Džono 
Bairono, jiems patcikęs vienas Paryžiaus įgaliotinis; tą pačią 
savaitę buvo reikalaujama pasiųsti penkiasdešimt svarų misis 
Bairon ir trisdešimt misteriui Baironui į Doverį. Šitai ncbe- 
galį tęstis. Už Gaila gautų pinigų belikę keturi tūkstančiai du 
šimtai dvidešimt du svarai; iš jų tūkstantis du šimtai dvide- 
šimt du svarai ėjo laidu už skolą, gautą įkcičiant dvaro žemę, 
likusieji trys tūkstančiai buvo padėti į penkiaprocentinę nc- 
parduodamą rentą misis Bairon ir jos sūnui. Ir škotas advokatas 
pavcdė savo kolegai Londone išmokėti iš procentų šimtą pen- 

kiasdešimt svarų misis Bairon nedidelėmis sumomis. Pirmą 
sekmadienį jinai pasiuntė pas jį tarnaitę su rašteliu, pasirašy- 
tu gauti šimtą svarų. Tas atsakė. Po keleto valandų vėl atėjo 
tarnaitė su rašteliu, pasirašytu gauti dvidešimt penkis svarus, 
ir maldaujamu laišku. 

Ketrina Gordon, taupi, kieta sau, puikiausiai būtų galėjusi 
verstis iš šimto penkiasdešimties svarų per metus, bet prieš 
vyrą neatsilaikydavo. Būdavo, kai sužino, kad per tris savai- 
tes jis vėl prisidarė tūkstantį tris šimtus svarų skolos, degte 
užsidega Gordonų pykčiu, plėšia nuo savęs drabužius, kykus, 
laido indus tarnaitei į galvą, bet, tik išvysta savo Baironą, vos 
žodį pajėgia ištarti. „Misis Bairon bijo negalėsianti atsakyti 
misteriui Baironui, jei jis asmeniškai ją prašytų“, — rašė 
Londono advokatas kolegai škotui ir pridūrė: „Jis be skatiko 
tiesiogine žodžio prasme, ji irgi." 

Jai ėjo dvidešimt ketvirti. Panelė būdama, laikė save di- 
džio vardo ir didelių turtų įpėdine, per savo jaunumą 
vaizdavosi esanti verta meilės; manė, kad yra mylima, ir pati 
tebemylėjo. (Jos devizas: „Tik mirtis mane pakeis“.) Dabar 
turėjo pripažinti, kad buvo apgauta, liko be nieko, kad jai, 
vargšci, reikia vienai išlaikyti vyrą, vaiką, auklę, namus. Dau- 
gelis moterų būtų galvą pametusios, jai irgi ne kartą taip 
atsitikdavo. Nevilties pagauta, trokšte trokšdavo išvažiuoti į 
Škotiją, į Aberdyną. Žemės nė pėdos ji ten nebeturėjo, bet, 
šiaip ar taip, savo rūsčiojoje gimtinėje nebesijaus tokia sveti- 
ma kaip čia, Londone, kur, antstolių persekiojama, buvo 
didžiai nelaiminga. Ji išvažiavo. 

O kapitonas Baironas dar lūkuriavo. Jis buvo netekęs Ža- 
viosios ledi Konjers ir tos keturių tūkstančių svarų rentos, 
kuri leido jam linksmai ūžti su šauniaisiais bičiuliais prancū- 
zais. Ir reikėjo jam susirišti su nusigyvenusia moterim, kuri 
niekada nebuvo graži, o dabar taip išstorėjo, jog pasidarė tie- 
siog juokinga ir panaši į kaimo krautuvininko pačią, nors jos 
gyslose teka karališkasis kraujas. Ji norėjo nusitempti jį į gū- 
džią atšiauraus klimato provinciją, kur garbus dorybingas 
klanas nickino anglą palaidūną. Užtat jis neskubėjo. 

Aberdyne misis Bairon išsinuomojo už prieinamą kainą 
mebliuot4 butą ir įsikūrė su dviem škotėmis tarnaitėmis, se- 
serimis Mci ir Agnese Grei, kurios pasivaduodamos augino 
mažąjį Džordžą, škotiškai Džordį Iš veidelio vaikas buvo 
gražus kaip tėvas, bet, kai pradėjo vaikščioti, motina išsigan- 
do, kad jis raišakojis. Pėdos buvo normalios, kojos vienodo 
ilgumo, tik, kulną statant, čiurna vikst ir išnirdavo. Stovėti 
tegalėjo ant galų pirštų. Gydytojų konsiliumas nustatė, kad 
raišiumo priežastis — neteisinga padėtis gimdymo metu 
(misis Bairon buvo pernelyg drovi). Čiurnus raiščiai, matyt, 
paralyžiuoti. Aberdyno gydytojas susirašė su vienu garsiu 
Londono akušeriu. Tas užsakė specialų apavą ir pasiuntė į 
Škotiją, bet vaikas raišavo kaip raišavęs eidamas Aberdyno 
gatvėmis šalia Mei Grei. 

Džordžas buvo didžiai protingas, lipšnus berniukas, tik 
smarkaus būdo. Kaip ir motina, užpykęs galėdavo dicvaižin 
ko pridaryti. Kartą, kai dar visai mažiukas buvo, pabartas, 
kam sutepęs naują drabužėlį, trūktelėjo jį abiem rankytėm ir 
su tyliu įniršiu perplėšė nuo viršaus iki apačios atžariai žiūrėda- 
mas į auklę. Vaiko samprata apie gyvenimą pradeda formuotis 
nuo pat pirmų metų. Ką gi jis matė? Matė, kaip tėvas su motina 
stengėsi kartu gyventi ir kaip iš to nieko neišėjo. Įpuolusi į 
tokią bėdą, misis Bairon pasidarė labai irzli. „Ji meili iš 
tolo, — rašė jos vyras, — bet dedu galvą, kad nei jūs, nei visi 
šventieji apaštalai neišgyventų su ja dviejų mėnesių; tik aš 
galėjau ją pakelti. Bet mušimu mielas nebūsi." Vienu tarpu 
juodu gyveno Aberdyne atskiruose butuose, jis — Kvinstrite, 
jinai — Brodstrite ir vaikščiojo pas kits kitą į svečius arbatos. 
Kaip ir anksčiau, jinai vis negalėjo jam atsispirti, o tas vėl 
prikalbino ją pasiskolinti tris šimtus svarų; ji ne tik jam davė, 
net ir procentus mokėjo, ir dėl to jos renta sumažėjo iki 
šimto trisdešimt penkių svarų. Su tiek ji apsieidavo ir nė 
penso iš nieko nesiskolindavo, vis tokia pat išdidi kaip Liuci- 
feris. Tik, kai prasidėdavo pykčio priepuoliai, indai 
lakstydavo po namus. 

Vaikas rimtai, dėmesingai stebėjo tėvus. Kitų berniukų tėčiai 
ir mamos gyveno drauge, mylėjo vienas kitą. O jis prakuto besi- 
klausydamas barnių, priekaištų, aimanavimų. Matė, kad 
tarnaitės laiko jo tėvus bepročiais, pavojingais žmonėmis ir 
kartais iš jų juokiasi. Skyrėsi jis nuo kitų ir savo šeima, ir dar 
labiau — luošumu. Kodėl jis ant kulnų nepastovi? Jis taip 
šito gėdijosi, jog nickada neišdrįsdavo paklausti. Sykį gatvėje 
kažkokia moteris ištarė Mei Grei: „Koks gražus Baironų ber- 
niukas! Kaip gaila, kad jo tokios kojytės!" Jis šmaukštelėjo 
jai savo vytele ir sušuko: „Nekalbėkit apie tai!" Vakarais tar- 
naitė jį kamuodavo — kietai sutvarstydavo koją, nes manė ją 
taip pasitaisysiant. 

1790 metų pabaigoje, gavęs iš žmonos ir sesers truputį pini- 
zų, Džonas Baironas nusprendė dumti į Prancūziją. Jo sesuo 
misis Ly turėjo Valansjene namus. Ten išvyko gyventi pražuvęs 
kapitonas; nicko nenutuokdamas, prisidėjo pric Prancūzijos re- 
voliucijos, lakstė paskui smuklių mergas ir amžinai skatiko prie 
savęs neturėjo. Iš vieno kito misis Ly adresuoto laiško matyti 
paskutiniai bėdžiaus pasispardymai: 


„Valansjenas, 1790 m. gruodžio 1 d. — Taigi aš čia ir įsimy- 
lėjęs, spėk ką? Naują, gražią aktorę, kuri atvyko iš Paryžiaus 
ir vakar vakare vaidino „Kaimiškoje patirtyje“... Na 0 ponia 
Šoncr — ji išties sakėsi manc mylinti, bet buvo girta, ir aš nc- 
žinau, ką daryti... Antstoliai atsikabino, nes Fani juos visus 
puola kandžioti, o aš niekada ncbūnu namie. — Gyvenam 
neblogai, Žozefina cina savo parcigas, — gauna truputį pini- 
gų ir daug bart, kitaip su ja neįmanoma... Naujoje pjesėje 
„Raulis dc Kreki" yra viena frazė: „Aš išgelbėjau savo kara- 
lių, bet mielai mirštu". Visi ėmė šaukti: „Bis! Tegyvuoja 
karalius! Tegyvuoja tauta!", ir aš, nuo vyno apsvaigęs ir prisi- 
minęs savo protėvius prancūzus, taip pat garsiai šaukiau, o 
dabar jic sako, „kad tas anglas — velniškas aristokratas". — 
Na o mano meilės baigtos, apie manc čia šneka, jog esu grci- 
tas įsimylėti, tik labai nepastovus. Pleištas pleištą varo, ir 
man atrodo, jog būsiu turėjęs trečdalį Valansjeno moterų, 0 

jau ta iš „Raudonojo erelio“, iš smuklės, kur užbėgau papie- 
tauti tądien, kai lijo... Augalota, graži, ir dar iki šiol man 
neatsibodo." 1791 metais, vasarop, laiškai darosi tragiški: 
„Likau visai be marškinių... Be skatiko..." Krautuvininkas ir 
mėsininkas ncbeduoda jam skolon. „Švarką teturiu ant kup- 
ros, ir tas palaikis... Geriau jau būt galeroj..." „Nei marškinių, 
nci švarko nebeturiu ant kupros, ką turėjau, viskas susincšio- 
jo..." Po keleto dienų jis mirė. Žmonės šnekėjo, kad nusižudė. 
Jo mirtis labai paveikė žmoną, kuri nenustojo jo mylėjusi. 


„Chere madume“, — rašė ji savo svainei, — jūs neteisingai 
apie mane sprendžiate manydama, kad aš nekentėjau, mirus 
misteriui Baironui. Pasijutau didžiai nelaiminga tai sužinoju- 
si; man ypač sunku dar ir dėl to, kad neturėjau to liūdno 
malonumo būti prie jo paskutinę valandą. Jei būčiau žinojusi 
jį sergant, būčiau atvažiavusi slaugyti... Aš jį nuoširdžiai mylėjau 
su visom jo silpnybėm (joks kitas griežtesnis žodis Čia netin- 
ka)... Sakote, iki pat galo turėjo sąmonę. Ar jis kalbėjo apie 
mane? Ar ilgai sirgo? Ir kur palaidotas? Būkite tokia gera, pa- 
rašykite man apie viską ir atsiųskite jo garbaną." 


Džordžas necužmiršo tėvo: jis juo žavėjosi. Liko vienas su 
motina, kurios nuotaika mainėsi kaip mėnulis: čia bučinių 
lietus, čia smūgių kruša. Žinojo, kad ji nelaiminga. Ir bijojo 
jos, ir gailėjo. Atėjęs į graikų kalbos mokytojo Džono Stiuar- 
to sodą ir pasiskynęs obuolių, visada klausdavo, ar gali parnešti 
keletą „vargšci mamytei". 


* Brangioji ponia (pranc.) 

III 
Predestinacija 


„Tuomet Viešpats pažvelgė į Abelį ir į jo dovanas, o į Kainą 
ir į jo dovanas nepažvelgė. Kainas labai įpyko, ir jo veidas 
pasikcitė. Tuomet Viešpats jam tarė: „Kodėl įpykai? Ir 
kodėl tavo veidas pasikeitė?“ Mei Grei garsiai skaitė Bibli- 
ją. Vaikas, auseles ištempęs, klausėsi. Kad ir ne visus žodžius 
suprasdamas, žavėjosi keista ir šiurpia Šventraščio poezija. 
Kodėl Viešpats nepriėmė vargšo Kaino aukos? „Dėl jo 
nuodėmės", — sakydavo Mci Grei. Nuodėmės? Kas tai yra 
nuodėmė? Juk Kainas dar nenužudė Abelio. Ne, bet Kainas 
buvo pasmerktas, sakydavo Mei Grei. Pasmerktas? Ką reiš- 
kia „pasmerktas“? Tai reiškia, kad velnias jį pasiims ir svilins 
amžinai pragare. Mei Grei daug kalbėdavo apic velnią. "Tie- 
siog mėgo bauginti. Pasakodavo apic dvasias; sakydavo, kad 
namuose vaidenasi. Vakare, kietai sutvarsčiusi nesveikas ko- 
jeles, licpdavo kartoti psalmes. Tas tvirtas ritmas, tos 
giesmės jį žavėjo. Ypač dvi. Pirmoji: 


Laimingas, kuris neklauso piktų patarimų, 
nestoja ant paklydėlių kelio, 
nesėdi su nepraustaburniais. 


Ir dvidešimt antroji: 


Mane Viešpais gano: man nieko nestinga, 
Jis mane veda, kur vešlios ganyklos žaliuoja, 
leidžia man altilsėti paversmy; 


Mei Grei užgesindavo šviesą. Jai buvo prisakyta likti prie 
vaiko, gretimame kambary, bet jis žinojo, kad ji išeidavo. Vic- 
nam pasidarydavo baisu. Visoje Škotijoje pilna vaiduoklių, o 
čia dar ir kapinės netolicse. Tamsoje vaikas tardavosi regis 
klaidžiojančias vėles. Nušliauždavo koridoriumi iki lango, 
pro kurį sklisdavo šviesa, ir kiūtodavo ten, kol šaltis nuvary- 
davo atgal į lovą. 

Mei Grei buvo griežta. Misis Bairon — beprotė. Čia ji, bū- 
davo, sako: „Šunytis atsigimęs į Baironą, toks pat piktas kaip 
tėvas." Čia spaudžia prie krūtinės, vos ncuždusindama, ir 
sako, kad jo akys tokios pat gražios kaip kapitono. Per ją jis 
esąs Gordonų, vienintelių tikrų Gordonų, palikuonis, jie 
buvę galingi senjorai, karališkojo kraujo. Bet Mei Grei ir jos 
bičiuliai pasakodavo, kad iš Gordonų išėję žudikai, paka- 
ruokliai, skenduoliai; matyt, jie buvo pasmerkti kaip Kainas, 
matyt, juos velnias nusinešęs. Apie Baironus motina mažiau 
šnekėdavusi, laikiusi juos žemesniais. Tačiau iš savo auklės jis 
žinojo, kad kažkur Šiaurės Anglijoje, senoje pily, gyvenąs piktas 
lordas, giminės galva, kad toji giminė sena ir davusi pasauliui 
didelių karvedžių, jūreivių. Jei csi Baironas, vadinasi, kažkokia 
paslaptinga galia esi pranašesnis už tuos tvirtų kojų berniukus, 
turinčius ramius, gerus tėvus, kurių jis jiems pavydėjo. Sykį, 
sviedęs akmenį į paukščiuką, pataikė mažai mergytei. Toji 
ėmė verkti. Liecpiamas tučtuojau atsiprašyti, įsiuto, kaip visa- 
da, ir tylėjo. „Zinai, kad aš Bairono sūnus?" Po valandėlės 
pats atnešė nukentėjusiajai saldainių. 

Ketverių metų ir dešimties mėnesių vaiką motina atidavė 
į misterio Bauerso, vadinamo Bodsiu, mokyklą pric pat 
namų. Mokslas buvo mokamas: penki šilingai už trimestrą. 
„Aš jums pavedžiau Džordžą, kad jį sutramdytumėt", — rašė 
misis Bairon Bodsiui. Toji mokykla buvo žemas nešvarus 
kambarys su išpuvusiomis grindimis. Vaikai ten išmokdavo 
skaityti skiemenimis. God made man — Let us love him... Bai- 
roniukas turėjo gerą atmintį, greit įsiminė pirmą puslapį ir 
pasigyrė jau mokąs skaityti. Išpoškino motinai tas dvi cilutes, 
jinai labai apsidžiaugė, atvertė kitą puslapį, o jis vėl pradėjo: 
God made man... Deja, tekstas buvo nebe tas, ir nekantri 
misis Bairon davč sūnui per ausį. Nuėjęs į mokyklą, sužinojo, 
kad God made Satan — And Satan made sin... Skotų mo- 
kyklose būdavo daug kalbama apic Šėtoną ir nuodėmę. 

Nusprendusi, kad Bodsio mokymo per maža, misis Bairon 


*Dievas sutvėrė Žmogų — mylėkime jį (angl. ). 
**Dicvas sutvėrė velnią — velnias sutvėrė nuodėmę (angl. ). 

paprašė du koledžo mokytojus duoti jos sūnui privačias pa- 
mokas. Vienas buvo Rosas, mažiukas, dievobaimingas, 
švelnių manierų kunigas. Jis uždegė vaiką istorijos meile, ir 
mokslas ėjo labai sparčiai. Kitas mokytojas, pavarde Patcrso- 
nas, melancholiškas jaunuolis, kurpiaus sūnus, buvo geras 
lotynistas. Su juo Baironas kibo į lotynų kalbą ir toliau varė 
tikybos pamokas; mat Patersonas, kaip ir Mei Grei, buvo 
kietas presbiterionas. Be abejo, jis sugebėjo išdėstyti vaikui 
savąją kalvinizmo doktriną. „Mes gimstame sugedę, kadangi 
nesame laisvi nuo pirmosios nuodėmės. Kai kurie Žmonės, 
sujungti Kristuje per šventąją Dvasią, gali būti išaukštinti 
šventam gyvenimui; bet tie, kurie nebus išganyti, bus pa- 
smerkti amžinoms kančioms. Kas vertas šventosios Dvasios 
malonės, nuskiriąs Dievas: vienų laukiąs amžinasis gyveni- 
mas, kiltų — pasmerkimas.“ Girdėdamas šiuos žodžius, 
septynerių metų vaikas susimąstydavo. Tarp katrų jis pats yra: 
tarp išrinktųjų ar tarp atstumtųjų? Tikriausiai Baironai ir Gor- 
donai, tokie smarkininkai, kone visi pasmerkti. Jam pačiam 
kartais nci iš šio, nei iš to užeidavo pyktis, kraujas mušdavo į 
galvą, ir kokią akimirką jis nesižinodavo, ką darąs. Gal tai vel- 
nio apsčdimas? Tačiau būdavo valandėlių, kai jausdavosi toks 
švelnutis, gerutis. Visa tai baisu. Bet ar tai tiesa? 

Jo guvus protas karštai domėjosi Prancūzijos revoliucijos 
įvykiais, dėl kurių mažo škotų miestelio gyventojai pasidali- 
jo į dvi partijas. Aberdyno laikraštis įsidėdavo straipsnius 
tokiomis antraštėmis: BEGIMAS Į VARENĄ. DANTO- 
NAS. Victos kronika būdavo nukeliama į skilties apačią. 
Misis Bairon, nusigyvenusi aristokratė, be to, savo senelės 
Daf išauklčta liberalizmo dvasia, laikėsi pažangių pažiūrų. Ji 
rašė savo svainci misis Ly į Valansjeną: 


„Aš bc galo domiuosi tuo, ką daro prancūzai, bet manau, 
kad mudvi esame priešingų lagerių; aš — visiška demokratė, 
ir, mano galva, karalius po savo išdavystės ir priesaikos su- 
laužymo neturėtų būti grąžintas į sostą. Aiškus dalykas, tauta 
irgi pridarė klaidų, bet kita laimėjusi partija būtų buvusi ne 
mažiau Žiauri." 

Baironiukas, kaip ir motina, buvo tautos pusėje. Beje, jis 
dabar pats daug skaitė. Brauno knygynas su Homero galva iš- 
kaboje duodavo į namus naujausias knygas. Misis Bairon, 
kad ir neturtingai gyveno, buvo įsigijusi šios skaityklos abo- 
nementą. Sūnus prašydavo parnešti visas Romos, Graikijos, 
Turkijos istorijas. Su tirpstančia iš baimės ir malonumo šir- 
dim jis perskaitė apsakymą, kaip sudužo senelio laivas. 
Aplinkui visi kalbėjo apie karą. Savanoriai mankštinosi aikštė- 
je. „Vaikystėje jis svajojo apie karinę šlovę." „Aš norėčiau, — 
sakydavo, — surinkti pulką kavaleristų. Aprengčiau juodai, 
duočiau juodus žirgus. Ir plačiai pasklistų garsas apie Juodų- 
jų Baironų žygdarbius." 

Vieną dieną (tai buvo 1794 metais) misis Bairon gčrė pas 
kaimynus arbatą, ir kažkas iš svečių paklausė, ar ji žinanti, 
kad lordo Bairono sūnus mirė. Ji pašoko. Negali būti, kad 
toks jaunas vyras mirtų, bet ypač neįtikėtina, kad niekam į 
galvą neatcitų jai pranešti, jog jos sūnus tapo titulo, Niūste- 
do, visų giminės turtų paveldėtoju. Vis dėlto tai buvo teisybė. 
Lordo Bairono sūnus žuvo Korsikoje per Kalvi apgultį. Tarp 
pero titulo ir kapitono sūnaus stovėjo tik pusprotis senis, 
kuris Niūstedo ežere žaidė su savo liokajum jūrų kautynes 
arba, atsigulęs virtuvėje ant grindų, šankino svirplius. Pa- 
veldėtojo motina parašė misis Ly griežtą laišką, reikšdama 
pasipiktinimą, kad šeima taip su ja pasielgusi. Koks pažemi- 
nimas sužinoti tokią naujieną iš svetimų. Ką ką, bet dabar 
lordas Baironas turėtų padėti motinai deramai išauginti ir iš- 
leisti į mokslus būsimą giminės galvą. Tačiau lordą Baironą, 
reikia manyti, apimdavo piktas džiaugsmas pagalvojus apie 
vargšą raišakojį „Aberdyno vaikiščią“, laukiantį jo mirties. 
Į laiškus jis neatsakinėjo ir toliau su nežmonišku atsidėjimu 
naikino dvarą ir Baironų turtą. 

Nors misis Bairon labai šėlo, bet turėjo atsisakyti minties 
įstatyti sūnų į kokį aristokratišką koledžą ir gavo leisti į 
Aberdyno gramatinę mokyklą. Beje, tai buvo garbingų tradi- 
cijų mokykla, įkurta 1256 metais, ir, žinoma, viena seniausių 
trijose karalystėse. Trobesiai menki, dengti viržiais. Pagrindi- 

nis dėstomas dalykas — lotynų kalba: penkios valandos 
kasdien. Beveik visi mokiniai buvo gana neturtingi; jų kišen- 
pinigiai — vienas pensas per savaitę. Džordžas Baironas ten 
greit pagarsėjo kaip puikus bilijardo lošėjas. Draugai jį mėgo, 
nors iš pradžių negalėjo atsistebėti jo lipšnumu ir sykiu smar- 
kumu. Mokyklos sargas dažnai vaikydavosi tą rausvaplaukį 
raudonšvarkį berniuką, kuris atšlubuodavo jo crzinti. Micste 
jį visi vadindavo „misis Bairon raišu velniūkščiu“. „Labai 
imlus vaikiščias, — sakydavo vienas mokytojas, — tik sunkiai 
auklėjamas." Kad ir luošas, buvo be galo narsus, „visada greičiau 
pats užduos, negu gaus“. Nors kojos jam bemat įvargdavo, jis 
buvo išmokęs muštis stovėdamas ant galų pirštų ir tokia poza 
gana ilgai išsilaikydavo. Sykį įžeistas vieno berniuko ir nega- 
lėdamas tuoj pradėti mūšio, Baironiukas pažadėjo skriaudikui 
vėliau atsimokėti. Po savaitės susistabdė jį gatvėje ir kaip rci- 
kiant apkūlė. Kai parėjo namo, Mei Grei paklausė, ko toks 
uždusęs. Jis atsakė turėjęs išlaikyti pažadą, nes esąs Baironas, o 
Baironų devizas: Crede Biron. Iš šalies jis dar mokėsi privačiai 
dailyraščio ir prancūzų kalbos, tik be didelio pasisekimo. Bet 
skaityti skaitė daugiau už savo draugus. „Manęs niekada nic- 
kas nematč su knyga rankoj; matė tik dykinčjant, kuliantis, 
žaidžiant. O iš tiesų aš skaičiau valgydamas, skaičiau lovoje, 
skaičiau tokiu metu, kada niekas neskaito, ir buvau perskai- 
tęs viską, ką galima perskaityti nuo penkerių metų." Biblija 
sužadino jam domėjimąsi Rytais, jis ypač mėgo „Tūkstantį 
ir vieną naktį", barono de Toto“ memuarus apic savo pasiun- 
tinybę Turkijoje, ledi Merės Vortli Montagju “| laiškus ir 
daktaro Mūro „Zeluką“. „Zelukas“ buvo madingas roma- 
nas, jo herojus ne vieną naktį nedavė užmigti vaikui. Kaip 
jisai, Zelukas anksti neteko tėvo. Augo našlaitis, „ūmus it 


*de TOLAS VRANSUA (1733—1793) — Prancūzijos diplomatas ir 
generolas. 
**MONTAGJU MERĖ VORTLI (1689—1762) — anglė, garsėjusi protu ir 
grožiu. Jos salone, be kitų, lankėsi anglų poetas A. Popas. 
***MŪRAS DŽONAS (1729—1802) — anglų medikas, keliautojas ir rašy- 
tojas. 


25 


liepsna, kas tik kiek — dūkte dūkdavo". Zelukas turėjo prisi- 
jaukinęs žvirblį, kurį mylėjo, bet vieną dieną ėmė ir užmušė. 
Romanas baigiasi tuo, kad Zelukas, jau suaugęs vyras, pa- 
smaugia savo vaiką. Baironas žavėjosi šia istorija ir dėl jos 
kankinosi. Bijojo būti panašus į Zeluką ir mėgavosi baime. 
Gordonų giminėje būta tokių pat žiaurių piktadarių kaip Ze- 
lukas. 

Kai vokiečių kalbos mokytojas uždavė perskaityti Gesne- 
rio | „Abelio mirtį", Baironas apsidžiaugė: neaiški Kaino 
istorija jam seniai nedavė ramybės. Tragedija buvo nuobodi, 
ir verčiant jam vis nėjo iš galvos mintis, kad anoks čia nusi- 
kaltimas išvaduoti pasaulį nuo tokio kvailio kaip Gesnerio 
Abelis. Tačiau Kaino problema jam tebeknietėjo. Teisingu- 
mo trokštantis vaiko protelis gailėjosi Prakeiktojo. Kodėl 
Dievas leido Kainui užmušti savo brolį? Kodėl Dievas leisda- 
vo jam, Džordžui Baironui, kartais įsigeisti būti žiauriam, 
nedoram? Galvodavo apie raudonas pragaro liepsnas. Turė- 
jo gyvą vaizduotę. Mokykloje draugai mielai klausydavosi 
pasakojimų, kuriuos jis kurdavo iš perskaitytų knygų. Žiemą, 
kai pūga sulaikydavo mokinius po kokia nors pastoge, Bairo- 
nas imdavo sekti „Tūkstančio ir vienos nakties" pasakas, ir 
draugai užmiršdavo šaltį. 

1796 metais, po skarlatinos, motina išvežė jį keletui dienų 
į kaimą. Jam patiko melsvo rūko apgaubti kalnai, rūstus, bet 
savotiškai gražus Di slėnis ir Lochnakaro viršūnė, retkarčiais 
išlendanti iš baltų it sniegas debesų. Patiko klajoti sunkia 
šokčiojančia eigastim tarp keistai suvirtusių uolų, papėdėje 
kaskadų, ir klausytis istorijų apie savo senolius, plėšikų 
vadus. Nešiojo kalniečių kepuraitę, pledą ir jautėsi esąs tik- 
ras škotas. Vaikiška meilė fermerio dukrai siejo jį su tuo 
slėniu. Mylimoji buvo Merė ilgomis geltonomis garbanomis. 
Šalia jos patirdavo švelnų, karštą jausmą. Bairono aistringu- 
mas, kaip ir jautrumas, pasireiškė anksti ir stipriai. 

Jau devynerių metų žinojo, kokia neapsakoma laimė būti 


* GESNERIS JOHANAS MATIJAS (1691—1761) — vokiečių filologas. 

kartu su mylimąja. Grįžęs į Aberdyną, įsimylėjo pusseserę 
Merę Daf, tamsiaplaukę rudų akių mergytę. Žavėjosi jos 
bruožais; gražesnės tiesiog negalėjo įsivaizduoti. Mėgo su 
ja vaikščioti, sėdčti greta, švelniai ją glostyti. Pusseserės 
veidas, suknelės neidavo jam iš galvos, naktimis neduodavo 
miegoti. Vien apie Merę Daf tekalbėdavo. Kai jos nebūdavo, 
prašyte prašydavo motiną parašyti Merei Daf. Meilė suteik- 
davo vaikui tiek atkaklumo, jog motina, trūktelėjusi pečiais, 
norom nenorom sutikdavo pabūti sekretore. 

O, jis buvo aistringas ir drovus! Kai tik pagalvodavo apie 
savo raišą koją, šokčiojamą cigastį, pasijusdavo esąs juokin- 
gas, nežinodavo, kur dėtis iš gėdos. Norėdavo pasislėpti, 
skradžiai žemę prasmegti. Šiaip sentimentalus ir svajingas, 
staiga, nci iš šio, nci iš to, pasidarydavo nuožmus. Būdavo, 
tylės tylės, paskui kad užsimos brutaliai, nežinia kodėl. 
Kartą, sčdėJamas prie stalo, griebė peilį ir taip smarkiai 
įrėmė sau į krūtinę, jog motina baisiausiai persigando. Šių 
priepuolių priežastį būdavo juo sunkiau įspėti, kadangi jis 
neužmiršdavo skriaudos ir pyktį ilgai nešiodavo širdy. Dažnai 
pratrūkdavo dėl seno, pricš kelias savaites atsitikusio įvykio. 

1798 metais (jam buvo sukakę dešimt) atėjo Žinia apie 
Niūstedo pono mirtį. Piktasis Lordas atsisveikino su šiuo pa- 
sauliu. Kas jo laukia pragare? Mažasis Džordžas Gordonas 
Baironas tapo šeštu lordu Baironu. Jis buvo mokykloje, kai 
ta Žinia atėjo. Mokytojas, matyt, misis Bairon informuo- 
tas, pasišaukė jį, pavaišino pyragaičiais, vynu ir pranešė, 
kad jo brangusis senelio brolis mirė ir kad dabar jis — lordas. 
Vynas, biskvitai ir pagarbus mokytojo tonas padėjo susidaryti 
vaikui labai taurią nuomonę apie savo naują titulą. Vakare, 
parėjęs namo, pribčgo prie veidrodžio ir paklausė motiną, 
ar ji matanti kokią nors permainą, nes pats nieko nepastc- 
bis. Rytojaus dieną šiaudinėje mokykloje per patikrinimą 

*Hlobhauzo užrašai: „Jeigu kalbėsime apie ankstyvą tų Bairono polinkių 
lavėjimą, aš Žinau laktą, kurį labai keblu papasakoti; tik jis ne toks romantiš- 


kas ir tecikęs didcsnį pasitenkinimą negu meilė Merei Daf." 

mokytojas, žvilgtelėjęs į jį, "pašaukė nebe Baironas, o Domine 
de Byron. Jis nesusigricbė atsakyti Adsum“ ir apsipylė aša- 
romis. 

Reikėjo palikti Aberdyną ir važiuoti palikimo. 1798 metų 
rudenį misis Bairon su sūnum ir Mei Grei išvyko į Niūstedą. 
Prieš tai jaunojo barono motina išsipardavė baldus ir gavo 
septyniasdešimt keturis svarus septyniolika šilingų ir septy- 
nis denarus. 


IV 
Abatija 


Iš trijų kelcivių jauniausias, aišku, buvo tas, kuris užvis 1a- 
biausiai džiaugėsi ta romantiška kelione. Galvotas, knygų 
prisiskaitęs vaikas, išpūtęs akis, žiūrėjo į ežerus, į Škotijos 
kaimų didžiulius landus, apaugusius viržiais, į Anglijos pie- 
vas ir miškus. Kai jie važiavo pro Lochliveną, misis Bairon 
papasakojo sūnui karalienės Marijos pabėgimo istoriją ir pri- 
minė, kad jis — Stiuartų palikuonis. Vadinasi, jis — lordas 
Baironas ir vyksta valdyti savo dvarų? Stebuklingas nuotykis, 
kaip iš „Tūkstančio ir vienos nakties". 

Pavažiavusi kelias mylias už Notingamo, karieta įsuko į 
Šervudo girią. Keleivius sustabdė užkardas: Niūstedo muiti- 
nė. Priešais stūksojo didžiulis ąžuolas, kurį buklūs kaimynai 
išgelbėjo nuo Piktojo Lordo kirvio, dešinėje buvo parko var- 
tai. Misis Bairon, apsimesdama nežinanti, kur atsidūrė, 0 iš 
tiesų širdy džiūgaudama, paklausė muitininkę, kieno ši pilis. 
Moteris atsakč, kad jos savininkas lordas Baironas neseniai 
miręs. „O kas paveldėtojas?" — „Sako, kažkoks berniukas, 
gyvenąs Aberdyne." — „Stai jis, telaimina jį Dievas!" — tarė 


*Ponas Baironas (lot. J. 
** Esu (lot. ). 

Mei Grei ir, pakreipusi galvą į jaunąjį lordą, sėdintį jai ant 
kelių, pabučiavo. 

Karieta pravažiavo atžalyną, pušynėlį, ir staiga, kai alėja 
pasisuko, trys keleiviai išvydo Niūstedą. Prie didžiulio, mcl- 
dais apžėlusio ežero stūksojo abatija — grakštus, tobulas, 
ramybe dvelkiantis statinys, pilkas lyg dangus. Kaip visi vai- 
kai, apdovanoti didele vaizduote, Baironas savo svajonėse 
buvo susikūręs gražią aplinką, kur norėtų gyventi ir valdyti. 
Niūstedas pranoko visas jo svajones. 

Kai moterys išlipo iš karietos, pric jų priėjo senas tarnas 
Džo Maris ir nusivedė apžiūrėti namo. Viskas buvo apgriuvę; 
stogas, sienos, grindys metų metais netaisyta. Viduj — ne- 
tvarka, baisiausiai nešvaru. Norėdami kaip nors pasiteisinti, 
tarnai ėmė varyti apie senojo lordo kvailiojimus. Vaikas pa- 
statė ausis. Pasakojimas apie keistą šio senio mizantropo 
gyvenimą virpino nežinomas jo širdies stygas. „Visada nešio- 
josi ginklą, po pistoletą kickvienoj kišenėj..." Kaip vaikas jį 
suprato! Būdamas netvirtų kojų, amžinai bijojo, kad per mo- 
kinių muštynės kūnas neišduotų; 0 pistoletas kas kita — 
atstato pusiausvyrą tarp stipriųjų ir jo. Nuo septyncrių metų 
jis irgi nešiojosi vaikiškus pistoletus kišenėsc. Pasakojimas 
apic dvikovą su Čavortu... „Įsmeigė špagą ir nudūrė..." Ir tei- 
singai padarė. Senis Maris parodė didžiąją alėją, Vestuvinę 
alėją, kuri vedė į Anslį, į Čavortų namus. Paskui apie svirp- 
lius: „Po milordo mirties jie paliko Niūstedą; gužėjo tokia 
daugybė, jog holas buvo juodas juodas, traiškėme juos šim- 
tais..." Taip, svirpliai neteko šeimininko, keisto, šėtoniško 
burtininko, kuris juos dresavo šiaudeliu... Kokia niauri ir 
graži Baironų giminė, jo giminė! Klausydamasis seno tarno 
ir vaikščiodamas su juo iš kambario į kambarį („Čia vaidena- 
si; ne kartą žmonės matė vienuolį su juodu gobtuvu... Čia 
buvo jų refcktoriumas, čia virtuvė... Šita saracėno galva, iš- 
raižyta sienoje, panaši į Rupertą Baironą, kuris žuvo Kryžiaus 
kare..."), jis pradėjo valdyti palikimą, daug realesnį už trobe- 
sius ir laukus, svarbesnį už pilkai mėlynas akis ir vario 
spalvos plaukus, atseit, susidarė vaizdą apie savo protėvius. 

Nuo pat pirmo karto Baironas prisirišo prie Niūstedo stip- 


29 


riai kaip ir prie Merės Daf. Senio Mario lydimas, apžiūrinėjo 
skliautuotus koridorius, kluatrą, alėjas, upelius ir šaltinius. 
Pasodino gilę sakydamas, kad tai bus jo ąžuolas. Jokiu būdu 
nebūtų skyręsis su pasakišku palikimu, bet misis Bairon 
pareiškė, jog šiuose griuvėsiuose neįmanoma gyventi. At- 
remontuoti abatiją sunku. Bairono, nepilnamečio Anglijos 
pero, turtas buvo karalystės iždo žinioje, motina negalėjo iš- 
laidauti, be to, turtą sudarė ne gryni pinigai, o dvarai. Iki bus 
patikrintos sąskaitos, jaunojo senjoro motina turėjo gyventi iš 
savo šimto penkiasdešimties svarų. Sūnaus reikalams tvarkyti 
paėmė tą Londono advokatą Hansoną, kuris padėjo, kai ji lau- 
kėsi, ir po keleto dienų išvažiavo iš Niūstedo į Notingamą. 

Įsikūrė aukštamiestyje, prie pilies, siauroje tamsioje gat- 
vėje. Butukas nebuvo gražesnis už tą, kurį paliko Aberdyne. 
Didžiulis nusiminimas vaikui: pasakų rūmai virto moliūgu. 
Nepažįstamame mieste jautėsi dar nelaimingesnis negu 
Škotijoje. Misis Bairon turėjo ne sykį važinėti į Londoną, kad 
išrūpintų iš karaliaus pensiją sūnui iki pilnametystės. Vaiką 
palikdavo Notingame su Mei Grei. O toji nebuvo verta pasiti- 
kėjimo. Hansonas, atvažiavęs iš Londono susipažinti su savo 
klientu, jaunuoju lordu, tuojau prie jo prisirišo ir, sužinojęs, kas 
čia dedasi, pasipiktino. 


„Aš jus užtikrinu, ponia, — rašė jis misis Bairon, — kad 
niekada ncbūčiau sau leidęs šeimininkauti jūsų namuose, jei 
nebūčiau laikęs absoliučiai reikalinga informuoti apie jūsų 
tarnaitės mis Grei veiksmus... Mano gerbiamas jaunasis bi- 
čiulis, nors linkęs valdyti savo jausmus, negalėjo susiturėti 
nepasiskundęs man, kokia ji jam Žiauri esanti... Jis man pasa- 
kė, kad jinai nuolatos jį mušanti ir jam kartais visi kaulai 
skaudą, kad vedžiojanti į namus žemiausios rūšies kompani- 
ją, išeinanti vėlai vakare ir jis dažnai atsiguląs vienas, kad 
tempianti vežėjus pas save į karietą ir prie kiekvienos smuk- 
lės sustojanti su jais išgerti... Aš jaučiu didelę simpatiją 
lordui Baironui ir tikiuosi, kad į mane bus žiūrima ne tik 
kaip į jo advokatą, bet ir kaip į bičiulį. Pristačiau jį lordui 

Grantliui ir jo broliui generolui Nortonui, abu juo labai su- 
žavėti, kaip, beje, ir visi Žmonės, ir man be galo skaudu 
matyti, kaip kilnūs mano mažojo bičiulio jausmai kenčia nuo 
neleistino tarnaitės netaktiškumo. Jis guvaus proto ir turi 
tvirtą nuomonę, O tokie jauni retai tuo pasižymi. Jis vertas 
subrendusių žmonių draugystės, ir reikia labai rūpestingai 
parinkti tuos, kurie su juo gyvens." 


Hansonas teisybę sakė. Baironas nuo mažens rodė proto 
jėgą, itin retą tokio amžiaus vaikui. Sunkus gyvenimas daž- 
nai pagreitina intelekto formavimąsi. Laimingas vaikas auga 
nerūpestingas ir gauna gatavas tiesas iš savo tėvų. Vaikas, gir- 
dįs vicn barnius, smerkia tėvus ir pats susikuria pasaulio 
vaizdą, dažnai žiaurų. Mei Grei jam sakydavo, kad blogi žmo- 
nės amžinai degs pragare; jeigu ji iš tikrųjų tuo tikėtų, ar 
drįstų šitaip gyventi? Vadinasi, visa tai netiesa? Suaugusių 
prasimanymai. O gal Mei Grei amžinai pasmerkta kaip Kai- 
nas? Ir tada vis tiek, ar ji duodasi po smukles su vežėjais, ar 
ne. Bet tada Dievas neteisingas? Kuo tikėti? Kodėl jis, nekal- 
tas, turi kentčti? Nuo to laiko, kai sūnus tapo lordu Baironu, 
motinai, kaip niekad, sunku buvo matyti jį raišuojant. Kaž- 
kas jai parckomendavo Notingamo šarlataną Lavenderį, ir 
jinai jam patikėjo savo luošiuką. Tas Lavenderis buvo tikras 
galvijas. Visas jo gydymas — per nevalią sukti vaikui koją 
stipriai įsraigius į medinį aparatą. Tuo metu vienas amerikic- 
tis, pavardc Rodžersas, mokė Baironą lotynų kalbos. Tam 
doram Žmogui, skaitant su savo mokiniu Vergilijų ir Cicero- 
ną, buvo sunku matyti, kaip nuo šitų Lavenderio kankinimo 
įrankių mainosi veidelis. „Aš tiesiog negaliu žiūrėti, milorde, 
kad jūs taip kenčiate." — „Nekreipkit į mane dčmesio, mis- 
teri Rodžersai, aš stengsiuos to nebeparodyti." 

Rodžersas, kaip ir Hansonas, tučtuojau pamilo narsų vaiką. 
Retai csti, kad dešimtmetis mokinys prašytųsi daugiau pa- 
mokų. „Misteris Rodžersas, — rašė Baironas motinai, — 
galčtų man duoti pamokas kiekvieną vakarą... Patariu 
jums priimti šį sumanymą, nes, jeigu nebus ko nors pana- 

šaus daroma, būsiu apšauktas ar veikiau iškoneveiktas vėjo 
pamušalu, o aš, žinote, to nepakęsiu." Net kaimynai iš šalies 
gailėjo karštos širdies vaiko, atiduoto į tokios Mei Grei ir tokio 
Lavenderio rankas. Pastarasis turėdavo smagumo per masažo 
seansus siuntinėti mažąjį lordą alaus, ir visas Notingamas 
piktindavosi matydamas, kaip Niūstedo šeimininkas klibikš- 
čiuoja gatvėmis, atsargiai nešinas pinta alaus šarlatanui. 

Bet linksmumo vaikas nenustojo. Netgi savo kankintojui 
jis kerštaudavo komiškai. Lavenderis, tasai pasipūtėlis ne- 
mokša, gyrėsi mokąs visas kalbas. Vaikas pabrėžė ant popie- 
riuko abėcėlės raides kaip pakliuvo, tik kad atrodytų kaip sa- 
kiniai, pakišo tam galvijui ir paklausė, kokia kalba čia para- 
šyta. „Italų“, — atsakė šarlatanas, ir Baironas džiūgaudamas 
nusikvatojo. Apgavikai, štai kas buvo tasai Lavenderis ir toji 
Mei Grei. Veidmainybės neapykanta pasidarė vienas stip- 
riausių Bairono jausmų. 

Vargais negalais misis Bairon pavyko išrūpinti sūnui iš 
karaliaus trijų šimtų svarų pensiją. Dabar ji galėjo persikelti 
į Londoną. Džonas Hansonas nužiūrėjo Baironui tinkamą 
mokyklą — daktaro Glenio mokyklą — ir šiaip taip prikalbi- 
no lordą Karlailį, kapitono Bairono pusbrolį (jo motina 
buvo admirolo sesuo), į vaiko globėjus. Grafas Karlailis jau- 
nystėje garsėjo kaip neregėtas dendis, Lione siūdindavosi 
šilkais siuvinėtas liemenes, paskelbė odžių, tragedijų. Vedęs 
padarė didelę politinę karjerą, buvo Airijos lordu vietininku, 
paskui ministru. Jeigu misis Bairon būtų buvusi kitoniška, 
sūnus tikriausiai būtų turėjęs atsidavusį globėją. Bet elegan- 
tiškam didikui užteko vieną kartą susitikti su šia rėksminga, 
irzlia ir truputį juokinga moterim, kad susidarytų tokie, 0 ne 
kitokie jųdviejų santykiai. Misi Bairon pasirodė, kad Karlai- 
lis didžiu statosi, pozuoja, ir nuskyrė jį prie savo „priešų“; na 
o kilmingas lordas gailėjosi paklausęs širdies balso ir nu- 
sprendė kaip galint rečiau turėti reikalų su šia neskoningai 
apsirengusia moterimi, atsiduodančia viskiu ir šaižiu akcentu 
kalbančia angliškai. 

Daktarui Gleniui, naujajam Bairono mokytojui, netrukus 
irgi teko patirti, kas per viena misis Bairon. Kaip visi, susidū- 

rę su lordu Baironu, Glenis iškart pajuto jam simpatiją ir 
kartu pagarbą. Negalėjo atsižavėti luošiuku, kuris per atle- 
tikos pratimus taip vyriškai stengėsi neatsilikti nuo stipriausių 
mokyklos berniukų. Mėgo pasišnekėti su juo, nes nedau- 
gelis jo amžiaus mokinių buvo šitaip apsiskaitę. Laikė jį 
neciliniu. Baironas mokėjo atmintinai eilėraščių, išmanė po- 
eziją, o sekmadieniais atsidėjęs skaitydavo Bibliją; Šventraštis, 
matyt, buvo vaiko draugas. Bendraklasiai jį mėgo, bet už 
per daug didelį gyrimąsi senoviniu titulu buvo praminę 
„senu anglų baronu“, juokdavosi iš jo storulės motinos 
putliomis, apyrankėmis apmaustytomis rankomis, kuri, 
atėjusi pasišnekėti su daktaru Gleniu, laidydavo gerklę. Drą- 
sesnieji sakydavo: „Baironai, tavo motina beprotė." — „Aš 
pats Žinau", — niūriai atsakydavo jis. 

Šiaip ar taip, ji saviškai mylėjo sūnų, ir lordas Karlailis su 
daktaru Gleniu tikriausiai būtų susidarę apie ją geresnę nuo- 
monę, jei būtų žiūrėję į ją atlaidesnėmis akimis. Gal būtų 
pamatę, kaip didvyriškai moteris kentė skurdą, kokį kilnia- 
dvasiškumą parodydavo kiekviena proga, bet jinai taip gadino 
jiems nervus, jog jie nė nenorėjo arčiau jos pažinti. Vieną šeš- 
tadienį misis Bairon atsiėmė sūnų ir laikė namie nepaisy- 
dama mokyklos taisyklių. Daktaras Glenis pasiskundė lordui 
Karlailiui; tas mėgino aiškintis su motina, bet, patyręs pašč- 
lusį Gordonų būdą, parašė daktarui: „Aš nebenoriu turėti 
reikalų su misis Bairon, tvarkykitės su ja, kaip išmanote." 

Tokia mokytojų ir draugų pažiūra sutvirtino Bairono 
tylią, rūsčia panieką motinai, kuriai rastis ganėjo paties vaiko 
pastabumo. Taip, jinai beprotė. Jautėsi esąs už ją atsakingas, 
negalėjo dovanoti, kad ji nežadino sūniškos meilės, kurios 
buvo pilna jo širdis. Mažas jos bijojo. Dabar laikėsi atžariai, ir 
būdavo tragikomiška matyti, kaip dailus raišas angelas bėga 
nuo storo nykštuko. 

Atostogų dienas skaidrino nauja vaikiška ir stipri meilė 
pusseserei Margaretai Parker, „žaviausiajai iš visų efemeriš- 
kų būtybių". Tai buvo trylikos metų mergytė, ir Baironas visą 
gyvenimą negalėjo užmiršti tamsių akių ilgomis blakstieno- 

mis ir dailaus it graikiškos skulptūros veidelio. „Neprisime- 
nu, kas būtų galėjęs lygintis su vaiskiu mano pusseserės 
grožiu ar mciliu jos būdu per (4 trumpą mudviejų bendravi- 
mo laiką. Rodės, ji sukurta iš laumės juostos — vienas grožis, 
ramybė. Mano aistra, kaip visada, nežinojo atvangos, nedavė 
man micgoti, nedavė valgyti." Jis bandė rašyti jai eiles. Jinai 
jam buvo įkūnytas meilumas, dieviškas, nekaltas, kurio amži- 
nai ieškojo karšta jo širdis, trokštanti atsigauti, o gavo patirti 
tik iš dviejų Mergyčių. 

Tų pačių 1801 metų vasarą gydomųjų vandenų kurorte 
viena būrėja, garsioji misis Viljams, pasakė misis Bairon, 
kad ji turinti šlubą sūnų, kuris dukart vesiąs, antra žmona 
būsianti svetimšalė, kad pavojingi jo gyvenime — dvidešimt 
septinticji ir trisdešimt septinticji metai. Pranašystė Baironą 
pritrenkė. 


V 
Haras ant kalvos 


1801 metais nutarta atiduoti Baironą į didelę mokyklą, tinkamą 
jo rangui. Nužiūrėtas Haras netoli Londono. Vaiką ten nuvežė 
Hansonas. Nuo kalvos, kur tarp didžiulių medžių stūksojo mo- 
kyklos mūrai, plytėjo upių ir miškų panorama ir čia pat — tik 
nematomas — miestas. Keturioliktus metus įpusėjusį Baironą 
jaudino šitas kraustymasis naujon vieton. Kaip sutiks jį, šlubiu- 
ką netašytą, pašaipus ir žiaurus pasaulis? Žinoma, jis — lordas, 
bet girdėjo, kad ten niekas į tai nekreipia dėmesio; Amerikos 
pasiuntinys ką tik atidavė savo sūnų į Harą, „nes tai vienintelė 
mokykla, kur titului neteikiama privilegijų". 

Haro direktoriumi — headmaster — jau penkiolika metų 
buvo Džozefas Druris, energingas, maždaug penkiasdešim- 
ties metų vyras, sugebėjęs jai sudaryti gerą vardą. Protingas, 
visada ramus, turįs iškalbos dovaną Druris daug laiko skyrė 

pašnekesiams ir pasivaikščiojimams su mokiniais. Anot vieno, 
„gauti barti nuo daktaro Drurio — grynas malonumas". 

Hansonas pristatė Baironą Druriui ir pridėjo, kad vaikas 
moksle kiek atsilikęs, bet šiaip turįs gerų bruožų. 

Daktaras padėkojo advokatui, išlydėjo jį, paskui pasikvie- 
tė Baironą į kabinetą norėdamas pasišnekėti apie tai, ko 
mo- kųsis, ką mėgstąs žaisti. „Aš greit suvokiau, kad man at- 
vežė kalnų eržiliuką. Bet jo akys žibėjo". Pirmiausia Druris 
pastebėjo, jog naujasis eržiliukas išdidus ir bijo, kad jis, 
menkai tepasiruošęs, bus paskirtas žemesnėn klasėn. Senis 
direktorius pažadėjo duoti mokytoją, kad Baironas atskirai 
padirbėtų kurį laiką, kol pasivys savo vienmečius. Tie žodžiai 
naujoką, rodos, apramino. 

Naujoje mokykloje iš pradžių jis jautėsi nekaip. Būtų rci- 
kėję stebėtis, jei tarp trijų šimtų penkiasdešimt mokinių ne- 
būtų atsiradę tokių, kuriems smagu tyčiotis iš drovaus ir išdi- 
daus luošiuko. Kojos neatsitaisė, jis turėjo nešioti specialų, 
pas garsų Londono batsiuvį Šeldreiką užsakytą apavą. Kiek 
kartų, būdavo, rytais jis atsibunda pajutęs, kad draugai mer- 
kia jo kulnus į dubenį vandens: žiauri užuomina apie gydy- 
mąsi vonelėmis. Jis gal būtų galėjęs numaldyti savo kankin- 
tojus nuolankumu, bet ko ko, o nuolankumo jam trūko. Anksti 
netekęs tėvo, nepripažino jokio autoriteto. Nelaikė savo prievo- 
le klausyti žmonių, kurių silpnybes aiškiai matė, o išdidumas 
ne-leido lenkti nugaros vien iš atsargumo, jei kam nejautė pa- 
garbos. Iš motinos perėmęs meilę Prancūzijos revoliucijai, tebe- 
garbi no Napoleoną, respublikos kareivį, buvo atsivežęs į 
mokyklą Pirmojo konsulo mažytį biustą ir gindavo jį kumš- 
čiais nuo patriotiškai nusiteikusių moksladraugių. Iš baimės, 
kad nebūtų niekinamas dėl luošumo, jis dėjosi didžiu, atža- 
riu, niūriu. Nors apkūnus, bet buvo dailių bruožų, nepaprastai 
gražių akių ir antakių, rusvų garbanotų plaukų. Tiesiog nebuvo 
galima atsistebėti, su kokia aistra jis visko imdavosi. Mokyda- 
vosi priešokiais, tačiau, kai užeidavo ūpas, vienu prisėdimu 
parašydavo trisdešimt keturiasdešimt hegzametrų lotynų 
kalba. Pamokų nesimokydavo, bet daug skaitydavo, užtat 
bendrų žinių apsčiai turėjo. Buvo apsišvietęs ir tinginys. 

Mokykloje Baironas pirmiausia pavergė mieląjį daktarą 
Drurį. Po keleto bandymų direktorius įsitikino, kad šitas gry- 
nakraujis cržiliukas pavadesnis šilkine virvele negu pančiu. 
Lengvai už siūlo laikomas, su kaupu atsilygino: prisirišo prie 
savo mokytojo. Jis buvo pirmas žmogus, kurio valdžią, griež- 
tą, bet teisingą, berniukas pripažino. O teisingumo trokšte 
troško. Jautė, kad Druris juo žavisi — vaikai, kaip ir suaugę, 
tą jaučia. Kartą lordas Karlailis pasikvietė direktorių pasi- 
šnekčti apic savo globotinį. „Milorde, tie gabumai, kuriuos 
jis turi, kada nors suteiks spindesį jo titului", — pasakė dak- 
taras. „Iš tikrųjų?" — paklausė lordas Karlailis, rodos, 
nėmaž nepradžiugintas tų žodžių. 

Po mokytojo ir draugai pamažėl pasidavė Bairono kerams. 
Ypatingicms kerams, kuriuos pirmiausia sudarė beatodairiš- 
ka drąsa tick žodžiais, tick darbais. Šis berniukas, kuriam 
liežuvis ncapsiversdavo meluoti, neturėjo nicko žema. Nie- 
kas kitas mokykloje taip mielai nestodavo muštis kaip jis. Jo 
elgesys turėjo kažką riteriška. Jis susidraugavo su vienu 
berniuku, Viljamu Harniu, irgi šlubiuku. Pamatęs, kad prie 
Harnio kimba dičkis, ir dar daug stipresnis, Baironas pasakė: 
„Harni, jei kas price tavęs lįs, pasakyk man, ir aš jį primušiu, 
jei tik įstengsiu." Tuo metu Haro koledže mokėsi Robertas 
Pylis, pažiūrėti išdidus, bet šiaip nelaimingas. „Ką čia pada- 
rius vaikui, kuris deklamuoja Pito kalbas ir gyvena savo 
pasauly?" Iškilminga mažojo Pylio rimtybė kurstytec kurstė 
moksladraugius kankintojus; jie iš jo tyčiojosi. Vienas tironų 
jam paskyrė lazdų; smūgiai birte biro; Pylis raitėsi iš skaus- 
mo. Pričjo Baironas. Per silpnas muštis su „dičkiu“, jis ašarų 
pilnomis akimis, drcbančiu iš baimės ir pasipiktinimo balsu 
paklausė: „Kick lazdų ketinate jam duoti?“ — „Ko tu, nc- 
naudėli, kiši nosį kur nereikia?" — „Todėl, kad aš noriu sau 
prisiimti pusę", — atsakė Baironas. 

Mokiniai — geri būdo žinovai — po metų pripažino draugą 
esant gryno metalo. Jis mėgo visokius žaidimus ir troško, kad ir 


*PITAS VILIAMAS, lordas ČATAMAS (1708—1778) — vigų partijos 
vadovas. (Vert. past.) 

ydą turėdamas, per juos pasižymėti. Ypač mėgo plaukioti ir 
nardyti: vandeny luošumas — ne kliūtis. Baironas, apsigi- 
męs maištininkas ir narsuolis, buvo visų pavojingiausių 
išdaigų pramanytojas. Kalnų eržiliukas vos nenutraukda- 
vo šilkinio pavadžio. Kai po tokio drąsaus pokšto pamatydavo 
Drurį liūdnai į jį žiūrint, grauždavosi, nes mylėjo savo mo- 
kytoją, bet nieko negalėjo padaryti. Kaip ir škoto protėvio, 
„jo ranka turėjo blogų instinktų". Kartais pats stebėdavęsis 
tuo, ką iškrėsdavo. Kraujas mušdavęs į galvą; jis imdavęs 
peštis arba viską daužyti. Kaip su tuo kovoti? Tokie jau 
Baironai. 

Sunkūs buvo pirmi metai mokykloje; iš pradžių jautėsi 
nelaimingas, jo nemėgo. Bet per savo luošumą pasidarė įžy- 
mybe, mokytojai jį lengvai išskirdavo iš mokinių minios. 
Greit pavargstantis, bc to, apsigimęs svajotojas, Baironas 
dažnai ieškodavo vienumos. Su knyga po pažastimi trauk- 
davo bažnyčios link, į kapinaites ant Haro kalvos. Ten, po 
dideliu medžiu, buvo kažkokio Džono Pičio kapas, Baironas 
atsisėsdavo ant akmens po nusvirusiomis guobų šakomis. 
Daktaro Drurio žmona pro langą matydavo, kaip jis šokčio- 
damas kopia akmenuotu keliuku. „Žiū, mūsų Baironas iriasi 
ant kalvos nelyginant laivas per audrą, bec kompaso, bc 
vairo." 

Kažkoks gana sunkiai nusakomas jausmas traukė Bairo- 
ną į kapines. Mintys apie mirtį jam nėjo iš galvos. Vaikystėje 
baugintas pragaru, norėjo manyti, kad tokiosc ramiose vie- 
tose po blyškiais, vėjo siūruojamais medžiais mirusicji ilsisi 
amžinu micgu be sapnų. Jis ką tik sužinojo mirus savo gra- 
žiąją pusseserę Margaretą Parker; jai, „Žaviausiajai iš visų 
efcmcriškų būtybių“, buvo penkiolika metų. Jis prisimindavo 
juodas jos akis ilgomis blakstienomis. Vadinasi, gležnutė 
mergaitė, kuria taip gėrėjosi, guli palaidota. Pats stebčda- 
vosi, kad nuo tokių liūdnų minčių širdy aitriai saldu. Jo 
svajonės virsdavo ritmiškais sakiniais: 

Gyvybė lenkiasi prieš tamsią duobę. 
Galbū1i duobėj nė dulkių nebėra. 

Ir Siaubo Viešpats saugo savo grobį — 
Jo nepapirks nei grožis, nei dora 


Pro šalį einą mokiniai iš tolo rodydavo į Baironą, sėdintį 
ant „savo“ kapo. O tas žinojo, kad juo stebimasi; o kuo stebimasi, 
paprastai netrukus susižavima. Jo liūdesy būta koketiškumo. 


VI 
Rytmetinė žvaigždė 


Newstead! fast-falling, once resplendent dome! 
O! Warriors, Monks, and Dames the cloister d 
tomb, 
Religion's shrinel repentant Henry's pride! 
Whose pensive shades around thy ruins glide... 


Byron 


1803 metų balandį Niūstedas buvo išnuomotas penkeriems 
metams lordui Grėjui de Rutinui, jaunam dvidešimt trejų 
metų senjorui. Baironas gaus valdyti palikimą sulaukęs pil- 
nametystės. Norėdamas būti arčiau savo brangios abatijos, 
priprašė motiną pasilikti gyventi Notingame. Bet, atėjus va- 
saros atostogoms, lordas Grėjus pasiūlė Baironui jas praleis- 
ti Niūstede, ir tas mielai sutiko, nors motina ir labai niršo. 
„Geras atpildas! Atvykau į Notingamą tik dėl jo, o dabar jis 
to miesto nekenčia." 


* Vertė Tomas Venclova 
** Tu, Niūstede — karaliaus atgaila, 
Karių, vienuolių, damų kapinynas. 
Apgriuvęs kupolas. Gūdi tyla 
Ir mirusių šešėliai man vaidinas... 
Baironas 
Vertė Tomas Venclova 

Jis nekentė ne tiek Notingamo, kiek misis Bairon draugi- 
jos, be to, kaip galėjo atsisakyti laimės pagyventi Niūstede? 
Koks jam buvo džiaugsmas, vėl išvydus ežerą, abatiją, juodą- 
ją kukmedžių alėją. Lordas Grėjus žinojo esąs čia laikinas 
šeimininkas ir nieko netvarkė, bet pats šių gražių griuvėsių 
skurdas dvelkė kažkokiu liūdesiu, kuris traukė Baironą. Vėjas 
švilpė kiemų skliautais, sode išsikerojusios varnalėšos ir dė- 
mėtosios maudos stelbė rožes. Vakare šikšnosparniai pro 
išdaužtus langus skrisdavo į koplyčią, kur prieš tris šimtus metų 
vienuoliai choru giedojo litanijas Švenčiausiosios Mergelės gar- 
bei. Baironas nuėjo į parką ieškoti ąžuolo, kurį pasodino prieš 
šešetą metų, kai čia pirmąkart buvo atvažiavęs. Susirado. Mede- 
lis augo. Baironas apsidžiau gė. Jis mėgo paslaptingus ženklus 
ir pusiau juokais, pusiau rimtai pasakė, kad nuo šiol jo liki- 
mas susietas su šiuo ąžuolu: „Jis klestės, ir aš klestėsiu." 

Sėdėdamas prie griuvėsių, prisimindavo savo prosenelius: 
Džoną Baironą, Kryžiaus karų dalyvį, Paulių ir Hubcrtą, kritu- 
sius Kresi slėnyje, Rupertą, kuris kovėsi Marston Mūre. Visi 
kadaise buvo jauni kaip ir jis, svajingi, smarkūs ir švelnūs, o 
dabar iš jų beliko griaučiai, dulkės ir molis, vaiduokliški šešėliai. 

Bet užvis žaviausia, kad kaimynystėje buvo Anslis, įžymus 
dvaras, Niūstedui pora, kur gyveno mis Merė Čavort, miste- 
rio Čavorto, žuvusio garsiojoje dvikovoje, brolvaikio duktė. Su 
savo kaimynais iš Anslio Baironas susipažino Londone. Savai- 
mc aišku, Čavortai nedovanojo Piktajam Lordui iki grabo 
lentos, bet ko jiems giežti apmaudą ant penkiolikmečio berniu- 
ko, niekuo nedėto toje istorijoje. Be to, misteris Čavortas buvo 
miręs, žmona ištekėjo antrą kartą, ir Merei Čavort, jos duk- 
rai, nebuvo ko pykti ant jauno pusbrolio, kuriam ji, rodos, 
labai patiko. 

Ji buvo septyniolikos metų, ramaus veido su taisyklingais 
švelniai nubrėžtais antakiais, plaukus šukavosi sklastymu per 
galvos vidurį. Aišku, ji nė nemanė, kad luošas mokinys, tegul 
ir Niūstedo lordas Baironas, būtų pora Anslio mis Čavort. 
Bet su juo, apsiskaičiusiu fantazierium, jai nebūdavo nuobo- 
du. Vienturtė dukrelė, išaugusi didžiuliame parke, visiškai 

nepažinojo gyvenimo, būvo naivi. Iš kur jai Žinoti, kad, 
kurstydama jaunatvišką šėlą, ji padarė daugiau blogo, negu, 
apsimetusi šalta, iš pat pradžių būtų jį nuo to pagydžiusi? 
Bet ar tick jau daug blogo ji padarė? Gal kaip tik stipresni 
jausmai išcina jaunuoliams į naudą? Merė Ana Čavort palan- 
kiai žiūrėjo į šilą vaikišką meilę, o Baironas ėmė puoselėti 
kvailiausias svajones. Tam, kurio galva pramušta romanams ir 
tragedijoms, kas gali būti gražesnio už tokį nuotykį? Baironai ir 
Čavortai, kraujo vaido išskirti, — tai šių kaimų Montekiai ir 
Kapulečiai, o Merei Anai ir jam, be abejo, lemta tapti vienos la- 
biausiai jaudinančių tikroviškų dramų Romeo ir Džuljeta. 
Kas kad ji vyrėlesnė! Pora metų. Kiek tokių šeimų, kur žmo- 
nos pora metų vyresnės už vyrus. Argi jos neviliotų Mintis 
santuoka vėl sujungti du grafystės perlus — Niūstedą ir 
Anslį? Juk Vestuvine vadinasi ilgoji alėja, jungianti abu dvarus! 
Baironas su miclu optimizmu skęsdavo šitokiose svajonėse. 
Nuo pat atostogų pradžios jis paprato kasryt jodinėti į 
Anslį. Vietovė buvo nepaprastai graži: kalvos, didžiulės pie- 
vos su besiganančiomis avimis, kur ne kur išlakus medis. 
Anslis buvo gal ne tiek didingas kaip Niūstedas, bet ne ma- 
žiau žavus. Gale namo, sulig Merės Anos kambariu, ėjo ilga 
terasa, apjuosta sienos; jos festonai viršuje atrodė tarytum 
girliandos, prisegtos prie kolonų akmens bumbulų. Gebenė, 
dengianti visą tą sieną, buvo nelyginant gyva banguojanti už- 
danga. Iš abiejų terasos pusių didingi laiptai, aukštai papuošti 
Čavortų herbais, leidosi į parką. Apačioje, kur laiptų atšakos 
susitiko, buvo medinės durys. Baironas, amžinai su pistole- 
tais kišenėse, kiekvicnąkart praeidamas pykštelėdavo į tas 
duris. Čavortams būdavo smagu rodyti jo kulkų žymes. „Visi 
Baironai — pavojingi", — sakydavo šypsodamiesi. Kažkada 
įvykusi tragedija ne tik nevaržydavo jaunuolių, bet nuolat 
duodavo progą jiedviem pajuokauti. Kai Baironui buvo pasi- 
ūlytas kambarys Anslyje, kad nereikėtų kas vakarą grįžti į 
Niūstedą, jis, kaip visada, pusiau rimtai, pusiau juokais iš 
pradžių atsisakinėjo, girdi, bijąs senųjų Čavortų: ko gera, nu- 
žengs iš savo rėmų ir išvys Baironų giminės atstovą. Paskui 

vieną vakarą be juokų pasakė Mcrei Anai: „Pračjusią naktį, jo- 
damas namo, mačiau pievoje vaiduoklį." Namiškiai nusišypsojo 
ir pasiūlė likti, ir nuo to laiko Baironas visada nakvodavo 
Anslyje. 

Žavumas tų atostogų. Kokia laimė beprotiškai mylėti ir gy- 
venti po vienu stogu su mylimąja. Rytais matyti, kaip ji, dar visa 
apsimiegojusi, išcina į terasą. Šokti ant pabalnotų arklių ir lėkti 
šuoliais per pievas. Juodu dažnai nueidavo Vestuvinė alėja 
pasėdėti ant kalvos, pasipuošusios medžių diadcma. Tai buvo 
paskutinė šių aukštumų ketera. Po jų kojomis nuolaidžiame 
šlaite tyvuliavo vėjyje jūra paparčių, toliau buvo matyti cže- 
ras, laukai, miškai ir kur nc kur beribiame akiratyje troba, 
dūmai, besirangantys virš kaimo stogų. Merė Čavort žvelgda- 
vo į šią gražią, saulės glamonėjamą lygumą, o Baironas — į 
Merę. Nieko daugiau pasaulyje jis nematė, tik ją. Jos veidas 
jam buvo vienintelis dėmesio vertas reginys. Įsižiūrėjo į ją 
taip, jog niekada negalėjo pamiršti. Tik ja alsavo, tik ja gyve- 
no. Lydėjo jos žvilgsnį, į viską žvelgė jos akimis. Vadino ją 
Rytmetine Žvaigžde, Rytmetine Anslio Žvaigžde Likęs vienas, 
ilgam paskęsdavo svajonėse, kuriose viešpataudavo ji, tiktai 
ji, kaip kadaise Merė Daf ir vargšelė Parker. 

Bevaikštinėdami juodu kartais prisiliesdavo vienas prie 
kito, rankos susitikdavo, ir berniukui tada užkaisdavo krau- 
jas. Su mis Čavort jis leidosi valtimi į požemines grotas. 


„Man reikėjo persigauti cldija (joje telpa du, ir tai tik 
gulom) per upelį, tekantį po uola, 0 toji uola taip nusvirusi 
ant vandens, jog keltininkas (nelyginant Charonas) turi susi- 
lenkęs stumti valtį. Mano kelionės draugė buvo M.A.Č., kurią 
aš seniai mylėjau, bet prisipažint nedrįsau, nors jinai ir be ŽO- 
džių tai suprato. Aš prisimenu, ką tada jaučiau, tik nesugebu 
to parašyti, bct pal taip ir geriau." 


Karštas berniukas metų metus gali gyventi vienu tokiu pri- 


siminimu. Bet tos pat dicnos vakaras Matlokc jam buvo 
slogus. Kurortiniame miestelyje vyko šokiai. Slubas Baironas 


41 


niekino šokius, tiesiog jų nekentė. Kol mis Čavort šoko, jis 
turėjo sėdėti. Kai ji, palydėta nepažįstamo vaikino, vėl atsisė- 
do šalia, Baironas graudžiai tarė: „Manau, kavalierius jums 
patiko." Kitą dieną jis atsigriebė. Miestelis buvo prie pat jo 
Ročdeilio dvaro, ir jis jautėsi laimingas galėdamas aprodyti 
mylimajai trisdešimt du tūkstančius akrų, kurie jam prik- 
lausys, kai laimės bylą, su patronato privilegija visose apylinkės 
parapijose. 

Argi mis Čavort nematė, kad po šiuo naiviu savo turtų 
demonstravimu slypi didžiulė meilė, troškimas ją laimėti? 
Manyti numanė, tik jai neatrodė tai rimta. Įtikinėjo save, kad 
žiūri į Baironą kaip į brolį. Jos išrinktasis buvo Džekas Mas- 
tersas iš Kolvik Holo, didžiausias grafystės medžiotojas ir 
šauniausias kavalierius. Vienuolika metų vyresnis už Baironą, 
gan smarkaus būdo, puikus atletas ir pagarsėjęs Notingame 
tuo, kad suglaustom kojom peršoko turgavietėje visą eilę sta- 
tinių, nė vienos neapvertęs. Kaimiečiams malonu būdavo 
matyti, kaip jis rudens rytmečiais lengvai žingsniuoja per 
pievą, traukdamas orą: ar greit šalnos užbaigs lapių medžioji- 
mo sezoną. 

Kai Merė Čavort, sėdėdama šalia Bairono ant Diademos 
kalvos, išsiblaškiusiomis tyromis akimis žvelgdavo į vėjo siū- 
ruojamus paparčius, iš teisybės jai rūpėdavo, bene pamatys 
tolumoje Masterso žirgą. Tačiau kuri moteris atsisakys pa- 
gundos patikti mylimajam? Tegul tai bus geltonsnapis ir 
likimo nuskriaustas jaunuolis, vis tiek jai malonu justi savo 
valdžią jam. Merė Čavort padovanojo Baironui savo atvaiz- 
dą, žiedą. Tačiau vargšclis ir be tų malonių buvo kaip galvą 
dėl jos pametęs. Be to, veltui ji būtų stengusis jį nuo savęs at- 
stumti: jis visai netroško pagyti. Nepaveikė jo nė tas atsitikimas, 
kurį įsiminė kaip skaudžiausią pažeminimą, patirtą per savo 
luošumą. Vieną vakarą, kai Merė Ana jau buvo pasikčlusi į 
antrą aukštą, Baironas, kažko dar užtrukęs hole, išgirdo jos 
pašnekesį su kambarine ant laiptų: „Argi jūs manote, kad aš 
rimtai žiūriu į tą Šlubiuką?“ Lyg peilis pervėrė Baironą tas 
sakinys. Tamsią naktį jis išlėkė iš Anslio ir kaip be galvos 

vienu gaistu atsidūrė Niūstede. Patys stipriausi jausmai — 
liūdesys, įniršis, noras mirti, noras žudyti — kamavo jį kiaurą 
naktį. 

Rytojaus dieną jis včl prisistatė į Anslį ir nė neužsiminė apie 
tai, ką buvo girdėjęs. Nuo penkiolikos metų jam jau buvo 
pažįstamas tas baisus noras būti šalia mylimos moters ir pakęsti 
viską, kad tik galėtų matyti jos veidą, girdėti jos balsą, lytėti jos 
ranką. Jis buvo taip beprotiškai įsimylėjęs, jog rugsėjį, bai- 
giantis atostogoms, griežtai atsisakė važiuoti į Harą. Misis 
Bairon įsakmiai liepė grįžti: jai nepatiko tų Čavortų draugija. 


„Aš Žinau, — rašė jis jai, — kad laikas grįžti į Harą. Dėl to 
jaučiuosi nelaimingas, bet paklausysiu. Tik noriu pabūti dar 
vieną dicnclę (leiskite, aš jus maldauju) ir duodu garbės žodį, 
kad rytoj vakare ar popict išvyksiu. Gaila, kad jums nepatin- 
ka mano pasirinkti draugai, kurie, šiaip ar taip, yra 
pirmutiniai grafystėje ir man lygūs visais atžvilgiais, bet pra- 
šom leisti man pačiam pasirinkti draugus. Aš niekada 
nesidomėsiu, su kuo jūs palaikote pažintį, todėl ir jus prašau 
nesidomėti mano bičiuliais." 


Kaip penkiolikmečiui tai nepaprastai tvirtas laiškas. Misis 
Bairon leido jam dar dieną pasilikti. 

Tačiau Baironas neišvyko nei rytoj, nei po savaitės, nci po 
dviejų. Spalio ketvirtąją daktaras Druris nustebęs parašė 
Hansonui klausdamas, kas gi atsitikę jo mokiniui. Hansonas 
pasiuntė laišką misis Bairon ir gavo iš jos šitokį atsakymą: 


„Aš suprantu, kad jūs, kaip ir daktaras Druris, stebitės, ko 
Baironas negrįžta į Harą. Pasakysiu teisybę: aš negaliu jo 
priversti grįžti į mokyklą, nors pusantro mėnesio jį kaip bciš- 
galėdama raginte raginu. Jis niekuo kitu neserga, tik meile, 
beviluška meile, o tai, mano akimis, pati sunkiausia liga. Vienu 
žodžiu, berniukas iš proto kraustosi dėl mis Čavort. Per savo 
atostogas jis tik tris savaites gyveno su manim, visą laiką 
buvo Anslyje. Jei mano sūnus būtų deramo amžiaus ir panelė 

nebūtų susižadėjusi, aš labai ir labai ncpageidaučiau šitokios 
santuokos, tai man kelia daug rūpesčio.?' 


Baironas praleido visą trimestrą ir grįžo į mokyklą tik 
1804 metų sausį. Tie trys prasiilgintų atostogų mėnesiai ne- 
buvo laimingi. Dėl kažkokių paslaptingų ir rimtų priežasčių, 
kurias jis baisiausiai gėdijosi atskleisti netgi motinai, netgi 
Hansonui, susipyko su savo šeimininku ir nuomininku lordu 
Grėjumi. Tas kivirčas visam laikui užkirto jam kelią į Niūste- 
dą. Jis nenorėdavo būti viename kambaryje su lordu Grėjumi 
ir kaipmat išeidavo, jam įėjus. Jo meilė Merci Čavort da- 
rėsi vis nelaimingesnė. Paniekintas mylimasis be reikalo 
stengiasi pasitenkinti bent mylimosios buvimu. Tylėjimas, 
kupinas įtarimų, piktos užuominos apkartina laimėtas va- 
landas, kurios labai prailgsta. Vadinasi, štai kokia toji meilė, 
kurią manė csant tokią gražią! Sausio mėnesį kone džiaugda- 
masis išvažiavo į Harą. Tik buvo gaila brangiojo Niūstedo: 
nuėjo iš tolo žvilgtelėti į abatiją ir parašė elegiją apie šį išsi- 
skyrimą: 

Didžiavyriai, sudie! Palikuonis, išskridęs 
Iš senos tėvonijos, aikartoja: sudie! 


VII 
Draugystės romantika. Regentė 


Anslio žavesiui išblankus, Haras pasidarė nebe toks atgrasus. 
Nemalonaus keliaklupsčiavimo metai Baironui jau buvo pa- 
sibaigę negrįžtamai. Daktaras Druris, seniai atleidęs jam už 
nesirodymą tris mėnesius mokykloje, pats apsiėmė jį ir dar 
vieną kitą mokyti graikų ir lotynų. Jo draugai, buvę kanki- 


*Vertė Tomas Venclova 

niais, — Tomas Vildmenas, Longas, — dabar, kaip ir jis, 
tapo Galingaisiais. Jis savo ruožtu įgijo teisę naudotis jau- 
nesniųjų paslaugomis. Bet su jais nesielgė taip, kaip su juo 
elgėsi vyresnieji. Burdavo aplink save gražius vaikus; be galo 
mėgo globoti mažas silpnas būtybes: savimeilė ir švelnumo 
potroškis būdavo patenkinti. Jo išrinktasis buvo lordas Kle- 
ras, bet mylėjo jis ir Dorseto kunigaikštį, ir lordą Delavarą, ir 
mažąjį Vingfyldą. Gindavo juos nuo kitų klasių seniūnų. Kai 
Vildmenas įtraukė lordo Delavaro pavardę į baudžiamųjų 
sąrašą, Baironas jam pasakė: „Vildmenai, aš matau Delavaro 
pavardę jūsų sąraše. Prašau jo nemušti." — „O kodėl?“ — 
„Kodėl? Aš ir pats nežinau. Gal dėl to, kad jis vienas mano 
perų. Šiaip ar taip, prašau jus to nedaryti." 

Jo prestižas mokykloje augo. Jis buvo išrinktas deklamuo- 
ti per didžiąją Haro šventę — Prakalbų dieną. Programoje — 
Lordas Baironas: Latinus ex Virgilio. Visi žinojo, kad jis rašo 
eiles. Mokiniai ir mokytojas meiliai ir palankiai lydėdavo 
akimis Baironą, kopianųį siauru kapinių takelių prie „savo“ 
kapo. Kadangi daktaras Druris laiko jį genijum, tai ir di- 
džiausi pašaipūnai ėmė atlaidžiau žiūrėti į jo fantazijas. 
Dailių jaunikaičių svita juo žavėjosi. 

Aš atmenu: linksma draugų minia 
Tarytum vadą sveikino mane. 
Pašėliškoms išdaigoms atsidėjęs, 
Buvau jos patarėjas ir gynėjas. 


Už ką gi jį visi mylėjo? Gal kaip tik už tai, kad su juo buvo 
nelengva draugauti. Savo griežtu, pagaunančiu nuoširdumu 
ir nepastoviu būdu jis kurstė jausmus, kaip kad juos kursto 
tam tikros moterys. Stebino staigiomis nuotaikos permai- 
nomis. Draugauti su juo buvo kankynė. Nusivylęs meile, 
ieškojo atgaivos kitame jausme, ir su tuo pačiu smarkumu. 
„Draugystė, kurią šiaip gyvenime vos galima pavadinti 
jausmu, vienuolynuose virsta aistra“, pasibraukė jis Mar- 

montelio“ tome. Netgi sū savo favoritu lordu Kleru Baironas 
negalėjo ramiai ir pastoviai draugauti. Buvo pavydus, karštas, 
reiklus. „Didysis“ Baironas ir „mažylis“ Kleras siuntinėdavo kits 
kitam į klasę laiškučius po keliskart per dieną. Baironas pri- 
kaišiodavo Klerui kaip didžiausią nusikaltimą, kam jį pavadinęs 
„brangiuoju Baironu“ vietoje įprastinio „mano brangusis“. 
Vieną dieną jis iškėlė draugui sceną už tai, kad, iš veido 
sprendžiant, liūdįs dėl lordo Raselo išvykimo į Ispaniją. O 
kartais ir Baironas sukeldavo Klero pavydą, kai susivadindavo 
naujų draugų. Tada Kleras vaikščiodavo apsiniaukęs: 


„Paskutiniu metu elpėtės su manimi nemeiliai, Baironai, 
susitikęs visaip mane plūdote, ir aš turiu jus prašyti pasiaiš- 
kinti, kad žinočiau, ar tebenorite būti mano draugu. Praėjusį 
mėnesį jūs mane visiškai apleidote, tikriausiai dėl savo naujų 
bičiulių. Bet nemanykite, jog aš amžinai jus maldausiu (šian- 
dien jums užeina viena užgaida, rytoj — kita) ar darysiu taip, 
kaip daro kiti berniukai, kad tik jūs vėl su jais draugautu- 
mėt; ir dar nemanykite, jog aš su jumis draugauju dėl 
naudos ar dėl to, kad esate didesnis ir vyresnis už mane. Ne, 
šito nickada nėra buvę ir nebus. Nenorėjau nieko, tik būti 
jūsų draugu ir juo tebesu, ir būsiu, jeigu jūs vėl neimsitc susi- 
tikęs manęs visaip plūsti." 


Šitie pavydo protrūkiai atgaivino Bairono aistrą, ir, deja, 
daug stipresnę, Rytmetinei Anslio Žvaigždei. Didelės akys, 
Vestuvinė alėja, Merės Anos svajingas rimtumas, — visa tai 
dar iškildavo jo mintyse. Širdy buvo graudu nuo geismų ir 
apgailestavimų. O, kaip jis norėtų užmušti, raute išrauti tą 
kankinantį jausmą. Ieškodavo knygų, kur apie meilę kalbama 
atsainiai, su ironija arba sarkazmu. Pasimėgaudamas skaitė 
su draugais tuo metu populiarias Tomo Litlio (Tomo Mūro 
pseudonimas) nešvankias cilcs. Tikrai, tik šitaip reikėtų my- 

lėti: geidulius tenkinti, o ne aistrą. Bet, prisiminus, kaip gu- 
lėjo dviese valtyje po akmens skliautu arba leido šiltas 
rugpjūčio dienas ant Diademos kalvos, vis sugeldavo širdį. 

Velykų atostogas jis sutiko be jokio džiaugsmo. Į Niūstedą 
važiuoti negalėjo: buvo susipykęs su lordu Grėjumi. Tad no- 
rom nenorom turėjo vykti pas Regentę, kaip vadino savo 
motiną. Išsikėlusi iš Notingamo, jinai įsikūrė už keleto mylių 
nuo Niūstedo, Sautvelio miestely. Nuomojo kuklų namą, pra- 
šmatniu Bergidž Manoru besivadinantį. Vietinė aristokratija 
jos nepriiminėjo: iš pirmo karto nusprendė ją esant vulgarią, 
nuobodžią, nemalonią. Miestiečiai buvo atlaidesni; Re- gentė 
susibičiuliavo su Pigotų šeima, kuri gyveno priešais, didelia- 
me name. 

Baironas, labai opus, intuityviai sukylantis, kai tik užgauna- 
mas išdidumas, iškart suvokė, kokį įspūdį motina padarė smul- 
kiajai vietos aristokratijai, ir pajuto priešiškumą ir toms nie- 
kingoms pilims, ir tai, kuri pelnė jų panieką. Kiek smagu 
dabar jam buvo mokykloje, tiek kaustė jį drovumas naujoje 
aplinkoje. Dėl savo luošumo užvis labiausiai bijojo žingsnį 
žengti nepažįstamųjų akivaizdoje. Koks siaubas sugauti žmo- 
nių nustebimą ir gailestį, kai jie paregėdavo tą jo kliautį! 
Prie tos gėdos, jį graužiančios jau nuo mažens, prisidėjo ir 
motinos menkumo suvokimas, ir — po istorijos su Mere Ča- 
vort — moterų baimė. Kokiai nors damai pristatytas, taip 
sumišdavo, jog tik pusbalsiu kartodavo: „Viens, du, trys, ke- 
turi, penki, šeši, septyni... Viens, du, trys, keturi, penki, šeši, 
septyni..." Jis žavėjosi moterimis ir jų nekentė. O nekentė 
todėl, kad žavėjosi. Kad taip apgalėjus tas paslaptingas būty- 
bes, pažeminus, savo ruožtu pakankinus, atsikeršijus! Bet kaip? 
Jis buvo vargšas raišas vaikas ir pats sau atrodė juokingas. 

Ir vis dėlto vienai Sautvelio mergaitei — Elizabetei Pi- 
got — pavyko Baironą prisijaukinti. 

„Mes buvom pakviesti į svečius pas jo motiną, ir ten mane 
su juo supažindino. Jis buvo toks baikštus, jog motina tri- 
skart siuntė jo pašaukti, kol pagaliau įkalbėjo įeiti į saloną ir 

pažaisti su jaunimu. Tada jis buvo storas ir drovus, plaukus 
susišukavęs tiesiai ant kaktos... Kitą dieną misis Bairon atsi- 
vedė jį pas mus, ir vėl jis buvo baikštus ir ceremoningas. Išėjo 
kalba apie Čeltnamą, kur buvom nuvažiavę, ir aš pasakiau, 
jog teatre mačiau aktorių, be galo puikiai vaidinusį Gabrielį 
Lakbreiną. Kai jo motina pakilo eiti, Baironas labai iškilmin- 
gai man nusilenkė, ir aš, prisiminusi pjesę, pasakiau: Good 
bye, Gaby. Jo veidas nušvito, dailios lūpos šypsodamosi pra- 
sivėrė, baikštumas kaipmat dingo, ir į motinos klausimą 
„Eime, Baironai, ar jūs jau atsisveikinote?"' atsakė „ne“, dar 
pabūsiąs. Nuo tos dienos jis jautėsi pas mus kaip namie, atei- 
davo ir išeidavo, kada norėdavo." 

Prieš keletą mėnesių jis įsigijo dar vieną patikėtinę. Tai 
buvo jo netikra sesuo Augusta. Prieš šešiolika metų, kai misis 
Bairon turėjo gimdyti, Augustą pasiėmė senelė iš motinos 
pusės, ledi Holdernes, kuri uždraudė mergaitei palaikti bet 
kokius ryšius su misis Bairon. Tad savo brolio, to „Baby Bai- 
rono", apie kurį tiek girdėjo šnekant, ji nė nebuvo mačiusi. 
1801 metais ledi Holdernes mirė, ir Augusta, pripažinta savo 
kilmingos šeimos, gyveno čia pas savo netikrus brolius ir se- 
serį Lydsus, čia pas savo pusbrolį Karlailį, Bairono globėją. 

Po ledi Holdernes mirties misis Bairon stengėsi vėl 
užmegzti santykius su Augusta; viliojo Augustos padėtis vi- 
suomenėje, be to, natūralus dalykas, tebeturėjo jai švelnių 
jausmų, nes mažutę nešiojo ant rankų. 1801 metais ji parašė 
Augustai laišką, vieną tų apgalvotai skrupulingų laiškų, ku- 
rie, kaip tikimasi, bus priimti iš aukšto: 


„Kadangi aš noriu užmuirštyje palaidoti praeitį, tai susilai- 
kysiu nuo samprotavimų apie asmenį, kurio jau nebėra tarp 
gyvųjų; apie jus iki šiol neturėjau aiškios nuomonės; dabar 
pats laikas ją susidaryti, ir galutinę... Mes džiaugsimės galėda- 
mi jums kuo nors būti naudingi dabar arba vėliau. Aš visiškai 
atsakau už savo sūnų; nors jis jus labai mažai tepažįsta, bet 
nuolat meiliai užsimena apie jus." 


Misis Bairon iš anksto susidarytas pesimistinis nusiteiki- 


48 


mas nepasiteisino. Augusta tučtuojau susidomėjo savo bro- 
liu, o tas, jausdamasis vienišas šalia tokios pavojingos motinos, 
be galo nudžiugo, kad atsirado sesuo, draugė, vyrėlesnė (jai 
buvo dvidešimt, jam — šešiolika), daili, elegantiška, švel- 
nių, subtilių manierų, žodžiu, visiškai panaši į tą išsvajotą 
giminę, kurios betgi neturėjo. Iki tol jai beveik nerašęs, per 
šias Velykų atostogas labai už tai atsiprašė ir pridėjo: 


„Dabar aš stengsiuos kick beišgalėdamas atsilyginti tau už 
tavo gerumą ir tikiuosi, kad tu laikysi mane ne tiktai broliu, 
bet pačiu brangiausiu, tau atsidavusiu draugu ir, jei kada pri- 
reiks, — gynėju. Atmink, mieloji sesute, jog tu esi man 
artimiausias žmogus pasaulyje tiek kraujo, tiek širdies ryšiais. 
Jeigu aš kuo nors galėčiau būti tau naudingas — tark žodį. Pa- 
sikliauk savo broliu ir žinok, kad jis niekados neapvils tavo 
pasitikėjimo. Kai pamatysi mano giminaių ir būsimąjį brolį 
Džordžą Ly, pasakyk, kad aš jau laikau jį savo draugu." 


Mat Augusta buvo susižadėjusi su savo pusbroliu, 10 dra- 
gūnų pulko vadu Džordžu Ly. Jo motinai misis Ly rašinėjo 
Bairono tėvas iš Valansjeno. 

Mergaitei be galo patiko brolio laiškai. „Jis buvo pats mie- 
liausias korespondentas, kol gyveno Sautvelyje." Išties žavūs, 
labai malonūs buvo tie laiškai: 


„Mano mylima sesute... Mano brangioji sesute... Man di- 
džiausias džiaugsmas rašyti savo Augustai...", kupini švelnių 
jausmų ir vaikiško atvirumo: „Perduok labas dienas vargšui 
seniui Mariui (Piktojo Lordo tarnui, kurį pasiėmė pas save 
Lydso kunigaikštis, iki Baironas gaus valdyti Niūstedą), pasa- 
kyk jam, kad, kol gyvas būsiu, neapleisiu jo senatvėje..." „Tu 
sakais nepažįstanti mano draugo lordo Delavaro, jis jaunes- 
nis už mane, labai mielas, didžiai guvaus proto berniukas. Be 
to, turi vieną savybę (labai svarbią moterų akyse): yra nepapras- 
tai gražus, kaip berniukas net pernelyg gražus...“ „Nežinau, 
kada paliksiu Harą... Labai myliu mokyklą. Mūsų direktorius 

daktaras Druris — simpatiškiausias clergyman" iš visų, su ku- 
riais man teko susidurti, tai sykiu ir džentelmenas, ir 
mokslininkas, be afektacijos ir pedantizmo, vien jam aš esu 
dėkingas, kad įgijau truputį žinių, ir ne jo kaltė, kad tik tru- 
putį, o ne daugiau." 


Paskui, įsidrąsinęs, jis jai dėstydavo savo požiūrį į mcilę. Per 
Tomą Litlį ir Merę Čavort buvo pasidaręs skeptiku. Viename 
laiške rašė Augustai, kad eisiąs į balių Sautvelyje ir beprotiškai 
įsimylėsiąs kokią nors moterį: 


„Tai bus pramoga /aikui praleisti, šiaip ar taip, turinti 
naujovės žavesio; paskui, po keleto savaičių, manc apniks nevil- 
tis, aš pasidarysiu galą ir su trenksmu išlėksiu į aną pasaulį." 


Jei Augusta atsakydavusi, kad meilė — labai rimtas jaus- 
mas, kad, mylėdama savo dragūnų pulkininką, ir kančių yra 
patyrusi, jis jai nurašydavęs: 


„Kai pagalvoju, kad tu, miela sesute, esi nelaiminga, aš irgi 
pasijuntu nelaimingas... Bet iš tiesų po to (atleisk, brangioji 
sesute) man norisi truputėlį iš tavęs pasijuokti, nes, mano 
menka galva, meilė — gryna nesąmonė, paprasčiausias Žar- 
gonas, susidedantis iš komplimentų, knyginių, tam tyčia 
sugalvotų žodžių; jei aš turėčiau pusšimtį meilužių, per dvi 
savaites visas aliai vieną užmirščiau, o jei kartais kokią ir 
prisiminčiau, tai pasijuokčiau lyg iš sapno ir dėkočiau dan- 
gui, kad išplėšė mane iš klastingo dievuko glėbio. Ar negali 
išmesti šilo pusbrolio iš savo dailios galvutės, nes širdis čia, 
aišku, niekuo nedėta?" 


Taip po nusivylimo meile atėjo cinizmas; žodžiu, liga vys- 
tėsi normaliai. 
Bet, svarbiausia, jis galėjo patikėti Augustai savo didžiąją 

gyvenimo nelaimę, t.y. pasipasakoti, kaip su juo clgiasi „mie- 
loji" motulė, kurios velnioniškas apmaudas, regis, auga su 
metais, ir laikas jį vis labiau kursto". Jau seniai jis ją niekino, 
o vėliau, gyvendamas kartu per atostogas, ėmė netgi nekęsti. 
Tiesmukas kaip ir visi Baironai, nemokėjo slėpti savo jausmų, 
o tai tik dar labiau siutina furijas. Kone kasdien įsiliepsnodavo 
barniai, lakstydavo sunkūs daiktai, girdėdavosi klyksmas. 
Misis Bairon sakė, kad jos sūnus — monstras, kad susidėjęs 
su jos baisiausiais priešais — lordu Karlailiu ir misteriu Hanso- 
nu. Priekaištavo, kam susipykęs su lordu Grėjumi, o Baironas 
bemat sufantazavo, jog Regentė įsimylėjusi lordą. 


„Jinai nepaprastai geros nuomonės apie savo žavumynus, 
jauninasi šešeriais metais, sakosi mane pagimdžiusi būdama 
aštuoniolikos, nors tu, brangi sesute, žinai ne blogiau už mane, 
jog už mano tėvo ištekėjo pilnametė, o aš gimiau tik po treje- 
to metų." 


Jis būtų galėjęs atleisti tas silpnybes senstančiai moteriai, 
bet jinai visaip jį plūdo, keciktinai keikė velionį tėvą, tvirtino, 
jog sūnus būsiąs tikras „Bair-r-onas“. 


„Ir aš turiu šitokią moterį vadinti motina? Nejaugi vien dčl 
to, kad ji, kaip gimdytoja, gali primesti man savo valią, aš pri- 
valau lcistis žcminamas?.. Kokį pavyzdį jinai man duoda! 
Dieve, tikiuosi, kad juo niekada ncpaseksiu. Ir aš tau dar ne 
viską pasakiau, Augusta, aš negaliu: per daug tavc gerbiu kaip 
moterį." 


Teisybę sakant, misis Bairon jautėsi labai nelaiminga. Dvi- 
dešimt septyncrių metų liko našlė, jos gyvenimas sulaužytas, 
pati nusitrenkė į grafystę, kur visi į ją šnairavo, ir dėl ko? Dėl 
sūnaus, 0 tas nė nesuprato šitos aukos, nekentė Sautvelio, 
kur ji įsikūrė tik dėl jo, ir į akis tai sakė, nes buvo šiurkštus 
kaip tėvas, kaip žudikas senelis, pagaliau kaip visi Baironai. 
Nors šiaip širdyje kietoji škotė jautėsi galinti būti tokia pasi- 

šventusi. Argi neatidavė visko savo vyrui? Taip pat mielai 
būtų viską atidavusi ir sūnui. Bet argi dar galima vadinti 
sūnum tą svetimą, pasipūtusį ir tokį reiklų jaunuolį, kuris jos 
šalinasi ir ją smerkia? Jai pamažu iš rankų slydo vaikas, kaip 
kad anksčiau išslydo vyras. Norėtų jį sulaikyti, būti jam švel- 
ni, bet, visai pasimetusi šiame beviltiškame gyvenime, težinojo 
rėkti. 

Po tų skandalų motiną ir sūnų grauždavo sąžinė. Baironas 
stengdavosi pateisinti motiną: 


„Aš labai apgailestauju, kad mudu su senąja ponia nesuta- 
riame taip, kaip sutaria ėryčiai bandoje, bet, manau, tai mano 
kaltė... Visiškai nuo jos atsiskirti nenoriu, nes manau, jog ji 
mane myli; ji tai parodo daug kuo, ypač pinigais, kurių man 
niekada netrūksta... Bet jos elgesys toks keistas, užgaidas taip 
sunku patenkinti ir aistros tokios stiprios, jog iš to kylantis 
blogis anaiptol neatsveria jos maloniųjų savybių." 


Jaunuolio gyvenime tokia taurumo ir įniršio kaita buvo pa- 
vojinga. Baironas, vis smerkdamas motiną, ėmė eiti jos 
pėdomis. Smarkūs barniai, kai nesiskaitoma su žodžiais, iš 
pradžių jį kankinę, paskui virto įpročiu. Jis pats tai suprato. 

iūrėjo į save negailestingai blaiviai. Norėjo atsiskirti nuo 
tos moters. „Taip, Augusta, tokia yra mano motina... Mano 
motina! Nuo šios dienos aš jos išsižadu." 

Augusta kick galėdama stengėsi jam padėti. Laiškuose 
Hansonui ji protingai ir apdairiai išdėstė, kas ten dedasi, pa- 
sisakė būgštaujanti, kad misis Bairon nepradčtų gerti, ir 
mananti, jog ateinančias atostogas Baironui užvis geriausia 
būtų praleisti kur nors kitur, pavyzdžiui, pas Hansoną, jeigu jis 
sutiktų. Buvo nuėjusi pasišnekčti apie susidariusią padėtį su 
savo draugu ir pusbroliu lordu Karlailiu, kuris prižadėjo pa- 
gelbėti, jei nereikės tiesiogiai turėti reikalų su misis Bairon, 
nes jos siaubingai tebebijąs. 

Atostogos baigėsi liūdnai. Misis Bairon gavo laišką iš 
Škotijos, kad ištekėjo Merė Daf, gražioji pusseserė, kurią 

Baironas, devynerių metų berniukas, buvo taip švelniai įsimylė- 
jęs. Motina su pykčiu pranešė šią naujieną. Širdy džiaugėsi 
galinti įgelti sūnui, visiškai nuo jos nutolusiam, bet, žinoma, 
nė nenumanė, kad vaiko prisirišimas buvo tokia stipri, iki 
šiol neišblėsusi aistra. Ji persigando pamačiusi, kaip jį tai pa- 
veikė. 


„Aš negaliu paaiškinti, ką jaučiau, mane buvo ištikęs lyg ir 
priepuolis, kuris motinai įvarė tiek baimės, jog, kai atsigaivelė- 
jau, ji, bent būdama su manimi, nebeužkabindavo tos temos, 
pasakodavo šią istoriją tik mūsų pažįstamiems." 


Tais pačiais metais Baironas atsisveikino su Mere Cavort. 
Per atostogas jis keliskart buvo pakviestas iš Sautvelio į 
Anslį, bet žavesys jau buvo dingęs; aiškiai matė, kad tasai 
gražus romanas jai buvo tik žaidimas... Šlubiuko atostogos... 
Visi žinojo, kad ji susižadėjusi su Džeku Mastersu. Dar sykį 
Baironas buvo nuėjęs drauge ant Diademos kalvos. Šnekėjo- 
si su ja visiškai ramiai. Buvo išmokęs slėpti savo jausmus po 
paniekos kauke. „Kai kitąkart jus pamatysiu, reikia manyti, 
jau būsite misis Čavort?" — „Tikiuosi“, — atsakė ji. 

Atsakymas žiaurokas, bet kodėl, galvojo jinai, Baironas 
toks ironiškas? Ji nuolaidžiai žiūrėjo į mokinuko svaičioji- 
mus. Ir štai ko susilaukė. Jis atvyko atsisveikinamojo vizito. 
Laukė jos namų koplyčioje. Buvo išbalęs, atsisėdo, brūkš- 
telėjo keletą eilučių lapely, beviltiškai palingavo galvą. Jį 
krėtė drebulys. Ji įėjo šypsodama. Žinojo, kad jis ją myli, 
kankinasi. Jis atsistojo, abejingai paspaudė ranką, abiejų lūpo- 
se pasirodė šypsena, paskui jis puolė iš kambario, šoko ant 
žirgo ir paskutinįkart išjojo pro didžiuosius drožinėto medžio 
vartus. Ji ištekėjo kitų metų pradžioje. Tikras cinikas būtų 
pasidaręs šeimos draugu ir laukęs, kada galės atsiimti savo, 
tačiau Baironui, mylinčiam be galo nuoširdžiai Merę Čavort, 
makiavelizmas jausmų srityje buvo tiesiog nepriimtinas. Tik 
Augusta ir (kas žino?) galbūt misis Bairon (vargšė Regentė 
suvokė daugiau, negu kai kam atrodė, bet, nemokėdama pa- 

guosti, ištisai skaudino jį) žinojo, kokie pavojingi pasikeiti- 
mai įvyko Bairono širdy dėl tų vedybų. Keletą mėnesių, kai 
jis naiviai puoselėjo viltį vesti Merę Čavort, visos jo svajos 
sukosi apie idilišką meilę kur nors nuošalumoje. Smūgis nu- 
bloškė jį „vieną beribėn jūron". 1804 metais Augusta laikė 
brolį entuziastingu ir švelniu jaunuoliu, o kai vėl susitiko 
1805 metais, vos bepažino: tiek buvo pasikeitęs. 


VIII 
Dievai ant Idos kalno 


Į Harą, kur mokytis bebuvo likę paskutinieji metai, Baironas 
grįžo po to dvasinio lūžio kažkoks nesavas. Džiaugėsi grįžęs. 
Kaip visi drovūs žmonės, mėgo monotonišką buitį, kur visi 
kits kitą pažįsta ir gyvenimas teka nustatyta vaga. Čia jo ligo- 
tos kojos nieko nebestebino. Jo autoritetas augo. The Fourth 
Form Room — senovinė salė su trijų šimtų metų senumo ąžuo- 
lo paneliais — buvo Haro šventoji vieta. Baironas — klasės 
seniūnas — buvo vienas šios šventovės valdovų. Tarp tiekos 
įžymių vardų triskart tvirta, drąsia ranka jis įrėžė Baironas. 
Anglų mokykloje visada karaliauja pulkelis jaunų didvyrių; 
tarp tų neliečiamųjų dabar buvo ir Baironas. Aukšta Haro 
kalva, stūksanti viršum laukų, kur triūsė žemdirbiai, kur rung- 
tyniavo kriketo komandos, jam priminė Idos kalną ir Homero 
dievus, stebinčius nuo jo viršūnės žmonių darbus bei karus. 
Bet dievai taip pat turi aistrų. Baironą tebekankino stip- 
rus, pavydulingas draugystės jausmas. Dabar jo numylėtinis 
buvo mažylis Delavaras, „kaip berniukas net pernelyg gra- 
žus“, tačiau Kleras pavydus, ir ne vien Kleras. Ant Idos kalno 
Nemirtingieji vaidydavosi. Ir Sautvelyje, ir Hare ramiai pa- 
svajoti buvo sunku. Net Delavarui toli iki draugystės idėjos, 
tokios gražios, kaip ją vaizdavosi Baironas, kuris kiekvieną 
mirksnį galėjo atiduoti savo gyvybę, viską paaukoti drau- 

gams ir todėl stebėjosi kitų drungnais jausmais. Kone kas- 
dien eilėraštis, kupinas priekaištų, skundų, paniekos, žiūrėk, 
ir trenkia it žaibas į kurį nors dievaičio numylėtinį. 


Maniau, kad sergėsim draugystę 
It vyzdį — ligi pat mirties, 

Bet pavyduolių veidmainystė 
Tave atplėšė nuo širdies. 


O kitą dieną: 


Žinojot, kad jums paaukočiau gyvybę, 
Jei niaurūs pavojai užtvindytų mus, 
Žinojot, kad mano draugystės galybė 
Įveikia nelaimes, metus, atstumus. 


ž 


[] (] . . * 
Zinojot — bet to nebeveria minėti... 


Linksmasis pulkas, gavęs tokius laiškus, pagūžčiodavo pe- 
čiais, pasijuokdavo ir užmiršdavo. Koledžo ir Bairono laimingas 
dienas turėjo aptemdyti vienas daug rimtesnis įvykis. Druris 
ketino po Velykų palikti Harą. Paskutiniu metu jis ne visada 
būdavo patenkintas savo mylimuoju mokiniu. Baironas mokė- 
si geriau, bet buvo tiesiog apsėstas nerimo dvasios. „Jo gyvuliš- 
kosios galios nepaprastai gajos“, — sakydavo gerasis daktaras. 
Jis stebėjosi, kad Baironui stinga sveiko proto. Tas už kitus 
tikrai daugiau išsilavinęs vaikas kartais elgdavosi it patrakėlis. 
Druris jautėsi atsakingas už mokyklos sveiką moralę, jam ne- 
patiko Bairono įtaka jaunoms galvoms, 0 ypač jų jausmams. 
1804 metų gruodį Druris sunkia širdim paprašė Baironą palikti 
koledžą. Bet įsikišo Hansonas su lordu Karlailiu, ir Druris turė- 
jo nusilcisti. Mokinys negicžė apmaudo ant savo mokytojo. 
Jį mylėjo. Druris — pirmas Žmogus, sugebėjęs įdiegti jaunuolio 
sieloje pagarbą aukštesnei moralinei jėgai, tebebuvo jam auto- 
ritetas, kurio nepamynė po kojų netgi užgautas. Paskutinė 
pamoka paskutinę dieną paliko liūdną vaizdą Baironui. Buvo 

apsieita be žodžių. Visai pagal nerašytus mokyklos principus. 
Bet jaunuoliai, ratu apstoję daktarą, jautė, kad laimingasis jų 
gyvenimo laikotarpis staiga pasibaigė. 

Kas bus paskirtas į jo vietą? Tarp kandidatų buvo daktaro 
brolis Markas Druris ir jo pavojingiausias konkurentas dva- 
siškas tėvas Džordžas Batleris, jaunas, didžiai gabus matema- 
tikas. Mokiniai nežinojo, ko iš tikrųjų vertas nei vienas, nei 
antras, bet Drurio vardo užteko, kad jie karštai stotų UŽ jį ir 
susiorganizuotų į Drurio partiją, kuriai vadovauti ėmėsi To- 
mas Vildmenas, Bairono draugas. Kažkuris mokinys pasakė 
Vildmenui: „Aš žinau, Baironas neis su mumis. Jis niekada ne- 
sutiks griežti antruoju smuiku. Pasiūlykit vadovauti, ir jis 
ateis." Vildmenas paklausė patarimo, ir Baironas tapo maišti- 
ninkų galva. 

Headmaster paprastai renka Valdytojai. Druris ir Batleris 
gavo balsų po lygiai. Pagal koledžo chartiją tokiu atveju ga- 
lutinis žodis priklauso Kenterberio arkivyskupui. Kuo toliau, 
tuo labiau visi jaudinosi. Vieną rytą mokiniai sužinojo, kad 
Kenterberio arkivyskupas patvirtino daktarą Batlerį, ir labai 
pasipiktino. Perdavus valdžią naujajam direktoriui, prasidėjo 
riaušių laikotarpis. Baironas ir Vildmenas buvo šio maišto 
iniciatoriai. Vaikščiojo su užtaisytais pistoletais. Ko jie siekė? 
Užmušti daktarą Batlerį? Kažin. Atsirado užsidegėlių, kurie 
pasiūlė nubarstyti patrankiniu paraku kelią į The Fourth Form 
Room, kad Batleris išlėktų į orą. Bet vicnas berniukas, 
Džeimsas Ričarsonas, juos atkalbėjo: nereikia naikinti sienų, 
kuriose įrėžti jų protėvių vardai. | 

Baironas, pagautas Gordonų įtūžio, pats nežinodamas ką 
darąs, iškėlė vartelius priešais Batlerio namų langus. Batleris 
parodė daug sveiko proto, mėgino gražiuoju perkalbėti jau- 
nuosius priešus, bet nieko iš to neišėjo. Baironas parašė 
satyrinį eilėraštį, kuriame jį pakrikštijo Pomposus", ir paskel- 
bė lozungą: „Mirtis arba Sukilimas“. Buvęs direktorius 
daktaras Druris, išgirdęs apie konfliktą, pranešė ketinąs pats 

atvykti į Harą ir sutaikyti abi puses. Mokiniai jo laukė kalvos 
apačioje, Londono kelyje. Iškinkė arklius iš karietos ir patys 
ją pergalingai traukte užtraukė ant kalvos. Druris davė sau 
žodį daugiau čia nevažiuoti. 

Paskutinis trimestras Baironui praėjo bekovojant. Moky- 
tis mažai tesimokė. Buvo laikomas gabiu, bet pritinginčiu. 
Šiaip ar taip, gerai mokėjo lotynų ir šiek tiek graikų. 1805 
metais per viešus deklamavimo vakarus jis pasirodė dukart, 
skaitė jau angliškai, ir ypač sėkmingai „Karalių Lyrą". Parašė 
seseriai Augustai, kad atvažiuotų jo pasiklausyti. „Aš jus 
prašau, ponia, atvykti pačia prašmatniausia jūsų šviesybės 
karieta, nes pagal Haro etiketą didžiųjų festivalių dienomis 
priimami tik ištaigingi ekipažai." O iš tiesų komišku tonu 
užmaskuotas noras nustebinti draugus sesers elegancija. Jam 
buvo taip nauja ir taip malonu pagaliau turėti savo giminėje 
asmenį, kurio nereikia gėdytis. Tą dieną jis, aišku, buvo pa- 
tenkintas ir ja, ir savim. Susilaukė didžiulio pasisekimo ir lai- 
kė save antru Gariku . Daug labiau didžiavosi aktoriaus ir 
oratoriaus talentu negu eilėmis, kurių be skaičiaus buvo pri- 
kūręs per paskutinius trejus metus. 


„Mano polinkis į iškalbą ir karybą buvo labiau išryškėjęs 
negu į poeziją, ir daktaras Druris, mano didysis patronas, 
manė, jog iš manęs išeis oratorius." 


Ypač jam sekėsi skaityti tekstus apie audringas aistras. Be to, 
jis buvo vienas stipriausių plaukikų mokykloje ir žaidė kriketą 
(šlubam tai buvo juoba pažymėtinas bruožas) taip gerai, jog 
1805 metais dalyvavo komandinėse Haro—ltono varžybose. 

Tai buvo paskutinis jo mokyklos gyvenimo epizodas. Ką 
Baironui davė koledžas? Išugdė stiprų draugystės jausmą, 
šiek tiek supažindino su poetų kūryba. Ar jis stengėsi įminti 
painią gyvenimo mįslę? Ne. Vienu dalyku, deja, tikrai įsitiki- 

no, kad kiti žmonės nebuvo taip linkę į absoliučius jausmus 
kaip jis. Vyrai ir moterys, vaikai ir mergaitės — visi apdai- 
riai ėjo į sandėrį su meile, su teisybe, su Dievu. Ar ir jis kada 
nors taps tokiu? Labai to nenorėjo. Bet kas skirta pasaulyje 
jam, Džordžui Gordonui lordui Baironui? Į savo mokslo pa- 
baigą Scripiores Graeci pirmame puslapyje įrašė: „Džordžas 
Gordonas Baironas. Trečiadienis, birželio dvidešimt šeštoji, 
anno Domini 1805. Trys valandos keturiasdešimt penkios mi- 
nutės popict. Kalvertas klasės seniūnas, Tomas Vildmenas 
mano kairėje, Longas mano dešinėje. Haras ant kalvos." 

Jaunuoliams kyla keistas noras patiems sau priminti, kas 
jie tokie, suvokti savo vietą gyvenime. Apie ką galėjo svajoti 
Baironas sėdėdamas savo ąžuoliniame, peiliuku išraižytame 
suole tą 18305 metų birželio dvidešimt šeštąją? Apie mokyklą, 
kurią tuoj paliks? Apie Kcmbridžą, kur lordas Karlailis no- 
rėjo jį pasiųsti? Liūdesys spaudė širdį pagalvojus, kad taip 
greit viskas pasikeis. Atmetus į šalį Pomposus ir keletą ber- 
niokiškų kivirčų, jis čia jautėsi daug laimingesnis negu kur 
kitur. Šitoje mažoje uždaroje draugijoje buvo priimtas kaip jau- 
nystės princas. Tasai Vildmenas jo kairėje ir tasai Longas jo 
dešinėje buvo draugai, tikri draugai. Kicmc skamba jauni 
linksmi balsai, stoviniuoja mostaguoja pulkeliai ir pric jų vi- 
sada, jei nori, gali prieiti, ir tave jie sutinka ir nulydi su 
šypsena. Kaip nepanaši Šventoji Kalva į priešišką, nerimą ke- 
liantį pasaulį ten, už jos. Kas jo ten laukia? Merė Čavort? Per 
atostogas turėjo būti jos vestuvės. Moterys? O jeigu visos tO- 
kios kaip jinai? Motina? Furija. Namai? Pragarai. Karlailiai? 
Ar benorės jį matyti tasai elegantiškasis globėjas? 

Baikščiam cržiliukui reikėjo sumanios rankos. Po vaikišku 
linksmumu kilo geismingos melancholijos banga. Iš galvos 
nėjo mintys apic mirtį. Giltinė jau pjovė aplinkui. Savo gra- 
žiajai  pussescrci ir keletui jaunų draugų jis paskyrė 
gedulinpų cilčraščių. Paskutinį kartą nuėjo pasvajoti į kapines 
po šakola guoba. „Džonis Pičis..." Kas jis buvo, tasai Džonis 
Pičis, kurio kaulai dūli po šiuo akmeniu? Galas saldžioms ir 

liūdnoms meditacijoms viršum lygumos, kur miega Londo- 
nas. Jaunasis Idos kalno herojus netrukus paliks dievų 
buveinę, kad pažintų mirtingųjų dalią. Ar besugrįš jis kada 
nors amžinojo poilsio čia, po šia žole, kurioje vaikas žaidė? Jo 
kapas... Tegul būna, kaip ant šito Pičio kapo, vienas jo vardas, 
bet šlovingas: 


Netrokštu įrašų ir negeidžiu gyrimų. 

Tebūna antkapy iškaltas mano vardas — 
Tik tokio atpildo, manau, kiekvienas vertas. 
Te vardas akmeny paženklins tą vietovę, « 
Garsingą kaip ir jis arba kaip jis bešlovę. 


Tik pradėjęs gyvenimo kelią, jau galvojo apie atilsį. 


| IX 
Sv. Trejybės koledžas, 
Kembridžas 


Jaunystė — tai toksai metas, kada šablonišku- 
mai yra sunkiai suprantami, bet taip ir turi 
būti: jiems reikia arba aklai priešintis, arba 
aklai pasiduoti. 


Polis Valeri 


Nuo 1805 metų spalio jo būstine pasidarė Šv. Trejybės kole- 
džas, Kembridžas. Pirmąkart gyvenime Baironas pasijuto esąs 
turtingas: iždo kanclerio sutikimu galėjo imti kasmet iš savo 
pajamų po penkis šimtus svarų. Tiek kainuoja vienas geriausių 
pensionų universitete. Jis turės arklį, liokajų. Baironas jautėsi 
nepriklausomas „kaip koksai vokiečių kunigaikštis, kuris savo 

žemėj savo pinigus kaldina, arba kaip indėnų vadas, kuris 
visai jų nekaldina, bet džiaugiasi pačiu brangiausiu turtu — 
Laisve. Aš bc galo žavėdamasis kalbu apie šią dievaitę, nes 
mano micloji motulė buvo tokia despotė... Atsipalaiduosiu 
nuo jos galutinai, o kad ji seniai sutrypė ir sutraukė visus 
mudu siejusius saitus, aš rimtai nusprendžiau kojos pas ją 
nebckelti ir ncbepalaikyti jokių draugiškų santykių. Aš priva- 
lau taip pasielgti, jci gerbiu pats save, savo laimę, jei gerbiu 
atminimą savo artimųjų, kuriuos gėdingai apšmeižė šitoji Ti- 
sifonė."  Tonas šiurkštus, bct neužmirškime, kad Bairono 
vaikystė buvo ištisinė scena, kur pernelyg smarkaus tempera- 
mento motina rėkimu išliedavo savo tūžmą. Jam nebuvo iš ko 
pasimokyti gražaus, švelnaus elgesio. 

Šv. Trejybės koledžas. Pro sustiprintus vartus su dviem 
bokštais iš šalių patekdavai į didžiulį pailgą kicmą, kurį supa 
gotikiniai pastatai. Vidury čiurlenantis fontanas drumstė ap- 
linkos ramybę. Už skliautuotos angos — kitas kiemas, Nevilz 
Kortas, gricžtesnis, niūresnis, bet taurių proporcijų ir visai 
aklinas. Čia buvo didelis, kelių kambarių Bairono aparta- 
mentas, kuris jam patiko ir kurį jis tučtuojau ėmėsi apstatyti 
su pagirtinu skoniu. 

"Tapti centrine figūra, vadu universitete, kaip ir mokykloje, 
buvo slapčiausias Bairono troškimas. Kaip visi silpnieji, buvo 
pilnas neramių ambicijų, kurias šiek tiek malšino svajingas 
tingumas. Šv. Trejybės koledžo studentai buvo maždaug vie- 
nodo amžiaus, ir mažiukų globoti. (kaip jis mėgo) čia 
nereikėjo. Nuo pat pirmos dienos Baironas suprato, kad uni- 
versitetc laikoma geru tonu visai nieko neveikti, tik keletas 
panickos vertų kalikų gadino akis prie žvakės skanduodami 
graikiškus cilcraščius. Tais laikais Anglijoje viešpatavo mada 
gerti ir lošti. „Tas, kas studijuoja XVIII amžiaus Anglijos is- 
toriją, negali nesistebėti iš tikrųjų dideliu gėrimo vaidmeniu 
dvasinėje jaunimo istorijoje ir to gėrimo pasekmėmis su- 
brendusių Žmonių fiziniame gyvenime.“ Svečias, per pietus 

teįstengiantis ištuštinti porą butelių, buvo nekoks kompanio- 
nas. Apie gėrovą buvo sakoma: „Jis — keturbutelinis... 
penkiabutelinis..." Lordas Penmuras ir lordas Daferinas 
garsėjo kaip šešiabuteliniai. Ne mažesnėje pagarboje buvo 
lošimas. Lordas Holandas duodavo didžiules sumas savo 
penkiolikmečiui sūnui Čarlzui Džonui Foksui, „kad tasai 
galėtų, anot tėvo, dorai išmokti lošti". Koks nors bajoraitis 
per vieną rytą prakišdavo septynis tūkstančius svarų lošimo 
namuose šalia Pel Melo. 

Kembridžas sekė Londonu. Studentai nesidomėjo nei lektū- 
ra, nei kultūriniu gyvenimu, o Baironas į tai linko visa širdim, 
kas kad priešokiais. Baironas pietaudavo koledžo valgyklo- 
je. Prie aukšto stalo, pastatyto ant estrados pric sienos, nuo ku- 
rios žvelgė karalius Henrikas VIII, sėsdavo pietauti fellows“, 
retkarčiais ir rektorius. Baironas greit ėmė juos niekinti. 

Kas gi žavėjo tuos eruditus, nepripažįstančius poezijos, 
neturinčius sielos didybės? Banalūs kalambūrai, išmoningi 
juokai, apkalbos ir pelningos bažnytinės beneficijos. Iščję 
iš valgyklos, susimesdavo į kambarius ir ten gerdavo, lošda- 
vo lig juodai nakčiai. Baironas nekentė gėrimo, bet norėjo 
patikti draugams. Įsakė Hansonui atsiųsti keturis tuzinus butelių 
porto, šeri, burgundiškojo ir maderos. Dar labiau jis nemėgo 
lošti. „Nei aš turėjau šaltakraujiškumo, nei supratimo apie 
kombinacijas." Ir vis dėlto ėjo draugų pėdomis. Laikėsi „šab- 
lono“, kaip visi, vėlai patekę į kokią nors uždarą draugiją ir 
prisibiją bet kuo pažeisti jos įstatus. Joks šabloniškumas nėra 
despotiškesnis už jaunuolių antišabloniškumą: „Mūsų įstaty- 
mas — nepaisyti įstatymo." Lordas Baironas persiėmė de- 
bošo cercmonialu nelyginant anglikoniškojo mokymo dvasia. 

Jis pabusdavo sunkia galva. Rytmečio ore aidėdavo koply- 
čios varpai. Jei būdavo kokio nors šventojo diena, reikėdavo 
citi apsivilkus balta kamža į koplyčią. Švelni, dangiška vargo- 
nų muzika užliūliuodavo  mieguistus studentus. Diena 
prasidėdavo. Bairono tulor greit įsitikino, kad šį studentą 

retai matys. Baironas nusipirko gražų širvį ir pavadino Oat 
Eater — Avižiniu. Kasryt jodinėdavo su balta skrybėle ir 
šviesiai pilku apsiaustu. Apsirengimas ekstravagantiškas, bet 
tuomet dendžiai buvo mados diktatoriai. Parjojęs eidavo 
maudytis, jei būdavo gražus oras. 

Netoli Kembridžo, ten, kur upė daro vingį, jis turėjo nusi- 
žiūrėjęs sietuvą, užstotą plačiašakių medžių. Jo sporto drau- 
gas ir vienintelis bičiulis buvo Haro koledžo bendraklasis ir 
kaimynas Edvardas Noelis Longas (Tomas Vildmenas mano 
kairėje, Longas mano dešinėje), doras, taurus, labai paprastas 
vaikinas, irgi be galo mėgstąs plaukimą ir knygas. Baironui 
būdavo didžiausias malonumas, nardant su Longu po tą ke- 
turiolikos pėdų gylio sietuvą, rasti lėkštę, kiaušinį ar šilingą. 
Upės dugne buvo senas medžio stuobrys. Baironas mėgdavo 
į jį įsikabinti stebėdamasis, kaip, po velnių, jis atsidūrė tame 
keistamc vandens peizaže. Vakarais ateidavo Longas ir griež- 
davo fleita ar violončele. Baironas klausydavosi gurkšnoda- 
mas sodos vandenį, mėgstamiausią gėrimą. Muzikos ritmai 
sužadindavo poezijos ritmus, Baironas paskęsdavo saldžiose 
ir liūdnose svajose; prisimindavo Niūstedo abatiją, šikšnos- 
parnius, lakiojančius koplyčios griuvėsiuose, Anslio terasą, 
Merės Anos dainas, ošiančią guobą prie Pičio kapo, Marga- 
retos akis, užmigusias amžinuoju miegu. Kartais juodu garsiai 
skaitydavo. „Longo draugystė ir stipri, nors ir tyra, meilė, pa- 
gavusi mane tuo metu, sudarė šio romantiškiausio mano gy- 
venime laikotarpio romantiką." | 

Kas buvo šios ir stiprios, ir tyros meilės objektas? Kemb- 
ridžo koledžai turėdavo savo chorus koplyčiose. Baironas 
atsitiktinai susipažino su vienu Šv. Trejybės koledžo choris- 
tu, pavarde Edlstonas, penkiolikos metų berniuku: išgelbė- 
jo jį skęstantį. Paskui, per pamaldas, įsidėmėjo jo gražų bal- 
są. Baironas prisirišo prie Edlstono. Užvis labiausiai jis mėgo 
šitokią draugystę, — draugystę ne tik su jaunesniu, bet ir že- 
mesniu kilmės bei turto požiūriu. Palenkti į save Edlstoną 
jam buvo lengviau negu Klerą ar Delavarą. Dėl to Baironas jį be 
galo globojo. Jaunasis choristas, iš pradžių laikęsis baikšto- 

kai, grcit pasidarė sentimentalus. Padovanojo Baironui sar- 
donikso širdelę, ir tas apie ją sukūrė eilėraštį, gana lėkštą, 
bet nuoširdų ir jaudinantį: 


Koks trumpalaikis blizgesys! 
Akmuo vos pusdienį liepsnojo, 
Paskui kukliai nuraudo jis, 
Lyg tas, kuris jį dovanojo. 


Bepročiai, tyčiotis gana! 

Jūs neregiai — man jūsų gaila! 
Ta paprastutė dovana 
Paženklina širdingą meilę. 


Bičiulis nudelbė akis: 

Gal nemokėsiu to suprasti... 
Bet mano siela atsakys: | 
„Bijau tik vieno — jį prarasti." 


Kurti cilėraščius jam pasidarė didžiausias malonumas. Jis 
tiek daug ncbeskaitė, labiau mėgo svajoti, plaukioti ir šiaip 
sau būti, nicko, rodos, neveikdamas, kai mintyse gimsta 
rimai, ritmai, strofos. 

Šitoks gyvenimas būtų buvęs visai neblogas, ir Baironas, 
įpročių vergas, būtų prie jo prisitaikęs, tik, bėda, reikėjo 
labai daug pinigų. Nuo lapkričio pasidarė aišku, kad penkių 
šimtų svarų pensija, atrodžiusi karališka, kol nebuvo paban- 
dęs savarankiškai tvarkytis, tėra menkutė suma studentui 
aristokratui. Kas mėnesį ateidavo iš koledžo virtuvės sąskai- 
ta, ir visada didelė: mat Baironas, užuot maitinęsis valgykloje, 
prisikviesdavo draugų į savo kambarį. Reikėjo ir Haro skolas 
atsitcisti. Parašė Hansonui, kad išrūpintų iš valstybės kan- 
celiarijos priedą. 

Jo santykiai su Hansonu pasikeitė. Jis jau buvo ne mažas 
berniukas, prašantis paramos, o kilmingas lordas, žiūrintis į 
savo patikėtinį, „Šitą kvailį Hansoną", iš aukšto. Advokatas 

parašė, kad, jeigu Baironas kukliau gyventų, pensijos užtek- 
tų. Baironas šiurkščiai atkirto: jei jam neduosią progos skolas 
atsiteisti, susitarsiąs su palūkininkais. Jaunajam Niūstedo ir 
Ročdeilio savininkui, kuris greit bus pilnametis, nesunku pa- 
siskolinti pinigų šimtas už šimtą. 


Palūkininkai tik reikalavo pilnamečio giminaičio garantijos 
norėdami apsidrausti nepilnamečio Bairono mirties atveju. 
Baironas nusprendė kreiptis į Augustą. Užtikrino, kad ji nic- 
kuo nerizikuojanti: jei jis mirtų, ji paveldėtų jo turtą; jei liktų 
gyvas, skolas pats susimokėtų. „Jeigu nors truputėlį abejoja- 
te mano sąžiningumu, nepasirašykite.? Augusta pasirašė, ir 
Baironas galėjo pasiskolinti keletą šimtų svarų. Misis Bairon 
pasibaisėjo apie tai sužinojusi: „Tas berniūkštis manc nuva- 
rys į kapus, dėl jo iš proto išeisiu! Iš kur jis gavo tuos šimtus 
svarų? Ar tik nesusidėjo su palūkininkais?* Po kiek laiko: 
„Lordas Baironas sumokėjo trisdešimt vieną svarą dešimt ši- 
lingų už Pito statulą. Bc to, pirko karietą, esą man, bet aš 
atsisakiau... Bijau, kad ncbūtų pakliuvęs į nedoras rankas; turiu 
galvoj ne vien pinigus, bet ir kai ką kita. Manau, jog susidėjo 
su moterim." 

Iš tikrųjų, kai atsirado pinigų, Baironas ne tik nieko ncbe- 
veikė, bet ir metė universitetą. Įsikūrė Pikadilio gatvėje Nr. 
16, bute, kurį nuomojo misis Bairon, kad turėtų kur apsistoti 
atvažiavusi į Londoną. Jo meilužė buvo gana žemos klasės iš 
Brompton Rou. Rengė ją vyriškai, pristatinėjo kaip savo 
brolį, sckmadicniais veždavosi į Braitoną. Ten, priešais pavil- 
joną, nuomojo namelį. Paplūdimy praciviai gėrėdavosi, kaip 
lengvai tas šlubis įšoka į savo valtį. Londone didesnę laiko 
dalį leido pas Džeksoną ir Andželą, kuric Bondstritc jį mokė 
kovos meno. Fechtuotis Baironas mokėsi pas Andželą, o 
boksuotis, kick leido ligotos kojos, — pas „džentelmeną 
Džeksoną", šaunų vyrą, Anglijos čempioną (kas kad tik tris 
kartus buvo išėjęs į ringą), kuris galėjo pasirašyti pavardę už- 
sidėjęs ant rankos dvipūdį svarstį. Baironas vadino Džeksoną: 
„Mano scenas draugas ir kūno ganytojas". Žavėjosi jo ryškiai 

raudonu durtiniu, mezginių rankogaliais, kiulotais, šilkinė- 
mis kojinėmis ir labai jį gerbė. Nuo sunkių Džeksono ir 
Andželo pratimų suliesėjo, o suliesėti labai norėjo. O kur, 
beje, jis leistų dienas, jei nebūtų šitos salės, šitos pricbč- 
gos? Pažinčių, tikrai sakant, neturėjo. Su liūdesiu klausėsi 
kalbant apie žmones, su kuriais norėjo susipažinti, apie den- 
džius, Velso princą, Čarlzą Džoną Foksą. Matė, kaip moterys, 
vaikštinėdamos po Sen Džeimsą, šypsojosi Brameliui , am- 
žinai sėdinčiam prie savo garsiojo lango Vaithole. O lordas 
Baironas, provincijos bajoras, buvo vienas, be šeimos, be 
draugų. Taip jis gyveno Londone visą trimestrą. 

Pavasarį grįžo į Kembridžą su savo naująja palyda: mcilu- 
že iš Brompton Rou ir boksininku Džeksonu. Atvykusį 
Andželą sutiko labai pagarbiai, pakvietė pietų, liokajų pasi- 
untė į Šv. Jono koledžą alaus, kuriuo tasai koledžas garsėjo, 
ir taip nčrėsi iš kailio, jog nuėjo pasiūlyti svečiui, jau sė- 
dinčiam diližane, prieš kelionę išgert paskutinį stiklą. Kiti 
kelciviai tuo didžiai stebėjosi. Tu/or padarė Baironui prickaištą 
dėl šios draugijos. Tas atkirto, jog fechtavimo mokytojas savo 
manicromis kur kas pranašesnis už koledžo fe/lows. Jis niekino 
kaip nickinęs universiteto gyvenimą: „Niekas čia neperskai- 
tys nė cilutės senovės ar šių dienų autoriaus, jei gali to 
išvengti. Vargšclės Mūzos visiškai apleistos... Aš pats (nors 
kaip trokštu žinių) leidžiuosi pasroviui, namie pietavau vos 
porą kartų." Jis bodėjosi tuo beprotišku gyvenimu, per kurį 
turėjo bristi į skolas, bet garbė nelcido jo pakeisti. 


*BRAMELIS DŽORDŽAS (1778— 1840) — garsus anglų dendis, pra- 
mintas Mados Karaliumi (Vert. past.) 

X 
Laisvos valandos 


Kad pasidarytum poetu, reikia būti įsimylėjusiam 
arba nelaimingam. Aš buvau ir tuo, ir tuo, kai ra- 
šiau „Laisvas valandas". 

Baironas 


1806 mokslo metams pasibaigus, Baironas parvažiavo į Saut- 
velį, ir ten jo laukė audringa scena. Apstulbusių Pigotų akyse 
misis Bairon paleido į sūnų židinio reples ir semtuvą. Sūnus 
pabėgo, prisiglaudė pas draugus ir išvyko į Londoną su ja 
nepasimatęs. Iš Londono parašė Pigotui: 


„Ačiū už įdomų pasakojimą apie mano mielosios Alektės ' 
paskutinius darbelius. Ji jau pradeda jausti savo kvailiojimo 
pasekmes. Ką tik gavau iš jos atgailaujantį laišką, į kurį iš bai- 
mės, kad nepradėtų manęs persekioti, atsakiau santūriai... JOs 
saldus čiulbėjimas, rodos, bus sužavėjęs klausytojus... Ypač me- 
lodingos aukštosios gaidos, nepaprastai malonu klausytis tykio- 
je mėnesienoje... Išties jūsų mama man padarė didelę paslaugą, 
ir aš karštai dėkoju jums ir visai šeimai, kad leidote pasislėpti 
nuo misis Bairon furiosa.. O, jei turėčiau Ariosto plunksną, 
pavaizduočiau epinėje poemoje ano atmintino vakaro audrą, 
arba tegu Dantės šešėlis mane įkvepia, nes tiktai „Pragaro“ 
autorius galėtų įkvėpti mane šitokiam plunksnos bandymui." 


Narsiame juokavime nemaža kartėlio. Regentė nudūmė 
jam įkandin į Londoną ir po keletą valandų trukusio susirė- 
mimo „netvarkingai atsitraukė palikusi savo artileriją ir ke- 
letą belaisvių". Baironas, išsilygęs garbingas pasidavimo są- 
lygas, išvyko porai savaičių į Sasekso paplūdimius, paskui 
trumpam — į Harogitą su Džonu Pigotu. Džonas, Elizabe- 


*Viena iš trijų romėnų mitologijos furijų. (Vert. past.) 

tės brolis, studentas medikas, buvo malonus, išsilavinęs jau- 
nuolis. Jis skaniai juokėsi pamatęs bendrakelionio ekipažą. 
Ant karietos durelių buvo nupiešta Bairono herbas ir devi- 
zas Crede Biron, grumas laikė už pavadžių du pabalnotus 
arklius, Baironas buvo pasiėmęs dar liokajų Franką ir du 
šunis: niūfaundlendą Bocmaną ir buldogą Nelsoną. 

Kodėl Baironas, neturėdamas pinigų, vis tiek vežiojosi tą 
personalą ir tą žvėryną? Jis tiesiog nuostabiai nesugebėjo at- 
sisakyti to, kas kada nors netyčia pasipynė jo gyvenimo kelyje. 
Vieną dieną, pagautas užgaidos, įsigijo tą liokajų, tuos ark- 
lius, tuos šunis ir laikė. Jis buvo fetišistas. Per savo nepataiso- 
mą sentimentalumą rište prisirišdavo prie visko, kas jį supo. 
Džonas Pigotas, gana įžvalgus jaunuolis, tiek ir tiek prisižiū- 
rėjo Harogite Bairono drovumo. Kai juodu pietaudavę ben- 
dro joje viešbučio salėje, Baironas visada prašydavęs jį neužsi- 
sėdėti ir tuoj eiti į savo kambarius. Pigotas stebėjęsis, kad jo 
draugas, apšauktas lėbautoju, nekentė vyno ir laikėsi griežto 
režimo. Atrodė, jam maloniausia buvo rašyti eiles, jodinėti ir 
iš tolo stebėti moteris. Ir po nelaimingos meilės Merei Čavort jis 
liko opiai jautrus jų žavesiui. Prieš Pigotą jis vaidino vyrą, kuris 
perprato meilės pavojus, gerai pažįsta moteris ir jas niekina. 
Jas nugalėti, brangusis Pigote, galima tik panieka, o ne meile. 


Kam dejuoji, Pigote, 

Kad paspruko mergiotė? 

Kam tos raudos, tie graudūs verksmai? 
Tas, gali patikėti, 

Suvilioja koketę, 

Kas nelaimėje šypsos linksmai. 


Ką dabar beišrasti? 
Pabandyk apsimesti, 

Kad į akį tau krito kita; 
Palūkėk bent savaitę, 

Ir sugrįžus mergaitė 

Puls į glėbį aistros pagauta. ' 

Kodėl jis pats nepasinaudojo tuo naiviu ir atsargiu patari- 
mu, kai buvo įsimylėjęs M.A.C.? 


Abu draugai pagaliau grįžo į Sautvelį, ir Baironas įsikūrė 
pas Regentę, laikinai aprimusią. Vargšė moteris persigando 
išvydusi sūnų su dviem tarnais, visa arklide ir šunide. Ji ne- 
drįso nieko sakyti, bet pati viena sau galvojo, kaip šitas tuntas 
čia gyvens. Baironas, visada atviras, nė nesistengė slėpti to 
šeimyninio suartėjimo motyvų. Iš palūkininkų gautą pasko- 
1ą buvo grynutėliai išleidęs. Nebeturėjo pinigų nei keliauti, 
nei grįžti naujaisiais mokslo metais į Kembridžą. Sautvelis jį 
traukė tik tuo, kad čia viskas buvo už dyką. Beje, po keleto 
dienų Baironas, žmogus nuostabiai inertiškas, apsiprato, 
ėmė laikytis kasdieninės programos ir pasijuto nė kiek ne 
blogiau kaip savo kambaryje, Šv. Trejybės koledže. 

Dabar jam atsirado naujas tikslas — pasidaryti poetu. "Tą 
mintį bus įkvėpusi Elizabetė Pigot. Kartą, kai jinai paskaitė 
savo cilėraščių, Baironas tarė: „Aš irgi rašau" ir padeklama- 
vo eilėraštį, skirtą Delavarui: „Jaunystės drauge! Kai abudu 
šėlom..." Žavioji Elizabetė nuoširdžiai jį pagyrė. Kitą kartą, 
kai jinai padeklamavo Bernsą, jis pasakė: „Man patinka ta 
pėda" ir tučtuojau sukūrė su ta pačia cezūra: Hills of Annes- 
ley, bleak and barren... 


Nesvetingos, nuogos Anslio kalvos, 
Kur kadaise klaidžiojau dažnai! 
Šiurkščiai glosto jų gauruotas galvas 
Šiaurės vėjų šniokščiantys sparnai. 
Slėniai temsta, šlaitai nebežėri — 
Apgaulinga laimės valanda. 
Nusijuokus mylimoji Merė 
Nepavers jų rojum niekada. 


Elizabetci eilėraštis patiko, ją sujaudino tos nelaimingos 
meilės prisiminimas. Baironui ji buvo puiki draugė. Yra tokių 

mielų, be jokio koketiškumo merginų, linkstančių švelniai au- 
kotis, tik vyrai per savo kvailumą kažkodėl jų nemyli. Ji 
pasišaipydavo iš jo drovumo. Kembridžo dendis dar vis šnibŽ- 
dėdavo sunkiomis akimirkomis: „Viens, du, trys, keturi, penki, 
šeši, septyni..." Nusiramindavo matydamas, kad Elizabetė juo 
žavisi. Ji pasisiūlė perrašyti jo eiles ir jas parengti spaudai. 

Nuo to laiko susidarė Bairono mėgstama rutina. Jis dirb- 
davo naktimis, guldavosi vėlai, dar vėliau keldavosi ir įdieno- 
jus traukdavo pas Elizabetę Pigot, gyvenančią kitoj gatvės 
pusėj, atiduoti darbo. Jei ateidavo svečių, drovusis poetas pa- 
sprukdavo pro langą ir traukdavo pas kitą savo bičiulį, dvasiš- 
ką tėvą Bičerį, jauną Sautvelio kunigą, gerą patarėją. Su 
juo Baironas valandų valandas šnekėdavosi apie Visatą ir 
Likimą. Bičeris stengdavosi įrodyti Baironui, kad Apvaizda, 
kuria tas taip skundžiasi, jį dovanotc apdovanojusi visokiau- 
siomis malonėmis: aukšta kilme, protu (turtai irgi ne už kal- 
nų), o svarbiausia, „talentu, kuris jį išaukštino tarp žmonių". 
„Ak brangusis Bičeri, — liūdnai atsakydavo Baironas ir baks- 
teldavo sau į kaktą, — jei tas mane išaukština tarp žmonių, tai 
tas (parodydavo į koją) stato žemiau visų." Dažnai ateidavo 
pas Bičerį su laišku, atsakymu į vakarykščius patarimus: 


Mielas Bičeri, tu išmintingas žmogus: 

Tu man siūlai nevengti draugijos, 

Betgi man atsiskyrėlio būstas brangus — 
Man gana tos kvailių karalijos. 


Aš patyriau aistrų saldumus ir skausmus, 
Draugysie mano siela alsavo, 

Bet davaikos apjuodino mano jausmus, 
O bičiulis ne sykį apgavo. 


Į save, prisiglaudusį Sautvelyje, žiūrėjo kaip į seną atsisky- 
rėlį, kurį išmintis ir nelaimės palenkė į mizantropiją. Per 
pusryčius sėdėdavo priešais Regentę, bet valgydamas skaityda- 
vo, kad toji norom nenorom tylėtų. Kartais, gerai nusiteikęs, 

atidarydavo jai valgomojo duris ir pranešdavo: „Žengia ger- 
biamoji Kiti Gordon!“ Popietes skyrė sportui. Maudėsi, 
nardė upėje, mėtė į vandenį iš draugų paimtus daiktus: mat 
jam buvo malonu jų ieškoti. Šaudė pistoletu savo sode įvary- 
damas baimės visam Sautveliui. Jodinėt prastai jodinėjo. 
Tais visais pratimais siekė vieno — būti liesas. Jo taisyklė — 
žaisti ir smarkiai mankštintis. Kriketą žaidė apsivilkęs septy- 
netą liemenių ir dar paltą, valgė per parą tik vieną kartą — 
unciją mėsos, — alaus visai negėrė. Nuo tokio marinimosi iš- 
lindo šonkauliai, o išblyškęs veidas pasidarė žavus. 

Vakare eidavo pas draugus, pas Pigotus arba Lykroftus. 
Sautvelyje buvo pilna jaunų mergaičių. Iš arčiau susipažinęs 
jų nebebijojo. Elgėsi taip, kaip kažkada patarinėjo Džonui 
Pigotui: sukosi apie visas. Vienai, būdavo, pasiunčia eilėraštį, 
kitą pabučiuoja, su trečia vaidina kokiam mėgėjų spektakly. 
Intymesnius, kūniškus, santykus palaikė su naująja auksap- 
lauke Mere, gana menkos kilmės mergina, ir girdamasis rody- 
davo jos dovanotą garbaną savo santūresnėms bičiulėms Džuli- 
jai Lykroft ir Anai Hauson. Savo nepastovumu jis didžiavosi. 
Viena Sautvelio panelė turėjo didelį agatą, rastą kažkokiame 
pilkapyje. Laikė jį rankdarbių krepšelyje. Kažkurią dieną pra- 
sitarė Baironui, kad tas amuletas apsaugo nuo meilės. „Duo- 
kite jį man, — staiga rikte suriko Baironas, — man tokio talis- 
mano taip reikia!.." 

Sautvelyje jis ne tik išėjo meilės mokyklą, bet ir turėjo 
progos patirti, kokių gudrybių imasi savanaudiškumas: viena 
šeima pro pirštus žiūrėjo į dukros lakstymą su juo, vildamasi 
kilmingo žento. 

Vienodai slenkančios dienos darė Baironą pasėdų dirbti. 
Lengvi flirtai nedavė nuobodžiauti ir teikė siužetų kūrybai. 
Menininkui reikia tvarkos, nes jis mėgsta savo darbą, ir šick 
tiek padūkti, nes tai išjudina sielą. Baironui sekėsi. Jis surin- 
ko ir taisinėjo Delavarui, Klerui ir Dorsetui skirtus eilėraščius, 
Katulo, Vergilijaus vertimus, eilėraštį apie Edlstono sardonik- 
są, elegijas apie Niūstedą, įvairioms panelėms dedikuotus 
meilės eilėraščius. Rinkinys, rodos, bus neblogas. Autorius, 

stebėdamasis ir pats savimi žŽavėdamasis, iš naujo skaitė savo 
eilėraščius. Gal ši knygelė jį išgarsins? Elizabetė Pigot tuo 
Šventai tikėjo. 

Bairono poezijos tomelį, pavadintą „Laisvi eskizai", išlei- 
do Niūarko leidėjas Ridžas. Kai pirmi du egzemplioriai buvo 
gatavi, jis juos įteikė Pigotams ir Bičeriui. Tačiau Bairono lū- 
kesčiai neišsipildė. Kunigas taip pasipiktino eilėraščiu „Me- 
rei", jog nusprendė, kad knygos išvis negalima leisti. Varg- 
šas Baironas, tikėjęsis pagyrimų, gavo iš Bičerio maldaujamą 
laišką sulaikyti knygą. Smūgis buvo skaudus, bet Baironas 
tučtuojau atsakė Bičeriui. Prižadėjo leidinį sunaikinti ir tą 
patį vakarą pažadą ištesėjo. Visus egzempliorius sudegino, 
išliko tik tas, kurį pasiuntė Džonui Pigotui, studijuojančiam 
Edinburge, ir (juokinga) tas, Bičeriui dovanotasis. Jaunam 
autoriui nelengva atsisakyti savo pirmos knygos. Baironas 
didvyriškai sudėjo šią auką. 

Paskui, negaišdamas nė dienos, vėl ėmė bendradarbiauti 
su leidėju, išėmė „nelemtąjį eilėraštį vargšei Merei" ir per 
keletą savaičių parengė naują rinkinį, pavadintą „Eilėraščiai 
įvairiomis progomis“, kuris buvo išleistas 1807 metų sausį. 
„Jis buvo be galo korektiškas ir dorovingas." 

Baironas apdalijo knygomis kembridžiškius draugus ir 
Sautvelio pažįstamus. Iš Kembridžo atėjo pagyrimai, o Saut- 
velyje rinkinys sukėlė tikrą audrą. Lykroftų šeima susijau- 
dino. Viename eilėraštyje buvo kalbama apie Džuljetą. Ar tai 
ne jų Džulija? Kitas, „Lesbija“, parašytas jaunojo Bairono 
mėgstamu ironišku tonu (išdidus meilės niekinimas), irgi, ro- 
dos, jai skirtas. Džulijos brolis kapitonas Lykroftas paprašė 
Baironą pasiaiškinti. Baironas kreipėsi į Bičerį. Abu susėdę 
parašė gana apgalvotą atsakymą, bet tas žemas jo kūrybos aiš- 
kinimas, veidmainingas gėdingumas, vaidai galutinai atstūmė 
Baironą nuo Sautvelio. Jis baisėjosi tuo mažu miesteliu — 
tai būdinga kiekvienam, dar nepažįstančiam didelio mies- 
to, — ir jautė provincijai panieką, nuo kurios žmogus išsi- 
gydo tik ilgiau pabuvęs sostinėse. Kol Sautvelyje gyvenimas 
plaukė ramiai, Baironas nuobodžiavo, bet nuobodžiauti jam 

buvo savotiškai malonu; nesusipratimai, sukelti pasirodžiu- 
sios knygos, išblaškė ir nuobodulį, ir laimę. Tokio jau buvo 
būdo: šiaip trokšdavo audringo gyvenimo pajaudinimo, bet, 
jį patyręs, tučtuojau imdavo jo nekęsti. Apie tą vis didėjančią 
panicką jis rašė mis Pigot, motiniškajai Elizabetei, kurią va- 
dino „brangiąja karaliene Bese"': 


„Aš nekenčiu Sautvelio, jūsų prakeikto, bjauraus, įšleikš- 
tusio miestelio. Gaila tik jūsų ir Džono Bičerio, šiaip nėmaž 
neapsiverkčiau, jei jis skradžiai Acherontą prasmegtų." 


Norėjo išvažiuoti. Motina jo nelaikė. 

„Lordas Baironas su dviem tarnais išbuvo pas mane septynis 
mėnesius. Aš negavau iš jo nė sū, tuos penkis šimtus svarų vie- 
nas išleidžia. Iš savo menkos pensijos aš nebegaliu jų laikyti." 

Baironas pasiliko dar porą savaičių: norėjo parengti nau- 
ją eilėraščių redakciją, papildytą ir jau skirtą „plačiajai pub- 
likai". Pakeitė pavadinimą: „Laisvos valandos“, parašytos 
Džordžo Gordono Bairono, nepilnamečio. 

Pricrašas „nepilnametis“ skambėjo gana juokingai, bet 
Baironas įdėjo pratarmę, kuria tarėsi laimėsiąs skaitytojų at- 
laidumą: 


„Šie eilėraščiai — devyniolikmečio jaunuolio nerūpestingų 
dienų vaisius... Apie autoriaus amžių turbūt nė nerėikėjo už- 
siminti: iš pačios kūrybos matyti nebrandus protas... Gal 
knygos turinys bent kick sudomins mano vienmečius. Šiaip ar 
taip, tikiuosi, žalos ji nepadarys. Turėdamas omeny savo pa- 
dėtį ir ateities planus, vargu ar aš daugiau kada bevarginsiu 
skaitytoją... Apie vieno mano kilmingo giminaičio eilėraščius 
daktaras Džonsonas taip yra pasakęs: „Jei aristokratas imasi 
plunksnos, jis nusipelno palankaus vertinimo.“ Su šia nuo- 
mone kritikai, aišku, nesiskaitys. Bet jeigu būtų priešingai, aš 
nenorėčiau pasinaudoti šia privilegija..." 


* DŽONSONAS SAMJUELIS (1709—1784) — anglų rašytojas ir kalbinin- 
kas. (Vert. past.) 

Kai tik knyga buvo išspausdinta, 1807 metų birželį Bairo- 
nas išvyko į Londoną: norėjo pats prižiūrėti jos paskirstymą į 
knygynus. 


Dvidešimtmečiui jaunuoliui smagu atsidurti Londone 
gražų birželį su trupučiu pinigų ir ką tik išėjusia, dar dažais 
kvepiančia knyga. Ponia „tyki avelė" pasiliko Šiaurės provin- 
cijose, prakeiktas Sautvelis buvo toli ir apie jį rašydavo jis 
karalienci Elizabetei atvirai, be apylankų: 


„Su tuo prakeiktu Sautveliu atsisveikinau amžinai — bent 
taip man atrodo; be jūsų, aš ten nė vienam nejaučiu pagarbos. 
Jūs buvote mano vienintelė protinga bičiulė, ir, teisybę sakant, 
aš jus gerbiau daug labiau negu visą tą kaimenę, kurios silp- 
nybėmis žaidžiau. Jūs taip aukojotės dėl manęs ir mano 
rankraščių, kaip tūkstantis tų /ė/ių nebūtų sugebėjusios. Patikė- 
kite, tame nuodėmių verpete aš neužmiršau jūsų gerumo ir ti- 
kiuosi, jog kada nors galėsiu jums įrodyti savo dėkingumą!" 


Baironas buvo nuoširdus; jis nejautė nieko kito, tik panieką, 
toms visoms Džulijoms ir Merėms, kurios leidosi jo glamonėja- 
mos; bėgiojo paskui jas stumiamas „gyvuliškų instinktų“ ir 
puikybės, bet slaptoje sielos šventovėje jaunasis škotas kalvi- 
nistas garbino skaistybę. 

Dabar jam rūpėjo tik viena: ar „Laisvos valandos" jį išgar- 
sins. Skųstis per daug negalėjo. Vienas Londono knygynas, 
sutikęs palaikyti keletą egzempliorių, juos pardavė ir dar 
paprašė. Ridžas, Niūarko leidėjas, per dvi savaites pardavė 
penkiasdešimt. Aišku, daugiausia skaitytojų atsirado Saut- 
velyje; jaunasis autorius, kad ir labai nekentė to miesto, vis 
dėlto norėjo sužinoti gyventojų nuomonę. „Kurios damos 
nusipirko knygą? — klausė jis Elizabetę. — Patinka jinai ar 
nepatinka Sautvelyje?" 


Kur kas sunkiau buvo sužinoti, kaip ją vertina tos nepa- 
žįstamos ir baisios būtybės — Londono skaitytojai. Baironas 
pasiuntė knygą lordui Karlailiui ir gavo iš jo mandagų laišką, 

kokic paprastai rašomi Knygos nė nepavarčius ir iš anksto 
nusistačius jos neskaityti. Pusbrolis Aleksandras Gordonas 
pasakė, kad jo motina kunigaikštienė Gordon „įsigijo mano 
knygą, be galo ja žavėjosi, kaip, beje, visa aukštuomenė, ir 
pareiškė norą pagarsinti savo giminystę su autoriumi". Bet 
jos šviesybės noras liko noru — jinai nepakvictė jaunojo gi- 
minaičio. „Visuose knygynų languose matau savo vardą, 
niekam nicko nesakau, bet širdies gilumoje džiaugiuosi savo 
šlove." Vienas knygynas pardavė septynis egzempliorius. 
„Septyni — tai puiku", — pasakė knygininkas, ir Baironas 
patikėjo. Veiklusis autorius davė nurodymą išsiuntinėti „Lais- 
vas valandas" į svarbiausius kurortus. 


„Karpenteris (Mūro leidėjas) pasisakė pardavęs visus, kiek 
turėjęs, pricš keletą dienų ir po to dar gavęs užsakymų, tik 
nebegalėjęs patenkinti. Tarp pirkėjų buvę Jorko kunigaikštis, 
markizas Hcdfordas, kunigaikštienė Gordon ir kt.; sako, 
žiemą paklausa dar padidėsianti: mat vasara — nc knygų 
sezonas, iš Londono visi išvažinėję." 


Keletas kritikų parašė recenzijas apie „Laisvas valandas": 


„Aš buvau išgirtas viename žurnale ir sumaltas į miltus ki- 
tame. Sako, jog tai labai puiku — knyga geriau eina: per 
ginčus ją ne taip greit užmiršta. Beje, tokia jau didžiųjų žmo- 
nių dalia visais laikais, ir mažesnieji jos neišvengia; aš žiūriu į 
viską filosofiškai." 


Jis tebebuvo vienišas. „Doranto“ viešbutyje Albermalstritc 
mažai kas jį aplankydavo. Jo teiravosi buvęs Haro koledžo mo- 
kytojas Henris Druris. Ir prisistatė vienas tolimas giminaitis, 
pavarde Robertas Dalasas. Jo sesuo buvo ištekėjusi už Bai- 
rono dėdės Džordžo Ansono. Tasai Dalasas rašė romanus ir 
vertė knygas iš prancūzų kalbos. Jis buvo rimtas Žmogus ir 
manė, jog rašytojo pašaukimas — „būti teologo ir moralisto 
pagalbininku". Prisiklausęs iš savo šeimynykščių apic 

„Laisvas valandas“, nusipirko Knygelę, perskaitė ir parašė 
Baironui: 


„Milorde, prieš porą dienų aš gavau jūsų eilėraščius. 
Perskaičiau su didžiausiu malonumu, kuriam išreikšti trūksta 
žodžių, ir tiesiog negaliu susilaikyti nepagyręs jūsų už tokį 
tikrai poctišką kilnios sielos išsakymą... Jūsų eilėraščiai, 
milorde, ne vien gražūs — jie byloja apie širdį, degančią 
garbės jausmu ir jautrią dorybės balsui." 


Jaunajam cinikui laiškas turėjo pasirodyti truputį juokin- 
gas, bet, šiaip ar taip, pirmas rašytojas susidomėjo jo kūryba, 
ir Baironas pasiuntė mandagų atsakymą: 


„Nors kritikai man buvo neįprastai atlaidūs, bet, prisi- 
pažįstu, juo maloniau girdėti pagyrimus iš žymaus rašytojo 
lūpų... Tiktai mano veržimasis į dorybę, deja, toks silpnas, 
jog aš negaliu priimti jūsų komplimentų... Mano trumpas gy- 
venimas klostėsi taip ypatingai, jog aš, nors nesusitepęs 
jokia nickšybe vien iš išdidumo, žmonių vadinamo garbe, esu 
laikomas paleistuvystės bendru ir neištikimybės pasekėju... 
Jei kalbėsime apie moralę, tai aš Konfucijų statau aukščiau 
už 10 Dievo įsakymų, 0 Sokratą — už šv. Paulių (nors į vedy- 
bas jųdviejų pažiūros vicnodos). Jei kalbėsime apie religiją, 
tai aš pasisakau už lygias teises katalikams, bet popiežiaus 
nepripažįstu. Apskritai dorybę laikau būdo elementu, jaus- 
mu, bet nc principu. Tikiu, kad teisybė yra svarbiausias 
dievybės atributas, 0 mirtis — amžinas miegas, bent kūnui. To- 
kios yra, trumpai išdėsčius, piktojo Džordžo lordo Bairono 
pažiūros, kaip matote, iki įsigysiu naują rūbą, apsirengęs esu 
nekaip." 


Iškilmingąjį Dalasą tas laiškas sužavėjo ir nuliūdino. 

Tapti rašytoju — viliojanti svajonė, ir Baironas ėmė kurti 
ateities darbų planus. Ketino sueiliuoti senas škotų legendas 
ir išleisti, pavadinęs „Škotijos arfa" ar kaip nors kitaip, ne 


75 


mažiau originaliai. Taip pat puoselėjo mintį parašyti cpinę 
pocmą apic Bosverto mūšį, bet tai pareikalausią trejų ket- 
verių metų. Gal ir stansus apic Heklos ugnikalnį. O kol ateis 
poeto šlovė, stengėsi pelnyti plaukiko šlovę. „Džeksono stebi- 
mas, perplaukė Temzę. Kritikas Ly Hantas““, jau išlipęs iš 
vandens ir rengdamasis, matė upėje galvą, kuri it plūduras 
čia iškildavo, čia vėl dingdavo, ir išvaizdų vyriškį, stebintį nuo 
kranto plaukiką. Vyriškis ant kranto buvo misteris Džekso- 
nas, garsusis boksininkas, plūduras — Džordžas Gordonas 
lordas Baironas, nepilnametis. 


XI 
Sv. Trejybės koledžo 
muškietininkai 


Ką daryt? Nepi visą gyvenimą plaukiosi ir rimuosi. Birželio pa- 
baigoje Baironas grįžo į universitetą nusprendęs galutinai su 
juo atsisveikinti. Vėl išvydo gražųjį Šv. Trejybės koledžo kiemą, 
veja apaugusius Kamo krantus. Baironas buvo pasidaręs toks 
plonas, toks angeliškas, jog nci dėstytojai, nci draugai, nci 
šveicorius nepažino, kad jis tas pats pernykštis storulis. Nuo 
gricžto režimo ir sporto veidas liko kaip jauno asketo. Jis pa- 
nėšėjo „į gražią, iš vidaus nušviestą alebastro vazą". Veido 
vaiskumą ryškino kaštoniniai, vario atspalvio plaukai (ilpai- 
niui darėsi nebe toks ručkis) ir melsvai pilkos akys, neramiai 
žvelgiančios iš po ilgų juodų pusiau nuleistų blakstienų. Tarp 


*Raudonosios ir Baltosios rožės Karas, vykęs 1455—1485 metais, pasi- 
baigė mūšiu price Bosverto (1485), kuriame žuvo Ričardas III. (Vert. past.) 
**IIANTAS DŽLIMSAS HENRIS LY (1784—1859) — anglų publicistas, 
literatūros kritikas. Po Bairono mirties išleido memuarus „Lordas Baironas 
ir kai kurie jo amžininkai" (1828). (Vert. past.) 

studentų, smalsiai jį apžiūrinėjančių Nevilz Korto kluatre, 
Baironas pastebėjo vieną lyg ir pažįstamą jaunuolį, kuris irgi 
žvilgčiojo į jį dvejodamas: tai buvo choristas Edlstonas. Jis 
buvo neturtingas ir rengėsi palikti Kembridžą ir stoti dirbti į 
vieną prekybos firmą Londone. 

Baironas labai susijaudino jį sutikęs ir pasisiūlė įnešti pajų 
į Šitą prekybos firmą, kad Edlstonas galėtų tapti kompanio- 
nu, o užvis geriausia būtų, kad Edlstonas, kai tik Baironas 
sulauks pilnametystės, išvažiuotų su juo gyventi į Niūstedą. 
Sautvelio karalienei Elizabetci tuoj buvo pranešta apie vėl 
suliepsnojusią meilę: 


„Aš tikriausiai myliu jį labiau už bet ką, ir nei laikas, nci 
nuotolis nepaveikė mano jausmų (kurie, šiaip ar taip, tokie 
permainingi...). Nuo mudviejų pastovumo pagaliau turės 
paraudonuoti ledi Eleonora Batler su mis Pansonbi — Pila- 
das ir Orestas, — ir mums tiktai reikia gražios dramos kaip 
„Nisas ir Eurialas"“, kad užtemdytume „Jonatą ir Dovydą"". Jis, 
regis, pric manęs labiau prisirišęs negu aš prie jo. Praėjusiais 
metais, kai aš gyvenau Kembridže, mudu matydavomės kas- 
dien — tick Žiemą, tiek vasarą — ir nė valandėlės nesijautėm 
viens kitam įkyrėję, ir kaskart vis sunkiau būdavo skirtis. "Ti- 
kiuosi, kad jūs vieną gražią dieną mudu pamatysit drauge. Jį 
vienintelį gerbiu pasaulyje, nors man daug kas patinka." 


Ledi Eleonora Batler ir mis Pansonbi buvo dvi neperski- 
riamos moterys, garsios tuo, kad tris dešimtis metų išgyveno 
drauge, rengėsi vyriškai, nešiojo pudruotus perukus ir „panč- 
šėjo į du nukaršusius altaristas". 

Baironui išvykus iš Kembridžo, į jo prabangiai apstatytus 
kambarius buvo įleistas studentas Metjuzas. Grįžęs jį ir rado, 
pasirodė esąs labai mielas vaikinas. Pasižymėjo erudicija, są- 
moju, gerai rašė ir lotyniškai, ir angliškai. Buvo laikomas 


*Ištikimi draugai Nisas ir Eurialas pavaizduoti Vergilijaus „Eneidoje“, 
Jonatas ir Dovydas — Biblijoje. (Vert. past.) 

išdidėliu, bet Baironą sutiko maloniai. Jo tutor, perduodamas 
Bairono kambarius, pasakęs: „Misteri Metjuzai, aš jums patariu 
labai saugoti šiuos baldus, nes lordas Baironas, scre, — nežabo- 
tų aistrų jaunuolis". Metjuzas susižavėjo šiais žodžiais. Kai pas jį 
ateidavo draugas, patardavo kuo atsargiausiai imti už durų ranke- 
nos, „nes lordas Baironas, sere, — nežabotų aistrų jaunuolis". Jis 
priėmė savo „šeimininką“ ir tuoj pat, smagiai ir sardoniškai 
juokdamasis, papasakojo apie „jo nežabotas aistras". Pas jį Bai- 
ronas susipažino su keliais kitais to paties intelektualinio tipo 
studentais ir pamatė, jog Kembridže galima gyventi daug mie- 
lesnėje aplinkoje negu pernai. Jo polinkiai traukė į inteligenciją, 
o šabloniškumas — į palcistuvystę. Tuo tarpu naujieji bičiuliai 
pasirodė sugebą pikantiškai derinti protą su lengvabūdišku- 
mu, kitaip sakant, būti išmintingais nežemindami savo garbės. 
Kaip jis anksčiau su jais nesusipažino? Jie nickino Baironą, pir- 
mus metus besimokantį Kembridže. Kas jis tada buvo? Šlubas 
storulis, drovus ir išdidus, neturįs jokių nuopelnų savo didybei 
pateisinti. Jie tiesiog jo vengė. Dabar jis — poctas, jo rinkinį 
Kembridže buvo skaitę; dabar jis — gražuolis. Jam atsivėrė kla- 
nai, iki šiol uždari. Jis tai suprato, apsidžiaugė ir nusprendė 
grįžti spalio mėnesį į Kembridžą vieneriems metams. 

Grįžęs atsicmė savo kambarius ir pasidarė ištikimojo būrelio 
nariu. Pirmučiausia susižavėjo Metjuzu. Po paskaitų Metjuzo 
galva būdavo pramušta visokiausioms išdaigoms. Nors ir eru- 
ditas, tačiau mėgo boksą, plaukimą, tik plaukiojo įsitempęs, 
aukštai iškelta galva. Baironas, įgudęs plaukikas, sakydavo, 
kad Mutjuzas paskęsiąs, jei neišmoksiąs teisingai laikytis van- 
denyje. O Mctjuzas įžvalgiai ir energingai kritikavo Bairono 
pažiūras ir baigė išrauti tai, kas buvo užsilikę iš Aberdyno 
laikų. Metjuzas nieko netikėjo — nei Dievo, nei velnio. Bairo- 
nas, Voltero raštų paveiktas, seniai buvo pasidaręs netikinčiu, 
bet tebejautė didelį sielos nerimą. Metjuzo sprendimų drąsu- 
mas teikė drąsos Bairono skepticizmui. 

Kitas artimas paskutinių mokslo metų Kembridžo draugas 
buvo visiškai kitoks. Džonas Kamas Hobhauzas, Bristolio 
stambaus pirklio sūnus (Hobhauzai buvo nonkonformistai, pa- 
žangių pažiūrų vigai), irgi buvo eruditas. Rašė esė apie aukų 

kilmę ir tikslą (anot Bairono, „esė apie įkarpas"). Hobhauzas 
prisidėdavo prie būrelio žaidimų, bet truputėlį rezervuotai ir 
atsargiai, ne taip kaip Metjuzas. Tuodu mėgo plaukioti, o 
Hobhauzas — medžioti su skalikais; tai gana gerai rodė jo 
tam tikrą atokumą. Metjuzo tonas ne visiškai patiko Hob- 
hauzui, kuris, nors buvo netikintis, į religiją Žiūrėjo kur kas 
rimčiau. Jis, įsitikinęs liberalas, buvo įsteigęs studentų libe- 
ralų klubą ir „Bičiulių draugiją", kuri po keleto mėnesių 
iširo, per daug buvo nesutarimų. Hobhauzas nekentė Burbo- 
nų ir tučtuojau susigiedojo su Baironu, nes abu labai žavėjosi 
Napoleonu. 

Teisybę sakant, Hobhauzui labiau prie širdies buvo rimtas 
gyvenimas. Brangino tą nedidelę politinę įtaką, kurią jau 
buvo įgijęs universitete. Kaip draugas buvo nešališkas, pasa- 
kydavo kito trūkumus, bet tik į akis. Tai buvo garbinga. 
Metjuzas ir Hobhauzas rašydavo vienas kitam juokingai kan- 
džius laiškus: „Jūs, Hobhauzai, esate tulžingo būdo..." Pirmais 
Bairono studentavimo metais Hobhauzas niekino jauną šlubą 
lordą, kvailai išsiskiriantį iš kilų balta skrybėle ir šviesiai pilkais 
drabužiais. Hobhauzas, poezijos mėgėjas, „Laisvose valando- 
vyrišku atlaidumu pakęsdavo moteriškas Bairono užgaidas. 
Bairono draugų būrelyje Hobhauzas atstovavo Sveikam pro- 
tui, Metjuzas — Fantazijai. 

Paskutinis iš keturių muškietininkų, viešpatavusių Šv. 
Trejybės koledže 1808 metais, buvo Deivis Skropas, ma- 
nieromis ir laikysena panašus į Bramelį, dendžių karalių. 
Drabužiai niekuo nerėžė akies. Ramus, santūrus, bet kupi- 
nas sąmojo, kalbėjo sausu pašiepiančiu tonu ir dar kažkaip 
nepakartojamai mikčiodamas, jog tikrai buvo micla klausytis. 
Kaip nardytojas ir plaukikas buvo rimtas Bairono konkuren- 
tas. Laiką daugiausia leido prie lošimo stalo; dažnai išlošdavo, 
nes mokėjo nesijaudinti ir apskaičiuoti ėjimus. Baironas lošė 
norėdamas įtikti Deiviui ir užtai turėjo klausytis Hobhauzo 
pamokslų: „Iš tiesų sakau jums, meskit lošti. Kur matyta leist 
naktis su pačia prasčiausia miesto kompanija! Nežinau, kas 
begali būti šlykščiau ir gėdingiau už tai!" 

Bet būrelyje Hobhauzas sudarė mažumą, ir gyvenimas tais 
metais Šv. Trejybės koledže bėgo gan smagiai. Baironas atsi- 
vedė dar vieną bičiulį — prijaukintą lokį. Kai koledžo 
vyresnybė pasiteiravo, ką su juo darysiąs, Baironas atsakė: 
„Bus kandidatas katedrai". Atsakymas nelabai patiko. Vaka- 
rienės pas Baironą privažiuodavo iš Londono žokėjų, lošėjų, 
moterų. Tačiau Hobhauzas nenustojo mylėjęs ir gerbęs Bai- 
rono. Jaunuolis, niekieno neauklėtas, sieloje tikrai neturėjo 
nieko žema. Buvo be galo drąsus, karštai stodavo už kitus, 0 
gražiausia — geras paprastiems žmonėms. Iš savo šimto dvi- 
dešimt penkių svarų, gaunamų kas ketvirtį, penkis svarus 
visada skirdavo seniui Mariui, Niūstedo tarnui. Pats sunkiai 
gyvenęs vaikystėje, nuoširdžiai gailėjo vargšų. Daug pinigų 
išdalindavo, sau nepasilikdavo nė penso. Nesiliovė skolinę- 
sis, skolos pašėlusiai augo. „Ar tik neteks man parduoti savo 
titulo? — klausdavo jis Hansoną. — Kick verta baronija? 
Penkiolika svarų? Vis būtų šis tas žmogui, kuris nesugraibo 
nė tick pensų." 1809 metų sausį buvo skolingas daugiau kaip 
tris tūkstančius svarų palūkininkams, aštuonis šimtus — 
misis Bairon ir tūkstantį — įvairioms moterims. Kovo mėne- 
sį jis rašė: 


„Čia kalbant, čia paliekant, aš įklimpęs iki ausų. Mano 
skolos, gerai viską paskaičiavus, iki sulauksiu pilnametystės, 
sieks devynis ar dešimt tūkstančių svarų." 


Jis kaitaliojo darbą su nutrūktgalviškomis pramogomis. 
„Laisvų valandų" leidimas buvo visas išparduotas, ir jis rengė 
naują, bet, kadangi poetas priklausė nuo vyro užgaidų ir nuo- 
taikos, vienus tekstus išimdavo, kitus įdėdavo pagautas 
meilės arba ncapykantos jausmo. Kažkas pasakė, jog „Edin- 
burgh Review“, dideliame škotų vigų Žurnale, rengiamas 
prieš jį smarkus straipsnis. Ištraukas skaitę pas ledi Holand. 
Baironui nicko skaudžiau negalėjo būti. Ir vis dėlto jis laukė 
puolimo gerai nusiteikęs. Parašė Bičeriui: „Pasakykit misis 
Bairon, kad per daug ant jų nepyktų ir lauktų didžiausio 
priešiškumo iš jų pusės". 


30 


Numcris išėjo tik 1808 metų vasario pabaigoje. Baironas 
karštligiškai jį atsivertė ir perskaitė: 


„Jaunojo lordo eilės yra iš tos kategorijos, nepriimtinos 
nei dievams, nei mirtingiesiems. Norėdamas sumažinti savo 
nusikaltimą, kilmingasis autorius pirmiausia pakiša kaip ar- 
gumentą savo nepilnametystę. Matyt, jis nori mums pasakyti: 
„Pažiūrėkit, kaip rašo nepilnametis! Šitas eilėraštis iš tiesų 
parašytas aštuoniolikos metų..." O tas — vos šešiolikos sulau- 
kus... „Deja, visi atsimename eilėraščius, sukurtus dvylikame- 
čio Popo , ir, visai nesistebėdami, jog šias eiles parašė jaunuo- 
lis, manome, kad tai nieko ypatinga, kad iš dešimties šiek 
tiek apsitrynusių anglų devyni eiliuoja ir netgi dešimtasis pa- 
rašytų geriau už lordą Baironą." 


Toliau anoniminis kritikas prikišo lordo titulą; pareiškė, 
kad poezijos menas — tai anaiptol ne tik mokėjimas rimuoti 
ir suskaičiuoti pėdas eilutėje, o straipsnio pabaigoje pasišai- 
pė iš Bairono pratarmės: 


„Kad ir kažin kokios būtume nuomonės apie šito kilmin- 
gojo nepilnamečio eiles, mes, atrodo, turime jas priimti tokias, 
kokias jis mums pateikė, ir laikyti didele laime, nes jos pas- 
kutinės, daugiau neišgirsime. Jis sakosi nelaukiąs jokios nau- 
dos iš to rinkinio ir — turės jis pasisekimą ar ne — vargu ar 
kada besiimsiąs poeto plunksnos. Tad skaitykime, ką duoda, 
ir padėkokime. Kokią teisę turime mes, niekingi padarai, ka- 
binėtus? Džiaukimės nors tiek gavę iš žmogaus, kuris turi 
lordo titulą ir gyvena kaip ponas Niūstedo abatijoje, o ne ko- 
kioje nors palėpėje." 


Straipsnis buvo Žiaurus. Taip akis badyti vaikui jo kilme 


yra išvirkščias snobizmas, ir lygiai toks pat kvailas. Tonas ne- 
teisingas ir pernelyg smarkus. Straipsnis Baironą pribloškė. 


*POPAS ALEKSANDERIS (1688—1744) — anglų poetas. (Vert past.) 

Tuo metu, kai jis baigė Skaityti, įėjo kažkas iš pažįstamų ir, 
pamatęs jo persimainiusį veidą, paklausė: „Ar tik jūsų neiš- 
šaukė į dvikovą?" Hobhauzas sakė, kad Baironas vos galo 
nepasidaręs. Sėdęs pietų su Skropu, išgėrė tris butelius vyno 
norėdamas paskandint savo įtūžį, bet ir tai nepadėjo. Atlėgo, 
kai savo pasipiktinimą ėmė reikšti eilėmis — po pirmų dvi- 
dešimties posmų. 

Kas buvo šio absurdiško puolimo autorius? 1lgą laiką Bairo- 
nas manė, jog Džefris, vyriausiasis redaktorius; O iš tiesų — 
Henris Brugamas, kupinas enciklopedinio piktumo, neteisin- 
gai kritikuojantis tiek fiziką, tiek poetą; jo straipsnis apie Jan- 
go šviesos banginę teoriją savo nekompetentingu Žiaurumu 
prilygo rccenzijai apie „Laisvas valandas". Beje, jis nedaug te- 
pakenkė Baironui. Žymus poetas Verdsvertas | įėjo pas Čarl- 
zą Lemą su žurnalu rankoje: „Aš nebegaliu pakęsti tų žmonių; 
štai jaunuolis, lordas, išleido eilėraščių knygelę, O jie jį taip 
užsipuolė, tarytum negalima būti poetu, jei negyveni palėpė- 
je. O aš sakau, kad iš jaunuolio kai kas išeis, jei toliau dirbs". 

Baironas norėjo užbaigti ir kuo skubiausiai išleisti satyrą 
apie savo priešus, bet, laimė, suprato, kad geriau būsią pa- 
laukti, kad geriausias atsakymas — tai sukurti puikią poemą. 
„Gaila, kad misis Bairon turėjo dėl to krimstis. Mane šitos 
popierinės kulkos išmokė stovėti ugnyje." Ir per jas įsigijo 
naują draugą, Fransį Hodžsoną > jauną Karališkojo kole- 
džo dėstytoją, kuris jam parašė keletą šiltų žodžių. 

1808 metų liepos ketvirtąją Baironas gavo Magister Artium 
diplomą ir paliko Kembridžą. Per paskutinius metus jis smar- 
kiai pasikeitė. Haro laikai buvo sentimentalių, meilingų drau- 
gysčių laikai; Kembridžas jam atskleidė intelektualią draugy- 
stę. Sausoje, vyriškoje cinizmo atmosferoje jam buvo lengva. 
Su Hobhauzu, Deiviu, Metjuzu galėjo rodytis toks, koks tarė- 


*JANGAS TOMAS (1773—1829) — anglų mokslininkas. (Vert. past.) 
**VERDSVERTAS VILIAMAS (1770—1850) — anglų poetas romanti- 
kas. (Vert. past.) 
+++ HODŽSONAS FRANSIS (1781—1825) — anglų poetas, vertėjas. (Vert 
past. ). 

si iš tiesų csąs: atsikratęs kalvinistiškos galvosenos, lengvai 
žiūrįs į mcilę ir pagaliau laisvas. Bet ar galima būti laisvam, 
turėjus tokią vaikystę? 


XII 
Nupoliruota kaukolė 


Mes džiaugiamės tuo, kas nebanalu, netgi jei 
tai yra nelaimė. 
Satobrianas 


Sautvelyje, triukšmingame savo prieglobsty, misis Bairon 
jau keletą mėnesių su nerimu laukė sūnaus parvažiuojant, jo 
pilnametystės. Jautė jam lygiai tą pat, ką seniau savo Žiauria- 
jam vyrui. Jo bijojo, garbino jį ir keikė. Ką darys, tapęs savo 
turtų ponu, naujasis „Bair-r-onas“, maišyto Gordonų krau- 
jo? Koks piktas lordas, visus Padūkėlio Džeko trupinius 
surinkęs, dabar viešpataus Niūstede? Ir kodėl gi jinai, šykšti 
škotė našlė, sugebanti verstis iš šimto trisdešimt penkių svarų 
per metus ir niekam nė penso neskolinga, amžinai turi atsa- 
kyti už palaidūnų padermės vyrus? Per paskutinius mėnesius, 
likusius iki Bairono pilnametystės, ji verste užvertė Hansoną 
neramiais laiškais. Reikėjo žūtbūt sutvarkyti Ročdeilio rei- 
kalus, kad Baironas turėtų pajamų, kitaip iškrės kokią kvailystę: 
„Nors aš, kaip ir kiekvienas, esu geros nuomonės apie sūnų, 
tačiau Žinau, kad protingi Žmonės ne visada apdairūs susidū- 
rę Su piniginiais reikalais". Advokatai, įpareigoti ginti teisme 
Ročdeilio savininko interesus, gaudavo iš jos smarkius, uŽ- 
gaulius laiškus: „Sakau jums tiesiai: kodėl jūs su Hansonu 
apiplėšinčjate mano sūnų?" Gal taip ir buvo, bet šitokiu šiurkš- 
tumu ji nustatė prieš save teisininkus, kaip kad seniau — lordą 
Karlailį. Jiems įsipyko „Bairono reikalai". Hansonas brūkšte- 
lėdavo paraštėje: „Koks begėdiškumas!" Taip, vargšė Regentė 

elgėsi begėdiškai, tačiau kas jai beliko daryti? Ji nepasižymė- 
jo nei švelnumu, nei lankstumu, ji buvo Gordon — vienas 
pasiutimas, be to, turėjo tiek rūpesčių. Pavyzdžiui, reikėjo ra- 
ginti lordą Grėjų de Rutiną išsikraustyti iš Niūstedo, iki 
parvažiuos Baironas, „nes aš jokiu būdu nenoriu, kad juodu 
susitiktų; juodu vienas kito neapkenčia, ir tikrai Žinau, kils 
ginčas, kuris nesibaigs geruoju". Ir dievaižin kokį Niūstedą 
paliks lordas Grėjus: „Aš pati nemačiau Niūstedo, bet visi 
apie tai šneka, sako, kad negražu džentelmenui šitaip palikt 
ir išeit"". 

Bet užvis labiausiai jai knietėjo viena: „Ar dabar, baigęs 
studijas, Baironas prašys mane gyventi kartu Niūstedc ir jam 
šeimininkauti?" 


„Brangioji ponia, — parašė jis jai, — aš neturiu lovų nei 
Hansonams, nei kam kitam šiuo metu... Gyvensiu, kaip man 
patiks, ir vienas, kiek tai įmanoma. Kai kambariai bus įreng- 
ti, prašom, man bus malonu jus matyti: dabar neišeina, būtų 
nesmagu abiem. Jūs neturėtumėt niurzgėti, kad aš tvarkau 
savo namus. Kovo mėnesį (vėliausiai gegužės) išvyksiu į Per- 
siją, ir jūs būsite mano gyventoja, iki sugrįšiu." 


Jis iš tikrųjų gavo Niūstedą nežmoniškai apleistą ir pri- 
šiukšlintą. Parke jo ąžuolas, su kuriuo siejo savo likimą, džiū- 
vo piktžolių stelbiamas. Apravėtas ir gražiai Bairono prižiū- 
rimas, jis atsigavo. Remontuoti visą abatiją buvo per daug 
brangu, be to, kuriems galams. Įsirengė miegamąjį: vidury sto- 
vėjo didžiulė lova su kolonomis, baldakimu ir užskleidžia- 
momis kiniškomis užuolaidomis. Ant sienų pasikabino gra- 
viūrų: boksininką Džeksoną puošniu mėlynu durtiniu, seną 
tarną Marį, „vienintelę būtybę, kurią mylėjo, su jo šunimis", 
Haro vaizdų ir Kembridžo koledžus: Karališkąjį, Šv. Trejy- 
bės ir Jėzaus. Keista, bet jis negalėjo apsieiti be priprastų sa- 
vo dievukų. Gal dėl to, kad vaikystėje jautėsi toks vienišas ir 
apleistas? Naujų Žmonių, naujų victų jis iš pradžių kęste 
neapkęsdavo. Bet, kai jie pasidarydavo savi, mylėdavo juos 
lyg patį save. Pro langus buvo matyti meldais apaugęs ežeras, 

gulbės, Piktojo Lordo dantyti fortai, gražios kalvos, likusios 
be medžių. Šalia miegamojo buvo vaiduoklių menė, tuščia, ak- 
meninėm grindim, kur kartais naktį baikšti tarnaitė sutikdavo 
vienuolį su gobtuvu. Vidaus laiptai vedė į kitą kambarį, kuris 
buvo ir kabinetas, ir svetainė. Keletą kambarių apstatė drau- 
gams. Visa kita — didžiuliai skliautuoti koridoriai, gausybė 
celių aplink kluatrą — tebestovėjo apleista ir plika. 

Kaip Baironas mylėjo Niūstedą! Jis čia svajodavo ir 
svajodavo, tai išsitiesęs ant sofos, kur leido kone ištisas 
dienas, ieškodamas rimų, žymėdamasis eilėraščių apmatus, 
tai sode, rymodamas ant Piktojo Lordo nukirsto ąžuolo ka- 
miengalio — natūralaus, gebenėm apsivijusio piupitro. 

Pažinčių su aplinkinių pilių šeimininkais neieškojo. Vie- 
nas kitas padarė jam vizitą, O jis nieko nelankė. Sutiko nuvykti 
pietų į Anslį, pakvietė jį širdingai, kaip ir dera medžiotojui, 
laukuose sutiktas Džekas Mastersas, nors puikiausiai žinojo, 
kas buvo praeity. Baironas norėjo pasitikrinti, kaip jausis vėl iš- 
vydęs savąją M. A. Č., tapusią misis Čavort-Masters: 


„Kartą aš sėdėjau per pietus šalia moters, prie kurios vai- 
kas buvau taip prisirišęs, kaip tik vaikai geba prisirišti, ir kur 
kas stipriau, nei leistų sau vyras. Buvau nusprendęs laikytis 
drąsiai ir kalbėti šaltakraujiškai, bet, kai ją pamačiau, išgara- 
vo visa mano narsybė ir nerūpestingumas, aš ne tik nekalbėjau, 
bet ir nė sykio lūpų nepravėriau nusijuokti, o ponia elgėsi ne ką 
geriau už mane, dėl to draugijos dėmesys į mudu krypo daug 1a- 
biau, negu kad mudu būtume lyg niekur nieko abejingai sau 
šnekučiavęsi. Visa tai jums atrodys labai naivu... Kokie mes 
kvaili esame! Verkiame dėl žaisliuko, kaip vaikai nenurims- 
tam tol, kol nepasižiūrim, kas viduj, tik, deja, nemokam kaip 
jie nebereikalingo įmest į ugnį." 


Auklė atvedė dvejų metų mergytę. Baironui nusmelkė širdį 
pamačius tokį derinį vos susiformavusiame veidely: patrauk- 
lius, tvirtus tėvo bruožus ir jos akis, į kurias jis taip dažnai 
žvelgdavo ant Diademos kalvos. Žiūrėjo į jos stiprų vyrą, be- 

sigiriantį, kad, be „Robinzono Kruzo", nebuvo atsivertęs nė 
vienos knygos, bepasakojantį apie paskutinįsyk nušautą lapę. 
Kaimynų šunidėje lojo skalikai. Merė Ana sėdėjo tylėdama. 
Vogčiomis dirsčiojo į Baironą, matė, kad pasidarė lieknas ir 
gražus. Grįžęs į Niūstedą, Baironas krito ant sofos ir sukūrė 


eilėraštį: 


Na, ką gi! Tu esi laiminga, 
Tr aš turėčiau jausti laimę, 
Tačiau kaitrioj širdy nedingo 
Kančia ir prietaringa baimė. 


Išvydęs kūdikį, tau brangų, 
Maniau — sustos širdis iš skausmo, 
Bei kilstelėjau jį ant rankų, 
Nes jo šypsnys tau teikia džiaugsmą. 


Bučiuoju jį užgniaužęs raudą. 
Veide ryškėja tėvo bruožai, 

Bet akys — motinos. Aš gaudau 
Jų spindulius, geriu jų grožį. 


Sudievu, Mere! Aš išvyksiu. 
Laiminga tu — nėra ko verkti. 
Tiktai šalia tavęs neliksiu: 

Tas žvilgsnis vėl mane pavergtų. 


Šalin, šalin, jaunatvės viltys! 
Nepersekiokit, mielos akys! 

Kur užmirštis? Kur Letos vilnys? 
Nurimk, širdie, ar liaukis plakus! 


Vieninteliai žmonės, kuriuos jis norėjo matyti, buvo drau- 
gai iš Kembridžo. Didžiuodamasis rodydavo jiems savo 
abatiją. Pirmas atvažiavo Hobhauzas. Su juo Baironui būdavo 
miela; abudu niurzgaliai po šiurkštumu slėpė švelnią draugys- 
tę. Likę dviese, dirbdavo greta tarytum sena ištikima pora: 
Baironas rašė satyrą, kuri kasdien darėsi vis kandesnė, Hob- 


*Vertė Tomas Venclova 


86 


hauzas, užsikrėtęs kūrybiniu jo šišu — filosofinius eilėraščius. 
Kai, būdavo, pavargsta, nusirengia ir neria į ežerą arba — jei 
šalta — į požeminį basciną, Bairono įsirengtą vienuolių rū- 
siuose. Jiedviem smagu dresuoti niūfaundlendą Bocmaną: 
Baironas su drabužiais šoka į vandenį, kad jį, neva skęstantį, 
šuo gelbėtų. Senis Maris jiems padavinėja prie stalo. Hobhau- 
zas nc sykį matė, kaip Baironas, pavalgęs pietus, pripila taurę 
maderos ir per petį paduoda Džo Mariui, stovinčiam už jo 
kėdės, širdingai sakydamas: „Į jūsų sveikatą, mielas bičiuli!“, 
ir sulig tais žodžiais jo veidas nušvinta. | 

Šitoks gyvenimas buvo malonus, tik Anslio kaimynystė 
slėgė. Beveik nepakeliama likti šalia kadaise mylėtos moters. 
Stebėdamasi šaltumu vyriškio, kurį žinojo esant aistringą, ji 
ima rodyt daugiau švelnumo. Vėl spygteli viltis, sentimentas 
žiauriai tikrovei. Nors aišku, jog toji viltis tuščia. Geriausias 
vaistas — pabėgimas, ir Baironas ketino pavasarį išvažiuoti. 
Apic šią kelionę kalbėjo lankydamasis Anslyje. Merė naiviai 
paklausė, kodėl jis taip sumanė, ir gavo atsakymą cilėmis: 


Išvytas iš Edemo sodų, 
Žmogus sustojo pas vartus; 
Atsiminimai jo neguodė, 

O temdė būsimus metus. 

Ir aš toks pat, brangioji ledi, 
Tu tarsi rojus prarasta. 


Mane kamuos aitra ir gėda, 
Kol mudu būsime greta. 


Slepiuos, iš tolo tau pamojęs. 
Pagunda pernelyg gaji. 
Aš negaliu regėti rojaus 
Ir nesvajoti apie Jį . 
Šilų cilių nerodė Hobhauzui: mat tas baisėjosi sentimen- 
talumu ir „kvaila moterų paderme". Jo mėgstamiausias poetas 
buvo klasikas Popas, sąmojingas ir nuosaikus. 


*Vertė Tomas Venclova 

Bocmanas pasiuto. Baironas slaugė jį kaip draugą, plika 
ranka šluostė iš pražiotų nasrų bėgančias seiles. Niūfaund- 
lendas liko ištikimas iki galo ir niekam neįkando. Kai 
nudvėsė, Baironas pasakė: „Dabar aš netekau visko, liko 
tik mano senas Maris". Jau kadai kas kartodavo, jog norčių 
būti palaidotas šalia savo šuns. Emėsi statydinti jam rūsį su- 
griuvusioje vienuolyno bažnyčioje, altoriaus vietoje — keistas, 
Baironui būdingas iššūkis. Cokolis platėjančiais apvaliais 
laiptais kilo iki meniško pjedestalo, kur buvo kažkoks įrašas 
ir stūksojo antikinė urna; jos gražus siluetas ryškėjo plikų 
ogivų fone. Ant vienos pjedestalo plokštės jis liepė užrašyti: 


Netoliese 
Guli palaidotas sutvėrimas, 
Kuris buvo apdovanotas 
Grožiu be tuštybės, 
Jėga be įžūlumo, 
Drąsa be žiaurumo 
Ir visomis žmogiškosiomis dorybėmis be ydų. 
Šie pagiriamieji žodžiai 
Ant kokio nors žmogaus kapo 
Būtų kvailas meilikavimas, 
O čia jie užrašyti teisingai, 
pagerbiant atminimą 
BOCMANO, 
Šuns, 
gimusio Niūfaundlende 
1803 metų gegužės mėnesį, 
nusibaigusio Niūstedo abatijoje 
1508 metų lapkričio 18 dieną. 


Baironas pasakė Džo Mariui ir jį palaidosiąs tame pačiame 
rūsyje. Bct Maris didelio džiaugsmo neparodė. „Jei Žinočiau, 
kad jūsų švicsybė irgi čia atsiguls, gal ir sutikčiau, bet vienas 
gulėti su šunim tikrai nenorėčiau." 

1809 metų sausio dvidešimt antrąją Niūstedo lordas Bai- 
ronas šventė savo pilnametystę. Abatijos kieme vasalams buvo 
iškeptas visas jautis, 0 vakare surengtas balius, kuriame šoko 

rimtasis Hansonas, atvažiavęs iš Londono atstovauti savo kil- 
mingajam klientui. Misis Bairon parašė pasipiktinimo kupiną 
laišką, smerkianų šitokias neleistinas išlaidas. O jaunasis sen- 
joras pietavo Londone: suvalgė kiaušinį, gabalėlį bekono, 
išgėrė butelį elio. Kuklūs pietūs, bet ir tai buvo nusižengimas 
griežtam režimui. Gimtadienis jį nuteikė gana melancholiš- 
kai. Kažkada jis krimtosi, kad jau nebe vaikas, o štai dabar — 
ir nebe jaunuolis. Išvakarėse sužinojo, kad žuvo Longas, jo 
didžiausias Kembridžo laikų draugas: nuskendo sudužus lai- 
vui, kuris plaukė į Lisaboną. Baironas atsivertė seną Haro 
koledžo vadovėlį, savo Scriptores Graeci, ant kurio viršelio 
prieš ketverius metus buvo užrašęs: „Vildmenas mano kairė- 
je, Longas mano dešinėje", ir pridėjo: 


Eheu fugaces, Posthume! Posthume! 
Labuntur anni 


„1809 sausis. — Iš keturių asmenų, kurių vardai čia įrašyti, 
vienas — miręs, kitas — tolimuose kraštuose, visi išsisklaidę, 
ir nė vienam dar nesukako dvidešimt vieneri." 

Keistai anksti ėmė figūruoti kapas jaunuolio gyvenime. 
Dabar jis eis svajoti nebe prie nepažįstamojo Pičio, 0 prie šuns 
Bocmano kapo, kitaip sakant, prie savo kapo, prie savo mirusių 
draugų kapo ir prie (0 — neregimo, — kuriame palaidota jo vai- 
kiška meilė. Toks jau gyvenimas: Baironams nelaimė žadėta. 
Vadinas, reikia pasigalynėti su Likimu. Dalasas, tas paslau- 
gusis Dalasas, atėjęs vakare pasveikinti pilnametystės jubilie- 
jaus proga, buvo be galo sužavėtas Bairono šnekomis ir, kaip 
niekada, laisvamaniškais jo samprotavimais apie religiją. 


Dabar tik reikia palikti Angliją. Hobhauzas žadėjo jį lydė- 
ti. Kur važiuot? Baironas pats nežinojo. Į Rytus, į Persiją, į 
Indiją, o gal į tropikus. Nesvarbu kur, kad tik toliau nuo 
Anslio, nuo prisiminimų. Niekas jo nelaikė... Regentė buvo 
pavirtusi mito personažu, be to, turės Niūstedą, jam išvykus. 
Beliko sutvarkyti neatidėliotinus reikalus. 


* O Postumai!Postumai! 
Kaip bėga skraidūs metai! Vertė Aleksys Churginas 

Pirmiausia — išleisti satyrą, jau užbaigtą, puikią, gelte ge- 
liančią, tokią piktą, jog Dalasas, kuriam buvo pavesta rasti 
leidėją, sunkiai jį rado. Griežto teismo susilaukė ne tik škotų 
kritikai, bet ir daugumas anglų poetų. Netgi Tomas Mūras , 
taip mėgstamas Haro mokinių, netgi globėjas lordas Karlai- 
lis, iš kurio Baironas buvo vėl patyręs nuoskaudų. Mat lordas 
Karlailis ne tik kad atsiuntė šaltą, banalų padėkos laišką už 
jam dedikuotas „Laisvas valandas", bet neseniai išsisuko ir 
nuo pačios paprasčiausios paslaugos, kurios buvo prašęs glo- 
botinis. Baironas, tapęs pilnamečiu, turėjo oficialiai užimti 
savo vietą Lordų rūmuose. Pagal paprotį tokią dieną jauna- 
jam perui asistuoja kas nors iš giminių ar draugų. Baironas 
parašė Karlailiui, bet tas tik malonėjo duoti patarimų. Kovo 
tryliktąją Baironas vienas nuėjo į parlamentą. 

Jį palydėjo paslaugusis Dalasas, kuris be galo stebėjosi, 
kad jaunas, tokios aukštos kilmės ir talentingas vyras taip ig- 
noruojamas, jog niekas nepanoro pabūti su juo tą dieną. Ir 
pats Baironas skaudžiau nei kada nors pajuto, kad yra tiesiog 
atskirtas nuo gyvenimo. Kilmės ir vardo privilegijos, kurio- 
mis dabar galės naudotis, buvo didžiulės. Angliją valdė kele- 
to kilmingų giminių palikuonys. Tad visai suprantamas 
naivus jaunuolio pasitenkinimas, kad jis — lordas. Deja, dėl 
susidėjusių aplinkybių ši tokia maloni draugija jam buvo ne- 
pasiekiama: vienas titulas, be tradicijų, nieko nereiškė, Bai- 
ronas neturėjo nei ryšių, nei turtų. 

Vestibiulyje Baironą sutiko pareigūnas ir nuėjo pranešti 
apie jo atvykimą lordui kancleriui. Baironas praėjo pro 
Vilnų maišą, ant kurio sėdėjo lordas kancleris Eldonas, pir- 
mininkaujantis debatams, ir žengė prie stalo, kur turėjo 
duoti priesaiką. Po tos trumpos ceremonijos nuo savo Vilnų 
maišo pakilo lordas kancleris ir priėjo prie Bairono su išties- 
ta ranka. Baironas manieringai nusilenkė ir pirštų galais vos 
palietė lordo kanclerio ranką. Įsižeidęs lordas kancleris grįžo 
į savo vietą, o Baironas atsainiai klestelėjo ant vieno tuščio 


*MŪRAS TOMAS (1779—1852) — airių poetas romantikas, rašęs anglų 
kalba. (Vert. past.) 

opozicijos suolo, pasėdėjo keletą minučių ir išėjo. Dalasui, 
laukiančiam jo vestibiulyje, pasakė: „Jei aš būčiau stipriai 
paspaudęs ranką, jis būtų pamanęs, kad palaikau jo partiją, 0 
aš nenoriu dėtis nei su tais, nei su anais... Dabar galiu leistis į 
kelionę". 

Po poros savaičių pasirodė satyra. Ji turėjo didelį pasiseki- 
mą. Nors knyga išėjo be pavardės, visi literatai minėjo lordo 
Bairono vardą — vieni apmaudžiai, kiti žavėdamiesi, O ap- 
skritai visi buvo pritrenkti. Revanšas pavyko, partija laimėta, 
nebebuvo ko jam veikti šiame krašte. Trūko tik pinigų kelio- 
nei. Baironas turėjo dvylika tūkstančių svarų skolos. Iš ko 
pasiskolinti reikalingus keturis tūkstančius svarus? Liepė Han- 
sonui juos būtinai gauti. Kad kokios, tegul parduoda vieną 
dvarą, tik ne Niūstedą, o Ročdeilį. 


„Kas bus — tas, bet mudu su Niūstedu laikysimės arba 
žlugsime kartu. Paskutiniu metu jame pagyvenęs, prisirišau 
prie jo visa širdimi, ir jokia jėga nei dabar, nei ateityje nepri- 
vers manęs paleisti iš varžytynių tos paskutinės pėdos iš 
mūsų paveldėjimo. Man užteks išdidumo sunkumams pakel- 
ti... Misteris Hansonas kalba apie tai kaip verteiva, 0 aš 
tebeturiu gyvą garbės jausmą ir neparduosiu Niūstedo.“ 


Geriausia išeitis — vesti turtingą įpėdinę. Tokios nuomo- 
nės buvo misis Bairon, kuri matė sūnų žengiant pražūties 
keliu, „nebent anglies kasyklos pavirstų aukso kasyklomis 
arba nebent jis pats pataisytų savo pašlijusius reikalus senu 
įprastu būdu: paimtų nuotaką su dviem ar trim šimtais tūks- 
tančių svarų... Reikia, kad jis pavasarį vestų turtingą panelę; 
vedybos iš meilės — gryna kvailystė. Tegul bent panaudoja 
Dievo duotus talentus“. Ir paties Bairono žodžiai: „Manau, 
kad visa Lai baigsis mano vedybomis su kokia nors auksine 
lėlyte arba kulka į kaktą; katruo būdu, ne tiek jau svarbu — abu 
maždaug vieno galo“. Išeitis atsirado gana netikėta: pinigų 
gavo pasiskolinti iš Deivio Skropo. Sąmojingasis mikčius 
Deivis ir Londone, kaip kadaise Kembridže, išlošinėdavo ir 

pralošinėdavo didžiules sumas. Po vidurnakčio draugai, bū- 
davo, jį palieka girtą lošimo namuose, o rytą kažkokiu stebuklu 
randa namie, bemiegantį vidury šviesios dienos. Pric lovos sto- 
vi naktinis puodas, pilnas pinigų, išloštų dievaižin kaip ir kur. 
Vieną tokį laimingą rytą jis paskolino Baironui kelionei pinigų. 


Prieš išvažiuodamas Baironas norėjo susikviesti į Niūste- 
dą būrelį Kembridžo draugų, kurių šmaikštūs protai taip 
stipriai veikė jo proto formavimąsi. 1809 metų gegužę atvyko 
paviešėti į abatiją lengvabūdis Metjuzas ir akuratus Hobhau- 
zas. Tai buvo pašėlusių linksmybių dienos. Rūsti pilies iš- 
vaizda ir besivaidenantys joje vaiduokliai sudarė kontrastą 
jaunimo pramogoms, teikė joms pikantiško patrauklumo. De- 
šinėje laiptų, vedančių į holą, grandine prirakintas tupėjo 
lokys, kairėje — vilkšunis. Jei kas, būdavo, įeina nepranešęs 
ir laimingai prasmunka pro lokį ir šunį, tai patenka į pačią 
ugnį: gauja jaunų šaulių po skliautais miklinasi šaudyti pisto- 
letais. Keliasi vėlai, pusryčiai laukia ant stalo, iki visi susiren- 
ka. Paskui skaito, fechtuojasi, šaudo pistoletais, jodinėja, irs- 
tosi ežere, žaidžia su lokiu. Parke Metjuzas ant vienos „Boc- 
mano, šuns" paminklo plokštės prirašė „Hobhauzo, paršo“ 
epitafiją. Pietauja septintą aštuntą vakaro. Po pictų paleidžia 
ratu žmogaus kaukolę su vynu. Sodininkas kasinėdamas rado 
vienuolio griaučius. Baironas užsakė Notingamo juvelyrui pa- 
daryti iš kaukolės taurę; tas ją dailiai nupoliravo imituoda- 
mas vėžlio kiautą. Apie šią taurę Baironas sukūrė eilėraštį: 


Tr aš mylėjau ir juokiaus, 
Ir man širdis stukseno. 
Pripilk tad reinvynio svaigaus, 
Išgerk, bičiuli mano! 


Bendraut su dieviška rasa, 
Tarnauti tau, poete, 

Kur kas linksmiau, nei kapuose 
Vien kirmėles penėti . 


*Vertė Aleksys Churginas 

Kad mizanscena būtų tikroviškesnė, svečiai persirengia 
vienuoliais, o Baironas — Niūstedo arba, anot draugų, Kauko- 
lės vyresniuoju ir vadovauja kapitulai su vyskupiška lazda 
rankoje. Vyno rūsys — puikus, o tarnaitės teikia gaujai visus 
kitus malonumus. Baironas didžiavosi savo gražutėmis tar- 
naitėmis, surinktomis iš aplinkinių kaimų. Tokius lengvus 
papročius jis laikė feodaliniais, idiliškais, be to, maloniais. 
Abatija, pasak vietinių gyventojų, pasidarė naujo Piktojo Lordo 
landyne, ir Niūstedo žirgai užmiršo Vestuvinę Anslio alėją. 

Taip praėjo visa gegužė. Baironas su Hobhauzu nutarė 
birželį plaukti į Gibraltarą, o iš ten — į Maltą ir Rytus. Su se- 
serim Augusta Baironas nebepasimatė. 1307 metais ji ištekė- 
jo už garsiojo pusbrolio pulkininko Ly, princo regento gink- 
lininko, ir gyveno Siks Mail Boteme netoli Niūmarketo. Kai 
praėjusiais metais pagimdė mergytę, Baironas jai parašė: 


„Dėkoju, kad padarei mane dėde, ir šįkart atleidžiu už kū- 
dikio lytį, bet kitą kartą turi būti sūnėnas... Aš nusikračiau 
misis Bairon jau dveji metai ir neketinu vėl vilkt jos jungą... 
Negaliu dovanot šitai moteriai, nei gyvent su ja po vienu sto- 
gu. Aš esu labai nelaimingas Žmogus, nes iš prigimties, ma- 
nau, nebuvau piktos širdies, bet ji, taip grumdyta, lamdyta, 
trypta, pasidarė kieta kaip škotų kalniečio puspadis." 


Kai išėjo satyra, Augusta stojo už Karlailį, ir Baironas jai 
šito nedovanojo. Dar vienas ryšys nutrūko. 

Vis dėlto širdis, kieta kaip škotų kalniečio puspadis, dar 
turėjo jautrumo. Į kelionę Baironas susidėjo draugų portre- 
tus. Fetišistas, kruopštus savo sentimentų muziejaus saugo- 
tojas, už savo pinigus užsakė juos geriausiam to meto mi- 
niatiūrininkui. Kad išvykimas virstų dramatiniu įvykiu pagal 
jo skonį, jam būtų buvę malonu matyti draugus, liūdinčius 
kartu su juo. O tie linksmų plaučių vyrukai jodinėjo jo ark- 
liais, gėrė jo vyną, mylavo jo tarnaites, bet veidmainiškų ašarų 
liet visai neketino. Kaip kažkada Haro koledže kentėjo Kle- 
rui atšalus, taip dabar skundėsi visais žmonėmis. „Paskuti- 

nėmis dienomis, — rašo Dalasas, — Baironas buvo mizan- 
tropas, bjaurėjosi gyvenimu, nes niekšinga spauda drabstė jį 
purvais, baidėsi, kaip niekada, moterų draugijos ir piktai it TI- 
monas Atėnietis prie savo olos postringavo apie draugystę." 

O Delavaro abejingumas buvo paskutinis Bairono nusivy- 
limas, patirtas prieš pat kelionę. Šiaip ar taip, juodu pasi- 
keitė portretais, kur buvo pavaizduoti ir jų herbai. Bet Dela- 
varas pasirodė esąs beširdis. 


„Ar patikėsit, — pasakė Baironas Dalasui, — aš ką tik suti- 
kau Delavarą ir paprašiau užeit pas mane valandėlę. Jis atsi- 
prašė negalįs, ir žinot kodėl? Nepatikėsit. Pažadėjęs motinai 
ir dar kažkokiom poniom lydėt jas po parduotuves! O juk 
jis Žino, kad ryt aš išvažiuoju, kad išsiskiriam ilgiems metams, 
kad gal visai nebegrįšiu! Draugystė! Manau, niekam, išskyrus 
jus, mano giminę ir gal dar motiną, galvos dėl manęs neskau- 
dės!" 


Šis įvykis jį labai pritrenkė. Visą gyvenimą neužmiršo, 
kaip įskaudino Delavaras palikęs jį vieną kelionės išvakarėse 
ir nuėjęs su poniomis pas modistę. Taip, Timonas Atėnietis 
sakė teisybę. Kol turi ko duoti ėst šitiems šunims, tol jų bur- 
nos, akys ir net širdys kaip žmonių. Bet vos tik jie užuos, kad 
mirtis, kelionė ar nuskurdimas atims jų pramogų bendrą, „jie 
paliks tave pliką vėjų pagairėj". Delavaras eidamas. pas mo- 
distę nė nenutuokė, kad dėl šito veiksmo tapo tokių skaudžių 
apmąstymų objektu. 

Metjuzas geriau padarė. Išvakarėse surengė puikius pietus 
Hobhauzui ir Baironui. Tuodu tarpusavy jau kalbėjosi ke- 
liautojų tonu, juokaujamu, laisvu, truputį dirbtiniu. Prieš pat 
išvažiuodamas Baironas sukūrė stansus Mcrei Anai: 

Jau laikas! Burės išsiskleidžia, 
Tamprioj jų drobėj vėjas žaidžia 


*Šekspyro tragedijos „Timonas Atėnietis" to paties vardo herojus. (Vert. 
past.) 

Ir švilpiniuoja dainą linksmą, 
O stiebas braška ir palinksta... 
Nunešk mane į tolį, vėjau, | 
Atskirk nuo tos, kurią mylėjau . 


Ar tai buvo tikras jausmas? Ar iš tiesų išvažiavo, kad ją te- 
bemylėjo ir širdžiai buvo sunku gyvent šalia jos? Žmogus ne 
toks jau paprastas. Kai pietavo su Metjuzu ir Hobhauzu, kai 
juokdamasis klausėsi Skropo Deivio nepakartojamo mikčio- 
jimo, visai negalvojo apie misis Masters. Bet. pirmoji meilė 
įspaudžia vaikui skaudžią žymę. Tarp liūdnų ir žavių prisimi- 
nimų Anslio dienos išliko ryškiausios, iš jų Baironas mėgo 
austi savo saldžias svajones. 


XIII 
Pirma Caild Haroldo klajonė 


1809 metų birželio dvidešimt šeštąją mažame Falmuto 
uoste du draugai sėdo į kapitono Kido laivą, plaukiantį į 
Lisaboną. Hobhauzas, mintyse jau kuriąs archeologines pa- 
stabas, pasiėmė šimtą plunksnų, du galonus rašalo ir keletą 
stopų rašomojo popieriaus. Baironas vėl tapo magnetiniu 
poliumi visam tarnų kortežui. Senis Maris turėjo lydėti jį iki 
Gibraltaro: jūros oras jam sveika. Ūkiški reikalai pavesti 
Niūstedo kamerdineriui Viljamui Flečeriui. Jis buvo ką tik 
vedęs ir niurgzdavo ilgėdamasis savo žmonos Salės. Jaunas 
pažas Robertas Raštonas, fermerio sūnus, vadinamas Bobu 
(Baironui patiko, kad „jis panašus į mane — toks pat vienišas 
šunelis“), ir tarnas vokietis, rekomenduotas daktaro Batlerio iš 
Haro, papildė eskortą. 

Hodžsonas gavo laišką herojinėmis komiškomis eilėmis 


*Vertė Tomas Venclova 

apie jų išvykimą ir apie tai, kaip Hobhauzas išvėmė savo pus- 
ryčius ir pirmus kelionės įspūdžius. 


„Apvaizda malonėjo įsikišti pagailėjusi vargšės publi- 
kos — Hobhauzas išsinarino riešą ir negali rašyti, rašalo 
lietus liovėsi... Angliją palieku be jokio gailesčio, o grįšiu be 
jokio džiaugsmo. Aš nelyginant Adomas — pirmas tremtinys, 
tik neturiu Ievos ir nesu ragavęs nė vieno saldaus obuolio, 
visi buvo rūgštūs." 


Misis Bairon taip pat gavo atsisveikinimo laišką: 


„Priešais mane visas pasaulis, ir aš palieku Angliją be 
jokio gailesčio ir nebenoriu visai jos matyti, išskyrus jus ir 
jūsų dabartinę rezidenciją. Visada nuoširdžiai jūsų..." 


Jis jai paliko lokį, vilkšunį ir dailutes tarnaites. 

Kelionė buvo sunki. Lisabonoje jic gavo tiesiogiai susi- 
durti su kariaujančia Europa. Žiuno prancūzai užleido vietą 
gencrolo Kraufordo anglams. Hobhauzą, kuris buvo liberalų 
klubo pirmininkas, šokiravo krašto papročiai. Tironiška dva- 
sininkija diktavo įstatymus. Numirėliai gulėdavo bažnyčiose 
su lėkštele ant krūtinės tol, kol būdavo surinkti pinigai kuni- 
gui užmokėti. Inkvizicija nebuvo panaikinta. Vyrai būdavo 
gatvėse gaudomi į rekrutus. Baironas, impulsyvesnis už Hob- 
hauzą ir nepakenčiąs jokios prievartos nei sau, nei kitiems, 
buvo beketinąs šaukti žmones sukilti, bet jį pavergė krašto 
grožis, taip nesiderinąs su žmonių skurdu. Akį traukė apel- 
sinmedžių auksas sodrioje slėnių žalumoje, vienuolynai, stūk- 
santys ant uolų viršūnių. 


„Man labai gera — aš mėgstu apelsinus ir šnekučiuojuosi 


* ŽIUNO ANDOŠAS, Aranteso kunigaikštis (1771—1813) — Prancūzijos 
generolas. Buvo Bonaparto sekretoriumi per Tulono apgulimą, adjutantu 
per pirmą Žygį į Italiją, dalyvavo Egipto ekspedicijoje, 1807 m. paėmė Lisa- 
boną. (Vert. past. ) 

su vienuoliais darkia lotynų kalba, bet jie supranta, nes ir 
patys panašiai kalba, — vaikštau į svečius (su pistoletais kiše- 
nėje), plaukioju per Tachą, jodinėju ant asilo arba mulo, 
keikiuosi portugališkai, negalavau viduriais ir esu moskitų 
sukandžiotas. Na ir kas? Kai leidiesi į pramoginę kelionę, 
nėr ko ieškoti komforto." 


Iš Lisabonos į Seviliją jie jojo arkliais. Pakelėje — kryžių 
kryžiai. Nužudytiesiems atminti. Sutiko būrį, besivarantį ka- 
linį ir keletą šnipų į Seviliją pakarti. Čia, kur mirtis ir meilė 
laukė kiekviename žingsny, Baironas matė reginių, kurie 
traukė savotišku gyvuliškumu ir atvirumu. Jis parašė moti- 
nai, kad buvo apsistojęs pas dvi gražuoles ispanes, „kurios 
apskritai labai mielos, didžiulėm juodom akim ir puikiai nu- 
augusios. Vyresnioji rodė jūsų nevertam sūnui ypatingą 
dėmesį, atsisveikindama karštai išbučiavo... nusikirpo jo gar- 
baną ir padovanojo savo kasą, kokių trijų pėdų ilgio, kurią aš 
jums siunčiu ir prašau pasaugoti, iki grįšiu. Paskutiniai jos 
žodžiai buvo: „Sudie, gražuoli, tu man labai patinki." Ji man 
siūlė miegoti savo kambary, bet mano dorybė patarė to pasi- 
ūlymo atsisakyti; ji nusijuokė ir pasakė, kad, matyt, aš palikęs 
Anglijoje mylimąją, ir pridūrė, kad greit ištekanti už ispanų 
armijos karininko." Paskui per Kadį, „mieląjį Kadį, kur visų 
gražiausios ispanės", du draugai išplaukė į Gibraltarą. Čia tu- 
rėjo atsisveikinti su seniu Mariu ir jaunuoju Raštonu: jiedvicm 
kelionė buvo per sunki. Baironas išsiuntė juos į Niūstedą, pasi- 
liko tik Flečerį. Misis Bairon jis parašė: „Prašau jus, būkit 
gera Robertui, kuris ilgėsis savo šeimininko; vargšas berniu- 
kas taip nenorėjo grįžti namo." 

Paketbote, plaukiančiame iš Gibraltaro į Maltą, kelciviai 
pamilo Hobhauzą, tas su visais greit susidraugavo ir vaka- 
rais po pietų pasakodavo anekdotus (ir beveik visi Deivio 
Skropo, galvodavo sau vienas Baironas, klausydamasis iš 
tolo). Baironas, privengiąs pažinčių, mažiau patiko. Jis ne 
ką tevalgč, nuo stalo pakildavo pirmas. Laikėsi nuošaly, 
žiūrėjo į jūrą ir, rodos, traukė į save rūsčią uolų poeziją. Kai 

tik sutemdavo ir laive sužibdavo žiburiai, jis atsisėsdavo de- 
nyje ant burių pako ir valandų valandas žiūrėdavo, kaip 
gražiai ant bangų mirga mėnesiena. Blyškioje šviesoje jis pri- 
minė Kolridžo“ jūreivį, kuris užmušė albatrosą. Baironas 
buvo „įkapėm apsigaubusi paslaptis su drigne ant galvos“. 
Jis ieškojo vienumos, o kelionės draugai manė, kad juos nie- 
kina, ir už tai jį smerkė. Visi pažymi baimingą, nepatiklų 
Bairono žvilgsnį iš padilbų. Laikėsi kažkaip nenatūraliai, ap- 
stumdydavo Flečerį, buvo it nesavas, sudirgęs. 

Draugai būtų jam parodę daugiau širdies, jei būtų žinoję, 
kad tokiu savo elgesiu stengiasi užmaskuoti nerimą, liguis- 
tą luošio drovumą. Baironui buvo mielesnė nebyli bangų ir 
žvaigždžių draugystė, nes jis bijojo Žmonių. Tiktai bėda, 
kad pozos, šiaip jam būdingos, jis ir toliau neatsisakė, laiky- 
damas ją tauria. Žiūrint į vairagalį, pamažėl besisupantį ir 
skrodžiantį vandenį, jam kildavo mintys, kad kiekviena banga 
jį neša tolyn nuo jo negandų. Mąstydavo ir apic savo nc- 
linksmą jaunystę, bet jau su liūdnu švelnumu, lyg apie kieno 
nors svetimo. Kodėl jam nesukūrus poemos apic šią klajonę? 
Nuo vaikystės kaupėsi stiprūs jausmai ir, susimaišę šiltoje aud- 
ringoje širdyje, pavirto tarsi lydyta lava... Vaizduotė jam 
piešė herojų, kurį pavadins Čaild Barunu, senoviniu savo gi- 
minės vardu. Jis buvo Baironas, tas viskuo nusivylęs, viskuo 
pasibodčjęs Baironas, kurio Hobhauzas nepažinojo ir, beje, 
nebūtų supratęs... Laivas suposi mėnesienoje. 

Trečią dicną keleiviai sumanė ant denio šaudyti pistolc- 
tais į butelius. Baironas pamėgino savo laimę ir pasirodė 
beturįs taikliausią ranką. Labai tuo džiaugėsi. Hobhauzas, už 
kažkokį nckaltą juoką Bairono išplūstas, apskclbė savo nau- 
jiesicms draugams švelniai atlaidžiu, bet globėjišku tonu, 
kad į Baironą reikia Žiūrėti kaip į vaiką. 

Maltoje Baironas ėmė arabų kalbos pamokas iš vienuolio 
ir platoniškos meilės pamokas iš misis Spenser Smit. Ji buvo 


*KOLRIDŽAS SAMJUELIS "TEILORAS (1772—1834) — anglų poctas. 

Cia minimas jo kūrinys „Eilės apie seną jūreivį". (Vert. past.) 

patyrusi romantinių nuotykių: suimta Napoleono kareivių, 
paskui išgelbėta vieno kilmingo italo, kuris ją riteriškai 
gerbė. „Ji kažkuo panaši į silfidę." Jos žŽavingos trumparegės 
akys žvelgė į vyrus kažkaip jaudinančiai sutrikusios ir juos 
trikdė. Baironui ji labai patiko, bet, laikydamasis ką tik susi- 
kurtos meilės filosofijos, nepasidavė silpnybei. Meilė kėlė 
jam naivią pagiežą, jis norėjo būti bejausmis. 


Floransa išdidi, graži, drąsi — 

Tai kas gi jis, netrokštąs ir nevengiąs 
Jos gundančių akių, kurioms visi ž 
Gal nuoširdžiai, gal apsimetę lenkias? 


Dabar jis tarėsi turįs „marmuro širdį", puikiai išmanąs — 
jei tik panorėtų — viliojimo meną, kuri sudaro panicka mo- 
terims ir pasitikėjimas savimi, nepakenčiąs betgi per daug 
lengvų pergalių. „Mielajai Floransai" atiteko nuo jo piršto 
didelis geltonas deimantas, ir jos trumparegės akys dar kurį 
laiką šmėsčiojo jo svajonėse. Bet jis nesunkiai ištrūko iš tos 
naujosios Kalipsės. 

"Tuomet Albanija buvo beveik nežinoma. Laukiniai kalnai 
priminė Baironui Škotiją, kur dar vaikas leisdavo atostogas. 
Vyrai nešiojo trumpus sijonėlius, kone tokius pat kaip kiltas, 
ir ožkenos apsiaustus. Janinos Ali-paša, garsus savo drąsa ir 
žiaurumu, iš anglų rezidento sužinojęs atvykus kilmingą jau- 
nuolį, pakvietė keleivius į rūmus. Baironą sužavėjo aplinka: 
albanai siuvinėtomis striukėmis, totoriai aukštomis kepurė- 
mis, juodukai vergai, arkliai, būgnai, muedzinai, nuo mečetės 
minareto giedantys: „Yra tik Dievas ir jokio kito dievo nėra." 
Žiaurusis Ali-paša buvo mažas penkių pėdų šešių colių septy- 
niasdešimtmetis senis balta barzda, galantiškų, orių manierų. 
Bet visi žinojo, kad jis nė nemirktelėjęs lieptų iščirškinti prie- 
šą ant grotelių ar įmesti į ežerą penkiolika žmonų, kuo nors 
neįtikusių jo marčiai. Jis pasiteiravo, kodėl Baironas, toks 
jaunas, paliko savo kraštą, ir pridūrė, jog iš jo mažų ausų, gar- 

banotų plaukų ir baltų rankų iškart suprato jį esant aukštos 
kilmės. Tic žodžiai taip patiko Baironui, jog keletą mėne- 
sių juos kartojo kiekviename savo laiške. Ali-paša, tikras 
Zelukas, ilgą laiką buvo vienas Bairono herojų. Valdžios meilė, 
nesiskaitymas su moralinėmis ar visuomeninėmis taisyklėmis, 
paslaptingumas, kuriuo mėgo gaubtis, žodžiu, visa Ali as- 
menybė žadino Baironui gyvas emocijas. Banditas, korsaras, 
gaujos galva — kiekvienas iš tos prakeiktos klasės veikė Bairo- 
ną savo rcagavimu į veidmainybę ir beatodairiška drąsa. 
Simpatija buvo abipusė. Paša davė dviem anglams vadovus ir 
ginkluotą cskortą kelionei atgal. 

Kelionė po laukinį kraštą su pusiau barbarų karcivių paly- 
da — sumanymas ne tik drąsus, bet ir svaiginantis. Nuo pat 
mažens Baironas manė, kad jam lemta būt kariu. Baimės nė 
trupučio neturėjo. Pamilo albanų kareivius, jo akimis, tokius 
paprastus, ištikimus; jam apskritai patiko primityvūs žmonės, 
jie prablaško galvą jos nekvaršindami. Gyvendamas tarp jų, 
Janinoje, jis pradėjo Čaild Baruną, kuris po pirmos gicsmės 
virto Caild Haroldu. Rašė spenseriškąja , t. y. devynių eilučių 
jambine strofa, kuri, jo manymu, leidžia varijuoti toną. Hob- 
hauzas žymėjosi pastabas apsakymui. 

Iš Albanijos jie norėjo plaukti į Graikiją, bet kelionė iširo 
dėl jūreivių neišmaningumo ir audros. 


„Pcr kapitono ir ckipažo ncmokšiškumą aš vos nepalydėjau 
galvos kariniame turkų laive, nors uraganas buvo nelabai 
smarkus. Flečeris kaukė ir šaukėsi savo žmonos, graikai meldė- 
Si į visus šventuosius, musulmonai — į Alachą; kapitonas 
verkdamas nulėkė į triumą paliepęs mums šauktis Dievo 
pagalbos." 


"Burės suplyšo, ekipažas nesugebėjo manevruoti, ir Fle- 
čeris kartojo, kad jų čia laukiąs „šlapias kapas“, ir iš tikrųjų 
taip galėjo atsitikti. Baironas, dėl savo kojos negalįs niekuo 


*SPENSERIS L:DMUNDAS (1552—1599) — anglų poetas. 

padėti ir pavargęs beramindamas Flečerį, kuris jo visai ne- 
klausė, susisupo į savo albanišką apsiaustą, atsigulė ant denio ir 
lyg niekur nicko užmigo. Kai pabudo, audra jau buvo nuri- 
musi, laivas atblokštas pric kranto, kur juos sutiko suliotai. 
Tai buvo kalnų gentis, laukinė ir kilni, iki šiol išlikusi laisva. 
Jie tarnavo pašai, bet kaip samdytiniai, visada apmokami 
prieš kautynes. Buvo laikomi pavojingais. Suliotai širdingai 
sutiko nukentėjusius, išdžiovino jų drabužius, pavalgydi- 
no, jų garbei pašoko aplink laužą ir sudainavo puikią dainą su 
tokiu refrenu: „Visi banditai Pargoje“. Kai Baironas norėjo 
jiems duoti keletą cechinų, vadas atsakė: „Aš noriu jūsų drau- 
gystės, 0 ne pinigų." 

Žodžiai Baironui patiko. Jį žavėjo tie stiprių aistrų žmo- 
nės, sugcbantys žudyti ir draugauti. Kuo toliau, tuo labiau jis 
niekino religijas. Per keletą savaičių matė ir katalikų, ir pro- 
testantų, ir musulmonų, ir stačiatikių, ir, jo akimis, visi buvo 
tos pačios žvėriškos žmogaus prigimties. „Man labai patinka 
albanai; jie ne visi musulmonai, kai kurios gentys išpažįsta 
krikščionybę. Bet jų tikėjimas mažai tedaro įtakos jų manic- 
roms bci elgesiui." Jo laiškų mėgstamiausia tema — lyginti 
vargšą Viljamą Flečerį iš Niūstedo, kuris per lietų Albanijos 
kalnuose eidavo išskleidęs skėtį, su naujaisiais tarnais čiabu- 
viais, šaunuoliais, nieko nepaisančiais vyrais. „Flečeris, kaip 
ir visi anglai, griežia dantį ant turkų, nors truputį su jais susi- 
taikė gavęs iš vizirio dovanų aštuoniasdešimt piastrų... Jį 
kankina tiktai šaltis, karštis ir vabzdžiai; jis ne iš narsiųjų, 
bijo vagių ir audros..." 


Jūros sugrąžinti į krantą, nutarė sausuma vykti į Graikiją. 
Tai buvo graži kelionė arkliais per kalnus. Vakare suliotų es- 
kortas dainuodavo dainas, kurias Baironas, vertėjo padedamas, 
paversdavo cilėmis. Pagaliau jie atvyko į lygumą ir sustojo 
Misolungyje, mažame miestelyje prie didžiulės lagūnos. Jie 
buvo graikų žemėje. 

Baironas buvo sujaudintas. Poetai ir istorikai jį nuo ma- 
žens buvo išmokę mylėti šį kraštą. Ir jis nenusivylė. Akims, 
pripratusioms prie šiurkštaus Šiaurės klimato, prie ūkanoto 

peizažo, pric vėjo plaikstomų debesų burių, šitas indigo dan- 
gus, lengvas oras, uolėti kalnai, paryškinti ochros ir šafrano 
potėpiais, buvo šviesos ir laimės paveikslas. Baironas per- 
plaukė Lepanto įlanką, pirma iki Patrų, balto fortifikuoto 
miesto, paskui dar kartą priešinga kryptim, norėdamas išlipti 
Parnaso papėdėje. Kiekvienas gido žodis žadino prisimini- 
mus. Čia gyveno Melcagras ir Atalantė, Erimanto šernas. 
Snieguota viršūnė tolumoje — tai Helikonas, ir širdis smar- 
kiau plakė atsigulus ant žemės prie pitijos grotos. Delfuose 
Hobhauzas ir Baironas išbraižė savo vardus ant šventyklos 
kolonų. Viršum jų galvų skraidė didžiuliai paukščiai: anot 
Bairono, creliai, anot Hobhauzo, paukštvanagiai. Bet, artėjant 
prie Atėnų, netgi Hobhauzas užsidegė. Prie natūralaus ap- 
linkos grožio dar prisidėjo stipri įtaiga. Drąsą, laisvės 
meilę, grožio, iškalbos garbinimą — visas didžiąsias žmo- 
giškąsias vertybes pagimdė šioji sausa, tyra žemė. 

Pagaliau 1809 metų gruodžio dvidešimt ketvirtąją būrys, 
visą rytmetį jojąs tarp pušų ir alyvmedžių, išgirdo, kaip vic- 
nas vadovų sušuko: „Pone! Pone! Kaimas!" Tai buvo Atėnai. 
Toli lygumoje buvo matyti miestas, susispietęs aplink aukštą 
uolą, 0 už miesto — jūra. 

Vadovas sakė teisybę. Atėnai tuomet atrodė didelis kai- 
mas. Turkai šeimininkavo mieste ne kaip valdytojai, o kaip 
nugalėtojai, palikę viską likimo valiai. Didžiojoje kavinėje 
prie dengto turgaus sutūpę agos juokdamiesi rūkė nargiles. 
Akropolyje buvo įsikūręs turkų garnizonas. Baironas su Hob- 
hauzu užkopė į Akropolį nešini dovanomis — cukrumi ir 
arbata — Otomanų valdytojui. Išbadėjęs parcigūnas, turįs iš- 
laikyti iš savo šimto penkiasdešimties piastrų dar ir savo 
vyrus, juos priėmė labai gražiai. Aprodė baltus šventyklos 
griuvėsius. „Ak milorde, — pasakė Flečeris, — kokic puikūs 
židiniai išcitų iš to marmuro!“ Baironas, rodos, labiau linko 
prisiminti Periklį, negu žavėtis Partenono grožiu. „Išties tai 
labai didinga", — tarė Hobhauzas. „Visai kaip Menšen Hau- 
zas" ,— abejingai atsakė Baironas. 


* Lordo mero rezidencija Londone. (Vert. past.) 

Bet jį labai jaudino kontrastas tarp šio krašto praeities di- 
dybės ir dabarties skurdo. Gal Niūstede jis išsiugdė meilę 
pastatų ir imperijų griuvėsiams? Gal manė, jog tai miglotas 
jo paties likimo simbolis? Tai buvo kur kas sudėtingiau. Jo 
drąsa, bodėjimasis gyvenimu, noras kažkur bėgti, lėkti rodė jį 
gimus veiklai. Jis tai žinojo. Susižavėjęs ir su pavydu sekė 
meteorišką Bonaparto skrydį. Bet savo luošumo pasmerktas 
pilkam gyvenimui, jis sykiu mėgavosi ir kitų žmonių veiksmų 
didybe, ir pragaištim. Kaip kadaise ant Haro kalvos jam pa- 
tikdavo sėdėti tarp kapų, taip ir dabar linko svajoti ant 
kolonų griuvėsių didžiulėse imperijų kapinėse, kurios plytėjo 
tarp kiparisų ir pušų nuo Gibraltaro iki Helesponto. 

Liaudies vergovė, šokiravusi Baironą Portugalijoje, juo la- 
biau piktino Miltiado ir Temistoklio tėvynėje. „Čaild Haroldo" 
rankraštis — perdėm šaukimas sukilti: 


Mana Elada, grožio kapinyne, 

Tavęs nėra, bet tu esi gyva! 

Ar tavo sūnūs, grandines pamynę, 

Sukils? Ar bus laimėta jų kova? 

Ar pagimdys išniekinta dirva 

Spartietį, kurs budėjo Termopiluos, 
Pakol nulinko išdidi galva? 

Ar tie kariai per amžius bus nebylūs? 

O gal prabils dvasia, iš nebūties pakilus p 


„Ką aš galiu padaryt?" — atsakė vienas atėnietis į Bairono 
priekaištą, kam toks nuolankumas. „Verge! — sušuko Bairo- 
nas, — tu nesi vertas vadintis graiku. Ką tu gali padaryt? 
Atkeršyt už save." Jis taip ir būtų padaręs. Crede Biron. 

Hobhauzas su Baironu išsinuomojo kambarius gretimuo- 
se namuosc, Baironas — pas ponią Teodorą Makri, anglų 
vicekonsulo našlę. Dengtas balkonas buvo vidinio kiemo 
pusėj, ten augo citrinmedis ir žaidė trys mergaitės. Baironas 
negalėjo jų neįsimylėti. 

„Vos ncužmiršau jums pasakyti, kad mirštu iš meilės trims 
jaunoms atėnietėms, trims sesutėms. Gyvenu tame pačiamc 
name kaip ir jos. Tų dievaičių vardai Tereza, Mariana ir Ka- 
tinka, ir nė viena neturi penkiolikos." 


Vyresniajai, Terezai, jis sukūrė eilėraštį: 


Atėniėte, nusijuok, 
Mano širdį atiduok! 
Atiduoki, 0 jei ne — 
Pasiimki ir mane! 
Skamba oras ir vanduo: 
Zwn MOV, Tal 'ayaIU. 


„Gyvenime mano, aš myliu tave" — gražus refrenas. Teisybę 
sakant, „greičiau Haroldas, o ne Baironas" buvo įsimylėjęs Te- 
rezą. Šiaip ar taip, sekdamas Rytų papročiu, kurį neseniai 
sužinojo, Baironas dėl jos persirėžė durklo galu krūtinę. 
"Tereza priėmė tai visiškai ramiai, kaip deramą duoklę savo 
grožiui. 

Prancūzijos konsulas Fovelis lydėjo Baironą ir Hobhauzą 
per visą Atiką. Alyvmedžių miškais ir asfodelų pievomis jie 
nuvyko iki pat Sunijo kyšulio. Tarp baltų šventyklos kolonų 
mirgėjo „violetinė jūra". Ant vienos kolonos Baironas, tas 
amžinas mokinys, užrašė savo vardą. Paskui, atsisėdęs ant 
marmuro laiptų, negalėjo atsidžiaugti tyla kyšulyje, kur jis 
buvo vienut vienutėlis su bangomis. Jautėsi be galo laimin- 
gas. Tas amžinas pavasaris, vaiskus, be debesų, dangus 
buvo dieviški. Baironas prisirišo prie graikų. „Sako, kad jie 
nedėkingi padarai, bet kas gi yra kuo nors padėjęs graikų tau- 
tai?" Negi jie turi būti dėkingi engėjams turkams, anglams, 
kurie išvežė iš Akropolio šedevrus, ar prancūzams, kurie 
mielai teikia patarimus, bet tik ne pagalbą? Kaip tūžo Bai- 
ronas ant lordo Eldžino agentų, kurie nieko nežiūrėdami 
gadino Partenono metopas. Turkų valdytojas apsiverkė ma- 
tydamas, kaip jie sudaužė Partenono frontoną. Beje, Baironas, 

nors ir labai mylėjo graikus, gražiai sutarė ir su turkais. Mies- 
to galva, be galo lipšnus, įsakė įkrėsti Flečerio akivaizdoje 
penkiasdešimt lazdų vienam žmogui, įžeidusiam abu ang- 
lus. Hobhauzas patenkintas tarė: „Kad ir kokia būtų mano 
nuomonė apic despotizmą Anglijoje, užsienyje jis turi savo 
privalumų." 


*xkX* 


Keleivį visada traukia tolyn. Anglų laivas „Piladas“ plaukė į 
Smirną; jie sėdo į jį. Odisėjo bangos, rausvos bangos su 
opalo keterom, juos supo tarp salų. Smirnoje Baironas 
baigė antrą savo poemos giesmę. Hobhauzas apie ją buvo 
ne per geriausios nuomonės. Išpūsti jausmai, sakė jis, orato- 
riškos dcklamacijos. Jam labiau patiko Popas. Ir Baironas, 
aštuoniolikto amžiaus poezijos gerbėjas, kone su nuosta- 
ba pasižiūrėjo į tą savaiminę savo jausmų išraišką, padėjo 
rankraštį į lagamino dugną ir ėmė ieškoti kito kelio pagar- 
sėti. 

Fregata, kuria jie plaukė iš Smirnos į Konstantinopolį, su- 
stojo Tencdo saloje. Iš čia buvo matyti Dardanelų sąsiauris, 
skiriantis du žemynus. Srauni jūra it upė tekėjo tarp aukštų 
plikos žemės krantų. Tai šitą Helespontą perplaukė Leand- 
ras, kad pamatytų savo mylimąją. Baironas norėjo pasekti jo 
pavyzdžiu. Jis dukart bandė; pirmą kartą nepasisekė, antrą 
kartą, gegužės trečiąją, pavyko. Plaukdamas iš Europos į 
Aziją, išbuvo vandenyje pusantros valandos, jo kompanio- 
nas misteris Ikcnhedas aplenkė jį penkiom minutėm. Vyrai 
pavargt nepavargo, tik sužvarbo, ir Baironas be galo savimi 
didžiavosi. Jis parašė motinai, Hodžsonui, visiems visiems, 
kad perplaukė Helespontą, ir šis žygdarbis drauge su Flcče- 
rio skundais ir pasakojimais, kaip Ali-paša išgyrė jo mažas 
ausis, buvo pagrindinės jo laiškų temos. 


„Pradėsiu nuo to, — nes rašiau jums apie tai dar tik porą 
kartų, — kad perplaukiau iš Abido į Sestą. Tai darau dėl to, 


105 


kad jūs pajustumėt deramą pagarbą man, pasiekusiam tą 
sportinį laimėjimą, nes aš ta šlove didžiuojuosi labiau nci 
kuria kita — politiko, poeto ar oratoriaus." 


Būdamas Tenedo saloje, Baironas matė Troadą. Idos kalnas, 
taip jam primenantis Haro kalvą, stūksojo Trojos lygumoje. 
Miesto nebuvo likę nė ženklo, tik jo griovikų kapai, didžiuliai 
kauburiai, panašūs į danų pilkapius anglų kaime. Baironas 
iš meilės galutinei nebūčiai ir didvyriams, užmigusiems 
amžinu micgu, susimąstęs stovėjo prie Achilo kapo. Paskui 
fregata, pakėlusi bures, išplaukė į Konstantinopolį ir 1810 
metų gegužės tryliktąją įmetė inkarą tarp Seralio ir Septy- 
nių Bokštų. 

Stambule Baironui ypač patiko landšaftas, Europos ir 
Azijos krantai, sagstyte nusagstyti rūmais, paauksuotas Šv. 
Sofijos soboro kupolas, Princų salos, tokios patrauklios iš tolo. 
Pats soboras jam pasirodė prastesnis už Londono Šv. Povilo ka- 
tedrą. „Šneku kaip kokni", — sakė jis. Ir tai buvo teisybė. 
Hobhauzui, ir tam atrodė, kad dengti Rytų bazarai atrodo 
„gan menki statiniai tam, kas gerai pažįsta Londono parduo- 
tuves". Bet Baironui, pasipuošusiam ryškiai raudonu siuvinčtu 
munduru ir skrybėle su pliumažu, buvo įdomu vaikštinčti tarp 
sultonų kapų, lydimam samdytų janyčarų būrio. Ambasadorius 
Robertas Aderas ir jo sekretorius Kaningas elgėsi su dviem 
keliautojais kaip su dideliais ponais. Jie buvo pristatyti pašai. 
Prieš pat vizitą į vyriausybės rūmus tarp Bairono ir Kaningo 
kilo ginčas dėl etiketo. Kaningas nesutiko citi Baironui iš 
paskos, ir Baironas paliko kortežą. Širdo tris dienas, pas- 
kui parašė labai orų laišką, kuriuo prisipažino buvęs kaltas. 

Nuplaukė į Bosforą, pasėdėjo ant mėlynų Simplegado 
uolų, sąsiaurio sargų, kurios, pasak senovės legendos, susi- 
glaudžia, kad sutraiškytų laivus. Ištisas dienas nieko 
neveikė, tik rūkė, jodinėjo, irstėsi Gėluosiuose Azijos van- 
denyse, bet jautėsi laimingas. Vien Flečeris jį erzino: 

„Dėl savo amžinų aimanų, kad negalįs gyvent be jautie- 
nos ir alaus, dčl savo kvailos ir davatkiškos paniekos viskam, 
kas svetima, nesugebėjimo įsiminti nors keleto bet kokios 
kalbos žodžių jis darosi našta, kaip ir visi anglai tarnai. Pati- 
kėkite, įkyrėjo už jį kalbėti: tai jam reikią prabangos (ir 
daugiau ncgu man), tai negalįs valgyti plovo, tai vynai nepa- 
tinką, tai lovos per kietos; iš to ilgo sąrašo skundų, kaip kad 
arkliai užsispyrė ar arbatos pritrūko!!! prašalaitis turėtų ska- 
naus juoko, bet šeimininkui — vienas vargas." 


Pagaliau 1810 metų liepos dvidešimt ketvirtąją Baironas 
su Hobhauzu paliko Konstantinopolį. Hobhauzas grįžo į Ang- 
liją, Baironas norėjo dar kartą aplankyti Atėnus. Ištisus metus 
juodu nepiktai traukė vienas kitą per dantį, bet ši kelionė 
buvo sunkus jųdviejų bičiulystės išbandymas, ir permaina 
buvo pageidautina. 


Baironas motinai: „Aš labai džiaugiuosi pagaliau likęs vie- 
nas, nes kompanionas man atsibodo — nepasakysiu, kad jis 
blogesnis už bet kokį kitą, tačiau aš iš prigimties linkęs į vie- 
natvę, ir kasdien šis polinkis stiprėja." 


Išsiskyrė juodu meiliai ir patetiškai. Hobhauzas pasižymėjo 
savo dienoraštyje: „Atsisveikinau ne be ašarų su šiuo keistu jau- 
nuoliu ant akmeninės terasos gale įlankos, perpus pasidalijom 
gėlių puokštelę, gal tai paskutinis daiktas, kurį su juo dalijau- 
si." Hobhauzo laiškas Baironui, rašytas po šio išsiskyrimo, 
baigėsi tokiu post scriptum: „Aš laikiau pusę jūsų puokštelės, 
iki visai suvyto, bet net ir tada nekilo ranka jos išmesti. 
Kodėl, nemoku paaiškinti. Manau, kad ir jūs nemokėtumėt." 
Jis mylėjo Baironą labiau, negu žodžiais išreikšdavo. Per šią 
kelionę įsitikino, kad Baironas — sunkiai sugyvenamas, keis- 
tas, įtarus ir, šiaip ar taip, nepaprastai žavus. Na o Čaild 
Haroldas buvo sentimentalus poezijoje, bet ne prozoje: 
„Paskutinis jūsų laiškas baigėsi patetišku post scriptum apie 
puokštelę; patariu jį įdėt į savo būsimą romaną. Nė nejįtariau 

jus turint tokių gražių jausmų ir pamaniau, kad juokais pa- 
rašėt. Bet aš mėgstu juokus." 


xkX* 


Vėl atvykęs į Atėnus, Baironas apsigyveno kapucinų vienuo- 
lyne. Apylinkė buvo graži: priešais — Himeto kalnas, už 
nugaros — Akropolis, dešinėj — Jupiterio šventykla, kai- 
rėj — miestas. „Ak sere, tai bent parinko vietą, tai vaizdas, 
grožėkitės! Nieko panašaus, sere, jūsų Londone, ne, ne, netgi 
Menšen Hauzas." Lisikrato paminklą supo vienuolyno pasta- 
tai. Tai buvo žavinga apvali šventykla, dabar vienuolių 
paversta biblioteka, su langais, žvelgiančiais į apelsinmedžių 
sodą. Gyvenimas šiame vienuolyne nepasižymėjo šventumu. 
Be Padre Abbate', čia buvo scuola „kurioje mokėsi šeši ra- 
gazzi, jaunuoliai: trys katalikai ir trys stačiatikiai. Baironas 
rengdavo bokso rungtynes tarp katalikų ir stačiatikių, ir vic- 
nuolyno vyresnysis džiaugdavosi, kai laimėdavo katalikai. Gy- 
venimas čia buvo visai kaip koledže — linksmas, triukšmingas 
ir tylus, — ir Baironas, visada besiilgįs Haro draugų, įsijungė į 
jį su vaikišku džiaugsmu. Jis vėl užsidegė globėjiška meile, šį- 
kart Nikolui Žiro, naujajam Edlstonui, prancūzų protežė ir 
graikų valdiniui, kuris kalbėjo itališkai ir mokė tos kalbos 
Baironą. 


„Aš esu jo Padrone ir jo amico |, ir dar dievaižin kas. 
Prieš porą valandų jis man parciškė, kad jo karščiausias troš- 
kimas — lydčti mane po visą pasaulį, ir tuoj pat nusprendė, 
jog mes turčtume ne tik gyventi, bet ir drauge mirti." 


- Kiauras dicnas skambėdavo juokas. Rytą Baironą paža- 
dindavo šitų padaužų riksmai: „Venito abasso"  ; rimtas 
* Vienuolyno vyresnysis (it. ). 
** Mokykla (it. ). 
*** Draugas (it. ). 
**** I ipkite žemyn (ik). 

brolio kapucino balsas atsiliepdavo: „Bisogno bastonare". 
Intrigų netrūko. Terezos Makri motina vėl pasirodė scenoje. 
„Kvailelė įsivaizdavo, jog aš vesiu jos mažytę; bet aš turiu ge- 
resnių pasismaginimų.“ Flečeris, vedęs vyras, kuris taip 
dejavo atskirtas nuo savo Salės, įsitaisė graikę meilužę. Abu 
tarnai albanai ir vertėjas pasekė jo pėdomis. 


„Tegyvuoja meilė, — rašė Baironas Hobhauzui. — Aš plepu 
su visais — nesvarbu, gerai ar blogai — ir verčiu maldas iš 
mišiolo; bet mano pamokos nutrūksta dėl visokių išdykavimų, 
imam valgyti vaisius, mėtytis žievėmis, žaisti; žodžiu, aš vėl 
mokykloje ir pasižymiu ne didesniu pažangumu kaip ir se- 
niau, nes vis taip pat tuščiai leidžiu laiką." 


Vienuolyno vyresnysis surengdavo nuostabius vakarus 
aukšticms turkų pareigūnams. Tėbų muftis ir Atėnų guber- 
natorius nusigerdavo nepaisydami Mahometo draudimo, ir 
atikinė šventė praeidavo kuo šauniausiai. 

Žinoma, kaip čia ncperplauksi Pirėjo įlankos. Nikolas 
buvo prastas plaukikas. Kai Baironas šoko nuo molo, iš ne- 
toliese stovinčio laivo kažkas jį angliškai pašaukė. Tai buvo 
markizas Sligas, Haro laikų mokslo draugas, su ledi Estera 
Stenhop. Baironas apsidžiaugė juos sutikęs, paekskursavo su 
jais, bet šitų anglų akyse toli gražu nesijautė taip laisvai kaip 
su savo italiukais. Ledi Estera atsiliepė apie jį griežtokai: „Jo 
toks pasilcidėliškas Žvilgsnis, akys arti viena kitos, antakiai 
suraukti... Keisto būdo: tyčia dosnus, tyčia šykštus; sykį jis 
buvo paniuręs, ir niekas neturėjo teisės jo užkalbinti, O ryto- 
jaus dieną reikalavo, kad visi juokautų su juo." Tas bruožas 
iš tiesų krisdavo į akis visiems, kas tik Baironą sutikdavo. 
Uždaras, nesugebąs įsivaizduoti, ką kiti jaučia, jis laukdavo, 
kad jie jaudintųsi visada lygiai taip pat kaip jis, ir naiviai pik- 
tindavosi, kai jų liūdesys ar džiaugsmas jam pasirodydavo ne 
vietoje. Jo paties akyse Baironas, rūkąs pypkę ir raitąs ūsą 


*Gausite lupti (it. ). 

kur nors tarp Himeto ir Akropolio, buvo natūralus reiškinys, 
uola tarp kalnų; jam patiko naivūs žmonės, žiūrį į šilą gana 
stačią uolą su nuostaba ir pasigėrėjimu. 

Bet vos tik susidurdavo su anglais, jo laimė, tokia gležnu- 
tė, susvyruodavo. Jie primindavo visuomenę, kuri Baironui 
kėlė ir sąmoningą baisėjimąsi, ir nesąmoningą pagarbą. Kai 
būdavo ne vienas su vaikais, su tarnais, jam neduodavo ramy- 
bės mintis, ką kiti apie jį pagalvos. Žinojo esąs patrakėlis ir 
maniakas. Turėjo vaikiškų prietarų, keistų įpročių, pavyz- 
džiui, dėtis galvūgaly užtaisytus pistoletus. Per savo reiklų 
aistringumą pridarydavo tokių dalykų, kuriuos būtų norėjęs 
nuslėpti nuo žmonių. Netgi Hobhauzas jį varžė, o ant Fleče- 
rio dažniausiai pykdavo už tai, kad Niūstedo Sanča ir šitame 
beprotiškame gyvenime Atėnuose tarp apelsinmedžių, vienuo- 
lių broliukų ir turkų buvo juokingas, bet grasus britų Šablo- 
niškumų sargas. 

Per savo antrą viešnagę Atėnuose Baironas kelissyk nuvy- 
ko į Morėją, iki pat Tripolio, ir vis sustodavo Patruose, kur 
anglų konsulas misteris Stranė buvo jo bankininkas. Jis gro- 
žėjosi tuo uostu; laivai su išpieštais šonais lyg iš Agamemno- 
no laivyno stovėjo iškėlę bures balto miesto papėdėje. Bet 
pati vieta buvo nesveika: kai tik nuo Misolungio imdavo pūs- 
ti vėjas, ypač per moskitų sezoną, prasidėdavo maliarija. Bai- 
ronas, prastai gydomas, vos nenumirė. Ką gali padaryti varg- 
šas, drugio krečiamas, ligonis prieš žmogžudį daktarą? Pri- 
gimtis, jaunystė ir Jupiteris ėjo už Baironą, o daktaras Ro- 
manelis — prieš jį. Flečeris visai pametė galvą. Laimė, tarnai 
albanai ėmėsi slaugyti Baironą ir pasakė užmušią daktarą, 
jeigu jų ponas mirs. Gal tas grasinimas padėjo, o gal Jupiteris 
ar jaunystė? Pagaliau Baironas pasitaisė. Per šitą savo ligą 
galėjo pasvarstyti, kaip mažai tėra prisirišęs prie gyvenimo. 
Jis gulėjo čia vienas, drugio krečiamas, atskirtas nuo tėvynės 
dviejų mėnesių jūros kelio. 


„Aš žiūrėjau į mirtį kaip į išsivadavimą iš skausmų ir ne- 


Dievas, baudžiąs mus čia, žemėje, paliko tą paskutinį prie- 

globstį pavargusioms sieloms.“ Ir pridūrė graikiškai: „Tas, 
ką dievai myli, miršta jaunas." 


Į kapucinų vienuolyną Baironas sugrįžo išbalęs ir nusilpęs. 
Laikantis tokio režimo, kokio jis laikėsi norėdamas išlikti 
liesas ir gražus, sunku sustiprėti. Triskart per savaitę vaikš- 
čiojo į turkišką pirtį, gėrė vandenį su actu, valgė tiktai ryžius. 
Per visą 14 Žiemą gyvenimas slinko maždaug taip pat kaip ir 
prieš ligą. Truputį dirbo, parašė dvi satyras, vieną Popo sti- 
liaus, „Horacijaus motyvais", antrą — „Minervos prakeikimas", 
kur smarkiai išvainojo lordą Eldžiną. Sykį Baironas kreipėsi į 
tėvą Povilą Ivriškį leidimo apsigyventi celėje. Gal vienuoliš- 
kas gyvenimas padėtų jam išsivaduoti iš nuobodulio ir liūdnų 
minčių. Pasisakė nesąs netikintis. Paprašė tėvą kryžiaus su 
kančia ir apsiašarojęs jį pabučiavo. Religija jam, kaip ir vis- 
kas pasaulyje, turėjo būti stiprus pojūtis. 

Bet Hansonas pinigų nebesiuntė ir reikalavo, kad jo klien- 
tas grįžtų ir gintų Niūstedą ir Ročdeilį, kuriems grėsė kreditoriai 
ir škotų teisininkai. Reikėjo grįžti. Flečeris buvo pasiųstas 
kaip žvalgas su bagažu ir laišku misis Bairon: 


„Teikitčs pasirūpinti mano knygomis ir dėžėmis su popie- 
riais. Prašom palikti mano daliai keletą butelių šampano, nes 
aš labai ištroškęs... Manau, kad namai pilni idiočių, sklei- 
džiančių skandalus." 


Flečeriui kelionė išėjo į gera; jis mažiau bepanėšėjo į salos 
gyventoją. „Gerokai kepęs, svilęs, spirgėjęs, apkandžiotas vi- 
sokiausių šliaužiojančių gyvių, Flečeris ima filosofuoti; jis 
pasidarė tick pat rafinuotas, kiek ir nuolankus, ir žada tapti 
savo parapijos pažiba, o ateityje — itin svarbiu asmeniu Fle- 
čerių šeimos genealogijoje." 

Liokajui išvykus, po keleto savaičių ir ponas sėdo į fregatą 
„Volaž“. Nikolas Žiro lydėjo jį iki Maltos. Namo Baironas 
vežėsi du tarnus graikus. Vienas iš jo atleistų albanų verk- 
damas išbėgo iš kambario. „Kai aš prisimenu, kaip prieš pat 
mano išvykimą iš Anglijos vienas artimiausių ir tauriausių 

draugų atsiprašė negalėsiąs užeiti su manimi atsisveikinti, 
nes turįs palydėti giminaitę pas modistę, ir palyginu dabartį 
su praeitimi, tai negaliu nesistebėti ir nesijusti pažemintas." 

Plaukti iš Maltos reikia trisdešimt keturias dienas. Bairo- 
nas buvo vienas, be įdomių bendrakelionių, bet savo vienatve 
džiaugėsi. Apskritai per šią kelionę jam sekėsi: skendo, bet 
nenuskendo plaukdamas turkų laivu, degė aistra vienai ište- 
kėjusiai motcriai Maltoje, padarė vizitą pašai, mylėjo tris 
jaunas graikaites Atėnuose, perplaukė Dardanclus, parašė 
eilėraščių, iš broliuko išmoko italų kalbos. Matė gražių regi- 
nių, atgaivino herojų paveikslus, pusei metų susigrąžino 
jaunystę. Šnekėjosi su prancūzais, italais, graikais, turkais, 
amerikiečiais ir galėjo spręsti apie kitų tautų galvoseną bei 
papročius. Amžių prasėdėjęs berūkydamas Londono klubuo- 
se ar bežiovaudamas kur nors kaime, jis niekada nebūtų 
sužinojęs tick naudingų ir malonių dalykų. 

Visada įdomu pasekti, kaip kokio nors žmogaus gyveni- 
me besiformuojantys vienas po kito sluoksniai, ilgainiui 
sukietėję, apsprendžia charakterį. Protėvių indėlį — Gordo- 
nų smarkumą, Baironų sentimentalų temperamentą — papildė 
fizinis indėlis, būtent, luošumas, kurstąs neapykantą visam pa- 
sauliui, ir grožis, teikiąs būdų atsikeršyti. Ant siauros ir 
niūrios religijos, dėstytos pirmų škotų mokytojų, gulė, jos ne- 
sunaikindamas, Kembridžo studentų volteriškas deizmas, ant 
jaunuolio naivaus sentimentalumo — ironiškas ir stiprus humo- 
ras. Pasaulio supratimas, dabar formuojantis tą vidinį peizažą, 
buvo paprastas. Žemės rutulį mums nežinomais tikslais sukū- 
rė Dievas, kuriam, rodos, nė kiek nerūpėjo mūsų bėdos. 
Žmonės, genami savo aistrų, likimo, ieško malonių pojūčių (ir 
tai išmintinga) ar garbės (o tai kvaila). Karalystės kyla ir žiun- 
ga it jūros bangos. Viskas tuštybė, išskyrus malonumus. 

Kelionė į Rytus patvirtino šią doktriną. Visur, kur važinė- 
jo, Baironas matė, kad gyvenimas sunkus, ydos visuotinės, 
mirtis artima ir lengva. Musulmonų fatalizmas sustiprino jo 
paties fatalizmą. Jų požiūris į moterį jam patiko. Religijų 
gausybė jam įrodė jų silpnumą. Jis išsivežė abejones, kurias 

manė esant tvirtas kaip tikėjimo tiesas. Ilga vienatvė davė 
progos geriau pažinti save. Dabar jis Žinojo, kad tik už įstaty- 
mo ribų gali būti laimingas. Pamilo šiuos kraštus, kur jis 
nekvaršino sau galvos dėl kitų, o kiti — dėl jo. Nuotolis iš- 
mokė jį paniekos. Ar begali jaudinti priešiškas kokio nors 
pedanto straipsnis, kai nuo jo skiria Viduržemio jūra ir At- 
lanto vandenynas, kai Šiaurės žurnalų perkūnavimą nustelbia 
Helesponto šniokštimas? Dabar jis žinos, jei jo reikalai Angli- 
joje pašlytų, kad yra baltos salos po amžinai žydru dangumi, 
kad iki jų — dvi savaitės kelio vandeniu. 

Stovėdamas vienas ant fregatos denio, Baironas žiūrėjo į 
besikilojančias bangas. Kur nuneš jį laivas po tiekos dienų? 
Pas motiną? Jis nė nemanė ilgai pas ją pasilikt. 


„Būkite gera, sutvarkykite mano kambarius Niūstede, bct 
laikykite mane svečiu. Tik turiu jums pranešti, jog jau seno- 
kai tenkinuosi vegetarišku maistu — nevalgau nei Žuvies, nei 
mėsos; tad tikiuosi, kad man bus parūpinta pakankamai bul- 
vių, žalumynų ir džiūvėsių; vyno aš negeriu. Turiu du tarnus, 
abu pagyvenę graikai... Vizitatoriai, manau, per daug man 
neįkyrės, bet, jeigu apsilankys, jūs turėsite juos priimti, nes 
aš tikrai nenoriu, kad kas drumstų mano vienatvę, jūs žinote, 
jog niekada nemėgau visuomenės, 0 nūnai juo labiau ne- 
mėgstu." 


Vienintelis jo, žemvaldžio, noras — atidalyti nuo tokio B. 
fermos dvariuką Flečeriui: 


„Aš tik suskaldysiu (kaip Bonapartas) misterio B. karalystę 
ir iš jos paskirsiu kunigaikštystę maršalui Flečeriui! Tikiuosi, 
jūs apdairiai valdote mano mažą imperiją su jos sunkia na- 
cionalinės skolos našta." 


Be jos, ką jis dar ras? Hobhauzą? Iš Hobhauzo negavo jo- 
kios Žinios; girdėjo, esą jis apsivilkęs „pasibaisėtina kario 
apranga". Hodžsonas? Na taip, bet Hodžsonas pasidarė da- 

vatka. Augusta? Ją buvo beveik užmiršęs. Ką, po velnių, jis 
veiks šiame krašte? Rinks mokesčius iš Niūstedo fermerių, 
pardavinės Ročdeilio anglies kasyklas, atsiteisinės skolas 
Londone? Niekingi darbai. Ką pamatys? A, Dalasą, iškilnųjį 
ir paslaugųjį Dalasą. Prieš pat kelionės pabaigą jis parašė 
Dalasui: 


„Dvejus metus klajojęs, aš vėl keliauju į Angliją. Pamačiau 
viską, kas yra įdomiausia Turkijoje, ypač Troadoje, Grai- 
kijoje, Konstantinopolyje ir Albanijoje... Nemanau, kad bū- 
čiau padaręs ką nors tokio, kas mane išskirtų iš kitų keliau- 
tojų, nebent tai, jog perplaukiau iš Sesto į Abidą, — žygdar- 
bis, tinkantis šių laikų žmogui." 


ANTRA DALIS 


Iš prigimties jis buvo švelnios ir mylinčios širdies, bet jo pernelyg 
ekspansyvus jausmingumas duodavo progą draugams šaipytis. Jis 
buvo išdidus, ambicingas. branginantis kitų nuomonę it vaikas. Nuo 
tada jis ėmė mokytis neparodyti to, kas, jo akimis, atrodė gėdinga 
silpnybė. Savo tikslą pasiekė, bet pergalė nepigiai atsiėjo. Jis galėjo 
nuslėpti nuo žmonių savo be galo jautrios sielos emocijas, bet, viduje 
užsklęstos, jos šimtąkart jį labiau kankino. 

MERIMĖ 


The great object of life is sensation - to feel that we exist, even 
though in pain. It is this „craving void“ which drives us to gaming — 
travel - to intemperate, but keenly felt pursuits of any description, 
whose principal attraction is the agitation inseparable from their 
accomplishment* 

BYRON 


*Tikroji mūsų gyvenimo esmė yra justi ir jausti - jausti, kad mes egzistuojam, 
tegul ir kančiose. Štai toji „visagalė tuštuma“, verčianti mus lošti, leistis į keliones 
ar ieškoti sau stiprių įspūdžių kitais rizikingais užmojais, kuriems negalime 
atsispirti, nes jie mus neišvengiamai jaudina. Baironas 


XIV 
Niūstedo Timonas 


— Y0u re getting damned romantic? 
— No, bored 
Ernest Hemingway 


Jis apsistojo „Redišo“ viešbutyje Sent Džeimsstrite. Motinai 
atvežė skarą ir rožių aliejaus, Hobhauzui — marmuro, sau — 
buteliuką atikinės cikutos, keturias atėniečių kaukoles ir gyvų 
vėžlių. Dalasas, jau kelios dienos laukiąs jo parvykstant, tuč- 
tuojau prisistatė. Baironas atrodė gerai nusiteikęs ir gyvai 
pasakojo apie savo keliones. Dalasas pasiteiravo, gal ką nors 
parašęs apic jas. „Ne, ir neketinąs; jo pašaukimas — satyra, ir 
vieną turįs sukūręs. Horacijaus „Apie poczijos meną" para- 
frazę. Jo nuomone, vykusią. Atidavė rankraštį Dalasui ir pa- 
prašė jį rytoj užeiti. 

Dalasas visą dieną skaitė „Horacijaus motyvais“... Jaunuolį 
Baironą jis mylėjo ir iš visos širdies norėjo gerai įvertinti 
poemą, bet koks nusivylimas! Ir tai viskas, ką davė dveji metai 
klajonių ir nuotykių? Lėkštą sekimą, sunkiai paskaitomą sa- 
tyrą be jokio formos novatoriškumo? Rytojaus dieną jis nesma- 
gus nuėjo į „Redišo“ viešbutį, sumurmėjo miglotus kompli- 
mentus ir paklausė, ar daugiau nieko neturįs... Kaipgi, turįs 
keletą trumpų eilėraščių ir nemažai strofų apie kelionę. Tai 
nickai, neverta nė skaityti, bet jeigu Dalasas norįs, galįs jam 
padovanoti. Ir ištraukė iš lagamino pluoštą popierių. Dala- 
sas, pažadėjęs kaip galint greičiau išleisti Horacijaus para- 
frazę, išėjo su „Čaild Haroldo klajone" po pažastim. 


*— Romantika nukamavo? — Ne, nuobodulys. Ernestas Hemingvėjus 

Pagaliau Dalasas rado Baironą, patį Baironą tose autoriaus 
paniekintosc cilėse. Čia buvo jo motina ir sesuo: „Palikdamas 
tėvynę, piligrimas / Nedrįso aplankyti net sesers". Ir senovinė 
abatija: „Tai buvo seno vicnuolyno valdos, / Ir Pafo dukros 
juokėsi tenai, / Kur kitados aidėjo niūrios maldos". Žinoma, 
pocma buvo padrika, bc plano, žinoma, Pafo dukros — tai 
samdinės, o nuodėmių labirintas — kaimo šventės barakas. 
Bet šita kick dirbtinė gražbylystė buvo įkvėpta nuoširdaus 
jausmo. Dalasas čia rado Bairono mizantropiją, jo gcidulin- 
gą nuobodulį, niūrius pomėgius, kurių prisiragavęs konstatavo, 


Albione mūs didvyris gyveno. 

Perdien, paniekinęs taurias mintis, 

Jis mokės nuodėmių tarytum meno. 

Jo įsiūčio baisėjosi naktis. 

„.. Jo vardas buvo Čaild Haroldas. Mes 
Nuslėpsime jo prievardį ir herbą. 
Anuomet valdžiusi plačias žemes, 

Ta giminė daug sykių pelnė garbę... 


„. Dar neišsėmęs trečdalio būties, 
Jis jautė gaižų nuobod|, kartėlį 

Ir troško ne smagumų, 0 mirties. 
Gimtoji žemė vargino jo sielą, 
Nyki ir vieniša lyg eremito celė. 


„Jis perėjo per Blogio labirintą, 
Bet niekad neieškojo atgailos. 

Jam lenkės moters — bet viena, branginia 
Labiausiai, nesugrįžo atgalios... 


kad viskas žemėje — niekai. 


* „Čaild Haroldo klajonių" ištraukas vertė Tomas Venclova 

Senovės dienos! Amžini Atėnai! 
Kur jūsų didvyrių šviesi dvasia?.. 
Dar plazda ji alhyymedžių pavėny... 
Kadaise ir mene, ir kovose 


Jūs pelnėt pirmą vietą. Bet visa 
Laimėtojo šlovė — tik vaiko žaislas. 


Dalasas, nebegalėdamas sulaikyti entuziazmo, šešioliktosios 
vakarą parašė Baironui, kuris buvo išvažiavęs aplankyti Haro: 
„Jūs sukūrčt žaviausią pocmą, nieko panašaus nesu skaitęs... 
Čaild Haroldas mane taip užbūrė, jog negaliu nuo jo atsi- 
traukti". 

Bet, kai včl susitiko su Baironu, labai nustebo, kad tas 
kalba apie šį kūrinį tikrai su neapsimesta panieka: „Tai vis- 
kas, tik nc poczija". Rodęs poemą vienam geram kritikui ir 
gavęs ncigiamą-atsilicpimą. Argi Dalasas nematęs pastabų 
paraštėsc? Dabar svarbu kuo greičiau rasti leidėją satyrai 
„Horacijaus motyvais". Dalasas jokiu būdu nenorėjo nusi- 
leisti: „Jūs man padovanojote Čaild Haroldą, ir aš esu taip 
įsitikinęs jo vertingumu, jog būtinai išleisiu". 


*k* 


Baironas parašė motinai, kad jį Londone užlaikęs Hanso- 
nas — rcikią pasirašyti popierius, — kad atvažiuosiąs pas ją, 
kai tik palėsiųs. Šaltokai skamba po dvejų metų kelionės grį- 
žusio sūnaus laiškas. Jis prasidėjo: „Brangioji ponia“, bet 
paskutinė pastraipa atrodė nuoširdi: „Jūs laikykite Niūstedą 
savo, nc mano namais, o mane tik svečiu". Ar vieniša motina 
apsidžiaugė jo sugrįžimu? Ji gerokai pavargo per tuos dvejus 
metus. Būdama išdidi, gyveno Niūstede taip, kad nicko nc- 
kainuotų sūnui; iš savo pensijos galėjo išlaikyti save ir 
tarnaitę, sodininkui nebeužteko. Pasiūlė Hansonui jį atleis- 
ti: „Laikyti sodą lordui Baironui — nepelninga, kadangi 
jame ncauginama nieko, ką būtų galima parduoti". Ir pateikė 
Hansonui išlaidų sąmatą: 


Sodo priežiūra 156 sv. 


Jėgeris 39 sv. 
Džonas Maris 50 sv. 
Tarnaitė 30 sv. 

Vilkšunis“ 20 sv. 
Lokys 20 sv. 
Mokesčiai 70 sv. 


Iš viso... 385 sv. 


O ji tiek pajamų neturėjo. Ką daryti? „Aš sumažinau kick 
tik begalima savo išlaidas. Jau kone metai gyvenu bc tarnai- 
tės. Du šunis atidaviau fermeriams, kurie juos laiko veltui; 
na o lokys, tas vargšas gyvulėlis, staiga nudvėsė prieš porą 
savaičių." Tikras Ketrinos Gordon laiškas. Iš taupumo ji at- 
leido tarnaitę, o lokį laikė iki paskutinės jo dienos. 

Baironui išvykus, ją kankino mintis, kad sūnaus nebepa- 
matys. Gavusi jo laišką iš Londono, pasakė savo kambarinei: 
„Būtų nci šis, nei tas mirti prieš Baironui parvažiuojant". "Tą 
pačią savaitę ji susirgo, lengvas negalavimas dėl jos nutuki- 
mo ir vienos atsitiktinės aplinkybės virto rimtu. Baldų apmu- 
šėjo sąskaita ją taip įsiutino, jog kraujas išsiliejo į smegenis, 
ir ji mirė neatgavusi sąmonės. 

Baironas tebebuvo Londone, ginčijosi su Dalasu ir rengėsi 
patraukti teisman vieną pamfletistą už šmeižtus. Kai jau 
susiruošė važiuoti į Niūstedą ir Ročdeilį, atėjo Žinia apie moti- 
nos ligą. Rytojaus dieną, rugpjūčio pirmąją, sužinojo, kad 
motina mirė. Jis visada tikėjo sutapimais. Baironų Likimas 
sugalvojo pačią Žiauriausią, pačią neįtikimiausią katastrofą 
jo sugrįžimui pažymėti. Kelyje jis parašė Pigotui: 


„Vakar mirė mano vargšė mama, ir aš važiuoju palydėti jos 
palaikų į šcimos kapą... Ačiū Dievui, ji lengvai užgeso. Man 
sakė, kad beveik nesikankino ir nesuvokė savo būklės. Dabar 
suprantu, kokie teisingi misterio Grėjaus žodžiai: „Motiną 
vieną teturime.“ Tegul jinai ilsisi ramybėje!" 


Kai jis atvažiavo į abatiją, tarnai papasakojo, kaip įvyko 
apopleksinis smūgis. Naktį kambarinė misis Bai, išgirdusi 
gailiai dejuojant, įėjo į menę ir rado Baironą prie velionės. 
„Ak misis Bai, — pasakė jis apsipildamas ašaromis, — vieną 

draugę tecturėjau pasaulyje ir tos pačios netekau!“ Visą 
laiką, net smarkiausiai susikivirčiję, juodu jautėsi susieti tvir- 
tais ryšiais, atsiradusiais dėl jų prigimčių panašumo. Ji mirė, 
ir mirtis, paverčianti žmogų liūdnų ir poetiškų apmąstymų 
objektu, žadino ir žadino Baironui prisiminimus apie moti- 
ną. Tą vakarą jis parašė Hobhauzui: 


„Žiūrėdamas į tą pūti pradėjusią masę, į tą buvusį žmogų, 
iš kurio aš atsiradau, klausiu save, ar tikrai tebesu gyvas ir ar 
tikrai jos nebėra tarp gyvųjų. Aš netekau tos, kuri mane pa- 
gimdė, ir keleto tų, kurie sudarė šio gyvenimo laimę. Nei aš 
tikiu pomirtinį gyvenimą, nei jo bijau." 


Laidotuvių dieną jis neprisidėjo prie gedulingos procesijos. 
Stovėdamas tarpduryje, žiūrėjo, kaip tolsta Hakncl Torkar- 
do bažnytėlės link fermerių lydimi motinos palaikai. Paskui 
pasišaukė Robertuką Raštoną, su kuriuo paprastai boksuoda- 
vosi, ir paprašė atncšt pirštines. Tik iš jo tylėjimo ir nepaprasto 
smūgių smarkumo galima buvo spręsti, kas dedasi jo širdy. 


Po dviejų dienų sužinojo, kad Metjuzas paskendo Kame. 
Įkliuvęs tarp vandens žolių, jis veltui stengėsi išsivaduoti per 
visą ilgą ir žiaurią agoniją. Baironas ne sykį jam sakė: „Jūs 
nekoks plaukikas, Metjuzai; paskęsit, jei ncatprasit plaukti 
taip iškelta galva". Koks sugrįžimas! Neliko motinos, neliko 
šauniausio draugo... Nematomas priešininkas daužė greitai ir 
smarkiai: 


„Smūgiai taip birte byra ant manęs, jog aš apkvaišau... Ta- 
rytum koks prakcikimas kabo viršum manęs ir mano artimųjų. 
Mano motina — jau tik lavonas, gulintis šiuose namuose; 0 
vienas geriausių mano draugų prigėrė griovyje. Ką man 
sakyt, ką galvot, ką daryt?.. Mirusieji tegul ilsisi ramybėje! 
Gailėk negailėjęs — jų vis tiek nebeprikelsi. Atsiduskim už 
pasitraukusius ir grįžkim į šaltą gyvenimo rutiną gerai Žino- 
dami, kad ir mūsų laukia amžinas poilsis." 

Gyvendamas vienas didžiulėje abatijoje su savo keistais 
talismanais — vienuolio kaukole, atėniečių kaukolėmis, Boc- 
mano antkaklių, — prisimindavo linksmus vakarus, praleistus 
šitame pačiame kambaryje su Hobhauzu ir Metjuzu. Jis para- 
šė Hobhauzui, kad atvažiuotų; išgersią dviese už Metjuzo at- 
minimą, „nes šitas vyno aukojimas, jeigu ir nepasiekia miru- 
siųjų, bent paguodžia gyvuosius, ir mirtis tiktai jiems gali su- 
teikti skausmą". O kol jis ar Hodžsonas atvažiuos, gyveno 
vienas su savo šunimis, ežiais, vėžliais ir „kitais graikais". Jis 
žiovavo: 


„Dvidešimt trejų metų aš vienas kaip pirštas, o kas bus, 
kai sulauksiu septyniasdešimties? Tiesa, aš dar gana jaunas 
ir galėčiau viską pradėti iš naujo, bet su kuo man susigrąžint 
linksmąsias gyvenimo dienas?" 


Jis vėl svajodavo ant sofos kramtydamas tabaką; tas naujas 
įprotis padėdavo apmalšinti alkį. Jis būtų galėjęs važinėt į 
svečius pas aplinkinius dvarininkus., bet „aš nesu visuome- 
ninis gyvulys ir jausčiausi labai nesmagiai tarp grafienių ir 
freilinų, ypač šiuo metu, kai parvykau iš tolimų kraštų, kur 
nėr papročio kautis dėl moterų, lakstyti paskui jas, kad gau- 
tum su jomis pašokti, nei leisti joms meilikautis (viešai) su 
vyrais; tad prašausi dovanojamas dėl savo įgimto nepariklu- 
mo ir tų dvejų kelionėse praleistų metų". 


Ne, jis tikrai neasistuos naujajai Merei Čavort. Pasirūpino 
savo „kūno komfortu". Pafo dukterų būrys jau buvo išsilaks- 
tęs. Pačias gražiausias jis susigrąžino. Vėl apgyvendino savo 
dvarą: 


„Kurapkų — devynios galybės, kiškiai nieko sau, faza- 
nai truputį menkesni, o dvarmergės... Aš, didelis drausmės 
gerbėjas, ką tik išleidau įsaką, draudžiantį nešioti kykus; 
kasų kirpti jokiu būdu negalima, korsetai leidžiami, tik ne 
per daug ilgi priekyje... Lusinda paims savo žinion visas lovų 
klojėjėles." 

Nelyginant viduramžių skulptūrose, vaizduojančiose mir- 
ties šokius, Niūstedo gyvenime jauni nuogi kūnai kaitaliojosi 
su kaukolėmis ir griaučiais. 

Dirbti Baironas mažai tedirbo. Nė vieno naujo eilėraščio. 
Dėl pramogos rašinėjo proza pastabas „Čaild Haroldui", 
kurio korektūras jau pradėjo gauti. Dalasas, tikintis ir šven- 
teiva Dalasas, atsiuntė jam protesto laišką dėl tų „Čaild 
Haroldo“ strofų, kur konstatuojama žmonių išpažįstamų 
religijų daugybė ir daroma išvada, kad jos visos — ap- 
gaulingos. 


„Tarp silpnų ir sugedusių Žmonių, — rašė Dalasas, — galėjo 
viešpatauti tai viena, tai kita religija, Jupiteris ir Mahometas, 
klaida po klaidos, galėjo įsiskverbti į suklaidintų Žmonių są- 
monę, bet tai dar neįrodo, jog nėra tikros religijos... Kirminų 
išvarpytos kaukolės, kuri yra puikus moralinių apmąstymų 
objektas, negali atstatyti joks šventasis, joks išminčius ar sofis- 
tas, bet tai dar nereiškia, kad Dievo galybė ribota, kad tai, 
kas palikta trūnyti, neprisikels nesutrūniję." 


Po viso šito Baironas sugrąžino sielos nemirtingumą į ma- 
lonių hipotezių rangą. 

Tai vienoj, tai kitoj vietoj Baironas įterpdavo strofą drau- 
gui atminti; misis Bairon, Vingfyldui, Metjuzui paskyrė po 
stansą, antkapinę stelą. Prie Bairono numirėlių prisidėjo Ed- 
Istonas, Kembridžo choristas, padovanojęs jam sardonikso 
širdelę; jis mirė 1311 metų gegužės mėnesį. Kaip ir kitiems, 
Edlstonui paskyrė strofą, be to, dar eilėraštį apie sudužusią 
širdį ir eilėraštį, pavadintą „Tirzai". Anais laimingesniais me- 
tais Baironas būtų ilgai verkęs Edlstono, bet dabar „jis buvo 
užmiršęs, kas yra sielvartas, ir persisotinęs baisybėmis". Ar 
begalėjo, turėdamas tiek įrodymų, abejoti likimo priešišku- 
mu? Dabar buvo tikras, jog kiekvieną, prie ko prisiriš, šita jo 
meilė pražudys. 

Grįžęs iš kelionės, vėl pasikeitė laiškais su seserimi Augus- 
ta. Su ja dar nepasimatė, bet žinojo, kad ji nelaiminga. 
Pulkininkas Ly, už kurio taip troško ištekčti, pasirodė bcsąs 
paleistuvis ir lošėjas; namic jo nebūdavo dešimt mėnesių per 
metus, parsirasdavo palošti Niūmarketo arklių lenktynėse ir 
padaryti vaiko savo žmonai. „Aš netenku artimųjų, — rašč 
Baironas seseriai, — 0 jūs dauginate savųjų skaičių, kas ge- 
riau — vienas Dievas težino..." Jųdviejų susirašinėjimo tonas 
pasikcitė. Baironas jau nebebuvo jaunas, paramos reikalin- 
gas brolis. Nors Augustai ėjo dvidešimt aštunti, jis jautėsi 
žymiai vyrcsnis už ją, buvo jai gana švelnus ir tėviškas. „La- 
banakt, vaikeli", — baigdavo jis savo laiškus. Ji truputį bijojo 
šito brolio, dabar nebepažįstamo, apsigaubusio tolimų kelio- 
nių aurcolc. „Pradėjau jums laišką, bet paskui suplėšiau, 
pabijojau pasirodyti įkyri." Vis dėlto ji jam siuntinėjo ilgus, 
miglotus laiškus, laiškus moters, amžinai trukdomos vaikų 
riksmo ar tarnaitės nusiskundimų dėl nesumokėtos algos; sa- 
kiniai su daugtaškiais, šauktukais, pabrauktais žodžiais ir 
ištisais posakiais. Ji primygtinai patarinėjo jam vesti: 


„Džiaugiuosi sužinojusi, kad jūs jau nebesatc taip nusista- 
tęs pricš gražiąją lyųį ir netgi ketinate vesti; tik aš norėčiau, 
jog mano būsimoji svainė turėtų ir kitų Žavių savybių, ne vien 
turtą, nors ti, žinoma, taip pat labai svarbu." 


Jis atrašė: 


„Na o dėl ledi Bairon... kai aš rasiu tokią, kuri bus tiek 
turtinga, kad man tiktų, ir tiek kvaila, kad už manęs citų, ji 
turės puikią progą padaryti mane nelaimingą, jeigu tik suge- 
bės. Vienintelis magnetas, kuris mane traukia, yra pinigai; O 
moterys — visos vieno galo; kuo vyresnė, tuo geresnė — bent 
turėsime viltį, kad Dicvulis ją greičiau pasiims dangun... Jūs 
teiraujatės apie mano sveikatą, gimnastikuodamasis ir sai- 
kingai gyvendamas, pasidariau gana licsas. nemanau, kad 

būčiau dicvaižin ką gavęs iš savo kelionių, nebent tik tiek, 
jog paviršutiniškai išmokau porą kalbų ir įpratau kramtyti 
tabaką." 


Poza buvo maloni; jis mokėjo žiauroka vienatve už teisę 
niekinti vyrus ir moteris, bet ši panieka turėjo ir žaviąją pusę. 
Jis buvo lordas Baironas, Ročdeilio baronas Baironas, Niūs- 
tedo Timonas, mizantropas. Po savo niūfaundlendo mirties 
jis nieko nemylėjo, tik jo atminimą, prijaukintą danielių ir 
tris graikiškus vėžlius. Vesiąs seną, pinigingą įpėdinę, 0 savo 
turtus... Jis surašė keistą testamentą: Niūstedas paliekamas 
Džordžui Ansonui Baironui; Ročdeilis turi būti parduotas, 
O iš gautų pinigų didžiulė septynių tūkstančių svarų suma — 
išmokėta atėniškiui ir maltiškiui Nikolui Žiro, sulaukus pilna- 
metystės; Flečeriui, Džo Mariui ir tarnui graikui Demetrijui 
ZŽografui kiekvienam paskiriama po penkiasdešimt svarų 
per metus, pažui Raštonui Robertui — irgi tiek pat plius 
tūkstantis svarų, sulaukus pilnametystės; Niūstedo malūnas 
paliekamas Flečeriui, biblioteka — Hobhauzui ir Deiviui. 
Jis pridėjo pastabą: 


„Aš noriu, kad mano kūnas būtų palaidotas rūsyje, Niūs- 
tedo sode, be apeigų ir kad ant kapo būtų užrašyta tik mano 
pavardė ir metai. Aš taip pat noriu, kad mano ištikimasis šuo 
nebūtų išmestas iš šito rūsio." 


Advokatai protestavo prieš šią išlygą, bet Baironas ncnu- 
sileido. 

Spalį ir lapkrių Baironas keliskart važinėjo į Londoną, ta- 
čiau Kalėdų švęsti grįžo į Niūstedą. Atėjo žiema; sniegas 
užklojo vejas, pustuštėj abatijoj buvo maloniai liūdna. Jį ap- 
lankė du draugai: luošiukas Harnis, kurį Baironas globojo 
Haro koledže, ir Kembridžo laikų bičiulis Hodžsonas, besi- 
ruošiąs į kunigus. Harniui buvo dvidešimt vieneri, Baironui — 
dvidešimt treji, Hodžsonui — dvidešimt aštuoneri. Trys sa- 
vaitės pračjo smagiai. Baironas taisinėjo „Čaild Haroldą". 

Tuodu dirbo šalia. Vakarais šnekučiuodavosi apie poeziją ar 
religiją. Baironas, grįžęs iš kelionių, tarėsi turįs aiškų požiūrį 
į religiją: 


„Jeigu galės būti išganyti Tombuktaus, Taičio ar kokios 
nors Terra incognita“ gyventojai, nė girdėt negirdėję, nė sva- 
jot nesvajoję apie Galilėją ir jos pranašą, tai kam tada rei- 
kalinga krikščionybė? O jeigu be jos negalima būti išgany- 
tiems, tai kodėl ne visi yra krikščionys? Vis dėlto truputį ne- 
gerai pasiųsti žmogų skelbti Dievo žodžio į Judėją, o liku- 
sius — negrus bei kitus — palikti tamsius kaip jų oda, nė vie- 
nu šviesos spinduliu neparodžius jiems kelio aukštyn. Kas gi 
patikės, jog Dievas norėjo nubausti žmones už nežinojimą to, 
ko jų niekada nemokė?" 


Nors Hodžsonas ruošėsi į kunigus, tačiau turėjo pripažin- 
ti, jog sunku išmušti Baironą iš metafizinių pozicijų, kadangi 
tas neužėmė jokios pozicijos: 


„Aš ne platonikas, aš apskritai niekas, tačiau sutikčiau būti 
bet kuo, kad tik nepriklausyčiau vienai kuriai iš septynias- 
dešimt dviejų sektų, besidraskančių tarpusavy vardan Dievo 
meilės... Na 0 dėl to jūsų nemirtingumo, kam reikia mirti, jei 
turėsime atgyti? Mūsų griaučiai, sakote, vieną gražią dieną pa- 
kils iš karsto, bet ar jie to verti? Šiaip ar taip, jei manieji pri- 
sikels, tikiuosi gauti geresnę porą kojų už tas, kurios mane ne- 
šiojo per paskutinius dvidešimt dvejus metus, arba mane ne- 
žmoniškai pristumdys eilėje, kuri susidarys prie rojaus." 


Po atostogų svečiai išvažiavo, Baironas liko vienas, ir net- 
gi be savo meilužių tarnaičių, nes ką tik atskleidė, jog viena iš 
jų, prie kurios buvo truputėlį prisirišęs, apstatinėjo jį su kaž- 
kokiu bernu. Nereikšmingas įvykis, bet Baironas pasijuto 
nepaprastai užgautas. „Turiu į jus prašymą, — kreipėsi į 


* Nežinoma žemė (lot. ). 

Hodžsoną, papasakojęs jam šitą dramą. — Nė viename savo 
laiške nebekalbėkite man apie moteris ir netgi neužsiminki- 
te, kad šitoji lytis egzistuoja." 


Išties nebuvo Žmogaus, į kurį būtų galėjęs atsiremt. II- 
gėjosi italiukų šūkavimo po apelsinmedžiais, prie Lisikrato 
paminklo. 


„Aš darausi nervingas... Jūsų klimatas mane žudo; nebe- 
galiu nei skaityti, nei rašyti, nei pats linksmintis, nei kitų 
linksminti. Leidžiu dienas be darbo, naktis be poilsio, labai 
retai besusirenka pas mane draugija, 0 kai susirenka, aš nuo 
jos bėgu." 


Ką veikti šitame žiemiškame ir gedulingame Niūstede? 
Toliau rašyti „Čaild Haroldą"? Jam reikia saulės ir mėlyno dan- 
gaus: „Aš negaliu vaizduoti scenų, kurios man tokios brangios, 
šildydamasis prie anglių ugnies". 

Viename laiške, labai intymiame ir nuoširdžiame, kurį pa- 
rašė vicnam savo draugui, Baironas sako: 


„Paskutiniai metai buvo nuolatinė kova su jausmais, kurie 
man taip apkartino pirmą mano gyvenimo pusę; nors aš ir 
didžiuojuosi daugumą jų įveikęs, bet vis dar pasitaiko aki- 
mirkų, kada esu toks pat naivus kaip seniau. Aš niekada tiek 
nekalbėdavau apie tai ir nebūčiau nė jums prasitaręs, jei nc- 
sibaiminčiau, kad buvau per šiurkštus, ir nenorėčiau jums 
paaiškinti kodčl. Bet jūs žinote, kad aš nesu iš jūsų džentcl- 
menų dvlorisių , tad juokimės dabar." 


Iš tiesų jis niekada tick nekalbėdavo apie tai, bet šis pasisa- 
kymas padeda suprasti jo akivaizdžius prieštaravimus. Kelerius 
metus jis grūmėsi norėdamas užmušti savyje Sentimentalą, 


*Dolorizmas (literatūroje) — tendencija pripažinti skausmo primatą. 
Doloristas — dolorizmo šalininkas. (Vert. past.) 

per kurį taip žiauriai gavo kentėti. Jis buvo per daug vyriškas, 
kad tenkintųsi „džentelmeno doloristo"“ vaidmeniu, bet tarė- 
si praradęs visokį pasitikėjimą moterimis ir vyrais ir todėl 
stengėsi gyventi kaip besivaikantis malonumų Korsaras, be 
meilės ir be draugystės. Tik bėda, kad, aistroms nutilus, jis 
baisiai nuobodžiavo. 

Žmonės, daug kentėję ir įpročio ar užmiršties nuo tų kan- 
čių išgydyti, nuostabiai geba nuobodžiauti; mat skausmas, 
nors ir daro mūsų gyvenimą nepakenčiamą, drauge jį pri- 
pildo tokių gyvų jausmų, kurie užmaskuoja jo tuštumą. 
Baironas pradėjo savo kelią didele meile. Ji baigėsi ne- 
laimingai, bet davė berniukui pajusti jausmų sužadinimo 
reikalingumą, ir be šilo jis nebemokėjo apsieiti. Kaip keleiviui, 
pakliuvusiam į rūmus ir išpaikintam pikantiškais patiekalais, 
kitoks sveikas maistas atrodo prėskas, taip ir Baironas širdies 
ramybėje nebejuto gyvenimo skonio. Jis tarėsi galįs vytis 
kiekvieną stiprią aistrą, netgi nusikalstamą, kad tik per ją susi- 
grąžintų amžinai pradingstantį savo paties egzistavimo pojūtį. 
Hodžsonui, įkalbinėjančiam jį būti linksmesniam, Baironas 
skyrė laišką, kuriame dar kartą iškyla Merės Čavort pa- 
veikslas: 


Užmirškim liūdesį, užmirškim kančią. 
Aš jau nebegeidžiu Rytų pakrančių... 
Išgirsi — jeigu lemia bus likimo — 
Tū apie tą, kurio nusikaltimai 

Juodi ir niūrūs tarsi mūsų laikas... 

Tu jį pažinsi — ir galbūt suprasi, 
Kokia aistra suluošino jo dvasią . 

„Vargšas berniukas nieko panašaus omeny neturi", — pa- 
žymėjo paraštėje Hodžsonas, atlaidus ir optimistas. Tačiau 
Baironas buvo kur kas nelaimingesnis ir sudėtingesnės sie- 
los, negu draugai manė. 

Baironas nusprendė pagyventi Londone: ten bent bus par- 


*Vertė Tomas Venclova 


128 


lamentas ir korektūra. „Gerai bet kas, kad tik nebeasmenuo- 
čiau to prakcikto veiksmažodžio „nuobodžiauti“. 


XV 
Annus mirabilis' 


Ž . + 
Who does not write to please the women? 
Byron 


Londonc Baironui jau nebereikėjo tenkintis, kaip seniau, 
vien Hansono ir Dalaso draugija. „Čaild Haroldą" Dalasas 
buvo įteikęs leidėjui Džonui Mariui, kurio paslaugomis nau- 
dotis darėsi madinga. Baironas, pasifechtavęs pas Andželą ar 

ašaudęs pistoletu Mentono tire, mėgdavo užsukti pas Marį. 
dao kick per garsiai, skųsdavosi, kad spaustuvė vė- 
luoja, paskui, išsirinkęs taikiniu kokią nors knygų lentyną, 
imdavo ją kapoti savo lazdos galu kartodamas: „Kvarta, siks- 
ta... kvarta, siksta", o Maris balsu skaitydavo atneštąją naują 
strofą. „Puiki mintis, ar ne, Mari? Juk puiki?“ — būdavo, 
klausinėja Baironas be perstojo atakuodamas lentyną ir sau 
po nosim murmėdamas: „Kvarta, siksta... kvarta, siksta..." 
Maris brangino savo knygas ir apsidžiaugdavo matydamas jį 
išeinant. Iš jo Baironas eidavo pietauti su savo draugu Tomu 
Mūru pas Stivensą Bondstrite. 

Tomas Mūras buvo tas pats Tomas Litlis, kurio eilės, ne- 
kaltai crotiškos, prieš keletą metų jaudino Haro koledžo 
mokinius. Kai pasirodė Bairono „Anglų bardai“, viena tos 
satyros epigrama užgavo Tomą Mūrą, ir jis per Hodžsoną 
pasiuntė Baironui laišką reikalaudamas satisfakcijos. Bai- 
ronas jau buvo išvažiavęs į Rytus, ir laiškas, neatplėštas, liko 


* Nuostabūs metai(lot. ). 
** Visi juk rašo, kad patiktų moterims... Baironas 

pas Hodžsoną. Kai Baironas parvyko, Mūras jį pasiteiravo, 
ar gavo laišką. Baironas atsakė negavęs, užklausė Hodžsoną 
ir, patvirtindamas savo žodžius, grąžino užantspauduotą 
laišką. Mūras, ką tik vedęs žavią mergaitę, kautis nebenorė- 
jo ir pasiūlė pakeisti dvikovą pusryčiais. 

Mūras sumetė, kad geriausia juos surengti pas Rodžersą ; 
kuris literatūriniame pasaulyje buvo įsigijęs didelę reputa- 
ciją tick savo nuostabia virtuve, tiek retomis eilėmis. Jis 
buvo turtingo bankininko liberalo sūnus, kurį laiką dirbo pas 
tėvą, paskui, dvidešimt aštuntaisiais gyvenimo metais, nuste- 
bino Londoną savo ką tik išėjusia poema „Atminties džiau- 
gsmai", ir gana gera. Poetas bankininkas — tai naujiena. Lor- 
das Eldonas, laikąs pinigus pas Goslingą, pasakė: „Jei mano 
mielas Gozis — aš nesakau, kad parašytų, o tik ištartų ką nors 
sąmojinga, — aš tučtuojau, ryt rytą, uždaryčiau pas jį savo 5ą- 
skaitą". Bet Rodžersas turėjo pasisekimą, ir netgi itin uždari 
namai atvčrė savo salonus šitam manieringam, sąmoju trykš- 
tančiam, piktam mažam žmogučiui, kuris buvo sudžiūvęs it 
skeletas ir baltas kaip lavonas. 

Lavonas judrumu nepasižymi. Rodžerso poelgiai buvo at- 
sargūs ir rafinuoti. Jis pasistatydino namą idealioje vietoje 
prie Grin Parko, dailino jį kruopščiai it poemą. Čia viskas 
buvo tobula: puikūs baldai griežto klasikinio stiliaus, gražūs 
paveikslai, bibliotekoje geriausių autorių leidiniai, ant stalų 
alebastro vazos. Tetrūko moters, bet Rodžersas liko viengun- 
gis. Vedybos — per daug ryžtingas žingsnis estetui, kuris gy- 
vena neskubėdamas. Kartkarčiais jis sakydavo savo geriausiai 
bičiulei ledi Džersi: „Žmoną vedęs, bent turėčiau ką bran- 
ginti". — „Taip, bet gal jūsų žmona brangintų ne jus, o kitą", — 
atsakydavo toji. Taigi svečius priiminėdavo vienas savo iš- 
taigingame bute ir keldavo skanius pietus, kuriems aštrumo 
suteikdavo guviu ir Žiauriu namų šeimininko sąmoju; sa- 
vaime piktas, kaip ir egoistas, jis, beje, nešykštėjo pinigų: 
turtingam žmogui kartais taip patogu pataupyt savo jaus- 
mus. 


*RODŽERSAS SAMJUELIS (1763—1855) — anglų poetas. (Vert. past.) 

Rodžerso pietūs — tai tikras meno kūrinys. Virtuvė, sve- 
čių atranka — viskas būdavo nepaprasta. Į šitą susitaikymo 
puotą jis pakvietė, be Bairono ir Mūro, tik poetą Tomą 
Kambelą“ ir paprašė abu savo draugus palikti jį vieną svetai- 
nėje, iki atvyks nepažįstamas svečias. Mat Rodžersas žinojo, 
kad Baironas šlubas, ir būgštavo, jog varžysis įeidamas. Visus 
pritrenkė Bairono grožis ir manierų kilnumas. Jis nešiojo ge- 
dulą po motinos mirties, juodi drabužiai paryškino jo dvasin- 
gai išblyškusį veidą. Rodžersas jam pasiūlė sriubos. „Ne, 
sriubos aš nevalgau." — „Gal žuvies?“ — „Irgi ne." Tarnas 
atnešė čriuką. Toks pat klausimas, toks pat atsakymas. „Gal 
stiklą vyno?" — pasiūlė Rodžersas. — „Ne, vyno aš negeriu." 
Nusiminęs Rodžersas pasiteiravo, ką gi Baironas valgąs ir ge- 
riąs. Išgirdo atsakymą: „Nicko, tik džiūvėsius ir gazuotą 
vandenį". Deja, namie nebuvo nei to, nei to. Sutraiškytos 
lėkštėje bulvės ir užpiltos actu buvo visi Bairono pietūs. Sve- 
čiams jis pasirodė įdomus, tik drovus. Po kelių dienų Ro- 
džersas sutiko Hobhauzą, grįžusį iš karo, ir, sužinojęs, kad jis 
Bairono draugas, paklausė: „Ar ilgai lordas Baironas laikysis 
savo dabartinės dietos?" — „Iki tol, kol jūs kreipsite į jį dė- 
mesį." 


Nuo tos dienos Baironas su Mūru nebesiskyrė. Baironui, 
„Lam galvijui be draugų", reikėjo prie ko nors prisirišti. Jis 
žavėjosi Mūru, kuris, rodos, taip nuostabiai laisvai jautėsi vi- 
suomenėje, jam, Baironui, visai nepažįstamoje. O juk Bai- 
ronas, šiaip ar taip, — Niūstedo senjoras, Mūras — Dublino 
krautuvininko sūnus. Tačiau Mūras buvo iš tų lengvo būdo 
žmonių, patraukliais apsigimusių, kurie savo aikštingu ir 
kartu pagarbiu elgesiu patinka šio pasaulio galingiesiems. Iš 
mažens reiškėsi jo grakštus, lengvas talentas tiek poezijoje, 
tiek muzikoje. Penkiolikos metų jis parafrazuodavo Anakre- 
ontą ar, atsisčdęs prie pianino, improvizuodavo airių dainų te- 
momis. Dublino salonai nepasidalijo šitokio brangaus žmo- 


*KAMBELAS TOMAS (1777—1844) — anglų lyrikas. (Vert. past.) 

gaus, gcbančio linksminti draugiją. Iš to „buduarinio auk- 
lėjimo" pasiliko linksmas patiklumas ir naivus palaido 
gyvenimo potraukis. Maris jo nemėgo, laikė snobu ir liežuvi- 
ninku, tačiau Baironas įsigijo linksmą draugą, kuris buvo be 
galo laimingas galėdamas rodytis žmonėse su lordu, niekada 
neatsisakančiu dainuoti, gerti, juoktis; o Mūrą Baironas laikė 
„kvintesencija viso to, kas yra maloniausia pasaulyje". Kone 
kiekvieną vakarą juodu eidavo pietauti į „Sent Olbensą" ar 
pas Styvensą. Teisingiau pasakius, pietaudavo Mūras, o Bairo- 
nas, valgydamas džiūvėsius, sakydavo: „Mūrai, ar nemanote, 
kad nuo jautienos darotės žiaurus?" 

Vienas Baironas eidavo į „Alfredo“ klubą, kur vyravo gal 
kick per daug blaivi ir literatūrinė atmosfera, bct lietingu 
oru tai būdavo visai nieko sau priebėga. Mūro ir Rodžerso 
dėka ėmė pažinti įtartinos reputacijos tavernas, dendžius iš 
Fepo alėjos, lošimo namus, landynes; slėpdavo įgimtą puri- 
tono drovumą, gerokai apslopintą, bet didelio smagumo ten 
nepatirdavo. 

Dažnai Baironas kalbėdavo parduosiąs Niūstedą ir visai 
išvažiuosiąs į Nakso salą; perimsiąs Rytų papročius bei gy- 
venseną ir atsidėsiąs poezijos studijoms. Slėgė jį toji šalta 
Anglijos Žiema, taip pat dvasinė šalies atmosfera. Tai buvo 
autoritarinės politikos laikai. Karas mažai tepalietė valdan- 
čiąsias klases; jos gyveno lengvai; lapių medžioklė, meilė, 
parlamentas užpildydavo jų brangų laisvalaikį. Karai su 
kitomis šalimis — tik dingstis minties laisvei užgniaužti. 
Publicistas Kobetas gavo dvejus metus kalėjimo už tai, kad 
išgarsino vicną karinį skandalą. Liaudis, kenčianti nuo pra- 
moninio perversmo, kurio nesuprato, girdėjo, kaip jos skundai 
atremiami postringavimais apie valstybės interesus ir patrio- 
tizmą. 

Lordų rūmuose buvo svarstomas naujas įsakymo projek- 
tas dėl griežtų bausmių darbininkams, naikinantiems mašinas, 
esą jos atimančios iš jų duonos kąsnį. Baironas savo akimis 
matė tokius įvykius gyvendamas Niūstede. Notingamo apy- 
linkių fabrikuose buvo įrengtos naujos kojinių mezgimo 
staklės, kurios leido septyniskart sumažinti darbo jėgą. Be- 


132 


darbius malšino raitoji policija. Į Notingamą reikėjo pasiųs- 
ti du papildomus būrius. Vyriausybė norėjo taikyti mirties 
bausmę mašinų naikintojams. 

Baironas, pats matęs tuos vargšus ir įsitikinęs jų gera valia, 
nusprendė tarti žodį parlamente. Vėliau Bairono priešai šne- 
kėjo, kad toji politinė kalba buvusi sumanyta kaip paranki 
naujai išcisiančios poemos reklama. Tačiau Bairono paska- 
tos buvo kur kas paprastesnės. Jam buvo tiesiog malonu 
atsistoti tarp tų didikų ir pasakyti gana skaudžią tiesą apie jų 
žiaurumą. Jis neužmiršo, kaip mažas lankė Aberdyno liau- 
dies mokyklą ir prašinėjo obuolių savo vargšei mamytei. 
Notingamo milicijai, taip brutaliai kapojusiai vytiniais dar- 
bininkus, vadovavo Džekas Mastersas, paveržęs iš jo Merę 
Aną. Mastersas galėjo dovanoti valstiečiui, turinčiam dailią 
žmoną, bct darbininkų nemėgo ir visada gan žiauriai ir azar- 
tiškai juos persekiodavo už brakonieriavimą. Asmeniniai 
prisiminimai ir tradicija iš motinos šeimos pusės padėjo susi- 
formuoti pažangaus vigo pažiūrai šiuo klausimu. Baironas 
susižinojo su lordu Holandu, kuris turėjo kalbėti ta pačia 
tema. 

Baironas išsikvietė Dalasą į Sent Džeimsstritą ir ne visai 
natūraliu balsu padeklamavo savo kalbą, kuri buvo nebloga. 
Jis nupiešė, kaip kenčia darbininkai, „žmonės, įkaltinti di- 
džiausiu nusikaltimu — skurdu... O kokiais būdais jūs stengiatės 
padėti?.. Konvulsijos turi baigtis mirtimi?.. Negi jūsų įstaty- 
mų rinkinyje dar mažą straipsnių, baudžiančių mirties 
bausme?.. Negi badmiriaujantis varguolis, nepabūgęs jūsų 
durtuvų, išsigąs jūsų kartuvių?" Oratoriaus kalba išėjo gana 
šauni, truputį teatrališka. Neatsargu buvo pareikšti šitame 
susirinkime, jog „labiausiai prispaustose Turkijos provinci- 
jose nebuvo matęs tiek pasibjaurėtino skurdo, kiek pačioje 
krikščioniškiausios Anglijos širdy". 

Vigų sluoksniuose ši kalba sukėlė susidomėjimą jaunuo- 
ju peru ir atvėrė jam Holand Hauzą, kurį rūsčioji ledi Holand 
buvo pavertusi viena iš intelektualinių ir visuomeninių tvir- 
tovių Londone. 

Po keleto dienų Maris išleido pirmas dvi „Čaild Haroldo" 
giesmes. Iki paskutinės akimirkos Baironas abejojo savo po- 
emos vertingumu. Apie ją kalbėjo drovėdamasis. Dalasas, 
išsigandęs atsakomybės, irgi nerimavo. Vis dėlto buvo gali- 
ma laukti pasisekimo. Maris, veiklus ir apsukrus leidėjas, jau 
seniai šnekėjo savo bičiuliams apie „Čaild Haroldą". „Pavyzdi- 
niais atspaudais" apdalijo rašytojus ir aukštuomenės Žmones, 
kurie galėjo „duot eigą" knygai. Rodžersas jau nuo sausio 
mėnesio turėjo korektūrą. Jis garsiai perskaitė poemą se- 
seriai ir pasakė: „Štai labai gražus dalykas, bet ne publikos 
skonio, niekam nepatiks nei tas verksmingas, nepatenkintas 
tonas, nei herojaus palaidas gyvenimo būdas“. Neabejoda- 
mas nesčkme, Rodžersas liaupsino naująjį poetą ir citavo 
strofas, kurios žadino klausytojų smalsumą. Rodžersas ka- 
raliavo keliuose literatūriniuose salonuose, ypač ledi Karolinos 
Lem, kurios protą kėlė į padanges. Jis atnešė jai korektūrą ir 
paprašė jos niekam nerodyti. Karolina Lem 14 pačią dieną ap- 
važiavo miestą visiems pasakodama, kad perskaičiusi naują 
poemą ir kad tai esą kažkas nuostabaus. Rodžersui ji pa- 
reiškė: „Aš būtinai turiu jį pamatyti. Aš baisiai noriu jį 
pamatyti". — „Jis — šlubis, — tarė Rodžersas, — ir graužiasi 
nagus." — „Tebūnie jis bjaurus kaip Ezopas, aš būtinai turiu 
Jį pamatyti!" 

Netrukus visos moterys užsidegė tuo pačiu noru. Bairono 
gyvenimas pasikeitė taip staigiai kaip kokio Rytų pasakos 
herojaus, burtininkui mostelėjus lazdele. „Vieną rytą pabu- 
dęs — Žiūrių besąs garsenybė." Iš tiesų taip ir buvo. Vakare 
Londonas jam buvo dykuma, kur gyveno trejetas ketvertas 
draugų, 0 rytą virto „Tūkstančio ir vienos nakties" miestu, 
kur sėtc prisčta švicsom tviskančių rūmų ir visi atveria savo 
duris įŽymiajam jaunam anglui. 

Didelė aukštuomenės draugija (anot Bairono, keturi 
tūkstančiai žmonių, kurie stovi ant kojų, kai visi miega) am- 
žinai kuo nors greitai susižavi ir taip pat greitai ima bjaurėtis; 
tarp tų vyrų ir moterų, susitinkančių kas dieną, kas vakarą, 
nauja šlovės žvaigždė žaibiškai nuskrieja savo kelią. Jiems 

kelią. Jiems reikėjo kuo nors žavėtis. Prancūzijos revoliuci- 
ja, paskui Bonapartas įžiebė tūkstančių jaunų europiečių 
širdyse didžiules viltis, kurias Napoleonas apgavo. Ypač 
Angliją buvo apėmęs stiprus gyvenimo tuštybės jaus- 
mas: visuomenė bodėjosi malonumais, nes pasidarė per 
lengvai pasiekiami, bodėjosi karinėmis ambicijomis, nes 
karai per ilgai užsitęsė, ir politinėmis, nes konservatoriai, dėl 
susidėjusių pavojingų aplinkybių nenugalimi, per ilgai tu- 
rėjo valdžią savo rankose. 

Poetai, be talento ar bailūs, nesugebėjo išreikšti to slapto 
bodėjimosi. Čaild Haroldas buvo pirmas nuviltos kartos liūd- 
no skepticizmo atbalsis. Pagaliau menas žengia koja kojon 
su gyvenimu. Pagaliau jaunas šių dienų anglas, panašus į 
savo skaitytojus, rodo 1812 metų Europą tokią, kokią ją pa- 
darė revoliucija ir karai. Liaudžiai, per dešimtį metų atjunkusiai 
nuo žemyno gyvenimo, pasakojimas apie kelionę į Albaniją 
pas suliotus buvo nuostabesnis negu kelionė į Indiją arba 
Ramiojo vandenyno salas. Pridėtos prie „Čaild Haroldo" poli- 
tinės pastabos Žavėjo iki šiol negirdėtu drąsumu. Tai buvo 
jūros pocma, ir vikingų palikuonys, kontinentinės bloka- 
dos palikti bc vandenyno, joje gavo įtraukti vėjo su bangų 
purslais, kurių druskos jau imta pasigesti. Konservatoriai kri- 
tikai savo išpuoliais tik pasitarnavo Baironui. Buvo juokinga 
smerkti jį, kaip kad darė „Ouarterly Review" už tai, kad su 
panieka kalba apie „samdytinius kareivius“, ir pridurti: „Su- 
nerimę klausiame save, ar tokios turi būti karalystės pero 
pažiūros į britų armiją?" Per dvidešimtį metų poetai vienas 
po kito buvo tapę oficialiosios išminties išpažinėjais. Tautos 
istorijoje visada užeina toks metas, kada Žmonėms, netgi gerai 
gyvenanticms esamoje santvarkoje, atsibosta jos lėkštu- 
mas. „Čaild Haroldas" pasirodė Anglijoje kaip tik tokiu 
metu. 

Kartais atsitinka ir taip, kad su triumfu sutikto kūrinio au- 
toriumi publika nusivilia. Čia, priešingai, autorius prilygo 
kūriniui. Jis buvo senos giminės atstovas, ir aukštuomenė 
buvo jam dčkinga už suteiktą genijaus prestižą klasei, taip 

dažnai visų puolamai. Jis buvo jaunas, gražus: „jo pilkai mė- 
lynos akys spindėjo iš susijaudinimo pro ilgas blakstienas... 
Švelniai blyškus veidas buvo kone permatomas... Jo burna 
buvo gosli ir kaprizinga kaip žavios moters". Netgi luošu- 
mas prisidėjo prie domėjimosi juo. Niūri kūrinio herojaus 
istorija — tai paties Bairono gyvenimas. Argi nežinoma, 
kad jis, kaip Čaild Haroldas, grįžo iš Graikijos, iš Turkijos? 
Publika jam priskyrė Čaild Haroldo neatsikratomą liūdesį, 
vienatvę, nelaimes. Meno kūrinyje reiškiami jausmai turi 
kelti realumo įspūdį, bet tas įspūdis daug stipresnis, natūra- 
lesnis, jei skaitytojas — teisingai ar ne — mano, jog tai paties 
autoriaus jausmai. 

Visas miestas kalbėjo tik apie Baironą. Minios įžymių žmo- 
nių tykojo progos būti jam pristatytos arba palikinėdavo savo 
vizitines korteles. Karietos, sustojusios prie jo namų durų 
Sent Džeimsstrite, trukdė judėjimą. Leidykloje buvo rodo- 
mas „Čaild Haroldo" egzempliorius, kurį princesė Šarlotė, 
regento duktė, davė įrišti. Pats regentas parciškė norą, kad 
jam būtų pristatytas Baironas, ir ilgai su juo kalbėjosi apie 
poetus ir pocziją. Prašmatniame Mefero rajone per kviesti- 
nius pietus pašnekesių šnabždesys, rodos, virsdavo ištisiniu 
„Bair'n, Bair'n" kartojimu. Kiekvienas sezonas turėjo savo 
politinį, karinį ar literatūrinį liūtą. 1312 metų vakaruose Bai- 
ronas buvo liūtas, neturintis konkurentų. 

Jis pažino „tą EE jūrą, brangakmenių, plunksnų, 
perlų ir šilkų jūrą". Moterys jaudindamosi regėjo vaizduotėje 
didžiulę abatiją, nusikalstamas aistras ir marmurinę Čaild 
Haroldo širdį, atstumtą ir užtat geiste geidžiamą. Žavus jų 
būrys tučtuojau ėmė Baironą atakuoti. Jis joms kėlė baimę, 
bet jos ir tąja baime mėgavosi. Ledi Rouzberi, kalbėdama su 
juo tarpduryje, staiga pajuto, kad širdis ėmė taip smarkiai 
plakti, jog ji vos tegalėjo žodį ištarti. O jis, jau numanyda- 
mas, kokį daro moterims įspūdį, bandė savo „žvilgsnio iš 
padilbų" kcrinčią galią. Dalasas sykį girdėjo, kaip jis pats 
sau garsiai skaitė „Čaild Haroldą". Be abejonės, norėjo 
rasti savyje tai, kas kūriny žavėjo kitus. „Aš esu įsitikinęs, — 

pranašavo Dalasas, — kad Bairono jaunystės melancholija 
dabar bus išsklaidyta vardan likusio jo gyvenimo." 

Dalasas klydo. Toji melancholija buvo dalis personažo, 
kurį pamilo poemos skaitytojai, ir Baironas tai gerai suvokė. 
Žinojo, kad namų šeimininkai jį kviečia tikėdamiesi išvysti 
Čaild Haroldą, ir įeidavo į salonus rūškanas, išdidus, po abe- 
jingo santūrumo kauke slepiąs įgimtą Baironų drovumą. 
„Lordas Baironas, nuostabiojo „Čaild Haroldo" autorius, — 
rašė ledi Morgan, — yra šaltas, tylus, santūrių manierų..." 
Dabar pristatytas damai, nebešnibždėjo kaip draugystės su 
Elizabete Pigot laikais: „Viens, du, trys, keturi, penki, šeši, 
septyni..." Bet slėpė nerimą, didelį nerimą, keliais sausai ištar- 
tais žodžiais. Tame aukštuomenės pasauly, tokiame gyvame ir 
spalvingame, Baironas, taip staigiai ir triukšmingai priimtas 
po ilgo ignoravimo, neturėjo nei giminaičio, nei draugo. Tie 
vyrai ir moterys, visi, rodos, buvo pažįstami nuo mažų dienų, 
vadino vieni kitus vardais, pravardėmis. Jis ničnieko apie juos 
nežinojo. Bijojo pasirodyti juokingas savo sautveliškėmis 
manieromis, savo luošumu, bet toji baimė irgi teikė jam ža- 
vesio, kurio pats dar nesuvokė. Dėl savo raišos kojos turįs 
laikytis nuošaly, kai kiti, būdavo, šoka, Baironas, sustingęs 
paauksuotų durų angoje, rodos, visiškai panėšėjo į savo hc- 
rojų, žvelgianų nuo laivo denio tolyn į bangas. 

Mūras, per tą trumpą jųdviejų draugystės laiką įpratęs 
matyti Baironą linksmą ir kone vaikiškai besijuokiantį, daž- 
nai mėgindavo pasišaipyti iš to niūraus ir iškilmingo liūdesio. 
Baironas jokiu būdu neprisipažindavo, kad tai poza. Ne, jo 
melancholija neapsimestinė, jis iš esmės nusivylęs; linksmu- 
mas tik paviršinis. Jis — svetimas aukštuomenės pasauly. 
Įtikinčėjamas, esą jį užkariavęs, tuo abejojo. Jam buvo sunku 
patikėti, jog poema turi pasisekimą Hobhauzas, tiesmukai at- 
viras, jam sakydavo: „Po Aleksanderio Popo nebėra kas 
veikti". Baironas irgi buvo tos pat nuomonės. Abudu, širdies 
gilumoje klasikai, manė, kad „Čaild Haroldo" triumfą nulėmę 
ten reiškiami liguisti jausmai ir kad netrukus sveikas skonis 
nugalėsiąs, ir publika, metusi Baironą, grįšianti prie Popo. 

Tačiau baironiška karštligė per visą sezoną ne mažėjo, 0 
augo. 


„Pokalbių, smalsumo, entuziazmo objektas dabartiniu 
metu — ne Ispanija, ne Portugalija, ne karas ir ne patriotiz- 
mas, 0 lordas Baironas!.. — rašė kunigaikštienė Devonšyr. — 
Poema guli ant visų stalų, 0 jį patį ant rankų nešioja, giria, 
liaupsina visur, kur tik pasirodo. Jis pabalęs, liguistos išvaiz- 
dos, nekokio sudėjimo, bet gražaus veido, vienu žodžiu, jis — 
vienintelis visų pašnekesių objektas. Vyrai jam pavydi, o mo- 
terys jo pavydi viena kitai." 


Menkas būrelis jo pažįstamų — Rodžersas, Tomas Mūras, 
lordas Holandas — neatsigynė nuo prašymų supažindinti su 
poetu. Maža mergaitė Elizabetė Baret visai rimtai svajojo per- 
sirengti berniuku, pabėgti iš namų ir stoti tarnauti pažu pas 
lordą Baironą. Per pietus moterys žūtbūt stengėsi gauti vietą 
šalia jo. Rodžersui būdavo smagu matyti, kaip gudrauja kil- 
nios ponios: laiškeliu pakvietusius jį pietų, pridėdavo post 
scriptum: „Aš jus maldauju, ar negalėtumėt atsivesti lordo 
Bairono?“ Tai nusišypsojo laimė jaunajam šlubiui, kuris ne- 
seniai Notingamo gatvėmis atsargiai nešiojo alų šarlatanui. 

Ledi Karolina Lem, taip trokštanti pamatyti Baironą, „te- 
būnie jis bjaurus kaip Ezopas“, susitiko su juo pas ledi Ves- 
tmorlend. Arčiau priėjusi, nužvelgė tą nuostabiai gražų vei- 
dą, dailiai išlenktus antakius, garbanotus plaukus, kuriuose 
dar Žvilgėjo viena kita rausvesnė gija, it graikų statulos lūpas 
su lengvai nusvirusiais kampučiais, valandėlę pasiklausė švel- 
naus, žemo, tokio melodingo balso, jog vaikai sakydavo: „Kai 
tas ponas šneka, lyg muzika skamba". Pamatė, kad tas jo pa- 
garbumas — netikras, 0 nusižeminimas — išdidus, kone įžū- 
lus: Pamatė jį, moterų apsuptą, apsisuko ir nuėjo šalin. Va- 
kare įrašė dienoraštyje: „Piktas beprotis, su kuriuo pavojinga 
prasidėt". 

Po poros dienų Karolina Lem buvo Holand Hauze, ir lio- 
kajus pranešė lordą Baironą atvykus. Jai pristatytas, tarė: 

„Aš turėjau būti jums pristatytas anądien. Leiskite paklausti, 
kodėl jūs nepanorėjote?" 


Ji buvo aukšta ir laiba. Didelės riešuto spalvos akys žvel- 
gė į jį klausiamai. Graži? Ne, bet gležna, patraukli. Baironas 
pasiteiravo, ar galėtų jai padaryti vizitą. Šnekėdamas smalsiai 
stebėjo (4 jam naują veislę — patriciją. Ji kalbėjo apie gra- 
žius dalykus, tai sentimentalius, tai nuostabius, įdomiu, ausiai 
maloniu balsu, nors ir turėjo įprotį, kaip visi iš „Devonšyr 
Hauzo kompanijos", tarti žodžius pratisai, lyg bliaudama. 

Savo dicnoraštyje po ano pirmo sakinio apie Baironą Ka- 
rolina Lem pridėjo: „Šis gražus išblyškęs veidas bus mano 
likimas". 


XVI 
Meilė 


Aš ne Juozapas ir ne Scipionas, bet galiu tvir- 
tinti, jog per savo gyvenimą nesu suviliojęs nė 
Vienos MOLETS. 

Baironas 


Beprotis? Piktas? Kaip greitai sprendė toji jauna moteris. Ką 
ji pastebCjo, kad susidarė tokią griežtą nuomonę? Atsakymų 
kartėlį? Panickos smarkumą? Nepagarbiai išvieptas lūpas? 
Akis, kurios iš po primerktų blakstienų atrodė nekantrios, su- 
irzusios?.. Beprotis? Piktas? Nei tas, nei tas, bet su juo išties 
pavojinga prasidėt. Pirmiausia tai buvo nepatiklus, į pat širdį 
užgautas žmogus, pasidaręs atsargus. Jokia Merė Čavort ne- 
beprivers jo kentėti; jis tarėsi žinąs, kas per vienos yra 
moterys ir kaip reikia su jomis elgtis. Praėjo jam švelnumo 
ir išsipasakojimo laikai; toji anaiptol ne angeliška lytis išmo- 
kė jį žiaurumo; pamoka eis jam į naudą. 

Nuvykęs pirmo vizito į Melburn Hauzą (mat ledi Karolina 

Lem gyveno su savo anyta ledi Melburn), Baironas rado 
Rodžersą ir Mūrą. Ką tik pasijodinėjusi, ji atvirto ant sofos 
su amazonės drabužiais. Kai liokajus pranešė atvykus lordą 
Baironą, Karolina pabėgo. Rodžersas tarė: „Lorde Bairo- 
nai, jūs — laimingas žmogus. Štai ledi Karolina sėdėjo su 
mumis visa purvina, bet, vos tik pranešė apie jus, tuoj išbėgo 
pasigražinti". Baironas suraukė antakius išvydęs du kitus 
vyrus. Ar negalėtų rasti vienos? Jį paprašė atciti (ą pačią 
dieną pictų. Baironas atėjo ir netrukus pasidarė Melburn 
Hauze visų dėmesio objektu. 

Melburn Hauzas buvo vienas šauniausių namų Londone ir 
drauge su Holand Hauzu — intelektualinis vigų centras. 
Lemai, tapę Melburnais, kai gavo perystę, buvo palyginti 
neseniai iškilusi šeima, kurios didybė augo natūraliai. XVIII 
amžiaus pradžioje vienas Lemas, juristas, užgyveno gražaus 
turto. Jo sūnus apie 1750 metus įsigijo pilį, Broket Holą, ir, 
turėdamas pusės milijono svarų sterlingų vertės žemių ir 
pusę milijono grynais, pagal nerašytus karalystės įstatymus 
tapo baronctu. Baronetas vedė nepaprastai gražią Elizabctę 
Milbenk ir pateko į parlamentą. Ministras pirmininkas, rū- 
pinęsis surinkti balsų daugumą ir žinojęs, kaip tai tvarkoma, 
padarė baronetą Melburno lordu. Paskui ledi Melburn parodė 
didį meną laikytis padorumo ir protą, prilygstantį „Pavojingų 
ryšių" herojei, ir galėjo be skandalų gyventi audringą gy- 
venimą, žavėti Velso princą ir užkariauti Londoną. . 

Melburnams gimė du sūnūs. Tėvas mylėjo vyresnįjį, kuris 
buvo į jį panašus, motina — jaunėlį Viljamą, kuris buvo pa- 
našus į lordą Egremontą. Jinai jį tiesiog gadino. Jisai augo, 
nevaržomas jokios drausmės, ekstravagantiškiausio pinigų 
leidimo ir absoliučios moralinės laisvės atmosferoje, ignoruo- 
jamas tėvo, kuris gyveno namuose it tylus, priekaištingas 
svečias. Tai buvo apatiškas, sąmojingas ir pasileidęs jau- 
nuolis 1805 metais vedė Karoliną Pansonbi, lordo ir ledi 
Besbrų duktcrį (ji ką tik sutiko Baironą). 


*Čia minimas prancūzų rašytojo de Laklo Pjero Šoderlo (1741—1803) 
romanas. (Vert. past.) 

Vedybos iš meilės — gana drąsus žingsnis. Karolina 
buvo žavi ir pavojinga moteris. Jos motina ledi Besbra, ištik- 
ta lengvo apopleksijos priepuolio, kai mažytė buvo trejų 
metukų, negalėjo pati jos auginti ir atidavė ją tetai Džordžia- 
nai, Devonšyro kunigaikštienei. Kunigaikštienė ja rūpinosi 
kaip savo vaikais, t. y. paliko tarnaičių globai. Karolina augo 
prabangoje ir netvarkoje, „nuo pat ryto valgė iš sidabro indų, 
tik turėjo pati iš virtuvės juos pasiimti", ir buvo įsitikinusi, 
jog pasauly gyvena vien kunigaikščiai, markizai ir elgetos. 
„Mes neįsivaizdavome, kad duoną ir sviestą gamina žmo- 
gaus rankos; nė nepagalvodavom, iš kur visa tai namuose 
imasi. Manėme, jog arkliai šeriami jautiena. Dešimties metų 
aš dar nemokėjau rašyti... Nepaskaičiau teisingai skiemenuo- 
dama, 0 jau kūriau eilėraščius, kuriuos visi labai gyrė. Man 
pačiai labiau patiko trinkti savo šunį, šveisti pentinus ar ka- 
manoti arklį." Šitokio auklėjimo rezultatai negalėjo nekelti 
nerimo gydytojams: „Ledi Karolina buvo kaprizinga, linkusi 
smarkiai šėlti ir taip staigiai kaitalioti savo nuotaiką, jog kar- 
tais jai grėsdavo beprotybė". Iki penkiolikos metų jos niekas 
nieko nemokė. Paskui ji netikėtai susidomėjo graikų ir lotynų 
kalbomis, išmoko skambinti, šnekėti prancūziškai, itališkai, 
ėmė tapyti, vaidinti, piešti karikatūras ir per kelerius metus 
pasidarė vicna originaliausių Londono merginų. 

Ji baisčjosi visokiu „šablonu“. Savo laiškuose vietoj datos 
rašydavo „dievaižin kokia diena". Siunčia, būdavo, broliui 
knygą ir prisipažįsta nežinanti jo adreso. Ji garsėjo savo 
jautrumu įspūdžiams. Jos pusseserė Herieta Kevendiš prieš 
paskaitą, kurią Londone turėjo skaityti Benžamenas Konsta- 
nas, pasak: „Aš paprašiau dalyvauti Karoliną, kad ji pravirktų 
ir padarytų mums visiems sensaciją." O jau kaip Žaviai ji suge- 
bėdavo nelyginant Šekspyro fėjos staigiai, be niuansų, iš 
melancholiškos pasidaryti linksma, čia laisvai juokauti, čia 
nugrimzti į poetinę rimtį. Jos garbintojai vadino ją Arieliu, 


*KONSTANAS DE REBEKAS BENŽAMENAS (1767—1830) — prancū- 
zų rašytojas. (Vert past.) 

Silfide, Laukinuke ir negalėjo atsigėrėti tuo grakščiu ne- 
nuoseklumu. Subtilesnieji gailavo, kad ją truputį gadinąs 
manieringumas; moterų nuomone, ji buvusi nenatūrali, 
„tyčia tokia", norinti žūtbūt visus stebinti. 

Su savo būsimuoju vyru Viljamu Lemu Karolina pirmą kartą 
susitiko trylikos metų. Jis tada turėjo devyniolika. Ji jau buvo 
skaičiusi jo eilėraščių ir „pasiutiškai“ troško su juo susipažin- 
ti. Pamatė ir įsimylėjo vaikiną su žibančiomis akimis, dendžio 
manieromis ir nerūpestinga išraiška, kuri jam taip tiko. Vilja- 
mas susižavėjo Karolina. „Iš visų Devonšyr Hauzo mergaičių 
štai ta, kurios man reikia." Nuo tos dienos jis nusprendė ją vesti. 
Karolina ilgai nesutiko. „Aš jį dievinau, — sakėsi vėliau, — bct 
žinojau savo baisų būdą ir nenorėjau jį padaryti nelaimingą." Jis 
atkakliai prašinėjo jos rankos ir pagaliau 1805 metais ją gavo. 

Vestuvių dieną Karolina buvo nepaprastai graži, bet nervin- 
ga. Įdūko ant vyskupo, kuris juos tuokė, persiplėšė ant savęs 
suknelę, apalpo ir buvo neštc nunešta į karietą. Keista pradžia, 
tačiau žaviajam Karolinos vyrui, rodos, buvo malonu toliau 
gadinti jos tokį netvirtą būdą. Viljamas Lemas morale šlykš- 
tėjosi: esą, tai nuobodu ir atsiduoda blogu tonu. „Gal aš ir 
negerai darau, — sakydavo, — bet niekada nė truputėlio nc- 
sigraužiu ir nesigailiu smagiai praleidęs laiką, nors tai būtų 
buvusi beprotybė ar ištvirkavimas." Ledi Melburn, patyrusi 
moteris, pritarė sūnaus pažiūrai į moralę, tik nepritarė, kad 
apie tai būtų kalbama. Moteris iš tiesų gali nebaudžiama da- 
ryti, ką nori (tai rodąs jos pačios gyvenimas), bet reikia 
mokėti kaip. Ji neaprobavo atviro marčios koketavimo, pa- 
vyzdžiui, džiaugsmo, pernelyg visiems matomo, su kuriuo toji 
klausydavosi meilių sero Godfrio Vebsterio žodžių. Bet Vilja- 
mas iš to tik juokėsi, o Karolina kvailiojo, kaip niekada. 

Pačiai lcdi Melburn per visą ilgą gyvenimą puikiai sekėsi 
derinti veiksmų laisvę su garbingumu, ir ji norėjo pamokyti 
Titaniją aukštuomenėje deramesnės išminties. Įvyko susidū- 


*TITANIJA — Oberono žmona Šekspyro komedijoje „Vasarvidžio nak- 
ties sapnas". (Vert. past.) 

rimas tarp „subrendusios, bet dar gražios, šviesaus, ironiškai 
tikslaus proto moters“ ir fejeriškos marčios, kuri, girdama, 
glamonėdama savo „brangiąją ledi Melburn", aiškinosi, jog 
dėl jos clgesio esąs kaltas vyras. Tai Viljamas ją vadindavęs 
šventuolėle, rimteiva ir su didžiausiu malonumu mokydavęs 
tokių dalykų, apie kuriuos ji nė girdėt nebuvo girdėjusi. 
Keista, kad ir Viljamas nebeatrodė laimingas, nors tai slėpė. 
Ko jis norėjo? Karolina savo lengvu stiliumi, truputėlį pri- 
dengusi išdykėlišką atvirumą liūdesio šydeliu, maldavo vyrą 
rūpintis jų šeimos likimu: 


„Man atrodo, brangusis Viljamai, kad jau kuris laikas mudu 
elgiamės ncpakcnčiamai vienas su kitu... Aš prižadu būti 
tylutė rytais, linksmutė popiet, romi, narsi kaip herojė paskuti- 
niame savo nelaimių tome, stipri kaip kalnų tigras... Tik jūs 
turėtumėčt man sakyti: „Daugiau galvokite ir mažiau priešta- 
raukite." 


Viljamas tik pasižymėjo dienoraštyje: 


„Seniau, kai matydavau nesutariančią šeimą ar blogai iš- 
auklėtus vaikus, smerkdavau vyrą arba tėvą. Dabar, vedęs, 
suvokiu, kad su savo ncapgalvotu sprendimu pasiskubinau." 


Toks buvo Lemų vedybinis gyvenimas, gerokai pašlijęs per 
žmoną, kuri juo nusivylė ir staiga užmezgė pažintį su lordu 
Baironu. 


*kx* 


Naujoji alkovo kunigo rolė Baironui patiko daug labiau, negu 
jis drįso sau prisipažinti. Jis mėgo ateidinėti rytais vienuolik- 
tą valandą, gyventi buduare moters gyvenimą, atplėšinėti 
laiškus, glamonėti vaikus, atrinkinėti suknias dienai. Pirmo- 
mis savaitėmis draugystė Melburn Hauze buvo platoniška. 
Baironas „ilgai šnekėdavo rimtu balsu ir supdavo ant kelių 
Karolinos mažiuką“, silpną vaikelį nejudriomis akimis, 

kuris atrodė „užaušęs“. Žinojo, kad Karolina nori jį matyti 
baironišką, o ne Baironą;, pasakodavo apie prakeikimą, slc- 
giantį jų šeimą, apie Gordonus, Piktąjį Lordą, mirtį, išlikusią 
visus, kuriuos jis mylėjo, apic motiną ir draugus, žuvusius per 
vieną mėnesį, taip pat apie savo marmurinę širdį ir Rytų 
gražuolės. Karolina jo klausydavosi susižavėjusi ir galvo- 
davo, koks jis nepanašus į Viljamą Lemą ir koks gražus. 

Ar Baironas ją mylėjo? Vėliau jis tai neigė. Buvusi ne „jo 
tipo". Jos kūnas, nors ir grakštus, atrodė per liesas, kad būtų 
tikrai puikus, ji neturėjo gazelės akių, „antilopės baikštumo", 
peri gracijos, žodžiu, to, ko Baironas ieškojo nuo mažų 
dienų. Užtat buvo „be galo gyva"; o turint omenyje išdidumą, 
suartėjimas su Melburn Hauzu negalėjo neglostyti savimeilės 
jaunuoliui, kuris prieš porą savaičių vos keletą draugų teturėjo 
Londonc. Žinoma, jis negalėjo nejausti pagundos pasiduot 
jausmui, kuris, rodos, taip stipriai užvaldęs Karoliną. Sykį 
Dalasas užtiko pas Baironą pažą, šilkais ir mezginiais išsi- 
pusčiusį, 0 patį Baironą „tokį susikaupusį, tarytum savo laiką 
ir visas mintis būtų paskyręs vien ledi Karolinos laiškams 
skaityti ir į juos atsakinėti". Gerasis Dalasas netgi laikč savo 
priederme įspėti, kad šalintųsi draugijos, tokios pavojingos 
dorybci, ir moters, apie kurią visi kalbėjo kaip apie beprotę. 
Tačiau Baironas buvo pakankamai atsargus. 

Ši aristokratų draugija, kur jis pagaliau laimingai pateko, 
draugija, tebcgrimzdinti XVIII amžiaus papročiuose, buvo 
sensuali, bet ne sentimetali. Ji sutarė ne su tuo giliuoju Bai- 
ronu, 0 su sarkastiškuoju nusivylėliu, kurį tokį padarė 
liūdnai susiklostęs gyvenimas. Prozoje jis labiau vertino se- 
nosios lcdi Melburn vartojamą „ponios de Mcrtcil" toną 
negu romantišką jos marčios stilių. Ledi Melburn išpažino 
sisteming4 paleistuvavimą, kuriuo Baironas Žavėjosi ir vel- 
tui stengėsi sekti: mat jo švelnumo zona tebebuvo pažeidžiama 
menkiausio prisilietimo. Bet kaip tik dėl to, kad ši žiauri filo- 
sofija jam buvo sielos gilumoje nepasiekiama, jis kone su 
nuolankia pagarba žiūrėjo į vyrus, 0 ypač į moteris, kuriems 
tai buvo gyvenimo taisyklė. Ledi Karolina dažnai jam įkyrė- 
davo; ledi Melburn gąsdindavo ir kerėdavo laisvumu, kuriam 

Baironas sugebėdavo pasiduoti tik retais atvejais. Baigiant jo 
atvertimą į meilės skepticizmą, ledi Melburn vaidmuo prily- 
go Metjuzo vaidmeniui Kembridže, kur vyko atvertimas į 
religinį skepticizmą. 

Abudu atvertimai buvo tik tariami, tačiau Melburn Hau- 
ze, kaip kadaise Šv. Trejybės koledže, antišabloniškumo šab- 
loniškumas buvo visiems privalomas. 


„Ledi Melburn, galėjusi būti mano motina, kurstė tokį do- 
mėjimąsi, kokį mažai kas iš jaunų moterų man tesužadinda- 
vo. Tai buvo žavinga asmenybė — savotiška šių laikų Aspazi- 
ja“, jungianti vyriško proto energiją su moterišku silpnumu 
ir švelnumu... Aš ne sykį pagalvodavau, kad jei ledi Melburn 
būtų truputėlį jaunesnė, ji man susuktų galvą." 


Po motinos jam iš namiškių patiko Karolinos vyras Vilja- 
mas Lemas, „tiek pranašesnis už mane, kiek Hiperionas“ už 
Satyrą“. Kam reikėjo apgaudinėti tą protingą, dorą Žmogų, 
kuris su pasitikėjimu jam paduodavo ranką? Moterų išdavys- 
tės galia kėlė Baironui siaubą. 

Su ledi Karolina jis dažnai elgdavosi be galo žiauriai. 
Vieną pavasario rytmetį jis jai atnešė rožę ir pirmą gvazdiką 
ir ironiškai pasakė: „Aš girdėjau, kad jūsų Šviesybė mėgsta 
visa, kas nauja ir reta — vieną mirksnį". Ji jam parašė laišką 
ant nuostabaus popieriaus su mezginiuotais krašteliais, kurie 
keturiuose lapo kampuose dailiai susivyniojo į kriaukles, — 
laišką jaudinantį ir erzinantį, švelniai nuolankaus tono, bet 
sugadintą manieringo stiliaus. Jinai lygino save su saulėgrąža, 
kuri, „Sykį išvydusi spindulingąją saulę, be debesų, visa 
grožybe, ir vieną mirksnį pajutusi jos maloningą šilumą, ne- 


* ASPAZIJA — senovės graikų kurtizanė, garsi savo grožiu ir protu, vė- 
liau tapusi Periklio Žmona. Jos namuose lankėsi žymūs filosofai, menininkai 
ir rašytojai, tarp jų ir Sokratas. (Vert. past.) 

**IHIPERIONAS — titanas Helijo, (Saulės) tėvas, dažnai su juo sutapati- 
namas. (Vert. past.) 

begali per visą savo būtį nė pagalvoti, jog kas nors menkes- 
nis pasidarytų jos garbinimo ir žavėjimosi objektu". 

Nereikalingas žeminimasis. Baironas norėjo, kad moterys 
jį laikytų „mylima, piktoka seserim", o ne viešpačiu. Malonu- 
mas ir meilė vyro sąmonėje asocijuojasi su pirmu neužmirštamu 
patyrimu, per kurį gavo pažinti ir viena, ir antra. Jaunystėje 
malonumai su lengvabūdėmis, linksmomis merginomis lyg 
punktyru ženklino vienišus Bairono apmąstymus apie liūd- 
ną platonizmą. Baironas pripažino du kraštutinius moterų 
tipus: „gražųjį idealą“, kuriam atstovavo drovi, nekalta 
mergaitė, susikurta pagal tariamą Merę Čavort ar vaikišką Mar- 
garetos Parker šešėlį, ir malonumų draugę. Drąsi, įsimylėjusi ir 
meilės reikalaujanti moteris, Bairono akimis, žeidė padorumo 
taisykles. Kaip kažkada teisingai pasakė ledi Estera Stenhop, 
Baironas ncperprato kitų Žmonių jausmų. Ledi Karolinos aist- 
ringi sakiniai buvo jam tik varginantis ir vulgarus triukšmas, 
užgožiąs jo vidinę muziką. Jam norėjosi familiarumo, lcng- 
vumo, truputį linksmo vėjavaikiškumo ir per akimirką 
išsisklaida nčios melancholijos, o atsidūrė garbinimo nevalioje 
ir pavargęs gręžėsi nuo viso to. 

Ledi Karolina, būdavo, parašo tokius gražius laiškus savo 
vyrui, kurio ncbemylėjo, o kai tik sėda rašyt Baironui, amži- 
nai puola į patosą, sunkiai pakeliamą. Ji manė jam įtiksianti, 
jei parodysianti aukštuomenės pasaulį. Rengė jo garbei ryt- 
mečius, į kuriuos sukviesdavo gražiausias ir įžymiausias 
Londono moteris. Bet saloniniai tauškalai vargino Piligrimą, 
kuris pricš pusmetį rūkė pypkę po mėlynu dangum ir žiūrėjo 
į Akropolį. Gulėdamas ant sofos Niūstede, jis neseniai buvo 
parašęs: „Gerai bet kas, kad tik nebeasmenuočiau nuo ryto 
iki vakaro to prakeikto veiksmažodžio „nuobodžiauti“. Dabar 
jis gailėjosi prarastos vienatvės. 


xkX* 


Viena jauna protinga mergaitė įdėmiai jį ten stebėjo. Tai 
buvo ledi Melburn provincialė dukterėčia Ana Izabela Mil- 

benk, kurią visi vadino sutrumpintai Anabela, išsilavinusi ir 
religinga. Atvykusi pagyventi į Londoną, ji gana niekinamai 
žiūrėjo į sostinės aukštuomenę ir savo pašėlusią pusseserę 
Karoliną. Kovo dvidešimt ketvirtąją ji pasižymėjo dicnoraš- 
tyje: „Ką tik baigiau skaityti lordo Bairono „Čaild Haroldą", 
kurio daugelis puslapių parašyti nepaprastai puikiu poctiniu 
stiliumi". Dvidešimt penktąją ji buvo pakviesta į šokių ryt- 
metį Melburn Hauze. Ten buvo žavioji ledi Džersi, tokia 
barškutis ir su barškančiais karoliais, grakščioji rusvaplaukč 
mis Elfinstoun ir dar kokia dvidešimt kitų gražuolių. Viena 
viešnia padainavo. Anabela Milbenk pagalvojo, kad šitie 
vyrai ir moterys klausosi muzikos lyg iš pareigos. Karo Lem 
jai parodė lordą Baironą. Išdidus, nusprendė Anabela, „burna 
išduoda, kad dvasioje visus niekina". Pripažino, jog jis turi 
pagrindą iš aukšto žiūrėti į tas lengvabūdes žmogystas, tuos 
tuščius malonumus. Tądien nepanorėjo būti jam pristatyta, 
nes moterys „kvailai jį adoravo"; bet, kai po keleto dienų jį 
vėl išvydo, jai pasirodė jau drovus, ir jinai pamėgino jį pra- 
kalbinti. Baironas pasakė, „jog stebisi, kaip jinai nesibodi 
šita draugija, iš kurios neatsirastų nė vieno, kuris, parėjęs 
namo, išdrįstų pažvelgti į savo sielą". 

Frazė mergaitei be galo patiko, atliepė jos jausmus. Beje, 
Baironas kalbėjo nuoširdžiai. Toje maišatyje (0 jos atsisakyti 
stigo drąsos) jis su ilgesiu prisimindavo tą kitą Baironą, rim- 
tąjį Niūstedo svajotoją. Bet kodėl jis šnekėjo jaunajai 
nepažįstamajai tai, ko niekam nešnekėdavo? Ji turėjo kažką 
pikantiška. Buvo skaistaus veido apvaliais rausvais skruos- 
tais. Nedidukė, bet puikiai sudėta. Kai įėjo į saloną, Baironas 
pasiteiravo Mūrą, ar ji ne kokios nors damos kompanionė. 
ją vesti ir atremontuoti Niūstedą." 

Baironas labai išgyrė Karolinai Lem jos giminaitę mis Mil- 
benk ir netgi jiedvi palygino, ir palyginimas buvo ne Karolinos 
naudai. Toji, pakerėta, pakentė jo šiurkščius žodžius. Vos tik 
Baironas pasakė, kad nepritaria tokiam gyvenimo būdui, 
O jau ypač bjaurisi šokiais (sena neapykanta, dar iš mažų 

dienų), — valsai ir kadriliai kaipmat dingo iš Melburn Hauzo. 
Jis paprašė ją niekad nebešokti valso. Karolina pažadėjo. Įsimy- 
lėjusi, pavergta, ji buvo visiškoje jo valioje. Rašinėjo jam 
drąsius, beprotiškus laiškus siūlydama ne tik savo meilę, bet ir 
visas brangenybes, jei jam reikią pinigų. 

Karolina ne iš sykio tapo Bairono meiluže, ir gal jis būtų 
ją palikęs ramybėje, jei ne tas pirmos nelaimingos meilės pri- 
siminimas, vis dar jį kankinąs. Bet pagal jo susikurtą filosofiją, 
jei moteris neatsiduoda, tai nė trupučio savęs neatiduoda ir 
niekina mylimąjį, iš bailumo neprivertusį jos tai padaryti. 
Karolinos nelaimei, ledi Besbra, manydama gudriai besicl- 
gianti, pasakė tam namus kompromituojančiam svečiui, jog, 
nors ir kitaip atrodą, Karolina jo nemylinti ir „Lik už nosies jį 
vedžiojanti". Baironas nieko neatsakė ir davė sau žodį ne 
persekioti ledi Karoliną, nes persekioti nebuvo prasmės, 0 
paprasčiausiai nelcisti jai pabėgti. Po savaitės Karolina buvo 
jo. 

kkx 


Baironas paėmė Karoliną visiškai abejingai. Savo meilužei 
buvo bjaurus ir rūstus meilužis, Žiūrėjo į ją be iliuzijų, vado- 
vaudamasis tuo negailestingu ir įžvalgiu realizmu, būdingu jo 
mąstysenai, kai nemylėdavo. 


„Aš dar nesutikau moters, apdovanotos didesniais, malo- 
nesniais gabumais negu tu... bet jie, nelaimė, jungiasi su visišku 
sveiko proto nepaisymu... Tavo širdis, mano vargšelc Karo 
(koks tai mažyus vulkanas!) lieja /avą į tavo gyslas... Aš visada 
laikiau tavc sąmojingiausia, lipšniausia, puikiausia, brangiau- 
sia, neramiausia, pavojingiausia, žavingiausia būtybe iš visų, 
gyvenančių mūsų laikais... Apie grožį nekalbu, ne man apic jį 
spręsti. Bet šalia tavęs visos mūsų gražuolės nublanksta, va- 
dinasi, turi grožio ar ko nors daugiau." 


Gana santūrus komplimentas. Karolina liūdnai sakydavo: 
„Jis gėdijosi mane mylėti, nes aš buvau nepakankamai graži". 

Jam nepatiko netgi tie bruožai, kurie kitiems sudarė jos cha- 
rakterio žavesį; skaitymo įkaitinta vaizduotė ieškojo tokios 
meilės kaip romane. Karolina manė pririšianti prie savęs poe- 
tą cituodama jam poetus. Jis pasipūtęs klausydavosi meilužės 
graikiškų, lotyniškų posakių, anekdotų iš aukštuomenės gy- 
venimo ir galvodavo apie Anslio Rytmetinės Žvaigždės tylų 
įsisvajojimą ar bežades rytietes. 

Jei, būdavo, jis ištisą dieną nepasirodo, Karolina siunčia 
pas jį vieną iš savo nepaprastųjų pažų, kurių laikė visą būrį. 
O kartais net pati persirengia pažu norėdama įteikti laiškelį. 
„Reginys vertas Foblaso“ , — sakydavo Baironas, kuriam 
tokie ekstravagantiškumai kėlė siaubą. Ji susidraugavo su ka- 
merdineriu Flečeriu ir rašinėjo jam laiškus prašydama įleisti 
ją pas Baironą. Jei negauna pakvietimo į balių, į kurį eina 
Baironas, tai, nė kiek nesigėdydama, laukia jo gatvėje. 


„Jūsų brangutė Karo, — rašė Devonšyro kunigaikštie- 
nė, — dėljo ir su juo išdarinėja visokiausias paikystes... Paga- 
liau Baironas vėl išvažiuoja į Naksą, ir vyrai galės ramiai mie- 
goti. Nenustebčiau, jei Karo išvyktų su juo, ji tokia beprotė 
ir tokia nealsargi." 


Šitas naivus adoravimas, užuot Baironą jaudinęs, tik erzi- 
no; jis manė, kad tai daro jį juokingą, ir netgi — kas keis- 
čiausia — keikė meilę, kurios objektu buvo. Jauno, su Bib- 
lija išaugusio kalvinisto akyse Karolina buvo Sanguliaujanti 
Žmona. 


„Aš kaip Napoleonas, — rašė Baironas, — visada jaučiau 
didžiulę panieką moterims ir šitokią nuomonę apie jas susi- 
dariau ne paskubomis, 0 iš savo lemtingo patyrimo. Tiesa, 
mano raštuose esama tendencijos aukštinti šią lytį; mano vaiz- 


* „Riterio de Foblaso meilės nuotykiai" — prancūzų politikos veikėjo ir 
literato Žano Batisto Luvė de Kuvrė (1760— 1797) romanas, kuriame vaiz- 


duojami sugedę XVIII a. papročiai. (Vert. past.) 

duotė visada mielai apdovanoja moteris gražiojo idealo 
bruožais, bet taip atsitinka todėl, kad aš, kaip tapytojas ar 
skulptorius, vaizduoju jas ne tokias, kokios yra, bet kokios 
turėtų būti... Mūsų šalyje moterų būklė nėra natūrali. Tur- 
kai ir visi rytiečiai yra išsprendę šį klausimą geriau už mus. 
Jie laiko jas uždarytas, ir jos jaučiasi laimingesnės. Duokite 
moteriai veidrodį, keletą saldainių, ir ji bus patenkinta." 


Bet Viljamas Lemas buvo ne turkas. Jo dienoraštis darėsi 
liūdnas: 


„Vedybinis gyvenimas baisus tuo, kad jame nieko nėra pa- 
stovaus. Žmonos akyse vyras čia kyla, čia krinta, ir tai nule- 
mia kitų atsiliepimai apie jį, o kartais ir kokia nors banaliau- 
sia pastaba... Vedybos pakeičia puolamąsias vyro pozicijas 
visuomenėje ginamosiomis." 


Ledi Besbra, dabar daugiau ką sužinojusi, nerimavo labiau 
už žentą. Jos jaunystėje irgi pasitaikydavę audringų dienų, 0 
romanas su lordu Granviliu savo metu buvo plačiai nuskam- 
bėjęs. Bet niekada ji nepersirenginėdavo vežėju, kad galėtų 
netikėtai įeiti pas mylimąjį ir jį sekti, nestovėdavo lietuje 
laukdama jo išeinant iš baliaus. Ledi Besbra, nevilties pa- 
gauta, pasikvietė Hobhauzą pasišnekėti apie šią nelaimingą 
istoriją, kuri darė negarbę abiem šeimoms. Hobhauzas visa- 
da būdavo greitas „perskaityti notaciją" savo draugui, bet 
kaipgi Baironas vienas galėjo tai užbaigti? Kaip ir ledi Bės- 
bra, jam buvo atsibodę Karolinos Lem kvailiojimai. Jis to 
neslėpė nuo ledi Melburn, kuri, moteris be prietarų ir paty- 
rusi psichologė, mielai pasvarstydavo šį nuotykį su savo 
marčios meilužiu. Baironui šimtąsyk buvo malonesnė Tomo 
Mūro ar Hobhauzo draugystė negu šitos begėdės moters. 

Baironas turėjo ir rimtesnių pramogų. Anabela Milbenk 
kartą matė jį paskaitoje apie religiją, „jis visas kažkaip keis- 
tai, lyg mėšlungio tampomas, krūpčiojo išgirdęs žodį „religi- 
ja". Londone Anabela išklausė kursą apie Žemės sūdrumą ir 

pasižymėjo protingų pastabų. Moters meilę mokslui Bairo- 
nas laikė komiška ir savo pašnekesiuose su ledi Melburn pa- 
krikštijo mis Milbenk „Paralelogramų Princese“. Tačiau, lyg 
prieš savo valią, jautė jai nuoširdžią pagarbą. Ji bent buvo 
nekalta, toji gražiai nuaugusi mergaitė, postringaujanti apie 
Žemės sūdrumą. 

Mis Milbenk priprašyta, Karolina davė Baironui paskaity- 
ti keletą pusseserės eilėraščių. Jie jam pasirodė gana puikūs. 
„Ji, be abejonės, yra nepaprasta mergaitė, kas galėtų pama- 
nyti, kad po jos romia išvaizda slypi tiek jėgos ir tiek įvairių 
minčių?“ Ir pridūrė: „Aš nenoriu arčiau susipažinti su mis 
Milbenk: ji per daug gera puolusiam angelui, ir, be abejo, pa- 
tiktų man labiau, jei nebūtų tokia tobula..." Per daug tobula.. 
Ji perskaitė tą atsiliepimą, nes laiškas buvo skirtas jai paro- 
dyti. Ir tikriausiai kukliai pasižymėjo tuos žodžius, jausda- 
masi betgi truputėlį paglostyta. Jos vienintelis trūkumas — 
tai žinojimas, jog yra tobula. Vienturtė, tėvų dievinama duk- 
ra, per pirmą sezoną aukštuomenėje atsakiusi penkiems ar 
šešiems jaunikiams, laikė save neklystančia. Kilniaširdė ir 
netgi aistringa, ji kartais atrodydavo smulkmeniškai taupi ir 
šalta, mat norėdavo visus savo veiksmus kontroliuoti protu. 
Jos sprendimai būdavo ryžtingi ir griežti. Geros matematikės 
protas, tariamai viską tiksliai išmanantis, nevertino poetinio 
ir paviršutiniško Karolinos Lem išsilavinimo. Pusseserės vai- 
kiškas elgesys ją erzino. Sakydavo, „kad Karolinos naujoji 
baironiškos melancholijos poza užgožianti jos įprastinio kvai- 
lumo žavesį", ir dar: „Karo Lem pasirengusi mesti iššūkį aukš- 
tuomenės kritikai, bet ji nedrįstų atsisakyti jos dėmesio bei 
stebėjimosi ir nusileisti iš Beprotybės viršūnių, traukiančių 
visų žvilgsnius, į kuklų Proto takelį". Ji pati mat žengė proto 
takeliais, bet kažin ar taip jau kukliai. 


„Jūsų Anabela — mįslė, — rašė Devonšyro kunigaikštienė 
savo sūnui, įsimylėjusiam Anabelą. — Mylinti, nemylinti, 
dosni ir tuo pat metu bijanti skurdo; jos negali suprasti. Ti- 
kiuosi, jūs dėl jos nesikankinat; tai ledokšnis..." 

Bet tai nebuvo ledokšnis. Kaip ir Baironas, vaikystėje pa- 
žino romantišką meilę. Maža įsisvajojusi mergytė, labai 
anksti ėmusi patikėti savo mintis dienoraščiui (mat mėgo 
rašyti), vaizdavosi esanti visų pasiaukojamų istorinių žygdar- 
bių herojė. Gynusi Termopilus ir slaugiusi maru sergančiuosius. 
Paskui, religijos padedama, ji stengusis suvaldyti savo karš- 
tą būdą. Jos manymu, jai tai pavykę. 


„Lordas Baironas, — toliau rašė kunigaikštienė, — jai tru- 
putį asistuoja; bet ji, rodos, žavisi juo vien kaip poetu, O jis 
ja — kaip nuotaka." 


Kažin ar vien kaip poetu? Galima paabejoti. Su liūdesiu 
klausydama pasakojimų apie savo pusseserės skandalingą 
romaną su lordu Baironu ji tikėjo, „jog jis nuoširdžiai gailisi 
blogai padaręs, nors ir neturi valios (bent be kieno nors pa- 
galbos) pradėti naujai gyventi ir jausti". Jis save vadino 
puolusiu angelu, ir ji rimtai tam pritarė ir manė, kad galbūt 
savo nuoširdžiu tikėjimu galėtų suteikti pagalbą, taip rei- 
kalingą gražiajam angelui, jo sielos išganymo labui. Su ja 
jis būdavo paprastas, „visai geras berniukas". Tačiau ji pa- 
stebėjo, kad linkęs koketuoti ir vienoks esąs su moterimis, 
kitoks su vyrais. Ana Izabela Milbenk domėjosi lordu Bairo- 
nu daug labiau, negu to reikėjo jo sielos išganymui — bent 
jau šioje žemėje. 


xXx 


1812 metų rugpjūtis. Karolinos Lem elgesys, vis toks pat 
ekstravapantiškas, darėsi nebepakenčiamas. Vieną rytą ledi 
Besbra padarė vizitą dukteriai ir ėmė maldauti ją važiuoti 
drauge į Airiją, Viljamas atvyksiąs pas jas, ir toji istorija 
užsibaigsianti. Tuo metu įėjo lordas Melburnas ir ėmė 
griežtai barti Karoliną. Įsiutusi Karolina atsikirtinėjo taip įŽžū- 
liai, jog išsigandusi ledi Besbra nubėgo į apačią pašaukti 
ledi Melburn. Kai jiedvi grįžo, Karolinos nebebuvo, išbėgo 

neapsircngusi. Senasis lordas Melburnas paaiškino, kad jinai 
jam pagrasinusi, jog eisianti gyventi pas meilužį, 0 jis pasiun- 
tęs ją po velnių. 

Abi mamos nubėgo pas Baironą, kurį rado vieną ir nc ma- 
žiau nustcbusį negu jiedvi. Sitas dviejų aukštuomenės ponių 
demaršas jį pralinksmino. Prieš metus jiedvi jo nepažinojo; 
dabar norom nenorom turėjo prašyti jį įsikišti ir padėti grą- 
žinti vyrui vienos dukterį, kitos marčią. Įdomus revanšas. 
Davęs arbatpinigių Lemų vežėjui, Baironas sužinojo, kur Ka- 
rolina Lcm licpusi jam važiuoti. Rado ją kažkokio gydytojo 
iš Kensingtono namuose ir kone jėga pargabeno pas motiną, 
kurią nuo viso to jaudinimosi ištiko naujas priepuolis. 

Ši istorija pasklido po visą Londoną. Pats princas regentas 
išsikvictė ledi Besbra ir pasakė, kad jis jas visas — abi moti- 
nas ir dukterį — laikąs beprotėmis, kad lordas Baironas 
pakcrėjęs visą šeimą. Ypač, jo nuomone, nelcistinas motinų 
pasitarimas su meilužiu: „Nieko panašaus gyvenime nesu gir- 
dėjęs... Imti motinas patikėtinėmis! Ką jūs būtumėt pagalvojusi, 
jei aš savo metu būčiau ėmęs patikėtinė ledi Spenser?" (Ledi 
Besbra motiną). Ledi Besbra tas jo pasakymas pasirodė toks 
juokingas, jog ji, nors ir rimtu reikalu buvo atėjusi, negalėjo 
susilaikyti nesusijuokusi. 

Motina, anyta, meilužis, vyras — visi dabar maldautc mal- 
davo Karoliną išvažiuoti iš Londono. Baironas jai sakė, kad 
savo užsispyrimu ji rodanti, kokia esanti silpna ir egoistė. Ji 
pasiliko, nors Baironas atsisakė koją kelti pas ją; čia bent ne- 
tyčia sutiksianti jį kokiame nors salone ir kitą dieną 
galėsianti jam parašyti, kaip gražiai atrodęs. 


„Koks jūs išbalęs, tai mirties ar balto marmuro statulos 
grožis, ir jūsų antakiai, jūsų plaukai taip pabrėžia tą išblyški- 
galėtų man įamžinti jūsų veidą tokį, koks yra iš tikrųjų, aš 
jam atiduočiau viską, ką turiu čia, žemėje." 


Jaudinantis laiškas, bet kas jaudinasi tapęs kieno nors 
aistros objektu? 

Pagaliau Karolina sutiko išvažiuoti su ledi Besbra. Bai- 
ronas lengviau atsiduso. Tai buvo jo pirmas nuotykis su 
aukštuomenės ponia; patyrimas jam pasirodė odiozinis. 
Toji meilužė, taip godžiai atiminėjusi iš jo laiką ir mintis, tik 
sukictino jo širdį. O jinai, atsidavusi šitai meilei su neapgal- 
votu smarkumu, bet visu kūnu ir siela, apsirgo, liko vos gyva. 
Pussescrč, sutikusi motiną ir dukrą Airijoje, rašė: 


„Teta atrodo gerai, bet vargšė Karolina — tiesiog baisiai. 
Ji taip sulysusi, kaulai ir oda, akys ant kaktos iššokusios. Man 
atrodo, jai labai greit gali pasimaišyti protas, ir teta sako, jog 
kartais ji būna visai kaip beprotė." 


Tuo metu Baironas rašė ledi Melburn: 


„Brangioji ledi Melburn, — manau jūs girdėjote, ir jums 
bus malonu išgirsti dar sykį, kad jiedvi laimingai pasiekė Ai- 
riją, kad jūros bangos skiria jus nuo vieno jūsų rūpesčių 
kaltininko; kitas, kaip matote, vis dar jūsų pašonėje. Tad juo 
labiau jums bus malonu išgirsti, jog aš noriu visa tai baigti ir 
iš naujo tikrai nebepradėsiu. Ne dėl to, kad būčiau pamilęs 
kitą; mcilės man išvis gana; nusibodo vaidinti kvailį; 0 kai 
mano pračjusios žiemos planai per šitą romaną, — darausi 
tuo, kuo seniai turėjau būti. Teisybė, iš įpročio myli mecha- 
niškai, kaip kad plauki. Kadaise aš labai mėgau ir viena, ir 
kita, bet dabar nebeplaukioju, nebent tik įkritęs į vandenį, 
ir meilė neberūpi, nebent būnu kone verste priverstas my- 
lėti." 


*kxX 


Ar Baironas atsikratė savo meilužės? Iš Airijos ateidavo pa- 
vojingi laiškai, primenantys, kad reikia tik „aštuonių ginėjų, 
pašto karictos ir laivo“, ir ji vėl atsiras Londone. Jeigu ji pa- 
darys skandalą ir mes vyrą, Baironas, „garbės liepiamas“, 
turės bėgti su ja, nors jos ir nemyli. Baimės pagautas, stengė- 

si kurti laiškus, vertus Kyro Didžiojo; buvo pasirengęs dieva- 
žytis ją mylįs, kad tik jos nematytų. Ledi Melburn, žiūrinti į 
Šį nuotykį visiškai nešališkai, tarytum tai būtų dviejų daktarų 
pasitarimas dėl veiksmingiausio vaisto šiuo atveju, manė, 
jog Bairono švelnumas pavojingas. 


„Jūs supraskite mane teisingai, aš jokiu būdu nenorė- 
čiau, kad jūs jai kalbėtumėt šiurkščius žodžius ar ką nors 
tokio, kas galėtų ją užgauti. Neturiu nė mažiausio ketinimo 
duoti jums šitokį patarimą. Kiekvienas jūsų gerumo parody- 
mas būtų tik sveikintinas, tačiau savęs paaukojimas dėl jos 
būtų jau ne geraširdiškumas, o romantika, kuri baigtųsi ne- 
laime ir katastrofa. Vienas atsainus sakinukas šiuo metu galėtų 
užkirsti kelią šiltokiai atomazgai, ir tai aš laikyčiau puikiu pge- 
rumo įrodymu: pakentės dabar truputėlį, bet užtat išvengęs 
visiškos pražūties... Dar turiu pridurti, kad, mano nuomone, 
jūs per daug linkęs visą kaltę prisiimti sau — jinai ne naujo- 
kė... Išmanymo užteko, kad elgtųsi atsargiai, ir todėl jos jokiu 
būdu negalima laikyti suvedžiota auka." 


Ir, puikiai žinanti, kokie lengvatikiai vyrai, ledi Melburn 
baigė laišką šiais žodžiais: 


„Jei Karolina manytų, kad draugai mažiau ja besidomi, 
būtų galima tikėtis, jog įsikabins į naują fantaziją, O iš viso to 
peršasi išvada, kad jūs nieko geresnio negalite sugalvoti už 
vedybas; teisybę sakant, ir aš nematau jums kito kelio išsipai- 
nioti iš tos nemalonios istorijos." 


Vesti... Toks buvo ir paties Bairono troškimas. Jis tikėjo 
vedybomis. Tai buvo jo paskutinė iliuzija. Jaunas peras (0 
ypač toksai Baironas) turi gerti, lošti, suktis apie kaimyno 
pačią, 0 paskui, išsidūkęs kaip reikiant, vesti be jokios meilės 
kilming4 merginą su nemažu turtu, pridaryti pulką vaikų 
savo giminci pratęsti. Toks buvo šablonas. Toks buvo Niūs- 
tedo įstatymas. 

Norėdamas visiškai nuraminti ledi Melburn, Baironas pa- 
rašė jai stebinantį prisipažinimą: jo karščiausias troškimas — 
vesti ledi Karolinos pusseserę, tą mis Milbenk, kurią kelis- 
kart matė pas Lemus ir kurios eilėraščius skaitė. Ledi Mel- 
burn, apskritai niekuo nesistebinti, šįsyk didžiai nustebo. Ar 
begalima įsivaizduoti skirtingesnius žmones kaip toji dievota 
matematikė ir Čaild Haroldas? Baironui patiko būtent šis 
kontrastas, taip pat jaunos mergaitės santūrumas: ji buvo vie- 
nintelė moteris, vengianti artimesnės pažinties su juo. 


„Aš apie ją mažai težinau ir neturiu nė menkiausio pa- 
grindo manyti esąs tarp jos išrinktųjų. Bet dar nesu sutikęs 
moters, kurią taip gerbčiau... Vienintelis man nepriimtinas 
dalykas — mano būsimoji motušė, kuriai dabar jau instinkty- 
viai jaučiu baisią antipatiją." 


Antra vertus, jį žavėjo perspektyva susigiminiuoti su ledi 
Melburn. Jis iš tiesų buvo atsidavęs tai šeimai. 
Ledi Melburn pareikalavo garantijų: 


„Mano brangusis Giminaiti, jūs esate labai nepastovus, 
kaip herojus farse, kurį drauge Žiūrėjome, pamenate („Vėt- 
rungė")?.. Negi jūs manote galėsiąs vienu metu turėti ir ją, ir 
Karoliną? Kaip draugė aš jums sakau: flirtuokite, kick nori- 
te, bet nesileiskite į jokią rimtą avantiūrą neišsipainiojęs iš 
ankstesnės..." 


„Jūs mane klausiate, — rašė jai Baironas, — ar aš garan- 
tuoju už save, ir aš jums atsakau: „Ne.“ Bet jūs už save pa- 
rantuojate, ir tai daug svarbiau. Man patinka mis Milbenk, 
nes ji protinga, lipšni, geros kilmės, o aš mat dėl vedybų te- 
beturiu šiokių tokių prietarų. O dčl meilės, tai viskas pa- 
sidaro per savaitę (damai protingai prisidedant), be to, kur 
kas geriau vedybos, paremtos abipuse pagarba ir pasitikėji- 
mu, negu iš romantiškos meilės; ji pakankamai dailutė, kad 
vyras ją mylėtų, ir ne tokio jau kerinčio grožio, kad per daug 
trauktų konkurentus..." 

Kad meilė tevaidino mažą vaidmenį šiame vedybų plane, 
matyti iš to, jog Baironas savo laiške, kuriuo prašė ledi Mel- 
burn pakalbėti jo vardu su Anabelos tėvais, kuo išsamiausiai 
pasakoja apie savo naująjį susižavėjimo objektą, apie vieną 
italę dainininkę, „nelabai gražią, bet mano mėgstamo stiliaus... 
Ji labai myli savo vyrą, 0 nuo to niekam ne blogiau, nes jei mo- 
teris gali mylėti savo vyrą, tai kaip stipriai, žinoma, ji mylės 
tą, kuris nėra jos vyras." Flečeris norėjo išpiršti savo ponui 
našlę olandę „su dideliu turtu ir plačiais apvalumais". Fleče- 
ris, vedęs vyras, bet per moskitus ir Levanto siroką atsikratęs 
kai kurių prietarų, meilinosi našlės kambarinei ir daug tikė- 
josi iš pono vedybų. Našlė olandė? Mis Milbenk? Karolina? 
Italų dainininkė? Baironas smagus laukė, ką Likimas ar ledi 
Melburn jam išrinks. 


„Ar Anabela šoka valsą? Tai keistas klausimas, bet man 
itin svarbus. Aš norėčiau, kad kas nors tučtuojau jai praneš- 
tų, jog ketinu prašyti jos rankos; tik labai abejoju, ar ji pa- 
lankiai į tai pažiūrės. Viskas priklauso nuo jos." 


xk* 


Rimta atsakomybė piršti tokį plevėsą vienai iš retai bepasi- 
taikančių tais laikais merginų, kurioms santuoka šventas ir ne- 
iš ardomas aktas. „Ji verta geresnės širdies negu mano", — sa- 
kydavo pats Baironas išminties valandėlėmis. Bet ledi Mel- 
burn jį mylėjo. Jai, šešiasdešimtmetei, buvo malonu girdėti, 
kad dar galinti nunešti visas kitas moteris. O gal ji taip pat 
manė, jog bus smagu pažiūrėti, kaip jos rimtoji dukterėčia pa- 
ims į nagą tą neapsisprendžiantį Don Žuaną. „Vargšė Ana- 
bela! Jos nekaltos akelės pasidarys daug gražesnės, jei pamils 
jus. Akims reikia šitokio įkvėpimo." Anabela gaus truputėlį 
kentėti? Tai tik išeis į naudą, mąstė ledi Melburn, kurią visa- 
da šiek tiek erzino apsimestinis romumas, ir nusprendė pa- 
bandyti. 

Anabela toli gražu neužmiršo Bairono. Viešėdama Lon- 
done, neabejojo jį sudominusi ir netgi puoselėjo viltį 
atvesti į doros kelią; paskui skandalingas ryšys su Karolina 
privertė ją nusivilti šia siela. Grįžusi namo, Anabela vėl atsi- 
dūrė jūros ir dangaus akivaizdoje. Ji mėgo vaikštinėti tarp 
šių dviejų begalybių. Pasaulyje, kuris Baironui atrodė toks 
žiaurus, toks abejingas žmonių kančioms, ji tarėsi visur ma- 
tanti Dievo gerumą: 


„Aš jaučiuosi palaiminta, — rašė ji, — kai įžvelgiu mano 
Kūrėjo gerą valią ir žiūriu į viską aplinkui su didžiausia 
laime, galvodama, jog tai mano Tėvas sukūrė." 


Dienoraštyje ji mėgino apmesti Bairono portretą: 


„Aistros valdė jį nuo pat mažens... Tačiau tarp jo polinkių 
yra ir tokių, kuriuos verta pridėti prie krikščionio principų. 
(„Myliu dorybes, kurių negaliu turėti.") Sielos gilumoje jam 
nesvetimi visi Žmogiški jausmai, bet, puikybės keisčiausiai 
sugadintas, jis stengiasi slėpti geruosius savo būdo bruožus. 
Apimtas pasipiktinimo, lengvai sukeliamo, jis darosi nuož- 
mus ir gali ko nors nekęsti su pačia kandžiausia panieka. Jis 
nepaprastai kuklus su žmonėmis, kurių būdą gerbia, ir atgai- 
lodamas jiems prisipažįsta savo klaidas." 


Anabela manė esanti viena iš tų, kurių būdą jis gerbė. Ji 
juo žavėjosi, jo geidė, bet suvokė pavojų. 

Baironas neapdairiai pasielgė piršle pasirinkęs ledi Mel- 
burn: Anabela jos nuomonę nelabai vertino. Ji mandagiai 
atsisakė: 


„Aš būčiau visiškai neverta lordo Bairono pagarbos, jei 
nepasakyčiau visos teisybės be išsisukinėjimų. Aš manau, jog 
jis niekada nebus ta didžioji meilė, kuri mane padarys lai- 
mingą vedybiniame gyvenime, todėl negerai pasielgčiau jo 
atžvilgiu, jci imčiausi ko nors tokio, kas galėtų, kad ir netie- 
siogiai, sustiprinti jo dabartinį įspūdį. Na o kalbant apie jo 

elgesį, tai aš, remdamasi kai kuriais savo pačios stebėjimais, 
esu linkusi patikėti jūsų palankiu atsiliepimu ir dėl to, kad 
neįstengiu atsakyti jam tuo pačiu jausmu, kaltinu savo širdį, 
ne jo būdą. Po šito prisipažinimo, kurį rašau tikrai apgailes- 
taudama, jei savo žodžiais suteikiau sielvarto, aš palieku jam 
pačiam spręsti dėl mudviejų santykių pobūdžio ateityje." 


Trumpai tariant, Anabela nesutiko tekėti dėl to, kad jo 
nemylėjo. „Caild Haroldo" autoriui tai buvo gana neįprastas 
atsitikimas. | 


XVII 
Kaip Lukrecijaus dievai 


In her first passion Woman loves her lover, 
In all the others all she loves is Love, 
Which grows a habit she can ne er get over, 
And fits her Ioosely, like an easy glove. “ 


Byron 


Baironas jau seniai išmetė iš galvos mintį: „Mudu su Niūste- 
du laikysimės arba žlugsime kartu.“ Jis buvo prasiskolinęs 
dvidešimt penkis tūkstančius svarų. 1812 metų rugsėjį Niūs- 
tedas buvo paleistas iš varžytynių. Ištikimasis Hobhauzas nu- 
vyko ten ir pagal Hansono nurodymus už pirmą sklypą įvarė 
iki šimto trylikos tūkstančių svarų, 0 už antrą — iki trylikos 
tūkstančių svarų, ir tai jam pačiam pasirodė gana įdomu, nes 


* Pamilus vyrą, moteris netrukus 
Pamilsta meilę. Tie, kuriuos ji renkas, 
Yra tik daiktas, įrankis, žaisliukas, 
O gal madinga pirštinė ant rankos. 
Baironas 
Vertė Tomas Venclova 

tą dieną su savimi turėjo lygiai vieną svarą, vieną šilingą ir 
šešis pensus. Tikrasis pardavimas įvyko abipusišku sutari- 
mu po varžytynių, ir dvarą už šimtą keturiasdešimt tūkstančių 
svarų nupirko toks misteris Klaftonas. 


„Aš turėjau išsimūrijęs baseiną ir kapų rūsį — ir Šit man 
nebetcks jame atsigulti. Keista, kad mes negalime būti tikri 
netgi savo kapu." 


Baironas būtų pasidaręs turtuoliu, jei Klaftonas būtų su- 
mokėjęs, bet naujasis savininkas greit prisipažino sudaręs san- 
dėrį ne pagal savo kišenę. Hansono, sukto ir apdairaus advo- 
kato, buvo išlygta dvidešimt penki tūkstančiai svarų netesy- 
bų, pirkėjui nesumokėjus visos sumos. Klaftonui, šiaip ar taip, 
grėsė bankrotas, o Baironas, kol įstatymininkai ginčijosi, vėl 
sėdėjo be pinigų. 

Baironas buvo pakviestas praleisti spalį pas naujus savo 
šlovės bičiulius — Džersius ir Oksfordus. Ledi Džersi buvo 
viena iš tų moterų, kurių pasisekimas aukštuomenėje, atiman- 
tis visą laisvą laiką, yra jų doros laidas. Ji sugebėdavo išjudin- 
ti kiekvieną draugiją. Atrodė žavingai: juodi it varno sparnas 
plaukai, matinė oda, koralai ant kaklo. Vienintelė yda — 
šnekumas, kuriuo ji garsėjo. Jos draugas Granvilis, ją prami- 
nęs Tyla, stebėdavosi, kaip ji suspėja būti ir savo namuose, ir 
visuose kituose. Baironas jai sakydavo, kad per didelis judru- 
mas gadinąs jos grožį: akys, liežuvis, rankos — viskas judė- 
davo vienu metu. Anot Bairono, praleidęs pas ją Midltone 
„Skaistybės savaitę". 

Paskui jis nuvyko į Eivudą pas Oksfordus. Ledi Oksford, 
pažįstamą iš Londono nuo žiemos, vėl sutiko kurorte, — Ka- 
rolina jau buvo išvažiavusi, — ir tučtuojau atsirado tas ne- 
bylus sutarimas, jungiantis jauną, gana drovų, bet tempera- 
mentingą vyrą su dar gražia moterimi, kuri myli meilę ir mo- 
ka palengvinti pirmus žingsnius. Ledi Oksford buvo ketu- 
riasdešimties metų. 

„Ji panėšėjo į Klodo Loreno“ peizažą su besileidžiančia 
saule, ir jos grožis kerėjo juo labiau, pagalvojus, jog tai pas- 
kutiniai gęstantys spinduliai gaubia ją švelniu švytėjimu. 
Moteris su dėkingumu mena tik savo pirmą ir paskutinę 
pergalę. Vargšės ledi Oksford pirma pergalė išblėso, gero- 
kai prieš man ateinant į šią ašarų pakalnę, paskutinė, galiu 
didžiuotis, buvo man skirta, ir tai pasirodė skanus kąsnelis." 


Prieš aštuoniolika metų ji ištekėjo už Edvardo Harlio, 
Oksfordo kunigaikščio, gamtos nuskriausto tiek kūnu, tiek 
protu, nors jų šeimoje protas buvo itin gerbiamas. Kažkuris 
jo senolių turėjo vieną geriausių anglų bibliotekų; joje esantys 
retai beaptinkami pamfletai vėliau buvo išleisti atskira knyga 
„Harlių rinkiniai". Taip pravardžiuodavo ir žavius ledi Oks- 
ford vaikus, kurie panėšėjo į gražiausius jų tėvo draugus. 

Ledi Oksford buvo susikūrusi švelnią, lengvą filosofiją. 
Tėvų paaukota gėdingoms vedyboms su žmogumi, kurio ne- 
galėjo mylėti, ji kitaip atsigriebdavo. Malonesnės draugės 
nebuvo nė ko norėti. Jos didelėse akyse dažnai šmėkščiodavo 
ta palaimingo susisvajojimo išraiška, kuri visada žada malo- 
numą. Ledi Oksford buvo protinga ir išsilavinusi. Skaitė 
Lukrecijų, dievino fizinę meilę, o sentimentalią meilę laikė 
liga, kurios simptomai ir trukmė — žinomi. Ji buvo tiek pat 
nepastovi, kiek ir meili, o jei kuris nors meilužių skųsdavosi, 
kad sudaužiusi jam širdį, atsakydavo, jog sudaužyta širdis — 
blogo virškinimo požymis. 

Ji pasikvietė Baironą į savo Eivudo pilį. Ten jis praleido 
1812 metų spalį ir lapkritį buklios, švelnios ir už jį kur kas 
atviresnės moters draugėje ir buvo visiškai laimingas. Ledi 
Oksford skaitydavo, skambindavo ir niekad nesiskųsdavo, 
jei mylimasis, norėdamas pasvajoti, palikdavo ją vieną. 
Lordas Oksfordas (vadinamas Putifaru |) kiauras dienas 


*LORENAS KLODAS (1600—1682) — prancūzų peizažistas.(Vert. past. ) 


*+*PUTIFARAS — Biblijoje minimas aukštas Egipto dvariškis, kurio 
Žmona norėjo suvilioti Juozapą. (Vert. past.) 

vaikščiodavo po mišką ir pasirodė besąs labai taktiškas vyras. 
Baironas su savo mylimąja gyveno kaip tie Lukrecijaus die- 
vai: 


Laisvas per ištisus amžius nuo rūpesčių, laisvas nuo skausmo. 


Burtininkė, puiki lotynistė, dažnai skaitydavo šią vietą savo 
jaunam mylimajam. Jis žavėjosi tuo išdidžiu epikūrizmu. Jau 
dusyk gyvenime — ant Haro kalvos, paskui Rytuo- se — Bai- 
ronas pažino laimę pasitraukęs nuo žemiškų reikalų. Jautria- 
sielis mirtingasis mėgo tas dieviškas interliudijas. Širdies be- 
protybė kartais jam užtemdydavo protą; ledi Oksford jo aky- 
se turėjo beveik tokį pat prestižą kaip ir ledi Melburn. Jis 
mielai leidosi vadovaujamas šių stiprių skeptikių. 

Pats neatsistebėdamas ta malonia apatija, kurion jį nu- 
gramzdino Eivudo kerai, Baironas kartkartėmis pagalvoda- 
vo, kokiu galviju jį pavers šitoji Kirkė. Šiaip ar taip, tingiu 
galviju, nes visai nedirbo, leido paskutines gražias dienas ant 
vandens ar miške tarp vaikų su angeliškais veideliais, kurie 
primindavo tiek žavių tėvų. Jis beveik įsimylėjo Šarlotę, vy- 
riausiąją ledi Oksford dukrą, vienuolikos metų, bet jau vilio- 
jančią, ir jamžino ją naujoje dedikacijoje „Čaild Haroldui". 
Dar niekuomet jis nebuvo taip patenkintas savim ir kitais, O 
visi rūpesčiai atrodė palikę už devynių girių. Pagoniškosios 
filosofijos pergalė. 


*k* 


Tačiau ledi Karolina Lem nenorėjo prisipažinti pralaimėjusi. 
Ji girdėjo, kad Baironas Eivude, ir pavyduliavo. Žinojo, kas 
per viena ledi Oksford. Prieš keletą metų jiedvi susirašinėjo 
moksline tema: „Ar graikų kalbos mokėjimas apvalo, ar įkai- 
tina aistras?" Atsakymas šiuo atveju nekėlė ledi Karolinai 
abejonių. 

Kasdien nuo jos, būdavo, ateina laiškas tai Baironui, tai 
ledi Oksford. 


162 


„Mano brangioji Aspazija, Baironas ant manęs pyksta! 
Būkite maloni, pasakykite jam, kad nieko nepatinkama jam 
nepadariau ir kad esu nelaiminga, — pasakykite, jog supran- 
tu parašiusi piktą laišką. Bet už jį tūkstantį kartų prašiau 
atleidimo. Kad jam nusibodau, matyti iš jo laiško. Aš jam 
daugiau nerašysiu, neįkyrėsiu, tik išgaukite iš jo man atleidi- 
mą!" 


Ledi Oksford neatsakinėjo. Ledi Karolina grasino atvyk- 
sianti, parašysianti lordui Oksfordui, nusižudysianti. Šiuos 
patetiškus laiškus mylimieji drauge skaitė su didele panieka. 
Lukrecijaus pasekėjams jų tonas buvo nepakenčiamas. 

Baironas informuodavo savo sąjungininkę ledi Melburn 
apie priešo judėjimą: 


„Karolina grasina man iš keršto nusižudyti; tai jos reika- 
las... Aš negaliu apsieiti ko nors nemylėjęs. Radau tokią, 
kuria esu visiškai patenkintas ir kuri, kiek galiu spręsti, ne 
mažiau patenkinta manim; mudu trokštame poilsio, ir (po vi- 
sų juokingų praėjusio sezono istorijų) ramybė man teikia 
dvigubą malonumą... Aš labai užsiėmęs, ir man pačiam maža 
laiko belieka, tad, savaime suprantama, nė akimirkos neno- 
riu prarasti dėl šios ypatos... Aš netgi neįstengčiau jums Žo- 
džiais išreikšti, kokį siaubą vėl man kelia tam tikri jos 
veiksmai. Tas siaubas pasidarė neatskiriamas nuo manęs, jis 
man užnuodijo gyvenimą. Nežinau, ką aš mylėsiu, bet iki pas- 
kutinio atodūsio nekęsiu šitos moters. Dabar jūs žinote ma- 
no nusiteikimą, ir aš jo nepakeisiu net mirdamas. Aš jai šito 
nesakau tokia forma: nenoriu skaudinti, bct toks yra mano 
nusistatymas, ir aš negeidžiu jos matyti tol, kol mudu nebūsi- 
me surakinti Dantės pragare." 


Ledi Melburn patiko jo tvirtumas, ir ji negailestingai tiks- 
liai atskleidinėjo marčios nuotaikų variacijas: 


„Kiek aš pažįstu Karoliną, jūs jos neatsikratėte. Mačiau 

du jos laiškus, rašytus tą pačią dieną; vienas — pilnas laimės, 
linksmumo, kviestinių pietų, kitas — veidmainiškas, kalba 
apie savo nelaimę ir dedasi esanti rami ir susitaikiusi su liki- 
mu. O kadangi jai tat nebūdinga, jūs netrukus sužinosite 
visai ką kita." 


Tik moterys geba taip žiauriai žlugdyti liūdnus moterų 
melus. Truputėlis dar Baironui likusio naivumo ir gailesčio 
negalėjo ilgai atsilaikyti prieš blaivią ledi Melburn išmintį. 

Kurį laiką Baironas galantiškai atsakinėjo ledi Karolinai, 
bet paskui (mat toji karštagalvė nesiliovė jo bombardavusi 
graudžiais ir kartu įniršio kupinais laiškais) perpykęs parašė 
šiurkštų laišką, galbūt ledi Oksford padiktuotą: 


„Ledi Karolina, aš jums nebe meilužis, o kad jūs savo 
anaiptol nemoterišku įkyrumu verčiate mane pasakyti teisy- 
bę... žinokite, aš turiu kitą, tik jos vardą čia minėti būtų 
negarbinga. Aš visada su dėkingumu minėsiu tuos ypatingo 
palankumo ženklus, kuriuos esu iš jūsų gavęs. Lieku jūsų 
draugas, jei jūsų šviesybė maloningai leis man juo vadintis, ir 
savo draugiškumui įrodyti drįstu duoti vieną patarimą: išsi gy- 
dykite nuo savo tuštybės, ji juokinga; rodykit kitiems savo 
absurdiškus kaprizus, o man nebekvaršinkit galvos. Jūsų nuo- 
lankus tarnas BAIRONAS." 


Ją pamatęs, Baironas gal nebūtų buvęs toks žiaurus. Ji ža- 
dino gailestį. Elgėsi visai kaip beprotė; ant savo livrėjos sagų 
išraižė Nc crede Biron. Imituodama meilužio braižą, siunti- 
nėjo suklastotus laiškus leidėjui Mariui norėdama iškaulyti 
Bairono portretą, kurio tas jai nedavė. Broket Hole ji suren- 
gė keistą ceremoniją: sudegino Baironą — jo gyvą atvaizdą ant 
laužo, aplink kurį šoko kaimo mergaitės baltais drabužiais. Ji 
pati buvo apsirengusi pažo livrėja ir, deklamuodama specia- 
liai šia proga savo sukurtą eilėraštį, įmetė į ugnį pintinę su 
Bairono garbanomis, knygomis, žiedais ir laiškų kopijomis: 


*Netikėk Baironu (/ot. ). 

Dek, lauže, dek, žėruok skaisčiau, 
Pakol žaislai pavirs į nieką. 

Te dūmai kyla kuo aukščiau, 
Tegul ir meilės nebelieka. : 


Iš kvailumo ji aprašė Baironui tą ceremoniją, tas pasiuntė 
laišką ledi Melburn, antroje pusėje pridėjęs nuo savęs: 


„Ilgas pasakojimas apie kažkokį fejerverką, kur figūruoja 
vietos bajorai, pažai, aukso grandinėlės, gėlių krepšiai, ji pati 
ir kiti idiotizmai." 


1813 metų vasarį ledi Besbra, grįžusi į Londoną, pareiškė 
norinti pasišnekėti su Baironu ir dar sykį nusistebėjo, kad jis 
toks neromantiškas. Pagal atvirkštinį paveldimumą motinos 
visada truputėlį pritaria dukterų kvailiojimams. Ledi Besbra 
krimtosi dėl tos istorijos, tačiau būtų pasiguodusi — jei jau 
blogis įvyko — bent gražia drama. Blaiviai galvojantis Bairo- 
nas ją nuvylė. „Ledi Besbra pasibaisėjo neradusi many nė 
truputėlio romantizmo. Ji apskritai pritrenkta mano laikyse- 
nos." 

Ji norėjo gauti dukrai pasimatymą su Baironu; ledi Oks- 
ford (išmintingai) tam priešinosi. Viljamas Lemas, užtikęs 
žmoną verkiančią, pareiškė, jog Baironas ją užgaunąs atsisa- 
kydamas priimti. „Tai išties juokinga: kai aš šneku su jo 
žmona, jis įsižeidžia, kai su ja nešneku, ji įsižeidžia." Ledi 
Melburn patarė susitikti liudininko akivaizdoje. Baironas pa- 
reiškė sutinkąs, jei liudininku būsianti ledi Oksford. 

Pagaliau juodu susitiko savaime, baliuje pas ledi Hetkot. 
Ten buvo ir ledi Melburn, prisismaigsčiusi didžiulių plunk- 
snų į savo Žilus plaukus, šešiasdešimt vienerių metų amžiaus, 
bet dar viena patraukliausių moterų tame vakare. Atvyko 
lordas Grėjus, i Žvakių šviesa, atmušama didelių 
kandeliabrų krištolo, švelniai dailino ponių grožį. Staiga 
svečių minia prasiskyrė, ir visi smalsiai sužiuro į Baironą, 


*Vertė Tomas Venclova 

kuris įėjo šlubčiodamas, baltas, „kone šmėkliško grožio“, ir 
tiesiai susidūrė su Karolina, žvelgiančia į jį paklaikusiomis 
akimis. 

Tą akimirką orkestras užgriežė pirmus valso taktus, ir 
namų šeimininkė, kiek sunerimusi, tarė: „Ledi Karolina, jūs 
turite pradėti balių." — „Ak, man šiandien taip linksma, — 
atsakė toji ir, pasilenkusi prie Bairono, sušnibždėjo: — Ma- 
nau, aš dabar galiu šokti valsą?" — „Su kiekvienu čia esančiu 
vyru iš eilės, — sarkastiškai pasakė Baironas. — Jūs visada 
šokote valsą geriau už visus, ir man bus be galo malonu į jus 
pažiūrėti." Ji pašoko, po to, pasijutusi blogai, nuėjo į nedide- 
lį kambarį, kur buvo padengta vakarienė. Lordas Baironas 
ten įėjo su viena dama už parankės ir, ją pamatęs, tarė: „Aš 
žavėjausi jūsų gracija." Karolina stvėrė peilį. „Prašom, mie- 
loji, prašom, — tarė jis, — bet jei jūs norite suvaidinti ro- 
mėnišką tragediją, perverkit savo širdį, ne mano. Manąją jau 
pervėrėt." Ji sušuko: „Baironai!“ ir išbėgo su peiliu rankoje, 
ir niekas gerai nežinojo, kas paskui atsitiko. Vieni sakė, kad 
jinai žudžiusis, kiti — kad alpdama ėmusi stiklinę vandens, 
netyčia sudaužiusi ir šukėmis susipjausčiusi. Šiaip ar taip, ji 
buvo visa kruvina. Baironas, jau kitame kambaryje sužinojęs, 
kas atsitiko, su panieka tarė: „Tai dar vienas jos triukas." 

Ta istorija sukėlė daug šnekų, o laikraštukas „Satirist“ at- 
spausdino žinutę, pavadintą „Scandalum Magnatum“ ". „Lor- 
do Bxxx dėmesys kitam gražiam objektui taip įsiutino ledi K. 
Lxxx, kad ji, ištikta pavydo priepuolio, stvėrė desertinį peilį 
ir nusidūrė... Pasak Žmonių, ponios vyras vertas užuojautos, 
kad bandymas nusižudyti ne visiškai pavykęs. Ledi K. Lxxx 
dar gyva." 

Po keleto savaičių ledi Karolina išdrįso ateiti pas Baironą 
į namus. Jo nerado, bet įsiprašė vidun, pamatė ant stalo kny- 
gą, Bekfordo „Vateką“, ir įrašė pirmame puslapyje: „Atmink 
mane." Parėjęs Baironas pamatė atverstą knygą ir gerai pa- 
žįstamą braižą. Jis iškart parašė: 


* Aukštuomenės skandalas (/ot. ). 

Atminsiu, jog abiem buvai 
Padovanota nelemtai. 

Tu savo vyrą apgavai, . 
O man tu prakeiksmu virtai. 

Tai buvo itin būdinga Baironui — sudėti meilužį su vyru 
kaltinamojoje kalboje prieš moterį, kurios pats didžiausias 
ir, beje, išties nedovanotinas nusikaltimas — meilė jam. 

Teisybę pasakius, to jam buvo gana. Jei meilė visada veda 
į tokias avantiūras, protingiausia — vengti moterų. Net Bur- 
tininkė, tokia išmintinga, ne sykį suteikė jam kančių. Nepa- 
stovi ir laisva, ji, tebedraugaudama su Baironu, imdavo ir su- 
sidomėdavo kokiu kitu vyru. Tada lordas Oksfordas dar 
giliau nulįsdavo į savo miškus, o ji su pasibaisėtinu atvirumu 
laikinai nušalindavo Baironą. Ir kiekvienąsyk jis iš jos pačios 
sužinodavo teisybę ir dvigubai kentėdavo, nes gerbė šitą 
žiaurų nuoširdumą: 

Tu nemeluoji — tu žiauri... 


Tave apakina aistra: 
Diena kita — ir jos nėra. 


*+4 


Jiedviem beplanuojant malonią kelionę trise į Siciliją, lor- 
das Oksfordas, savo kvailos giminės prigąsdintas, sumanė 
pavyduliauti lordui Baironui, ir (taip jau visada esti) tokiu 
momentu, kai pats meilužis turėjo kuo rimčiausią tam pagrin- 
dą. Žmona greit nutildė senatvišką audrą įtikinamais melais, 
bet buvo nutarta pakeliauti po Viduržemio jūrą dviese su 
vyru, ir, kaip rašė Baironas, „juodu būsią didžiai laimingi ir 
susilauksią daug daug vaikų“. Ji išvyko 1813 metų birželio 
dvidešimt aštuntąją. „Ledi Oksford sėdo į laivą vakar, ir 
dabar, mano brangioji ledi Melburn, gal jūs būsite tokia ma- 
loni ir nickad man apie ją neužsiminsit? Jeigu norit Žinot 
teisybę, aš nemaniau, kad būsiu su ja toks karoliniškas." 


*Vertė Tomas Venclova 
**Vertė Tomas Venclova 

XVIII 
Augusta 


< * 
Was there ever such a slave to impulse? 
Byron 


Baironas buvo pažadėjęs palydėt lordą ir ledi Oksford į laivą, 
bet paskutinę valandą atsisakė: sesuo Augusta parašė atva- 


jog ji nebegalinti būti namie. 


„Brangioji mano Augusta, jei žinotumėt, ką aš išmainiau į 
jus, jau nekalbant apie kelionę, sakytumėt, kad pabudo mano 
nepaprasti broliški jausmai..." 


Grįžęs į Angliją, dar jos nebuvo matęs. Ji gyveno Siks 
Mail Boteme, užmiesčio name prie Niūmarketo hipodromo, 
su trim vaikais, vos sudurdama galą su galu. Jos vyras pulki- 
ninkas Ly, nežmoniškas egoistas, leido gyvenimą arklių lenkty- 
nėse, klimpo į skolas ir skynė lengvas pergales su savo drau- 
gu lordu Darlingtonu; jis beveik nematydavo žmonos, nes 
namie gyvendavo tik tiek, kiek trukdavo arklių lenktynės 
Niūmarkete. Augusta garsėjo kaip ištikima žmona. Senelės 
išauginta pietizmo dvasia, Augusta turėjo įdomų dievobaimin- 
gumo žargoną, kuris jai atstojo moralę. Šeimynykščiai žino- 
jo, kad dovana iš Augustos Ly visada bus Biblija ar malda- 
knygė. Jai, šeimininkei ir motinai, per rūpesčius nebuvo nė 
kada pagalvoti apie savo jausmus. Vaikai, iš kurių vienas bū- 
tinai serga, amžinas kariavimas su bukmekeriais ir kredito- 
riais, vyro korespondencija (pats jis nesugebėjo parašyt laiš- 
ko), — tie smulkūs kasdieniniai darbai atėmė visą jos laiką. 
Niekas taip negyveno diena iš dienos kaip ji. 


*Ji buvo mirksnio vergė. Baironas 

Baironas pričmė Augustą savo bute Benetstrite 1813 metų 
birželio dvidešimt septintąją, sekmadienio popietę. Jinai jį 
sužavėjo. Iškart patiko savo fizinėmis ypatybėmis. Tik metus 
akį, geriau neįsižiūrėjus, ji neatrodė labai graži, bet dėl to 
greičiau buvo kaltas jos nerūpestingas apsirengimas, ne vei- 
das, šiaip dailių bruožų. Ji daug ką turėjo iš Baironų: profilį, 
keistą įprotį praryti „r“, kaprizingą, kone vaikišką grimasą, 
taip pat raukiamus antakius. Baironas, taip besidomįs savi- 
mi, patyrė nuostabiai malonų jausmą sutikęs savo antrininką 
dailios moters pavidalu. 

Buvo ir dvasinio panašumo: sakysim, Augustos drovu- 
mas, paveldėtas iš Baironų, gana laukinių padarų. Baironas 
ir jinai, tylūs tarp Žmonių, staiga pasijuto neapsakomai 
laisvai dvicse. Gal dėl to, kad ji buvo jo sesuo, kad juodu 
turėjo tick bendrų prisiminimų, pradedant lengvabūdžiu, 
bevaliu tėvu ir baigiant Sautvelio Regente? Iš pat pirmos 
dienos atsirado tas gyvas, malonus kalbos tonas. Kaip gaila, 
kad Augusta ištekėjusi. Gyventų su juo, tvarkytų jo namus. 
Tai būtų kur kas geriau, negu vesti kokią nepažįstamą. Nepa- 
žįstamų bijote bijojo, jie nieko nežino apie tavo gyvenimą, 
tavo jautrias stygas, vargšes kojas, sunkią vaikystę. Su Augus- 
ta viskas taip lengva. Ja galima visiškai pasikliauti. Savo Baby 
Baironui ji buvo atlaidi ir švelni. Tą patį sekmadienį, vos tik ji 
išėjo, jai parašė laiškutį: 


„Brangioji mano Augusta, jei norėtumėt šį vakarą nueiti 
su manim pas ledi Deivi, aš turiu jums kvietimą. Pamatysit 
ponią dc Stal, savo pažįstamus ir mane nepažįstamą, jūs šne- 
kėsite, su kuo norėsit, 0 aš nenuleisiu nuo jūsų akių, lyg 
būtumčt scna pana, kurios niekas nebeims. Darykit, kaip 
jums patinka, bet, jei būtumėt pasiruošusi apie pusę vienuo- 
liktos, užvažiuočiau jūsų paimti. Aš manau, pasirodymas 
drauge trečiųjų akivaizdoje duotų mudviem patirti naują 
jausmą." 


Jis pabraukč Žodį jausmas, be abejo, buvo išdėstęs jai savo 

mėgstamą teoriją: „Tik stiprus jausmas leidžia mums pažinti 
pačius save." Bet dėstyti kokias nors mintis Augustai — tuš- 
čių tuščiausias darbas. Jos chaotiškoje, nuo vieno prie kito 
dalyko besiblaškančioje galvelėje mintys bematant nuklys- 
davo į dausas. Pirmiausia, ji, žinoma, iš mandagumo paprašė 
parodyti naujus eilėraščius, jis atsakė, kad nieko nesupra- 
sianti, ir ji patenkinta nusikvatojo. Augusta mėgo žaisti it 
vaikas. Kaip visi Baironai, turėjo labai stiprų komiškumo jaus- 
mą, mokėjo mėgdžioti žmones, o brolis tuo labai žavėjosi. Jos 
kalbos stilius buvo keistas: faktus, apie kuriuos pasakodavo, 
gaubdavo toks skliaustelių, užuominų, nenuoseklumų rūkas, 
jog, pasiklausęs penketą minučių, nebegalėdavai suprasti, 
apie ką ji šneka. Čia būdavo — oh! dear, oh! dear" — vaikų 
ligos, paskui nei iš šio, nei iš to anekdotas apie karalienę Šarlotę 
(Augusta buvo jos freilina), paskui neapmokėta sąskaita, kurią 
buvo užmiršusi ir staiga prisiminė — oh! dear! oh! dear! — ir po 
to pašėlęs kvatojimas. Tas nenuoseklumas Baironui bc galo 
patiko. Esą tai Augustos paslaptys, „jos prakeiktas crin- 
kum-crankum" . Netrukus jis ėmė šnekėti su ja draugiškai 
juokaujamu tonu, labiau pritinkančiu meilužiui nei broliui. 

Augusta praleido Londone pirmą liepos pusę. Gyveno ne 
pas Baironą, bet važinėjo su juo į balius Almek Hauze, į teatrą, 
užeidinėjo pas jį į Benetstritą. Namus tvarkė sena ateinanti tar- 
naitė misis Miul, panaši į raganą, kuri baidė visus svečius, 
tačiau dievinte dievino šeimininką už begalinį gerumą jai. 
Ateinanti tarnaitė, nedidelis butukas, mažai pažįstamos po- 
nios kasdieniniai vizitai — žodžiu, visai klasikinė aplinka 
užmegzti ryšiui, ir į tuos „nepaprastai broliškus" santykius 
nuo pat pirmos dienos negalėjo neprasiskverbti sensualumas, 
juo mielesnis, nes atsirado savaime. 

Viskas čia susidėjo Baironui suvilioti. Ši jauna, jam pa- 
tinkanti moteris galėjo laisvai pas jį ateidinėti. Nuo mcilės 
jųdviejų nesaugojo pripratimas vienas prie kito, esantis tarp 
normalių brolių ir seserų. „Juodu neaugo drauge po vienu 


*O brangusis, o brangusis! (Angl.) 
** Kažkas painu, sudėtinga (Angl.) 

stogu, nepažino nesąmoningo vaikystės nekaltumo. Retai su- 
sitikinėjo." Juodu nebuvo nei vienos motinos, nei vienos 
šeimos. Bairono akimis, Augusta buvo netikėtas, žavesio 
kupinas atradimas. Kilmei jis teikė didelę reikšmę. Jis 
negalėjo nesižavėti Lydso kunigaikščio seserim, karalienės 
freilina, kuri pažinojo visą Londoną, gyveno Sent Džeimso 
rūmuose ir kurios nauju intymumu buvo smagu pasiafi- 
šuoti. Maža to, kad ji galėjo jam patikti kaip kiekviena 
nauja draugė, ji turėjo išdrįsti daugiau. Kažkada jis rašė, 
kad norėtų, jog moterys jį laikytų „mylima, truputį piktoka 
seserim". Mcilėje ieškojo linksmos draugystės, fizinio pa- 
sitenkinimo ir kone motiniško švelnumo. Truputį drąsesne 
seserim... Vos tik ta mintis šmėstelėjo, incestas nebedavč jam 
ramybės. Vadinas, užteko vaizduotėje iškilti pavojingai aist- 
rai, kad jis įtikėtų, jog tai jam skirta? Ar jis ne Baironų ir 
Gordonų ainis? O jų istorija žiaurumu prilygsta Bordžų isto- 
rijai. Nuo pat mažens jautė, kad jam, kaip Zelukui, lemta 
įvykdyti kokį nors baisų nusikaltimą, kuriuo pamintų Žžmo- 
nių įstatymus, atsidurtų už jų ribų. Šis nuotykis tikriausiai 
sužadino Baironui kaltės jausmą ir saldų pasitenkinimą, 
kad jaučiasi kaltesnis, negu išties buvo. Beveik galima būtų 
pasakyti, kad jisai, ir tik jisai, pavadindamas incestu gana na- 
tūralią meilę savo netikrai ir nepažįstamai seseriai, suklydimą 
pavertė nusikaltimu. Negebėjimas išlįsti iš savo kiauto, su- 
darančio tokią pavojingą izoliaciją nuo Žmonių, ir tas Čia 
pasitarnavo, nes šitoje į jį panašioje moteryje Baironas vėlgi 
ieškojo savęs. Prie jo potraukio Augustai turėjo būti prisi- 
maišęs lyg ir koks savotiškas narcizizmas. 

Prieš porą metų jauno neprityrusio patino drovumas gal 
būtų sulaikęs Baironą nuo to žingsnio. Bet dabar jis Karoli- 
nos Lem ir ledi Oksford dėka žinojo užkariavimo ceremonialą, 
kurio bevcik neišvengiamas automatizmas turi tokią nepa- 
prastą galią neprityrusioms moterims. Na o jei kalbėsime apie 
Augustą, tai ji benc mažiausiai iš visų galėjo prieš jį atsilai- 
kyti. Buvo bc valios, be išdidumo ir tučtuojau pakluso Baironui. 
Jis ją vadino Guss, arba Goose, žąsele; jinai sakydavo esanti 
a fool, kvailutė, ir juokdavosi. Misis Ly religingumas, labai 

paviršutiniškas, maža įtakos tedarė jos poelgiams. Gerumas 
buvo pats stiprusis jos jausmas, bet taip jau nereguliuojamas 
moralinių ar socialinių taisyklių, kad ji, net padariusi bai- 
siausią nusikaltimą, nebūtų mačiusi nieko blogo, jei būtų 
įsitikinusi, jog suteikė malonumą mylimam asmeniui. Siaip 
iš prigimtics gana tyros sielos, Augusta galėjo pridaryti di- 
džiausių kvailysčių ir tuoj pat jas užmiršti. 

Vėliau Baironas, kalbėdamas apie tai savo patikėtinci ledi 
Melburn, itin pabrėždavo, kad Augusta jam atsidavė greičiau 
iš švelnumo negu iš aistros. 


„Prisickiu Dievu, sutvėrusiu mane mano paties nelaimei ir 
tikrai nc kitų labui, jos negalima smerkti nė viena tūkstantą- 
ja dalimi, palyginus su manim. Savo pražūties ji nesuvokė, 0 
kai susigriebė, jau buvo per vėlu, ir aš negaliu paaiškinti jos 
užsimiršimo kitaip, kaip remdamasis stebėjimu, man regis, 
gana teisingu, kad moterys labiau prisiriša negu vyrai, jci 
joms rodoma nors šiokio tokio meilumo." 


Ši meilė teikė aštresnį ir stipresnį malonumą todėl, kad Bai- 
ronas suvokė visą jos nuodėmingumą. Praeities nuotykiai 
pasirodė prėski šalia tos laimės, maišytos su sąžinės prickaiš- 
tais. Incestas, atmetantis vieną seniausių Žmonijos įstatymų, 
jo akimis, gaubė maišto žavesiu kūniškus džiaugsmus. Au- 
gusta, daug paprastesnė, atsidavinėjo negalvodama. OA/!/ 
dear,; oh! dear, ir atsitik tu man šitaip šeimos motinai, kuriai 
nėmaž nereikėjo šios tragedijos. Keisčiausia, kad ji savotiš- 
kai tebemylėjo „tą neįmanomą džentelmeną savo pusbrolį 
ir vyrą", bet argi galėjo ką nors atsakyti savo Baby Baironui, kai 
tas prašč? Augusta buvo iš tų moterų, kurios tiki, jog ncma- 
loni pracitis savaime pasinaikina, kai liaujies apie ją galvoti. 
Ji straksėjo kaip paukštytė savo pačios minčių paviršiuje, tai 
šen, tai ten sulasydama komišką bruožą ar lėkštą posakį. 
Vėliau Baironas, besimėgaująs aitria sąžinės priekaištų 
saldybe, kartą kitą bandė ją palenkti ir drauge pažvelgti į 
jųdviejų nusikaltimą. Augusta mikliai ir greitai nuo to išsi- 
sukdavo ir stengdavosi jį prajuokinti. 

Liepos pabaigoje Augusta išsivežė Baironą į Niūmarketą 
parodyti savo trijulės. Viešnagė ten praėjo labai smagiai. Vai- 
kai pamilo jaunąjį dėdę. „Baironas! Baironas!“ — šaukdavo 
jie džiaugsmingai, pamatę jį. Paskui Augusta vėl grįžo su juo 
į Londoną. Finansinė pulkininko Ly padėtis buvo tokia, jog 
geriau buvo bet kas nci gyvenimas namie. Brolis su seseria 
kūrė kelionės planus. Baironui jau buvo atsipykusi Anglija. 
Princas regentas, kurį jis laikė liberaliu, kasdien darėsi des- 
potiškesnis. Rašytojas Ly Hantas sėdo į kalėjimą už tai, kad 
pakritikavo kažkokią panegiriką princui. Kaip Čaild Harol- 
dui, „gimtoji žemė vargino jo sielą". „Koks aš kvailys, kad 
grįžau", — sakydavo. Vėl prisimindavo čiobrelių ir levandos 
kvapą, kalnus ryškiais kontūrais mėlyname jūros fone, kraš- 
tus, kur nei tu kam rūpi, nei tau kiti rūpi. Kodėl neišsivežus 
Augustos į Siciliją ar Graikiją? 

Baironas nenukentė ir, dangstydamas permatomu paslap- 
ties šydu, ėmė draugams užuominomis kalbėti, kas yra jo nau- 
joji meilė. 


„Aš kalbu ne apie prašmatniąją lytį, — rašė jis Mūrui, — 
šiuo metu esu pasinėręs į visiškai naują istoriją, ir kur kas 
rimtesnę už visas tas, kokias turėjau per paskutinius dvyli- 
ka mėnesių, — O tai jau daug pasako. Bėda, kad mes negalime 
gyventi nei su moterimis, nei be jų." 


Ledi Melburn .taip pat gavo laiškų su panašiais prisipaži- 
nimais ir — kad ir kokia drąsi buvo — išsigando. Dėl moralės 
ji tikrai nebuvo pakvaišusi, bet incesto baisumas pranoksta 
moralę. 


„Jūs stovite ant bedugnės krašto ir, jei nepasitrauksite, 
pražūsite amžinai — už šitokį nusikaltimą neduodama išriši- 


mo šiame pasaulyje, nors gal aname ir atleidžiama." 


Širdies gilumoje Baironas irgi taip galvojo, tačiau didžia- 
vosi, kad pavyko ledi Melburn šokiruoti: 

„Šiaip ar taip, tai dorybinga moteris, — rašė jis ironiš- 
kai, — nes yra dalykų, nuo kurių ji susilaiko." Baironas betgi 
paklausė ir Sicilijos atsisakė. „Brangioji ledi Melburn, netu- 
riu ką atsakyti į jūsų mielą laišką; be jūsų, niekas kitas ne- 
užsikrautų vargo duoti man tokį patarimą; be manęs, niekas 
kitas nestatytų savęs į padėtį, reikalaujančią to patarimo pra- 
šyti. Aš tebesu Londone, vadinasi, jūsų nuomonė paveikė 
taip, kaip jūs ir tikėjotės." 


Baironas tikrai gyveno Londone, ištuštėjusiame rugpjūčio 
mėnesį, dviese su Augusta ir buvo labai laimingas. 

„Ką jūs veikiat? Mes tik galim pasakyt, jog nieko nevei- 
kiam. Miestas tuščias, bet juo geriau; dabar, kai nėra žmonių, 
tai nuostabi vietelė; aš nieko nekalbu, nieko neveikiu, nicko 
netrokštu." 


Tai buvo nerūpestinga meilės laimė. 

Pavasarį, dar prieš tą ryšį, Baironas išleido „Giaūrą“, Rytų 
apysaką, vienintelį kūrinį po „Čaild Haroldo". Pirmas „Giaū- 
ro“ variantas buvo gana vidutiniška poema, Atėnų prisimini- 
mas, pasakojimas apie vieną moterį, kurią turkai norėjo įmes- 
ti į jūrą už neištikimybę vyrui. Rudenį, per keletą dienų, Bai- 
ronas vienu prisėdimu prikūrė dar penkis šimtus eilučių. 

Ji man vienatinė — Leila! 

Ji mano džiaugsmas, ji — kančia 
Ir rojaus soduose, ir čia. 
Prisiekiu — jai nėra lygių, 

O jeigu tokią pat regiu, 

Man staigiai pakužda širdis, 
Jog tai ne ji, tik atspindys. 
Prisiekiu nuodėme, skausmu, 
Mirtim, akluoju likimu: 

Ji buvo man viena skirta. 

Ši beprotybė man — šventa. ' 


*Vertė Tomas Venclova 


174 


Tačiau Baironas žinojo, kad šitoji beprotybė negali ilgai 
tęstis. Ledi Melburn, šįsyk tikrai nerami, įsitikinusi, jog Bai- 
ronas žengia į pražūtį ir traukia seserį, maldaute maldavo 
nutraukti tuos santykius. Jis neturėjo drąsos. Augusta pralei- 
do su juo visą rugpjūtį. Kai rugsėjo pradžioje išvažiavo, buvo 
nėščia. 


XIX 
Artimiausia lakta 


Mano širdis tūpia ant artimiausios laktos. 
Baironas 


Korespondencijoje su ledi Melburn Baironas savo herojes 
žymėdavo raidėmis. Karolina buvo K., Anabela — jūsų A., 
Augusta — mano A., o kartais, kai reikėdavo laikyti didesnę 
paslaptį, tik kryžiukas. Incestui įvykus, vienintelis ledi Mel- 
burn troškimas — sulaukti šią pavojingą abėcėlę atperkančio 
laiško. Bet argi tai buvo įmanoma? 


Baironas ledi Melburn: „Aš stengiausi kaip išgalėdamas 
įveikti savyje velnią, bet iš to beveik nieko neišėjo, nes anks- 
tesnis būdas, retai kada mane nuvylęs, šiuo atveju nepa- 
gelbėjo. Aš turiu omeny savo jausmų nukreipimą į kitą... Man 
ką tik buvo pasitaikiusi puiki proga ir teikianti vilčių. Aš 
buvau kupinas gerų norų, tačiau suvokimas, jog tai pareika- 
laus iš manęs pastangų, viską sugadino, ir štai aš vėl — tas, 
kurį jūs žinote. Bet niekada jums nedemonstravęs savo min- 
čių verkšlendamas, nedarysiu to nė šiandien." 


Vos tik Augusta išvyko, Baironą pakvietė į savo dvarą 

Džeimsas Vederbernas Vebsteris, niekvertis žmogėnas plau- 
šiniais plaukais, pažįstamas iš Kembridžo laikų, su kuriuo 
vėliau susitiko Atėnuose. Vebsteris buvo pagyrų puodas, ple- 
pys, be jokio takto, tačiau Baironas, turįs gyvą komiškumo 
jausmą, atlaidžiai žiūrėjo į tos padermės galvijus. Kai Vebs- 
teris vedė jauną ledi Fransisą Ansli — tai buvo pernai, — jis 
paprašė Baironą į kūmus savo pirmagimiui. Čaild Haroldui 
prašymas patiko. „Jei gims berniukas", — parašė Vebsteris. 
„O kodėl ne, jei mergaitė?" — atsakė įsižeidęs Baironas. 
Gimė berniukas. 

Ledi Fransisa buvo dailutė, bet atrodė silpnos sveikatos. 
Baironas, žiūrėdamas į jos išblyškusį veidą ir karščiu degan- 
čias akis, sau vienas pagalvodavo, ar ji gyvens. Jos sesuo ledi 
Ketrina Ansli buvo tokia pat silpna. Abidvi — šviesiaplau- 
kės, liūdnų akių su ilgomis lenktomis blakstienomis, mėlynais 
poakiais. Vebsteris, linksmų plaučių žaliūkas, atrodė netinkąs 
tokioms anemiškoms gracijoms. Per pietus jo šiurkštūs juo- 
kai dažnai nepatikdavo žmonai ir svainei, ir jiedvi nejučiom 
išsiduodavo kokiu nors vos pastebimu nekantriu judesiu. 
Baironas, tylus ir širdy patenkintas, nepraleido nė vieno jųd- 
viejų atodūsio, taip mielo mėgėjo ausiai. Pavalgę vyrai, 
būdavo, licka vieni prie butelio vyno. Baironas ima girti ledi 
Fransisą, 0 Vebsteris džiaugsmu švyti. Jis labai didžiavosi 
savo žmona ir buvo labai pavydus. Tačiau lordas Baironas 
pradėjo pažinti šeimos vyrų padermės papročius bei keisty- 
bes ir geriau nei kas kitas mokėjo žvėrį prisijaukinti. Pcr 
visus pietus skrupulingiausiai vengdamas rodyti dėmesį 
šeimininko žmonai, savo abejingumu darydavosi kone 
nemandagus. Vebsteriui pasirodė labai taktiškas tasai Don 
Žuanas, apic kurį buvo taip blogai šnekama, o Baironas iš 
tiesų buvo apatiškas, nusiteikęs geraširdiškai ir neturėjo nė 
mažiausio noro kankinti vyrą. 

Bet tasai pats pakišo gerą progą paprašęs Baironą vėl jį 
pakviesti į Niūstedą, kur praėjusį mėnesį, trumpai viešėda- 
mas, spėjo įsižiūrėti vieną prielankią abatijos nimfą. Vakare 
Baironas parašė ledi Melburn: 

„Jei aš turččiau blogų ketinimų, galėčiau puikiausiai 
viską pakreipti savo naudai; bet pasidariau toks dorybin- 
gas arba toks tinginys, jog praleisiu net tokią malonią 
progą... Kuo rimčiausiu veidu Vebsteris pasisiūlė važiuoti 
su manim į Niūstedą, 0 aš jam su tokiu pat atvirumu pasa- 
kiau, jog ten gali važiuoti vienas, kada tik nori, aš čia liksiu 
žiūrėt jo namų, — pasiūlymas, mano galva, puikus, bet jam 
kažkodėl! itin nepatiko. Norėdamas mane nuraminti, jis iš- 
garbino savo žmonos dorybes ir baigdamas pridūrė, kad 
dvasinėmis ir fizinėmis savybėmis ji labai panaši į Kristų! 
Man regis, palyginimas su švenčiausiąja Mergele būtų buvęs 
kur kas tinkamesnis." 


Kai rytojaus dieną Baironas rengėsi palikti Aston Holą, 
Vebsteris karštai prašč jį vėl atvažiuoti. Žmona tylėdama 
žiūrėjo į jį ilgesingomis akimis. Ar Baironas bevažiuos? 


„Dabar jis nebeturės kam pavyduliauti, nebent vikarui ar 
mažordomui — ir aš nėmaž nenoriu aukotis. Aš gerai nenutuo- 
kiu, ko reikia šių dvarų poniai... Šiaip ar taip, laukia puolimo 
ir, rodos, pasirengusi šauniai jį atremti; paleistuvio reputacija 
pirma manęs čia atskriejo, ir mano rami, abejinga laikysena, 
kai paskutinįsyk čia viešėjau, ją taip stebino, jog ji, ko gero, 
save ėmė laikyti baidykle, 0 mane — aklu ar dar blogiau..." 


"Toks pagirtinas susilaikymas bent jau turėjo užtikrinti 
Baironui ramią viešnagę. Bet žmonės nemato realių veiksmų. 
Vietoj tikro asmens jie regi fiktyvų legendos sukurtą perso- 
nažą. Jei Don Žuanas vengia Žiūrėti į moterį, jam primeta 
juodžiausius kėslus. Vieną kartą vargšas Baironas norėjo 
pagailčti draugiškos šeimos ramybės, silpnutės motcrs svei- 
katos — vyras kaipmat pasidarė nervingas, irzlus, ėmė įtarinėti, 
kad po tuo abejingumu slypi baisūs planai. 


Baironas ledi Melburn: „Vebsteris darosi nebepakcnčia- 
mas. Širsta ant mano itališkų knygų (Dantės ir Alfjerio) ir 

prašo jų nerodyti žmonai, nes — po šimts! — šitoji kalba gali 
pridaryti be galo daug žalos!!! Paklausiu, kaip gyvuoja Sten- 
hopai, mūsų bendri draugai, o jis man: „Prašom pasakyti, ar 
jūs irgi šitaip kitų klausiate, kaip gyvuoja mano žmona?“ 
Taigi matote, kad mano Dorybė turi būti pati sau atpildas — 
nes niekada nei žodžiais, nei veiksmais nereiškiau domėji- 
mosi jo moterimi... Ji graži, bet nieko nepaprasta, per daug 
liesa ir nelabai judri, tačiau gero būdo ir kažkaip įdomiai 
moka laikytis; dievaži aš negalvočiau nei apie ją, nei apie ką 
kitą, jei mane paliktų ramybėje su savo mintimis, nes neturiu 
nei kantrybės, nei per didelio savim pasitikėjimo, kad ženg- 
čiau žingsnį nežinodamas, ar būsiu sutiktas pusiaukelėje." 


Baironas, neturįs nė krislo didybės, iš tiesų niekada nežen- 
gė žingsnio nežinodamas, ar bus sutiktas. „Aš galiu tvirtin- 
ti, — sakė jis visiškai teisingai, — jog nesu suviliojęs nė vie- 
nos moters." Jis pats apstulbęs žiūrėjo iš šalies į savo pasi- 
sekimus tick meilėje, tiek literatūroje. Neatsistebėjo, kaip 
lengva laimėt moterį, ir širdies gilumoje tai laikė skandalin- 
gu dalyku. Nuo pat pirmos dienos Aston Hole jis manė, kad 
ši jauna, rami, šviesiaplaukė moteris, atsainiai žvelgianti į jį 
iš po ilgų blakstienų, nėmaž juo nesidomi. Bet, kaip daugelis 
Elvyrų, ledi Fransisa buvo pasirengusi nueiti truputėlį dau- 
giau nei pusę kelio. Ji taip viską parikiavo, jog liko dviese su 
Baironu biliardinėje. 


„Iki tol mudviejų santykiai buvo draugiški; pamenu, sykį ji 
mane keistai paklausė: „Kaip moteris, kuriai patinka vyriš- 
kis, gali duoti jam tai suprasti, jei jis, atrodo, to nepastebi?“ 
Aš taip pat atkreipiau dėmesį, kad mudu lošiame neskaičiuo- 
dami; tai leido man spėti, jog tariamoji mudviejų pramoga 
tiek man, tiek mano partnerei rūpi kuo mažiausiai. Paten- 
kintas savo laimėjimu, bet trokšdamas daugiau, aš, pasitelkęs 
plunksną ir popierių, darau lengvabūdišką demaršą gana 
švelnia ir ne taip jau prastai parašyta proza... Tai, žinoma, ri- 
zikinga. Kaip jai perduoti? Kaip jinai priims? Priėmė labai 

gerai ir pasidėjo netoli širdies, kuriai ir buvo skirtas šis laiš- 
kas; tą pačią akimirką matau — į kambarį įeina tas, kuris 
šiuo metu turėtų būti Raudonojoje jūroje, jei Šėtonas turėtų 
bent kiek mandagumo. Ji nepameta nei galvos, nei raštelio... 
Mano laiškutis tarpte tarps, ir net daugiau (mane pertraukė 
marito , ir aš tai rašau sėdėdamas priešais jį, jis man atnešė 
savo politinį pamfletą, rankraštį, kad perskaityčiau tą kever- 
zonę ir pagirčiau, aš tik pagirsiu; O, jis išėjo!), susilaukė 
atsakymo, ir anaiptol ne tokio jau dviprasmiško, tik per daug 
prišnckėta apie dorybę ir prakilnią meilę, kuri ypač domina 
sielas, — to aš, menkas metafizikas, nė nepajėgiu suvokti; 
paprastai juk baigiama ir pradedama platonizmu, 0 mano 
prozelitei dar tik dvidešimt metų, spėsim prieiti ir prie tvirtų 
kūnų. Beje, tikiuosi, jog dvasinis periodas per ilgai neužsitęs, 
šiaip ar taip, reikia pabandyti. Prisimenu, mano paskutinėje 
istorijoje įvykių eiga buvo visiškai priešinga, mes, kaip pata- 
ria majoras O'Flehcrtis, „pirma surėmėm ginklus, paskui 
ėmėm aiškintis". Dabar padėtis tokia: daug abipusių pareiški- 
mų, gausu melancholijos, kurią, kad ir kaip aš apgailestauju, 
pirmas pastebėjo Mauras , ir tiek meilės įrodymų, kiek įma- 
noma šiuo metu, šioje vietoje ir šiomis aplinkybėmis... 
Labanakt, cinu vėl į biliardinę." 


Taigi atvažiavęs čionai su širdim, pilna karštų jausmų kitai 
moteriai, Baironas vieną nuostabią dieną pasijunta įsitraukęs 
į netikėčiausią istoriją (ir kas itin svarbu), į platonišką. Nors 
esanti minkštos širdies, pasakė jam ledi Fransisa, jis niekada 
negaus kito jos minkštaširdiškumo įrodymo, kaip tik šį prisi- 
pažinimą. Baironas atsakė, jog visas priklauso jai, priima 
keliamas sąlygas ir niekada nedarys prieš jos valią nė mecn- 
kiausio mčginimo ją nuvilioti toliau duoto žodžio... Visas 
priklauso jai? Ar tai galėjo būti nuoširdu? Negi taip greit pa- 
miršo Augustą? Jis pats tuo stebėjosi. Bet taip iš tiesų buvo, 


* Vyras (it. ). 
**Užuomina apie Šekspyro Otelą.(Vert. past.) 

kas kas, o jis save gerai pcrmatė. Ši jaunutė gležna moteris, 
beveik mergaitė, jaudino Baironą. Skaisčios širdies — pažino 
vienintelį vyrą, šitą storžievį marito, — ji pažadino temą, 
tebeturinčią galios jo sielai, Merės Čavort temą. „Micla lyg 
apraudotos meilės aidas." Jis kažkada parašė šias eiles. Kapai, 
kuriuos jam taip patikdavo lankyti, tie jo mylimų Žmonių 
kapai, buvo itin brangūs širdžiai. Iš prigimties sentimenta- 
lus, tik užsidėjęs paniekos kaukę, jis taip ir neišsigydė nuo 
vilties; kęste nekentė veidmainingos nekaltybės, kuri bėga 
norėdama, kad ją vytųsi, tačiau gerbė švelnius jausmus, kai 
įtikėdavo jų nuoširdumu. Drovus veidas, tylėjimas, išblyški- 
mas jį veikė kur kas stipriau negu Karolinos Lem aistringos 
frazės. 

Baironas visada skaitydavosi su faktais. Faktas, kad pirmą- 
kart po keleto mėnesių kita moteris jį sudomino taip kaip 
anksčiau Augusta. Savo Patikėtinei parašė: 


„Vakarykštė dicna pakcitė mano mintis, mano troškimus, 
mano lūkesčius, pakeitė mane visą, 0 jums suteikė dar vieną 
mano minkštumo įrodymą... Dėl tam tikrų priežasčių, manau, 
nebus nemalonu išgirsti, kad aš visiškai nebe toks, koks 
buvau... Jūs turėtumėt pripažinti, jog geriau bet kas, ncgu ta 
paskutinė istorija, o aš negaliu apsieiti be kokio nors mcilės 
objekto. Jūs juoksitės iš amžino mano nepastovumo, bct 
prisiminkite aplinkybes, nutraukusias mano paskutinį roma- 
ną, ir sutiksite, jog tai įvyko nc dėl mano užgaidos." 


*XkX* 


Vebsteris pasiskolino iš Bairono tūkstantį svarų sterlingų 
norėdamas suvilioti vieną parsiduodančią grafienę. Baironas 
dukart pasirodė taurus žmogus: paskolino tūkstantį ir nepa- 
sinaudojo tuo ginklu ledi Fransisai užkariauti. Dar niekada 
jis taip nebuvo gyvenęs. Jauna išblyškusi moteris ilgomis 
blakstienomis, būdavo, ateina, sėdasi šalia ir, netardama nė 
žodžio, Žiūri į jį aistringu žvilgsniu. Baironas irgi tyli. Ne ką 
išraiškingesni ir jųdviejų gestai: rankos paspaudimas, vic- 

nas kitas bučinys. Naktį nei jis, nei ji nemiega, rašo vienas 
kitam begalinius laiškus. Rytą abu atrodo it vaiduokliai. Ji 
perduoda Baironui savo ilgus laiškus knygoje, gaidose, Žiū- 
rėdama į akis savo vyrui švelniai ir svajingai. 

Bairono jausmai buvo gana painūs. Jį vis labiau ir labiau 
kerėjo šis nekaltas sentimentalumas. Fransisa paprašė atmi- 
nimui garbanos, jis nusikirpo ją ir jai padovanojo. O Karolinai 
Lem šitokią auką laikė per didele ir įteikė savo liokajaus 
garbaną. Ir skaniai iš to pasijuokė. Bet iškrėsti tokį pokštą 
gležnajai ledi Fransisai būtų buvę begėdiškai šlykštu. 

Prie ko visa tai prives? Prie dvikovos? Pagrobimo? Jis būtų 
ryžęsis ir tam, ir tam. Įsitraukęs į žaidimą, norėjo suvaidint 
vaidmenį iki galo. Beje, ar tai buvo vien vaidmuo? Meilė at- 
eina bemylint. 


„Jei jam užeis noras perpjaut man gerklę, tegul pjauna. 
Aš, žinoma, nesipriešinsiu žmogui, kurį įžeidžiau. Jei pano- 
rės, kad pabūčiau taikiniu, neatsakysiu jam šito malonumo..." 
„Dešimt dienų... Jau dešimt dienų aš čia, ir kaip pasikeitė 
mano gyvenimas... Kodėl? Ji graži, labai graži, gerai išauklčta... 
Baisiai romantiška, labai karštų jausmų. "Temperamentas? 
Sunku pasakyt. Protinga. Rašo gražius laiškus, nors stilius 
pernelyg vokiškas... Balsas švelnus. Nepasakys kvailystės, bent 
jau draugijoje. En duo, aišku, kartais kvailiausiai susigraudina. 
Bet negi gali kitaip būti tarp dviejų jaunų platonikų?" 


Platoniška meilė savotiškai žavi. Tokie menkniekiai kaip 
vieno kitam perduota gėlė, pašnabždėtos eilės pasidaro bran- 
gūs. Rankos spustelėjimas, atodūsis, plačiau, negu reikia, 
išskėstos suknelės prisilietimas — kick tai suteikia begalinio 
džiaugsmo. Lengvumas nuvertina mcilę kaip asignata — mo- 
netą. Ši pastoralė nusivylėliui Baironui nuobodžio neįvarė. 
Nedidelio šcimyninio karo pavojai, grakšti, jautri sąjunginin- 
kė, — viskas jį čia domino ir laikė. 

Tačiau Don Žuanas buvo ne iš tų amžinų platonikų. Jo 
temperamentas gal ir būtų atlaikęs, tačiau išdidumas jam ne- 

būtų leidęs šito toleruoti: Negi taip ir paliksi šį nuotykį nc- 
primušęs savo antspaudo. Nors dėl ledi Melburn reikia nurėkšt 
pergalę. Bct Aston Holas iš visų Anglijos pilių mažiausiai 
tiko šiam reikalui. Čia džiaugeis nutaikęs progą trumpam 
susitikt, pakštelėt į skruostą. Liko dar naktis, bet dėl kam- 
barių padėties reikėjo atsisakyti naktinių vizitų. 

Seniai kalbėta, kad Aston Holo ketvertui būtų gerai nuva- 
žiuot dvicm trim dienom į Niūstedą. Baironas, moterų 
palaikomas, vėl iškėlė šį pamirštą planą. Vebsteris nepriešta- 
ravo. Garsioji nimfa jį tebetraukė. 

Niūstede Baironas jautėsi savo aplinkoje. Abatijos presti- 
žas prisidėjo prie jo paties prestižo. Aprodė svečiams savo 
gotikinį vienuolyną, savo ežerą, Vienuolių alėją, žavų fon- 
taną vidiniame kieme. Sužavėtos ledi Fransisos akyse išlenkė 
kaukolinę taurę vyno. Nusivedė ją į parką, kur elniai ir danic- 
liai juodu lydėjo po didžiuliais ąžuolais. Baironas jautė, kad 
jos širdis kupina pagarbos ir nuolankumo jam. Namuose, kur 
pažinojo kiekvieną kertelę, lengva pasimatyt naktį. Vidur- 
naktį nekalti mylimieji susitiko vienu du, toli nuo kitų. 


„Diena, kada mudu likome visiškai vieni, buvo kone lecmtin- 
ga — dar viena tokia pergalė, ir mudu su Pyru žuvę. Pricita ligi 
to: „Aš jūsų valioje. Prisipažįstu. Aš atsiduodu jums. Aš nesu 
šalia, kaip gal kitiems atrodo, tik žinau, jog nepakelsiu minčių, 
kurios po to apniks. Nemanykite, kad tai vien žodžiai. Aš 
sakau jums teisybę — O dabar clkitės, kaip norite." Ar aš 
gerai padariau, ar nc? Aš jos pagailėjau. Visa jos laikysena 
buvo kažkokia ypatinga — kažkoks romus ryžtas — nc vai- 
dinimas — netgi ne kova; žodžiu, buvo kažkas tokio, kas mane 
įtikino, jog ji kalba rimtai. Tai nebuvo paprastas „ne“, girdėtas 
keliasdešimt sykių ir ištartas vis su ta pačia intonacija, bet 
tonas ir visa išvaizda... Bet tai iš manęs pareikalavo didelės 
aukos — antra valanda ryto — nė gyvos dvasios — Vel- 
nias, šnabždantis, kad visa tai tauškalai... Ir vis dėlto aš 
nežinau, ar šito gailėtis — ji atrodė tokia dėkinga už mano 
širdies gerumą, — bent iš to matyti, jog nevaidino įprastinio ir 
taip erzinančio tokiais atvejais laužymosi padorumo dėlci. 

Jūs klausiatc, ar aš pasirengęs eiti „iki galo“... Aš atsakau 
„taip“. Aš ją myliu." 


Keletą dienų jis grumte grūmėsi su savimi. Ji atsidavė jo 
nuožiūrai: „Verčiau tai, negu matyt jus nepatenkintą... — 
sakė. — Verčiau padarysiu, ką norite, kad tik nepamiltumėte 
kitos." Baironas jautėsi nuginkluotas. Matė, kokia ji silpna, 
kokia išbalus, kad tuoj ims ir pravirks. Ką daryti? 

Baironas jos pagailėjo ir nepalietė. „Ji labai bijojo Velnio, 
o aš nesu didelėje jo malonėje, kad tenkinčiau savo aistras 
vargšės moteriškės nelaimės sąskaita." Ar tai nebuvo klai- 
da? Ar kartais jo neapgavo jausmai, patys gerieji iš tų, 
kokius kada turėjo? Galima dalykas, ir ledi Melburn tikriau- 
siai būtų pasakiusi, kad jis nepažįsta moterų. Tiek to, jis ir 
nesickė jų pažinti. Pirmąsyk po daugel mctų buvo patcen- 
kintas savimi. Silpnumo akimirką drįso nusilcisti geram 
jausmui, kurį tuščiagarbiškumas liepė užgniaužti. Tas geras 
jausmas buvo jo atpildas. „Ir tai laimė, nes jokio kito nebuvo." 
Rytą mylimicji išsiskyrė. Baironas buvo labai susijaudinęs, 
ledi Fransisa — mįslinga. Na o Džeimsas Vederbernas Vebs- 
teris toms dviem savaitėms atminti padovanojo Baironui 
tabakinę su licpsningu užrašu. 


X 
Korsaras 


Sunku nematyti, ko ieško XIX amžius; vis didė- 
jantis stiprių pojūčių troškulys — štai jo 
tikrasis charakteris. 

Stendalis 


Velnias išties pernelyg daug meškerių metė sužvejoti sic- 
lai, kuri jam priklausė gal net prieš ateidama į šį pasaulį. 

Baironas norėjo bėgti nuo incesto, nukreipti savo jausmus į 
kitą, viskas klostėsi lyg ir sėkmingai, bet paskutinę akimir- 
ką per savo gerumą liko be nieko. Dieną naktį jis graužėsi. 
Graužėsi netekęs Augustos, graužėsi pagailėjęs Fransisos 
Vebster; tuščios svajonės apie tai, kas galėjo būti, tušti prie- 
tarai dėl to, kas buvo. „Poezija, — sakė jis, — tai vaizduotės 
lava, kuri išsiversdama praneša įvyksiant žemės drebėjimą." 
Tokiais momentais, kai žemė, rodos, tuoj ims drebėti, jis 
rašydavo momentais, kai žemė, rodos, tuoj ims drebėti, jis 
rašydavo lengvai, eilės liete liedavosi. Nuo vasaros puose- 
lėjo širdy naują Rytų apysaką „Abido sužadėtinė"... Zuleika 
mylėjo savo brolį Selimą... Incesto istorija — neatsargi 
tema, bet jis negalėjo uždrausti savo genijui klaidžioti ap- 
link tokius siužetus. Grįžęs į Londoną, per keturias naktis 
sukūrė šią tūkstančio dviejų šimtų eilučių poemą norėda- 
mas apmalšinti suaudrintą protą. Jis čia sudėjo į vieną du jį 
persekiojančius paveikslus — Augustos ir ledi Fransisos. 

„Jeigu tuo metu nieko nebūčiau daręs, būčiau išėjęs iš 
proto begrauždamas savo paties širdį, — karti dieta." 

Išleisti poemą apie incestą buvo pavojinga, o prisipažinti, 
Jog ši pocma siejasi su jo gyvenimu — dar pavojingiau. Ta- 
čiau Baironas rašė Goltui : „„.. pirmą dalį... ėmiau iš gyvenimo" 
ir ledi Melburn: „Greit išeis mano nauja turkiška apysaka... 
Dėl tani tikrų priežasčių ji jus sudomins labiau nei kitus... Aš 
noriu sužinoti, ar jūs galvojat, kad mano kūriniai — tai aš 
pats, ar ne?“ Kam šitie prisipažinimai? Kodėl nepatylėt?.. 
Kodėl? Ar jis galėjo kitaip pasielgti? Jis toli gražu ne Augus- 
ta, kad savaime užmirštų ką padaręs. Jis gromuliavo ir 
gromuliavo savo klaidas, savo mintis. 


„Aš imu knygas ir metu. Pradėjau komediją ir sudeginau, 
nes siužetas vėl sugrąžino į tikrovę, romaną — dėl tos pačios 
priežasties. Rašydamas cilėmis, galiu laikytis truputėlį toliau 


*GOLTAS DŽONAS (1779—1839) — škotų rašytojas. Susipažino su 
Baironu 1809 m. Gibraltare. Kelionę su Baironu iš Gibraltaro į Maltą pa- 
vaizdavo knygoje „Lordo Bairono gyvenimas" (1830). (Vert. past.) 

nuo faktų, bet šitoji mintis eina kiaurai per viską... taip, kiau- 
rai per viską." 


Grįžęs iš Vebsterių, Baironas, kad širdis palengvėtų, 
ėmėsi dienoraščio, ir visa aprėpiantis, nuostabus Bairono 
proto kontaktas su realybe, aštri rakursų poezija darė šį die- 
noraštį šedevru. Čia jis kiekvienoj eilutėj realizavo tai, kas 
„Čaild Harolde" buvo tik atskirų strofų stebuklas: užgricbė 
save visą. Buvo kaltas jo egotizmas, „jo prakeiktas egotiz- 
mas“, kad minčių sąrėmiai ir popieriuje tebevyko taip pat 
smarkiai ir tikroviškai kaip galvoje. Jo gyvenimas — tai ilgas 
Bairono dialogas su Baironu. Vakare, užversdamas dienoraš- 
tį, Baironas parašydavo Baironui: „Dabar aš Žiovauju, na, 
labanakt, Baironai". Jis žymėjo ir išorinius įvykius, bet taip, 
kaip žymėtų sargas, žvelgiąs nuo uolos viršūnės: išdidžiai ir 
abejingai maišė tigrą ir dramblį, matytus žvėryne, su Šekspy- 
ro Kleopatra, kuri stebino jį „kaip moteriškosios lyties 
reziumė — mylinti, gyva, liūdna, švelni, kliautinga, nuolanki, 
išdidi, graži, velnienė! — ir koketė iki galo tiek su angim, 
tiek su Antonijum". 

Joks dokumentas geriau neatskleidė Bairono sielos neju- 
domybės. Praėjus penkiolikai metų, jis tebemeditavo apie 
savo meilę mažytei Merei Daf: 


„Man būtų skaudu dabar ją išvysti; tikrovė, kad ir kokia 
graži, sunaikintų ar bent jau aptemdytų žaviosios Peri bruo- 
žus, kokie buvo ir tebegyvena mano vaizduotėje." 


Pažiūrėti jis linksmai leido laiką: vakarieniaudavo su 
Mūru, Šeridanu, boksuodavosi su Džeksonu; bėgdavo nuo 
įkyrėjusios ponios de Stal. Bet vidinius aistrų požymius sun- 
ku įžvelgti. Jis kentėjo... Incesto mintis ėjo kiaurai per vis- 
ką... Kaip užmiršt?.. Imtis veiklos?.. Gal tai ir išgelbėtų. Jis 
visada manė esąs sutvertas veiklai, O ne poezijai. 


„Kas gi rašytų, jei galėtų ko nors geriau imtis? Veiksmas — 
veiksmas — veiksmas, — sako Demostenas. — Veiksmai — 

veiksmai, — sakau aš savo ruožtu, — 0 ne rašymas — ir ypač 
ne eilių rašymas..." 


Žiovaudamas it didžiulis žvėris už Pasaulio grotų, jis iš 
kvies- tinių pietų, būdavo, važiuoja į balių ir galvoja apie ty- 
liuosius Rytus. 


„Ko man čia likti? Nei aš esu, nei kada nors buvau, nei su- 
gebėsiu pasidaryt populiarus... Aukštuomenės palankumo ne- 
įgijau, savo malonių ji man pažėrė vien todėl, kad toks ūpas 
užėjo. Čia gyvenimo nėr, ten visada turėjau ką veikti, bent 
judėjau... Pačdė man širdį toks moliusko gyvaliojimas, ir aš 
nekenčiu civilizacijos." 


xkxX 


Pirmoji buvo išvaryta ledi Fransisos dvasia. Savo laiškais, ku- 
riuose per daug liejo jausmus ir šnekėjo apie sielas — karo- 
liniškas stilius, — įkyrėjo Baironui. „Norint likti prie bend- 
raties mylėti, nereikia stebėtis, jei tas žodis galiausiai išas- 
menuojamas su kita." „Kaip jūs greit užmirštat!" — rašė jam 
ledi Melburn. 


„Bet vardan švento Pranciškaus ir jo ledinės mergelės“, 
vardan Pigmaliono ir jo statulos — ką gi aš užmiršau? Keletą 
bučinių, kurie nei jai atnešė daug žalos, nei man daug laimės." 


Vebster epizodas — šiaip nereikšmingas nuotykis — su- 
tvirtino Bairono teoriją apie moteris. Be abejonės, ledi Fran- 
sisa susiras drąsesnį meilužį. „Neįtikima, kad ji galėtų mylėti 
vyriškį, neparodžiusi ryžto kaip aš." 

Kai, ncbesaugomas kito jausmo, Baironas vėl linko prie Au- 
gustos, atėjo netikėtas laiškas. Iš Anslio Rytmetinės Žvaigž- 
dės, iš jo M. A. Č., „my old love of loves". Trumputis raštelis: 


*Pasak legendos, šv. Pranciškus krisdavo į sniegą („į ledinės mergelės 
glėbį") norėdamas sutramdyti savo aistras. (Vert. past.) 


186 


„Mano brangusis lorde, jei būsite Notingamšyre, užsukit 
manęs aplankyti į Edvoltoną; ten rasit /abai seną ir labai 
jums atsidavusią bičiulę, kuri karštai trokšta jus matyti. 
Jūsų MERĖ." 


Nuo tų kelių eilučių atgijo kerinti praeities gėla. Bairo- 
nas žinojo, kad jinai nelaiminga. Džekas Mastersas jai buvo 
nekoks vyras. Anot fermerių, tokį poną jie ant rankų nešiotų, 
jei taip nelįstų prie jų dukterų. Medžioklių amazonės dalijosi 
jo širdį su kaimietėmis. Liūdesio prislėgta, pažeminta žmona 
paliko Anslį ir apsigyveno su drauge trobelėje netoli Niūste- 
do. Baironui gaila pasidarydavo pagalvojus apie savo Merę, 
taip Žiauriai gyvenimo nuskriaustą. Jai, turtingai lepūnėlei 
įpėdinei, kurią be galo mylėjo motina, visas dvaras ir jis, Bai- 
ronas, turėjo būti labai sunku. 

Ar verta atsiliept? Baironui dabar buvo aišku, kad jinai ne 
dieviška būtybė, kaip manė anuomet, jaunystėje, bet juodu 
siejo tick prisiminimų. Vėl išvys jos šypseną?.. Jis intuityviai 
suvokė, jog tikroji Merė Čavort — tai ta, kuri gyvena jo vaiz- 
duotėje. Ko nori kita? Ar pamils jį? Kažin, nes garsėjo savo 
dorybingumu. Beje, kitame laiške sakėsi norinti „laikyti jį my- 
limu broliu“ ir pridūrusi: „Vargu ar beatpažinsit, kad aš ta 
pati linksma mergaitė, kurią kažkada pažinojot. Aš tokia sulysu- 
si, išbalusi ir liūdna. Jūs matėt daug pasaulio, aš labai mažai, 
bet ir tuo trupučiu esu pasišlykštėjusi; spręsdama pagal savo 
širdį, maniau, kad žmonės yra geresni". Liūdnas, švelnus 
laiško tonas negalėjo jo nesujaudint. „Jūs matėt daug pasau- 
lio, aš labai mažai..." Bet ką jis galėjo jai padaryti? Nuvažiuot 
į kaimą ir pradėt „varganą draugystę"? Kuriems galams? 

Ir vis dėlto jis vos nesusigundė, kaip visada, kai moteris ženg- 
davo jam priešais nors mažą žingsnelį. Širdis, įpratusi tūpt ant 
artimiausios laktos, jau skleidė sparnus. Ar Merė bus jo? Kažin. 
Gyveno su „brangia drauge“, tikriausiai su baisiu drakonu, 
dorybės sargu. Savo laiškuose Merė vis užsimindavo apie siau- 
bingą Bairono reputaciją. Taip, bet ėmė ir parašė, nors ir žinojo 
apie jo siaubingą reputaciją. Ar tai ne prisipažinimas? Ar ji, 

kaip ledi Fransisa, kaip visos kitos, bėgo tikėdamasi, kad ją 
vysis? Ar jis neatkris į seną ligą, jei leisis į tą žaidimą? Ledi 
Melburn, kurios patarimo prašė, pareiškė nieko nesusigau- 
danti: 


„Jūs nesitikėkit, kad aš suprasčiau ir išnarpliočiau, kas ten 
yra tarp visų skirtingų Damų, apie kurias man šnekate. Jums, 
prie to pripratusiam, turėtų būti aiškiau." 

Aiškiau? Ne, jam pačiam nebuvo aišku. Jis buvo silpnas. 
Vos tik ledi Fransisa baigė išdilt iš galvos, visas jo mintis vėl 
užvaldė Augusta. Aston Hole jis ją buvo beveik užmiršęs. 
Rašė jai taip retai, jog jinai manė, kad ant jos pyksta. Tačiau 
lapkričio mėnesį Baironas jai pasiuntė savo portretą. Iš Au- 
gustos, kuri bijojo būti mylima ir bijojo būti nebemylima, 
gavo pakctėlį su jos garbana ir rašteliu prancūziškai: 


Dakytis visais jūsų jausmais, 
į viską žiūrėti jūsų akimis, 
elgtis pagal jūsų patarimus, 
gyventi tik dėl jūsų — 

tokie yra mano norai, 

mano planai ir vienintelė 
mano laimė. 


Po savo garbana pasirašė: 
AUGUSTA 
Baironas pridėjo: 


Čia plaukai tos, 
kurią užvis labiausiai 
mylėjau. 


Jis ncbeįstengė grumtis su savimi. 
„Jau kick laiko mano širdis pavergta jausmo, prie kurio 
yra prisimaišę kažkas baisaus, ir dėl to visi kiti jausmai atro- 


do itin prėski. Trumpai tariant, jo poveikis panašus į tą, kurį 
patyrė Mitridatas, tolydžio įpratęs vartot stipriausius nuo- 

dus; kai paskui jis kitais nuodais norėjo nutraukt savo kan- 
čias ir gyvenimą, jie pasirodė esą neveiksmingi." 


k 


Baironas dailino naująją poemą „Korsaras“, „parašytą 
con amore , Kur daug kas imta iš gyvenimo". Epigrafui panau- 
dojo Taso „Išvaduotosios Jeruzalės" eilutę: I suoi pensieri in 
lui dormir non ponno (Bet užmigdyt savų minčių negali). 
Nors pocma parašyta „iš gyvenimo", Konradas-Korsaras — ne 
Baironas; bet tai baironiško tipo herojus, toks, kokį Bairo- 
nas aprašė dar 1811 metų spalį Hodžsonui, kokį jau 
pavaizdavo „Giaūre“ — nuožmus, vienišas, keistas, varomas 
vidinio fatalizmo, uraganu praūžęs per pasaulį „it samumas". 
Niekas nežino, iš kur jis atsirado ir kur eina. Jį gaubia pa- 
slaptis. Jo pracity visada slypi nusikaltimas, kuris mums 
nebus atskleistas. „Jam nėra nei pasigailėjimo, nei atgailos; 
neišdildomo neišdildysi, ramybę jis ras Lik kape. Daž- 
niausiai tai atskalūnas ar ateistas; jis trokšta ne rojaus, 0 
atilsio. Norėdamas nukreipti mintis nuo savęs, puola į veik- 
lą, į kovą; korsaras ar plėšikas, jis skelbia karą visuomenci,; 
vaikosi stiprių emocijų. Mirties nepaisydamas, žūtbūt nori 
atsikratyti gyvenimo nuobodybės." 

Tarp Bairono ir baironiško herojaus būta panašumo: aukš- 
ta kilmė, švelni, mylinti širdis jaunystėje, nusivylimas, įniršis, 
neviltis. Skirtumas tas, kad baironiškas herojus išgyveno dra- 
mas, apic kurias Baironas tik svajojo. Konradas buvo veiksmo 
žmogus, piratų vadas; Baironas, nors ir apgailestaujantis 
savo apatiją, nicko neveikė. Konradas buvo stiprus, Bai- 
ronas — raišas; Konradas — saulės nurudintas, Baironas — 
išblyškęs. Pašaipus Konrado juokas „kėlė įsiūtį ir baimę"; 
Bairono juokas buvo linksmas ir žavus. Baironas turėjo vai- 
kiškumo, blaivaus proto, humoro. Pykčio pagautas, akimirką 
tapdavo Konradu, bet kasdieniniame gyvenime Baironas ir 


*Su meile (it. ). 

baironiškas herojus, sunkiai susišnekantys, buvo vienas kitam 
pavojingi. Žmonėms, kuriuos norėjo pavaizduoti stiprius, 
Baironas nejučiomis pridėdavo daug savo silpnumo; baironiš- 
kas herojus tapo nenatūralia teatrine figūra, kurią Baironas 
laikė savo pareiga mėgdžioti. Gindamas Konradą, gynė pals 
save: 


Piktybės įnagiu pavirto jis. 

Ne tuo keliu jį vedė prigimiis, 

Ir ne iš karto siela nerami 
Susikivirčijo su dangumi. 

Suluošinta, išmokus Nevilties, 
Baisingai nukamuota patirties, 

Ji nesutiko lenktis niekada — 
Trumpiau pasakius, buvo pasmerkia. 
Jis kaltino dorybę — ne draugus, 

Ne piktadarius, ne išdavikus; 
Nejįtarė, jog esama kitų, 

Ir meilės, ir tikėjimo vertų. 

Gėdingai šmeižiamas nuo jaunumės, 
Jis nekentė visos jų padermės . 


„Siela... suluošinta", — tai jis, naivus jaunuolis. Žmonės, O 
ypač moterys, padėjo jam išeiti Nusivylimo mokyklą. Nuo to 
laiko troško būti Korsaru, žmogum už įstatymo ribų, „pripa- 
žįstančiu nusikaltimą ir meilę“, savotišku riteriu, Žmonijos 
priešu, išskyrus vieną būtybę, nes Korsaras mylėjo moterį, 
kurią Baironas iš pradžių pavadino Frančeska ledi Fransisos 
garbei, paskui Medora. . 

Ne mažiau įdomios ir jo poemų herojės, švelnios, nerca- 
lios, — atspindys to gražiojo idealo, kurio Baironas ncbesitikėjo 
rast gyvenime. 


„Tikras pomėgių ieškotojas, — sakė jis, — neįsileidžia savo 
sielon šiurkščios tikrovės. Meilė atmeta, kas žemiška, materia- 


*Vertė Tomas Venclova 

lų — fizinę to malonumo pusę. Tik šydu apgaubtos, beveik 
visai užmirštos, net sau retai kada vadinamos tikruoju vardu 
tos mintys nekelia mums pasišlykštėjimo." 


Ledi Melburn mokinio filosofija — išties stulbinanti. Bet 
apie liepsningą meilę tik ir postringauja didieji pomėgių ieš- 
kotojai, nes įsitikino, kad grynas juslingumas nepajėgia 
nustelbti nuobodulio. Vien moterys lieka realistės meilėje, ir 
Konradas, kaip ir autorius, riteriškai mylėjo Medorą, savo 
vaizduotės Peri. 


xXk* 


Baironas, įteikęs Mariui „Korsaro“ rankraštį, sausio septy- 
niolikąją išvyko su seserim į Niūstedą. Šlaitai ir takeliai buvo 
užpustyti, ir abatija žiemos dangaus fone atrodė be galo graži. 
Iš pradžių jis ketino aplankyti Merę Čavort, gyvenančią ne- 
toliese. Bet ant kelio didžiausi gruodai, o Niūstede su Augusta 
taip miela. Visai nereikėjo, kaip su ledi Karolina, žerti sąmojus 
kiekvienam sakiny: 


„Mudu nickada nežiovaujam, dėl visko sutariam ir juokia- 
mės daugiau, nei derėtų šitokiame solidžiame name, be to, 
drovūs, kaip visi Baironai, dviese esamc daug linksmesni 
negu tarp kitų." 


Didžiulės skliautuotos menės skambčte skambėjo nuo 
juoko. Baironas mokė Augustą italų kalbos. Pasaulis ncbccg- 
zistavo, tik ledi Melburn iš tolo siuntinėjo perspėjimus: ar ne 
laikas Baironui su seserim grįžti į protą?.. Baironas, kaip vi- 
sada, gynė Augustą: 


„X — pati necgoistiškiausia būtybė žemėje. Jūs, aišku, 
nickada nepatikėsite, jog katras galėtume turėti kokį gerą 
jausmą. Aš dėl to nesiginčiju, kai kalbama apie mane, bet ji 
— jūs nežinote, kokia ji yra; dėl jos vienintelio suklydimo tik 

aš esu kaltas ir negaliu kuo kitu pasiteisint, kaip tik aistra, o 
tai ne pasiteisinimas... Atmetus tą vienintelę, baisią mudvie- 
jų klaidą, būdo ir gerumo atžvilgiu jai nėra lygių. Sutikite su 
manimi, kad ji iš tiesų /abai miela moteris, ir aš pasistengsiu 
kaip nors ją užmiršt. Jei manim netikite, pasiteiraukite tų, 
kurie geriau ją pažįsta. Aš sakau geriau, nes įsimylėjęs vyras 
yra aklas kaip pati meilė... Nieko kito ir nebuvo galima laukti 
žinant, koks buvo mano fizinis ir moralinis auklėjimas. Įdomu, 
kad nujautimas manęs neapgavo. Pamenu, vaikas būdamas, 
skaičiau „Romos istorijoje“ apie vienas vedybas — kai susitik- 
sim, papasakosiu — ir paklausiu motiną, kodėl man nevesti X." 


Pirmąkart Augusta gyveno su broliu po vienu stogu ir ne- 
galėjo nesistebėti pažinusi jį iš arčiau. Matė, kaip jis vakare 
pasideda pric lovos užtaisytus pistoletus; girdėjo jo pasako- 
jimus apie košmarus, tokius baisius, jog kartais šaukdavo 
Flečerį, kad tas su juo pabūtų, jį apramintų. Per miegus Bai- 
ronas, būdavo, taip kalena dantimis, jog prieš užmigdamas 
turi įsidėt į burną servetėlę, kad nesusikandžiotų liežuvio. 
O kai užeina nemiga, per vieną naktį išgeria iki dvylikos 
butelių gazuoto vandens, ir kartais jį kamuoja toks troškulys, 
jog, skubiai bedarydamas butelį, nudaužia kaklelį. Rytą išge- 
ria ncžmoniškas dozes magnezijos. Toks neprotingas režimas 
apsunkindavo virškinimą. Dėl kokio menknickio baisiausiai 
tūždavo. Augusta atpažino Ketrinos Gordon temperamentą 
ir sau viena pagalvodavo, kad, jei vestų, Žmonai nelengva 
būtų su juo gyventi. 

Sausio pabaigoje misis Ly, jau gerokai pastorėjusi, turėjo 
grįžti namo. 


x*k* 


Nuošalumoje su mylimu žmogum retai kas jaučiasi nelai- 
mingas. Trys savaitės, praleistos Niūstede, buvo linksma ir 
maloni intermedija. Kai tik Baironas atvažiavo į Londoną, 
vėl jį užklupo audra, ir iš visų pusių. Apie jo santykius su 

Augusta jau sklido kalbos mieste. „Jam buvo būdingas uni- 
kalus, pasakytume, nesantūrumas, kai šnekėdavo apie save, 
kas reikia ir ko nereikia, ir rodinėdavo kitų laiškus." Šimtams 
pažįstamų, ir neretai kvailiausiai pasirinktiems, atverdavo 
širdį. Karolina Lem liežuvavo. Itono koledže mokiniai, skaity- 
dami „Abido sužadėtinę", klausinėdavo misis Ly giminaitį, ar 
Zulcika nc jo teta. Ledi Holand salone pats Baironas neišty- 
lėdavo ir imdavo dėstyti kuo drąsiausias teorijas apie brolių ir 
seserų santykius. „Aš turiu moterį, kurią aistringai myliu, — 
sakydavo. — Ji laukia nuo manęs vaiko, jei gims mergaitė, pa- 
krikštysim Medora.“ Skirstydamiesi svečiai komentuodavo 
kraipydami galvas tuos pernelyg aiškius paradoksus. 

Garsinti nusikaltimą, anot ledi Melburn, nedovanotiną, 
žmonėms buvo juo smagiau, nes jautė Baironui didelę nea- 
pykantą. Lordų rūmuose jis laikėsi radikalo vigo pozicijos, 
kuri daug kam nepatiko. Jis niekada neslėpė savo Žžavėjimosi 
Napoleonu; nors sąjungininkai jau buvo užėmę Prancūziją, 
jis nesiliovė tikėjęs, kad jo Bonapartas, „tas romano hero- 
jus“, juos sumuš. Jį varė į neviltį mintis, „kad vėl grįžiame prie 
senos, kvailos ir įkyrėjusios sistemos — balansavimo sistemos 
Europoje, kuri iš esmės yra šiaudelių balansavimas ant kara- 
lių nosių". Jis reiškė tokias mintis viešai krašte, kuris kariavo 
su Prancūzija, kur jo talentas ir meilės istorijos jau buvo su- 
kėlę daug priešų. Londonas turėjo sukaupęs tiek apmaudo 
ant pocto, kuris drįso būti gražus, genialus, laisvai šnekėti, 
jog tercikėjo menkiausio smūgio neapykantos prisotintam 
tirpalui sukristalinti. 

Ta dingstis buvo aštuoneilė strofa, parašyta pračjusiais 
metais prieš princą regentą. Sklido kalbos, kad, kai princas 
regentas paliko savo draugus vigus, princesė apsiverkė, ir Bai- 
ronas jai adresavo anoniminį eilėraštį: 


Raudok, didžių karalių palikuone! 
Apverk Ir savo tėviškę, ir tėvą... 

Niekas į jį tada neatkreipė dėmesio, bet, „Korsąrą“ jau 
spausdinant, Baironas pareiškė norą įdėti tas aštuonias ceilu- 
tes ir tuo prisiimti autorystę. Maris protingai įspėjo Baironą, 
kad tai pavojinga. 


„Kas bus — tas, — atsakė jis. — Mano politinės pažiūros 
man yra tas pat kas jauna meilužė seniui: juo kvailesnės, juo 
man brangesnės." 

Tie du ketureiliai sukėlė spaudoje baisingą audrą. Ji plūs- 
te plūdo ne tiktai Bairono politinius įsitikinimus, bet ir jo 
būdą, jo kūrinius, netgi prikaišiojo luošumą. Kai kurie 
straipsniai buvo tokie smarkūs, jog draugai patarinėjo Bairo- 
nui šmeižikus patraukti tieson. Jis atsakė galįs nekęsti sau 
lygaus, bct kankinti auslindas, kad ir kaip jomis šlykštėtųsi, 
nejaučiąs jokio malonumo. 

Kaip visada, užsipuldinėjimai „iškėlė knygą į populiarumo 
aukštumas". Pačią pirmą dieną buvo parduota trylika tūks- 
tančių egzempliorių, — joks poezijos veikalas nepasiekė 
šitokio skaičiaus. Pasisekimą nulėmė ne vien skandalas: dau- 
gelis rado šioje keisto siužeto (kuris tada nieko nestebino) 
poemoje tiesioginį to amžiaus apreiškimą, atliepiantį jų troš- 
kimus. „Aukštas stilius, neapykanta viskam, kas menka ir 
žema, drąsa — visų dorybių šaltinis, — kuri nieko nepabūgs- 
ta ir eina iki galo, bekraščių tolių ir laisvės meilė ir šitas 
ritmas, į krantą dūžtančių bangų ritmas, skaitytojus be galo 
žavėjo." Neišvengiamame individo ir visuomenės konflikte 
poetai daugiau kaip šimtą metų palaikė visuomenės pusę 
prieš individą. Stiprių išgyvenimų nepatyrusiai kartai atrodė, 
kad toksai Konradas atstovauja vyro tipui su nežabotais ins- 
tinktais. „Bairono poveikis buvo unikalus. Jį skaitė visi. 
Vyrai ir moterys, niekada nesidomėję poezija, skaitė jo eiles; 
seni jūreiviai, krautuvininkai, tarnautojai, siuvėjai, modistės, 
kaip ir meno žinovai, atmintinai mokėjo ištisus poemos pus- 
lapius." Korsaras dar labiau negu „Čaild Haroldas" padarė 
Baironą visų maištininkų poetu, — visų tų, kurie Europoje 
buvo nusivylę politine ar jausmų laisve. 

xkx* 


Londonas. Vienatvė ordos vidury. Gyvenimo tuštybės pa- 
jautimas. 


„Nesuprantu, kam, po šimts, prireikė sukurt šitokį pasau- 
lį; kuriems galams leido, pavyzdžiui, dendžius — ir 
karalius — ir koledžo fe/lows — ir „tam tikro amžiaus" mo- 
teris — ir daugybę visokio amžiaus vyrų — ir, pirmiausia, 
mane!.. Ar yra kas nors anapus? Kas žino? Žino i kas ne- 
gali pasakyti. O kas sako, kad yra? Tas, kas nežino." 


Sausio dvidešimt antrąją jam suėjo dvidešimt šešeri metai, 
anot jo, „sprendžiant pagal širdį — šeši šimtai, o pagal blaivų 
protą — šešeri". Dvidešimt šešerių reikia būt šio to pasiekus. 
Kas jis buvo? Ką mylėjo? Nors jau nebebuvo sezono liūtas, 
bet vis dar gaudavo kvietimų, tik nieko nenorėjo matyti. 


„Hobhauzas sako, kad aš darausi /oup-garou — vienišium. 
Teisingai... Praėjusią savaitę daug skaičiau — vaikščiojau į 
teatrą — buvo vienas kitas užėjęs su vizitu — aš tai Žiovavau, 
tai dūsavau, nieko nerašiau, tik laiškus. Jei visada galėčiau 
skaityti, nickada nepasigesčiau draugijos. Ar jos gailau- 
ju? — hm! „Iš žmonių manęs nedžiugina nė vienas“, 0 iš 
moterų — viena, t. y., kai ji viena su manim... Moters artu- 
mas mane labai ramina, keistai veikia, net jei aš neįsimylėjęs, 
beje, nemoku to nė paaiškint, nes šiaip nesu itin palankios 
nuomonės apie šią lytį. Bet faktas, kad būnu ir pats sau ge- 
resnis, ir kiticms, kai netoliese yra moteris. Net misis Miul, 
mano tarnaitė — sena senutėlė ir visai suvytusi, — gali mane 
bet kada prajuokinti, tiesa, tai padaryt nesunku, kai aš „nusi- 
teikęs"... 


„Karalius Lyras“, „Hamletas“, „Makbetas“... Kas vakarą 
eidavo Žiūrėti ai A Mokėjo jį atmintinai. Gyveno juo. 
Labai dažnai rašydavo savo dienoraštį staigiu Danijos princo 
stiliumi. Tą 1814 metų žiemą ir pats gyvenimas buvo šeks- 

pyriškas. Artėjo Prancūzijos imperijos dramos atomazga. 
Hobhauzas, vakaricniaudamas sykį „Kokoso palmėje“ , 
pasiūlė lažintis iš pietų, kad sąjungininkai vasario pabaigoje 
bus Paryžiuje. Baironas, ištikimas savo herojui, susilažino. 
Dvidešimt aštuntąją Bliucheris buvo prie Mo, ir Baironas iš- 
lošė pietus. Kovo mėnesį mūšiai Fcr Šampenuazoje dar 
palaikė keletą savaičių jo vilų, kad Anglijos sąjungininkai, 
Bliucheris ir Švarcenbergas, bus sumušti. Paskui viskas pa- 
šlijo. Balandžio antrąją, kai grįžo aplankęs Augustą, kuri jau 
buvo diengalė, sužinojo, kad jo „dievaitis“ Napoleonas nu- 
mestas nuo pjedestalo. „Vagys Paryžiuje“, — pasakė jis. 
Balandžio dešimtąją pasklido žinia, kad Napoleonas atsisakė 
sosto ir pasitraukė į Elbos salą. Hobhauzas su Baironu išėjo 
pažiūrčt iliuminuoto Londono. Karlton Hauze pas princą rc- 
gentą švictė didžiulis užrašas TEGYVUOJA BURBONAI ir 
karališkoji lelija. 


Bairono dienoraštis: Reikia pasižymėt šią dieną! Napoleo- 
nas Buonapartė atsisakė pasaulinio sosto. Labai puiku. 
Sula, man regis, geriau padarė... Kaip! Laukti, kol priešas 
įžengs į sostinę, ir tik tada prašnekti, kad sutinki atiduoti tai, 
ko jau netekai!.. Pasitraukti į Elbos salą!.. Aš priblokštas ir 
sutrikęs. Nežinau, bct man atrodo, kad aš, nct aš (vabalėlis, 
palyginus su šiuo žmogum), esu statęs savo gyvybę ant kortos 
dėl dalykų, pas kartų mažesnių. Tick to, gal ir.neverta 
mirt už karūną. Siaip ar taip, kaip galėjo iki to prieit Lodžio 
nugalčtojas!" 


Baironas parašė niekinamą odę herojui, kuris jį nuvylė. 

Hobhauzas, įspūdžių mėgėjas, nusprendė vykti į Prancūzi- 
ją: norėjo išvysti paskutinius pabaisos pėdsakus. Būtų ėmęs 
su savim Baironą, bet tas dėl Augustos susilaikė. Balandžio 


*Vienas seniausių Anglijos klubų, įsteigtas 1745 m. Baironas buvo to 
klubo narys. (Vert past.) 
** Šiaurės Italijos miestas, kur 1796 m. gegužės 10 d. Napoleonas sumušė 
Austrijos kariuomenę. (Vert. past.) 

penkioliktąją ji pagimdė mergaitę, kuriai davė Medoros 
vardą (didžiausias neatsargumas). Baironas tučtuojau 
prisistatė. Tėvyste didžiavosi. Ledi Melburn, kuri, be abejo, 
pranašavo, jog iš kraujomaišos gimęs vaikas bus pabaisa, 
Baironas parašė: 


„O! Tai apsimokėjo, negaliu pasakyt kodėl, ir tai visai ne 
pabaisa, 0 jei pasidarys, tik dėl mano kaltės; tačiau aš dicvaži 
noriu pasitaisyti. Bet jūs turite pripažinti, kad visiškai neįma- 
nomas dalykas, jog mane kas mylėtų bent perpus tiek, kiek 
jinai, o aš visą gyvenimą stengiausi pelnyti kieno nors meilę, 
ir iki šiol manęs nemylėjo nė viena — maniškio tipo. Ne, iš- 
ties mudu būsime protingi ir visa kita, kaip dera, beje, mudu 
jau dabar tokic esame ir būsime trejetą savaičių, ir daugiau." 


Pračjus keletui dienų po mergaitės gimimo, Baironas pa- 
dovanojo Augustai, kurios vyras buvo paskendęs skolose, tris 
tūkstančius svarų. 

Jis ją tikriausiai mylėjo labiau nei kada nors beviltiškai ir 
nesulaikomai ir parašė ciles, bene gražiausias iš visų, iki šiol 
sukurtų: 


Nei žodis, nei plunksna tavęs neišduos, 
Minia neišjuoks nei kaltės, nei klaidos, 
Bei ašaros degina mano akis 

Ir slupią dejonę galbūt išsakys. 


Tik mirksnį mus alino meilės kaitra, 

Bei sielai ramybės per amžius nėra, 

O jeigu nutrauksime tas grandines, 

Ką veiksiu aš vienas, ką tu — be manęs? 


Tebus tavo džiaugsmas, o mano kaltė! 
Atleisk, jei pajėgsi — jei nori, sudie. 
Širdis netesės, bet numirs nebyli — 

Tik tu jos puikybę palaužti gali = 

Ką turėjo galvot apie šį aistringą šauksmą drovioji Au- 
gusta? Bc abejo, ji tuo didžiavosi. Ji irgi — savotiškai — 
mylėjo Baironą. Puikiausiai būtų apsiėjusi be šitokio meilu- 
žio. Norėjo jį apvesdinti, baigti tai, bet prieš jį buvo bevalė. 
Jis buvo brolis, garsus, turtingas. It išgelbėtojas staiga pasiro- 
dęs jos sunkiame, vargingame gyvenime. Jinai jo klausė. 

Tie keturi tūkstančiai, kurie „stovi ant kojų tuo metu, kai 
kiti miega" ir kurie valdo Angliją, siautėjo kaip niekada. 
Aukštuomenė, prieš tai šokusi karo garbei, dabar šoko taikos 
garbei. Kėlė balius Rusijos imperatoriui, Prūsijos kaizeriui. 
Bairono klubas surengė maskaradą kunigaikščiui Velingto- 
nui. Hobhauzas persirengė albanu. Baironas — vienuoliu. 
„Tsn't he beautiful: >" — sakė moterys. Karolina Lem, rodos, 
aprimusi, paikiojo, privertė vieną gvardijos karininką nusi- 
vilkti raudonąjį mMundurą. 

Paryčiais, vos švintant, parsiradęs į savo butą, kurį dabar 
nuomojo žaviame nuošaliame Olbanyje, tuoj pat neguldavo, 
o dirbdavo. Rašė poemą „Lara“ ir šįsyk netgi nebesistengė 
perkelti veiksmo į Rytus. Lara nepriklausė jokiam kraštui, 
jokiai epochai. Tai grynas baironiškas herojus: taurus būdas, 
širdis, sutverta meilei, bet išsekusi nuo mažų dienų, didžiulis 
jaunystės iliuzijų pomėgis ir pernelyg aiškus jų beprotiškumo 
suvokimas, — toksai buvo Lara, panašus į Konradą, panašus 
į Čaild Haroldą, panašus į Baironą. Iš kai kurių strofų ryškėjo 
toks aiškus, toks panašus autoriaus atvaizdas, jog net Augusta 
stebėjosi. 

Jame slypėjo laimė ir nelaimė: 

Jis jaudino, žavėjo, kėlė baimę; 

Jo stebuklinga ar pikta lemtis 
Kasdieną aitrino visų mintis. 

Visi kuždėjosi, 0 jis tylėjo; 

Kiti gal kokią smulkmeną aispėjo, 
Bet kas toliau? O kurgi jo esmė, 
Jei žinomas tik vardas ir kilmė? 


*Na, ar jis ne gražus? (Angl.) 

Jis, rodos, nekentė žmonijos. Retas 

Tuo patikėtų, jį puoloj pamatęs. 
Neapsigauk! Bičiuliškas šypsnys 
Apsvilina it pragaro ugnis. 

Lyg juokias, lyg skausmingai virpa lūpos, 
Tačiau akių nesiekia linksmas ūpas; 

Ir vis dėlto švelnumas akyse 

Tau sako, jog nenumirė dvasia. 

Beveik tą pat akimirką puikybė 

Šalin nubloškia vaikišką silpnybę, 

Ir abejonė sklaidos ties riba, 

Kur lieka tik baiminga pagarba. 
Sakytum, jis patsai save nubaudžia 

Už svetimas kalies, už skriaudą skaudžią, 
Už tai, kad persmeigta ir kruvina 

Širdis, anuomet meilės kupina. 

Su panieka jis žvelgė į pasaulį, 

Tarytum viskas — melas ir apgaulė, 
Nebodamas nei Dievo, nei ŽMOgaus, 

Lyg angelas, išvytas iš dangaus . 


„Lyg angelas, išvytas iš dangaus." Tai buvo viena jo įsi- 
kaltų minčių apie save. Jis — dvasia klajūnė, būtybė, leista 
antžmogiškam gyvenimui, kurią Likimas veda į nusikaltimą. 
Juo tauresnis būdas, juo nusivylimas jį daro pavojingesnį. Kai 
kaltininkas yra pradėjęs savo gyvenimą gražumu, prie jo įnir- 
šio prisimaišo ne tiktai sąžinės priekaištai, bet ir pavydas, 
kad jį dar labiau dūkintų. Jis pavydi tiems, laimingesniems už 
save, kurie galėjo panaudoti savo jėgas nestoję į kovą su 
žmonėmis, 0 ypač pavydi to, kuo galėjo tapti ir kuo buvo 
vieną mirksnį. Kaip demonas Liuciferis pavydi arkangelui 
Liuciferiui, taip Baironas pavydėjo Baironui. Nedaug kas 
vaikystėje yra turėjęs tokių kilnių svajonių kaip jaunasis Idos 
kalno dievas. Prakeiktasis iš Benetstrito negalėjo nuo tų 

minčių niekur rast paguodos. Ar jis kada nors atleis „ex-futu- 
rum Baironui"" už tai, kad buvo džiaugsmingas ir švelnus? 

Atėjo vasara. Baironas išsivežė Augustą į Hastingsą prie 
jūros, ir juodu ten praleido liepą ir rugpjūtį. Paskui vienas 
grįžo į Niūstedą. Paryžiuje kareiviai dainavo: „Jis sugrįš, su- 
grįš..." ir šaukėsi pilkojo surduto. Augusta ir brolis rašinėjo 
vienas antram laiškus, kur pridėliodavo it vaikai kryžiukų, reiš- 
kiančių bučinius. 


XXI 
Sužadėtuvės 


Niūstedas. Keletą mėnesių pirkėjo advokatai ginčijosi su 
Hansonu, bet tas, gerai sudaręs kontraktą, buvo kietas. Jau- 
nasis Klaftonas turėjo nusilcisti, ir Baironas atgavo abatiją 
plius dvidcšimt penkis tūkstančius svarų netesybų, iš tų pini- 
gų apmokėjo vieną kitą skolą. Porą savaičių gyveno visiškai 
vienas. Tiesa, kvietė atvažiuot Mūrą: 


„Vieta verta dėmesio kaip griuvėsiai, ir, patikėkite, čia šau- 
niai linksmintasi netgi mano laikais, bet tai jau praėjo. Ta- 
čiau vaiduokliai, gotika, ežeras, visas tas apleistas vaizdas ją 
dar labai gyvina." 


Bet gotika ir apleistas vaizdas nesuviliojo Tomo Mūro, ir 
Baironą pirmomis dienomis pagerbė tiktai vienas svečias — 
juodojo vienuolio šmėkla, kuri praėjo pro jį koridorium ir 
nesustojusi pervėrė jį blizgančia akim. 

Būdamas vienas Niūstede, Baironas ėmė galvoti apie ve- 
dybas. Išties kodėl jam nevesti? Abatijoj nyku. Būtų neprošal 


*Posakis „ex-futurum Baironas“ paimtas iš labai gražaus dono Migelio 
de Unamūno laiško. (Aut. past.) 

turėti „ką nors, su kuo retkarčiais drauge pažiovautum“". „Jis 
brangino ne tiek vienatvę, kick malonumą pasakoti mylimai 
moteriai, kad mėgsta vienatvę." Iš visų meilės formų liko ne- 
išbandyta santuoka. Jam patiko visa, kas nepaprasta, pavo- 
jinga. Argi vedybos nėra kažkas nepaprasta jam, pagarsėju- 
siam savo reputacija? Artimieji patarėjai jį tam skatino. Ledi 
Melburn rašė, kad teisėta žmona — jo išsigelbėjimas. Augus- 
ta piršo vieną savo jauną draugę. 


Baironas ledi Melburn: „Aš manau, kad išmintingiausia 
man būtų ryžtis vesti. Bet ką?.. Negaliu pasiūlyt savo širdies 
ir nesitikiu mainais gaut kitos, bet, anot Mūro, „graži 
žmona — tai padorus atsitraukimas tuštybe persisotinusiam 
paleistuviui". Manoji galės daryt, ką norės, tik kad būtų gero 
būdo, ramios elgsenos ir nevaryžtų mano sąžinės laisvės. 
Man reikia gyvenimo draugės, bičiulės, 0 ne sentimentalios 
žmonos. Pakankamai mačiau vedybų iš meilės, kad pats nusi- 
lenkčiau bendram laimingų porų likimui. Vienintelė bėda bū- 
tų, jei imčiau ir įsimylėčiau savo žmoną, 0 tai nėra neįtikėti- 
na, nes pripratimas turi keistos galios mano jausmams. "To- 
kiu atveju pasidaryčiau pavyduoliu, 0 jūs nežinote, kokia pa- 
baisa gali mane paversti bloga aistra!" 


Ką pasirinkti? Buvo ledi Ketrina Ansli, jaunėlė ledi Fran- 
sisos Vebster sesuo. Graži, jaunutė „ir, manau, kvaila. Bet aš 
ją per mažai mačiau, kad galėčiau spręsti; be to, sijonuotu 
protu šlykščiuosi". Buvo ledi Adelaidė Forbs, panaši į Belve- 
derio Apoloną. Buvo Augustos draugė ledi Šarlotė Lusin-Go 
antilopės akimis. Buvo žavioji mis Elfinstoun, su kuria pako- 
ketuodavo ir kuri priekaištaudavo, kad jis — kaprizingas. 
Ir — svarbiausia — buvo Anabela. 

Keista, bet juodu, tokie skirtingi, galutinai taip ir neišsi- 
skyrė per tuos porą metų. Baironas laikė kone garbės dalyku 
nerodyti nė mažiausio nepasitenkinimo neigiamu Paralelog- 
ramų Princesės atsakymu. „Nežinau, ar man svetimi žmo- 
gaus-gyvulio prietarai tokiais atvejais, bet man tikrai sveti- 
mas jų rodymas.“ Tačiau pridėjo: „Turiu prisipažinti, jog 

niekada negalėsiu užmiršt šito praėjusios vasaros me, net 
jeigu rytoj jis pavirstų taip". Teberuseno su nuostaba susipy- 
nusi jo pagarba moteriai, kuri vienintelė drįso atstumti jo 
ranką, neaiškus apmaudas, smalsumas. Ar toji metafizikė mo- 
ka mylėti? Būtų smagu pažeminti tokią rūsčią sąžinę. 

Nelaimė, Anabelai irgi parūpo pavojingoji pergalė. Ji ne 
tik džiaugėsi, kad jai pasipiršo mylimasis, kurio šaukėsi ne- 
prisišaukė jos beprotė pusseserė, bet netgi buvo įsitikinusi 
vienintelė galinti išgelbėti gražuolį nusidėjėlį. Keistą drabužį 
kartais apsivelka meilė norėdama įsismelkti į gerai saugomą 
širdį. Anabelos silpnybė — troškimas aukotis. Nuo pat pasi- 
piršimo — o tykiame jos gyvenime tai buvo toks įvykis, kurio 
svarbos Baironas, Neramumų Princas, nė negalėjo numany- 
ti, — jai rūpėjo jo veiksmai. Kvailos ir piktavališkos 
paskalos, visą laiką skleidžiamos Londone apie Baironą, jau- 
dino Anabelą. Žmonės šnekėjo, esą jis ketinąs išsivežti į kaž- 
kokią salą vyriausiąją ledi Oksford dukterį, ją ten išauginti ir 
vesti, esą negražiai pasielgęs su jaunuoju Klaftonu, Niūstedo 
pirkėju: Klaftonas neatsargiai įvaręs per varžytynes labai aukš- 
tą kainą, ir Baironas jį paleidęs elgeta. Anabelai buvo sunku 
klausytis tų pasakojimų. Per savo tetą ledi Melburn perduo- 
davo linkėjimų Baironui: 


„Neturėdama progos jį pamatyti, aš džiaugsiuos, jeigu jūs 
jam pasakysite, jog man visada malonu girdėti, kad jis lai- 
mingas, O jeigu mano pagarba gali suteikti jam šiokio tokio 
pasitenkinimo, tai tegul žino, jog aš niekada nepatikėsiu žmo- 
nėmis, blogai apie jį kalbančiais." 


Anabela vylėsi vėl su juo susitikti: 
„Jo draugija man yra itin miela, ir aš dėl šito malonumo 
nepabūgsiu būti apšaukta kokete, žinoma, jeigu jam tai ne- 


pakenktų." 


Pagaliau 1813 metų rugpjūtį ji pirmoji — stebinantis jau- 

nos mergaitės drąsumas — jam parašė. Teisinosi anksčiau 
mylėjusi kitą (tai buvo netiesa, bet vargšelė manė radusi sub- 
tilų pasiteisinimą), siūlė savo draugystę ir davė patarimų: 


„Nevergaukite akimirkos įgeidžiams, nešvaistykite perniek 
savo kilniųjų paskatų... Darykite gera... Bet, norint daryti gera 
žmonėms, reikia juos mylėti ir pakęsti jų silpnybes." 


O lia lia! Korsaras tikriausiai šyptelėjo, bet parašė neprie- 
kaištingą laišką kone iškilmingu stiliumi: ji — vienintelė, su 
kuria trokštiąs citi prie altoriaus, ir, reikia manyti, paskutinė. 
Ledi Melburn pagrįstai sakė, kad iš visų moterų Baironas 
būtų pasirinkęs ją. Tai buvo ir liko tiesa. 


„Bet jūsų neigiamas atsakymas nenuvylė manęs, nes ne- 
įmanoma pridėt nors vieną lašą į taurę, ir taip jau sklidiną 
kartčlio." Na o dėl draugystės: „Vargu ar aš kada nors liau- 
siuos jus mylėjęs... bet, kad ir kokie būtų mano jausmai, jums 
negresia iš mano pusės joks persekiojimas." 


Koks nuolankumas, rimtumas, ir ledi Melburn sunkiai bū- 
tų beatpažinusi iš šitokio stiliaus savo draugą. Teisybę sa- 
kant, ar jis pats žinojo, vaidina ar nuoširdžiai šneka? Kaip 
visi plačios vaizduotės žmonės, jis, be to, dar chameleoniškos 
prigimties, susikūrė tos jaunos mergaitės paveikslą berašyda- 
mas jai laišką. Prišiminė apvaloką, bet taisyklingų bruožų vei- 
delį, žavią figūrėlę. Norėjo jai patikti. Apsigaubė jo tikslams 
pritinkamu rūbu. 

Trapi, paradoksali draugystė, šiaip ar taip, gyvavo. Bairo- 
nui ji teikė keistą malonumą. Negalėjo atsispirt pagundai 
rodyti ledi Melburn jos brolėčios „pompastiškus“ laiškus. 
Anabela jaudinosi, prickaištavo sau, kam jį atstūmė, ir, pati 
dar gerai nesuvokdama, ką daro, žūtbūt stengėsi, kad jis dar 
kartą pasipirštų. Ak, kaip ji dabar gailėjosi pasakiusi mylinti 
kitą! 

Anabela, aišku, ėmėsi jį taisyti. „Ją pasiekusi Žinia apie 


203 


vieną kitą jo gerą darbą, ji žinanti, jog jis vertesnis, nei žmo- 
nės šneka. Juokiasi jis nenuoširdžiai, jis nelaimingas, ji tai 
jaučianti. Negi iš tiesų jis visiškai netiki Dievo?" 

Į šį klausimą Baironas atsakė labai atvirai: 


„Aš paliesiu temą, kurios, kaip jūs pastebėjote, iki šiol 
vengiau — baisią temą, — Religiją. Pirmoje savo gyvenimo 
pusėje aš augau Škotijoje tarp kalvinistų, ir nuo to laiko išli- 
ko antipatija šiai sektai. Po to lankiausi ir labai dievobai- 
minguose, ir visai mažatikiuose kraštuose — Ispanijoj, Grai- 
kijoj, Turkijoj... Neturiu susidaręs galutinės nuomonės šiuo 
klausimu... Aš, žinoma, tikiu Dievą ir būčiau laimingas, jei 
kas man geriau įrodvių jį esant. Šiuo metu neišpažįstu tradi- 
cijos ir apreiškimo, bet tai greičiau rodo nepagarbą Kūrėjo 
tvariniams, o ne pačiam Kūrėjui." 


Anabela jam patarė skaityti Loką ir dar — neteikti tokios 
svarbos įrodymams: 


„Jei vadinamoji dieviškoji sistema būtų visiškai suvokiama 
ribotų sugebėjimų protui, ji pagrįstai prarastų dalį savo tiki- 
mybės kaip neriboto intelekto emanacija." 


Tačiau Baironas numojo ranka į Loką ir skaitė Jobą ir 
Izaiją — niūresnius pranašus. Jis nei neigė, nei tikėjo Dievą. 


„Aš nesu susidaręs aiškios nuomonės apie tai, bet skepti- 
cizmo veidmainybę laikau tiek pat žalinga, kiek ir mažatikių 
nepakantumą... Kodėl aš čia esu? Nežinau. Kur einu? Tuš- 
čias klausimas. Tarp miriadų gyvų ir mirusių pasaulių — 
žvaigždžių — sistemų — begalybių — ko aš taip rūpinuos 
atomu?" 


Kitame laiške ji atsakė: 


„Tiesa, mes — atomai visatoje, bet argi atomas — niekis, 
toks jau visiškai bevertis Begalinės Būtybės akyse? Kas nei- 

gia Jos galią apglėbti tiek be galo mažą, tiek be galo didelį, 
sunaikina tą dieviškąjį atributą." 


Džiaugdamasi savo dvasios tvirtybe, savo proto galia, ji 
davinėjo Baironui pamokomų patarimų: 


„Išbandykite gailestingumą ir jūs juo persiimsite. Darysite 
gera. Kad ir kokia esu netobula, aš pažinau džiaugsmą nešda- 
ma žmonėms paguodą ir žadindama jų širdyse dorybę." 


Anabela jautiesi taip, tarytum su visu rinitumu eitų prie li- 
gonio lovos jo s!1ugyti. Vargšelė. Juo aiškiau jautė, kad jis 
nuo jos tolsta, juo atkakliau rašinėjo jam laiškus. Negalėjo 
atsitraukti nuo to nuostabaus paveikslo. Skaitė jo poemas: 
„Giaūrą“, „Korsarą“. Jos nuomone, aistros kalba perteikta 
tobulai: „Meilė pavaizduota taip, jog aš pati tariuosi įsimylė- 
jus". Apie tai šnekėjo visiems savo draugams, apie tai rašė 
tetai Melburn. Iš teisybės, ji gyveno tik juo pati to nesuvok- 
dama. Lordas Baironas — nelaiminga, nepavojinga būtybė, 
kurią jinai atvesianti į doros kelią. Ji netgi tiek įsidrąsino, jog 
priprašė tėvus pasikviesti jį į Sihamą. 


„Turiu jums pranešti — parašė Anabela tetai Mel- 
burn, — kad mano tėvai, sužinoję, jog lordas Baironas ketina 
grįžti į šiaurę, nutarė pasinaudoti patogia proga jį pakviesti 
pas mus... Aš labai džiaugsiuos, jei jis priims kvietimą, kurį 
tėtis siunčia tuo pačiu paštu... Tegul sau šneka kas ką nori, aš 
žinau, kad jūs tam pritariate." 


Nors brolėčios ir tetos santykiai pažiūrėti buvo širdingi, 
jiedvi negalėjo rasti bendros kalbos. Anabela laikė tetą leng- 
vabūdiška, amoralia;, ledi Melburn nepatiko, kad jauna mer- 
gaitė nuo matematikos persimetė į metafiziką. Ji pasijusdavo 
nejaukiai, kai moteris sakydavo, kad jos mėgstamiausi rašy- 
tojai — škotų filosofai, ir dar pridėdavo: „Aš skiriuosi iš kitų 
tuo, kad, mano nuomone, tokios knygos turi didelės praktiš- 

kos vertės netgi paprasčiausiomis gyvenimo aplinkybėmis“. 
Senoji ponia paprašė brolėčią pateikti lentelę, kokias savy- 
bes, jos akimis, privalo turėti vyras. Gavo išrašą kaip rei- 
kiant: 


VYRAS 


Jis privalo turėti tvirtus Pareigos principus, kurie vado- 
vauja stipriems ir tauriems jausmams ir jo jausmus palenkia 
Proto valdžiai. 

Genialumas, mano nuomone, nebūtinas, nors pageidauti- 
nas, jeigu jungiasi su tuo, ką aukščiau paaiškinau. 

Aš reikalauju sielos, laisvos nuo įtarinėjimų ir kasdieninės 
blogos nuotaikos, — taip pat didelio pastovumo meilėje, o 
ne tos smarkios aistros, kuri dėl menko nieko staiga padidėja 
ar sumažėja. 

Aš noriu, kad mano vyras laikytų mane protinga patarėja, 
o ne vadovu, kuriuo galima aklai pasikliauti... 

Kilmė man nesvarbu. Bet kilmingas vedybas laikau svar- 
biu privalumu. 

Grožis man nerūpi, bet mane veikia džentelmeniškos ma- 
nieros, be kurių mane vargu ar galima sužavėti. 

Aš niekada neisiu į šeimą, kuriai būdingas stiprus polinkis 
į beprotybę. 


Ledi Melburn, skaitydama šį raštą, tikriausiai traukė pe- 
čiais. Reikalauti iš vyro, kurį pamilsi, „sauso proto ir šalto 
tiesumo“" ir nereikalauti „nei talento, nei linksmo būdo, nei 
atvirumo, nei gerumo" jai atrodė kvaila. Ji prikišo savo bro- 
lėčiai, kad vaikščioja su kojūkais, 0 ne savo kojomis kaip visi 
žmonės. Anabela švelniai nuneigė: 


„Jūs klystate manydama, jog noriu apsieiti be meilės jaus- 
mų. Mano įsitikinimu, jie telpa žodyje taurus... Aš neturiu nė 
minties, kad galėčiau susižavėti sausu protu ir šaltu tiesumu, 
priešingai, visada šlykščiuosi tokios rūšies žmonėmis... Po 

tokio išsamaus pasiaiškinimo jūs gal numesite mano kojūkus 
ir pripažinsite, kad aš vaikštau tik pirštų galeliais." 


Anabela būtų labai nustebusi, jei būtų galėjusi mesti akį 
anapus scenos ir perskaityti, ką parašė Baironas ant šios cha- 
rakteristikos, kurią jam persiuntė ledi Melburn: 


„Ji, matyt, buvo lepinama ne taip, kaip paprastai lepinami 
vaikai, o sistemingai. Savotiška Klarisa Harlo , tik nevyku- 
siai pataisyta — kupina pasitikėjimo savo neklaidingumu, 
kuris ją pastūmės arba galėtų pastūmėti į nuostabią klaidą... 
Ji imasi postringauti ir ginčytis su manimi metafizinėmis te- 
momis... Be juoko, ji labai apsirinka manydama, kad man itin 
malonu studijuoti Atanazo „Credo“... Kol kas aš jos nemy- 
liu, bet negaliu numatyti, kas bus, jei, anot Falstafo, „užeis 
birželis karštėlesnis", ir, be juoko, aš gėriuosi ja kaip mote- 
rim, pranašesne už visas kitas, tik Dorybingumo jai kiek per 
daug." 


Anabela būtų dar labiau nustebusi, jeigu būtų sužinojusi, 
kad tuo metu, kai prasidėjo jųdviejų susirašinėjimas, Bairo- 
nui užvis labiausiai rūpėjo, ar ledi Fransisa Vebster ryšis 
apstatyt savo vyrą. 


**k* 


Kai 1814 metų rugpjūčio pradžioje Baironas Niūstede kuo 
rimčiausiai susimąstė — pirmąsyk, — ar nevertėtų vesti, jis 
parašė mis Milbenk: 


„Aš jus mylėjau — myliu — ir visada mylėsiu; tas jausmas 
ne visiškai pareina nuo mūsų valios, tad aš nežinau vaisto... 
Mudviejų pažinties pradžioje man atrodė, kad jūs labiau nei 


* Anglų rašytojo Samjuelio Ričardsono (1689—1761) to paties pavadini- 
mo romano herojė. (Vert. past.) 
**SV.ATANAZAS (apie 295—373) — Aleksandrijos patriarchas, Bažny- 
čios daktaras. (Vert. past.) 

kuri kita galite suteikti laimę kiekvienam vyrui, jei jis ne be- 
protis ar užkietėjęs piktadarys, bet tąsyk man pasakė, kad 
jūsų širdis nelaisva, kad jūs gal netgi susižadėjusi... Būtų 
nežmoniška reikalauti iš moters, kad ji paaiškintų savo bjau- 
rėjimosi priežastį. Jūs tikriausiai būtumėt mane pamilusi, jei 
būtumėt galėjusi; bet kadangi negalite, aš ne toks jau fatas, 
kad stebėčiausi visiškai natūraliu dalyku." 


Vienas kukliausių, patraukliausių laiškų, kada nors jo ra- 
šytų. Tačiau Anabela nesugebėjo, kaip tai nesąmoningai at- 
sitinka daugeliui žmonių, atskirti savo jausmų nuo savo įsiti- 
kinimų. Į atvirumą, kurio tiek laukė, ji atsakė, kaip visada, 
metafizinio pobūdžio rašiniu. Ji klaususi save, ar jis iš tiesų 
„tas vadovas, kurį turėjusi pasirinkti kaip pavyzdį žemėje, 
pal- vodama apie nemirtingumą". Suerzintas Baironas paprašė 
seserį, atvykusią jo aplankyti, išpiršt jam kokią kitą (ledi Šar- 
lotę Lusin-Go), bet jam buvo gaila atsisakyti Anabelos. Kai 
tik iš ledi Šarlotės tėvų atėjo neigiamas atsakymas, Baironas 
gyvai pareiškė pats pamėginsiąs savo laimę. Rugsėjo devintą- 
ją jis antrąkart paprašė Anabelos rankos. 


Baironas mis Milbenk: „Aš noriu jums kai ką pasakyt, mat 
galimas daiktas, kad jūsų kurį laiką nematysiu — turbūt labai 
ilgai, — tad pamėginsiu dabar pasakyti. Ar tos „kliūtys“, apie 
kurias kalbėjote, tebėra neįveikiamos? O gal tam tikra mano 
elgesio linija ar pasikeitimas galėtų jas pašalinti?.. Ne be vi- 
dinės kovos aš kreipiuosi — dar sykį — šiuo klausimu. Mano 
jausmus jau žinote — aš jų nebekartoju vien todėl, kad nesu- 
kelčiau ar bent nepadidinčiau jūsų nepasitenkinimo." 


Parašęs šį laišką, nekantriai laukė atsakymo. Augusta 
buvo su juo Niūstede. Ji pastebėjo, kad tuo metu, kai, būda- 
vo, paprastai ateina paštas, Baironas atsisėda ant abatijos 
laiptų ir laukia pasiuntinio. Vieną rytą, Baironui su Augusta 
besėdint prie stalo, įeina sodininkas ir paduoda misis Bairon 
vestuvinį žiedą, pamestą seniai seniai: radęs, kasinėdamas 
lysves, po langu. Kaip tik po Regentės miegamojo langu. 

Baironui tai pasirodė geras ženklas. Ir kone tą pačią minutę 
atnešė laišką. „Jci jame sutikimas, — pasakė, — tas Žiedas 
bus mano vestuvinis žiedas." 

Laiškas buvo iš Anabclos. 


„Jau seniai daviau sau žodį, kad jūsų gerovė — svarbiau- 
sias mano gyvenimo tikslas. Jei galiu sutcikt jums laimę, 
nieko daugiau nenoriu. Visame kame, ko trokštu, ką galėsiu 
mylėti, pasikliausiu jumis. Dabar vieno tik bijau: kad nepa- 
teisinsiu jūsų lūkesčių... Iš tikrųjų mano jausmai jums mažai 
tepasikcitė." 


Būgštaudama, kad gal jis ne Londone ir negreit gaus jos 
laišką, ji tuoj pat parašė ir antrą: 


„Dčl visa ko ir kad jums nereikėtų nerimauti, rašau taip 
pat į Niūstedą — noriu pasakyti, jog tikiuosi, kad aname 
mano laiške rasite visa, ko troškote." 


Baironas pergalingai padavė per stalą šitą laišką Augustai, 
kuri, visiškai nematydama čia nieko nuostabaus, parciškė, 
jog „geresnio ir gražesnio laiško gyvenime nėra skaičiusi", ir 
tučtuojau pajuto savy ryžtą tapti pavyzdinga moša. Apsi- 
džiaugė, kad Baironas pagaliau „susitvarkė“, ir iš jos miglotos 
galvelės kaipmat dingo bet koks prisiminimas apie incestą. 

Baironas, staiga pagautas cpzaltacijos, parašė į Sihamą tris 
laiškus per tris dienas. 


„Su jūsų laišku man prasidėjo naujas gyvenimas... Jūs gali- 
te suteikti man laimę, jūs jau ją suteikėte..." 


Paaiškino, kad mirtinai trokšta ją išvysti, ir kuo greičiau: 
„Aš galvoju apie šitą susitikimą su tokiu įkarščiu ir virpu- 
liu, jog nct pačiam sau nesmagu prisipažinti. — Kai atėjo 


jūsų laiškas, mano sesuo sėdėjo šalia ir persigando padaryto 

įspūdžio — vieną mirksnį aš kone kentėjau..." „Jūs būsite 
mano vadovas filosofas ir bičiulė. — Mano širdis visa prik- 
lauso jums... Tai mano trečias laiškas per tris dienas..." Ir 
baigė: „Priimkite mano didžiulę pagarbą ir — ar galiu pridėti 
žodį? — meilę." 


Don Žuanas — sužadėtinis. Naujas nuotykis jį sužavėjo, 
jis iš tiesų tikėjosi būsiąs laimingas. Argi netroško vedybų 
dar nuo Merės Čavort laikų? Ar jam nereikėjo ramybės? Ar 
galėjo rast geresnę nuotaką už šią neabejotinai dorą mergai- 
tę? Jis jos nemylėjo? Betgi tam poros dienų užtenka, jis 
greitas įsimylėti. Reikia pranešt ledi Melburn: „Mano bran- 
gioji Tetule..." (Žavu susigiminiuoti su savo sena bičiule.) Jis 
rašė jai appailestaująs, kad jos brolėčia anksčiau neapsispren- 
dė; nuo tiekos kančių ir nuodėmių ji būtų galėjusi apsaugoti 
savo artimus... Pagaliau visa tai baigta: 


„Šiaip ar taip, jūs esat šių vedybų kaltininkė... Mano išdidu- 
mo (anot mano seno mokytojo, tai mano vyraujanti aistra), 
apskritai pačmus, pagailėta. Ji vienintelė moteris, kurios ran- 
kos šitaip prašiau, ir gauti jos sutikimą šį tą reiškia. Labai 
norėčiau, kad kuri nors mano dievaitė būtų pasakiusi Ne jos 
vietoje, pagaliau visa tai baigta. Vedęs vyras, reikia manyt, 
nebegali turėti kitų moterų? Klausiu šiaip sau, kad Žinočiau." 


Reikia taip pat įspčt draugus. 


„Brangusis Mūrai, aš vedu — t.y. man davė sutikimą, 0 to- 
kiais atvejais paprastai tikimasi, jog ir visa kita scks savo 
ruožtu. Mano Grakchų motiną (būsimųjų Grakchų) jūs lai- 
kote pernelyg griežta man, nors iš vienturčių dukterų — tai 
perlas, ir ji apkaišyta įvairių Žmonių gerais atsiliepimais!" 


Keistas jausmas. Jis, Prakeiktasis, labai didžiavosi nesu- 
tepta savo sužadėtinės reputacija. Parašė Hobhauzui, Deiviui. 
Ką dar rcikia padaryti? Užsitikrinti Anabelos palankumą Au- 
gustai: 

„Aš labai apsidžiaugiau sužinojęs, kad Augusta jums 
parašė. Tai pati nesavanaudiškiausia, pati švelniausia ir la- 
biausiai pric manęs prisirišusi būtybė. Ji ypač norėjo, kad aš 
vesčiau, ir tiktai gailisi neturėjusi laimės anksčiau jūsų pa- 
žinti.“ .„Jūs mane klausiate, ar tiesa, kad Augusta nepaprastai 
drovi. Su naujais pažįstamais ji baikšti kaip kiškis. Ir aš manau, 
kad ji šiuo atveju tik didelėmis valios pastangomis įveikė 
savo drovumą. Dabar ji maitina kūdikį, ir tai, ko gero, neleis 
jai priimti malonų jūsų tėvelio kvietimą. Iš visos širdies lin- 
kėčiau, kad ji juo galėtų pasinaudoti." 


Viskas klostėsi kuo geriausiai. Tarp savo sesers ir žmonos 
jis leis žavingas žiemas Niūstede. 

Anabula savo ruožtu pranešė apie šį didį įvykį saviškiams. 
Dad ir Mani“ „slėpdami nerimą, su patosu šnekėjo apie didelį 
jų būsimojo žento talentą ir nekantriai laukė jo atvažiuojant 
į Sihamą, kad, iš arčiau apžiūrėję, susidarytų nuomonę. 
Duktė parašė vaikystės dienų draugei: 


„Ne aukštuomenės draugijoje galima pažinti tikrąjį lordo 
Bairono būdą; paklauskite tų, kurie gyveno šalia jo — nelai- 
mingųjų, kuriuos jis guodė, vargšų, kuriems padėjo, tarnų, 
kuriems jis — geriausias ponas. Na o dėl jo niūrios nuotai- 
kos, ko gero, ar tik ne aš buvau kalta per paskutinius dvejus 
metus." 


Jos nenusimanymas apie sužadėtinio būdą ir gyvenimą tic- 
siog patetiškas. Bairono diagnozė buvo itin teisinga: „Jos 
pasitikčjimas savo neklaidingumu kada nors pastūmės ją į 
nuostabią klaidą.“ Pirmą sužadėtuvių savaitę ji dar parašė: 
„Brandžiu apsisprendimu vadovaudamasi, pasirinkau labiau- 
siai man tinkamą gyvenimo draugą, kad man padėtų kelyje į 
nemirtingumą." Jaunoms, aistrų nepatyrusioms mergaitėms, 
deja, taip būdinga savo troškimus laikyti sprendimais. 


* Tėtis ir mama (angl. ). 

Laiškai tebevaikščiojo tarp Londono ir Sihamo. Baironas 
stengėsi apraminti mis Milbenk dėl savo religinių jausmų: 
nors ir netikintis, bet kupinas geros valios išklausyti argu- 
mentus, kuriuos ji pateiksianti. Bet Anabela atsakė, jog tai 
neskubu, juodu lengvai susišnekėsią tuo klausimu, jeigu jis ją 
myli. „Man buvo truputį nemalonu, kai anądien išgirdau sa- 
kant, jog aš noriu jus atversti į tikėjimą prieš vestuves." Ji 
piktinosi, kaip kad visi tokiu atveju piktinasi Žmonių prasi- 
manymais. Ji žinojo, puikiai žinojo, jog ne dėl prozelitizmo 
myli savo sužadėtinį. Zinojo esanti moteriška, ir net labai, ir 
buvo įsimylėjusi tą gražų veidą. Kodėl žmonės sako, kad ji 
šalta? Ji iš naujo vis skaitinėjo laiškus, kur Baironas rašė 
apie jųdviejų meilės pradžią. 


Baironas mis Milbenk: „Jūs turbūt neprisimenate, kada 
mudu pirmąkart susitikome... Aš nežinojau jūsų vardo, o salo- 
nas buvo pilnas svečių. Pats buvau kone svetimas, jaučiausi 
nesmagiai ir drovėjausi... Jūs man pasirodėt nuostabiausia iš 
visų moterų... Nors labai mažai kalbėjote, bet iš jūsų paprastų 
manierų supratau sutikęs žmogų, neturintį nieko vulgaraus... 
Sakote "semsitės iš manęs įkvėpimo, — to pageidaučiau, 
jei laikyčiau jus žemesne už save, — bet taip nėra... Nenoriu 
sakyti, kad prašysiu jūsų paramos, kurią aš privalau jums teik- 
ti... — noriu tik pasakyti, kad turite būti ne vien mano meilė, 
bet ir mano patarėja, ir, reikalui esant, — mano cenzorius." 


Mis Milbenk Baironui: „Aš lyg šiandien prisimenu kiekvie- 
ną mudviejų susitikimą — ir tą pirmą rytmetį, kada mudviejų 
įspūdžiai taip sutapo. Su jumis, tik su jumis, man tada buvo 
gera kaip namie. Joks kitas žodis čia netinka. Nesijaučiau iš- 
sigandusi ar nereikalinga kaip kiti ir būčiau galėjusi išsakyti 
visas savo ir galbūt jūsų mintis... Prisimenu taip pat vakarie- 
nę: jūs sėdėjote tarp ledi Melburn ir manęs, bet kalbėjotės 
tik su ja. Aš girdėjau, kaip jūs pasakčt: „Ačiū Dievui, neturiu 
nė vieno draugo šiam pasauly.“ Jūs nežinote, kaip uždavėt 
širdį draugei, sėdinčiai šalimais. Aš stingte sustingau nuo šių 

graudžių žodžių. Kai grįžau namo, viena savo kambaryje ver- 
kiau juos prisiminusi ir meldžiausi, kad jums būtų lemta 
patirti paguodą čia, žemėje, iš draugo, taip pat ir iš Dangiš- 
kojo Bičiulio." 


Šis laiškas, gražus ir nuoširdus, negalėjo nesujaudinti Bai- 
rono. Gal valandėlę ir sujaudino, bet, prieš išvykdamas iš 
Niūstedo į Londoną, ant vieno parko medžio jis išraižė du 
supintus inicialus — savo ir Augustos. 


XXII 
Vestuvės 


Think you, if Laura had been Petrarch s wife, 
He would have written sonnets all his life? 


Byron 


Pergale jis didžiavosi, bet niekaip nesiryžo važiuoti į Siha- 
mą. Per Hansoną, nepatiklųjį teisės žinovą, kuris reikalavo 
sudaryti pagal visas taisykles vedybų sutarties projektą, 
Baironas, nors ir skęsdamas skolose, nenorėjo santuokos iš 
išskaičiavimo. Žinoma, malonu prisidurti rentą prie savo pa- 
jamų, kurių neužteko, bet jo siūlomas sandėris buvo kilnus. 
Seras Ralfas Milbenkas, kažkada labai turtingas, daug pini- 
go sukišo į savo rinkimus. Dukrai jis skyrė dalies tūkstančio 
svarų rentą: iš jos tris šimtus ledi Bairon smulkioms išlaidoms 
ir septynis šimtus lordui Baironui iki gyvos galvos. Ateityje 
kaip lordo Ventvorto įpėdinė Anabela gausianti septynis ar 
aštuonis tūkstančius svarų pajamų, kurios pagal įstatymą 
* Manai, Petrarką vainikuotų laurai, 
Jei Lauros dainius būtų vedęs Laurą? 
Baironas 
Vertė Tomas Venclova 

būsiančios padalytos tarp jos ir Bairono. O Baironas iš savo 
pusės vedybų sutartimi atnešė Žmonai šešiasdešimties tūks- 
tančių svarų kapitalą iš Niūstedo vertės, 0 tai prilygo dviem 
tūkstančiams metinių pajamų. 

Visos tos derybos paliko gan slogų įspūdį Baironui ir jo 
draugams. Hansono ir Hobhauzo nuomone, Milbenkai — 
gobšuoliai. Ledi Melburn pareiškusi, jog tasai Hansonas — 
nepakenčiamas. Baironas užvis labiausiai stengėsi duot su- 
prasti, kad mis Milbenk čia niekuo nedėta. Na 0 apie jį 
niekas negalėjo pasakyti, kad vedąs dėl turto, nes visa tai, ką 
laimis iš tų vedybų, labai nedaug tepadidinsią jo pajamas, pa- 
lyginus su išlaidomis, kurių pareikalausiąs šeimos ir vaikų 
išlaikymas. Ne, vedąs „iš jausmo", jam reikią „patarėjos“, ir 
dar dėl to, kad tikėjo kartais ją saviškai mylįs. Bet niekas jo 
taip nevarė neviltin kaip kelionė į Sihamą, kur turėjo pasi- 
matyti „su brangiuoju tėtušiu ir savo brangiąja motule“ ir 
suvaidinti pagal klasikinio meno taisykles įsimylėjusio kava- 
lieriaus vaidmenį. „Aš norėčiau vieną rytą pabusti ir būti jau 
vedęs." Gal taip sakė iš drovumo. O gal ir iš baimės, kad atei- 
tis bus nepanaši į pracitį. Baisiai nesinorėjo skirtis su tuo, 
kas buvo. Bet užvis labiausiai iš drovumo. 


Baironas ledi Melburn: „Kai tik galėsiu važiuot į Sihamą, 
aš važiuosiu, bet jaučiuosi labai nesmagiai pagalvojęs nc apie 
ją, o apie kelionę; tai, žinoma, iš drovumo ir neapykantos 
naujiems nepažįstamiems žmonėms, kurios niekada negalė- 
jau savyje perveikti." | 


Londone buvo gražus ruduo, ir Baironas tiesiog kaip 
vaikas džiaugėsi neatsidžiaugė paskutinėmis kavalieriško 
gyvenimo savaitėmis. Buvo įsikūręs Olbanyje žavioje baltoje 
su juodais pagražinimais viloje, bet kone kasdien vakaric- 
niaudavo pas jaunąjį bankininką Duglą Kinerdą , didelį 


*KINERDAS IDDUGLAS DŽEIMSAS VILIAMAS (1788—1830) drauge su 
Baironu įėjo į „Drury Lane“ teatro komitetą. (Vert past.) 

Hobhauzo draugą. Ateidavo ir Tomas Mūras. Jį sodindavo 
prie fortepijono, prašydavo padainuot airiškų dainų. Ki- 
nerdas turėjo nuostabaus brendžio, o Baironas, išgėręs 
keletą stiklelių, darydavosi sentimentalus. Mūras, būdavo, 
užtraukia „Prarastąją meilę"; Baironas susisvajoja apie Au- 
gustą ir Merę Čavort. Muzika, kaip ir kvapai, turėjo galią 
nunešti jį pracitin, kurios atgiję paveikslai visiškai išguidavo 
dabartį. 

Vargšė Merė! Apie ją sužinojęs liūdnų naujienų. Ištikęs 
pamišimo priepuolis Hastingse, tame pačiame name, kur 
Baironas gyveno su Augusta. Ji buvo atvežta į Londoną. Sako, 
jog tai rimta ir ją reikėsią uždaryti... Žmona Ofelija? Dar 
viena drama, be tų, kurių susilaukė visi, kuriuos jis mylėjo. 
Išties jis neneša laimės... Aktorius Kynas juokino juos imi- 
tuodamas pažįstamus. Augusta irgi mokėjo imituoti... Ateidavo 
Džeksonas, boksininkas džentelmenas; jo raumenys taip ir 
krutėjo po siuvinėtu durtiniu. Su juo Baironas, būdavo, pasi- 
daro vaikas, stropus mokinys, norįs įtikti. Cituoja įžymius 
boksininkus, stengiasi analizuoti jų stilių. Dar stiklelis bren- 
džio... Bairono akyse sužvilga ašaros. Kinerdas su Hobhauzu 
kvatoja it pamišę. Vėlai naktį Mūrą vėl sodina prie fortepi- 
jono. Jis dainuoja: 

Kai pamylėjau mielą, 
Paryriau skaudžią gėlą. 
Skaidri, gryna 
Akių liepsna 
Pražudė mano sielą. 
Kur išmintis, kantrybė, 
Kur laimė ir ramybė? 
Kai tų akių 
Gelmėn žvelgiu, 
Belieka beprotybė. 


*KYNAS LLDMUNDAS (1787—1833) — anglų aktorius. Vaidino svar- 
biausius vaidmenis daugelyje Šekspyro tragedijų. (Vert. past.) 

Likimas nejuokauja, 
Senatvė stingdo kraują. 
Širdis atvės — 
Ar bepradės 
Tuščiai liepsnot iš naujo? 


Ar sunaikint gali ją — 
Tą saldžiąją vergiją? 
Silpna širdis, 
Bet Išmintis 
Net silpno daikto bijo. ' 


Vargšė Išmintis — bejėgė, kaip visada... Giliamintė toji 
Mūro dainelė, šiaip, rodos, žaisminga. Ir jis, Džordžas Gor- 
donas Baironas, Piktasis Lordas, suriš savo likimą su Išmintim. 
Ar jautė, kad turės tapti kitu žmogum? Ne, tik širdin smel- 
kėsi didžiulė baimė, kad tat gali baigtis labai blogai. 

Lapkričio pradžioje jis pagaliau ryžosi važiuoti į Sihamą... 
Mažytis jūros uostas. Keletas Žvejų trobelių, uolėtas paplūdi- 
mys. Milbenkų namas netoli jūros. Kai Bairono karieta 
sustojo pric vartų, Anabela buvo savo kambary, skaitė. Ji nu- 
lipo, rado jį vieną salone, prie židinio. Padavė jam ranką, 
Baironas ją pabučiavo. Abu stovėjo tylėdami. Paskui jis tylu- 
tėliai tarė: „Mudu seniai nesimatėm.“ Ji sušnibždėjo, kad 
reikia pranešti tėvar *, ir išėjo. 

Juokingumo pajautimas, toks gyvas Bairono sieloje, pa- 
budo jau per pirmą susitikimą su Sihamo šeimyna. Savo 
tarpe ji buvo ir paprasta, ir linksma, ir nuoširdi, bet mažo 
būrelio laimė ir paprastumas dažnai kitiems nepersiduoda. 
Bairono humoras, artimesnis dekano Svifto humorui negu 
Veikfyldo vikaro , buvo visai kitos rūšies kaip Milbenkų 
linksmumas. Baironas traukė per dantį religiją, valdžią, žmo- 
nių kvailumą bei ydas. Milbenkų apyvartoje buvo nekalti 
anekdočiukai apie blusas, kojas, maistą. Vis dėlto seras Ral- 


*Vertė Tomas Venclova 
** Anglų rašytojo OLIVERIO GOLDSMITO (1730—1774) romanas 
„Veikfyldo vikaras". (Vert. past.) 

fas sugebėjo įsigyt žento palankumą. Nuobodus, mėgstantis 
pasakot istorijas be galo, jis betgi pasirodė „džentelmenas 
kaip reikiant“ ir gerai vaidino tradicinį uošvio vaidmenį. 
Ledi Milbenk niekada nepatiko Baironui. Namų aplinkoje ji 
jam pasirodė sunkiai sugyvenama, irzli, valdinga. Baisiai ne- 
kentė savo mošos ledi Melburn. Mėgo kištis į svetimus 
reikalus. Norėjo rikiuoti dukrą ir vyrą, kurie tada susivieny- 
davo prieš ją. 

Bet ir Anabela nuvylė Baironą. Vos tik ją išvydo, suvokė 
apsirikęs. Būdamas toli nuo moterų, Baironas apie jas sukur- 
davo ištisą romaną. Jeigu su jomis daugiau nesusitikdavo, 
jos ramiai užimdavo savo nišą mirusių dievaičių muziejuje, 
t.y. Bairono sieloje; bet jeigu joms tekdavo asmeniškai su- 
vaidint jo paskirtą vaidmenį, beveik visada antžmogišką, jos 
susimaudavo. Dievai žino kodėl jis tikėjosi, kad Anabela bus 
patraukli, stipri moteris, kuri pelnys jo meilę ir bus jo vado- 
vė. Ne vienas poetas yra svajojęs apie gyvenimo draugę, 
kuri jungtų meilužės žavesį su linksma bičiulės išmintim. 
Bet įsimylėjusi moteris esti su visomis meilės silpnybėmis. 
Šito Baironas negalėjo suprasti, ypač kai buvo kalbama 
spie Anabelą. 

Tyli, baisiai tyli, jauna skaisti mergaitė, ne itin graži, žiūrė- 
jo klausiamu žvilgsniu, kuris Baironą be galo trikdė. Ji 
stengėsi lygint jį su abstrakčiu genijaus ir dorybingo vyro pa- 
veikslu. Baironas tai jautė ir varžėsi. Be to, buvo labai pro- 
tinga ir analizavo kiekvieną jo žodį. O jis plepėjo, kas į galvą 
atėjo, šiaip sau, kad „neimtų žiovulys“. Jo šiurkštūs sąmojai, 
juokinę ledi Oksford, o Augustos leidžiami negirdomis, čia 
buvo medžiaga mokslinėms dedukcijoms. Menkiausią into- 
naciją matematikė įtraukdavo į sentimentalių tikimybių aps- 
kaičiavimą. Iš meilės ji pasidarė lygtį. Jų būdai išeidavo tai be 
galo panašūs, tai per mažai. Sakė, kad iš jo tvinte tvinsta gra- 
žūs jausmai, 0 ją buvo apnikusios abejonės, norėjusi nutrau- 
kti sužadėtuves. Be to, ji kas trys dienos negalavo nežinia 
kuo. Baironas blaiviu žvilgsniu be meilės apžiūrinėjo ją ir 
nuprendė, kad „tai tobulo gerumo mergina“, bet nerami, 

amžinai besikankinanti ir romantikė (o tokių moterų labiau- 
siai nekentė). Jis visada sakydavo: „Vedybose aš ieškau 
draugės, bičiulės, o ne sentimentalistės." O šiuose namuose 
nuo ryto ligi vakaro buvo kalbama vien apie sentimentus. 
Jam rodės, kad grįžo į Karolinos Lem laikus, ir keletą dienų 
manė, jog tų vestuvių niekada nebus. 

Su savo senąja patarėja Baironas dažnai analizuodavo tak- 
tiką, kurią juokdamiesi abu vadino „raminamuoju metodu“, 
vieninteliu, anot lordo Melburno, sėkmingu santykiuose su 
moterimis, kai žodžiai pakeičiami gestais, argumentai — gla- 
monėmis, 0 atsakymai — bučiniais. „Išties, ir tarp mūsų 
kalbant, tai tikrai įdomu, šiuo atžvilgiu ji kaip vaikas, glamo- 
nėjama labai lengvai pasidaro meilutė ir geros nuotaikos..." 
Jausmai pasirodė besą stipresni, nei senoji teta manė. Apie 
tai Baironas kol kas teturėjo netiesioginius požymius, „ta- 
čiau iš savo stebėjimų sprendžiu ją tokią tapsiant. Ji pati to 
nenuvokia, ir aš nenutuokčiau, jei nebūčiau įgudęs kruopš- 
čiai svarstyti tokių atvejų remdamasis pačiais nereikšmingiau- 
siais duomenimis, bet jai, žinoma, savo atradimų neatsklei- 
džiu". 

Netrukus paaiškėjo, jog „raminamasis metodas" neabejo- 
tinai paveikė Anabelą, ir ji dar labiau įsimylėjo Baironą. Au- 
kštuomenė ir jos teta didžiai apsiriko laikydami ją šalta vien 
dėl to, kad buvo nekalta. Šaltos moterys — tai tos, kurios 
meilę paverčia žaidimu. Anabela, per visą jaunystę tau- soju- 
si save meilei, vienintelei ir amžinai, pasidavė jai su visu kū- 
nu ir siela, kai tik įtikino save ją pagaliau sutikusi. 

Po šito Bairono vizito pirmas jos rašytas laiškas kupinas 
nuolankumo ir aistros: 


„Mano brangusis Baironai, jeigu aš ir atgailauju, jūs to ne- 
sužinosite. Jei šis išsiskyrimas — tikiuosi, paskutinis, — išdildys 
nerimą, kurį jums kartais keldavo mano sutrikęs veidas, juo ge- 
riau... Ar įsitikinot, kad aš jus myliu? Kodėl tuo abejojot? 
Tai jūsų vienintelis nusidėjimas. Na 0 apie savo nusidėjimus 
man reikėtų mažiau begalvoti. Aš norėčiau, kad mudu būtu- 

savimi dėl tūkstančio dalykų, kurie jums visai nerūpi. Tikiuo- 
si, kad jūs man parašysit pamoką. Mokysiuos ją con amore... 
Ar nori priimt mane į savo širdį, širdį, kuri bus mano prie- 
globstis, „iki mudu išskirs mirtis?“ Nevyk manęs iš jos už 
bausmę, kaip Žadėjai. Visada tavo." Ir rytojaus dieną: „Mano 
Baironai, per jūsų viešnagę aš buvau nesava... Nesusidarykite 
apie manc galutinės nuomonės, kol nepamatysite, kokia aš iš 
tikrųjų. Aš anaiptol nesu rimta, niūri pamokslautoja, kaip 
gal jums pasirodžiau, — tokia esu, kai širdy didžiulė baimė... 
Tie, kurie mane pažįsta kaip naminį gyvulėlį, turi daugiau 
pagrindo skųstis mano beprotybėmis negu sveiku protu..." 


Vargšė Išmintis, kaip dainavo Mūras; vargšė Išmintis, no- 
rėdama patikti, visada stengiasi užsidėti Beprotybės kaukę, taip 
jai netinkančią. Įsimylėjusi skaistuolė pasirašė: /avo žmona. 
Atsakymas su parašu jums ištikimas Baironas atėjo iš Augus- 
tos namų, iš Siks Mail Botemo. Baironas klausė, ar ji apsi- 
svarsčiusi, Kol ne vėlu, ar esanti tikra, kad nesigailėsianti. 


„Aš būsiu labai laiminga, atgal nepasitrauksiu... Aš jūsų 
trokšte trokštu, mano Baironai, ir kuo toliau, tuo labiau. 
Atgavau pasitikėjimą savim, kad niekados daugiau jo nepra- 
rasčiau." 


Kas bus — tas. Burtą metė. Ji geidė savo pražūties. Jis 
davė žodį. Crede Biron. 


**k* 


Pricš išvažiuodamas, Baironas pasakė atsisveikinąs trum- 
pam, tačiau pračjo viena savaitė, antra, O jis vis nesirodė 
Sihamc. Gyveno sau Londone, gurkšnojo Kinerdo brendį. 
Savo delsimo neturėjo net kuo pateisinti. Veltui Anabela 
jam rašė, kad tėvas kuriąs cpitalamą, kad visi Milbenkų gi- 
minės atsiuntę dovanas, netgi Karolina(,Timeo Danaos et 


*Su meile (it. ). 

dona ferentes", ' atsakęs Baironas), kad vestuvinis pyragas iš- 
keptas, kad viskas paruošta iškilmingajam renginiui ir, 
jeigu sužadėtinis nesiryšiąs atvažiuoti, reikėsią išbraukti 
vyro vaidmenį, kaip Danijos princo — „Hamlete“... Veltui 
rašė — pernelyg jau įsidrąsinusi — pati prisitatysianti kurią 
nors dieną į Olbanį, jei ilgiau nesulauksianti. Grasinta lyg ir 
juokais, lyg ir rimtai. Karštai troško jį pamatyti. Jos laiškai 
jau buvo ncbe tie gražios, mokytos, dievotos panelės laiš- 
kai; ji nicko daugiau neišmanė, tik visaip kartot tą patį: Aš 
jus myliu. „Kai pas mus viešėjot, jums dažnai galėjo atrodyt, 
jog aš tyliausia moteris pasauly, vien dėl to, kad apie kitką 
tiesiog nebeįstengiau galvot." 

Baironas atidėjo vestuves ta dingstimi, kad Hansonas 
nerandąs Niūstedui pirkėjo. Negi vesi neturėdamas užtek- 
tinai pajamų. Mis Milbenk nesutiko: jai tas nerūpi; kukliai 
gyvenant, didelio turto nereikia. Tegul Baironas atvažiuoja. 
Tėvams ėmė dingsėti mintis, kad jaunikis neskuba. Seras 
Ralfas, kur buvęs, kur nebuvęs, vis užeidavo pas dukterį pa- 
siklausti rimo savo epitalamai. 


„Tėtė sako: „Šalin, akimirkos pailgusios, iki vėl jį išvysim!“, 
0 mama dar uoliau ėmėsi siūti, kai jūs nuskyrėt ateinantį šeš- 
tadienį. — Mano brangusis — jūs ir laimė atvyksit kartu." 


„Jūs užsiminėt apie laimę, — atsakė jis su nežmonišku 
blaivumu, — tačiau būtų pernelyg drąsu manyti ją amžinai 
truksiant, juoba kad tai pareina ne tiek nuo žmonių, kiek 
nuo aplinkybių..." 


Prieš pat vestuves jis dar sykį paprašė ją apsisvarstyti. Pa- 
galiau gruodžio dvidešimt trečiąją: 


„Mano brangioji Anabela, jei susitinkam — tai tam, kad 
susituoktumėm.... Jei reikia ryžtis to atsisakyti — geriau ryžtis 
iš tolo." 


* „Aš danajų bijau, ir dovaną duotas." (Vergilijaus „Eneida") 

Gal Baironas abejojo dėl vedybų daugiau iš baimės, kad 
netcks Augustos, kuri teberašinėjo jam meilius, padrikus 
laiškus su simboliniais kryžiukais? 

Baironas paprašė Hobhauzą būti liudininku ir vykti kartu 
pašto karicta į Sihamą. Prieš išvažiuodamas, nuėjo išsiimti 
vedybų leidimo. Gavęs paklausė tarnautoją: „Pasakykite, pone, 
koks santykis ateinančių tuoktis, o paskui skirtis?** 

Buvo sutarta, kad kelionė truksianti porą dienų, tačiau 
jaunikis nepralcido nė vienos progos jai nuvilkinti. Privažia- 
vęs Siks Mail Botemą, susimanė dieną paviešėti pas Augustą 
ir, kad pabūtų dviese su ja, Hobhauzą pasiuntė į Niūmarketą. 
Taigi Kalėdas sutiko su seserim ir iš jos parašė paskutinį laiš- 
ką į Sihamą: 


„Šit aš pasickiau šią stotį, ir taip sukaitęs, kaip tik gali su- 
kaist vyras iš meilės, kai termometras lauke rodo žemiau 
dievai žino ko... Vežu leidimą... Tai keistas raštas, bet jis lei- 
džia mums susituokti namie; labai prašau, taip ir padarykim. 
Mudu tikrai gausim slogą, jei turėsim kitur klūpėti... Augus- 
ta labai gražiai atrodo... Geros nuotaikos ir skanaus pyrago! 
Su Kalėdom!" 


Gruodžio dvidešimt šeštąją Baironas su Hobhauzu išvyko 
iš Siks Mail Botemo ir keturias dienas per sniegą ir lietų va- 
Žiavo į Sihamą. „Jaunikis vis mažiau ir mažiau besiskubino", — 
sakė Hobhauzas. Visi namai jaudinosi dėl jų vėlavimo. 
Ledi Milbcnk taip nerimastavo, jog susirgo ir atgulė. Ana- 
bela pravirko pamačiusi juos įeinant. Hobhauzas jautėsi 
labai nesmagiai ir veltui ieškojo kokio pasiteisinimo. O visas 
pasiteisinimas buvo tas, kad jo draugas nelabai skubėjo. No- 
rėdamas nukreipti dėmesį ir išblaškyti slogią tylą, išvyniojo 
savo dovaną: tai buvo „Pilni Bairono raštai“ geltono tymo 
apdarais. Hobhauzas smalsiai apžiūrinėjo nuotaką. Nelabai 
graži, pamanęs, „neskoningai apsitaisiusi, ilgiausia suknia, 
nors kojytės dailios". Ir dar kas — nežmoniškai tyli, nors 
atrodė kukli ir protinga. Matyt, įsimylėjusi Baironą, nes 

visą laiką nenuleido nuo jo susižavėjimo kupinų akių ir buvo 
bežadė. Ledi Milbenk neatėjo pietų, ir prie stalo kalbėjo vic- 
nas seras Ralfas. Hobhauzui jis pasirodė gana plepus, bet 
šiaip nieko sau vyras ir netgi su humoro gyslele. Dar buvo du 
kunigai: dvasiškas tėvas misteris Velis iš Sihamo parapijos ir 
dvasiškas tėvas Tomas Noelis iš Kirkbi Malorio parapijos. 

Kalba sukosi apie bažnyčią. Seras Ralfas papasakojo 
istoriją apie Daramo vyskupą, snobą, kuris parašė vieno lordo 
sūnui: „Draugiški jausmai lordui, jūsų tėvui, ir mano uži- 
mama ypatinga padėtis priešais lordo, mano Viešpaties, 
veidą..." Paskui ilgai šnekėjo apie Kenterberio arkivysku- 
pą. Baironas su Hobhauzu susižvelgė. Pakildamas nuo stalo, 
Baironas pasakė draugui: „Pamenu, kartą per pietus ledi Karo- 
lina Lem paklausė Džordžą Lemą: „Džordžai, koks septintas 
Dievo įsakymas?" ir Džordžas atsakė: „Neįkyrėk“". 

Rytojaus dieną, gruodžio trisdešimt pirmąją, Hobhauzas 
atsikėlė anksčiausia ir išėjo pasivaikščioti į pajūrį. Buvo švie- 
si, graži žiemos diena. Su liūdesiu jis žvelgė į bangas. Nieko 
gera nelaukė iš tų vedybų. Nors šiaip Anabela jam jau pasi- 
darė simpatiška;, visą vakarą į ją Žiūrėjęs, pagaliau ėmė 
suprasti, kad jai galima jausti meilę ar bent švelnų palanku- 
mą. Prieš guldami, vyrai surengė komišką vedybų ceremonijų 
repeticiją. Hobhauzas vaidino mis Milbenk, Velis — serą 
Ralfą, o Noclis — kunigą. Apie dvyliktą nuėjo pasižiūrėti 
jūros, paskui palinkėjo vienas kitam laimingų metų. Vakaras 
prabėgo labai linksmai. 

Sausio pirmąją Baironas su Hobhauzu vaikštinėjo pajū- 
riu. Diena atrodė ilga ir liūdna. Po pietų Baironas pasakė: 
„Hobhauzai, tai paskutinė mano naktis. Rytoj aš priklausysiu 
Anabelai." Sausio antrąją, vestuvių dieną, pabudęs Baironas 
pamatė iškilmių surdutą, Flečerio atneštą, ir apsiniaukė it 
debesis. Nulipęs į apačią pusryčių, rado Noelį su liturginiais 
drabužiais ir ledi Milbenk, kuri buvo taip susijaudinusi, jog 
jai drebėjo rankos, ir ji negalėjo įpilti jiems arbatos. Po va- 
landėlės pasirodė Hobhauzas su baltomis pirštinėmis. Salone 
tarnaitės dėliojo ant grindų pagalvėles, priekyje padėjo dvi 

jaunavedžiams. Baironas pasakė einąs pasivaikščioti į sodą, 
tegul pašaukią, kai viskas būsią gatava. Pagaliau pasirodė 
Anabela labai kuklia balto muslino suknele, vienplaukė, ly- 
dima guvernantės misis Klermont. Ji laikėsi puikiai. Tarnui 
liepė pašaukti Baironą. Jis įėjo ir atsiklaupė šalia nuotakos. 
Pagalvėlės buvo kietos, jis susiraukė, ir dėl to veidas įgavo 
rimtą, dicvobaimingą išraišką. Dvasiškas tėvas Tomas Noelis 
skaitė maldą. Anabela, rami, pakreipusi galvą, įdėmiai žiūrė- 
jo į Baironą. 

Tas nieko negirdėjo, nieko nematė. Lyg koks rūkas stovė- 
jo prieš akis. Galvojo (dievaižin kodėl) apie išsiskyrimą su 
Mere Čavort. Regėjo kambarį Anslyje, ilgą terasą, pievas, 
gražų veidą, kurį dabar tampė beprotybės traukuliai. Jo min- 
tis nutraukė žodžiai, kuriuos reikėjo pakartoti: „...Aš 
dalijuosi su tavim visais savo žemiškais turtais." Baironas šyp- 
telėjęs pažvelgė į Hobhauzą. Sihamo bažnytėlėje suskambo 
varpai. Sode pokštelėjo keli šūviai. Dvasiškas tėvas Tomas 
Noelis nutilo. Iš sveikinimų, rankos paspaudimų Baironas 
suprato esąs vedęs. Jaunoji ledi Bairon trumpam išėjo 
persirengti ir sugrįžo užsisiautusi pilką peleriną su balto kailio 
apvadais. Raudonas sero Ralfo veidas persikreipė iš susi- 
jaudinimo; ledi Milbenk akys pasruvo ašaromis; Hobhauzas, 
iki galo vykdydamas savo pareigas, padėjo jaunajai įsėsti į 
karicetą. „Linkiu jums daug daug laimingų metų“, — pasakė 
jis. „Jei nebūsiu laiminga, — atsakė ji, — kaltinsiu save." 
Paskui įlipo Baironas ir tvirtai paspaudė Hobhauzui ranką. 
Grumas uždarė dureles. Baironas, rodos, negalėjo paleisti 
ištikimojo draugo rankos. Vėl sugriebė ją pro karietos lan- 
gelį ir laikė, iki arkliai trūktelėjo. Liūdnas Hobhauzas liko su 
Anabelos tėvais. Ledi Milbenk paklausė: „Ar ne puikiai ji 
laikėsi, visai kaip Ifigenijos motina". „O man atrodė, — pa- 
sakė Hobhauzas, — lyg būčiau ką tik palaidojęs draugą." 


XXIII 
Melasos mėnuo" 


Aš dar ir dabar negaliu nustatyti, kokiu mastu 
jis buvo aktorius. 


Ledi Bairon 


Karieta vežė į Halnebio dvarą, sero Ralfo paskirtą medaus 
mėnesiui, įsimylėjusią, susirūpinusią moterį ir nervingą, nu- 
siminusį vyrą. Ak, kam jis vedė? Kad išgelbėtų Augustą? Kad 
baigtų tai? Kad patenkintų savo puikybę? Dabar visą gyveni- 
mą turės šalia savęs tą rimtą, drovią nepažįstamąją, kuri jau 
stebi jį, kritikuoja. Širdy kilo kažkokia beprotiška neapykan- 
ta. Jis laukiniu balsu užtraukė dainą, taip darydavo visada, 
kai jausdavosi nelaimingas. 

Važiuojant pro Daramą, suskambo varpai: „Už mūsų laimę, 
reik manyt?" — tarė Baironas sarkastiškai. Laukus ir miškus 
dengė sniegas. Jis ėmė kalbėti. Pasakė vedęs iš keršto. Tai 
buvo naujas mitas, ir Baironas, nevilties prislėgtas, į jį įsiki- 
bo. Kad save pakęstų, būtinai turėdavo į save žiūrėti kaip į 
romano herojų. Vedybos surišo — bent jau tam tikram lai- 
kui — su viena moterim? Tegul. Drama vyks tarp jos ir jo. 

Netiesa, kad Baironas vedęs iš keršto. Per pirmą piršimąsi 
mitas buvo kitoks. Tada troško ir linkėjo sau, kad moteris 
paimtų jį į savo rankas. Kadangi tikroji Anabela nesugebėjo 
tokia būti, jis jai paskyrė aukos vaidmenį. Keršto idėja, kant- 
riai kurstoma nuo pirmo atsisakymo, — puiki baironiško 


*Vienintelis dokumentas apie pirmas vedybinio gyvenimo savaitės — tai 
ledi Bairon dienoraštis. Jis neišleistas, išskyrus mis Mein publikuotus frag- 
mentus. Dokumentas jaudinantis ir, atrodo, teisingas. Aš čia pateikiu iš jo 
daug pastraipų, ypač tas, kur kalbama apie lordo Bairono religinius įsitikini- 
mus. Kad ledi Bairon negalėjo užmiršti siaubo, patirto Halnebyje, patvirtina 
Hobhauzas (11, 281), kurio negalima įtarti palaikant jos pusę. Jis sako, kad 
ledi Bairon visada atrodydavo persigandusi, kai imdavo kalbėti apie gyveni- 
mą Halnebyje. (Aut past.) 

jaudulio priežastis. Jam patiko pasakojimas apie Ali-pašą, 
kuris po keturiasdešimt dvejų metų paėmė į nelaisvę žmogų, 
suviliojusį vicną jo seserį, ir liepė nužudyti. Crede Biron. 
Baironai niekada neužmiršta. Taip jis fantazavo pats save 
aitrindamas. „O, kaip jūsų vaizduotė jus apgavo! Kaip tokio 
blaivaus proto moteris galėjo puoselėti kvailą viltį mane per- 
dirbti?.. Vienu metu jūs būtumėt galėjusi mane išgelbėti, 
dabar jau per vėlu... Kad jūsų dabar nekęsčiau, gana to, jog 
esate mano žmona. Dabar pamatysit, jog ištekėjot už demo- 
no." Pamatęs išgąstį jos veide, nusijuokė taip natūraliai, 
jog ji visa tai nuleido juokais. Narsumas, autoritetas, ku- 
riais tick žavėjosi namiškiai, apleido Anabelą. Ar ilgai 
Baironas taip su ja elgsis, klausė ji save. Tol, kol jūs į tai 
kreipsit dėmesį, būtų atsakęs Hobhauzas, paklaustas pata- 
rimo. O ji, deja, kreipė dėmesį. Lektūra, laimė, sėkmė, visur 
lydinti jauną išlepintą mergaitę, besaikis pasitikėjimas savim 
nc kažkick tegalėjo ją paruošti tam, kaip suprasti ir nuraminti 
tokį Baironą. 

Vakarop karieta privažiavo Halnebį. Jau buvo sutemę, 
snigo, ir šitas tuščias namas atrodė kraupiai. Anabela išlipo. 
Visa jos išvaizda ir laikysena rodė nusiminimą. Per pictus jis 
jai pasakė: „Dabar jūs — mano valdžioj ir pajusit, ką tai reiš- 
kia". Prisiminė Viljamą Lemą: „Savo vyro širdžiai Karolina 
Lem turi būti kaip tas lašas po lašo, kurs akmenį pratašo". Ir 
pridūrė, baisiai žvelgdamas iš padilbų: „Pamatysit, jog drau- 
£gą pasirinkot to paties galo". 

Anot Bairono, juodu gyveno melasos mėnesį, ir mėnuo, 
senas išdavikas, čia švietė, kaip niekada, čia slapstėsi už debe- 
sų. Baironas buvo vienas baisiausių ir sykiu vienas žavingiausių 
vyrų. Kai jo niūrumas, būdavo, akimirką išsisklaido it rūkas, 
kalbėtis darosi paprasta ir smagu, žmona, jo raginama, ima 
taukšt visokius vaikiškus niekus. Jis ją vadina Pippin, renetu, 
juokias iš jos nesutrikdomo ramumo. Tas atvangos valandė- 
les Anabela juo mieliau prisiminė, nes pasitaikydavusios 
retai „lyg šaltiniai dykumoje". Bet, vos tik jis pagauna jos iš- 
kilmingesnį toną, iš baimės, kad vėl neprasidėtų, jo žodžiais 

betariant, pamokslai ir sentimentai, sužvėrėja. Kurstomas 
savo paties įsiutusio balso, nesivaldydamas tada išdeda jai 
viską negailestingai atvirai. Dvidešimt dvejų metų Anabe- 
la nieko neišmanė apie gyvenimą, tai, ką sužinojo, buvo 
labai nepanašu į tai, ką piešė vaizduotė. 

Šalia jos buvo nuostabus ir sykiu naivus žmogus. Liguistai 
įtaringas, neįtikėtinas egoistas fizine ir moraline prasme. Bc 
perstojo galįs kalbėti apie savo sveikatą, iškritusį plauką, 
prakiurusį dantį. Luošumas buvo pati skaudžioji vieta. Pir- 
momis dienomis jis nieko jai apie tai nesakė. Ji pati palietė 
šią temą perskaičiusi Erazmo Darvino“ straipsnį apie valios 
ligas ir norėdama išvaduoti save ir jį nuo varžymosi. Darvi- 
nas teigė, kad pacientui palengvėja, jei jis gali išsipasakot. Iš 
tiesų nuo tos dienos Baironas duodavo jai Žinoti tai, tik visa- 
da dirbtinai nusijuokdavo, kai kalbėdavo apie savo „kojytę“. 
Kelyje išgirdęs kieno nors žingsnius, jis, būdavo, arba sustoja 
lyg įbestas, kad nepažįstamasis nematytų jo šlubuojant, arba 
leidžiasi bėgti. Kaip kažin ko nekentė būti stebimas, kiekvie- 
nas į jį įsmeigtas žvilgsnis siutinte užsiutindavo. 

Baironas tučtuojau ėmėsi kovoti su Anabelos įsitikini- 
mais. „Tiktai pirmas žingsnis sunkus“, — sakydavo. Kas 
vakarą stengėsi jai įrodyti, jog nėra jokių religinių nei mora- 
linių tiesų. Ir baigdamas sviesdavo lyg iššūkį: „Na, dabar 
atverskit mane į tikėjimą!“ Ji nė nemėgino prieštarauti. Sau 
viena manė, jog atlaidumas jį įtikins, kad ne visi žmonės blo- 
gi. Vadinamoji Bairono religija buvo niūri tikyba, išmokta 
vaikystėje; kaip atskleidė žmona, ji turėjo jam didelį poveikį 
ir drauge su tais tarp musulmonų praleistais pora metų su- 
formavo jo fatalizmą. Anabela kitaip suvokė apvaizdos veik- 
14: „Aš tikėjau, jog Dievas gyvena su tais, kurie trokšta vyk- 
dyti ne savo, o jo valią". 

Prieš vestuves Anabcla laikė Baironą skeptiku, volterinin- 
ku. O iš tikrųjų pasirodė esąs visai kitoks. Mąstė jis kaip 


*DARVINAS ERAZMAS (1731—1802) — anglų gamtininkas ir poetas. 
(Vert. past.) 

volterininkas, bet siela iki pat gelmių buvo perimta latenti- 
nio kalvinizmo. Jokia kita būtybė negalėjo suvokti dieviš- 
kosios valios slogesne prasme, tik jo akyse Dievo teisingumo 
nešvelnino gailestingumas. Baironas tikėjo, jog vieniems skir- 
tas dangus, kitiems — pragaras, 0 jis priklausąs prie pastarų- 
jų. Iš tol kilo natūralus įniršis prieš visatos tironą, beviltiškas 
siautėjimas. Kartą po smarkaus ginčo jis krito į krėslą ir pa- 
sakė Žmonai: „Baisiausia, kad aš tikiu!“ Piktindavosi pagal- 
vojęs apie Dievą, besidžiaugianų savo kūrinių kančiomis ir 
galbūt iš jų besijuokiantį. „Visas blogis, — liūdnai pasižymė- 
jo Anabela, — kyla iš to nelaimingo vaikystės dienų tikėjimo, 
kuris nepripažino sūnaus palaidūno sugrįžimo". Iš tiesų tai 
buvo tragiška pora, nes gerosios kiekvieno savybės, pridėtos 
prie kito trūkumų, ir tos negalėjo nieko kito duoti, tik kan- 
čias. Savo kalbomis, savo svarstymais įprastinėmis temomis 
Anabela nukreipdavo Baironą į rimtąją jo prigimties pusę. O 
tas, kas verčia Baironą mąstyti apie visatos santvarką, kursto 
jo įsiūtį. Ne be reikalo jis mėgo gražias ir truputį kvailas mo- 
teris. Lengvabūdiškumas, kuriuo Anabela nesugebėjo per- 
siimti, jam būtų buvęs išganymas. Psichologinės nuovokos jai 
netrūko: ji puikiai analizavo Bairono charakterį: 


„Jo nelaimė, — rašė ji, — tai padirginimų aistra, būdinga 
karštiems temperamentams, kada siekimai nėra tam tikru 
laipsniu organizuoti. Monotoniškos buities nuobodulys stu- 
mia šio tipo šmones, netgi turinčius gerą širdį, į pavojingiau- 
sius kelius... Pamėgimas kankinti, kaip ir pamėgimas gerti ir 
lošti, kyla iš to paties šaltinio." 


Geriau nė nepasakysi, tik ji nemokėjo pasidaryti atitinka- 
mų išvadų. 

Kartais, kai jis aiškindavo, jog pasaulyje nėra nieko svar- 
baus, jog moralę diktuoja klimatas, epocha, Anabela norėda- 
vo tuo tikėti. 


„Pamenu, — sakė ji vėliau, — kaip aš norėjau suvokti, kad 

mano priedermė reikalauja palikti viską dėl jo, pasidaryti 
verge, jo auka... Moteris negali mylėti vyro tik dėl jo paties, 
jei nemyli jo ir nusikaltimo darančio... Jokia kita meilė nėra 
verta meilės vardo." 


Tačiau jos nepalenkiamas protas nepripažino jai teisės į 
šią silpnybę: Anabelos logika buvo pernelyg tvirta, kad širdis 
įstengtų ją pakeisti. 

Ji nustebo sužinojusi, kad Baironas prietaringas. Jo švie- 
sus protas puikiausiai sugyveno su vaikiškomis baimėmis. 
Iš jo lūpų išgirdo, kaip Aberdyne, mažas būdamas, labai bi- 
jojo gyventi šalia kapinių. Kiekvienas sutapimas jam buvo 
stebuklas. Tikėjo ženklais: nešioti juodą drabužį pavojinga, 
įskridęs šikšnosparnis neša bėdą. Kartą naktį apsnigtame 
sode juodu žiūrėjo į baltą debesėlį, plaukiantį prie mėnulio. 
„Jei jis uždengs mėnulį, — pasakė Baironas, — viskas man 
žuvę. Jei pracis pro šalį, aš išgelbėtas." Debesis uždengė 
mėnulį. 

Ledi Bairon (Regentės) vestuvinis žiedas Anabelai buvo 
per didelis, ir jinai užsivyniojo ant piršto juodo siūlo, kad ne- 
smukčiotų. Baironas pamatęs sušuko: „Juodas siūlas!“ ir 
liepė tučtuojau jį nusivynioti. Po valandėlės kitos Anabela 
atsistojo prie židinio, susidėjo už nugaros rankas, ir Žiedas 
įkrito į ugnį. Keletą valandų Baironas sielojosi dėl šio įvykio. 
Jis turėjo tokių keistų prietarų, jog jinai dažnai pagalvodavo, 
ar jis rimtai tuo tiki. Gal pusiau rimtai ir tikėjo, nes visada 
mėgo mistifikuoti. Pavyzdžiui, sakydavosi esąs puolęs ange- 
las, ir nc perkeltine, o tiesiogine prasme. O Anabela esanti 
viena tų Biblijoje minimų moterų, kurią pamilęs dangaus 
tremtinys. Pranašystėmis laikė netgi savo perskaitytas kny- 
gas. Necužmiršo Zeluko, valandų valandas pasakodavo apie jį 
Anabelai. Galiausiai Zelukas nusmaugė savo kūdikį. „Taip 
ir man atsitiks. Ir aš nusmaugsiu mudviejų kūdikį", — pasakė 
Baironas. Jis tikėjo, kad nenugalima jėga stumia jį į blogį: 
„Toks mano likimas, aš turiu grįžti į Rytus; taip, aš turiu 
grįžti į Rytus, kad ten mirčiau“, — dažnai sakydavo. Mano li- 

kimas... Jo įsitikinimu, ateitis iš anksto įrašyta žvaigždėse ir 
ženkluose. Lėmėja misis Viljams pasakiusi, kad jis mirsiąs 
trisdešimt septynerių metų. Jis tuo tikėjo. Ledi Bairon, apsi- 
švietusi moteris, ne sykį su nerimu ir nuostaba klausėsi savo 
vyro. Nežinojo, ar jis beprotis, ar vaidina. 


xkx* 


Bet tai buvo dar ne viskas. Po pirmu paslapčių sluoksniu, jau 
tokiu tamsiu, Anabela dabar spėjo esant kitą, dar tamsesnį. 
Jau pirmą rytą Baironas gavo laišką iš Augustos. Nepaprastai 
džiūgaudamas, perskaitė jį Anabelai: „Brangusis, pirmutinis ir 
geriausiasis Iš visų žmonių..." ir paklausė: „Ką jūs apie tai ma- 
note?" 

Praėjus kelioms dienoms po vestuvių, Halnebyje Baironas 
parodė jai veidrody, kad juodu truputį panašūs. „Kaip brolis 
su seserim..." — atsakė juokaudama. Stvėręs ją už rankos, 
sušuko: „Iš kur jūs tai girdėjote?" Kitą dieną, be pikto noro, 
bct, matyt, dėl to, kad širdy buvo kažko neramu, ji ėmė nag- 
rinėti Draideno tragediją „Don Sebastjanas“ apie incestą, ir 
šįsyk Baironas včl įsiuto. Jis, rodos, baisėjosi šia tema ir nuo- 
lat prie jos grįždavo. Jaunoji moteris naiviai stengėsi jį 
perprasti naudodamasi savo mokykliniais metodais. „Mano 
protas ir mano sprendimai buvo plačiu mastu beverčiai. Tu- 
rėjau rasti nežinomąjį uždavinyje, kuriam išspręsti trūko 
reikiamų duomenų.“ Anabelai dingojos, kad Baironas ją 
vedė ne iš keršto, kaip sakė, bet norėdamas pridengti kaž- 
kokį baisų nusikaltimą, kurio ji net neįsivaizdavo. Pati viena 
galvojo, ar tik jis neišsiaiškino, kad kokia nors jo meilužė 
yra jo tėvo pavainikė duktė. 

Naktimis matė, kaip jį kamuoja košmarai. Jis kalbėdavo 
pro micgus. Atsikeldavo ir vaikščiodavo dideliais žingsniais 
žvangindamas pistoletais ir durklais. Paskui vėl atsiguldavo, 
grieždavo dantimis. Kad aprimtų, Anabela padėdavo galvą 

*DRAIDENAS DŽONAS (1631—1700) — anglų poetas ir kritikas. 
(Vert. past.) 

jam ant peties. „Jums reikėtų minkštesnės pagalvės negu 
mano širdis", — pasakė vieną naktį. „Kažin katro širdis pirma 
suduš: jūsų ar mano?" — atsakė ji. Kartą Anabela švelniai pa- 
klausė: „Jeigu csat ką suviliojęs, pasakykit man. Ar Augusta 
žino?“ Baironas prisipažino iš tiesų turįs baisią paslaptį: 
„Aš ją pasakysiu, kai turėsit vaiką". Jai dažnai kildavo mintis 
mesti jį ir pabėgti, bet meilė ir gailestis ją sulaikydavo. „Tada 
pirmąkart gyvenime patyriau, kas yra likti vienai su Dievu.“ 

O Baironas? Ką jis galvojo apie šią moterį, taip nepanašią 
į jo turėtąsias? Kartais Anabela jį jaudindavo, ir jis sakydavo, 
kad nėra geresnio argumento nemirtingumui įrodyti, kaip ji 
pati: „Tik žiūrėdamas šią akimirką į jūsų veidą, galėčiau įti- 
kėti dangų. Vargše mažyte, reikėjo ištekėt už geresnio vyro." 
Jautė jai gailestį ir tuo pačiu metu buvo žiaurus. Nuo „Čaild 
Haroldo" išleidimo Baironas buvo pasidaręs savo gyveni- 
mo aktoriumi. Niekada neturėjo patiklesnės publikos už šią 
stropią, įbaugintą moterį. Jeigu ji būtų susipratusi laiku nu- 
sišypsot, jis kaipmat būtų pakeitęs savo vaidmenį. Tokiais 
momentais prie jo turėtų būti rami epikūrininkė, kaip ledi 
Oksford. Anabela savo rimtumu jį atbaidydavo. Jis jai sakydavo: 
„Iš moters aš reikalauju tik juoko, į kitką man nusispjaut. 
Augustą aš galiu prajuokinti dėl menkiausio nieko. Tik su 
Augusta jaučiuosi laimingas". 

Kaip jis galėjo būti toks šiurkštus? Jis, laikąs save švel- 
niausiu žmogum, apsiraminąs šalia kiekvienos moters, netgi 
senos ir negražios, taip jautriai ir meiliai pagailėjęs gležnu- 
tės ledi Fransisos? Pats negalėjo suprasti. Jis buvo Baironas. 
Širdy tvenkėsi beprotiškas pyktis. „Jūs nežinot, kokia pa- 
baisa mane gali paversti bloga aistra." Jautėsi šios moters 
belaisviu. Prieš tai siūlė atšaukti sužadėtuves. Ji norėjo už jo 
ištekėti, sakė nesigailėsianti. Ir dabar šita svetima žmogysta 
atsidūrė jo gyvenime. Gal jis būtų jos pagailėjęs, jei būtų pa- 
sirodžiusi silpna, bet ji savo silpnumo visai nerodė. Neturėjo 
nei to nerimastingo Augustos drovumo, nei bailaus ledi Fran- 
sisos glcžnumo. Buvo apvalių raudonų skruostų, pažiūrėti 
nesutrinkanti. Ji teigė, svarstė, darė drąsius sprendimus. 

Valgė iš lėto, metodiškai, o jis viens du — ir jau pavalgęs. Ji 
kalbėdavo apie savo jausmus. „Tik be sentimentų!" — sušuk- 
davo iškeldamas rankas į dangų. Anabela viską suprasdavo 
pažodžiui. „Jei nekreiptumėt dėmesio į mano žodžius, — sa- 
kydavo, — mudu puikiausiai sutartume." Jam reikėjo ramybės, 
vienumos; baisu visą laiką būt dviese. Jis nuolat ir nuolat iš- 
siųsdavo ją iš kambario: „Jūs man nereikalinga" arba: „Tikiuosi, 
mudu ne visada būsim kartu? Patikėkite, man tai netinka." O 
kitą kartą: „Vedybos tik tuo geros, kad išvaduoja žmogų nuo 
draugų". 

Jis jau nebeabejojo, jog greit sulaužys vedybinę ištiki- 
mybę. Kažkada jis paklausė ledi Melburn: „Ar vedęs vyras 
gali turėt meilužių?" Dabar jis jai rašė: „Žaviuosi jūsų atsar- 
giu stilium nuo to laiko, kai esu moters valdžioje, bet aš tave 
myliu, tetule, ir atleidžiu jūsų abejones iki savo artimiausio 
nuotykio". Senoji ponia, įsitikinusi, jog Baironas pakankamai 
priskandalijo šioje šeimoje, norėjo, kad jis laikytųsi ramiai. 
„Aš davinčsiu jums gerų patarimų, — sakydavo. — Būsiu 
jūsų balta varna; venkite juodos varnos..." „Juoda varna lai- 
kote X, ar ne? — parašė Baironas, — tačiau aš ją tebemyliu, 
nors dabar namie kai kas trukdo man bet ką mylėt esmingai, 
kurį laiką, žinoma. Žodis esmingai pralinksmino ledi Mel- 
burn, „Aš labai juokiausi iš to jūsų esmingai. Kada gi šis 
žodis tokia prasme buvo vartojamas?" 


Baironas buvo nusprendęs išvažiuot iš Halnebio sausio 
dvidešimtąją, kad savo gimtadienį galėtų atšvęsti Sihame pas 
Milbenkus. Paskutinę akimirką sužinojęs, jog dvidešimto- 
ji — penktadienis, pareiškė atidedąs kelionę rytojui. Ledi 
Bairon šyptelėjo. Susigėdęs Baironas paaiškino, kad maho- 
metonai švenčia penktadienį ir jis taip pat laikąsis to įpročio. 
Buvo neblogai nusiteikęs ir karietoje pasakė, jog jųdviejų gy- 
venimas klostosi pakenčiamai. „Manau, jūs dabar žinote, 
kokių temų nereikia liesti", — pridūrė žiūrėdamas jai į akis. 

Baironas ėmė pripažinti jos gerąsias ypatybes. Per šias 
žiaurias savaites Halnebyje ji jam dirbo. Perrašinėjo „Hebra- 

jiškas melodijas", kurias Baironas kūrė muzikui Natanui. Pa- 
sišnekėdavo apie perskaitytas knygas. Ji turėjo galvą. Jei 
nebūtų jo žmona... Bet kaipgi jos nekaltinsi už tą slogų vedy- 
binio gyvenimo nuobodulį? Nieko nėra bjauriau laisvam 
žmogui, nepatyrusiam tėvų priepaudos, kaip atsidurti uošvių 
nelaisvėje. Baironą pagavo siaubas vėl išvydus Sihame „my 
papa, Sir Ralph ". Senasis baronetas raudonais žandais buvo 
geros širdies, bet turėjo negražių įpročių ir išties nepataiso- 
mą polinkį be galo kartoti ir kartoti tą pustuzinį savo juokelių. 
Anekdotą apie avienos šlaunį seras Ralfas taip buvo įsikan- 
dęs, jog liepdavo keliskart per savaitę paduoti į stalą avienos 
šlaunį, kad galėtų jį papasakoti. Kai moterys, būdavo, paval- 
giusios išcina ir jis licka su Baironu, ima rėžti savo kalbas, 
neseniai sakytas Daramo mokesčių mokėtojams. „Aš dabar 
klausausi monologo, kurį mano uošvis mėgsta vadint pašne- 
kesiu; kartą jis man ir smuiku pagriežė, ir aš pailsėjau." 
Bet, kai pritrūkdavo kantrybės, staigiai pašokdavo ir pa- 
likdavo uošvį „baigt savo oracijas buteliams, kurių bent negali 
užmigdyt". Tik užsidaro savo kambary pasvajot, skambina ar- 
batai, vėl Luri grįžti pas Šeimyną. „Dabar reikia eit arbatos, — 
rašė Mūrui, — kad ją kur velniai, tą arbatą. Man geriau būtų 
Kincrdo brendis." Stačiokė Augusta (0 gal ir pavydi) laiškuo- 
se gan smagiai traukė per dantį tą prijaukintą Baironą. 
Vakare salone, kur buvo sujungtas šventais moterystės ry- 
šiais, jis begėdiškai Žiovaudavo, nes tas metas, pats mieliausias 
Londone, čia lenkte lenkdavo į miegą. 

Kick uošviai jam įkyrėdavo, tiek Anabela, priešingai, 
pasidarč jo sąjungininke ir priebėga. Praminė ją Pip: „Jūs 
meilutė Pip — gera Pipų mergaitė ir šauniausia moteris pasau- 
ly", — pasakė vieną vakarą, kai ji atnešė jam į lovą limonado. 
Tačiau retkarčiais vis dar kildavo keistų nesusipratimų. Pažai- 
dus burimė, Baironas pasiūlė nusiųsti lapelius Augustai 
palinksminti. Žmona pasakė: „Jūsų aš pažymėsiu kryžiukais, 
kad nesupainiotų su mano." Baironas išblyško: „Oi, ne, šito 


*Savo tėtušį scrą Ralfą. (Angl.) 

nedarykit, ji baisiausiai persigąs“. Anabela visą naktį suko 
galvą, ką galėjo reikšti tie kryžiukai. 

Pajūry Baironas virsdavo naiviu, linksmu jos draugu. "Ten 
buvo didžiulė uola, vadinama Pūkų Patalu, jųdviejų pasi- 
vaikščiojimo vieta. Pats greit ir potekom labai vikriai kopdamas 
pirmas, rapindavo ir ją neatsilikti. Anot jos, tai buvo vaikiška 
jo prigimties savybė, „trumpalaikė būsena, kai jis panėšėda- 
vo į krykščiantį nekaltą vaiką". Tada, būdavo, ir kalba apie 
save trečiu asmeniu kaip vaikai. Liūdnumui užėjus, sako: „Bai- 
ronas — alksninukas, ak, taip, jis — alksninukas!" Ir graudžiai 
priduria: „Vargšas Baironas — vargšas Baironas!" Beviltiškai 
skambantis jo balsas jaudindavo Anabelą. Vieną naktį, kai 
jau ketino palikt Sihamą, jis jai pasakė: „Man atrodo, kad aš 
jus myliu". Ir tai buvo visai galimas daiktas. Ji tapo tuo, ko 
jam reikėjo: įpročiu. Dabar ji žinojo jo klibikščiuojamą cigas- 
tį, pistoletus galvūgaly, uždraustas temas. Pagyvenęs keletą 
mėnesių Sihame, gal būtų pripratęs ir prie tos rutinos. 


Baironas Mūrui: „Aš esu tokioje monotonijos ir stagnaci- 
jos būsenoje ir taip užsiėmęs — valgau vaisius — dykinėju — 
lošiu kortomis, kurių tiesiog nepakenčiu, — Žiovauju — var- 
tinėju senus metraščius ir laikraščius — rankioju paplūdimy 
kriaukleles — stebiu, kaip sode auga nustilbę serbentai, — 
jog nebeturiu nei laiko, nei nuovokos daugiau ką jums para- 
šyti... Mudu su žmona sutariam kuo puikiausiai. Sviftas yra 
pasakęs, jog „nė vienas protingas vyras neveda", tačiau kvailiui, 
manau, tai — dieviškiausia būklė. Aš tebesilaikau minties, jog 
reikėtų įsteigti vedybas pagal sutartį, bet aš savąją, terminui 
pasibaigus, tikriausiai atnaujinčiau, netgi jei kitas periodas 
būtų devyniasdešimt devyneri metai." 


Buvo nutarta pavasarį persikelti į Londoną ir kovo devin- 
tąją juodu išvažiavo iš Sihamo. Baironas ketino vienas 
užsukti į Siks Mail Botemą, pas Augustą, bet žmona primyg- 
tinai siūlėsi kartu. Augusta ilgai svyravo, priimti juos ar ne. 
Namas nedidelis, ankšta, be to, neaišku, ar pulkininkas iš- 


233 


vyks. Pagaliau ji juos pakvietė. Karietoje, vos tik išvažiavo iš 
Sihamo, Baironas parodė savo blogą nuotaiką: „Kodėl jūsų 
motina atsisveikindama liepė man jus globoti? Ką ji tuo 
norėjo pasakyti? Argi jūs pati negalit savęs prižiūrėti? Aš neno- 
rėjau jūsų imt į šią kelionę". Anabela pasakė norinti padaryti 
vizitą Augustai. „Augusta — kvailė", — atsakė jis ir po kiek 
laiko niūriu balsu pakartojo: „O, taip, Augusta — kvailė!" 
Vakarop sušvelnėjo: „Jūs ištekėjot už manęs, norėdama pa- 
daryt manc laimingą, tiesa? Na tai ir padarėt laimingą". 

Augusta juodu priėmė ramiai. Beveik nepratarė nė žodžio 
ir nepabučiavo svainės. Abi kartu užlipo į viršų, ir ten Ana- 
bela pirmoji apkabino Augustą. Po pietų Baironas paprašė 
brendžio, čmė gerti ir patarė Žmonai eit gulti. „Mes galim 
linksmintis ir be jūsų, mano gražuole“, — pasakė, o kai Ana- 
bela kopė į savo kambarį, pridūrė: „Dabar, kai aš ją turiu, 
pamatysit, jog galiu, šiaip ar taip, apsieit be jūsų. Sakiau, 
kad kvailai užsigeidėt čia važiuoti ir geriau būtumėt atsisa- 
kiusi". Ši scena Anabelai pasirodė nepaprasta. Pagalvojo, 
kad Baironas buvo įsimylėjęs Augustą, bet toji jį atstūmė. 
Rytą Augusta juodu sutiko vis taip pat nepaprastai ramiai. 
„Na, Guss, — pasakė Baironas, — aš pasidariau labai dorovin- 
gas, tiesa?" Augusta lyg sutriko ir atsakė: „Aš jau pastebėjau 
tam tikrą pažangą". 

Per šią viešnagę misis Ly buvo labai gera Anabelai. Atro- 
dė, tarytum Baironas neatstoja nuo jos, 0 ji stengiasi nuo jo 
pabėgti ir bijo. Baironas mėgaudavosi vis aiškesnėmis užuo- 
minomis: We must fly, we must part... prisimenat, Guss, kada 
aš jums parašiau šį eilėraštį? Anabela apstulbo pamačiusi, 
koks ypatingai gražus pasidarė jo veidas, kai žiūrėjo į mažytę 
Medorą. „Ar Žinot, jog tai mano duktė?" — pasakė rodyda- 
mas į ją. Ji buvo jo krikšto duktė, tad sakinys galėjo 
nuskambėti natūraliai. Londone Baironas užsakė dvi sages 
su savo ir Augustos garbanomis. Abidvi buvo iš raidžių ir 
kryžiukų: A—B—+ + +. Vieną įteikė Augustai ir pasakė 


*Turim tolti, turim skirtis... (Angl. ) 

rodydamas į Anabelą: „Ak, jeigu ji žinotų, ką tai reiškia". Bet 
ledi Bairon nenorėjo suprasti. Manė, kad jos priedermė kra- 
tytis kick galima šito baisaus įtarimo. Jautė „siaubą ir 
begalinį gailestį". Iškilmingai davė sau žodį niekada ncparo- 
dyti, kad buvo kilusi tokia mintis++4!1* <<<. 


kkx* 


Šiaip ar taip, dvi A ilgai ir draugiškai vaikštinėdavo po parką 
kalbėdamosi apie Baironą. Nusiminusi Anabela atvčrė savo 
širdį Augustai. Toji stebėjosi svainės jai rodomu nuolankiu 
švelnumu. „Jūs man esate gera, nes manęs nepažįstat", — sa- 
kydavo Augusta. Ji patarinėjo Anabelai, kokio režimo turi 
laikytis Baironas. Iš prigimties linkusi visus tragiškiausius 
įvykius vertinti savo menku supratimu. Augusta manė, jog 
brolio pykčio priepuolius sukeliąs blogas virškinimas. Kad ne- 
storėtų, jis pasninkaująs, paskui išbadėjęs persivalgąs, imąs 
skaudėti skrandis, ir tada be saiko geriąs magneziją. Visas 
blogis iš to, aiškino ji. Anabela sakė, kad Baironas — sunkus 
vyras, gal pavyksią jį prisirišt savo meile. Augusta užtikrino, 
kad taip ir būsią, nes įprotis Baironui be galo daug reiškiąs. 
Nors misis Ly iš tikrųjų buvo gera, tačiau viešnagė pas ją 


*Remiantis dokumentais, galima tvirtinti, kad, jei ledi Bairon nuo to mo- 
mento ir turėjo įtarimų dėl Bairono santykių su seserim, Augusta ir 
Baironas, nepaisant pastarojo neatsargių prasitarimų, šiuo atžvilgiu buvo 
nuostabiai ramūs. Ir tikrai iš ledi Bairon ir misis Ly 1816 metų susirašinėji- 
mo tai matyti: kai ledi Bairon parašė svainei, kad „nuo pat pirmos vedybų 
savaitės ši mintis vos neišvarė jos iš proto", Augusta 1816 metų liepos pen- 
kioliktąją atsakė: „Jliuzija, apie kurią aš jums kalbėjau, atsirado iš visiško 
nežinojimo, kad jums galėjo kilt mintis, jog aš buvau jūsų kančių kaltininkė ar 
prisidėjau pric jų... Dabar man stoja prieš akis „kai kurie dalykai“, apie ku- 
riuos užsimenate. Galėtumėt pridėti ir kitų, mane tik klaidinusių. Man tai lyg 
baisus sapnus... Dažnai pagalvodavau, kad turėjau jumis aklai pasikliauti. Bet 
tomis aplinkybėmis man atrodė, jog privalau laikyti paslaptį." Mes taip pat 
skaitome ledi Bairon dienoraštyje: „Ji (Augusta) man pasakė niekad nejtaru- 
si, kad aš ką įtariu, išskyrus tą vieną atsitikimą 1815 metų vasarą, kai aiškiai 
daviau jai suprasti, kad mus paliktų. Bet ji dažnai įspėdavo Baironą, kam prie 
manęs šncka tokius dalykus, kurie kiekvienai kitai moteriai būtų atvėrę akis. 
Jis nuramindavo, kai jai kildavo tokios abejonės.“ (Aut. past.) 

Anabelai virto košmaru. Baironas, įdūkintas kaip vyras, kuris 
tikėjosi malonumo, bet negavo, niršo ant savęs, ant žmonos, 
ant sescrs, gėrė norėdamas užsimiršti ir darėsi vis Šiurkš- 
tesnis. Vertė Augustą garsiai skaityti laiškus, gautus iš jo per 
paskutinius dvejus metus, laiškus, kuriuose ciniškai rašė 
apie savo abejingumą Anabelai, apie savo meilužes. Paskui, 
būdavo, atsigręžia į žmoną ir sako: „O tuo metu jūs buvot įsiti- 
kinusi, jog aš mirštu iš meilės jums!“ Vakare kuo anksčiausiai 
išsiunčia Anabelą į savo kambarį, 0 pats valandą kitą pasilieka 
su Augusta. Ledi Bairon jautėsi tokia nelaiminga, jog kąsnio 
nuryt nebegalėjo ir badmiriavo. Kartais užsidariusi verk- 
davo verkdavo, kol palengvėdavo. „Negali būti... Negali 
būti", — sakydavo sau. Vieną dieną ji parodė Augustai cilatą iš 
ponios Neker raštų: „Kančios, kilusios ne dėl mūsų kaltės, 
praeina, bet nuo sąžinės priekaištų jausmai neišsivaduoja 
metų metus". Augusta pažvelgė į ją netarusi nė žodžio, ir 
Anabelai pasirodė, kad jiedvi viena kitą tyliai suprato. 

Į pabaigą gyvenimas pas Augustą pasidarė ncbepakcn- 
čiamas, ledi Bairon ieškojo užsimiršimo meditacijose ir 
ekstazėje. Skaitė Bibliją ir, radusi savo būseną atitinkantį 
perskyrimą, paskęsdavo kažkokiame mįslingame džiaugs- 
me. Jos pašaukimas — sergėti tuos du pražuvusius Dievo 
padarus, ji juos išgelbės. Bet kaip išgelbėt mylimą Žmogų, 
kuris tavęs nekenčia? 

Būdamas pas Augustą, Baironas sužinojo apie Napoleo- 
no sugrįžimą iš Elbos, apie karaliaus kariuomenės dalinių 
percidinėjimą jo pusėn, apie Erelio skrydį. Šia naujiena be 
galo apsidžiaugė. Vadinasi, jo dievaitis nesudužo. „Ir dabar, 
jei jis ncapmaus sąjungininkų, ne mes atsakysim. Jei gali vie- 
nas paimt į savo rankas visą Prancūziją, tai, po velnių, ką jam 
reiškia su savo karališkąja gvardija išgrūsti užgrobikus. Visa 
šita karjera negali neapakint ir nepriblokšt." Londonas buvo 
apstulbintas ir sujudęs. „Kokoso palmės“ klube už Burbonus 


*NEKER SIUZANA (1739—1794) — prancūzų rašytoja moralistė. (Vert. 
past.) 

statė penkiolika prieš penkis. Hobhauzas statė už Napoleo- 
ną. Dvidešimt trečiąją sužinojo, kad imperatorius — Paryžiuje. 
Per dvidešimt dienų perėjo Prancūziją. Trispalvė plevėsavo 
uostuose priešais Doverio uolas. Dvidešimt istorinių metų 
reikėjo pradėt iš naujo. 

Kitu metu Baironas būtų norėjęs pasidalyt šitomis nau- 
jienomis su Hobhauzu, su Kinerdu, bet „tų dviejų moterų 
dresavimas" jam teikė tokį niūrų malonumą, jog miclai 
būtų pasilikęs Siks Mail Boteme. Tačiau Augusta nesutiko, 
ir dvidešimt aštuntąją Baironas išsivežė Anabelą, anot jo, su 
„pastojimo simptomais". Ji buvo palūžusi. 


XXIV 
Pikadilio 13 


Šių, kaip ir daugelio, vedybų tragedija yra ta, 
jog tai, ką vienas antrame matė, nebuvo visa 
teisybė. 

Gricrsonas 


Juodu išsinuomojo gražų namą Pikadili Terase 13; turėjo 
tarnų, dvi karictas. Trūko turto. Nuomos reikėjo mokėti sep- 
tynis šimtus svarų, t. y. tiek, kiek atsinešė ledi Bairon. Lordo 
Bairono kišenėj vėjai švilpė: ką duodavo Niūstedo fermos, 
nepakakdavo apmokėt palūkanoms. Ėmus taip plačiai gy- 
venti, netrukus prisistatė antstoliai. Hobhauzas, susiruošęs į 
Prancūziją rinkti medžiagos apie imperatoriaus grįžimą, užėjo 
atsisveikinti ir rado draugą paniurusį. Skųstis nesiskundė, tik 
patarė Hobhauzui nevesti. 

Pirmomis dienomis viskas ėjo gana sėkmingai („Tokio 
lipšnaus aš nebuvau mačiusi"), bet Anabela daug vilčių netu- 
rėjo. „Viltis, — sakydavo Baironas, — tai tik dažai, kuriais 

būtis pasiskaistina veidą; teisybės paliesti, jie dingsta, ir 
tada pamatom, kokią kekšę įkritusiais skruostais spaudėm 
savo glėby." Anabela irgi linko į tą skaudžią filosofiją. 

Baironas atrodė gražus kaip niekada. Veidas buvo įgavęs 
iškilnumo, nerimastingos didybės. Juodas surdutas labai tiko 
jo tauriai, rimtai išvaizdai. Anabela negalėjo juo atsigrožėti. 
Būdavo, mielai ima drauge važiuodama gėlių pas Henderso- 
ną; „išsodina“ pas poetą radikalą Ly Hantą Padingtonc, ir, 
iki apsipirks, Baironas, supdamasis ant medinio vaikų arkliu- 
ko, gali pasišnekėti su Hantu apie lordo Kaslrėjaus“ politiką. 
Torių spauda ir vyriausybė norėjo padėti Burbonams. „Ar 
galim ramiai žiūrėti į degantį kaimyno namą?“ Baironas ir 
jo draugai, aišku, ėjo prieš karą, už Bonapartą ir protestavo 
dėl Anglijos kišimosi į pilietinį karą. Grįžta ledi Bairon. Ji 
laukia vyro prie savo dailios karietos durelių. Baironas ant 
laiptų žaidžia su Hanto vaikais. Ar tai ne tradicinis laimės 
paveikslas? Besišypsanti jauna, storoka moteris, vyras, prie- 
buty spaudžiąs ranką draugui, karšti, nekantrūs arkliai — ko 
trūksta šiam sentimentaliam estampui? Parvažiavęs namo, 
Baironas sėda prie „Parizinos“, savo naujosios poemos. Kaip 
gera rašytojo žmona Anabela perrašinėja lapelius. Būtis pa- 
sidažiusi gan oriai. 

Tačiau ledi Bairon liūdėjo. Skaistus kaimiškas raudonis 
dingo nuo jos veido. Ji jautėsi vieniša. Bairono draugai Ki- 
nerdas, Hobhauzas — visa ta jos vadinama „Pikadilio gau- 
ja“ — jai nepatiko. Kinerdas įmokėjo Bairono vardu pajų į 
„Drury Lane“ teatrą, kad jo bičiulis galėtų įeiti į valdybą. 
Anabela nemėgo to kulisų pasaulio. Žinojo, kad Baironas 
vėl lankosi Melburn Hauze, ir nerimavo: „Tetulė“ buvo pa- 
vojinga patarėja. Bet ką daryt? Aukštuomenės požiūriu Mel- 
burnai, Lemai — Bairono giminės ir draugai. Karolina ir Vilja- 


*KASLRĖJUS ROBERTAS STIUARTAS (1769—1822) D. Britanijos po- 
litikos veikėjas, toris. Numalšino 1798 m. sukilimą Airijoje. 1812—1822 m. 
užsienio reikalų ministras. Baironui, kaip ir visiems pažangiems anglams, jo 
vardas asocijavosi su reakcine vidaus ir užsienio politika. Baironas išjuokė 
Kaslrėjų daugelyje eilėraščių. (Vert. past.) 

mas burkavo kaip du balandėliai. Juodu priėmė Baironą; vis- 
kas kaip reikiant. Dabar jis sakė, kad Karolina — labai nuobo- 
di; tačiau buvusi meilužė traukia tuo, kad su ja galima laisvai 
šne- kėt, o jos rodomas pasitikėjimas malonus širdžiai. Ir ledi 
Bairon vieną kartą lankėsi Melburn Hauze, kur, savo nelai- 
mei, sutiko misis Čavort-Masters, Merę Aną, pasveikusią po 
nervų priepuolio. Anabela papasakojo apie šį vizitą Augustai: 


„Aš jums nesakiau, kad pas Karoliną buvau sutikusi misis 
Masters. Ji pasiteiravo, kaip laikosi Baironas. Niekada gyve- 
nime nebuvau mačiusi tokios piktos katės. Kiekviena mo- 
teris, pastatyta šalia jos, atrodytų šventa. O kad aš galėčiau 
palikt tą baisų miestą, kuris mane varo iš proto!.. Manau, jog 
kaime kuo puikiausiai atsigaučiau, palinksmėčiau." 


Mylinčią, išdidžią ir tyros širdies ledi Bairon be galo 
slėgė gyvenimas Londone: jautė, kad kiekvieną jos žingsnį 
seka priešiškos moterys, buvusios vyro mylimosios, ir bijojo 
kuo nors joms išsiduoti, kad vedybos nenusisekė. 

O čia dar Augusta. Praėjus dešimčiai dienų, ji atvyko ir įsi- 
kūrė Pikadili Terase. Kaip Anabela galėjo ją kviestis? 


„Nebuvo jokios vilties, — aiškina ji, — išlaikyti juos toli 
vienas nuo kito, bet, mano nuomone, buvo šiokia tokia viltis 
nustatyti tarp jųdviejų nekaltus santykius. Aš jaučiausi tų dvie- 
jų būtybių angelų sargu." 


Baironas iš pradžių nužvelgė Augustą savo garsiuoju 
žvilgsniu iš padilbų, kupinu paniekos. Bet po valandėlės vėl 
jinai jam pasidarė miela. „Jūs kvailai padarėt įsileidusi ją į 
šiuos namus, — pasakė žmonai. — Greit pati pamatysit. 
Jums tai atneš didelę permainą visais atžvilgiais." 

Vėl prasidėjo tai, kas vyko Siks Mail Boteme. Vakare Bai- 
ronas liepia jai eit į savo kambarį, kur ji, negalėdama užmig- 
ti, laukia, ar nepasigirs jo Žingsniai. Iš žingsnių sprendžia 
apie jo nuotaiką. Tai užlekia laiptais kraupiai energingai, va- 

dinas, įsiutęs. Tai artėja su Augusta, ir kas žingsnis — kvato- 
jimas. Tarp šios trijulės susidarė nepaprasti santykiai. Ana- 
bela buvo Pip, Augusta — Goose; Baironas savo žmonai — 
Duck (ančiukas), seseriai — Baby (kūdikis). Dar pasitaikyda- 
vo ir laimingų akimirkų. Baironas sakydavo žmonai: „Paži- 
nęs jus nuo penkerių metų, aš būčiau laimingas." Ir dar: 
„Vargše mažyte, jus patenkinti iš tiesų nesunku". Bet būdavo 
ir tokių baisių dienų, jog Anabela iš neapykantos norėdavo 
užmušti Augustą. „Aš buvau kaip beprotė ir su romantiškų 
atlaidumu gindavausi nuo tos keršto aistros." Kažkada gynu- 
si Termopilus ir slaugiusi maru sergančiuosius, dabar norėjo 
išgelbėti moterį, kuri nešė jai nelaimę. Tada neapykanta pa- 
sikeisdavo karšta, beviltiška draugyste. Kaip kiekvienai my- 
linčiai moteriai, jai rūpėjo mylimo vyro praeitis. Augusta bu- 
vo „ta, kuri žinojo". Ir ta, kuri užsistodavo Anabelą, kai Bai- 
roną jos buvimas imdavo erzinti. Tačiau birželio pabaigoje 
ledi Bairon davė aiškiai suprasti svainei per ilgai užsiviešėjus, 
ir toji išvyko į Siks Mail Botemą. 

1815 metų pavasarį Baironas kone kas rytą vieną ar dvi va- 
landas praleisdavo Džono Mario leidykloje. "Ten susitikdavo 
su seru Valteriu Skotu“, vienu iš tų nedaugelio rašytojų, ku- 
riuos mylėjo ir gerbė. Šnekėtis jiedviem buvo be galo ma- 
lonu. Kažkas Skotui pasakė, kad Baironas — ekstravagantiš- 
kas Jaunuolis, tačiau Skotui jis toks neatrodė. Niekas geriau 
už jį neįvertino Bairono būdo taurumo. Juodu buvo priešin- 
gų religinių ir politinių pažiūrų, tik Skotas nemanė, kad 
Bairono pažiūros nusistovėjusios, ir pasakė, jog po keleto me- 
tų jos dar pašikeis. Baironas atsakė smarkokai: „Vadinas, jūs 
iš tų, kurie pranašaujat, kad aš tapsiu metodistu?" — „Ne, 
ne, — atsakė Skotas, — aš nemanau, kad jūsų atsivertimas 
bus toks banalus. Greičiau jūs pereisit į katalikybę ir pasižy- 
mėsit griežta atgaila. Religija, kurią jūs kada nors galbūt 
išpažinsit, tikriausiai duos daug peno vaizduotei." Baironas 
rimtai nusišypsojo ir nepasakė „ne“. 


*SKOTAS VALTERIS (1771—1832) — škotų ir anglų rašytojas. (Vert. 
past) 

Juodu pasikeitė dovanomis. Skotas įteikė Baironui gražų 
durklą su aukso apsodu, kažkada priklausiusį Elfi-bėjui. Po 
keleto dienų Baironas pasiuntė jam didžiulę sidabrinę laido- 
tuvių urną, pilną kaulų, su išgraviruotomis Juvenalio eilėmis: 


Expende — guot libras in duce summo invenies. | 
— Mors sola fatetur guantula hominum corpuscula. 


Skotas, kaip niekas kitas, mokėjo apraminti Baironą ir pel- 
nyti jo pasitikėjimą. „Jis dažnai būdavo melancholiškas, — 
rašė Skotas, — pasakyčiau, niūrus. Tokiais atvejais aš lauk- 
davau, kada bloga nuotaika savaime išsisklaidys arba kada 
galėsiu jį prašnekinti kokia nors paprasta, savaime pasipynu- 
sia dingstimi; ir tada niūrumas beveik visada dingdavo nuo jo 
veido." 

Jei ledi Bairon būtų šitaip pažinusi besikankinančias sie- 
las, galimas daiktas, Pikadili Terase gyvenimas būtų plaukęs 
labai ramiai, bet ji buvo absoliučių pažiūrų ir, be to, įsimylė- 
jusi, 0 tos dvi pavojingos kliūtys neleidžia žengti išminties 
keliu. 


*xkx* 


1815 metų birželis. Anabela ketvirtas mėnuo nėščia. Hobhau- 
zas Prancūzijoje laukė žinių iš armijų. Birželio dvidešimtąją 
vienas pašto viršininkas jam pranešė, kad Napoleonas visiškai 
sumuštas prie Vaterlo. „Poor fellow" = pasakė jis, o Bai- 
ronas sužinojęs sušuko: „Well! I am damned sorry for it! ili 
Visos jaunos anglės buvo Belgijoje, slaugė brolius, vyrus, my- 
limuosius. Karolina Lem irgi ten atsirado ir virė apmaudu, 
kad ledi Fransisa turi tokį pasisekimą. Baironas neapsiriko 
sakydamas, kad drąsesnis puolėjas laimės jaunąją moterį. Ji 


* Štai pažiūrėk: kiek svers pelenai šio vardo garsingo. 
„vien mirtis teatskleidžia. 
Koks niekingas yra mūsų kūnas.Vertė Aleksys Churginas 
** Vargšas (angl. ). 
*** Velniškai apmaudu už jį! (Angl.) 

padarė pažangą po ano nekalto nuotykio. Ėjo kalbos, kad 
per ją Velingtonas pavėlavęs į mūšį. Na o marito lydėjo 
žmoną ir kūrė poemą apie šį mūšį. 

Grįžo Hobhauzas. Abudu su liūdesiu stebėjo „Belerofo- 
no"" tragediją ir keikė anglų admirolą, kuris imperatorių 
vadino generolu. „Bukagalvis niekšas!" — sakė Baironas. 
Abudu džiaugėsi sužinoję, kad minia anglų plojimais išly- 
dėjo Napoleoną. Šį kartą katastrofa buvo visiška. Meternichas 
paims Europą į savo rankas. 


„Žlugo bet kokia viltis sulaukt respublikos, gyvensim kaip 
gyvenę senoje santvarkoje. Man koktu nuo politikos ir žudy- 
nių. Tai, kad lordui Kaslrėjui apvaizda taip padeda, tik įrodo, 
jog dievai menkai tevertina visuomenės gerovę, jei leidžia tO- 
kiems kaip jis ir tas girtas kapralas senis Bliucheris paminti 
po kojų už juos pranašesnius. Tačiau Velingtonas — išimtis, 
jis — vyras, mūsų Hanibalo Scipionas." 

Bet ar verta apie visa tai galvoti? „Pagaliau ar šiais laikais 
yra dėl ko keltis iš lovos? Mes užmingam girdėdami su trenks- 
mu griūvant naktį karalystes, kurios rytą nušluojamos nuo 
mūsų durų." O, kaip norisi išvažiuot, palikt tuos supuvusius 
Vakarus, atgaut sielos ramybę Graikijoj ar Turkijoj. Kaip 
miela buvo su Hobhauzu ir jo prakilnybe Flečeriu joti po žydru 
dangumi. Lėkštas vedybinis gyvenimas jam darėsi nebepaken- 
čiamas. Jį, pripratusį prie laisvės, kiekviena priespauda varė 
iš proto. Anabelą jis jau žinojo kiaurai. Neklaidinga net ir su- 
klydusi. Sudčta iš vienų taisyklių ir principų, pagal kuriuos 
tarėsi galinti rikiuoti įvykius. Ir juo labiau ji tuo tikėjo, juo 
Baironui buvo maloniau jai įrodinėt, jog taip nėra. 


„Iš meilės randasi moterystė, kaip iš vyno — actas. Aitrus, 


* Napoleonas, pasidavęs anglams, „Belerofono“ laivu liepos 15 d. išplau- 
kė iš Plimuto. (Vert. past. ) 
*+PUBLIJUS KORNELIJUS SCIPIONAS AFRIKIETIS VYRESNYSIS (apie 
235—apie 183 m. pr. m. e. ) — Romos karvedys ir politikos veikėjas. 202 m. 
sumušė Hanibalą. 

nemalonus, ilgainiui nustojęs dieviškojo savo aromato ir 
skonio, paprastas skystis virtuvės reikalams... Niekam neįdo- 
mu vedusiųjų burkavimas. Nieko nėra smerktina, kai jie 
bučiuojasi. Ar manot, kad Petrarka visą gyvenimą būtų rašęs 
sonetus, jei Laura būtų buvusi jo žmona?" 


Jis įpyko, kai leidėjas Maris pasveikino už dviejų paskuti- 
nių po vestuvių parašytų kūrinių moralinį lygį ir pridūrė su 
meilia šypsena: „Aš nebūčiau drįsęs jų garsiai skaityti savo 
žmonai, jei nebūčiau pastebėjęs, kad jie perrašyti švelnios 
rankutės". Viskas aplinkui, rodos, klostėsi taip, kad siutintų 
Baironą. Mirė ledi Milbenk brolis lordas Ventvortas. Ji pa- 
veldėjo ledi Noel vardą ir palikimą, duodantį apie aštuonis 
tūkstančius svarų metinių pajamų. Bet iš šio turto Anabelai 
nieko neteko, iki gyva motina, 0 toji niekuo negalėjo padėti 
dukteriai, nes iš dvaro gaunamomis lėšomis buvo išlaikomas 
pats dvaras, be to, seras Ralfas skendo skolose. Tad finansinė 
padėtis Pikadili Terase buvo grėsminga. Leidėjas Maris, Ži- 
nodamas sunkią autoriaus būklę, pasiuntė jam tūkstančio 
penkių šimtų svarų čekį, bet Baironas jį grąžino atgal. Ant- 
stolis pas juos ir nakvodavo. Iš šito svetimo žmogaus buvimo 
Bairono vaizduotė padarė dramą. Be dramų jis negalėjo gy- 
venti. Anabela, gerai tat žinanti, pasakė: „Dabar jo roma- 
nas — antstoliai". 

Dėl visų savo nelaimių kaltino žmoną, kuri prieš jo norą 
įsigeidė dalyvauti jo gyvenime. Juk sakė jai, kad trūks pinigų. 
Ir jų trūko. Palūkininkai grasino paleisią iš varžytynių bal- 
dus, knygas. Antstolio — Bairono namų šeimininko — žin- 
gsniai aidėjo laiptuose. Ir šitoji moteris su savo užgaunančia 
dorybe visą laiką buvo čia. Baironas žinojo, kad negražiai su 
ja elgiasi. Sąžinė jam priekaištavo, ir neretai labai smarkiai, 
bet netgi šie priekaištai jam buvo nauja dingstis jos nekęsti. 
„Jeigu jis būtų pasijutęs vertas manęs, — pasakė kartą Ana- 
bela, — jis būtų pasidaręs geras... Aš buvau lyg jo sąžinė." 
Ledi Bairon dažnai pasirodydavo įžvalgi. Taip, iš tiesų ji 
buvo tarytum gyva jo sąžinė, bet kartais žmogui norisi nuo 

jos pabėgti. Jis pavydėjo Anabelai, kaip kadaise pavydėjo 
tam „kitam Baironui". 

Kad atgautų sielos ramybę, troško jos nebematyt, išvykt, 
įsikurt Nakso saloje ar išsiųst ją pas tėvą „kaip lepūnėlę, ko- 
kia ji ir buvo". Kai matydavo ją šalia, tiesiog velnias jį apsės- 
davo. Lyg tas jo protėvis, kuris sakydavo, kad „mano ranka 
turi blogų instinktų", Baironas susidvejindavo ir žiūrėdavo į 
tą kitą Baironą — nepažįstamą ir pavojingą. Pyktis panašus į 
įkvėpimą. „Jis nuostabiai susuka galvą." Kai Baironą pagau- 
davo pyktis, tai priešininkas, kad ir koks tyras, visada likdavo 
kaltas. Šitie siautėjimai būdavo tikras spektaklis, jis nė kick 
netramdydavo savo šėlo, kurį laikė kone šventu. Kartą iš pik- 
tumo trenkė ant žemės sieninį laikrodį ir žarstekliu jį suskal- 
dė. Taip kažkada garbingoji Kiti Gordon padarė Sautvelyje 
jam matant. Ar gali žmogus sukliudyt savo protėviams atgim- 
ti jame? Anabela, septintas mėnuo nėščia, matė augant šalia 
priešišką jėgą, kurios nemokėjo suvaldyti. 

Visiškai sutrikusi ir nenorėdama jaudinti tėvų, sumanė 
kreiptis į Augustą. Rugpjūčio mėnesį Baironas savo turtą uŽ- 
rašė Augustai, ir ledi Bairon su nuostabiu nesavanaudišku- 
mu pranešė tą naujieną svainei: 


„Brangioji Ly, — parašė ji, — aš turiu jums pasakyti, kaip 
meiliai Baironas ką tik kalbėjo apie savo brangiąją Goose, jo 
akys buvo pilnos ašarų — mano taip pat. Šneka prasidėjo 
nuo testamento, kurį jis neseniai sudarė ir kuris, kiek galiu 
spręsti iš to, ką man pasakė, yra toks, koks ir turėjo būti... Ir 
patikčkit, brangioji Augusta, aš jus labai gerai pažįstu, kad 
dėl šito pagalvočiau ką nors tokio, ką pagalvotų vienas 
asmuo, ar bent į tą pusę." 


(Vienas asmuo, be abejo, buvo Karolina Lem, kurios 
užuominos apie Baironą ir jo seserį ėmė sklisti Londone.) 
Anabela žinojo, jog Augusta, kad ir su ydom, gali būti gera, 
ir paprašė vėl atvažiuoti pagyventi, iki ji pagimdys. Į nėštumo 
pabaigą ji būtų griebusis ir už šiaudo. Bijojo pasilikt viena su 

žmogum, kuris, rodos, nebeatsakė už save. Nebesvarstė, ar 
gerai daro kviesdamasi moterį, kurios labiausiai privengė. 


Augusta persigando pamačiusi Baironą. Jį kamavo kepe- 
nys, veidas buvo jau ne baltas, o geltonas. Nelaimingam ir 
ligoniui nė kūryba nebeteikė tikro džiaugsmo. Nuo skausmų 
gėrė opiumą. Buteliukas visada stovėjo prie jo lovos. Nuo 
tų vaistų trumpam palengvėdavo, bet paskui būdavo dar 
blogiau. Iš įniršio, kad amžinai turi valdytis dėl pilvotos, ne- 
galuojačios moters, esančios jo namuose, kad neteko visko, 
ką mčgo, — ramybės, poetinės vienumos dideliuose tyliuose 
rūmuose, — antstolių persekiojamas, jis (kaip kadaise Gor- 
donai) virto žvėrim. Šįkart jis ir su Augusta elgėsi taip pat 
šiurkščiai kaip ir su Anabela. Šlykščiai kalbėdavo apie jos 
vyrą, vaikus. Jei Augusta, būdavo, išdrįsta tart žodį pareiga, 
jis atsako: „Palikit pareigą Dievui". Kas mielą dieną plūdo 
siaubingą vedybų instituciją, prisiekinėjo ištrūksiąs iš to ne- 
kenčiamo jungo, grasino abiem moterims imsiąs vedžiotis į 
namus mcilužės. Nelinksmos buvo abiejų moterų šnekos. 
„Jūs nežinot, iki kokios beprotybės aš buvau su juo priėju- 
si!" — pasakė svainei Augusta keistu veidu. Bet Anabela žinojo 
ir kartais duodavo suprast tai savo niūriu, širdgėlos kupinu 
žvilgsniu, nuo kurio Augusta sutrikdavo. Paskui kalba nuslysda- 
vo į mažiau pavojingas temas. Ir kam tai minėti? Dabar tik 
Augusta stovėjo tarp Anabelos ir baimės. Tas moterų susi- 
giedojimas ir šnibždėjimasis, nutrūkstantis jam įėjus, siutinte 
siutino Baironą. Be jų, dar buvo Džordžas Ansonas Bairo- 
nas, titulo paveldėtojas, Augustos atsikviestas saugumo 
sumetimais, ir misis Klermont, Anabelos guvernantė. Bairo- 
nas buvo įsitikinęs, kad, žmonos pavesta, jinai jį šnipinėja. Iš 
jo stalčių dingdavo laiškai. Ginekėja buvo sujudusi kaip ne- 
sveikas avilys. Baironas jautė, kad gaudomi jo žingsniai, kad 
paslapčiom jis stebimas. Ar tik jie nelaiko jo bepročiu? 

Anabela iš tiesų dabar griebėsi šios minties. Negi norma- 
lus Žmogus šitaip nekęstų niekuo nekaltos moters. Ar jo 
žvilgsnis dažnai nesti sustingęs? „Ar jūs nepastebėjot, — 
sakė Anabcla Augustai, — kad jis žiūri iš padilbų, palenkęs 

galvą... Šilą simptomą turėjo ir karalius, kai išprotėjo." Kartą 
teatre jis ėmė pats su savimi kalbėti. Opiumo poveikis? Nuobo- 
dulys? Nesąmoningas frazės ieškančio poeto murmėjimas? 
Abi moterys ir jo pusbrolis Džordžas susižvelgė. Juo labiau 
Baironas jautėsi stebimas, juo darėsi keistesnis. Džordžas pats 
patarė ledi Bairon išvažiuot iš namų. „Kitaip aš turėsiu įspėti 
jūsų tėvą." 

Kūdikis gimė gruodžio dešimtąją. Mergytė. Netgi taip 
trokštamo įpėdinio nesusilaukė. Hobhauzas užėjo pažiūrėt 
vaiko. Jam atrodė komiška, kad Korsaras — šeimos tėvas. 
„Vizitas pas Baironą; pasižiūrėjau į jo Augustą Adą;, Ada 
vadinosi viena moteris, ištekėjusi už jo prosenio karaliaus 
Jono laikais." Iš Pikadili Teraso Hobhauzas nuėjo pietauti į 
Holand Hauzą ir sėdėjo prie stalo šalia Karolinos Lem, kuri 
buvo labai geros nuotaikos. Tą vakarą ji vykusiai nusakė, 
apie ką Žmonės mąsto kalbėdami. Nekvaila buvo ledi Karo- 
lina. Hobhauzas žiūrėjo į ją ir galvojo, kaip greitai viskas 
užsimiršta. Šiai ji čia ir atrodo laiminga; šalia anyta, meilus 
vyras, O vargšas Baironas niršdamas duodasi po savo narvą 
Pikadili Terasc. Keistas tasai gyvenimas. 


Hobhauzo dienoraštis: „Visata tėra lašas purvo, iš esmės 
mane domina tik tai, kad aš esu ant jo ir kad turiu stengtis 
dėl savęs tol, kol šitaip bus". 


Gruodžio dvidešimt aštuntąją Anąbela gavo iš motinos 
laišką, kuriuo jinai visus kvietė į Kirkbį, į savo naująją pilį. 
Baironas visiškai nenorėjo ten važiuoti, bet kodėl jam šitaip 
neatsikračius savo naštos? Sausio trečiąją ledi Bairon kam- 
bary pasakė ketinąs įkurdinti namuose artistę. Paskui tris 
dienas nč sykio neužėjo nei pas ją, nei pas vaiką. Sausio šeš- 
tąją Anabela gavo iš jo raštelį: 

„Kai būsite susiruošusi palikti Londoną, prašyčiau prancš- 
ti, kada tai bus, — ir (jei galima) per daug nevilkinti. Jūs 


žinote, ką aš apie tai galvoju, žinote aplinkybes, kuriomis su- 

siklostė tokia, 0 ne kitokia mano nuomonė, taip pat mano 
ateities planus ar veikiau ketinimus. Kai būsite kaime, aš 
jums nuodugniau parašysiu. — Kadangi ledi Noel jus pakvie- 
tė į Kirkbį, galite tuoj pat ten važiuoti, nebent jums patiktų 
Sihamas. — Kadangi man svarbu atleisti mūsų dabartinius 
tarnus, — kuo greičiau apsispręsite, tuo geriau, nors, žinoma, 
reikia atsižvelgti į tai, kaip jums patogiau ir maloniau. Vai- 
kas, žinoma, važiuos su jumis." 


Ji atsakė kitą dieną: 


„Vykdysiu jūsų pageidavimus ir pranešiu, kada artimiau- 
siomis dienomis aplinkybės leis man palikti Londoną." 


Įsitikinusi, kad jis išprotėjo ir beprotybė pasireiškė nepa- 
prastu šlykštėjimusi ja, Anabela laikė savo pareiga išvažiuoti. 
Pasitarė su savo gydytoju Beiliu ir Bairono gydytoju misteriu 
Le Manu. Jie pasakė, kad ligos prigimtis, be abejo, greitu 
laiku išaiškėsianti ir tada būsią galima išvežti lordą Baironą į 
Kirkbį, kur turėtų prižiūrėti gydytojai. Taip pat jie pasakė 
vengti visko, kas galėtų jį suerzinti, ir rašyti jam linksmus, 
meilius laiškus. 

Išvakarėse Anabela pasakė norinti atsisveikinti. Ji laikė ant 
rankų mergytę. Baironas ją priėmė šaltai. Paskutinę naktį jį 
miegojo gerai, bet rytą pabudo išsekusi. Karieta jau laukė. 
Anabela nusileido žemyn. Ant didelio šiaudinio prie Bairono 
kambario durų miegojo jo niūfaundlendas. Jai kilo noras at- 
sigulti čia ant žemės ir laukti, bet tai truko akimirką, ir ji 
nuėjo. 

Iš pirmos pašto stoties parašė Baironui: 


„Mano brangusis Baironai, vaikas jaučiasi gerai ir keliauja 
kuo puikiausiai. Tikiuosi, kad būsit išmintingas ir prisiminsit 
mano prašymus ir medicininius patarimus. Neįsitraukit į 
šlykščią eilėkalystę — nei į brendį — nei į jokius — ir su nie- 
kuo — dalykus, meteisėtus ir neprotingus. Nors aš jūsų 

nepaklausiau ir rašau, jūs parodykit savo paklusnumą Kirk- 
byje. Sveikinimai nuo Ados ir manęs. PIP." 


O kitą dieną iš Kirkbio: 


„Mano brangusis Duck, mes laimingai atvykom vakar va- 
kare ir buvom nuvestos ne į saloną, o į virtuvę, išalkusiems 
žmonėms toks apsirikimas buvo gana malonus... Tėtė ketina 
jums parašyti linksmą apsakymą apie šį nuotykį. Ir jis, ir 
Maman greičiau norėtų pamatyti visą mūsų šeimynėlę drau- 
ge... Jei man visą laiką netrūktų Bairono, kaimo oras man 
jau eitų į sveikatą. Mis mano, kad žindyvė turi gausiau mai- 
tinti, ir storėja. Gerai, kad ji nesupranta visų jai sakomų 
komplimentų — „mažas angelėlis" ir kažin ką dar. Labų 
dienų gerajai Goose, taip pat jums nuo visų. Tave visada 
labai mylinti 

PIPPIN... PIP... IP." 


XXV 
Prisiekinėjai prieš metus... 


Gydytojai manė, kad, žmonai išvykus, Baironas aprims; ta- 
čiau Augusta ir Džordžas Baironas, pasilikę su juo gyventi, 
matė, kad jis tebėra labai sudirgęs. Augusta kasdien siunti- 
nėjo svainci biuletenį: 


„Vakar vakare Baironas buvo namie — brendžio nė į 
burną, išgėrė savo vaistus. Vakaro pradžioj buvo nieko, bet į 
galą pasidarė sunkus ir, Džordžo paklaustas, kada važiuosiąs 
į Kirkbį, kurį laiką žiūrėjo stiklinėmis akimis, paskui atsakė: 
„Aš važiuosiu? Jokiu būdu! Nė nemanau, jei galiu to išveng- 
ti!" Ir kad pradės varyti — užsipuolė, kaip visada, mane, keikė 

mano vyrą, vaikus, vienu žodžiu, viską, ką jūs žinote ir šimtą- 
syk girdėjot." 


„Sunkus“... Augusta kalbėjo apie savo brolį tarytum mo- 
tina apie vaiką ar keleivis apie kalno viršūnę. Elgėsi su juo 
kaip su gamtos stebuklu, o ne kaip su žmogum, atsakančiu 
už savo veiksmus. Gal už tai jis ją ir mylėjo. 

Bet tuo metu, kai tironiškas ir kenčiantis Baironas manė 
šokdinsiąs Pikadilio svečius, Kirkbyje buvo sprendžiamas jo 
likimas. Tėvai nebepažino savo grįžusios dukters. Apvalūs 
skruostai, dėl kurių buvo praminta Pippin, įdubę, pabalę. Ji 
akių nebesudėjo. Mintys, abejonės, baimė palaikė tą jos 
karštligišką bemiegę būseną. Ką daryt? Ką sakyt? Ji mylėjo 
Baironą. Mielai jį būtų gelbėjusi. Per daug dogmatiška ir dėl 
to nepakanti Anabela baisėjosi jo veiksmais ir teorijomis. Bet 
jeigu jis — beprotis, tada jam dovanotina, ir jį reikia slau- 
gyui, vėl iškildavo parcigos idėja, ir, kai tik abstrakti pareigos 
sąvoka atsirasdavo tarp uždavinio duomenų, Anabela pajus- 
davo Žemę po kojų. 

Tėvams, kurie taip išsigando ją pamatę, turėjo ką pa- 
pasakoti, bet nė žodžiu neprasitarė apie savo įtarimus 
svainės atžvilgiu. Dorasis Ralfas pasipiktino. „Kad jūs žino- 
tumėt, koks griežtas mano tėvas, — rašė Anabela Augustai, — 
daug gricžtesnis už motiną." Bet, kai paaiškino, kad vyras — 
ligonis, jie jam atleido ir ėmė įkalbinėti, kad atvyktų į 
Kirkbį pasigydyti. „Negalima įsivaizduot švelnesnio susi- 
rūpinimo tuo nelaiminguoju nei karštesnio noro jam padėti. 
Mama labai rami, nors širdy kremtasi... Mama su tėčiu vie- 
nos nuomonės, kad Baironui visais atžvilgiais būtų geriausia 
dabar žinodami, dėl ko viskas liūdnai susidėjo, neįsižeidi- 
nėtų ir nesisielotų dėl jo poelgių... Jį galima būtų paveikti 
užsiminus apie įpėdinį. " 

Iš ticsų Baironas ne kartą sakė, jog ketinąs matytis su 
žmona tol, kol jai gimsiąs sūnus (gal kad paerzintų Džor- 
džą Ansoną), o paskui išvyksiąs į žemyną. 

Tokios buvo pirmos dienos. Bet iš Anabelos pasakojimų 
pamažėl aiškėjant, koks buvo gyvenimas, tėvų pyktis augte 
augo. Ledi Noel, visada trokštanti veiklos, pasakė važiuo- 
sianti į Londoną pasitarti su juristu. Ir pati Anabela buvo 
labai pavcikta žinių, gautų iš Pikadilio. Liga tarytum nepasi- 
tvirtino. Daktaras Le Manas rašė: „Dėl mano ligonio psichinės 
būklės turiu pareikšti, jog nepastebėjau nieko panašaus į tikrą 
beprotybę. Dabartinis jo irzlumas, matyt, atsiradęs sutrikus 
kepenų ir virškinimo organų veiklai, netinkamai gydomas, 
galėtų perciti į pamišimą, bet, mano įsitikinimu, tam lengvai 
galima užkirsti kelią." 

Jeigu jis — ne beprotis, tada jo elgesys — nedovanotinas, 
ir ledi Bairon tikėjimas, taip pat intelektualinis išdidumas įsak- 
miai reikalavo apsispręsti: tai buvo sunku, bet būtina. Jos 
požiūriu žemiškasis gyvenimas tėra pasiruošimas nemirtin- 
gumui. Ji neturinti teisės nugyventi tą gyvenimą su pasmerktu 
žmogum, kuris ir ant jos užtrauks amžiną bausmę. Vadinas, 
skyrybos — neišvengiamos. Bet ji buvo nusiminusi. 

O ledi Noel, priešingai, Londone patyrė tą malonaus orumo 
jausmą, būdingą senoms moterims, kai jos, pačios išvaduotos 
iš meilės kančių, gali jaunas iš jų išvaduoti. Ji tarėsi su dide- 
lių įstatymo žinovu seru Samjueliu Romili, paskui su jaunu 
įžymiu advokatu daktaru Lašingtonu: „Tai — džentelmenų 
džentelmenas, tokio šviesaus, tokio įžymaus proto aš nebu- 
vau sutikusi. Jis tos pat nuomonės kaip ir visi, kad jūsų tėvas 
turi pasiūlyti draugišką susitarimą... Esu. įsitikinusi, kad lordas 
Baironas tam nesipriešins... O jei priešinsis, Lašingtonas mano, 
kad bažnytinis teismas sutiks išskirti dėl šiurkštaus ir žiauraus 
elgesio." Ji pritarė, kai sužinojo, dukters ryžtui. 

Vasario antrąją seras Ralfas parašė Baironui laišką siūly- 
damas skirtis. Laišką perėmė misis Ly ir pasiuntė atgal, nes 
tikėjo, kad galima išvengti lemtingo sprendimo. Tada seras 
Ralfas atvažiavo į Londoną, ir antras laiškas buvo įteiktas pa- 
čiam Baironui. Jame žmonos tėvai sakėsi neturį teisės leisti 
dukrai grįžti pas jį ir prašė nurodyti savo advokatą. Tai Bai- 
roną apstulbino ir pribloškė. Jis turėjo du Anabelos laiškus, 

parašytus ką Lik išvažiavus, ir tokius meilius. Kas atsiliko? 
Negalėjo patikėti, kad ledi Bairon būtų šitaip nusprendusi. 
Už ką jį metė? Ji kentėjo dėl jo būdo, betgi atleido... Augus- 
ta? Bet abi svainės, rodos, dabar ėjo išvien prieš jį. Gal jis ir 
jautė keistą malonumą kalbėti užuominom naiviai manydamas, 
kad jų nesupras, bet argi ledi Bairon turi kokį įrodymą, be to, 
jei kas ir buvo, tai juk seniai, dar prieš vestuves? 

Negalimas dalykas, kad moteris imtų taip nuo jo ir pasi- 
trauktų. Kai jos buvimas jį erzino, jis galėjo mėgautis išsi- 
skyrimo mintim, bet patsai faktas baugino. Baironas — jaus- 
mų chamclconas — dabar tegalvojo apie jųdviejų laimingas 
akimirkas. Dar vakarykščiai pas ledi Melburn kėlė į padan- 
ges savo žmoną ir kokią valandą kalbėjo vien apie gerąsias 
jos savybes. 


Baironas ledi Bairon: „Ką sakau, viskas atrodo be naudos, 
o ką galėčiau pasakyt turbūt irgi nieko neduotų, tačiau 
tebesilaikau įsikabinęs į savo vilčių liekanas, kol jų amžinai ne- 
prarijo gelmė. Argi jūs niekada nebuvot laiminga su manim? 
Argi niekada man šito nesakėt? Argi mudu nerodėm vie- 
nas antram švelnumo, pačių karščiausių jausmų? Iš tiesų ar 
pracidavo nors viena diena be šito iš katro nors pusės, o 
dažniausiai ir iš abiejų?.." 


Baironas turėjo pagrindą manyti, jog Anabelą sujaudins 
šitas kreipimasis. Flečerio žmona, kuri tada buvo su ja, 
matė jos nevilties krizes. Bet Anabelai dabar buvo aišku, 
kad vedybinis gyvenimas su Baironu neįmanomas, o Bairo- 
nas apsiskaičiavo išleidęs iš akių pagrindinį elementą — 
religinį Anabelos tvirtumą. Nemanė, kad ji gali būti neper- 
sprendimus tau diktuoja ne tavo pačios protas, 0 įkvėpimas 
iš aukščiau? „Aš galvoju, — rašė ji misis Ly, — jog mano pa- 
reiga Dicvui reikalauja pasielgti taip, kaip aš darau." Baironas 
paleido į darbą visą Žavesį, koketiškumą, gražbylystę, vai- 
kiškumą: „Brangutc Pip, ar negalėtumei to sutvarkyti? Aš 
jaučiuosi ligonis nuo šios istorijos." Paskui, matydamas jos 

nepalenksiąs, padarė vieną laukinių savo gestų — grąžino 
sužadėtuvių laišką, tą, kuriame ji rašė: „Aš būsiu labai lai- 
minga, atgal nepasitrauksiu." Pabraukė tuos žodžius ir šone 
prirašė: „Išsipildžiusi pranašystė, 1816 vasaris", o apačio- 
je — tris eilutes iš Dantės: 


Or non tu sai com'e fatta la donna... 
Avviluppa promesse = giuramenti; sš 
Che tutta spargon poi per V aria e venti. 


*kXk 


Naujiena greit aplėkė Londoną. Per daug daktarų, advokatų, 
tarnų tai žinojo. Dabar turėjo pasipilti klausimai, patarimai, žo- 
džiu, tai, kuo smalsus bičiulių būrelis kankina kiekvieną 
nelaimingąjį (aišku, jo paties labui), nesugebėjusį užsidaryt nuo 
visų. 


„Brangusis lorde Baironai, — rašė ledi Melburn, — apie jus 
pasakojama istorija, kuria visa Londono aukštuomenė taip 
tiki, jog, mano manymu, jums pravartu ją žinoti. Sako, kad 
judu su Anabela išsiskyrėt... Apskritai, kai paskalos yra tiek 
pat pramanytos, kaip, žinau, šitoji, man regis, geriausia ne- 
kreipt į jas dėmesio. Bet iš tiesų apie tai tiek šnekama ir taip 
tuo tikima, nors aš ginčiju, jog, mano manymu, jūs turėtumėt 
paprašyti Anabelą grįžti arba pats pas ją nuvažiuoti." 


Ledi Karolina, širdy džiūgaujanti, paslaugiai siūlė „nusi- 
dėjėlės patarimą." 

Sunerimusi Augusta norėjo, kad brolis pasiduotų. „Man 
atrodo, — rašė ji, — kad jeigu piniginė pusė jam bus priimti- 
na, jis labai džiaugsis galėdamas išvengti viešo skandalo. 
Jis turbūt kremtasi, brangusis misteri Hodžsonai, kaip nesi- 
krims." Pats Baironas stengėsi raminti savo draugus: 


* Ar nežinai, ko moteris verta? 


Į orą savo priesaikas ji svaido, 
Kur jos lyg dūmas vėjy išsisklaido. Vertė Aleksys Churginas 

„Aš nemanau — ir turiu tai pareikšti netgi dabar, per patį 
šios skaudžios istorijos įkarštį, — ar yra kada buvusi geresnė, 
labiau išsilavinusi, maloningesnė, mielesnė ir lipšnesnė mo- 
teris už ledi Bairon. Jokio priekaišto nesu padaręs ir negaliu 
padaryt dėl jos elgesio, kol gyveno su manim." 


Aiškino, jog viso blogio priežastis — jo pašlijusi sveikata 
ir dėl to padidėjęs irzlumas, o ypač ledi Noel, kuri iš neapy- 
kantos jam kursto ledi Bairon. | 

Kai nebeliko abejonės, kad nei Baironas, nei jo draugai 
negalės palenkti Anabelos, scenoje pasiliko tik abiejų pusių 
advokatai. Hansonas gynė Bairono interesus. Jis patvirtino, 
kad jo klientas prisipažįsta blogai elgęsis bendro gyvenimo 
metu Pikadili Terasc, bet manė, jog tai lyg ir dovanota laišku: 
„Dearesi Duck..." Daktaras Lašingtonas, Hansono priešininkas, 
tepasakč žinąs iš ledi Bairon pernelyg rimtų faktų, kad susitai- 
kymas būtų įmanomas. Hansonas pasiteiravo, kas tai per 
argumentai. Jam atsakė, kad jie laikomi tam atvejui, jei byla 
atsidursianti teisme. Lašingtonas iš tiesų turėjo raštą, kuria- 
me Anabela, Paralelogramų Princesė iki pat savo didžiosios 
gyvenimo tragedijos, sunumeruotais paragrafais metodiškai 
išdėstė slaptąsias apsisprendimo priežastis. 

Hobhauzas, ištikimas ir nediplomatiškas, virė pykčiu ant 
ledi Bairon. Jis, gerai žinantis ekscentriškus savo draugo 
įpročius ir tai, kokį dvasinį sąmyšį galėjo sukelti tokiam 
naiviam laukiniu: vedybinio gyvenimo nuobodulys, nutuokė 
tikrąsias nesutarimo priežastis. Be abejo, Baironas netruko 
parodyt savo smarkų, aikštingą, irzlų būdą. O ledi Bai- 
ron, tardama esanti jo niršios neapykantos objektas ir 
nesugecbėdama atsikratyt šios pragaištingos minties, pačia 
savo laikysena varė jį į dar didesnį siutą, kuriuo dabar skun- 
dėsi. „Kuo gi taip prasikalto lordas Baironas? — rūsčiai 
klausė laiške Hobhauzas. — Kad vėlai keldavosi, vienas 
pietaudavo ir apskritai būdavo blogai nusiteikęs?" Išgirdęs 
kalbas apic incestą, surašė dokumentą tam paneigti ir pa- 
prašė ledi Bairon parašo. 

Hobhauzo tekstas (1816.11I.7.): „Ledi Bairon iškilmingai pa- 
reiškia, kad vienintelis motyvas ar pretekstas išsiskirti su 
lordu Baironu yra jos įsitikinimas, jog tolesnis bendras gy- 
venimas dėl jųdviejų įpročių ir pažiūrų skirtingumo negali 
atnešti dvasinės laimės... Ji iškilmingai ir be jokių rezervų 
pancigia savo ir savo šeimos vardu, kad niekuo neprisidėjo 
prie skleidžiamų skandalingų ir šmeižikiškų kalbų ir jomis 
netikėjo..." 


Ledi Bairon nesutiko pasirašyti. Tada Bairono draugai pa- 
teikė kilą tekstą, miglotesnį. Nebeprašė ledi Bairon 
patvirtinti, kad ji netiki nešiojamais gandais. Tegul tik paliu- 
dija jų neskleidusi. 


„1816.111.9. Ledi Bairon pareiškia visiškai nelaikanti savęs 
atsakinga už įžeidžiamus gandus, galėjusius paplisti aukštuo- 
menėje apie lordo Bairono būdą ir elgesį. Jie tikrai neišėjo iš 
jos lūpų ir nebuvo skleidžiami nei jos, nei kieno nors iš jos 
artimųjų. Abu kaltinimai, paminėti misterio Vilmoto, nefi- 
gūruoja tarp pretenzijų, kurias ji privalėtų iškelti lordui 
Baironui, jei geruoju nesusitartų dėl skyrybų." 


Tai, aišku, buvo ne tas, kas Hobhauzo dokumentas, bet reikėjo 
sutikti. Beliko išspręsti finansinius klausimus. Jie Baironui, 
sėdinčiam be nieko, buvo, deja, labai svarbūs. Jam buvo taip 
striuka su pinigais, jog pirmą sykį jis atmetė į šalį savo pric- 
tarus dėl rašytojo amato ir sutiko priimti iš Mario čekį. 
Pagaliau advokatai susitarė. Ledi Bairon atsineštos tūks- 
tančio svarų rentos pusę paskyrė jai ir pusę — jam. Po ledi 
Noel mirties trečiųjų teismas padalys tarp jųdviejų pajamas, 
gaunamas iš dėdės Ventvorto palikimo. Taigi prie Bairono 
asmeninių pajamų prisidėjo penki šimtai svarų ir didelės 
viltys. 

Pikadili Teraso name buvo liūdna, lyg ką tik artimo žmogaus 
netekus. Po salonus šmižinėjo antstoliai, krovė į rietuvės 
knygas varžytynėms. Jos įvyko balandžio šeštąją. Maris nu- 
pirko daugumą knygų ir didelį paravaną, Bairono apklijuotą 
Džeksono, Andželo portretais ir graviūromis, vaizduojančio- 
mis garsias bokso rungtynes. 

Bairono kambary — pilna piliulių ir mikstūrų nuo kepenų. 
Tai šen, tai ten užsilikęs daikčiukas primindavo Anabelą. 
Šioje liūdnoje atmosferoje jis pamažėl rimo. Panašiai kaip 
kai kurie Žmonės, išaugę drėgname, ūkanotame klimate, 
jaučiasi sveiki tik rūkui stovint ir lietui lyjant, Baironas nepa- 
kėlė palaimos saulės. Anabela išėjo. Kaip Edlstonas, kaip 
Metjuzas, kaip Margarcta Parker, kaip M.A.Č., kaip keistoji 
misis Bairon, ji pasitraukė iš jo gyvenimo. Ją jau palietė slaptas 
žavesys, praeities šešėlių ir mirties žavesys, turįs tokią galią 
Baironui. Likęs vienas didžiuliame name, būdavo, vaikšto 
vakarais po kambarius, atsisėda prie rašomojo stalo, prisime- 
na anas saldžias valandas, galvutę, sunkią nuo minčių, kuri 
dažnai ieškodavo nusiraminimo ant jo peties, prisimena 
mergaitę, kurią vadino „kankinimo įrankiu“, kai ji buvo čia, ir 
kuri pasidarė taip pat brangi, kai jos neteko. Paėmė lapą popie- 
riaus ir ėmė rašyti ašaroms byrant, ir savaime vėl rados tas 
natūralus, paprastas ritmas, gelte geliantis širdį: 


Lik sveika! Jei laikas baigti — 
Laikas baigti: lik sveika. 
Negaliu tavęs prakeikti, 

Net pavirsdamas auka. 
Nuginkluota bus krūtinė, 

Ant kurios ilsėjais tu — 
Neužmirški paskutinių 

Lengvo sapno valandų. 


Pats padėjau tau laimėti — 
Negi tam, kad visada 

Mano sieloje almėtų 
Nepagydoma žaizda? 
Meilė skubinasi mirti, 

Jei nepatiria vargų, 

Ber, paliepus išsiskirti, 

Tu įkvėpsi jai jėgų. 

Lik sveika! Tavęs netekęs, 
Nesigrumsiu su aistra: 
Liksiu perdegęs, išsekęs — 
Tikresnės mirties nėra. 


O kartais ima ir sukyla pyktis. Baironas ypač nekentė misis 
Klermont, kurią įtarė — ir pagrįstai — prikalbėjus ledi Bai- 
ron jį mesti; nežmoniškai Žiauriai ją išburnojo satyroje: 


Ant aukšto gimus, užkrosny užaugus, 
Ji pradžioje šukavo poniai plaukus, 
Slapčiausias paslaugas atlikinėjo... 


Atvaizdas baisus: jis aprašė, kaip šiurpiai atrodo veidas it 
pergamentas, akmeninės akys, geltonas kraujas, po oda vir- 
tęs telkšančiu purvu, galiausiai palygino seną guvernantę su 
Gorgonos kauke. Pernelyg sutirštinta? Galbūt. Bet jau ncbe- 
sivaldė. Jautėsi lyg aukštuomenės šunaujos užpjudytas žvėris. 
Politinė koalicija, puolusi jį, kai pasirodė „Korsaras“, včl pa- 
kėlė balsą, ir nuožmiai. Baironas, kaip visada, neatsargus, ką 
tik paskelbė spaudoje eilėraštį (neva vertimą iš prancūzų kal- 
bos), kur Napoleonas vadinamas „laisvės sūnum", ir odę 
„Garbės legiono žvaigždė“: „Tavy herojų šviečia dvasios./ Ir 
jųjų ryžias neužgesęs." Trispalvė lyginama su vaivorykšte: 
„Trispalvė dieviška gija/ Lanku sutvisko cangujo! Tarytum 
simbolis didingas/ Šlovės ir laisvės nemirtingos. Laikraštis 
„Champion“, išspausdinęs lordo Bairono „Naminius eilėraš- 
čius“, pareiškė, „jog laiko savo priederme juos pateikti 

skaitytojams, kad parodytų, su kokiais moraliniais įpročiais 
siejasi kilniojo lordo politinės pažiūros..." Ši kampanija ap- 
juodino Baironą gyventojų akyse kaip Anglijos priešą. Jo 
„nekalta žmona, tokia diskretiška, tokia tyli", buvo tarytum 
visų britiškųjų dorybių simbolis. Visi kone džiaugėsi, kad jis 
pasirodė kaltas. Tasai pasileidėlis poetas, liberalas, šlubis 
niekada nebuvo tikras anglas. „Jis pozavo maištautoją prieš 
bet kokį namų padorumą, tol, kol jo laikyseną buvo galima 
priimti kaip literatūrinę afektaciją, tik itin griežti žmonės ja 
piktinosi, bet, kai skandalas prašoko fantazijos sferas Pikadili 
Terase 13, reikalas pakrypo visai kita linkme“, ir vidurinioji 
klasė nusiteikė prieš Baironą. 

Kai jis žengė į Lordų rūmus, praeiviai jį užgauliojo, pačiame 
susirinkime niekas su juo nekalbėjo, tik lordas Holandas. Torių 
laikraščiai jį lygino su Neronu, su Heliogabalu, su Henriku 
VIII, su velniu. Rodžersas, jo plunksnos draugas sadistas, laikė 
savo priedcrme jį informuoti apie pikčiausius straipsnius. 
„Guldau galvą, — sako jis, su laikraščiu rankoje įeidamas į Bai- 
rono kambarį, — kad čia yra dar koks nors išpuolis pricš jus, 
nekreipkit dėmesio." Išskleidžia laikraštį ir ima garsiai skai- 
tyti žinutę, retkarčiais žvilgtelėdamas, ar Baironui labai skaudu. 
Kartą straipsnis baigėsi taip: „Na o tas poetėlis, tas šlykštus 
subjektas misteris Samjuelis Rodžersas..." Rodžersas atsistojo 
ir sviedė laikraštį. „Čia tikriausiai to šunsnukio Krokerio dar- 
bas"“, — pasakė ir patarė Baironui iškviesti autorių į dvikovą. 

Liberalūs salonai nedrįso jo ginti. Visa jo kasta tuo metu 
gyveno tokį gyvenimą, tik Baironas padarė nedovanotiną 
klaidą susikūręs iš jo šlovę. Ledi Melburn kažkada jį buvo 
perspėjusi nesiališuoti cinizmu; dabar ji nebegalėjo jo išgel- 
bėti. Lcdi Džersi, narsioji bičiulė, pamėgino plaukti prieš 
srovę — surengė balių ir pakvictė Baironą su Augusta. Bet, 
vos tik brolis su seserim pasirodė, salonai kaipmat ištuštėjo. 
Vargšė ledi Džersi! Nei jos matinė veido spalva, nei koralų 
vėriniai, nci akių , liežuvio ir rankų judrumas neįstengė tą- 
dien palaužt svečių neapykantos. Be jos, tik viena moteris, 
gražioji rusvaplaukė mis Elfinstoun, nepabūgo pašnekėti su 

Baironu ir Augusta. Vyrai buvo priešiškai nusiteikę; vienas 
pasišalino, kad nereikėtų paduoti rankos Baironui. O tas at- 
sistojo kampe, sukryžiavo rankas ir su panieka žvelgė į šią 
priešišką minią, stebėjo kiekvieno laikyseną. Nuo to vakaro 
jis pasijuto tvirčiau. „Kad ir kaip keista, bet nuo jaudinimosi 
aš visada pažvalėju, trumpam pajuntu jėgų antplūdį." Užgriu- 
vusi didžiulė nelaimė davė tai, ko jam reikėjo: progą suvaidint 
pagrindinį vaidmenį, kad ir šėtono. Savotiškai gražu būti vi- 
suomenės atstumtam. Išvarytas iš savo vidinio rojaus, regėjo 
save ištremtą ir iš tėvynės slaptu balsavimu kaip senovės 
Graikijoje, kuris betgi buvo daug aiškesnis ir Žiauresnis nei 
balsavimas parlamente. Tiek to. Jei Anglija pasirašo, kad jį 
atleidžia, jis vėl leisis kelionėn. 

Iš visų, su kuriais tremtis turėjo jį išskirti, gailėjosi tik Au- 
gustos. Balandžio keturioliktąją, per Velykas, ji atvažiavo 
atsisveikinti. Praleido drauge liūdną vakarą, ir Baironas pir- 
mąkart pasipasakojo, kaip jį graužia sąžinė, ir labai verkė. 
Misis Ly išvykus į Siks Mail Botemą, Baironas parašė Anabe- 
lai prašydamas pasirūpinti jo seserim: 


„Ir dar šie paskutiniai žodžiai... — kalbėsiu, beje, trumpai, 
bet taip, kad įsimintumėt; atsakymo nelaukiu, jo ir nereikia; 
bent mane išklausysite. — Aš ką tik atsisveikinau su Augus- 
ta, vos ne su vieninteliu žmogum, kurį man palikot... Kad ir 
kur aš būčiau — oO aš išvažiuoju toli, — mudu niekada nebesusi- 
tiksim nci šiame pasauly, nei aname... Jei mane kas ištiktų, 
būkite gera Augustai; jei ir jos nebeliks — jos vaikams..." 


*k* 


Paskutinę savaitę užpildė naujas nuotykis, kuris negalėjo su- 
mažinti Bairono paniekos moterims dėl jų nesibranginimo. 
Jau kiek laiko kažkokia nepažįstamoji jį atakavo meilės laiš- 
kais. Iš pradžių juos pasirašinėjo prasimanyta pavarde, ir du 
kartus Bairono tarnai jos neįleido. Paskui ji pasirašė tikrąja 
pavarde — Klerė Klermont. Prašė rekomendacijos į „Drury 

Lance" teatrą, Baironas pirmiausia pasiuntė ją pas Kinerdą. 
Ji įsidrąsino: 


„Jūs tikinat mane, jog iš iliuzijos puoselėju mintyse 
meilę jums. Bet kokia čia begali būt iliuzija, jei aš visi metai 
kiekvieną akimirką vienumoje tik apie jus galvoju... Aš ne- 
turiu vilties, kad jūs mane pamilsit, nesu to verta... Kaip jūs 
pažiūrėtumėt į šitokį planą, į išvyką drauge ketvirtadienio 
vakarą diližanu ar pašto karieta dešimt dvylika mylių už 
Londono? Ten būtume laisvi, niekas mudviejų nepažintų; 
grįžtume kitą dieną iš pat ryto..." 


Ir po keleto dienų: 


„Kur aš jus sutiksiu? — Kada ir kaip? Pirmadienį jūs išvyks- 
tat į Italiją, o aš — dievaižin kur... Labai prašau, atsakykit 
maloniai, bc sarkastiškų prakalbų, bet jei jūs norit prasiblaš- 
kyti ir aš galiu prie to prisidėti, elkitės kaip tinkamas, aš su 
viskuo sutiksiu, kad tik jums neprieštaraučiau." 


Baironas nuobodžiavo. Mergina buvo jauna, turėjo gražų 
balsą. Kad užsimirštų, jam reikėjo „pojūčio“. Sutiko pralcist 
su ja nak(į. 

Galas. Bagažai sudėti. Šiai kelionei Baironas nusipirko iš- 
taigingą karietą, visai kaip imperatoriaus. Su juo važiavo 
filosofuojantis Flečeris ir jaunas medikas Polidoris, studija- 
vęs mediciną Edinburge. Polidoris buvo pasinešęs rašyti. 
Maris pasiūlė jam penkis šimtus svarų už kelionės dienoraštį, 
ir Polidoris tučtuojau įsigijo storą sąsiuvinį. Paskutinėmis 
dienomis jis visą laiką buvo Pikadili Teraso name. Ten galėjai 
rasti ir Nataną, žydą muziką, kuriam Baironas buvo atidavęs 
„Hebrajiškas melodijas". Dažnai užeidavo Ly Hantas ir kas- 
dien — Hobhauzas. Kinerdas atnešė pyragą ir du butelius 
šampano kelionci. Paskui atėjo Hansonas papasakoti, jog 
matė ledi Bairon, kuri atrodė taip, „lyg čia viskas sudužo", ir 
jis parodė į savo širdį. Polidoris, naivus ir triukšmingas, ki- 

šosi į visų svečių kalbas, pasakojo apie dienoraštį, kurį rašy- 
siąs, ir apic tris jau parašytas tragedijas. Hobhauzas, anglas 
iki gyvo kaulo, nepatarė Baironui imti šį svetimšalį gydytoją. 
Polidoris jam nepatiko. Praminė jį Poli-Doli ir pasakė Bairo- 
nui, kad be reikalo vežasi. Ginčai, vizitai, dovanos gerokai 
pagyvino paskutines dienas, pridengė liūdesį. Prieš porą 
dienų buvo pasirašytas skyrybų aktas. Šone Baironas pa- 
brėžė keturcilį: 

Prisiekinėjai prieš metus, 

Kad būsi man gera žmona. 

Apgaudinėk dabar kitus — 

Man tavo priesaikų gana. ' 

Natanas, žinodamas, kad Baironas mėgsta džiūvėsius, atsi- 

untė jam velykinių paplotėlių: mat ką tik buvo prasidėjusios 
žydų Velykos. 


„Štai jums truputis šventų džiūvėsių, paprastai vadinamų 
nerauginta duona, nazarėnų tarme — macais, 0 šiame ap- 
šviestamc amžiuje labiau žinomų velykinių paplotėlių vardu... 
Kaip kažkada apsireiškęs angelas pasakė sergėsiąs tautą, 
taip šis angelas sargas telydi jūsų šviesybę visur, kur jai bus 
lemta gyventi." 


Baironas atrašė, kad ncrauginta duona lydėsianti jį kelionė- 
je, kad macai būsią kerai, apsaugantys nuo angelo naikintojo. 

Pagaliau balandžio dvidešimt ketvirtąją anksti rytą Pi- 
ligrimas paliko namus, kuriuose prieš metus manė visam 
laikui baigęs savo klajones. Uoste minia žioplių grūdosi apie 
imperatorišką karietą. Baironas sėdo į ją su Deiviu Skropu; 
Polidoris su Hobhauzu — į kitą. Prancūzijos vyriausybė atsi- 
sakė išduoti Baironui vizą dėl jo pavojingų politinių pažiūrų, 
ir jis gavo važiuoti į Sveicariją per Doverį, Ostendę ir Belgiją. 
Tuoj už Londono Polidoris ėmėsi rašyti įspūdžius: „Temzė 

rito didingas bangas per lygumą, jos vandenys nešė daugybę 
laivų..." Hobhauzas atsiduso ir įsigūžė į kampą. 

Flečeris, paskiau už poną palikęs namus, prisivijo jį Dovery- 
je ir papasakojo, kad, Baironui tik išvažiavus, atėjo antstoliai 
ir aprašė viską, net prijaukintą voveraitę. Laivas turėjo iš- 
plaukti rytojaus rytą, ir Baironas pasiūlė per tą laiką aplankyti 
Čerčilio kapą: turįs būti kažkur čia netoliese. 

Čarlzo Čerčilio, prieš penkiasdešimt metų garsaus satyri- 
ko — irgi sezono kometos — gyvenime būta „nuostabių 
metų". Senas zakristijonas nuvedė juos prie kapo, žole apžėlu- 
sio kauburio, ant kurio stūksojo pilkas akmuo. Klausinėjamas 
pasakė nieko nežinąs apie čia palaidotą Žmogų. „Jis mirė ne 
mano laikais, ne aš jam kasiau duobę." „Hamleto“ duobkasio 
atsakymas labai patiko Baironui, ir jis paskendo savo mėgs- 
tamiausiosc mintyse — mintyse apie šlovę ir nebūtį. Draugai 
ir senis nustebo pamatę, kaip jis išsitiesė ant kapo žolės. 

Paskutinį savo vakarą Anglijoje susikvietė draugus pa- 
siklausyti Polidorio tragedijos: skaitė pats autorius. Hobhauzas 
su Deiviu labai juokėsi, ir Polidoris lyg įsižeidė. Tada Bairo- 
nas iš geros valios rimtai perskaitė geriausias kūrinio vietas. 

Doveryje jo atvykimas sukėlė didžiulį susidomėjimą. Dau- 
gelis aukštuomenės ponių persirengė kambarinėmis, kad 
galėtų pabūti viešbučio koridoriuose. Balandžio dvidešimt 
penktąją Hobhauzas atsikčlė labai anksti, o Baironas vis nesiro- 
dė. Savo kambary rašė atsisveikinimo eilėraštį Tomui Mūnui: 


Mano laivas laukia jūroj, 
Gaišt ilgiau nebegaliu. 
Pilną taurę, Tomai Mūrai, 
Už tave dabar keliu. 
Priešui panieką siunčiu aš, 
Draugui atdūsį... Sudie. 
Nebijau jokių kančių aš, 
Nepalūžk bėdoj, širdie! 

Tuo ir turėjo baigti. Įsiutęs laivo kapitonas šaukė ilgiau ne- 
belauksiąs. Net ramusis Skropas Deivis jaudinosi. Pagaliau 
krantinėje pamatė atklibikščiuojantį Baironą su Hobhauzu 
už parankės. Baironas įteikė Deiviui paketą, adresuotą mis 
Elfinstoun. Jame buvo dailus Vergilijaus leidinys, gautas do- 
vanų Haro koledže. Baironas tarė: „Pasakykit jai, kad man 
šiandien nereikėtų išvykt į tremtį, jei būčiau turėjęs laimę 
vesti tokią moterį kaip ji." Triukšmas ir subruzdimas prieš iš- 
plaukiant palaikė jo dvasią, bet, kai užlipo ant denio, atrodė 
nelaimingas. Truputį po devynių jūreiviai nuėmė trapą. Hob- 
hauzas tekinas bėgo iki pat medinio molo galo. Jūra buvo 
audringa, pūtė priešinis vėjas. Kai laivas, jau supdamasis, 
praplaukč pro molą, Hobhauzas išvydo ant denio „brangųjį 
berniuką". Baironas nusiėmė kaškietą ir pamojavo draugui 
atsisveikindamas. „Tegul Dievas jį laimina, — pagalvojo 
Hobhauzas. — Tai drąsus protas ir gera širdis." 


TREČIA DALIS 


Life as it flows is so much time wasted and nothing can ever 
be recovered or truly possessed save under the from of eternity, 
which is also the form of art* 

SANTAYANA 


*Visa mūsų gyvenimo tėkmė tėra tuščias laiko eikvojimas, ir tik per amžinybę, 
tą savotišką meno formą, mes galime atgauti, kas prarasta, arba realiai išsaugoti 
kai ką. Santajana 


XXVI 
Zygiuoja krauju plūstanti širdis 


Vėl jūra! Vėl žėruojanti banga! 
Ji man klusni lyg ištikimas žirgas, 
Pažinęs raitelį. O, būk sveika! 


Jau tremties sielvartas formavosi nauju Čaild Haroldu. Su- 
griautas gyvenimas, gėda, putojanti neapykanta, pasmerkta 
Augusta, pricšiška Anglija — apie šią dramą Baironas galvo- 
jo ir galvojo tol, kol smegenys pavirto „beprotybės ir lieps- 
nos sūkuriu". Jam būtinai reikėjo pasitraukti nuošalumon, 
bet tokion, kur gyvena dvasios; kurti „ir gyventi kuriant in- 
tensyvesnį gyvenimą". 

Kas buvo jis, Džordžas Gordonas Baironas, tą 1816 metų 
balandį? Niekas. Švelnus ir piktas, liūdnas ir linksmas, pro- 
tingas kaip Volteras ir pašėlęs kaip vėjas... 


Ir kas aš? Niekas. Betgi tu, svajone, 
Minties mintie, skrendi su manimi 
Viršum žemynų ir laisvoj kelionėj 
Net patį kraują persmelkti imi, 
Įaugus į jausmus, maitinta širdimi. 


Kad vėl taptų Baironu, turi vėl tapti Čaild Haroldu: „Kla- 
jonės" gaus trečią giesmę. 


Jis vėlei savanoris tremtinys: 
Jau nėr vilties, jaunoj krūtinėj šalia, 
Nei kapas žiojas ūžianii vilnis... 


* „Čaild Haroldo klajonių" ištraukas vertė Tomas Venclova 

Dabar jis žino, kad gyveno veltui, 
Bei bloškia šypsnį, iš gėlos išskelią... 

Tuo metu, kai nematomasis puodžius suko sielos žiedžia- 
mąjį ratą formuodamas iš tamsių minčių atitinkamą dirbinį, 
pažiūrėti išdidus, smagiai nusiteikęs anglas džentelmenas su 
daktaru Poli-Doli darėsi pramogas iš kelionės įvykių. Tasai 
Baironas jau pirmame etape (tai buvo Ostendė) susičiupo, 
kaip kadaisc jo tėvas kapitonas Valansjene, smuklės mergą. 
Polidoris, apkerėtas Mario penkių šimtų svarų, pradėjo Bcl- 
gijos dienoraštį: 


„Antverpenas. Buvom kavinėje, ten visi žmonės lošė domi- 
no. Skaičiau „Times“ iki balandžio 23 numerio... Moterys čia 
gražesnės, prie kiekvieno fontano — madonos... Van Deikas, 
mano nuomone, daug geresnis už Rubensą. Briuselis. Vieninte- 
lės gražios moterys Briusely — tai anglės. Viešieji paminklai 
pasižymi vicšai rodomu nepadorumu, fontanų statulos vemia 
ar dar blogiau — leidžia čiurkšles..." 


Baironą visada labiau jaudindavo prisiminimo emocijos 
negu patys reginiai, ir jis vieno tenorėjo — pamatyt Vaterlo. 
Čia žlugo jo dievaitis. Briusely vakare pricš kautynes miego- 
jo kai kurie jo draugai, jauni, linksmi vyrai, o rytojaus dieną 
jiems buvo Icmta paklot savo galvas; čia tyroji ledi Fransi- 
sa per kruvinąją budynę flirtavo su Velingtonu. „Naktį 
skambėjo puota". Paskui — patrankos trenksmas... 

Keleiviai išsinuomojo puskarietę nuvažiuoti iki Vaterlo. 
Ji įklimpo, „prakciktas tekinis visiškai atsisakė suktis kaip 
pridera“. Ir Baironas turėjo klibikščiuoti po mūšio lauką įsi- 
kibęs į parankę daktarui, icškančiam kaulų. Nusipirkęs iš 
vieno fermerio kazokišką arklį, toliau jau raitas jodinėjo. 
Augo gėlės, laukas buvo suartas. „Jei kickvienam žingsny 
įkyriai ncatstojantys vaikai nesiūlytų uniformų sagų, karo 
nė žymės nepamatytum." Baironas su Polidoriu išraižė 
savo vardus Ugumono koplyčioje. Baironas nupiešė mūšį 
savo bendrakclciviui, išgyrė prancūzų narsą. Paskui nuėjo 

šalin pamąstyti. Šioje banalioje aplinkoje per vieną dieną 
ėmė ir užgeso gražiausioji kada nors žmogui tekusi laimė. 
Vadinasi, veiksmas — tokia pat tuštybė kaip ir šlovė. „Ar tu 
užkariauji pasaulį, ar jį prarandi, — pasaulis bevertis." Kas 
gali būti išmintingiau už vienatvę, tylą, panieką. „Bct per- 
nelyg stiprioms sieloms ramybė — pragaras“, ir Bonapartas 
užkariauja žemyną, Baironas parašo „Čaild Haroldą", ir 
žmonės juda bruzda nelyginant karščiuojantis ligonis, kuris 
blaškydamasis mano atvėsiąs ir niekada neatvėsta, nes karštis 
jį iš vidaus degina... Pavakare juodu paliko mūšio laiką; Poli- 
doris buvo susimąstęs, o Baironas jodamas visa gerkle plėšė 
turkų raitininko dainą. 

Prancūzijos siena jiems buvo uždaryta, ir jie pasuko į Švei- 
cariją Maso ir Reino slėniu. Imperatoriška Bairono karieta 
traukė clgetas. „Paaukokite ką nors, pone bataliono vade! — 
Vieną sū, pone Hanoverio karaliau!“ Baironas juokėsi taip ti- 
tuluojamas, 0 jo mediko širdis pūtėsi iš džiaugsmo. „Aš su juo 
kaip lygus su lygiu; visur kelionėje mudu priima vienodai..." 
„Pagaliau ką gi jūs tokio galit padaryti, ko aš negalėčiau?" — 
tarė jis Baironui vieną dieną. „Jūsų prašomas, aš atsakysiu. 
Manau, yra trys dalykai, kuriuos aš galiu padaryt, 0 jūs — ne." 
Polidoris nepatikėjo, tegul Baironas išvardija. „Aš galiu, — 
pasakė lordas Baironas, — perplaukt šią upę, aš galiu iš dvi- 
dešimties žingsnių užgesint pistoleto šūviu žvakę ir aš 
parašiau pocmą, kurios keturiolika tūkstančių egzempliorių 
buvo išpirkta per vieną dieną." Na o eruditas Flečeris, kaip jį 
vadino Hobhauzas, džiaugėsi nustatęs, kad Reinas tarp Kob- 
lenco ir Mainco primena Albanijos slėnius, tik valgis Čia 
geresnis. Jis storėjo. 

Kelciviai visur matė imperatoriaus pėdsakus. „Kas pastatė 
šį paminklą, nutiesė šį kelią, iškasė šį kanalą?" — klausinėjo 
jie. „Napoleonas“, kiekvieną kartą atsakydavo valstiečiai. 
Baironas, sutapimų mėgėjas, džiaugėsi radęs ant visų šių sta- 
tinių inicialus N. B. — Noelis Baironas. 

Ant uolų stūksančios pilys, vynuogynais apaugę šlaitai... 
Džiugūs Reino slėnio vaizdai atgaivino prisiminimus apie 

Augustą. Mitinėje Bairono visatoje ji buvo Ištikimybė Nelai- 
mėje. Jis jai rašė švelniai ir karštai. Sukūrė eilėraštį: „Ten 
nuolaidi, švelni kalva žaliavo..." Sakė, kad norėtų su ja gy- 
venti šioje vietoje, ir tai būtų gražiausia victa pasauly: 


Bet pasakys net Reino bangos, 
Kad aš ilgiuosi tavo rankos. 


Pasiuntė jai šį cilėrašų ir keletą sudžiovintų žiedų. Bet 
Augusta jau buvo labiau nuo jo nutolusi, nci jis manė. 

Jie pervažiavo Murteno mūšio“ lauką, kur šveicarai sumu- 
šė Karolį Drąsųjį, Burgundijos kunigaikštį. Mirusiųjų kaulai 
tebegulėjo nepalaidoti; Baironas, susimąstęs šlovės duobka- 
sys, nupirko keletą kaulų Mariui. 1816 metų gegužės dvidešimt 
penktąją pagaliau jis pasiekė Ženevos ežerą ir apsistojo Se- 
šeronc, „Dežecano“ viešbuty. Registracijos lapelyje Baironas 
įrašč: amžius — 100 metų. 


*kkX 


Pricš keletą dicnų tame pačiame viešbuty apsistojo jauna 
mergaitė Klerė Klermont — paskutinė Bairono meilužė Ang- 
lijoje. Su ja atvažiavo netikra sesuo nuo motinos antro vyro 
Merė Godvin ir jos mylimasis Persis Bišas Šelis “ Baironas 
nepažinojo Šelio, tik buvo skaitęs jo poemą „Karalienė Maba", 
kuri jam labai patiko. Klerė pristatė Baironui Šelį. 


Polidorio dienoraštis: „Susipažinau su Persiu Šeliu, „Kara- 
lienės Mabos" autorium; kuklus, drovus, džiovininkas, dvi- 
dešimt vienerių metų, pametęs žmoną; išlaiko dvi Godvino 
dukteris, kurios taiko gyvenime jo teorijas; viena — lordo Bai- 
rono meilužė." 


Šelis su Baironu labai greit susidraugavo. Abudu žavėjosi 
laisvės idėjomis, buvo liberalių politinių pažiūrų ir manė, 
*1476.V1.22. (Veni. past.) 
**ŠELIS PERSIS BIŠAS (1792—1822) — anglų poetas. (Vert past.) 

kad nuo Vaterlo prasidės šlykščios reakcijos era. Ir dėl dau- 
gelio paprastesnių dalykų jųdviejų skoniai sutapo, o tai dar 
labiau suartina žmones. Abudu mėgo gyvent prie vandens. 
Šelis jau ir valųį buvo išsinuomojęs. Kas vakarą Polidoris, 
abu poetai ir jaunosios moterys irstydavosi ežere. Baironui, 
sudirgusiam ir nelaimingam, buvo be galo miela ramuma ir 
tyla, gaubianti ežerą, kuriame atsimušė prietemoj papilkėję 
kalnai ir pirmos žvaigždės. Vieną vakarą, kai buvo stipri 
srovė ir didelės bangos, jis pažvalėjo ir tarė: „Aš jums padai- 
nuosiu albanišką dainą, būkit sentimentalūs ir klausykitės 
manęs kuo dėmesingiausiai". Pasigirdo gerklinis, barbariš- 
kas riksmas. Baironas nusijuokė iš nusivylusių moterų, kurios 
laukė kokios nors pratisos rytietiškos melodijos, ir paaiški- 
no, jog tiksliai paimitavo albanų kalniečių stilių. Tą vakarą 
Klerė su Merc praminė jį Albe, ir draugų būrely toji pravar- 
dė ir pasiliko. Bet dažniausiai Baironas sėdėdavo persisvėręs 
per valtics šoną ir nuščiuvęs žiūrėdavo į vandenį. Mėgo tą 
nuostabią tylą, kur 


Tiktai nuo irklo lašas nuriedės, 
Tik žiogas čirpia tau: „Miegok, labos nakties!" 


Kai jie išlipdavo į krantą, greitakojis Šelis tiesiog nejučio- 
mis atsidurdavo prieky su abiem moterimis, o Baironas 
atsilikęs klibikščiuodavo su lazda murmėdamas sau po nosim 
strofą. 

Po poros savaičių Šeliai išsinuomojo trobelę anapus ežero, 
o Baironas — Žavią Diodati vilą aukštėliau. Namas buvo se- 
novinis, geroj vietoj vidury šlaito, pro langus matyti vejos, 
vynuogynai, puikūs vaizdai: ežeras gėlėtom pakrantėm, 
neva, Juros kalnas. Didelio pono vilukė, sykiu ir bajoriška, 
ir kaimiška, patiko Baironui. Jis greit priėmė Diodati ruti- 
ną. Vėlyvi pusryčiai, vizitas pas Šelius, irstymasis po ežerą, 
penktą valandą pictūs, tokie trumpi, jog mėgo vienas valgyti, 
paskui, jei gražus oras, vėl į valtį. Jei lydavo, Šeliai ateidavo 


*Vila kažkada priklausė protestantų teologui šveicarui Žanui Diodati 
(1576—1649). (Vert. past.) 

vakare į Diodati ir neretai pasilikdavo iki ryto. Visam gyveni- 
mui Merė įsiminė tuodu balsu: rimtą, melodingą Bairono ir 
karštą, šaižų Šelio. Mėgo jųdviejų klausytis užsimerkusi. Bū- 
davo, vos vienas nutyla, pasigirsta kitas. 
nepasitikėjimu. Jam, reikia pasakyti, patiko Žmonės su aki- 
vaizdžiomis visuomeninėmis dorybėmis. Klerės jis nei gerbė, 
nei ją mylėjo ir dėl to mėgino rodyti panieką Šeliui, kurį jinai 
jam pristatė. Bet protą mokėjo vertinti ir greit susižavėjo 
Šelio inteligencija, pranašesne netgi už Metjuzo ar Hobhau- 
zo inteligencija. Į tuos klausimus, kuriuos Baironas nuo 
mažens kėlė Visatai, Šelis skardžiu balsu atsakinėjo subtiliai 
ir kažkaip naujoviškai. „Kas sukūrė tokį netikusį pasaulį? — 
klausė Baironas. — Dievas ar demonas?" Idealistas ateistas 
Šelis atsakydavo, kad Dievas ir velnias — tai Žmogaus siekių 
projekcijos. Blogio jis nelaikė, kaip Baironas, būtinu žmogaus 
prigimties elementu. „Tyriems viskas — tyra." Jupiteris, nea- 
pykantos kūrėjas, už savo egzistavimą turi būti dėkingas 
Prometėjo širdy užsilikusiai neapykantos kruopelei. O krikš- 
čionių velnias už savo egzistavimą turi būti dėkingas tam 
tikrų sielų piktumui. Blogis buvo, bet ne gamtoje; jis buvo ta 
dirbtinė, „sąlyginė“ bjaurastis, atsiradusi susijungus Žžmo- 
nėms į bendruomenę, ir jos turi vedybos, kareiviai, teisėjai, 
monarchai. Vienintelė natūrali realybė Šelio akimis — tai Grožis, 
kuris pasirciškia harmonija ir yra pasklidęs gražiuose vakaruo- 
se ant ežero, paukščiuosc, žvaigždėse, moterų veiduose. 
Baironas, mažai telinkęs į metafiziką, pusiau susižavėjęs, pu- 
siau šaipydamasis, klausėsi šito itin aštraus pranešimo apie 
pantcistinę mcilę. Kai ateidavo jo eilė kalbėti, jis iškeldavo 
niūrcsnę — „metodistų, kalvinų, Augustino" — doktriną. Ne, 
ne taip viskas paprasta, kaip norėjo, kaip tikėjo Šelis. Blogis 
buvo, tai buvo nuodėmė. Savo paties sieloje jis regėdavo 
konfliktą, kurio niekaip nesugebėdavo išspręsti. Jis pražudė 
daug moterų, nors vienas mylėjo, kitas gerbė. Kas kas, o jis 
žinojo, kad žmonės yra sudėtingi ir nelaimingi. Šelis, perne- 
lyg tyras, nicko nenutuokė nei apie vyrus, nei apie moteris. 

Ne tokio aiškaus proto kaip Baironas ir gal ne toks griežtas 
pats sau, jis, pasidavęs pagundai, ją vadino dorybe. Baironas, 
įgudęs tiksliau protauti, negalėjo dangstyt savo paklydimų 
auksuotu doktrinos rūku. Jis žinojo, kad žmogus nėra geras. 
Sutiko su Šeliu, kad tautoms reikia siekti laisvės, tik nemanė, 
jog užtenka kilniaširdžių, miglotų žodžių joms išvaduoti. Jis 
troško herojišku, bet aiškiai apibrėžtu veiksmu padėti tokiai 
ir tokiai žinomai ir esančiai tautai. Jo šlykštėjimasis visuome- 
ne buvo kitoniško pobūdžio negu Šelio. Šelis, idealistas net 
ir bjaurėdamasis, nickino vaizduotėje nusipieštą Pasaulį ir visai 
nepažinojo kūniško Pasaulio. Realistas Baironas bėgo nuo 
visuomenės, kurią kažkada norėjo užkariauti. Jis sakydavo: 
„Aš nemčgau pasaulio, ir pasaulis manęs nemėgo“, bet apgai- 
lestaudamas. Šeliui gyvenimas buvo paprasta problema — 
kova tarp Gėrio jėgų, kurias tikėjo viešpataujant savo sieloje, 
ir pasaulio, išorinio objekto. Nejautė dvejinimosi, tepažinojo 
vieną Šelį. O Baironas pažinojo daugybę Baironų: jam kon- 
fliktas buvo vidinis. Konfliktas tarp Merės Čavort Bairono ir 
ledi Mclburn Bairono, tarp Sentimentalo ir Ciniko, tarp iš- 
didumo ir švelnumo, tarp Konformisto ir Maištininko, tarp 
tauriausios ir žiauriausios būtybės. Ne jo protas sukūrė (4 ne- 
palenkiamą likimą, verste verčiantį daryti tai, ko paskui 
gailėdavosi. Netikėjo, kaip Šelis, kad žmogus — visagalis pa- 
saulio pertvarkytojas, pripažino cant aplink save dieviškas ir 
šėtoniškas jėgas. Viešbučių knygose prie savo pavardės Šelis 
pridėdavo: ateistas. Baironas neneigė Kūrėjo, bet jo sukurtą 
pasaulį laikė blogu. Kainas pagrįstai skundėsi žydų Dievu, 
Prometėjas pagrįstai keikė Jupiterį, ir jis, Džordžas Gordo- 
nas Baironas, savo lemtingo kraujo nekalta auka, taip pat 
buvo tos didžiųjų maištininkų padermės. 

Taip vicnam balsui nutilus, pasigirsdavo kitas. Baironas 
itin vertino didžiąsias Šelio dorybes, tačiau jo nesuvokimas 
realių problemų kartais jį erzindavo. O Šelis skųsdavosi 
Merei, kad Bairono galvosenai turėjo įtakos aukštuomenės ir 
aristokratijos pažiūros. Bet šiaip juodu pasidarė tokie neper- 

skiriami draugai, jog Polidoris iš pavydo, kad Šelis užėmė 
vietą Bairono gyvenime, norėjo išprovokuoti dvikovą. 

Hobhauzas ne be reikalo patarė Baironui neimti Poli-Doli. 
Tas daktariukas pasidarė tiesiog nebepakenčiamas. Manė turįs 
teisę kištis į pašnekesius aukštomis temomis ir juos gadino. 
Visokius jo kivirčus su Ženevos gyventojais reikėdavo Bairo- 
nui malšinti. Baironas rodė nematytą kantrumą tam, anot jo, 
„mažvaikiui daktarui Poli-Doli" ir sakė didesnę gyvenimo 
dalį pralcidžiąs savo gydytojui slaugyti. 

Birželio dvidešimt trečiąją Šelis su Baironu išplaukė valti- 
mi aplink ežerą, ir, laimė, be daktaro Polidorio, kuris su 
išnarinta koja pasiliko Diodati viloje. Šioje kelionėje poetus 
užklupo audra prie Mejeri. Baironas, jau nusimetęs drabu- 
žius, pasisiūlė gelbėti Šelį, nes tas nemokėjo plaukti. Šelis 
nesutiko, ramiai atsisėdo valties dugne ir pasakė skęsiąs nė 
nemėgindamas laikytis. 

Juodu aplankė Ruso tėviškę ir buvo vienas antru paten- 
kinti, nors gyveno skirtingu ritmu. Šelis, atsikėlęs su saule, 
jau, būdavo, bėga kalnų takeliais. Baironas keliasi įdienojus 
ir nemėgsta vaikščioti. Bet abu miclai iš naujo paskaitinėda- 
vo „Naująją Eloizą" tarp gamtovaizdžių, aprašytų knygoje. 
Juodu be galo sujaudino Šiljono pilis. „Nebuvau matęs, — 
rašė Šelis, — baisesnio paminklo tos šaltos ir nežmoniškos 
tironijos, kurią Žmogus su malonumu duoda patirti žmogui." 
Bonivaro vicnutėje, kur Baironas įbrėžė savo vardą, paprašč 
papasakot jiems apie tą tirono auką, ir Baironas per vieną 
naktį parašė „Šiljono kalinį“. Šelis kūrė „Himną Dvasios 
Grožiui". Per šią kelionę Baironas parašė daug naujų strofų 
„Čaild Haroldui“". Vienos buvo apie Ruso, apie Klaraną, 
kitos — apie Gibono Lozaną ir Voltero Fernė. Gibono sode 
Baironas nusiskynė šakclę akacijos, tos pačios, po kuria sė- 
dėjo ir žiūrėjo į Monblaną Gibonas, parašęs paskutinį savo 


*GIBONAS EDUARDAS (1737—1794) — anglų istorikas. Parašė 
„Romos imperijos smukimo ir žlugimo istoriją“ (6 t., 1776—1788). (Vert. 
past.) 

knygos sakinį. Šelis nepasekė jo pavyzdžiu nenorėdamas 
įžeist vardo, didesnio už Ruso. 

Per šią kelionę Šelio įtaka Baironui išaugo. Jis jam pasky- 
rė „dozes Verdsverto". Baironas niekada neimdavo į rankas 
Verdsverto. Bet šioje aplinkoj, pavergtas ežero tylumos, pa- 
mėgo Verdsverto poeziją, rado joje (ą panteistinę meilę, kuri 
buvo Šelio religija. Tų dviejų poetų dėka tuometinėje Bai- 
rono kūryboje atsirado naujų temų. Prie „tuštybių tuštybės“, 
sudarančios visos jo poezijos pagrindą, prisidėjo švelnesnių 
gaidų. O gal tasai gyvenimas ne ištisai niekintinas. Nuo ra- 
maus ežero krantų žvelgdamas į tokius gražius kalnus, Haroldas 
ir pats tikėjosi atgavęs ramybę. Vienatvė ir gamta — štai kur 
turbūt slypi laimė, kurią iki šiol manė esant negalimą. 


Aš gyvenu ne savyje: esu 
Mane apsiautusios gamtos dalelė... 


Forma liko Bairono: kontūrai tebeturėjo tikslų aiškumą. 
Bet po lėtai plaukiančia Verdsverto forma ir glūdėjo jo pa- 
saulio suvokimo visa esmė. Aistringas šaižus balsas išvarė 
vagą Bairono galvosenoje, ir kartais, ypač vakare, kai dangus 
ir žemė nuščiūdavo, Baironas, matydamas vandeny žvaigždes 
ir didžiulį kalnų šešėlį, tarytum pajusdavo plevenant geras ir 
paslaptingas galias. Bet šitokios mintys trumpam teaplanky- 
davo jo sielą. Ar galėjo „Didysis Egoistas užmiršti, kas esąs, 
susilieti su Visuotiniu Grožiu"? 

Kelionėje, greit keičiantis scenoms ir vaizdams, akimirką už- 
miršdavo savo širdies dramą. Bet, vos sugrįžo į tvarkingą 
Diodati ramybę, tuoj vėl atgaivino savo fantomus. Nors 
šiaip tikrovė buvo tokia paprasta. Kas tasai gyvenimas? Veja 
apaugę šlaitai, ramus ežeras. Tas Pikadilio kambarys, išnic- 
kintas tuščių butelių ir antstolių, liko toli. Nesantieji mums 
yra tas pat, kas mirusieji. Jie, kaip ir mirusieji, — blyškūs še- 
šėliai; jų bruožai prisimiršta, kaip ir mirusiųjų. Bet nesanticji, 
kaip ir mirusieji, mus persekioja, tiesia aplink mus savo marš- 
kas. Merė Ana... Augusta... Anabela... Kaip „Korsaro“ laikais 
toji mintis ėjo per viską, — taip, per viską. Jis pridarė daug 

blogo, bet nesijautė kaltas. Jaunystėje jis buvo taurios sielos; 
žmonių piktumas padarė jį pabaisa. Kiek niekais nuėjusių do- 
rybių! Jis piktinosi Likimo neteisingumu ir žiaurumu. Jo 
sąmoningame kliedesy vienas po kito iškildavo visi šio likimo 
elementai: Anslis... 


„Virš kalvos 
Zėrėjo neprilygstamas vainikas. 


Baironas parašė ilgą poemą „Sapnas“ apie savo vaikišką 
meilę. Tiesiog keista, kaip jis negalėjo išsivaduoti iš tokio 
menkučio nuotykio... „Stansus Augustai": 


Kai paskirtas man laikas praėjo 
Ir užgeso manoji žvaigždė, 

Tik tavęs neradau tarp teisėjų, 
Tik tavęs nebaugino kaltė. 
Supratai mano gėdą ir skausmą, 
Pasiryžai kamuotis kartu. 

Jeigu vertos nežemiško jausmo 
Žemės dukros — pelnysi jį tu. 


Tu žmogus, bet nemoki meluoti, 
Tu iš moterų, bet nekalta, 

Tu nelinkusi meilės išduoti, 

Tu rami, nors esi apšmeižta; 
Savo žodžio nepratusi keisti, 

Tu dingsti, bet grįžti pas mane, 
Tu pyksti, kad galėtum atleisti, 
Tu juokies, kad nutiltų minia . 


Kaip ten už jūrių marių laikosi Augusta? Nežinojo. Sidab- 
rinis ežeras po langais jam priminė Niūstedo ežerą. Meldais 
apaugusiose jo pakrantėse buvo laimingas su ja. Jis jai rašė 
jaudinančius laiškus: 

„Nesisiclok ir nepradėk savęs nekęsti. Jei turi nekęsti 

vieno katro, EEUoN nekęsk manęs, bet nedaryk to- — mane tai 
bemylėti vienas antro.“ ... „Koks aš buvau kvailys, kad vedžiau, 
tu irgi ne ką protingesnė, mieloji. O būtume galėję gyventi 
taip laimingai vienu du — pasilikę senmerge ir senberniu; aš 
niekada nerasiu tokios kaip tu, 0 tu (tegul tai gali pasirodyt 
tuščias pasigyrimas) — kito tokio kaip aš. Mudu sukurti 
drauge leist dienas, ir užtai mudu — arba bent aš dėl susidė- 
jusių aplinkybių esu atskirtas nuo vienintelio žmogaus, kuris 
būtų galėjęs mane mylėt ir prie kurio aš būčiau galėjęs be galo 
prisirišt... Jei tu ir vienuolė būtum, o aš — vienuolis, mudu £a- 
lėtume šnekėtis pro pinučius, o ne per jūrą. Bet, šiaip ar taip, — 
mano balsas ir mano širdis visada priklauso tau." 


Ji beveik ncatsakinėjo; savo miglotuose, paskubom rašy- 
tuose laiškuose sakydavo, kad dažnai susitinka su Anabela, 
kad Anabela jai labai gera... Ledi Bairon labai gera? Oho! Jis 
tuo stebėjosi. Jo simbolinių figūrų galerijoje Anabcla tapo 
Nepermaldaujama Žmona, jo „dorybingąja Klitemnestra. " 
Ponia de Stal — ji gyveno Kopė, aname ežero krante, — 
pas kurią dažnai lankydavosi, užsimanė jį sutaikyti su Anabe- 
la, privertė parašyti jai laišką, bet jis žinojo, kad rašė veltui. 
Anabela sudaužė jo širdį. Kažkada jis patenkintas sakydavo, 
kad jo širdis — kieta kaip škotų kalniečio puspadis, o dabar 
jautėsi taip, lyg per ją būtų perėjęs dramblys. 

inoma, jis negražiai elgėsi su ledi Bairon, bet ji buvo jo 
žmona, ištekėjo už jo, kad dalytųsi „vargais ir džiaugsmais", 
ji nebuvo „apvaizdos paženklinta", kad jį nutrenktų... Liki- 
mas kada nors jai atmokės. Iš visų antikinių deivių nė vienos 
taip negcrbė kaip Nemezidės, dievų Keršytojos. Baironas pa- 
slaptingai pranašavo: 


„Kada nors jos darbai kris ant jos pačios galvos; ne per 


*Klitemnestra nužudė savo vyrą, Argo karalių Agamemnoną. (Vert. 


past.) Ė 
**de STAL ŽERMENA (1766—1817) — prancūzų rašytoja. (Vert. past.) 

mane tai atsitiks, ncs aš jai nejaučiu keršto, bet atminkit 
mano žodį /0/ 0u tard ji baigs blogai." 


O kai ji susirgo, jis parašė: 


Buvai liūdna — bet aš tavęs neguodžiau, 
Sirgai, bet nebudėjau prie tavęs... 


Taip, už mane atkeršijo dangus! 
Nors būčiau ir baisingai nusidėjęs, 
Žmona — bičiulis, ligi šiol brangus — 
Nebus man Nemezidė ir teisėjas. 

Tik maloningas nupelnys malonę — 
Žiauruoliui tai beprasmiška vilionė. 
Tave išvijo sapno karalystė: 

Tuščioj nakty agoniją junti 

Ir prakeikimo guolyje liūdi, 

Nes tavo žvilgsnį temdo išdavystė. 
Pasėjus blogį, tegali išvysti 

Neli ės 22 E širdy! 


xkX* 


Vizitai pas ponią de Stal buvo jo vienintelis kontaktas su iš- 
oriniu gyvenimu. Kopė pilaitė, tokia žavinga su rudu stogu, 
aklinu tarp dviejų bokštelių kiemu, romantišku parku, kriok- 
liu ir dauba jam labai patiko. Kartais Baironas ten sutikdavo 
svečių iš Anglijos, kurie žiūrėdavo į jį tarytum į Tamsybių 
kunigaikštį. Kai kažkokia misis Harvi apalpo, jam įėjus, 
ponios dc Stal duktė, miela ir graži kunigaikštienė de Broi- 
li, sušuko: „Taip jaudintis šešiasdešimt penkerių metų — 
dievaži per daug!" Kiti Kopė svečiai jo privengdavo. Kuni- 
gaikščio de Broili nuomone, Bairono kalba „užkulta bedie- 
viškais juokeliais ir vulgariojo liberalizmo nuvalkiotomis fra- 
zėmis". Ponia de Stal jį bardavo: „Ko jūs pasišovėt kariaut su 
* Anksčiau ar vėliau (pranc. ). 
**Vertė Tomas Venclova 

visu pasauliu?“ Juk tai neįmanoma. Pasaulis daug stipresnis 
už individą, kad ir kažin kas jis būtų. Aš pati bandžiau ka- 
riaut jaunystėje, bet tai neįmanoma". Ji, rodos, sakė tiesą. 
Baironas norėjo šturmu paimt miglotas viršūnes, kur viešpa- 
tavo britų Sąlyginumai, bet niekas negali nebaudžiamas pult 
dievų, kuriuos slapčiomis tiki, — ir štai dabar jis Čia, neapy- 
kanta prirakintas prie savo vienišos uolos. Prometėjas, juokin- 
gai patogiai įsikūręs vidury Godvino dukterų okeanidžių 
menko choro. | 

Iš ponios de Stal Baironas sužinojo, kad Karolina Lem ką 
tik — gegužės dešimtąją — išleido romaną apie jį. Ponia de 
Stal jam paskolino knygą. Ji vadinosi „Glenarvonas“, tituli- 
niame puslapyje buvo epigrafas, paimtas iš „Korsaro": 


Korsaras nusineš į amžinybę . 
Daug nuodėmių, vienintelę dorybę . 


Šiaip taip prisivertęs, nes romanas buvo labai nuobodus, 
Baironas jį perskaitė. Jame ledi Karolina aprašė savo gyveni- 
mą, truputį kai ką pakeitusi. Visai jaunutė herojė ištekėjo už 
lordo Avondelio, atseit, už Viljamo Lemo. „Lordui Avonde- 
liui nebent galima prikišti tai, kad buvo be galo plačios ir 
geros širdies ir leido savo lengvabūdei gyvenimo draugei 
viską rikiuot ir tvarkyt kaip tinkamai." „Jūs man būsite įsta- 
tymas, — sakė lordas Avondelis žmonai, — meilužė, vadovas, 
o aš būsiu savanoris jūsų vergas." Žinoma, ledi Avondel bodėjo- 
si tokiu silpnu vyru ir mylėjo Glenarvoną — Bairono, Korsaro 
ir Laros derinį. „Aš bjauriuosi gyvenimu, — šaukė Glenar- 
vonas, — bjauriuosi visuomene, meile, jausmais. Damn it! 
Don't ialk about it" * Ledi Oksford, griežtai pavaizduota, irgi 
ten figūravo: „Ji buvo nebe pirmos jaunystės, ir tam tikras 
pedantiškumas užgoždavo jos pašnekesių žavesį". Ledi 
Karolina netgi įdėjo kaip Glenarvono laišką ledi Avondel au- 
tentišką Bairono laišką apie jųdviejų santykių nutraukimą. 
Romano pabaigoje ji leido Glenarvonui žūti bangose. 


*Vertė Tomas Venclova 
**Velniop! Nekalbėkit man apie tai (angl. ). 

Karolina karštai troško sužinoti Bairono nuomonę apie 
knygą. Jis sukūrė kupletą: 


Iš rankų krinta „Ilderimas'. 
Prakeikimas! 

Pradėjau „Margaritą iš Anžu" — 

Oi, negražu! 

Bandžiau vartyti „Vaterlo“ — 

Tuščia jo! 

Žiūriu į baltą „Railston Dau" — 
Tiesiog bijau! 

Bei iš visų klaikiausias „Glenarvonas“. 
Kad jį šėtonas! 


Bairono nuomone, jei romanistė būtų parašiusi gryną tei- 
sybę, romanas būtų daug romantiškesnis ir įdomesnis. „Na o 
jei kalbėsime apie panašumą, portretas negali būt vykęs, ncs 
aš trumpai pozavau." 

Nesantieji yra tas pat, kas mirusieji... Bet kartais mes dau- 
giau gyvenam su mirusiaisiais negu su gyvaisiais. Kas buvo 
Klerė, jo dabartinė meilužė, šalia reikliųjų šešėlių? Kickvieną 
vakarą ji užkopdavo į Diodati vilą pas savo mylimąjį, o auš- 
tant grįždavo per vynuogynus į Šelių trobelę. Ji buvo nėščia 
ir labai nuliūdusi. Dirbo Baironui, perrašinėjo „Šiljono kalinį" 
ir naująsias „Čaild Haroldo“ strofas. Klerė jį erzino, jam 
buvo nuobodu su ja. Žemos kilmės moteris begėdiškai užsi- 
korė jam ant sprando, — grynai „mėlynosios kojinės“ 
įgeidis... Ji laukia nuo jo vaiko. Tegul. Vaiką jis išaugins. 
Vaikas — Bairono klano dalis ir — kas žino — gal bus jam bran- 
gus, nes Ada iš jo atimta. Bet motinos daugiau nenori matyti. 

Šelis kaip brolis švelniai mylėjo Klerę, ir jam atrodė, 
kad negalima tokiu tonu kalbėt apie ją, kaip kalba Bairo- 
nas. Baironu poetu, kurio spindesys ir lengvumas akino taip, 
jog prieš jį jausdavosi menkas, Šelis tebesižavėjo, tačiau 
Baironu žmogum buvo nusivylęs, jis jam kėlė nerimą. Bairo- 


* Vertė Tomas Venclova 
**Sausa, be moteriško Žavesio moteris; pedantė. (Vert. past.) 


278 


nas, liberalas teoriškai, teikė didelę reikšmę kilmei; jam buvo 
ne vis vien, kad Šelis — baroneto sūnus, ir jis duodavo pajusti, 
kad pats — lordas. Su moterimis kalbėdavo kažkaip iš aukšto ir 
atsainiai, ir tai šokiruodavo Šelį. O Baironui kai kurios logi- 
nės Šelio tikrybės atrodydavo nehumaniškos. Nuo to šaižaus 
balso jis pavargdavo. Nepatiklusis Baironas kartais suabejo- 
davo Šelio tyrumu. Praminė jį Angim... „Gėtės Mefistofelis žaltį, 
kuris sugundė Ievą, vadina „mano tetule angim“, ir aš visada 
buvo tos nuomonės, kad Šelis — vienas jos giminaičių." 
Hobhauzas su Skropu Deiviu pranešė atvyksią. Kaip jis 
atsigaus išgirdęs žavingą Deivio mikčiojimą, užmiršęs Verds- 
vertą, panteistinę meilę ir paplepėjęs su jais apie vakarėlius 
pas Kincrdą. Rugpjūčio dvidešimt devintąją Šeliai išvyko pa- 
siėmę Klcrę. Po keleto dienų Baironas parašė Augustai: 


„Nebark manęs; ką aš galėjau padaryt? — Ko aš nesa- 
kiau, ko aš nedariau, kvaila mergiotė užsimanė mane lydėt, 
teisingiau, aplenkė mane, nes radau ją čia, — ir kiek aš pri- 
vargau, kol įtikinau, kad važiuotų sau atgal; bet pagaliau ji 
išvažiavo. Brangioji, sakau tai gryną tiesą, aš negalėjau tam už- 
kirst kelio, dariau viską, ką galėjau, ir tą istoriją užbaigiau. 
Aš jos nemyliu, beje, mano meilės nickam nebeliko; bet, šiaip 
ar taip, negalėjau dėtis stoiku prieš moterį, kuri važiavo aš- 
tuonis šimtus mylių, kad mane nufilosofuotų. Dabar tu Žinai 
apie tai nc mažiau už mane, ir su tuo viskas baigta." 


XXVII 
Lavinos 


Draugystės pasiuntiniai Skropas Deivis ir Hobhauzas atvy- 
ko rugpjūčio pabaigoje. Juodu susižavėjo vila, Juros kalno 
vaizdu. Atvežė, ko tremtinys kiekviename laiške prašė: mag- 
nezijos, lazdą su įtaisyta špaga, Vaito raudonųjų miltelių 

dantims valyti. Apsidžiaugė, kad bičiulis gerai atrodo: veidas 
nebegeltonas, kaip tada, prieš kelionę. Pažiūrėti aprimęs,; tik 
iš pernelyg ramios laikysenos galėjai numanyti, kokiom pa- 
stangom jam pavyksta slėpti savo tebeverdančius jausmus; 
bet jau buvo didelis dalykas, kad jis gebėjo valdytis. Londone 
sklido šnekos, esą Baironas tvirkinąs Žemutinės gatvės grize- 
tes, csą Augusta pažo drabužiais išvykusi su juo. Hobhauzas 
nustatė, jog skaisčiau gyventi kaip Diodati viloje, atrodo, ne- 
įmanoma, ir nusiuntė palankų biuletenį misis Ly: 


„Tamstos brolis itin rūpinasi išoriniu padorumu ir gyvena 
neužgaudamas nei Dievo, nei vyro, nei moters... Jo sveikata 
žymiai pasitaisiusi; brendžio, nemigos, magnezijos, sodos 
tvano — nė ženklo. Jokių šiurkštybių, jokio ištvirkavimo, 
netgi ncberėkauja; pažiūrėti toks laimingas, koks ir turėtų 
būti; jūs suprantate, ką aš noriu pasakyti: toks laimingas, koks 
gali būti garbingas ir jautrus žmogus po katastrofos ir taip — 
teisingai ar neteisingai — apkaltintas." 


Hobhauzas, aišku, norėjo apžiūrėti kraštą. Trys Šv. Trejy- 
bės koledžo muškietininkai, Polidorio lydimi, iškeliavo į 
Monblano Šamoni. Baironui buvo sunkoka klibikščiuoti per 
ledynus. Montavero užeigoje rado svečių knygoje Šelio pavardę 
ir prierašą graikiškai: „ateistas ir filosofas". „Aš manau, — pa- 
sakė Baironas, — jog pasitarnausiu Šeliui užbraukdamas 
šiuos žodžius“, ir taip padarė. Grįžo pro Kopė, ir jo draugai 
apsidžiaugė susipažinę su ponia de Stal, Bonštetenu ir Šlėgc- 
liu“. Hobhauzas buvo ką tik perskaitęs „Adolfą“ ir pasakė 
poniai dc Stal atpažinęs jos sakinius: „Švitulėliai ant nukri- 
tusių lapų Žiba tik tam, kad parodytų, kaip viskas aplink 


* BONŠIETENAS KARLAS VIKTORAS (1745—1832) — šveicarų rašy- 
tojas. ŠLĖGELIS AUGUSTAS VILHELMAS fon (1767—1845) — vokiečių 
rašytojas. (Vert. past. ) 

**Romaną „Adolfas“ parašė prancūzų rašytojas KONSTANAS DE REBE- 
KAS BENŽAMENAS, ponios de Stal draugas. (Vert. past.) 

išdžiūvę“. Ponia de Stal grįžtelėjo į Bonšteteną ir tarė: „Žavu, 
ar ne?" Hobhauzui labai patiko Kopė. 

Baironas drovėdamasis įdavė draugams trečios „Čaild Ha- 
roldo" giesmės rankraštį. Hobhauzas, negyvenęs su Šeliu, 
labai stebėjosi: „Čia yra gražių gabalų, bet nežinau, ar pamil- 
siu jas taip kaip pirmas dvi giesmes. Ji kažkokia paslaptinga ir 
metafiziška..." O apie „Stansus Augustai", kuriuos Baironas 
irgi jam perskaitė, pasakė, kad verksmingi, tiesiog koktūs, ir 
sukūrė negailestingą parodiją: 


Tu poetas — tik duok atsipūsti. 

Tu protingas — net kartais baugu. 

Tu mums viskas — atleisk mūsų rūstį 
Ir nevesk iš kantrybės draugų . 


Apie jausmus kalbėtis su Hobhauzu buvo išties neįmanoma. 

Pirmas išvažiavo Skropas Deivis, prisikrovęs šliftuotų ak- 
menų, agatų, krištolo karolių, kuriuos Šamoni Baironas nupirko 
seserėčioms Ly ir dukrai Adai, „meilei“. Iš visų jo kūrinių nere- 
aliausia buvo ta mažytė, kurią matė porą kartų ir savotiškai 
mylėjo. Deiviui išvažiavus, po keleto dienų Baironas atsikratė 
vargšu Polidoriu; šiaip jis buvo garbingas vaikinas, bet per 
savo tuštybę pasidarė nebepakcenčiamas. Hobhauzas, be 
gailesčio dedąs taškus ant „i“, pasakė tai pranašavęs; likęs 
su Baironu, pasiūlė vėl keliauti į kalnus, į Jungfrau. 

Sodri ganyklų žaluma, karvių varpeliai, priešais ant kalnų 
stovintys piemenys, greičiau dangaus negu žemės, paskuti- 
nės juostelėjusio, vasaros neištirpdyto sniego marškos 
priminė Baironui jo, vaiko, atostogas Škotijoje. „Tai pana- 
šu į sapną, — pasakė jis Hobhauzui, — taip tviska, taip dyka, 
jog nebercalu." Akį traukė ledynų jūra, kuri atrodė tarytum 
sustingusi audra, stulpai sidabrinių vandenų ir vaiskios 
putos, vėduluojančios lyg uodega to milžiniško palšo žirgo, 
kuriuo, kaip skelbia Apreiškimas Jonui, raita atjos Mirtis, 
sieringi, sunkūs debesys, kurie plakėsi į bedugnių krantus lyg 

pragaro putotas vandenynas. Žavėdamasis tais reginiais, Bai- 
ronas galvojo apie Augustą ir per visą kelionę rašė dienoraštį, 
skirtą jai: 


„Vakar, 1816 metų rugsėjo septynioliktąją, iškeliavau (su 
Hobhauzu) į kalnus. Rašysiu trumpą dienoraštį savo seseriai 
Augustai. 

— Karvių varpelių muzika ganyklose ir piemenų ūkavimas 
nuo uolos į uolą, jų dūdavimas nepasiekiamose, rodos, at- 
šlaitėse įkūnija visa tai, ką buvau girdėjęs ar vaizdavęsis apie 
pastoralinę buitį... Ir tyriausiu pavidalu — kur Žžvelgi, dyka, 
tuščia, patriarchališka... Tuo metu aš vėl kurdinu į savo sielą 
gamtos vaizdus. 

— Devynios valandos. Einu miegot. Hobhauzas gretima- 
me kambary stuktelėjo galvą į duris ir, aišku, prakeikė visas 
duris; šiandien nepavargau, bet gal kaip nors užmigsiu. Apa- 
čioj plepa moterys; skaičiau Šilerį prancūziškai. Labanakt, 
brangioji Augusta. 

— Grindenvaldas. Žvaigždėtas dangus nuostabus, bet ta- 
kelis — suk jį velniai! Nieko, grįžom sėkmingai; amalas 
kažkur malė... Važiavom pro ištisus nudžiūvusius pušynus, 
kamienai — be žievės, šakos — be gyvybės; sunyko per vieną 
žiemą. Žiūrėdamas į pušis, pagalvojau apie save ir savo 
šeimą. 

— Iš Berno į Fribūrą... Nusipirkau šunį — labai bjaurų, 
bet (res mechant“, didelis privalumas šeimininko akimis, 
mano — taip pat... Jis beuodegis, vardu Muiz. 

— Man sekėsi per šią trylikos dienų kelionę — ir oras 
geras pasitaikė, ir bendrakelionis... daviau sau žodį būt pa- 
tenkintas. Mėgstu Gamtą ir žaviuosi Grožiu. Pakeliu nuovargį, 
nepritekliai man tik cina į naudą, aš pamačiau vienus tauriau- 
sių vaizdų pasauly. Bet ir čia kelionę man kartino prisiminimai, 
ypač apie paskutinį didįjį sielvartą, ir tie prisiminimai lydės 
mane visą gyvenimą, nei piemenų melodijos, nei griūčių dun- 


*Labai piktas (pranc. ). 

dėjimas, nei srautai, nci kalnai, nci ledynai, nei girios, nei de- 
besys nė akimirką nepalengvino mano prislėgtos širdies, 
neleido mano nelaimingam „aš“ pasimesti toje didybėje, ga- 
lioje ir šlovėje, kuri supo mane iš visų pusių. 

Aš nickam nepriekaištauju, kas buvo — pražuvo. Aš ne- 
trokštu keršto, beje, nežinau, koks kerštas galėtų atmokėti 
už tai, ką iškentėjau; bet ateis valanda, kada ir kiti patirs, ką 
patyriau aš... bet gana... Tau, brangioji Augusta, siunčiu ir 
tau rašiau šį dienoraštį Apie tai, ką mačiau ir Jaučiau. Mylėk 
mane, kaip aš myliu tave." 


*k* 


Rugpjūtį Baironą aplankė Diodati viloje „Vienuolio“ auto- 
rius Lujis . Išvertė jam keletą Gėtės „Fausto“ gabalų. Tema 
negalėjo nesujaudinti. Fausto klausimai Visatai, sandėris su 
Velniu, Margaritos pražudymas — ar tai ne paties Bairono is- 
torija? Bet jis Faustą būtų sukūręs drąsesnį, niauresnį. Ko 
drebėt prieš dvasias? Žmogus, tikras žmogus, jų nebijo ir ne- 
bijo Mirties. 

Kūriniui atsirasti reikia impulso ir palankios dirvos. Bai- 
rono dirva laukė: tai buvo toji įkaitinta neišsakytų jausmų ma- 
sė, siaubas, meilė, geismas, apgailestavimai, — žodžiu, lava, 
gresianti dar sykį viską užlieti. Iš impulso — „Fausto“ skaity- 
mo ir Alpių peizažų — radosi didelė draminė poema „Manfrc- 
das". Du pirmus veiksmus Baironas parašė per dvylika dienų, 
be to, keliaudamas. Gamtos vaizdai, kuriuos aprašinėjo proza 
Dienoraštyje Augustai, truputėlį pakeisti, virto naujosios dra- 
mos fragmentais ir pynėsi su graudžiais prisipažinimais. Vi- 
sos tikroviškos scenos — susitikimas su medžiotoju, piemuo, 
padūdavęs Ranz des Vaches žė — tučtuojau įėjo į šią gana 
migloto siužeto poemą, galinčią viską sutalpinti. 

Manfredas — vienos Alpių feodalinės pilies senjoras — 


*LuJis DŽORDŽAS HENRIS (1817—1878) — anglų rašytojas. (Vert. 

gilinosi į magijos mokslus; jis turtingas, mokytas, bct jo 
sielą, rodos, slegia kažkoks didelis nusikaltimas. Pirmoje sce- 
noje, labai faustiškoje, jis iššaukia Žemės, Okeano, Kalnų, 
Šviesos dvasias. „Tu, žemės dulke, tu, žmogau, ko nori tu? — 
klausia Dvasios. — Užsimiršimo. — Nuo ko? — Nuo to, kas 
sieloj slypi..." Kas slypi jame? Jis mums leidžia spėlioti... 
Gailcstis moters, Astartės, kurios neteko ir su kuria norėtų 
vėl susijungti, troškimas atkeršyti kitai moteriai, kurios vardo 
nemini. Paslaptingas balsas jai ištaria baisų užkeikimą, o ka- 
dangi Baironas negali išsiveržt iš savęs ir užmiršt savo „aš“, 
kadangi aliuzijos aiškios ir simboliai permatomi, mes žinome, 
jog Manfredas — Baironas, Astartė — Augusta, 0 užkcikimo 
objektas — Anabcla. 


Miegas tau sumerks akis, 
Bei budės tava širdis, 
Sielą mintys tau kamuos 
Ir šešėliai tamsumos. 
Mano burtų apžavėtas, 
Niekur sau nerasi vietos, 
Nesidžiaugsi vienatve: 
Seksiu aš visur tave 
Pasivertusi rūku. 

Liūdna bus tau ir klaiku. 


Vylinga tavo akimi, 

Tavos gudrybės angimii, 
Neišmatuojama klasta 

Ir tavo povyza šventa, 

Giminyste su broliu Kainu, 
Mokėjimu bet kokia kaina, 

Per kraują, per draugų skausmus, 
Įvykdyt savo siekimus — 

Tave prakeikiu aš nūnai: 

Lyg pragare — dek amžinai! 


* „Manfredą“ vertė Aleksys Churginas 

Paskui Manfredas prašo fėją iššaukti jam Astartę; jis ją 
aprašo, tai — Augusta: 


Ji panėšėjo į mane: plaukai 

Ir veidas, ir jo išraiška, ir akys, 

Ir balso skambesys, ir visa kita 
Atrodė gimininga mumyse, 

Nors ji žavinga buvo. Mudu siejo 
Vienodos mintys, pomėgis vienatvės 
Ir mokslų paslaptingų, 0 taipogi 
Troškimas savo žmogišku protu 
Aprėpti šį pasaulį. Maža to: 

Ją puošė lygiai ašaros ir šypsniai — 
Man svetimi iš seno — ir romumas, 
Kurio nepažinojau niekuomet, 

Ir gailestinga siela, ir švelnumas, 
Kurį vien jai aš jausdavau savy, 
Jos visos ydos buvo mano ydos, 
Bet jos dorybės tepriklausė jai. 

Aš pamylėjau ją — ir nužudžiau! 


„Aš pamylėjau ją ir nužudžiau", — štai Manfredo, kaip ir 
Bairono, nevilties paslaptis, ir Baironas Manfredo lūpomis 
šaukia apic savo skausmą, itin gerai slepiamą po ramia Dio- 
dati vilos šeimininko ir Kopė mandagaus svečio kauke. 


Vienatvė nesuteikia man ramybės — 
Visur sekioja Furijos mane... 

Nuo vakaro lig rytmečio anksiaus 
Aš griežiu dantimis, o kai prašvinia, 
Likimą savo keikiu... Lyg malonės 
Aš beprotybės veltui sau meldžiau... 


Pragaro galios veltui iššaukia Manfredui Astartę: ji pasi- 
rodo, bet tyli, kaip tuomet tylėjo Augusta, kurios paveikslas 
Bairono atminty vis labiau blanko. 


Kaip baisiai mes mylėjomės! Ne tam 
Mes buvom sukurti, kad vienas kitą 

Kankintume, nors taip mylėi kaip mudu 
Yra didžiausia nuodėmė... Sakyk, 

Kad tu nebepyksti, kad už abudu 

Aš nubaustas dabar esu... 


O, leiski 
Prieš mirštant man išgirsti tavo balsą, 
Pasigėrėt jo muzika! Prabilk! 


Ji dingsta nieko jam neatsakiusi, ir dvasios su siaubu žvel- 
gia į Manfredo neviltį. „Jei būtų jis dvasia, tai jo galybė / 
Tikrai nustelbtų daugelį iš mūs." 

Išsiveržusi lava buvo nuostabi. „,„Manfredui" trūko trečio 
veiksmo, tačiau Baironas tuoj pat nesiėmė jo rašyti. Į Diodati 
vilą grįžo su Hobhauzu, ir kalno apžavai jau buvo išsisklaidę. 


xkX 


Manfredui užvis didžiausią nerimą kėlė Astartės tylėjimas. 
Kodėl Augusta į Bairono skundus atsakinėjo tik banaliais 
laiškais? Kodėl jos crzinantis nenuoseklumas, bet Baironui 
toks mielas, pavirto moraliniu lėkštumu? Skaitant miglotus 
sesers sakinius, širdin smelkėsi nuojauta, kad ji persakinėja 
kito — ir pernelyg jam gerai pažįstamo — Žmogaus mintis. 
Bet jis toli gražu nenumanė, kas atsitiko tarp abiejų moterų 
jam išvykus. | 

Tą dieną, kai Baironas paliko Angliją, ledi Bairon (jau ke- 
lias savaites gyvenusi Londone, kad būtų arčiau savo juristų 
patarėjų Lašingtono ir Romili) išvažiavo į kaimą pas dukrelę 
Adą. Dvidešimt ketverių metų moteriai gyvenimas atrodė 
baigtas. Jos jausmai Baironui buvo stiprūs; iš didelės meilės 
negali ncatsirast neapykanta, bet jinai jį tebemylėjo. Sutikusi 
Anabelą išvažiavimo dieną, Augusta pasakė, jog atrodė krau- 
piai rami, it negyvėlė. 

Vyro išvykimas neišsprendė tų moralinių problemų, ku- 
rios graužė skrupulingą užgautos kazuistės sąžinę. Kaip ji 
privalo elgtis su Augusta? Draugiškai? Bet tada nustotų 
reikšmės vienas rimčiausių jos kaltinimų, jei reikėtų bylinėtis 

su Baironu dėl dukters auklėjimo. Priešiškai, kaip norėjo tei- 
sininkai? Tuo patvirtintum Karolinos Lem ir kitų skleidžiamus 
gandus; misis Ly nebegalėtų pasilikti Anglijoje. „Jei Augusta 
būtų išvažiavusi pas Baironą į tremtį, jei būtų atvirai rodžiusis 
su juo kaip soror et conjux , nugalėtoja ledi Bairon būtų ta- 
pusi padėties viešpate... Bet jos romantiškas poreikis aukotis 
buvo visagalis." Ji netroško svainės pražūties. Laikė krikščio- 
nės priederme gelbėti Augustos sielą ir, jei įmanoma (bet 
maža teturėjo vilties), Bairono sielą. Tą dvigubą rezultatą ga- 
lima pasiekti tik ncduodant nusidėjėliams vėl pasimatyti. 
Palikdama jiems laisvę, ji prisidėtų prie jų prakeikimo. 

Šitokiais vingriais keliais priedermė liepė (taip galėjo pa- 
daryti ir pavydas, ir nuoskauda) persekioti nusidėjėlę, 0 po 
priedermės kauke, žinoma, smelkėsi į skrupulingos moters 
sąžinę kur kas neramesnis ir, beje, visai natūralus jausmas, ki- 
taip sakant, noras žinoti. Vien tikrumas užmuša pavydą. O apie 
tą baisųjį nuotykį, dėl kurio iš tiesų iširo šeima, Anabela nieko 
tikro nežinojo. Nuo pat savo vestuvių jautė incestą sukiojantis 
po namus, bet ką tai reiškė tie jos pastebėti ženklai? Seną, už- 
gesusią, nurimusią aistrą? O gal ši prigimčiai priešinga meilė 
tęsėsi ir po vestuvių? Anabela nežinojo ir karštai troško tai 
išsiaiškinti. Dievaži reikėtų stebėtis, kad Augusta taip nėjo jai 
iš galvos, bct juk mes visada su nerimu — ir tokiu pastoviu, jog 
jis pavirsta kone meilumu, — prisirišam prie Žmogaus, netgi 
siaubingos paslapties saugotojo, jeigu mums rūpi tą paslaptį 
iškvosti. | 

Kai Anabela, visiškai sutrikusi, suko galvą, likimas jai da- 
vė patikėtinę. Viena gera Augustos draugė misis Džordž Vil- 
jers paprašė ledi Bairon užsistoti aukštuomenės šmeižiamą 
svainę. Anabela padarė jai vizitą ir išklojo teisybę. Misis Vil- 
jers, padori moteris, ir žado neteko, ir didžiai susidomėjo. 
Apie išsiskyrimą su broliu ir sklindančias paskalas Augusta 
visada šnekėdavo tokiu nekaltai užgauliojamo Žmogaus to- 
nu, jog iš pradžių misis Viljers buvo sunku patikėti ledi Bai- 


*Sesuo ir žmona (lot. ). 

ron žodžiais. Įtikinta pasipiktino. Dar būtų galima dovanoti, 
anot jos, atgailaujančiai, besikremtančiai Augustai, bet šitoks 
išdidus nusikaltėlės lengvabūdiškumas netoleruotinas. Toks 
buvo ir ledi Bairon nusiteikimas. Yra žmonių, kurie mielai 
padės nusigyvenusiam draugui, jei tik tas atsisakys menkiau- 
sio laimės ar komforto ženklo. Abi moterys irgi buvo pasi- 
rengusios ištiesti ranką nusidėjėlei, jei toji nusižemins. Bai- 
ronas — irgi nusidėjėlis — bent žinojo, kas yra nuodėmė. O 
Augusta, rodos, apie tai niekada nesusimąstydavo. „Man vi- 
sada krisdavo į akis tas nepaprastas skirtumas tarp jųdviejų: 
Baironas (kadangi jo jausmai pranokdavo veiksmus) moralės 
dalykus jautė kur kas subtiliau ir padoriau negu Augusta, — 
rašė ledi Bairon. — Jinai tarytum nė nežiūrėjo rimtai į savo 
klaidas." 

Misis Viljers sutiko su ledi Bairon, jog išdidžiąją Augustą 
reikia atvesti į atgailą. Misis Ly, ko gero, galvoja, jog svai- 
nėms savaime derėtų ir toliau palaikyti santykius dėl aukš- 
tuomenės akių. Būtinai reikėjo duoti pajusti, kad nuo šiol ji 
atsidūrė už įstatymo ribų. 


Ledi Bairon misis Augustai Ly: „Aš nenorėjau tamstos jau- 
dinti prieš gimdymą, bet dabar, žinodama tamstą atsigavus, 
nebegaliu slėpti, kad turiu sumetimų, paremtų tam tikromis 
tamstos elgesio aplinkybėmis, kuriuos, beje (nors jais nė kiek 
neabejoju), trokštu palaidoti tyloje, — kartoju, turiu sumeti- 
mų, kurie mane įpareigoja apriboti santykius su tamsta..." 


Abi dorybingosios, jaudindamosi ir nerimaudamos, klau- 
sinėjo viena kitą, kaip reaguos į šį grasinimą jųdviejų puolu- 
sioji sesuo: „Aš manau, kad pirmiausia ją pagaus baimė, pas- 
kui — išdidumas...“ Bet Augustos atsakymas buvo nuo- 
lankus: 


„Savo vaikų labui turiu sutikti su jūsų užuojautos padik- 
tuotu pasiūlymu apriboti santykius; matyt, tiek tegalite su- 
teikti tai, kuri, jūsų žodžiais betariant, daugiau neverta nei 
jūsų pagarbos, nei meilės! Ilgainiui pakeisite savo nuomonę." 

Baigiant šį sielos gydymo kursą, reikėjo pirma išgauti iš 
Augustos kaltės prisipažinimą, o paskui — pažadą nebesima- 
tyti su Baironu. Svainės susirašinėjo, ir pamažėl ta, silp- nes- 
nioji, nejučiomis leidosi į netiesioginius prisipažinimus. Ne- 
neigė nusikalstamų santykių prieš vestuves, bet dievagojosi 
ir, atrodo, nuoširdžiai, kad po vestuvių buvusi nepalenkia- 
ma . Paskui Anabela ėmė tiksliau kvosti. Kai du žmonės, lyg 
susitarę, ilgą laiką apeina rimtą, opų klausimą, tai, ryžęsi pa- 
galiau prapjauti tą širdies skaudulį, neretai patiria kankina- 
ntį, bet stiprų malonumą ir sakytum kažkokią laimę, kad drau- 
ge nagrinėja smulkmenas, ir vieno, ir antro tiek svarstytas vie- 
numoje. Anabela aiškino Augustai, kaip (ką tik pirmąkart atvy- 
kus į Siks Mail Botemą) jai viskas pasirodė įtartina, o Augus- 
ta paslaugiai analizavo savo pačios iliuzijas ir kvailą įsitiki- 
nimą Anabelos aklumu. 

Kartkartėmis nusidėjėlė imdavo ir išklysdavo iš atgailos 
kelio. Misis Viljers, aplankiusi Augustą 1816 metų liepos sep- 
tynioliktąją, kitą dieną rašė ledi Bairon, kad „Augusta kalbė- 
jo tik apie gazus ir atlasus, atrodė sveikai ir gerai, buvo visiš- 
kai rami ir nesutrikusi, lyg joks sunkumas neslėgtų jos sie- 
los". Laimė, po kiek laiko ją pamatė prislėgtą ir susirūpinu- 
sią. Bet darbas dar buvo ncbaigtas. 

Grėsė pavojus, kad ji vėl pasiduos Bairono įtakai. Jis kal- 
bino ją atvažiuoti į Šveicariją ar Italiją. O ji, ko gero, galėjo 
susigundyti, juoba kad ir pulkininkas Ly, kaip niekada, skolų 
pjaunamas, tikriausiai netrukdytų jai išvykti. Ji, atrodė, būtų 
leidusis į visokias kvailystes, broliui tik parašius, kad jaučiasi 
nelaimingas. Veltui Anabela jai aprašinėjo, kaip baisiai — ji 
buvusi liudininkė — kamavę Baironą sąžinės priekaištai. „O 


*Ledi Bairon misis Augustai Ly: „Kadangi jūs nesistengiate — ir niekada 
nesistengėte — manęs apgaudinėti, kai kalbama apie seniai įvykusius faktus, 
kurių tikrumu nė kiek neabejoju, aš linkusi tikėti jūsų žodžiais, kad nie- 
kada nenorėjote man sąmoningai kenkti..." 

Ledi Bairon misis Viljers: „Aš gavau atsakymą, tokį, koks ir turėjo būti, tokį, 
kokio galėjau tikėtis. Esu visiškai įtikinta Augustos Lis per visą su 
manim susijusį periodą." 

man niekada neteko matyt jo kankinantis, kaip jūs apraščte... 
Kad žinočiau, kuo galiu prisidėt prie jo tikrosios laimės! Bet 
aš, deja, nežinau..." Ledi Bairon ne sykį būtų mielai užkabi- 
nusi savo svainei ant krūtinės lentą su užrašu: ERETIKĖ IR 
ATKRITĖLĖ. 

1816 metų rugpjūtį Anabela atvažiavo į Londoną vėl pasi- 
matyti su Augusta. Rengdamasi šiai galutinei kvotai, savo 
papratimu pasižymėjo raštely paragrafais klausimus: 

„Kas jus labiau slegia: jūsų nuodėmė ar jos pasekmės? — 
kaltė prieš Dievą? — ar prieš artimuosius?.. Ar jūs pakankamai 
aiškiai suvokiate, kad kiekviena mintis, susijusi su tokia nuo- 
dėme, pati savaime yra nuodėminga, kad širdis gali nusidėti 
netgi tada, kai veiksmai yra nekalti?" 

Pirmą rugsėjo pusę abi moterys susitikinėdavo kasdien. 
Pakliuvusi į tvirtas rankas, Augusta per šiuos ilgus pašnekc- 
sius atsižadėjo Bairono ir sutiko, kad Anabela vadovautų jos 
sielai; pažadėjo nuo šiol rodyti jai visus Bairono laiškus, o 
jam atsakinėti tik santūriai. Ledi Bairon nereikalavo iš jos 
nutraukti susirašinėjimą su broliu: 


„Aš jums nepatariu mažiau jam rašyti, tik prašau galvoti, 
kaip pataisyti jo jausmus, 0 ne apraminti ar patenkinti. — Tad 
venkite frazių ir ženklų, kurie galėtų vėl atgaivinti jo galvoje 
blogas mintis... Leiskite taip pat man jus įspėti dėl lengvabū- 
diškumo ir paikiojimų, kurie jam taip patinka, bet patinka — 
negražu sakyti — vien dėl to, kad neverčia jo rimtai susimąs- 
tyti." 


Nesąmoningas moteriškas miklumas: ji atėmė iš Augustos 
visą jos Žavesį. 


*Ledi Bairon dienoraštis: „Augusta man viską pasisakė apie buvusius santy- 
kius, bet energingai paneigė, kad jie tęsėsi ir po mano vestuvių... Ji prisipažino, 
jog eilėraštis („Nei žodžiai, nei plunksna tavęs neišduos“) jai skirtas.“ 
Misis Viljers ledi Anabelai Bairon: „Aš griežtai pakalbėjau su Augusta dėl šio 
eilėraščio." 

Ženevoje oras atšalo, ėmė lyti. Baironas norėjo palikti Švei- 
cariją. Iš anapus ežero, iš Sešerono, anglų turistai spoksojo į 
jo balkoną pro jūreiviškus žiūronus vildamiesi pamatyti kokį 
sijoną. Jautrus, kaip ir visi persekiojamieji, Baironas jautė, 
kad neapykanta, jį išlydėjusi iš Anglijos, prisivijo net iki šios 
užuovėjos. Norėjos sprukt per kalnus ir greičiau pasiekt Ad- 
rijos jūrą — „taip užvaikytas elnias gelbėdamasis puola į 
vandenį". 

Spalio pradžioje Baironas su Hobhauzu išvyko iš Diodati 
vilos į Milaną per Simploną. Juos lydėjo žavusis Flečeris, 
kuris visur regėjo angliškus vaizdus. Hobhauzas iš to turėda- 
vo skanaus juoko. Pisvašo krioklys Flečeriui priminė „senio 
misterio Bičerio baltą peruką". Šešetas arklių užtraukė Bai- 
rono karictą iki pat Simplono perėjos. Jie pervažiavo eglynų, 
akmenuotos dykynės ir amžinųjų sniegynų juostas. Viršūnėje 
neradę jokio mūro vardams įbrėžti, surašė juos ant popie- 
riaus ir rūpestingai jį pakišo po akmeniu. Nuo amžinųjų sniegy- 
nų nusileido į akmenuotas laukymes ir cglėm apaugusius uo- 
lynus ir pagaliau atsidūrė Domodosolos klony, kur baltom 
varpinaitėm buvo nusagstyti vynuogienojais apaugę šlaitai. 

Hobhauzas su Baironu buvo įspėti, kad Italijoje pavojin- 
ga, ir Flečeris gavo iš pono įsakymą laikyti parengtus karabi- 
nus, durklus ir pistoletus. Po Napoleono nuvertimo vargšę 
Italiją vėl užvaldė svetimšaliai. Šventoji Sąjunga, „dinastijų 
draugija", atidavė Lombardiją Austrijai, kurią savo policijos 
padedamas valdė Meternichas, pono Dievo leitenantas. 
Visur buvo pilna šnipų; šeimų nariai skundė vieni kitus. Li- 
beralai ir patriotai būrėsi į slaptas draugijas. Nuo pat Milano 
Baironas užmezginėjo ryšius su liberaliaisiais italų sluoksniais. 
Buvo gavęs iš ponios de Stal rckomendacinį laišką monsinjo- 
rui Ludovikui de Bremui, Italijos karaliaus kapelionui. Per 
jį susipažino su markizu de Brcmu, buvusio Italijos ekskara- 
liaus Eženo dc Boharnė vidaus reikalų ministru, su Mončiu“, 


*MONTIS VINCENCAS (1754—1828) — italų poetas. (Vert. past.) 

vienu garsiausiu Italijos gyvų poetų, su rašytoju Silvijum Pe- 
liku“. Šalis jam patiko. Kaimietės buvo gražiom juodom 
akim. Visų veidai švietė drąsa ir meile. 

Baironas susižavėjo Šv. Ambraziejaus biblioteka, kur jam 
buvo parodyti Lukrecijos Bordžos atminai — gražių ilgų 
plaukų sruoga ir laiškai, „tokie puikūs, tokie meilūs, jog pasiju- 
to labai nelaimingas anksčiau negimęs: būtų ją bent pamatęs". 
„Ir prašom atspėt, — rašė jis Augustai, — kaip ji kartais pasi- 
rašinėdavo? Va taip, padėdavo kryžiuką, kuris, anot jos, atstojąs 
vardą... Ar neįdomu? Manau, žinai, kad ji garsėjo grožiu ir to 
savo grožio naudojimu; kad mylėjo tą kardinolą Bembą (plius 
istorija su savo tėtušiu popiežium Aleksandru ir savo broliu 
Čezare Bordža — vieni tuo tiki, kiti — ne). Pagaliau ji tapo 
Feraros kunigaikštiene ir puikia motina bei žmona; žodžiu, 
visai pavyzdinga." 

La Skaloje dc Bremų ložėje Hobhauzas ir Baironas susipažino 
su prancūzu ponu Beiliu , buvusiu Imperatoriškosios karū- 
nos kilnojamojo turto vyriausiuoju intendantu, kuris jiems 
papasakojo nuostabių istorijų. Pasisakė tarnavęs asmeniniu 
Napoleono sekretorium ir generaliniame štabe, imperatoriui 
traukiantis iš Rusijos. „Napoleonas tada buvo visai kaip be 
galvos ir pasirašinėdavo savo įsakus POMPĖJUS". Kai 
Beilis T „Jū ūsų didenybė malonėjo doo Ga Napolco- 

o > 
Beilis matė, kaip per vieną dieną į generalinį štabą prisistatė 
aštuoniasdešimt keturi generolai verkdami ir šaukdami: 
„Ak, mano divizija... Ak, mano brigada..." Imperatoriui 
išvykus, Beilis buvo prikomandiruotas prie Miurato“ $ 
kuris sėdėjo lovoje ir graudžiai verkė. Paskui ponas Bei- 


*PELIKAS SILVIJUS (1789—1854) — italų rašytojas. (Vert. past. ) 
**BEILIS ANRI MARI — prancūzų rašytojo Stendalio (1783—1842) tikroji 
pavardė. (Vert. past.) 
+++POMPLĖJUS DIDYSIS (106—48 m. pr. m. e.) — Romos karvedys ir poli- 
tikos veikėjas. (Vert. past. ) 
*+**MIURATAS ŽOAŠENAS (1767—1815) — Prancūzijos maršalas, Nea- 
polio karalius 1808—1815 m. (Vert. past.) 

lis užsiminė apie Talciraną , pasakė, kad prisiekusiųjų teis- 
mas jį būtų nuteisęs, kad Napoleonas visiškai buvęs ne 
žiaurus, priešingai, netgi per minkštas. Jis jiems taip pat pa- 
pasakojo, kad ponia Nėj buvusi Milane; ji ant vyro antkapio 
iškaldinusi šiuos žodžius: „Trisdešimt penkeri šlovės metai, 
viena klaidos diena." Nuostabus žmogus tas ponas Beilis; 
jam visada pasitaikydavo būti pačiomis nepaprasčiausiomis 
progomis. „Aš turiu pagrindą laikyti Beilį pasitikėjimo 
vertu žmogumi, — įrašė Hobhauzas savo dienoraštyje, — 
tačiau kalboje jis Žiaurus ir atrodė materialistas, koks, beje, ir 
yra." 

Milane Baironas su Hobhauzu vėl sutiko vargšą Poli-Doli. 
Jis buvo susikivirčijęs su vienu karininku, ir Baironui dar 
sykį teko jį užsistoti. Daktariukas dabar taikėsi į Velso prin- 
cesės gydytojo postą. „Vargšė moteris, — pasakė Hobhauzas 
duodamas jam rekomendacinį laišką, — turėtų būti nepilno 
proto, kad ima tokį gydytoją." Bet Ludovikas de Brcmas, ne 
toks neteisingas kaip Hobhauzas (baisus svetimšalių neken- 
tėjas), buvo geresnės nuomonės apie vargšą daktarą. „Retai 
sutiksi, — rašė jis poniai de Stal, — tokį dorą, tokį naivų ir 
nuoširdų žmogų kaip Polidoris." 

Ludovikas de Bremas pridėjo jai savo nuomonę ir apie Bai- 
roną, kurią juo įdomiau skaityti, nes sutampa su sero 
Valterio Skoto nuomone: 


„Lordas Baironas — įkūnytas meilumas. Jam pasitaiko 
proga parodyt savo gerą širdį Polidoriui, ir jis tat padaro pa- 
prastai ir lipšniai. Kaip čia jums pasakius? Mano galva, yra 
žmonių gal nelabai visuomeniškos, bet užtat be galo Auma- 
niškos sielos. Lordą Baironą gamta apdovanojo asortimentu 


*TALEIRANAS ŠARLIS MORISAS (1754—1838) — Prancūzijos valsty- 
bės veikėjas ir diplomatas. (Vert. past.) 

**NĖJUS MIŠELIS (1769—1815) — Prancūzijos maršalas. 1814 m. perė- 
jo į Burbonų pusę. Bet per Šimto dienų laikotarpį vėl prisijungė prie 
Napoleono. Po pralaimėjimo prie Vaterlo buvo rojalistų suimtas ir sušaudy- 
tas. (Vert. past. ) 

savybių, kurias jo tautiečiai bei namiškiai niekų vietoje laiko, 
ir tai gana natūralu, nes jis neturi to, ko paprastai iš Žmogaus 
reikalaujama... Mes jam davėm suprasti, kad mums nėmaž 
nerūpi, ką kiti apie jį šneka, ir kad tik nuo jo paties prik- 
lauso, kokią nuomonę susidarysime. Visi mūsų bičiuliai, 
mokantys angliškai, taip labai vertina jo kūrybą, jog mes, žino- 
ma, tiesiai to į akis nesakydami, kiekvieną akimirką stengiamės 
parodyti, kad širdy juo žavimės; kaip visada tokiais atvejais, at- 
sirado tarpusavio supratimas, leidžiantis jam su aplombu 
laikytis draugijoje, kur aš jį pristačiau." 


Mokanticms nuraminti kenčiančias sielas, malonu jausti, 
kad jie vieni jas ir tcsupranta. 

Italai draugai aprodė Baironui visas Milano įdomybes. Jis 
girdėjo Simonetos“ darbų aidus, regėjo mėnesienos užlietą 
katedrą. Ponas Beilis pasižymėjo, kad Baironui nepaprastą 
įspūdį padarė Danielio Krespio paveikslas, kuriame pavaiz- 
duota, kaip vidury bažnyčios pašarvotas kanauninkas per 
pamaldas už jo vėlę staiga nubloškia įkapių maršką, stojas 
iš karsto ir sušunka: „Pasmerkė mane teisingasis teismas!" 
Baironas ašarų pilnomis akimis negalėjo atsitraukti nuo šio 
paveikslo. Iš pagarbos genijui draugai tyliai išėjo, sčdo ant 
arklių ir palaukė jo už kokios mylios kelyje. 

Lapkričio ketvirtąją Hobhauzas su Baironu išvyko į Ve- 
neciją. Važiavo per Brešą, Veroną (kur Baironas džiaugėsi 
radęs gyvą Džuljetos atminimą), Vičensą, paskui naktį, už- 
snūdę gondoloje po tamsiu dangumi, staiga pakirdo švicsom 
tviskančioj Venecijoj. Iš skambaus irklų aido suprato plaukią 
po tiltu. Gondolininkas sušuko: „Rialtas!“ Po kelių minučių 
išlipo prie „Didžiosios Britanijos" viešbučio Didžiajame kanale, 
ir tarnas juos nuvedė puikiais laiptais į paauksuotus kamba- 
rius, išmuštus margintu šilku. 


* Garsi šcima, XV amžiuje dalyvavusi Italijos politiniame gyvenime. 
(Vert. past.) 
**KRESPIS DANIELIS (apie 1600—1630) — italų tapytojas. (Vert. past.) 

XXVIII 
Venecija — kerėtoja širdies 


Kur visada reikia matyti dalį lakios fantazijos ir 
įgulėtą lovą, visa ko rikiuotoją. 
Alenas 


Baironas Mariui: „Venecija man patinka ne mažiau, kiek ti- 
kėjaus, 0 tikėjaus daug. Tai vienas tų miestų, kuriuos aš 
pažinojau nematęs, ir po Rytų — mano išsvajotoji vieta. Pa- 
tinka melancholiškas jos gondolų linksmumas ir kanalų tyla. 
Manęs ncatbaido netgi į akis krintantis micsto sunykimas, 
nors gailauju dingusių kostiumų savitumo; beje, jų dar pa- 
kankamai liko, ir greit prasidės karnavalas." 

Ir Tomui Mūrui: „Ketinu praleisti Venecijoj žiemą... Mies- 
tas manęs nenuvylė... Aš, tiek laiko gyvenęs tarp griuvėsių, 
negaliu nemėgti visko, kas nyksta." 


Jam patiko Venecijos tarmė ir ochriniai namų tonai, ir 
skambūs vardai, ir rausvas rūmų marmuras, ir niūrus juodų 
barkų grožis. Pirklio, Mauro, Porcijos ir Dezdemonos micste jis 
ties kiekvienu kampu tikėjos išvysti Šekspyro šešėlį. Jautėsi 
ne toks luošas čia, kur vaikščiojimą pakcitė lėtas gondolų čiuo- 
žimas vandeniu. 

Venecijos respublika nustojo gyvavusi. Šv. Morkaus aikš- 
tės sparnuoti liūtai nebesergėjo nei dožo, nei Dešimties 
tarybos. „Bucentaurą“ sudegino prancūzai. Kaip ir Milane, 
austras gubernatorius čia atstovavo ponui Meternichui. Bet 
miestas koks buvo, toks liko: geidulingas ir linksmas. Šv. 
Morkaus aikštėje kavinės buvo pilnos. Venecija turėjo aštuo- 
nis teatrus (daugiau negu Londonas, daugiau negu Paryžius). 


*Didelė paauksuota galera, iš kurios Venecijos dožai atlikdavo simboli- 


nių jungtuvių su jūra ceremoniją: įmesdavo į jūrą Žiedą. 1797 m. 
„Bucentaurą“ sudegino prancūzai. (Vert. past.) 


295 


Italų visuomenė rinkdavosi į conversazioni ; prašmatniausias 
literatūrinis salonas buvo grafienės Albrici - venecijiečių 
pramintos „Italijos baroniene de Stal". Ji tučtuojau panoro 
susipažinti su „pirmu Anglijos poetu". Keli vyrai ir kelios 
moterys gurkšnojo vandenį mažame kambary. Hobhauzas 
pareiškė, jog šitas conversazioni — vargana Kopė salono ko- 
pija, bet ponia jam pasirodė miela. 

Gruodžio ketvirtąją draugai išsiskyrė. Hobhauzas išvyko į 
Romą, Baironas pasiliko Venecijoje. JIs iškart susirado „butą 
ir meilužę" pas gelumbininką sinjorą Segatį, kuris Frecerijos 
gatvėje (siaura ilga gatvė šalia š Morkaus aikštės) turėjo 
krautuvėlę su iškaba Corno . Jo parankiniai netrukus pri- 
dėjo inglese i — „Segačiui prekyba nekaip ėjo, bet jo žmona 
buvo jauna ir graži. Be to, nuostabiai dainavo; dėl jos balso 
Segačius kviesdavosi Venecijos aristokratija. Mariana Segati 
sugebėjo sudaryti Baironui (tokiam nekaltuoliui po paleistu- 
vio kauke) iliuziją, kad jis — pirmas jos meilužis. Venecijoje 
ji buvo žinoma kaip gobši ir prieinama, tačiau Baironas buvo 
ja sužavėtas: 


„Jau pirmą savaitę, kai čia apsigyvenau, pamilau ponią Se- 
gati ir iki šiol tebemyliu, nes ji labai graži, linksma, šneka 
venecijictiškai, ir man smagu jos klausytis, nes ji naivi, nes aš 
galiu su ja matytis ir mylėtis bet kada, o tai visai pagal mano 
temperamentą." | 


Iš esmės jis ją saviškai mylėjo, pusiau sentimentaliai, pu- 
siau nickinamai, kaip mylėjo ištikimą šunį, arklį, Tomo Mūro 
dainelę. Mariana būdavo linksma, jam panorėjus linksmumo, 
tyli, pamačiusi jį liūdną — žodžiu, gražus nuolankus padarėlis. 
Šalia jos Baironas pamažėl rimo. Alpės, „Manfredo“ rašy- 


*Priėmimas (pažodžiui i: — „pašnekesys“. 
** ALBRICI IZABELA (1770—1836) — italų rašytoja. Parašė knygą apie 
skulptoriaus A. Kanovos kūrybą, straipsnį apie Baironą. (Vert. past.) 
***Ragas (it. ). 
**** Anglo (it. ). 

mas, visai nauja Italija numalšino kunkuliuojančią širdį, kurion 
vos drįsdavo pažvelgti, kai gyveno Diodati viloj. Kentėt gal ne- 
paliovė, tačiau bent nebesimėgavo savo kančia. Didelis dalykas. 
Svetimšalės čiauškėjimas „malonia kalba, lotyniškosios atža- 
la", padėjo jam atbukti. Kūno nuovargis — geriausias vaistas nuo 
aistrų, ir Baironas, tai žinodamas, priprašė forto komendantą 
austrą jam perleisti keturis arklius ir kasdien jodinėdavo į Lidą, 
siaurą neriją, kur Adrijos bangos laižydavo jo arklio kojas. 

Taip pat kasdien jo gondola sustodavo prie armėnų vie- 
nuolyno. Buvo susibičiuliavęs su tėvais ir mielai lankydavosi 
jų salelėje, apsodintoje kiparisais, Judo medžiais ir apel- 
sinmedžiais. Perėjęs žydinų kluatrą, įžengdavo į šventųjų 
paveikslais nukabinėtą kambarį ir padėdavo tėvui Paskaliui 
Ošerui rašyti anglų-armėnų gramatiką. Žavėjosi alyviniu jo 
gymiu, ilga juoda barzda, su kuria panėšėjo į Saliamono šven- 
tyklos vyriausiąjį kunigą. Armėnų kalba buvo sunki, bet tuo 
netgi viliojo Baironą. „Man būtinai reikėjo duot protui raitytis 
aplink kokį nors rimtą mokslo dalyką, armėnų kalba — kie- 
čiausias dalykas, kurį čia galėjau rasti, bus geras medis žalčiui". 

Kai jį kas klausdavo, kick laiko būsiąs Venecijoje, atsaky- 
davo: „Manau, jog meilės ir armėnų abėcėlės užteks visai 
žiemai". Jis miclai šnekučiuodavosi su tėvais, pavydėjo 
jiems nuošalios vienumos, dvasios ramybės. Tėvas Ošcras 
pasakodavo jam apie Armėniją ir tvirtindavo, jog pagal 
visus Biblijos autoritetus ten buvęs Žemės rojus. Vienas Dic- 
vas težino, kur Baironas jo ieškojo. Bene bus radęs Venecijoje? 
Kartais jis tuo tikėdavo. Plaukiojimas gondola, jodinėjimas, 
armėnų kalbos pamokos, Marianos glamonės neprileido 
didžiojo pricšo — nuobodulio. Vakarais lankė salonus. Vencci- 
jiečiai jau jį laikė įprastine miesto puošmena. „Dieviškosios 
komedijos" ir atėniečio Nikolo Žiro dėka jis neblogai kalbė- 
jo itališkai. 

Kalbų pramokau — ir svečioj šaly 
Manęs nelaiko svetimu praeivis m 


*Vertė Tomas Venclova 

Kaip kažkada Graikijoje, nauja, neįprasta aplinka padėjo 
jam ištrūkti iš savo paties konformizmo. Atsidūręs toli nuo 
anglų liudininkų, kartais pamiršdavo anglų įstatymą savo 
širdy. 


„Jei galėčiau likti toks, koks esu, būčiau ne tik laimingas, bet 
ir patenkintas, 0 būt patenkintam, man rodos, kur kas sunkiau... 
"Turiu knygų — deramą prabangą — gražų kraštą — kalbą, kuri 
iš visų man labiausiai patinka, — daugybę pramogų — kompa- 
nijų, kiek širdis geidžia, — ir Žavią, nenuobodžią moterį... 
Gyvenime nedaug tėra dalykų, žadinančių mano smalsumą; 
mažai ką jis begali man pasiūlyti, ko aš nebūčiau matęs ir iš- 
mėginęs, — ir iš mano pusės būtų kvaila kivirčytis su savo 
sėkme, kam neilgai tvėrė; beje, iš dalies aš pats dėl to kaltas. 
Jei dabartis patvers, aš nutrauksiu su praeitim visus ryšius, ir 
jūs galėsit mane laikyti mirusiu, nes geruoju niekada nebegrį- 
šiu gyvent į jūsų ankštą salą." 


*kx 


Atėjo karnavalas, didysis Venecijos sezonas, maskaradų ir 
serenadų, viešųjų balių ir paslapčių metas, labiau patinkantis 
meilužiams negu vyrams, kada moterys prieš užgavėnes apsi- 
rūpina, kad turėtų už ką atgailoti. Tas juodaakes venecijictcs 
Baironas jau pradėjo neblogai pažinti. Kiekviena turėjo 
bent po vieną amoroso ; turinčios tik po vieną buvo laikomos 
dorybingomis ir jį pakeisdavo kitu per karnavalą. Mariana 
Segati, patenkinta savo gražiuoju anglu, tenorėjo jį išlaikyti. 

Spalvingi kostiumai, turkai, žydai, graikai, romėnai gyvino 
juodus gondolų karstus. Baironas pagavo šito gyvenimo 
ritmą — šokio ritmą. Jo laiškai Tomui Mūrui dainavo kaip 
venecijictiškos gitaros: 


Na, kaipgi tu gyvuoji, 
Tomai Mūrai? 


*Mylimasis (it. ). 

Na, kaipgi tu gyvuoji, 
Tomai Mūrai? 

Gal dūsauji, dejuoji, 

Gal daineles posmuoji, 

Gal raudi, gal burkuoji, 
Tomai Mūrai? 

Artėja karnavalas, 
Tomai Mūrai! 

Prie durų karnavalas, 
Tomai Mūrai! 

Triukšmingas kaukių balius, 

Ir būgnai, ir dūdelės, 

Ir stygos visagalės, 
Tomai Mūrai! 

Štai jums miela daina — ekspromtu. 

Tamsiose gatvėse iki paryčių skambėjo dainos ir buči- 
niai. Mariana ir Baironas kiauras naktis leido gondoloj, kol 
Venccijos pirklys miegojo po „Anglo rago" iškaba. Pirmomis 
dienomis buvo malonu, paskui tas naktinis gyvenimas nu- 
vargino Baironą. Jo sveikata šlijo. Gal tai stovinčio vandens 
drugys? Ar maliarijos priepuolis, nuo kurio vos nenumirė 
anuomet Patruose? O gal jau senatvė beldžiasi? Jis ką tik už- 
kliudė dvidešimt devintuosius;, „kardas makštis pradilino" 
sakydavo; paskyrė Marianai žavingą, nuovargiu dvelkiantį 
eilėraštį: 

Nebebraidžiosim po rasą 
Vakarais, kaip kitada, 
Nors dar meilė neužgeso, 
Nors naktis tokia šilta. 


Dyla makštys kardo kieto, 
Dyla ir širdies geismai. 
Daug mylėta, daug kentėra, 
Prašo poilsio jausmai. 


* Vertė Tomas Venclova 

Blėsia mėnuo. Nakiį šviesią 
Rytmetys tuojau pakeis, — 
Beit mes neisim, neisim dviese 
Pabraidyt laukais... . 


Užgavėnes Baironas praleido lovoje, negaluodamas, ir 
karščio klicde praeities vaizdai vėl įgavo pavojingą jėgą. Kas 
atsitiko Augustai? Iš jos naujo davatkiško žargono jis ničnic- 
ko nesuprato. 


„Aš gavau, reik manyti, visus tavo laiškus, pilnus, kaip pa- 
prastai, nelaimių ir paslapčių: bet negaliu tavęs užjaust, nes 
dievaži niekaip nesuprantu, kas tau buvo: skaudėjo širdį ar 
ausis — ar tu pati sirgai, ar vaikai — dėl ko tu mįslingai ir me- 
lancholiškai būgštauji — dėl Karolinos Lem romanų — misis 
Klermont pasakojimų — ledi Bairon kilniadvasiškumo — ar 
kokių kitokių šmeižių... Aš maniau, kad viskas, dėl ko galėjai 
sielotis, seniai praėjo; o savim leisk man pačiam pasirūpinti." 


Ir po kurio laiko: 


„Aš tau dar sykį kartoju, kad verčiau tu man atskleistum 
visus savo sekretus, negu toliau rašinėtum užuominomis. Ką 
tu nori pasakyt? Ką gi žmonės žino? Ką gi tokio jie gali žinot, 
ko mudu daug geriau už juos nežinome? Ir ką tu.gali nuo 
manęs nuslėpt? Aš niekada nesitraukiau — dėl tavęs aš nusilei- 
dau, nes maniau, kad jie mėgins tave sukompromituot, nors kas 
jiems darbo, kas su kuo buvo prieš mano vedybas su ta pragaro 
pabaisa, kurios pražūtį aš kada nors išvysiu." 


Augusta persiuntė laišką ledi Bairon nuo savęs pridėjusi: 

„Sunku man įsivaizduot liūdnesnį laišką — tiek įniršio ir 
neapykantos, ir kartėlio ant visų — tik mest jį į ugnį, apskri- 
tai man aišku, kad vargšas berniukas savim nepatenkintas!" 


*Vertė Alcksys Churginas 

Augusta nežinojo, kas yra piktumas, bet ir pragaro kan- 
čias būtų sugebėjusi išreikšt vaikiška šneka. 


x*k* 


Sirgdamas Baironas baigė trečią „Manfredo“ veiksmą, kick 
suglaustą (nemokėjo, kaip Gėtė, manipuliuoti didelėmis ant- 
gamtiškumo masėmis), bet įdomų savo filosofija. Matome 
Mantfredą prieš mirtį. Kaimyninio vienuolyno abatas mėgi- 
na jį sutaikyti su jo siela, ir gal šitoji scena buvo atgarsis 
Bairono pašnckesių su tėvais armėnais. Katalikų kunigas 
siūlo nusidėjėliui atgailą ir atleidimą. „„... ne apie bausmę aš 
kalbu — „Bausmė priklauso man, — pasakė Viešpats. — 
Tačiau /Bažnyčia ir tikėjimas gilus/ Įgalina mane ištiesti 
ranką/ |puolusiam į nuodėmę — ir jam/ Išganymo įkvėpti 
skaisčią viltį." — „Per vėlu, — atsakė Manfredas. — Ne, nieks 
negali siclą nuodėmingą/ Iš nevilties ir siaubo išvaduoti/ Ir 
ją išgelbčti nuo pražūties;/ Skausmai, kuriems pasmerkia ji 
save/ Pralenkia net jos bausmę pomirtinę.“ Ne su Dievu 
Manfredas negali susitaikyt, O pats su savimi. 


Ak tėve, kitados, jaunystėj, 

Ir aš, sapnų žavingų užliūliuotas, 
Svajojau būti švyturiu tautų. 
Žmonių mintis norėjau aš atspėti... 


Praėjo viskas. Dingo mano svajos. 
O del to, kad neįstengiau 
Aš pažaboti savo prigimiies... 
Aš eiti su banda nepanorėjau, 
Pirmauti tarp vilkų nesutikau. 
Vienatvę mėgsta liūtas; aš — taipogi. 
Paskutinėje scenoje pragaro pasiųstos dvasios nori pa- 
čiupti ir išsivesti Manfredą. Jis jas varo šalin: 


„„ Prasmek 
Į pragarą! Manęs tu neįveiksi, — 
Aš tai jaučiu, aš tai gerai žinau. 

Kas mano padaryta — padaryta, 
Ir tu nebepadidinsi kančių, 

Kurios giliai krūtinėj mano slypi. 
Paties žmogaus nemirštanti dvasia 
Yra visų jo poelgių teisėja... 

Ne tu mane į spąstus įviliojai, — 
Aš pals save įstūmiau pražūtin, 

Ir man belieka grimzti ligi dugno... 


Taigi pirmąsyk Baironas, Šelio paskatintas metafiziškai 
mąstyti, pamėgino sutaikyti savo nenuslopinamą nuodėmės 
pajautimą su skeptiška filosofija, kuri jam neleido priimti 
Bažnyčios nustatytų pragaro ir bausmės idėjų. Nuostabiai 
baironišku sprendimu jam pavyko padaryti save patį ir tik 
save tos sistemos centru ir csme. Pats Baironas gundė Baironą. 
Pats Baironas baus Baironą Bairone. Pats Baironas, Bairono 
pražūtis, bus Baironu anam gyvenime. Pragaras yra, bet nc 
vaikiškas Mei Grei pragaras. Pragaras yra, bet jis mumyse, ir 
gyvieji patys į jį grimzta. 

Tikėk man, seni, mirti nebaisu. 


Paskutinis Manfredo sakinys abatui; ir taip pat „visa poc- 
mos moralė“, rašė Baironas Augustai. Ne visi žmonės bijo 
mirties. Vieni jos bijo todėl, kad myli gyvenimą; kiti — kad 
baiminasi būsimojo gyvenimo. Bet žmogaus gyvenimas — 
labai Žiauri kova, ir jautrioms būtybėms, suvokiančioms vidi- 
nį konfliktą be išeities, mirtis atrodo lyg laukiamas poilsis. 
Baironas buvo iš tų žmonių. Per daug drąsus, kad bėgtų nuo 
gyvenimo, ir per daug pavargęs, kad bijotų mirties, jis galvo- 
jo apie mirtį netgi pačiame to keisto karnavalo įkarštyje. 
Kaip kadaise ant pilkų Niūstedo sienų, Danse macabre lakstė 
jo venccijietiškų priebėgų frizais. 

Trečias aktas jam sunkiai ėjosi. Pirmas variantas, kurį pa- 
siuntė Mariui, visiems draugams pasirodė silpnas. Baironas jį 
perdirbo. Pagaliau 1817 metų birželį drama pasirodė Angli- 
joje. Ji buvo pavojinga Augustai: Manfredo meilė Astartei ją 
aiškiai kaltino aukštuomenės akyse. 

„Ir norėdamas išsamiau neprisipažintum, — rašė misis 
Viljers.— Šviečia kiaurai, ir jo draugai nė nebandys neigti tos 
aliuzijos... Ar matėt laikraštį „Day and New Times", birželio 
dvidešimt trečiosios numerį? Ten yra ilgas kritikos straipsnis 
apie „Manfredą“, mano supratimu, neblogai parašytas, bet 
pilnas baisiai aiškių aliuzijų į Augustą." 


Na o Augusta, visiškai nusižeminusi, parašė Anabelai klaus- 
dama, ką jai sakyti apie „Manfredą“, jei kas paklaustų. 


„Apie „Manfredą“ jūs galite kalbėti tik aiškių aiškiausiai 
reikšdama savo nepritarimą", — atsakė jai ledi Bairon. 


xk* 


Pavasarį, kai Baironas sustiprėjo, gydytojai patarė jam išva- 
žiuoti kitur. Sveikcsniame klimate karštligė savaime praeitų, 
Hobhauzas kvietė į Romą, jis ten jau penki mėnesiai domė- 
josi archeologija. Baironas svyravo. Gal buvo ir naivu, bet, 
pagalvojęs, jog reikės skirtis su Mariana, „darydavosi „karo- 
liniškas". Jinai gražiai slaugė sergantį Baironą. Ištikimas jai 
nebuvo, tik labai prie jos prisirišęs. Vos pamilęs moterį, bc- 
regint pasiduodavo kvailai vilčiai, kad ras joje taurią siclą. 
Netgi Mariana Segati, nuolanki venecijiečio gelumbininko 
pati, nelauktai tapo įkūnytu „gražiuoju idealu". 

Antra vertus, kelionė į Romą duotų progą parašyti ketvirtą 
„Čaild Haroldo" giesmę. Baironas nusprendė paklausyti gydy- 
tojų. Važiavo per Ferarą — ten sukūrė „Taso skundą", aplankė 
Ariosto kapą, — per Florenciją, kur žiūrėjo paveikslą „Nckal- 
tųjų vaikclių išžudymas" ir aptiko, jog viena pavaizduotų 
moterų panaši į lodi Pansonbi. (Kaip Flečeris, visur matė ang- 

*Feraroje, Šv. Onos psichiatrinės ligoninės vienutėje Feraros grafo Al- 
fonso II įsakymu septynerius metus buvo uždarytas italų poetas Torkvatas 


Tasas (1544—1595), „Išvaduotosios Jeruzalės" autorius. 1817 m. balandžio 
mėn. Baironas apsilankė toje vienutėje. (Vert. past.) 


303 


liškus vaizdus.) Kelias į Romą ėjo pro Trazimeno ežerą Kuni- 
gėlis Patersonas jam, vaikui, buvo pasakojęs apie Žemę, 
nuklotą lavonais, ir upelį, plūstantį kartaginiečių ir romėnų 
krauju. Kaimiečiai jam parodė tą upelį, iki šiol tebesivadinantį 
Sangvinctu Ežeras atrodė lyg sidabro lapas; įdirbti laukai, 
medžių guotai supo taikų peizažą. 

Romoje jis gyveno įprastinį dviplanį gyvenimą: Bairono ir 
Čaild Haroldo. Kaip Baironas, jis daug jodinėjo, taisė tą tre- 
čią „Manfredo“ veiksmą — kad ji griausmas, — kurį Mario 
sinklitas nesiliovė peikęs, ir rašė laiškus Mūrui: 


„Apic Romą aš jums nieko nesakysiu: jos neįmanoma ap- 
rašyt, ir „Vadovas“ čia geriau už kiekvieną knygą. Vakar 
pietavau su lordu Lensdaunu. Kone visą dieną jodinėjau... 
Kolizicjus, Panteonas, Šv. Petro bazilika, Vatikanas, Palatinas 
ir t. t., ir t. t. — kaip nurodyta aukščiau, žiūrėk „Vadovą“... 
Belvederio Apolonas — tikra ledi Adelaidė Forbs, — tokio 
panašumo dar nebuvau regėjęs. Mačiau gyvą popiežių ir mi- 
rusį kardinolą — abu atrodė puikiai... Atėjo Hobhauzas, 
arkliai laukia, jojam." 


Graficnė Albrici pasiuntė Baironą pas skulptorių Torvald- 
seną |, ir tas per pozavimo scansus turėjo laimę užfiksuoti 
Bairono pasivertimą Čaild Haroldu. Skulptoriaus dirbtuvė- 
je Baironas atsisėdo visai neįprasta poza. „Gal malonėtumėt 
patogiau atsisėsti? — pasakė Torvaldsenas. — Šitokia poza ne- 
būtina" „Tai mano poza", — atsakė Baironas. „Šit kaip? — 
pasakė Torvaldsenas. Ir pavaizdavo Baironą tokį, koks jis 
norėjo būti. Kai biustas buvo baigtas, Baironas pasakė: „Nepa- 
našus į mane. Aš atrodau nelaimingesnis". 

Kaip Čaild Haroldui, Roma buvo puikiausia apmąstymų 


*Prie šio ežero kartaginiečių vadas Hanibalas 217 m. pr. m. e. sumušė 
Romos kariuomenę. (Vert. past. ) 
**Sanguce (it) — kraujas. 
+++ IORVALDSEENAS BERTELIS (1768 ar 1770—1844) — danų skulpto- 
rius. Gyveno Romoje 1797—1819 ir 1821—1838 m. (Vert. past.) 

vieta. Nickur kitur negalėjo rastis tokios gausybės baironiškų 
temų. Didybė ir smukimas, griuvėsiai ir grožis, kiekvienoj 
sankryžoj — prakilnios banalybės... Apmąstymai prie Cecili- 
jos Metelos kapo. Kas buvo toji didelė ponia, mieganti 
savotiškoje tvirtovėje? Ar ji buvo tyra ir graži? Iš tų, kurios 
myli savo sinjorą, ar iš tų, kurios myli kitų sinjorą? Ar mirė 
jauna, su paskutiniu rausvu spinduliu ant vaikiškų skruostų, 
ar, sulaukusi ilgo ilgo amžiaus, su ilgom dulsvo sidabro 
kasom? Mirtis jam teikė tiek juslinio pasitenkinimo, jog 
jis susigraudino dėl šios nežinomos mirties. Apmąstymai 
ant Palatino. Naktiniai paukščiai pypsėjo tarp gebene apsivi- 
jusių akmenų, iš kurių kažkada buvo sumūryti imperatorių 
rūmai... Amžinoji žmonijos istorijos moralė. Laisvė pagimdo 
Šlovę, Šlovė — Turtus, Tironiją, kuri sugrąžina Barbarus, ir 
ciklas vėl kartojasi iš pradžių... Retorika? Taip, taip. Bet retorių 
reikia... Vieną Žžvainą vakarą stovėdamas Koliziejuje, po 
žvaigždėtu dangum ir laukiniais Žiedais apsikaišiusiomis ar- 
komis, — Koliziejuje, tame magiškame rate, kur renkasi 
didžiavyrių dvasios, — Baironas šaukėsi savo mylimiausios 
deivės Nemezidės ir keršytojo Laiko, kad jie nubaustų jo kan- 
kintojus, jo „dorybingąją Klitemnestrą“, jo tremties šmeižikus: 


Tu moki sielas ant svarstyklių svert 

Ir nieko neatleidi, Nemezide! 

Čionai, kur Furijos, ištroškę gert, 

Iš tamsiabalsės prarajos altskridę, 

Orestą, rodos, dar ir šiandien lydi, 

Dar staugia, šnypščia: „Motina kalta, 
Bei sūnui keršto pragaras pavydi!" — 
Čionai, kur tavo vygė ir valda, 

Šaukiu tave: nubusk! Jau muša valanda! 


Nors „Čaild Haroldo" ketvirtos giesmės Baironas dar ne- 
parašė, bct medžiagos turėjo pakankamai ir galėjo išvažiuoti. 
Hobhauzas, kvtinąs pagyventi Neapolyje, vadino ir draugą, 
tačiau tas be galo ilgėjosi Marianos. Parašė jai laišką prašy- 
damas sutikti jį kelyje, ir abu kartu grįžo į Veneciją. 

xXk* 


Prasidėjo karščiai. Baironas bijojo drugio. Vasarai jis išsi- 
nuomojo vilą La Miroje prie Brentos upės, netoli Venecijos. 
Gelumbininkas, gerai pamokėtas, sutiko išleisti Marianą ten 
su juo gyventi. Toji vila — tai buvęs vienuolynas; koplyčios 
neliko nė ženklo. Po ogiva sienos nišoje buvo įmūrytas 
akmuo su užrašu: 


HIC SAEPE LICEBIT 
NUNC VETERUM LIBRIS 
NUNCSOMNO ET INERTIBUS HORIS 
DUCERE SOLLICITAE 
IUCUNDA OBLIVIA VITAE" 

Kaimynai jiems netrukdė. Priešais gyveno senas meksikie- 
tis markizas devyniasdešimtics metų, šalia — prancūzas, 
pažinojęs Volterą. Brentoje mirgėjo gražiausi pasauly saulėly- 
džiai. Hobhauzas iš Neapolio atvažiavo pas Baironą, ir juodu 
kartu dirbo. 


„Keistas gyvenimas, — pasižymėjo Hobhauzas, — labai 
ramus, komfortiškas. Baironas sveikas, linksmas ir laimingas, 
kasdien vis mielesnis... Šįvakar Baironas man pasipasakojo 
savo šeimyninius reikalus. Apie žmoną jis nebegalvoja — tik- 
ras dalykas." 


Baironas rašė „Čaild Haroldo" ketvirtą giesmę; tikslusis 
eruditas Hobhauzas „kankino jį savo moksline topografija" 
ir rašė „Istorines pastabas „Čaild Haroldui". Juodu dažnai 
persikeldavo per lagūną į Lidą pajodinėti. Hobhauzas irgi 
patyrė tą ncapsakomą malonumą Ičkti pajūriu: 


„Su Baironu Lide. Nuostabi diena. Prisimenu, koks džiu- 
gesys mane pagavo šuoliuojant per paplūdimį. Pūtė lengvas 


* Čia dažnai bus galima poilsio valandomis palinkus ant senovinių knygų 
ar sapne patirt, Kaip saldu užmiršt audringą gyvenimą (lot. J. 

brizas. Baironas man pasakė, kad ledi Bairon maniusi, jog jis 
manęs ncmėgstąs. Kartą ji pareiškusi, kad aš neprincipingas 
žmogus, nes Baironas jai pasakęs, jog aš juokčiausi išgirdęs 
jos gražbyliavimus. Vargšė prieštaringa būtybė." 


Taip prabčgo penki mėnesiai. 

Sausio antrąją, savo vedybų sukakties dieną (šią datą laikė 
labai reikšminga), Baironas dedikavo „Čaild Haroldo" ket- 
virtą giesmę Džonui Hobhauzui, eskvairui: 


„Aš kreipiuosi į draugą, savo seną draugą, kuris lydėjo 
mane tolimose kelionėse, slaugė ligoje ir guodė bėdoje, džiau- 
gėsi mano sėkme ir buvo man ramstis nesėkmių dienomis..." 


Tačiau ketvirta „Čaild Haroldo" giesmė ne ką teišlošė iš 
tiesioginės Džono Kamo Hobhauzo, eskvairo, globos. Tre- 
čia, Šelio įkvėpta, daug poetiškesnė. Bet ir čia yra daug 
grožio: žavingas Venecijos aprašymas, jaudinantis kreipima- 
sis į Angliją, išjaustos, liūdnos strofos apie meilės subjek- 
tyvumą: 

O Meile! Skrisdama virš mūsų žemės, 
Lyg angelas nematoma esi. 

Tavoj gelmėj beprotis kančią semias, 
Tave sukūręs pals; tu Jam šviesi, 

Nes užgimei vaizduotės debesy 

Lyg rojus, į kurį jis siunčia maldą; 
Aistra, prasimanyta ir baisi, 
Ištroškusią klajūno sielą valdo, 
Kamuoja, degina, skandina, laužo, skaldo, 
Sukurtas grožis virsta mums našta, 

Ir meistro kūrinys jį patį grobia. 

Kur slypi forma, skulptoriaus rasta? 
Jame. Gamta neturi tokio lobio. 

Tas žavesys, kurs kūdikį apglobia 

Ir persekioja vyrą amžinai, 

Pradėtas nevilties, penėtas blogio, — 

Stipresnis negu plunksna ir dažai: 
Tiek daug jo sąmonėj — 0 laiko taip mažai! 


Kas teisinga apie meilę, teisinga ir apie garbę. Žmogaus 
troškimai nesutampa su įvykių eiga... Mes siekiam tobulumo 
būdami paženklinti neišdildoma pirmaprade nuodėme. Sva- 
jojam apic didžius darbus ir tampam mažų nickšybių auko- 
mis. Deja, pats Baironas patyrė, kaip smulkiomis klastomis gali- 
ma sugriaut gražaus gyvenimo viltį: 


Aš gyvenau, ir gyvenau ne veltui, 

Kai protas pasiduos, užges širdis, 

Kada įžengsiu į Charono valįį, 

Išliks dalis, kurios nesuardys 

Kančia ir laikas, ir pati mirtis; 
Nežemiška dalis it lyros balsas, 

Kuriuo per amžius aidi nebūtis. 

Ir skaudžios giesmės į krūtinę belsis, 

Ir akmenys trupės, ir žuvus meilė kelsis. 


Strofa prometėjiška, pranašiška ir teisėtai išdidi... Ką da- 
ryt matant visą žemiškosios būties menkumą? Nieko, tik iš- 
kilti viršum tos vidutinybės savo minties jėga, ieškoti gam- 
toje laimės, kurią visuomenė mums atsako. Giesmės pabai- 
goje Baironas kreipiasi į jūrą, vienintelę ištikimą draugę: 


Tave mylėjau, Jūra! Kažkada 
Svajojau ant žydruojančios krūtinės 
Siūbuoti lyg nuskaidrinta puta. 
Žaidžiau ir nardžiau vilnį prijaukinęs; 
Kai vėtros ūžavo virš begalinės 
Ertmės, vis vien skubėjau į svečius, 
Kad išbučiuotum sūnų apkabinus 

Jo raumeningus įlempius pečius, 

Ir glosčiau lyg dabar balių bangų karčius. 
Giesmė nutilo; darbas baigės; aidas, 
Ilgai skambėjęs, numirė nakty. 
Užburtas sapnas amžinybėj sklaidos. 
Užpūsim lempą. Viskas praeity. 

Ką parašiau — tą parašiau. Kiti 

Dabar laikai, ir aš jau kitas. Ką gi, 

Draugai, sudie. Nors nebylioj širdy 

Liepsna dar dega, — ar prieš mirksnį degė, — 
Pro lietų ir miglas ją ne kiekvienas regi. 


Taigi „Čaild Haroldas" baigtas. Bet ne tik jį parašė per 
tuos penkis mėnesius La Miroje. Lordas Kinerdas (gerbia- 
mojo Duglo brolis), atvykęs į Veneciją, įteikė Baironui naują 
Hukemo Friro poemą, lengvą satyrą, sekimą italų poetais, 
ypač Pulčiu . Ja susižavėjęs, Baironas ėmėsi rašyti ta pačia 
maniera venccijietišką apysaką „Bepas“. Jo naująją dvasios 
būseną atitiko tasai tonas — nuotaikingas, ciniškas — net kai 
užsimindavo apie savo eiles; vos tik strofa, būdavo, pakrypsta į 
lyrizmą, ironiško paukštvanagio ranka ją capt ir nutveria... 


„Vis vien aš myliu Angliją!" — tariau 
Anapus jūros. „Myliu ją kaip mitą, 
Kaip idealą." Kalbant atviriau, 

Aš mėgstu vyriausybę (tik ne šitą), 
Spaudos teises (nė nenorėk geriau!), 
Įstatymą (ir ypač nerašytą), 

Net ginčą Lordų rūmuos — jeigu jis 
Man palaimingai snausti nekliudys. 


Čia taip smagu, kol anglys nepabrango, 

Kol mokesčių valdžia nereikalaus. 

Aš mėgstu kepsnį, — prastą ar prabangų, — 
Širdingai mėgstu butelį alaus 

Ir giedrą (dvi savaites) anglų dangų, 
O Jei lietus man nugarą skalaus, 

Aš garbinsiu karalių ir bažnyčią, 
Trumpiau: man visa kas patinka šičia 


++44 


*FRIRAS DŽONAS HUKEMAS (1769—1846) — anglų poetas ir diplo- 
matas. (Vert. past.) 
**PULČIS LUIDŽIS (1432—1484) — italų poetas. Parašė epinę pocmą 
„Didysis Morgantė", kurioje yra daug komiškų epizodų. (Vert. past.) 
**+*Vertė Tomas Venclova 

Kiek vėliau jaunas poetas prancūzas, pavarde Alfredas de 
Miusė, perims šį toną iš Bairono, kaip Baironas jį perėmė iš 
italų. 

kkxk 


Meilė neištvėrė netgi iki sezono pabaigos La Miroje, ir dčl to 
buvo kalta pati Mariana. Ji parodė savo gobšumą. Pardavė 
meilužio padovanotus briliantus. Jis sužinojo, išpirko ir ant- 
rąkart jai padovanojo, aišku, pasijuokęs iš šitokio romantiš- 
ko prisirišimo prie jo dovanų. Vyras Segatis su periodiškai 
prabundančia savo garbe labai brangiai atsiėjo Baironui tą 
žiemą. O galiausiai, kad jųdviejų ryšys labiau panėšėtų į 
nesutariančios poros gyvenimą, Mariana pasirodė esanti 
pavydi. 

Baironas slydo jai iš rankų. Kartą, bejodinėdamas su Hob- 
hauzu palei Brentą, pastebėjo kaimiečių būrely dvi šaunias 
merginas. Vienai — Margaritai Konji — jis pasiūlė susitikti. 
Toji atsakė sutinkanti mylėtis su juo, nes esanti ištekėjusi, o 
visos ištekėjusios taip darančios, tik jos vyras (kepėjas) — 
gan nuožmaus būdo. Baironas praminė tą kepėjo pačią For- 
narina ir auksu ją prisiviliojo. Ji buvo dvidešimt dvejų metų. 
Nemokėjo nei skaityt, nei rašyt. Dar niekada nebuvo sutikęs 
primityvesnės moters; jinai jam patiko. 

La Miros kūmutės pasakė Marianai girdėjusios vėlai naktį 
žvengiant Bairono arklį kaime. Valdančioji sultonė suneri- 
musi nulėkė pas varžovę ir išplūdo. Margarita atmetė baltą 
veido apdangalą ir šitaip pasakė: „Tu jam ne žmona, ir aš 
jam ne žmona. Tu esi jo donna, ir aš esu jo donna. Tavo 
vyras raguotas, maniškis irgi. Pagaliau kokią turi teisę man 
priekaištauti?“ Po šių žodelių nuėjo leisdama poniai Segati 
pamąstyti. Kai toji norėjo pasiskųsti Baironui, suprato esanti 
nugalčta. 

1818 metų sausį Hobhauzas turėjo grįžti į Angliją. Išva- 
karėse abudu susirengė šventę, pritinkančią XVIII amžiaus 
Venecijai, ir išvykon į Lidą pakvietė du dainininkus. Vienas 


*Užuomina apie Rafaelio mylimąją, kepėjo dukterį. (Vert. past.) 

atsisėdo gondolos prieky, kitas — gale ir už Pjacetos ėmė 
dainuoti Taso eiles — „Klorindos mirtį", „Armidos rūmus" — 
kaip senovės gondolininkai. Eidamas gulti, Hobhauzas, liūd- 
nai nusiteikęs, kaip visada, kai skirdavosi su šiuo keistu ir 
patraukliu žmogum, pasižymėjo savo dienorašty: 


„Praleidau vakarą su Baironu, ką tik baigusiu savo „Čaild 
Haroldą", ir vidurnaktį tariau sudie savo brangiajam draugui, 
nes jis man iš tiesų brangus. Prieš išeidamas jis man pasakė, 
kad kažkada jo jausmai buvę be galo smarkūs, bet dingę am- 
žinai. Aš mielai tikiu pirma sakinio dalimi. Telaimina jį Die- 
vas!" 


*kxk 


Su Hobhauzu vėl išnyko Liudytojas. Prasidėjo Baironui pa- 
vojinga laisvė. Tas laikotarpis buvo palaidžiausias jo gyveni- 
me, 0 moralinio pakrikimo priežastys — gana aiškios. 

1. Silpnas tramdomasis poveikis svetimtautės visuomenės, 
su kurios nuomone jis nesiskaitė. Šiame lengvų papročių kraš- 
te, toli nuo tos vienintelės žmonių ordos, kurios atsakingu 
nariu iš tiesų jautėsi, Baironas pavirto vienišu galviju, tenki- 
nančiu tik savo įgeidžius. Jo paskutinis draugas anglas buvo 
Venecijos konsulas Hopneris, dailininko sūnus, sąmojingas 
žmogus, vedęs žavią šveicarę. Bet Hopneriai, didžiuodamiesi 
artimais santykiais su lordu Baironu, nedrįso jam sakyt į akis 
teisybės ir dėl to neatstojo Hobhauzo. 

2. Marianos viešpatystės galas. Baironas tebegyveno pas Se- 
gačius Frecerijos gatvėj, bet jo Žavėjimasis Margarita Konji 
augo. Jis rašė Mūrui: 


„Venecijietė didžiulėmis juodomis akimis... Junonos 
kūnu — aukšta, stipri kaip pitija, žibančiomis akimis, juodais 
mėnesienoje banguojančiais plaukais, — viena tų moterų, 
kurios gali viską padaryt. Jei aš duočiau jai į rankas durklą, 
esu tikras, ji įsmeigtų jį, kur paliepčiau, beje, ir į mane, jei aš 
ją įžeisčiau. Man patinka šios rūšies padarai, ir aš nesusvyra- 
vęs iš visų kada gyvavusių moterų imčiau Medėją." 

Baironas tarėsi mylįs šios rūšies padarą, bet ištikimas ne- 
buvo. Prie švelnios, baikščios moters „gazelės akimis" stipriau 
prisirišdavo ir jausdavosi laimingesnis. 

3. Iš Anglijos gaunamų pajamų nepaprasta perkamoji galia 
Venecijos nuodėmės rinkoje. Jis būtų galėjęs pragyventi iš 
savo poemų (gaudavo po tūkstantį ginėjų už giesmę), o kur 
dar penki šimtai svarų kasmetinės rentos iš Anabelos, 94 500 
svarai už Niūstedą, neseniai parduotą Haro laikų draugui ma- 
jorui Vildmenui („Longas mano dešinėje, Tomas Vildmenas 
mano kairėje“). Gerbiamojo Duglo (jo draugo Duglo Kiner- 
do) banke dabar turėjo sąskaitą, suvestą su aktyvu. 

Kurioziškas bruožas, paveldėtas iš Ketrinos Gordon, išryš- 
kėjo, kai Baironui atsirado pinigų. Jis palinko į šykštumą — 
anaiptol ne į tą žemą šykštumą, nes išliko dosnus, — bet taip 
kaip jo motina, kuri galėjo atiduoti vyrui, paskui sūnui viską, 
ką turėjo, ir tuo pat metu gailėjo išleisti kelis svarus. Tuo jis 
panėšėjo į ją. Tam tikras santūrumas valgyje, matyt, buvo 
įgimtas. Jam buvo malonu žinoti, kad maistui teišeina keletas 
ekiu, malonu sumažinti ūkiškas išlaidas, kruopščiai tikrinti Fle- 
čerio sąskaitas. Taip spausdamasis pildė taupyklę ir mėgo 
žiūrėti, kaip ten auga cechinai. 

Moterims jis pinigų negailėjo. Dabar žinojo Venecijos iš- 
teklius. Grafienės Albrici salone beveik nebesilankė. Eidavo 
pas grafienę Benconi, kuri priiminėjo laisvesnę draugiją, 0 
ypač icškojo moterų iš liaudies. 


„Moterys čia grynaveislės. Mėgstu jų šnektą ir manieras. 
Jų naivumas labai jaudina, 0 miesto romantika stipriai vci- 
kia; vis dėlto sveiko kraujo dabar reikia ieškoti ne tarp 
aristokračių, 0 po fazzioli, t. y. po apdangalais." Jis gėrėjosi 
tomis stipriomis moterimis, „kurios tinka, anot jo, gladiato- 
riams gimdyti". Matė jų daugybę, priiminėjo jas paslaptingame 
„kazino“, nes tuos susitikinėjimus reikėjo slėpti nuo Margari- 
tos Konji, kuri tikriausiai būtų nagais išakėjusi savo varžovėms 
veidus. Venecijicčiai pasakojo, kad tame kazino jis laikęs iki de- 
vyneto mūzų, bet tai, žinoma, legenda. Kai Dantė buvęs 

ištremtas į Raveną, praeiviai gatvėje rodydavę kits kitam jo 
barzdą, apsvilintą pragaro ugnies. 


*kX* 
1818 metų balandį jis sužinojo apie ledi Melburn mirtį: 


„Praėjo laikai, kai aš galėjau apverkt mirusius, — priešingu 
atveju sicločiaus netekęs ledi Melburn, mieliausios ir protin- 
giausios iš mano pažįstamų moterų, senų ir jaunų. Bet aš prisiso- 
tinęs baisumų ir nuo šitokių įvykių tik kažkaip suakmenėju, o 
tai blogiau už skausmą... Dar vienas ryšys su Anglija nutrūko." 


Kita mirtis, labai jį sukrėtusi ir sutvirtinusi jo tikėjimą Lem- 
timi, — tai sero Samjuclio Romili mirtis. Jis buvo ledi Bairon 
juridinis patarėjas ir vienas iš skyrybų iniciatorių. Magiškame 
Koliziejaus rate Baironas pavedė keršto deivei Nemezidei visus, 
kurie šioje byloje ėjo prieš jį. Jis parašė ledi Bairon: 


„Seras Samjuelis Romili persipjovė gerklę nepakėlęs savo 
žmonos mirties. Greit bus treji metai, kai jis... griebėsi pricmo- 
nių ir patvirtino sprendimus, atėmusius iš manęs mano žmoną... 
Kai šis žmogus, remdamasis įstatymu, draskė man širdį, kažin 
ar galvojo, kad, nepraėjus trejiems metams, šeimyninė nelai- 
mė nuvarys jį į kapą... Ne veltui aš Romoje, šiurpiausiuose 
griuvėsiuose, vidurnaktį šaukiausi Nemezidės." 


Nemezidė ištiko tik serą Samjuelį. Ledi Bairon liūdna 
lankė su Baironu susijusias vietas. 


Ledi Bairon dienoraštis: „Aš ką tik iš Niūstedo. Buvau 
įėjus į vidų... Mačiau senas vėliavas, kurias jis paprastai 
iškabindavo pilyje ant sienų per savo gimtadienį. Gyvenamuo- 
siuose kambariuose viskas kaip buvę. Galėtų tuoj pat į juos 
įeiti. Jie neatrodo apleisti. Jo tarnaitė gailavo, kad dvaras 
bus parduotas: „Jam būtų pritikę čia gyvent po vestuvių, bet 
žmona nė sykio neatvažiavo, ir dabar vargšelei kažin ar be- 

teks apsilankyti." ... Turėklai ir laiptai, kur jo sėdėta... Takeliai, 
kur jo vaikščiota... Jo kambarys, kur stovėjau kaip įbesta, 
kur nejučiom vėl sugrįždavau..." 


Ir Šelis jam kartkartėmis pasiųsdavo laišką iš Anglijos. 
1817 metų sausio dvyliktąją Klerė pagimdė vaiką. Tą naujie- 
ną tėvui pranešė Merė, kok keletą žodžių ir apie savo 
vestuves. Po kiek laiko Selis parašė, kad Merė su Klere lau- 
kiančios Bairono nutarimo dėl vardo ir kol kas vadinančios 
mergytę Alba. 


„Ji labai gražutė, — rašė Šelis, — ir sveikut sveikutėlė, 
nors ir smulkaus sudėjimo. Niekad nebuvau matęs, kad tokio 
mažo vaiko būtų tokios protingos akys. Plaukučiai — tam- 
sūs, akys — mėlynos mėlynos, burnelė — daili." 


Šelis buvo pratęs nešt kvailysčių naštą už tuos, kuriuos 
mylėjo; vis dėlto po kelių mėnesių pareiškė norą, kad lordas 
Baironas, kaip žadėjo, pasirūpintų savo dukterim. 

Baironas, visada domėjęsis savo gimine, svajojo užsiaugint 
tą vaiką. Tačiau jo laiškai, rašyti šiuo reikalu Kinerdui, suda- 
rė gan Slogų kontrastą tam skaidriam lipšnumui, su kuriuo 
Šelis pynė Albai Iopšelį. 


„Šelis man parašė (iš Marlo) apie mano dukterį (paskutinį 
benkartą), kuri esanti labai graži; teiraujasi, ar ją man atsiųs- 
ti... Gal malonėtumėt pagalvoti, kaip ją man čia atgabenti ar 
įkurdinti Anglijoje? Aš ją pripažinsiu ir pats auklėsiu, duosiu 
Biron pavardę (kad skirtųsi nuo teisėtos šakos) ir pakrikštysiu 
venecijictišku vardu Alegra." 


O 1818 metų kovą, klausdamas laiške Hobhauzą, ar greit 
jam atsiųs pasirašyti Niūstedo pardavimo aktą, rašė: 


„Klerkas galėtų man atvežti popierius ir sykiu mano vaiką 
nuo Klerės. Būkit malonus, paprašykit Šelį gerai ją supakuo- 


314 


ti drauge su raudonaisiais dantų milteliais, magnezija, sodos 
milteliais, dantų šepetukais ir keliais gerais romanais." 


Kai Šeliai atvažiavo į Milaną, šveicarė žindyvė Eliza pri- 
statė tėvui Alcgrą. Baironas pasakė, kad ji graži, protinga, ir 
labai didžiavosi, jog pasidarė venecijiečių ponių numylėtinė. 


„Turiu pažymėt, jog ji daugiau panaši į ledi Bairon negu į 
savo motiną, — mūsų įžymusis misteris Flečeris tiesiog apstul- 
bo ją išvydęs, aš irgi nustebau. Įdomu, ar ne? Manau, ji panaši ir 
į savo seserį Adą; jos akys mėlynos mėlynos, kakta keista, švie- 
sūs garbanoti plaukai, o būdas velniškas, bei tai iš tėtuko." 


Jam buvo malonu pamatyt Baironų giminės atžalą, tegul 
ir neteisėtą. 


XXIX 
Palazzo Mocenigo 


The professional Don Juan destroys his spirit as 
farally as does the professional ascetic, whose loo- 
king glass image he is. 


Aldous Huxlcy“ 


„Sere, 

Su didžiu liūdesiu pranešu jums, jog šįryt, apic dešimtą va- 
landą, pasimirė mano brangusis ponas, velionis milordas, nuo 
lėto drugio, dčl kurio kalti rūpesčiai, maudynės jūroje, moterys 


*Profesionalas Don Žuanas alina savo sielą taip pat lemtingai kaip 
ir profesionalas asketas: Don Zuanas yra asketo atspindys veidrody. 
Oldas Hakslis 


315 


ir jodinėjimas per kaitrą, mat nenorėjo jis manęs klausyt, vis 
darė savaip..." 


Tokį pusiau komišką, pusiau tragišką laišką pasiuntė Bai- 
ronas Hobhauzui 1818 metų birželio pabaigoje, pasirašęs: 
FLEČCERIS. 

Jis tik pusiau juokavo. Palikęs Marianą Segati ir jos 
namus Frecerijos gatvėje, Baironas išsinuomojo už keturis 
tūkstančius aštuonis šimtus frankų metams vienus iš trijų 
Močenigo rūmų prie Didžiojo kanalo. Kaip tikras veneci- 
jietis, dabar turėjo savo namus, gondolą, pririštą prie polių, 
apraitytų mėlynomis ir baltomis spiralėmis (mėlyna ir balta — 
Močenigų spalva). Ant paradinių laiptų, skalaujamų žalio van- 
dens, svečiai išvysdavo ilgaūsį milžiną, gondolininką Titą, 
kuris mokėjo rast ir gerų irkluotojų, ir lengvabūdžių žmonų. 
Pro orlaides sklido šunų lojimas, beždžionių riksmai, paukščių 
giesmės arba stiprus Margaritos Konji balsas, perrėkiantis 
visus kitus, ir vaikiškas Alegros čiauškesys. Ji su Fornarina 
viešpatavo šiame žvėryne. 

Margarita Konji, su kuria Baironas prasidėjo šiaip sau, pa- 
mažėl įsitvirtino jo namuose. Vieną vakarą jis ją užtiko ant 
Močenigo rūmų laiptų. Pas vyrą sakėsi nebegrįšianti. Nerū- 
pestingasis fatalistas, tūžmui praėjus, visada, būdavo, nusilei- 
džia tiems, kurie prašyte prašo, kad duotųsi mylimas. Marga- 
rita jį prajuokino kažką linksmo papasakojusi venecijiečių 
tarme ir — liko. 

Greit jis ėmė gailėtis nusileidęs. Fornarina apkuldavo 
kitas moteris, periminėdavo laiškus, mokėsi skaityti norėda- 
ma sužinoti, kas juose parašyta, ir kčlė neapsakomą baimę 
Titai ir Flečeriui. Visi namai ja skundėsi. Baironas jai buvo 
atlaidus. Margarita tvarkė jo sąskaitas, namų ūkį, kurio išlaidos 
sumažėjo perpus, ir jį mylėjo — didelės ir retos dorybės. Su 
laukiniu džiaugsmu ji sutikdavo grįžtantį meilužį, ir tas neju- 
čiom pagalvodavo, jog šitaip džiaugiasi tigrė suradusi savo 


* Garsi Venccijos patricijų šeima, davusi respublikai daug dožų. (Vert. 
past.) 

mažylius. Bet tigrėms jis nejautė neapykantos. Atvirkščiai. 
Kaip tik žvėriškas, primityvus šio padaro būdas ir sąlyginis 
tyrumas neleido Baironui gėdytis gan žemo ištvirkavimo Mo- 
čenigo rūmuose. Per jausmus jis ir pats kentėjo, ir kitus 
kankino, grynas malonumas jam rodėsi ne toks pavojingas. 

Bairono gyvenimo filosofija gerokai pasikeitė nuo trem- 
ties laikų. „Manfredas“ buvo paskutinis visatos įveikto 
individo maištas, paskutinis jo skausmo riksmas. Dabar jis 
niekino „Korsarą“ ir „Larą“, negalėjo suprasti, kaip publika 
pakentė tokius išpūstus ir dirbtinius personažus. Keletą mė- 
nesių su didžiausiu malonumu skaitė Volterą. Rado ten 
savo pesimizmą, tik pavaizduotą iš komiškos pusės. Kandi- 
das būtų virtęs Čaild Haroldu, jei Volteras nebūtų buvęs sau 
teisėjas. Žmogaus likimas atrodo tragiškas, jei protas, susilapa- 
tinęs su vienintele būtybe — Otelu, Hamletu, Konradu, — 
gyvena jos kančiomis ir įniršiu. Jis yra komiškas, jei stebėto- 
jas tuo pačiu metu mato ir nepaprastą Žmogaus susijaudimą, 
ir aistrų mechanizmą, bendrą visiems Žmonėms, Baironas, 
genialus humoristas savo laiškuose, iki šiol neleido šiam 
savo bruožui reikštis poezijoje. „Don Žuane“, kurį rašė 
visus metus, jis pagaliau rado būdą laisvai išlieti Voltero ir 
Pamokslininko derinį, natūralų jo mąstyscnai. 

„Don Žuanas" turėjo būti jo laikų epopėja: 


Tokių daiktų dar nebuvau sukūręs. 
Tai tikras epas: dvylika giesmių, 
Karai ir meilės, ir audringos jūros, 
Daug viešpačių ir vyrų įžymių, 

Kurie vainosis, lips tvirtovių mūrais, 
Neišsigąs nė pragaro gelmių. 

Bus išlaikyta ritmika ir tonas, : 
Kaip mokė ir Homeras, ir Maronas . 


Dar niekada Bairono galva nebuvo tokia šviesi, o forma — 
tokia laisva ir tvirta. Tonas tas pats kaip „Bepo", žodžiu, poczi- 
ja, kuri šaiposi pati iš savęs ir po nerūpestingu linksmumu kiek 


* „Don Zuano" ištraukas vertė Tomas Venclova 

savavališkais rimais slepia skaudžią ir stiprią filosofiją. Su ra- 
mybe, kurią teikia nuotolis, atgavo teisę spręsti. Šauksmai, 
skundai pračjo. Žinoma, Baironas buvo ir liko sudėtingesnis, 
jautresnis už Volterą. Teoriškai jo filosofija, kaip ir Voltero, 
buvo deistinis racionalizmas, tik Voltero nekankino nei kalvi- 
nistinės vaikystės prisiminimai, nei konfliktas tarp geidulingo 
temperamento ir iš prigimties religingos sielos. Jo minčių 
laukas buvo nedidelis ir aiškus. O Bairono viduje neaprė- 
piami nežinomų žemių plotai, tamsūs ir apgyventi pabaisų, 
supo spindulingąją zoną. Volteras būdavo visiškai paten- 
kintas savimi, kai pavykdavo „sutriuškint paslaptį dešimčia 
trumpų tiesų“. O Baironas, pažinęs nuodėmės jausmą, tebetu- 
rėjo paslapties jausmą. Tik paslaptis pasikeitė; ji dabar buvo 
ne tiek Džordžo Gordono lordo Bairono, kiek visos žmoni- 
jos likimo paslaptis ir todėl tapo universali, klasiška. 

Pirma giesmė — autobiografinė, tačiau be ankstesnio 
kartėlio. Jau pirmose eilėse pasirodo Anabela. Don Žuano 
motina nupiešta pagal ją: 

Įpratusi mąstyti matematiškai, 

Ji buvo išdidi ir kilniadvasiška, 
Juokavo nelabai dažnai, bet atiškai, 
O jos kalba kai kam atrodė klasiška. 
Madų nesivaikydama dogmatiškai, 
Ji vengė to, kas paprasta ir masiška, 
Ir mėgo puoštis muslinu, šilku 

(Aš visa tai laikau tuščiu nieku). 

Ji buvo sklidina doros ir proto, 

Pais pragaras su ja prityrė vargo. 
Nei jeigu angelai dezertyruotų, 

Ji, rodos, išsiverstų ir be sargo. 

Bet labai greit poema įgavo platumo, giedrumo. Ko širst 
ant pasaulio? Žemei reikia suktis apie savo ašį, o žmonijai — 
su ja. Reikia gyvent, mirt, mylėt, mokėt mokesčius. Visa tai 
smagu, pavojinga, liūdna, neišvengiama. 

Jau niekados — jau niekad — jau nė karto 
Širdies nevilgys dieviška rasa! 

Kai iš pasaulio, vakar tesutverto, 

Į sielą plūsia grožis ir tiesa, 

Kada iš avilio, plačiai praverto, 

Tau spinduliuoja gintaro šviesa — 

Daiktai nepakitėja, tik jaunatvė 
Padaugina skaidrumą ir pilnatvę! 


Jau niekad — niekados nelemta širdžiai 
Aprėpti žemės, virsti visata! 
Sirdis viena ir pasirengus mirčiai... 


Dabar visur matau likimo pirštą 

Ir filosofiškai sakau: „Deja! 

Kas užgimė — tas vysta ir numiršta, 
Idani šlamėtų kapo žolėje, 

Bet ir tada, man rodos, neužmiršta, 
Kaip šauniai dūko meilės glėbyje. 
Tai džiūgaukit jaunatvę prisiminę, 
Mylėkit Bibliją ir piniginę!" 


Naujoji Bairono išmintis kai kuo panaši į Šekspyro išmintį. 
Ir Šekspyras gyvendamas suvokė, jog visi žmogaus potroš- 
kiai — meilė, garbė — tėra iliuzijos. „Audros“ Prosperas Žino, 
kad gyvenimas — sapnas. Ir vis dėlto meiliai ir su pagarba 
žiūri į jaunų žmonių meilę. Baironas, nors ir tarėsi išsigydęs 
nuo visų iliuzijų, tebebuvo tos nuomonės, kad jaunystės iliu- 
zijos — ir gražios, ir reikalingos. 


Tačiau brangesnė už draugus, už viską 
Pirmoji meilė — ji tėra viena... 


Tuo Don Žuanas sentimentalesnis už Kandidą. Naujasis 
Baironas buvo romantiškas atsivertėlis, tik romantiškai neat- 
gailaujantis. 

Hopneriai parašė Šeliui, kad Baironas nusprendęs palikti Ve- 
neciją, jei Klerė čia atvažiuos, bet ji gali, jei nori, matytis su 
Alegra (buvusiam meilužiui nežinant), kuri jau nebegyveno 
Močenigo rūmuose. Hopneris buvo davęs pajusti Baironui, 
kad skandalinga laikyti vaiką tokioj aplinkoj, ir apsiėmė ja 
rūpintis. Rugpjūčio mėnesį Šelis ir atvežė Klerę pas konsu- 
14. Kol ji buvo su dukrele, Šelis padarė vizitą Baironui, ir su 
gondola abu nusikėlė į Lidą, kur laukė arkliai. Poemoje „Džulja- 
nas ir Madalas" Šelis atkūrė savo pašnekesį su Baironu. Juodu 
kalbėjosi apie Dievą, apie valios laisvę, apie likimą. Baironas, 
aišku, pripažino fatalizmą, žmogaus bejėgiškumą, 0 Šelis: 

„. Tai mūs valia 

Mus kausio... 

O juk galėtum būti ir kitoks — 

Kaip svajos apie laimę ir didybę... 

Kur grožis, meilė, kur tiesa? Ji slypi 

Tavoj širdy — ir jeigu ne silpnumas, 

Veikla neaisiliktų nuo minties! 

Jei ne silpnumas!.. Veltui tu svajoji 

Apie stiprybę, — atkerta Madalas. — 

Tuščia Utopija klaidina mus... ' 

Tai buvo amžinas jųdviejų ginčas; Šelis manė, jog viskas 
priklauso nuo Žmogaus, jog žmogus gali rikiuoti savo gyveni- 
mą; Baironas tvirtino, kad Blogis yra savaime egzistuojanti 
realybė, į kurią sudūžta visos žmogaus pastangos. Kalviniz- 
mas prieš radikalizmą. 

Antrą kartą atvykę į Veneciją, Šeliai pamatė pas Baironą 
Fornariną. Šelis negalėjo taip kaip Baironas gėrėtis gražiu 
padaru; jis per daug gerbė meilę ir su širdgėla Žiūrėjo, kaip ji 
nusmuko į gašlumą. Merė Šeli, aišku, buvo dar griežtesnė. 
Jau nuo pat pirmos dienos prie Ženevos ežero ji pasibaisėjo 


*Vertė Tomas Venclova 

Bairono elgesiu su moterimis. Jos veide, apgaubtame ilgų tam- 
sių garbanų, plonos lūpos niekinamai vyptelėjo. Nieko nėra 
paslaptingesnio ir painesnio už tai, ką padori moteris jaučia 
Don Žuanui. Kai Šeliai kraipė galvas išėję iš Močenigo 
rūmų, tai gal reiškė ir krislelį užuojautos, ir tą nenusakomą 
pavydą, kurį sužadina maištautojai. 

Tačiau faktai netrukus patvirtino, kad buvo jų tiesa. Teigi- 
mas, jog Žmogus pats, be dvasinio stabdžio, geba saikingai 
mėgautis malonumais, yra kiekvieno epikūrizmo silpnoji 
vieta. Nuo rudens Baironui vėl pašlijo sveikata: jis pavojingai 
susirgo. Gydytojų lieptas, vargais negalais išgrūdo savo mei- 
lužę. Pirmą kartą ji dūrėsi, kaip kadaise Karolina Lem, 
lenktiniu peiliuku, o antrą kartą šoko į kanalą, iš kurio ją 
ištraukė gondolininkai. Pagaliau galėjo gydytis vienas. 

Hansonas, gruodžio mėnesį atvežęs pasirašyti Niūstedo 
pardavimo aktą, rado savo klientą tebesergantį. Atvykėliai iš 
salos — advokatas su sūnum — be galo stebėjosi, kai gondola, 
prikrauta dokumentų, dantų šepetukų ir raudonųjų miltelių 
pakų, plaukė tarp rausvo marmuro rūmų. Pro šunis, paukščius, 
lapę, vilką, tupintį narve, juodu užlipo prie Močenigo rūmų 
durų; paskui tarnas juodu palydėjo marmuro laiptais į Bai- 
rono apartamentą. „Sveikas, Hansonai, — pasakė Baironas, — 
niekada nebūčiau pamanęs, kad jūs leisitės į tokį kelią." Jo 
akys sudrėko. „Keistas poeto jausmingumas", nustebęs pa- 
sižymėjo Hansono sūnus. Baironas, kramtydamasis nagus 
(įprotis, užsilikęs iš vaikystės), apibėrė juos klausimais apie 
Londoną, apic savo draugus. 

Jo reikalai klostėsi gerai. Abatija buvo parduota už 90 000 
ginėjų. Iš jų 12 000 reikėjo sumokėti palūkininkams, 66 000 
sudarė ledi Bairon dalį (ji turėjo nuosavybės teisę be teisės 
naudotis pajamomis), Hansonui honoraro priklausė 12 000. 
Taigi grynų pinigų nieko neliko, tačiau procentai, einą Bai- 
ronui nuo ledi Bairon nuosavybės, sudarė 3300 svarų pajamų 
per metus. Pridėjus pajamas už poemas (nuo 1816 metų gavo 
iš Mario daugiau kaip 7000 svarų), Baironas buvo vienas tur- 
tingiausių Žmonių Italijoje. Jis pasakė Hansonui, jog tuo 

džiaugiasi, „nes pinigai teikia galią ir malonumus, 0 aš tai 
labai mėgstu". 

Vario spalvos plaukuose žvilgėjo sidabro gijų. Veidas 
buvo blyškiai geltonas, paburkęs, rankos — aptukusios. 


XXX 
Cavalier Servente 


Zmonės dažnai esti laimingesni, nei norėtų būti. 
Alenas 


Pavasaris vėl nuginė Venecijos drugį. Didžiajame kanale į spi- 
ralėmis apsivijusius polius teškeno bangelės. Flečeris storė- 
jo. Žvėryne atsirado dar du buldogai. Nedegamojoje spintoje 
augo cechinai. Ir Sentimentalo širdis spurdėjo ieškodama, 
kur nutūpti. Baironą viliojo viena jauna venecijietė; lipdamas 
pas ją pro langą, pūkštelėjo į kanalą. Jos didžiai kilminga 
šeima pasiuntė pas Baironą kunigą ir policijos komisarą; tas 
pasiūlė abiem kavos, ir viskas susitvarkė. O jaunoji panelė 
parcikalavo, kad jis išsiskirtų su savo matematike. „O gal pa- 
geidautumėt, kad aš ją nunuodyčiau?* Panelė neatsakė. Jis 
pasigrožėjo saulės krašto aistromis ir.grįžo į aukštuomenės 
sferas ieškoti grobio. | 

Grafienės Benconi conversazione jam buvo pristatyta gra- 
fienė Gvičoli, jaunutė, ticianiška šviesiaplaukė su didelėmis 
garbanomis, gražiais dantimis, žavinga krūtine, tik gal kiek 
per trumpų kojų. Prieš metus ji ištekėjo už šešiasdešimtme- 
čio šinjoro. Baironas prisiminė ją matęs tuoj po vestuvių. Ji, 
rodos, tada jo nepastebėjo; mat pagal paprotį jauna moteris 
gali pasiimti čičisbėją ne anksčiau kaip po metų. Per antrą 
susitikimą Baironas ją iškart pavergė. 

„Tą vakarą aš buvau pavargusi, — rašė ji, — nes Venecijo- 
je įprasta vėlai gulti, ir be didelio noro, tik klausydama grafo 
Gvičolio, išvažiavau į conversazione... Kilniomis manieromis, 
balso tonu ir tūkstančiu kitų kerų lordas Baironas taip pra- 
noko visus mano matytus žmones, jog negalėjo nepadaryti 
man kuo didžiausio įspūdžio." 


Išeidamas iš grafienės Benconi salono, Baironas įdėjo Te- 
rezai Gvičoli į rankutę laiškelį. Ji atėjo į paskirtą pasima- 
tymą, ir nuo to laiko juodu ėmė kasdien susitikinėti. 

Ji laikė save laisva. Nerašyti santuokos įstatymai šioje pro- 
vincijoje buvo tiksliai apibrėžti. Mergaitę iki šešiolikos metų 
tėvai uždaro į vienuolyną, paskui suranda turtingą vyrą: juos 
jis senesnis, juo vertingesnis. Keletą kartų panelė pasimatė 
su savo sužadėtiniu vienuolyno laukiamajame. Ji be galo džiau- 
gėsi gavusi laisvę už savo kūną. Apic meilę nebuvo kalbos nei 
iš vienos, nci iš antros pusės. Kai vedė, grafui buvo šešiasde- 
šimt, Terezai — šešiolika. Nuo pat pirmos dienos juodu turė- 
jo atskirus apartamentus, O jinai savo vyrą ir toliau vadino 
„ponu“. Tai buvo gana malonus senis (nors ėjo šnekos, esą 
nunuodijęs savo pirmą žmoną ir nužudęs Mandzonį), išsilavi- 
nęs, poeto Alfjerio draugas, intrigantas, turtingiausias dvari- 
ninkas Romanijoje. Bet senis, kad ir išsilavinęs, negalėjo pa- 
tenkinti jaunosios motLcIs. 


„Meilė, — rašė Baironas, — čia anaiptol ne tie šalti santy- 
kiai iš išskaičiavimo kaip šiaurėje. Tai rimtas gyvenimo užda- 
vinys, porcikis, būtinumas. Kažkas labai gerai apibūdino ita- 
lę: mylinti būtybė. Jos miršta iš meilės, ypač romietės." 


Jaunoji grafienė atliko ištikimybės stažą; vyras ja pasitikė- 
jo ir mažiau besergėjo: buvo pats laikas išsirinkt meilužį. 

Nuotykis daug kuo priminė Karoliną Lem. Gvičoliai buvo 
dar kilmingesni už Melburnus. Tereza, gražesnė už anglę, 


* ALFJERIS VITORIJUS (1749—1803) — italų rašytojas. (Vert. past. ) 

buvo tokių pat stiprių jausmų ir rodė tokią pat panieką vi- 
suomenės opinijai. Ji buvo gerai išauklėta, apsiskaičiusi, 
kalbėjo itališkai ir prancūziškai, deklamavo eilėraščius, cita- 
vo romėnų istorikus, piešė. Tai darė gal kiek ir vaikiškai, 
tačiau vis tiek buvo žavu. Iš pradžių nustatė platoniškus san- 
tykius, leisdama betgi tikėtis ir daugiau. Tik norėjo garantijų. 

Ištikimai laikydamasi jos sluoksniuose įprastų meilės įsta- 
tymų, grafienė ieškojo ne lengvo nuotykio, 0 cavalier serven- 
te“. Rimtas klausimas jaunajai moteriai. Galima lengvabū- 
diškai ištekėti, bet meilužį reikia rinktis atidžiai. Vyras keti- 
na netrukus ją išsivežti į Raveną, į Boloniją, į savo dvarus. Ar 
Baironas lydės ją? Cavalier servente turėtų lydėti. Don Žua- 
nas buvo gerokai sutrikęs. 


Baironas Hobhauzui: „Aš turiu vilčių, taip, sere, vilčių, bet ji 
nori, kad aš atvykčiau į Raveną, paskui į Boloniją. Su mielu 
noru, jei žinočiau, jog išdegs, bet dėl vienų vilčių leistis į 
kelią... ji, ko gero, išslys man iš rankų, susilauksiu fiasco ir 
nebegalėsiu pasirodyti Šv. Morkaus aikštėj. Pinigais čia 
nieko nesuveiksi, nes grafas baisiai turtingas... Ji graži, tik 
visai neturi takto; atsakinėja garsiai, kai derėtų pašnibždo- 
mis, šneka apie amžių su scenomis poniomis, kurios nori atro- 
dyti jaunos, o šiandien vakare net apstulbino gana korektišką 
draugiją pas grafienę Benconi, visu balsu tarusi man „mio 
Byron; stojo kapų tyla, gražuolės sužiuro į mudu, puse lūpų 
dalydamosi pastabomis su savo pagarbiais serventi... Ji iš 
anksto nori susitart, kad aš niekada ncišvažiuosiu iš Italijos. 
Aš nė nemanau išvažiuot, bet nenorėčiau būt paverstas pro- 
fesionaliu čičisbėju." 


Ji tapo jo meiluže prieš pat kelionę į Raveną. Ir taip di- 
džiavosi, jog išgarsino naujieną visuose conversazioni, įelek- 
trindama ne vienam vakarui Benconi ir Albrici salonus ir pa- 
statydama kuklųjį grafą Gvičolį į gan nemalonią padėtį. Lai- 


* Ištikimas riteris (it. ). 

mė, nutarta visai vasarai palikti Veneciją, ir grafas išsivežė 
žmoną. Baironas apsidžiaugė vėl pasijutęs įsimylėjęs, švelnus, 
melancholiškas ir ciniškas. 


*k* 


Tik pasiekus Raveną, grafienė persileido. Kelionėje ji kas- 
dien rašinėjo Baironui. Garbino jį ir dabar pasiligojusi malda- 
vo atvažiuoti. Baironas svyravo truputį netikėdamas jos Žo- 
džiais, svarstė, kieno buvo tas vaikas... Tik ne jo. Grafo? 
Galimas daiktas. Ji žadėjo Baironą priimti savo namuose. Kas 
per drąsa, stebėjosi tas, nors gerai pažinojo moteris ir jų kvai- 
liojimus. 


„Aš nesu toks begėdis, jog apstatinėčiau popiežiaus didiką 
jo paties namuose, kai tas didikas nelyginant Kandidas yra 
nuvaręs į aną pasaulį du žmones (vienas buvo kunigas), juoba 
kad yra kitų, nė kiek ne blogesnių vietelių... Kerėtoja užmirš- 
ta, jog jai tik švilptelėjus vyras dums kur lieptas prieš tai, O 
ne po to. Jai derėjo būt ne tokiai dosniai Venecijoje arba ne 
tokiai reikliai Ravenoje." 


Baironas, mokantis šaipytis iš moterų norų, net nemokan- 
tis jiems atsispirti, jau dardėjo į Raveną. Buvo karšta, keliai 
dulkėti. 


„Jei aš nebūčiau pastoviausias vyras pasauly, šiuo metu 
sau plaukiočiau Lide, užuot rūkęs Paduvos dulkėse." 


Taip, bet jis buvo pastoviausias vyras ir burbėdamas, pu- 
siau įtūžęs, pusiau patenkintas, žvalgėsi į Bolonijos moteris, 
grožėjosi raudonomis kardinolo legato kojinėmis. Tačiau 1a- 
biausiai jį sužavėjo dvi epitafijos Čertozos kapinėse Feraroje. 

Ravena negalėjo jam nepatikti; nedidelis paslaptingas 
miestas su siauromis vėsiomis gatvėmis, saugojančiomis bar- 
barų imperijos relikvijas. Čia gyveno Frančeska, čia gyveno 
ištremtas Dantė. Už keleto metrų nuo viešbučio neišvaizdus 

inkarus įmetę romėnų laivai. Tai buvo Bokačo Pineia, Rave- 
nos senovinė giria, kur vaiduoklio Medžiotojo šunys amžinai 
persekioja meilę panickinusią Damą . Baironas pamėgo 
miško ir jūros vienumą, kurią gyvino cikadų čirškimas. 

Jo atvykimas buvo sukėlęs miestą ant kojų. Grafas jį aplankė 
viešbutyje ir mandagiai pakvietė padaryti vizitą Žmonai, jo 
šviesybė gal sugebės prablaškyti sergančiąją, nes liga, atro- 
do, rimta. Dideli pilki Gvičolio rūmai buvo už keleto šimtų 
metrų nuo viešbučio. Baironas nuėjo ir susigraudino. Niekas 
jo taip stipriai nepririšdavo prie moters kaip jos silpnumas. 
Tereza gulėjo lovoje, kosėjo, spjaudė krauju. Jis įsikūrė gal- 
vūgaly ir pasidarė atidžiausia slauge. Truputį nerimaudamas, 
kiekvieną akimirką laukė, kada kuris nors grafo sbirų įsmcigs 
jam į gerklę stiletą. Na ir kas! Vieną dieną vis tiek reikės 
mirti, o jis mielai būtų miręs už Terezą. Tapo vergu ir jautėsi 
laimingas. Prieš išvažiuojant iš Venecijos, misis Hopner jam 
išpranašavo, jog vėl atsidursiąs moters valdžioje. Pranašys- 
tėmis buvo linkęs tikėti — ir Štai toji išsipildė. 

Jis tik bijojo, kad Tereza nenumirtų. 


„Taip visuomet atsitinka kiekvienai būtybei ar kiekvienam 
daiktui, prie kurių aš tikrai prisirišu... Niekada ilgai su 
manim nepagyvendavo mano mylimas ar mane mylintis 
šuo..." — „Jei kas nors nutiks mano dabartinei Amica , tai 
bus galas mano aistroms — ji mano paskutinė meilė. Na 0 
paleistuvystėmis aš pasišlykštėjau, ir tai visai natūralu žmo- 
gui, gyvenusiam taip kaip aš; iš sugedimo gavau bent tick 
naudos, kad dabar myliu geriausia to žodžio prasme. Tai bus 
mano paskutinis nuotykis." 


Baironas pakvictė iš Venecijos savo draugą profesorių Ag- 
lietį, tas išklausė ponią Gvičoli ir liepė toliau tęsti gydymą. 
Gydymas — tai Bairono vizitai. „Nepaprasta laimė, kurią man 

*Užuomina apie Bokačo „Dekamerono“ V dienos VIII novelę. (Ven. 
past.) 


** Draugė (it. ). 

teikė lordo Bairono draugija, taip prisidėjo prie mano svei- 
kimo“, — pasakė grafienė Gvičoli... ir vėl galėjo būti jo 
meilužė; visa Lai dėjosi pačiuose rūmuose, padedant kambari- 
nci, negriukui ir Terezos draugei. Pavojingas drąsumas, nes 
grafas nustebo sykį radęs užšautas duris. 

Šiaip ar taip, grafas Gvičolis buvo paslaptingas žmogus. 
Ir po šio incidento jis lyg niekur nieko kuo mandagiausiai 
aplankydavo Baironą, vežiodavo prašmatnia, šešetu pakinky- 
ta karieta. Raveniečiai su ironija ir panicka komentavo šią 
draugystę. Grafas buvo turtingiausias, bet anaiptol ne populia- 
riausias žmogus Romanijoje. 

Ar verta galvot apie grafą? Baironui buvo atvaryti jo arkliai, 
ir jis kas vakarą jodinėjo po girią. Su savo Dama matydavosi bet 
kada, patogiu ir nepatogiu laiku. Jis leido dienas, apskritai 
malonias, nekvaršindamas sau galvos dėl ateities. Sustiprėjusi 
ponia Gvičoli liepė pabalnoti poni ir išjojo su Baironu. Ji 
buvo su misterio Pančo skrybėle ir žydra amazone. Ji buvo 
naivi ir dievobaiminga. Išmokė Baironą sustot ir melstis, kai 
senų bazilikų varpai imdavo skambinti „Viešpaties angelą". 


Palaiminta šalis, kur pirmą sykį 
Aš „Angelą" girdėjau kažkada! 


Baironas norėjo, kad jo meilužė būtų katalikė ir tikinti. 
Valteris Skotas teisingai atspėjo Bairono sielos porcikių ir 
Romos katalikų Bažnyčios ceremonijų giminingumą. Savo 
dukrą Alegrą Baironas auklėjo katalikiškai. Kai Tereza, iš- 
girdusi skambinant „Viešpaties angelą“, stovėdavo ramiai ir 
tyliai, Baironas, apimtas religinės ekstazės, klausydavosi ap- 
link giedančių Pinetos cikadų ir mielo Romanijos gaudesio. 
Kai ponia Gvičoli sužinojo, kad Baironas parašė „Taso skun- 
dą", pareikalavo poemos apie Ravenos tremtinį. Baironas, 
nuolankus mylimasis, sukūrė „Dantės pranašystę". Baigęs 
nučjo su savo mylimąja aplankyti florentiečio kapo. Grafienė 
Gvičoli buvo apsirengusi juodai, Baironas — siuvinėtu mun- 
duru. Juodu įėjo į koplyčią. Baironas padėjo vieną savo 


* Anglų lėlių teatro personažas. (Vert. past.) 

knygą, sukryžiavo rankas ant krūtinės ir stovėjo įsmeigęs akis 
į kapą, kol draugė meldėsi. 

Jis prisirišo prie jos. Didžiavosi laimėjęs grafienę, kilimo 
Gamba, dailutę, labai įsimylėjusią, nekvailą (bent taip manė 
Baironas) ir netgi išsilavinusią, kiek gali būt išsilavinusi 
mergaitė, ką tik išėjusi iš vienuolyno. Apie ne svetimšalę tik- 
riausiai būtų susidaręs griežtesnę nuomonę, tačiau egzotika 
įdomi tuo, kad netgi banalybės, sakomos nauja kalba, atrodo 
mielos. Apskritai grafienė Gvičoli vos vos šnekėjo angliškai, 
0 jo poczijos nesuprato nė žodžio. Bet jos akyse Baironas 
buvo Poctas, meilės riteris. Ji susikūrė herojaus paveikslą ir 
tą paveikslą mylėjo. Netikėjo, kad jis cinikas; kaip visos mo- 
terys, norėjo mylimąjį matyti riterišką, švelnų, nežemišką. 
Truputį prisibijodamas atrodyti juokingas, bet kartu savotiš- 
kai patenkintas, jis leidosi perdirbamas: mat grafienės Gvičoli 
Baironas panėšėjo į tą Haro ir Niūstedo Baironą, kadais ir 
jam pačiam brangų. Buvo pasirengęs padaryti kvailystę visam 
gyvenimui. 


„Jei pamatysi mano pačią, — rašė jis Augustai, — pasa- 
kyk, kad aš noriu antrąkart vesti; manau, ji irgi to nori, tad gal 
būtų galima, pasitelkus kokį nors škotų įstatymą, šį reikalą 
sutvarkyti ncsukompromitavus jos nesuteptos skaistybės?" 


Bet Terezos požiūriu vyrą apgaudinėti — moters prievolė, 
O mest jį — nusikaltimas. 


*x** 


Pagaliau Gvičoliai išvyko į Boloniją: grafui reikėjo baigt apžiū- 
rčti savo dvarus. Gerai išdresuotas Baironas rytojaus dieną 
leidosi jicms įkandin, ir Bolonijoje vėl prasidėjo tas pats 
gyvenimas. Išsinuomojęs apartamentą vienuose rūmuose, 
paprašė atvežti iš Venecijos Alegrą. Su mergaite jam buvo 
smagu. Ji juokingai čiauškėjo itališkai. Sakydavo: „Bon di, 
papa!“ Buvo nusidavusi į Baironų giminę, neištarė r kaip 


*I aba dieną, tėte! (ir.) 

Augusta, išdarinėjo grimasas kaip Baironas su seserimi, 
smakrc duobutė, antakiai beveik visada sutraukti, baltutė- 
laitė oda, švelnus balsas, ypatinga muzikos meilė ir 
geležinė valia visame kame. Jam buvo įdomu žiūrėti į 
šalia augančią tos keistos padermės atžalą, žaisti su ja. Bairo- 
nas jodinėdavo, vaikščiodavo sode po purpurinių sirpstančių 
kekių baldakimu, atsisėdęs prie fontano, pašnekindavo so- 
dininką, paskui eidavo į Kampa Santą paplepėt su duobkasiu, 
kuris turėjo gražiausią dukrą Bolonijoje. 


„Man patinka lygint tą gražų, nekaltą penkiolikmetės 
veidelį su kaukolėmis, duobkasio išdėliotomis keliose ni- 
šose, O ypač su tąja, pažymėta 1766 metų data, kuriai, kaip 
byloja legenda, kažkada priklausė Žžaviausias, kilmingiausias 
ir turtingiausias veidas Bolonijoje. Kai žiūriu į tą kaukolę ir 
į (ą mergaitę — kai galvoju, kuo buvo jinai ir kuo pavirs toji, 
ek, brangusis Mari, nenoriu jūsų šokiruot sakydamas, ko- 
kios mintys man lenda į galvą. Nesvarbu, kuo mes, barzdoti 
vyrai, tapsime, bet skaudu pagalvojus, kad moters amžius 
trumpesnis nci gražaus medžio." 


Liūdnos mintys, ir jis buvo pats liūdnas... Ravena, paskui 
Bolonija... Ėmė bodėtis cavalier servente pareigomis. Nors, 
anot jo, leido laiką „ydingai ir maloniai", tačiau vis labiau ir 
labiau suvokė šitokio gyvenimo tuštumą. Ponia Gvičoli buvo 
niekuo nedėta. Ji buvo jauna, meili, ištikima, bet jis su kartėliu 
jautė, kad vyrui nedera eikvot savo gyvenimo prie moters — ir 
dar svetimšalės — kelių... Jam trisdešimt vieneri, o ką gi nuvei- 
kė? Mylėjo? Sukūrė „Don Žuano" trečią giesmę? „Deja, aš 
visada buvau dykūnas, ir manęs laukia greitas žlugimas, aš 
negaudžiau kiekvienos tokio trumpo gyvenimo akimirkos..." 
Veiksmo... veiksmo... veiksmo... Kokio veiksmo? Imtis rinki- 
mų reformos Anglijoje? Nieko nėra tame krašte, kuris jį 
ištrėmė. Troško nuvažiuot ten paskutinį kartą, 0 paskui ap- 
sigyvent Pictų Amerikoje. Jis išsikirpdavo iš laikraščių 
skelbimus apic lengvatas, kurias teikia Venesuelos vyriausy- 

bė svetimšaliams, norintiems kolonizuotis. Bolivaras, tautos 
išvaduotojas, buvo vienas jo herojų. 


„Patikėkit, aš galvoju apie tai visai rimtai ir jau seniai, 
kaip galit spręsti iš pridedamos laikraščio skiautės, gerokai 
sučiurintos... Važiuočiau ten su savo pavainike dukra Alegra... 
ir pasistatyčiau palapinę visam laikui. Italija man neatsibodo, 
bet čia vyras turi būti čičisbėju, operų žinovu ir dainuoti due- 
tus — arba tuščia vieta. Aš padariau šiokią tokią pažangą 
visose šiosc meno srityse, bet negaliu pasakyt, kad nejaučiu 
savo smukimo. Geriau būti nevykusiu plantatorium, nepaty- 
rusiu kolonistu, geriau būti medžiotoju ar bet kuo negu 
moters vėduoklės nešiotoju... Dievas mato — aš myliu mote- 
ris, bct juo daugiau ta jų įvesta tvarka mane vargina, juo ji man 
atrodo blogesnė, ypač po Turkijos; čia poligamija tarnauja vien 
moterų labui. Aš buvau mergišius, vyras, kekšininkas, o dabar 
esu cavalier servente — po šimts! — keistas jausmas... Ne, man 
reikia tėvynės ir home , ir — jei galima — laisvos tėvynės. 
Man dar tik trisdešimt vieneri. Dar galėčiau tapt padoriu pi- 
liečiu, įsigyt namą, susikurt šeimą, ne blogesnę — O gal 
geresnę, — negu pirmoji. Bet Europoj nėra laisvės; be to, tai 
susenusi pasaulio šalis." 


Maris informavo Hobhauzą, bet tas nežiūrėjo rimtai į tuos 
projektus: 


„Mūsų poctas per daug geras būti plantatorium... Pasaky- 
kit jam, kad tai kvailiausia iš visų jo užmačių... Nebus nei 
dantų šepetukų, nci „Ouarterly Review“. Bus viskas, ko jis 
nekenčia, ir nebus nieko, ką mėgsta." 


Hobhauzas mylėjo Baironą, bet laikė jį vaiku. 
Norėdamas prablaškyti save nors tariama veikla, Baironas 


įstojo į Societa Romantica, į italų, laisvės bičiulių, būrelį. Vati- 


* Namai, namų Židinys (angl. ). 

kano „tėviškosios“ vyriausybės šnipams labai parūpo Bairo- 
no gyvenimas Bolonijoje. Pasipylė Bolonijos policijos 
viršininko raportai Romos policijos vyriausiajam viršininkui. 
Pranešinčta apie keistą grafo Gvičolio draugystę su lordu 
Baironu, „su tuo pagarsėjusiu rašytoju, kuris dėl savo libera- 
lių pažiūrų ir didelio turto yra nepaprastai pavojingas". „Jis 
neišeina iš namų ir visą laiką rašo", — su nepasitikėjimu pa- 
žymėdavo agentai; vienas pridūrė: „Klystat, jei manot, kad 
jam terūpi apstatinėti Gvičolį. Jis paskutinis pasileidėlis ir 
be jokios doros, tačiau politikoje nėra toks nepastovus". Iš 
Londono princas Esterhazis rašė Meternichui: „Lordas 
Kaslrėjus pavedė man įspėti jus, brangusis prince, kad, jo 
nuomone, būtinai reikia sekti lordą Baironą ir jo susirašinėji- 
mą ir kad jis (lordas K.) gavo žinių apie rengiamą Milano 
apylinkėse carbonari sąmokslą". Šventoji Sąjunga buvo glau- 
di sąjunga. 

Rugpjūčio pabaigoje Gvičoliai keletui dienų paliko jį su 
Alegra, ir per tą laiką jis dar skaudžiau pajuto savo gyvenimo 
tuštumą. Liūdnas klaidžiojo po jų sodą, rado ant stalo po- 
nios de Stal „Koriną“ ir įrašė paskutiniame puslapyje: 


„Mano brangioji Tereza, 

Perskaičiau šią knygą jūsų sode; tavęs nebuvo, mano myli- 
moji. Jei būtum buvusi čia, nebūčiau jos perskaitęs. Tai tavo 
mėgstamiausia knyga, 0 jos autorė — mano draugė. Tu nesu- 
prasi, ką čia parašiau angliškai, ir kiti nesupras, tyčia nerašau 
itališkai. Bet pažinsi tave karštai mylinčio Žmogaus braižą, 
suprasi, kad, palinkęs ant tavo knygos, jis tegalvojo apie 
meilę. Šiame žodyje, taip gražiai skambančiame visomis kal- 
bomis, o užvis gražiausiai tavąja — Amor mio, — telpa mano 
būtis dabar ir amžinai. Aš jaučiu gyvenąs ir bijau turėsiąs gy- 
vent visada, kad galėčiau tenkinti tavo norus; mano likimas — 
tavo rankose, tu — moteris, tau septyniolika, tu vos pricš porą 
metų palikai vienuolyną. Iš visos širdies trokščiau, kad būtum 
ten pasilikusi arba kad nors nebūčiau tavęs sutikęs ištekėju- 
sios... Bet dabar jau po laiko. Aš tave myliu, ir tu mane myli, 

bent taip sakai ir elgiesi, lyg mylėtum, šiaip ar taip, tai didelė 
paguoda. Aš tave daugiau negu myliu ir nebeturiu savo va- 
lios... Prisimink mane retkarčiais, kai Alpės ir vandenynas 
mus perskirs; to neatsitiks, jei tu nepanorėsi." 


Ji išvažiavo trejetui dienų; jų užteko, kad jis pasidarytų ka- 
roliniškas. 

Kai Gvičoliai grįžo į Boloniją, grafas vėl buvo pakviestas į 
Raveną. Grafienė pasakė vyrui, kad jai dabar būtų sveika pagy- 
venti Venecijoje ir Baironas ją mielai palydės, jei jis pats negali. 
Grafas sutiko, ir 1819 metų rugsėjo penkioliktąją mylimieji 
išvažiavo iš Bolonijos. Kelionė buvo laiminga. Venecijoje gy- 
dytojai patarė grafienei pabūti kaime. Baironas, tebeturįs vilą 
La Miroje, maloniai perleido ją poniai Gvičoli ir pasisiūlė 
drauge gyventi. 


*kx* 


Kaip kadaise Marianos Segati laikais, tamsioje Brentoje švietė 
gražiausi saulėlydžiai. Vakarai buvo ilgi. Ravenoje laiką už- 
pildė naujas romanas, malonumas šnekėti svetima kalba, 
baimė būti užkluptam. O vienuma iš žmonių atima visą sko- 
lintą žavesį, ir septyniolikmetės moters Žinių atsargos greit 
išsiscmia. 


„Prisimenu, — rašė Baironas, — kaip sykį Kerenas są- 
mojingai paklausė Mūrą: „O, girdėjau, jūs vedėt gražią 
žmoną — labai gerą — labai puikią, — bet leiskit paklausti, hm... 
kaip jūs leidžiat vakarus?" Baisus klausimas, bet atsakyt į jį 
turbūt paprasta, jei kalbama apie žmoną, ne apie meilužę. 
Vakarai išties atrodo ilgesni už naktis. Aš dabar itin padorus 
ir tenkinuosi kuo griežčiausiu adulteriu; neužmirškit, jog tai 
viskas, ką man leidžia mano dorybingoji moteris." 


*KERLNAS DŽONAS (1750—1817) — airių poetas ir oratorius. (Vert. 
past.) 

Adulteris, kaip seniau vedybinis gyvenimas, kartkartėmis 
jam keldavo žiovulį. 

Laimė, spalio aštuntąją La Miroje jį aplankė Tomas Mū- 
ras, atvykęs į Italiją su lordu Džonu Raselu. Baironas mau- 
dėsi. Mūrą priėmė Flečeris, senas jo draugas. Pagaliau pasi- 
rodė Baironas, toks širdingas ir linksmas, kad išvydo jaunys- 
tės dienų bičiulį, bet taip susenęs, jog Mūras susi- graudino. 
Nebeturėjo to dvasingumo, kuris anuomet skyrė jį iš kitų. 
Augino bakenbardus, nes Tereza pasakiusi, esą jo galva pa- 
naši į muziko. Su ilgais, ant kaklo krintančiais plaukais 
panėšėjo į svetimšalį. Toks pat gražus, tik veide žymu jo poe- 
zijos evoliucija: niūrų Manfredo ir Čaild Haroldo roman- 
tizmą pakeitė Don Žuano humoras ir išmintis. Pasisiūlė ap- 
gyvendint Tomą Mūrą Močenigo rūmuose ir tuoj pat paly- 
dėti į Veneciją, bet pirma pristatė grafienei Gvičoli. Mūrui ji 
pasirodė miela ir inteligentiška. Gondolininkas Tita ilgais ūsais 
ir prabangia livrėja sėdo karietos priekyje ir Fuzinoje perkė- 
lė abu draugus per lagūną. 

Mūrą paveikė Venccija, o Baironą — Mūras. Prisiminė 
visus Londono gyvenimo įvykius, smagius ar juokingus: links- 
mus vakarus pas Kinerdą, brendį, airiškas dainas... Baironas 
elgėsi kaip vaikas susiradęs draugą. Pagaliau atvyko į Moče- 
nigo rūmus. Baironas riktelėjo: „Atsargiai — šuo!" Už kelių 
žingsnių: „Saugokis — beždžionė!“ Paskui koja stumtelėjo 
duris, kurios nenorėjo atsidaryt, ir tarė: „Štai mano kamba- 
rys; jis — jūsų". Kol Mūras buvo Venccijoje, Baironas leido 
laiką su juo ir tik vakare grįždavo į La Mirą pas savo amica. 
Venecijiečiai maldavo Mūrą paprotinti Baironą, kuris laužė 
vietos įstatymus gyvendamas po vienu stogu su meiluže. Gra- 
fienė Benconi pasakė: „Reikia pabart jūsų draugą. Iki tos 
nelaimingos istorijos jis taip gražiai elgėsi!" 

Sulig Mūro atvažiavimu Baironui prasidėjo atostogos. 
Paskutinį vakarą, atvykęs iš La Miros, Baironas it laimingas 
mokinukas, atleistas nuo pamokos, pasakė, jog grafienė pa- 
dovanojo naktį ir juodu nueisią ne tik į Operą, bet ir pava- 
karieniausią kaip senais gerais laikais. Po „Feničės“ užsuko į 

Šv. Morkaus aikštę išgert punšo ir užsisėdėjo, iki bronzinės 
laikrodžio statulos išmušė savo plaktukais antrą valandą ry- 
to; paskui mėnesienoje pasivaikščiojo po Veneciją. Vaizdas 
buvo iškilmingai gražus. Nuščiuvęs vienų rūmų miestas, snau- 
džiantis ant vandens vaiskioje naktics ramybėje, be galo pa- 
veikė Mūrą. Ir Baironas, atsisakęs savo linksmo tono, persiėmė 
švelniu, romiu liūdesiu. 

Rytojaus dieną Mūras užvažiavo į La Mirą pasakyt sudie 
savo draugui. Baironas išėjo nešinas baltos odos maišeliu. „Pa- 
žiūrėkit, — tarė jis, — va už šį daiktą Maris daug pinigo pa- 
klotų, nors jūs, manau, nė šešių pensų neduotumėt." — „Kas 
čia?" — paklausė Mūras. — „Mano gyvenimas ir nuotykiai, — 
atsakė Baironas. — Kol aš gyvas, tų „Užrašų“ negalima spaus- 
dint, bet aš jums juos dovanoju. Darykit su jais ką tinkamas." 
Mūras karštai padėkojo ir pasakė: „Tai bus nuostabiausias pa- 
likimas mano Tomukui, kuris juo nustebins XIX amžiaus pa- 
baigos žmones". Kai atėjo laikas važiuoti, Baironas liepė pa- 
duot arklį ir palydėjo Mūro karietą toli per kaimą. 


kkxX 


Namuose reikalai klostėsi gan prastai. Grafas Gvičolis iki 
tol, rodos, ne tiek ignoravo, kiek toleravo žmonos ryšį. Ta- 
čiau 1819 metų lapkritį jis perėmė grafo Gambos, Terezos 
tėvo, laišką, patariantį jai būti atsargesnei, ir, labai susierzi- 
nęs, atvyko į Veneciją. Žmoną rado sveikut sveikiausią ir 
taip iš visos širdies jo nekenčiančią, jog tarp jųdviejų netruko 
kilti smarkus barnis. Sįkart jis jai davė rinktis: vyras arba 
meilužis, bet ne abu drauge. Tereza pasirinko meilužį ir pa- 
prašė Baironą bėgti su ja. 


„Ir aš būčiau buvęs tos pat nuomonės, — rašė jis, — jei 
būčiau turėjęs ne trisdešimt vienerius, o dvidešimt, nes aš ją 
mylėjau; bet žinojau, kad tokios avantiūros ji niekada nebe- 
galės atitaisyt, kad visą šeimą — ypač seseris ir tėvą — 
paskandins nevilty, kad kitos seserys per ją praras gerą vardą; 

todėl nuėjęs vargais negalais įtikinau grįžti į Raveną su vyru, 
kuris pažadėjo viską užmiršti, jei ji mane mes." 


Apsiverkęs Gvičolis atėjo pasišnekėti su Baironu: 


„Jei jūs paliksite savo žmoną, — pasakė jam Baironas, — 
žinoma, aš ją imsiu; tai mano pareiga ir troškimas, jeigu prie 
to bus pricita; tačiau jeigu jūs, kaip sakote, tikrai esate nusi- 
statęs gyventi su ja ir mylėti ją kaip mylėjęs, tai aš ne tik 
nebekelsiu naujų nesutarimų jūsų šeimoje, bet net visai išva- 
žiuosiu už Alpių." 


Terczos sielvartas jaudino jį: 


„Aš prašau, maldauju tave: nusiramink, — rašė jis jai, — 
ir palikčk, jog iki savo amžiaus galo nesiliausiu tavęs mylė- 
jęs... Aš išvažiuoju norėdamas tave išgelbėti, palicku tą 
kraštą, kuris be tavęs man pasidarė nebepakenčiamas." 


Baironas buvo nusprendęs nebepasilikti Italijoje. Važiuos 
pirma į Angliją, paskui (kas žino?) į Prancūziją, Jungtines 
Amerikos Valstijas, Venesuelą. Pasiims Alegrą, vienintelę 
būtybę, kuri jam liko. Užsukęs į Angliją, pasimatys su Au- 
gusta ir pasistengs suprasti, kas atsitiko tai nesuvokiamai 
moteriai. 


Baironas Augustai: „Mieliausioji, retai beparašau tau, bet 
ką gi man sakyt? Treji metai skyrium, visiškas aplinkos ir 
įpročių pasikeitimas tiek daug reiškia, jog mudviem liko 
bendra vien švelnus jausmas ir giminystė... Bet mano širdy 
niekada neišdilo ir nė akimirką negali išdilt tas tobulas, beri- 
bis prisirišimas, kuris siejo ir sies mane su tavimi — kuris 
man neleidžia tikrai mylėt jokios būtybės — nes kas gi ji man 
gali būti po tavęs? Mieloji mano, mudu labai nusikaltom, bet 
aš ničnieko nesigailiu — tik kurio galo man reikėjo vest, o 
tau atsisakyt mane mylėt taip, kaip seniau mylėjai. — Aš ne- 

galiu nei užmiršt, nei visiškai tau atleist tokio šaunaus tavo 
pasitaisymo... — Man plyšta širdis pagalvojus, kad mudu 
ilgam atskirti — esu įsitikinęs, jog už savo nuodėmes pakan- 
kamai atkentėjom, — Dantė savo „Pragare“ Žmoniškesnis: 
vienon vieton patalpino nelaimingus mylimuosius (Frančes- 
ką da Rimini ir Paolą, kuriems toloka iki mūsų, nors ir juodu 
gana negražiai nusidėjo) — juodu nors ir kenčia, bet drau- 
ge... Kai man rašysi, kalbėk apie save — sakyk, kad myli 
mane, — nekalbėk man apie visokius dalykus ir žmones, man 
visai neįdomius, — juk man Anglija — tai tik šalis, kur tu gy- 
veni, o aplinkui ją — tik jūra, skirianti mudu. Žmonės sako, 
kad silpna meilė, ilgai nesimačius, užgęsta, 0 stipri — sulieps- 
noja. Deja! Mano meilė tau — tai visų aistrų, visų švelnių 
jausmų junginys..." . 


Terezai išvažiavus, per tas dvi savaites Baironas apsi- 
sprendė palikt Italiją. Mūro viešnagė sužadino tėvynės, 
draugų ilgesį, netgi buitiškos smulkmenos kurstė norą išvysti 
tėvų žemę. Nueitų pasigydyt dantų pas Vaitą, verktinai rei- 
kia. Prisipirktų šepetukų, sodos, magnezijos, — visko, ko 
veltui prašinėja kiekviename laiške ir ko niekada nesulaukia 
atsiunčiant. Paskui viskas, rodos, stojo prieš šią kelionę. Jį vėl 
ištiko drugio priepuolis, paskui drugiu apsirgo Alegra, jos Žin- 
dyvė, gondolininkas, kambarinė. Niūrus, vienišas klaidžiojo po 
Močenigo rūmus, slaugė vaiką. Tai norėjo atidėt kelionę pava- 
sariui, tai — visai jos atsisakyt. Iš Anglijos niekas jo per daug 


*Šio, reikia pasakyti, nuostabaus laiško autentiškumo niekas niekada ne- 
ginčijo. Ginčytasi, kam jis priklausė, ir tikinta, jog adresuotas ne Augustai. 
Teiginys, man atrodo, nepagrįstas, nes sakinys „precious piece of reforma- 
tion" kartojamas ir komentuojamas ledi Bairon laiške misis Ly (1819 m. 
birželio 27 d.): „Šis laiškas, — rašo ji, — yra svarbus, jis liudija ankstesnį jūsų 
„reforme“, man įrodytą iš jūsų pusės tiek žodžiais, tiek faktais." Žr. „Astar- 
tė", 85 p. visą tą laišką, kuris įrodo: 1) kad ledi Bairon manė, jog lordo 
Bairono laiškas rašytas Augustai; 2) kad Augusta pati jį perdavė jai, pirma 
pranešusi, jog gavo Bairono laišką. Be to, žr. Augustos laiškus, rašytus prieš 
tai ir po to. Išsamesnį svarstymą galima rasti sero Džono Fokso knygoje 
„Bairono paslaptis“, 137 ir kituose puslapiuose. (Aut past.) 

neskatino. Augusta nežinojo, ką daryti. Ledi Bairon liepė jai 
nesusitikt su broliu. Augusta žinojo neturėsianti drąsos at- 
stumti, jei grįžtų, bet norėjo išvengti pagundos. „Bijau, — 
rašė ji Mariui, — kad šis jo ketinimas dabar parvažiuoti nebū- 
tų kuo rimčiausias ir apgalvotas." Ir keletas šauktukų pagret 
pabrėžė jos būgštavimus. O iš Ravenos, priešingai, jį šaukė 
Tereza. 

Dievas težino, kaip ji viską sutvarkė. Ji vėl sirgo, Baironas 
turįs būti prie jos, kitaip ji nepasitaisysianti. Tėvas pašne- 
kėjo su vyru, tas sutiko. Ji laukė savo Bairono. Bet atėjo 
nuskirtoji kelionės į Angliją diena. Priešais Močenigo rūmus 
Didžiajamc kanale suposi bagažų prikrauta gondola. Baironas 
buvo pasiruošęs, pirštinėtas; Alegra sėdėjo gondoloje. 
Laukė tik jo ir jo ginklų. Tą akimirką Baironas pareiškė, kad, 
jei laikrodis išmušiąs anksčiau, nei ginklus atnešią į gondolą, 
jis nebevažiuosiąs. Laikrodis išmušė, ir jis pasiliko. Parašė Te- 
rezai: 


„Meilė nugalėjo. Neradau savy jėgų palikti kraštą, kur tu 
gyveni, dar bent kartą nepasimatęs su tavim... Aš pasaulio pi- 
lietis — man visi kraštai vienodi. Nuo to laiko, kai mudu 
susipažinom, tik tu viena buvai mano mintyse. Maniau, jog 
dėl tavo ir tavo šeimos ramybės man būtų geriausia išvažiuot. 
Bet tu nusprendei, jog aš turiu grįžt į Raveną. Važiuoju — 
darysiu, ką liepsi — būsiu, kuo norėsi. Daugiau negaliu tau 
pasakyt." 


XXXI 
Arsenalas Gvičolio rūmuose 


Italy, oh Italy! thou who hast 
The fatal gift of beauty... 
Byron 


Baironas džiaugėsi vėl išvydęs savo tykią Raveną, siauras 
gatves, paslaptingus rūmus, bazilikas čerpių stogais, kaimus su 
begaliniais keliais ir „dieviškąją girią, tankią ir gyvą". Gatvė- 
se buvo pasnigę. Tereza Gvičoli jį sutiko su naiviu linksmu- 
mu it sergantis vaikas, kuriam griežti tėvai, norintys, kad grei- 
čiau pasveiktų, leidžia pasimatyt su brangiausiu draugu. Gra- 
fas buvo santūrus, bet ne priešiškai nusiteikęs. Gambos, iki 
šiol, rodos, nepritarę jųdviejų ryšiui, dabar laikė Baironą sa- 
viškiu. Ypač draugiškas buvo Terezos brolis grafas Pjetras 
Gamba, karštas, linksmas jaunuolis. Į cavalier servente šcima 
žiūrėjo kaip į žentą. 

Baironas apsistojo „Imperatoriškajame“ viešbutyje, kurio 
tik vardas buvo imperatoriškas. Dienai, savaitei, metams? Pats 
nežinojo. Likimas pasirūpins jo gyvenimu. Atvažiavo moters 
pašauktas. Išvažiuos, kai pasidarys nebepageidaujamas. Jis my- 
lėjo, tačiau širdy nebuvo nei pirmų meilės dienų siautulio, 
nei smulkmeniško griežtumo, pranašaujančio išsiskyrimą. Lei- 
dosi nešamas pasroviui tingių ir glamonėjančių ponios Gvi- 
čoli fantazijos bangų. 

Atsivežč čia Alegrą su žindyve. Išlydėdami Hopneriai pado- 
vanojo mergytei daug žaislų. Buvo gana keblu laikyti viešbuty 
vaiką, geriau atskiras butas. Sužinojęs apie tai, grafas Gvičo- 
lis pasisiūlė jam išnuomoti vieną tuščią savo rūmų aukštą. 


* Italija, Italija! Lemtis 
Tau dovanojo pražūtingą grožį... 
Baironas 
Vertė Tomas Venclova 

Keistas, bet patogus pasiūlymas. Baironas parsisiųsdino iš 
Venecijos savo baldus ir vėl įsikūrė po vienu stogu su myli- 
mąja. Jos vyrą išties buvo sunku suprasti. 

Na o grafienė, labai didžiuodamasi savo gražuoliu meilu- 
žiu anglu, rodos, vieno tetroško — demonstruoti jį, kur tik 
galima. Jau pirmą savaitę jį, apvilktą siuvinėtu munduru ir su 
špaga prie šono, nusivežė į balių pas savo dėdę markizą Ka- 
valį. Ir norėjo įeiti į saloną, poeto vedama už parankės. O 
tas, prisiminęs vakarą pas ledi Džersi, bijojo sukelti triukš- 
mą, tačiau markizas, popicžiaus vicelegatas ir „kiti vice" buvo 
kuo mandagiausi. Baironas, būgštaujantis skandalo, žavėjosi 
Ravenos moterų grožiu, išprusimu ir briliantais. Visa tai bu- 
vo beprotiška, bet miela. Velniop anglų moralę. Jis tarėsi 
pradėjęs suprasti šio krašto papročius. Apskritai devintas 
Dievo įsakymas čia skambėjo šitaip: „Svetimoteriauk. Geisk 
savo artimo moteries." Bet geisti privalai tik tos vienos, kuri, 
beje, pasirodė pavydi kaip furija ir reikalavo iš meilužio išti- 
kimybės tarytum garbės skolos. „Čia sprendžiama apie žmo- 
gaus — vyro ar moters — būdą ne pagal tai, kaip juodu gyve- 
na teisėtoje moterystėje, bet kaip žiūri į vienas kito meilužę 
ar meilužį." Cavalier servente privalo rodyti vyrui didžiausią 
pagarbą; svetimšalis iš pradžių visada juodu laiko giminėmis. 
Pavojus tas, kad relazione ar amicizia tveria nuo penkerių 
iki penkiolikos metų ir, vienam katram sutuoktiniui mirus, 
paprastai baigiasi sposalizio . Vyro vaidmuo — būti mo- 
ters gyvenimo papuošalu. Romantiškumas triumfavo, tačiau 
kokia kaina? Kartais Baironas pats iš savęs negai- lestingai 
šmaikščiai pasišaipydavo: 


„Aš iš paskutiniųjų stengiuos išmokt sulankstyt skraistę, ir 
man sektųsi kuo puikiausiai, tik, bėda, vis sulankstau išvirkš- 
čią." 


*Pažintis (it) 


**Draugystė (it.) 
***Vestuvės (It. ) 

Gana skaudi pabaiga Žmogui, savo metu svajojusiam apie 
žygdarbius ir šlovę. Būtų labai savęs nekentęs tarp smagybių 
Gvičolio rūmuose, jei Italijos politika, lyg tyčia, nebūtų da- 
vusi laimingą progą patirti pavojų. 


xxk* 


Prieš keletą mėnesių Baironas prisidėjo prie Italijos politi- 
nio judėjmo. Buvo pasirengęs atiduot gyvybę už Italijos 
laisvę daugiausia dėl to, kad mylėjo Italiją ir laisvę, ir truputį 
dėl to, kad nemylėjo gyvenimo. Bolonijoje įstojo į Societa 
Romantica. Dabar jis buvo pilnateisis karbonaras. Maža to, 
tapo Ravenos karbonarų, vadinamų Americani, vadovu, nes 
lordo titulas daug galėjo padėti judėjimui ir geriau nei kokį 
italą saugojo nuo policijos. 

Tais 1820 metais Europa pradėjo atsitokėti nuo trankių 
Šventosios Sąjungos smūgių. Ispanija po revoliucijos, ku- 
riai reikėjo tik „šešerių metų kantrybės ir vienos dienos 
išsiaiškinti", gavo konstituciją. Šis pavyzdys įkvėpė popie- 
žiaus, Neapolio karaliaus ir Meternicho valdinius. Neapoly 
kareivių šimtinė, ėmusi šaukti: „Tegyvuoja karalius ir konsti- 
tucija!", taip išgąsdino karalių, jog jis 1820 metų liepos 
šeštąją pasirašė atsišaukimą dėl konstitucinės vyriausybės. 
Ravenoje ant namų sienų mirgėjo užrašai: „Tegyvuoja res- 
publika! Mirtis popiežiui!“ Ravenos kardinolas balo po 
savo purpuru. Karabinieriai kibo prie Bairono tarnų, ne- 
šiojančių livrėjas su kariškais antpečiais. Baironas atsakė, 
kad jo šeimos tarnai šitokias livrėjas nešioja nuo 1066 metų, 
ir liepė savo vyrams šaudyti, jei kas užpuls. Ravenos gatvėse 
vaikai rėkdavo: „Tegyvuoja laisvė!" Jodinėdamas po Pinetą, 
Baironas sutikdavo Americani, marširuojančius su daina 
„Mes laisvės kareiviai". „Jie mane palydėjo ovacijomis. Aš 
jiems atidaviau pagarbą ir nujojau savo keliu. Tai rodo, kaip 
dabar nusiteikusi Italija." Laiškuose visus savo draugus prašė 
siųsti kardų ir parako, Gvičolio rūmuose įrengė šimto pen- 
kiasdešimties šautuvų arsenalą. Tam reikėjo drąsos, nes 

anoniminiai laiškai jam patarinėjo liautis jodinėjus ir sau- 
gotis Buon governo policijos. 

Grafas Gvičolis, žmogus turtingas, tad įžeidus, iš atsargumo 
rodąs pagarbą kiekvienai vyriausybei, pamažėl susidarė nuomo- 
nę, jog žmonos meilužis — labai prastai išauklėtas. Kur regėta, 
kad cavalier servenie rikiuotų savo miegamajame šautuvus ir 
kompromituotų garbingus namus? Grafas išnuomojo tam sve- 
timšaliui vieną savo rūmų aukštą, leido važinėtis su savo 
žmona; Bairono nedėkingumas jam atrodė be galo šlykštus. Po 
namus tik ir zujo konspiratoriai. Stalčiai buvo pilni kurstančių 
proklamacijų. Vyriausybė konfiskavo „Čaild Haroldo" verti- 
mą; Bairono poemą apie Dantę žmonės citavo kaip revoliucinį 
himną. Romos valdytojas viename slaptame raporte Austrijos 
policijai šitaip apibūdino grafą Gvičolį: „conosciuto per uno del 
piu feroci perturbatori della pubblica tranguillita e strettamente le- 
gato con il deito lord Byron". Strettamente legaio skambėjo 
humoristiškai. Grafas vėl liepė žmonai pasirinkti jį arba Bairo- 
ną. Toji pasipiktino. Rinktis? Nuo kurio laiko žmona verčiama 
rinktis? Baironas maldavo Terezą būti atsargesnei; grafas galėjo 
pareikalauti skyrybų, o išsiskyrusios moters padėtis Romanijoje 
buvo sunki, nes bažnytinė valdžia neleido moteriai be vyro gy- 
venti su meilužiu. Tačiau gražūs Don Žuano pamokymai ėjo 
vėjais. Užsispyrusi Tercza kartojo: „Žinoma, aš noriu likti su 
juo, jeigu jis netrukdys tau likti su manimi. Tiesiog nesinori ti- 
kčti, jog Romanijoje aš būsiu vienintelė moteris, negalinti 
turėti savo amico"" 

Visa Ravena stojo už mylimuosius. Gambos — todėl, kad 
nekentė Gvičolio, o liaudis ir moterys, anot Bairono, — 
todėl, kad „visada palaiko kaltuosius“, bet dar ir todėl, kad 
Ravenos varguoliai jį dievinte dievino. Jis lengvino šio krašto 
skurdą: šelpė senutes, sutiktas su malkų ryšeliais Pinetos 
kely, rėmė bažnyčias, vienuolynus. Kas apsiims sumokėti už 

* Gera vyriausybė (it. ). 

** Žinomas kaip vienas baisiausių viešosios ramybės drumstėjų, artimai 


susidėjęs su minėtuoju lordu Baironu (it. ). 

išklerusių vargonų pataisymą? Kas pasiūlys miestui atremon- 
tuoti varpinę? Baironas. Be to, visi žinojo, kad jis — už laisvą 
Italiją. Liaudies balsas jam garantavo, jog laimės bylą. 

Komiška, jog skyrybų galiausiai pareikalavo ne grafas, o 
skaudžiai įžeisti Gambos. Gvičolis netgi priešinosi neno- 
rėdamas išmokėti vadinamosios našlės dalies. Byla buvo 
svarstoma popiežiaus teisme ir sukėlė daug triukšmo. Pirma 
tokia byla Ravenoje per du šimtus metų. Advokatai atsisakė 
ginti Gvičolį sakydami, kad jis arba kvailys, arba nenaudėlis: 
kvailys, jei tik po pusantrų metų atskleidė visiems žinomą 
ryšį; nenaudėlis, jei jį toleravo. Pagaliau liepos mėnesį popie- 
žius patvirtino skyrybas. Grafienė turinti gyventi savo tėvo 
grafo Gambos namuose, o Bairono pasimatymai su ja griež- 
tai apribojami. Jis pasisiūlė jai mokėti pensiją, bet teismas 
nutarė, kad grafas privaląs rūpintis savo Žmona, 0 toji buvo 
visiškai tuo nesuinteresuota. 

Kažkada Baironas plūdo, keikė tas neaiškias dievaites — 
britų šabloniškumus, o dabar popiežiaus teismo sprendimu 
tapo italų šabloniškumo auka. Grafienė Gvičoli buvo kilmin- 
ga, per Baironą (kadangi tokios istorijos niekada neapsieina 
be vyriškio) neteko vyro; garbė liepė Baironui ją vesti progai 
atsiradus; taip jis kažkada tarėsi esąs surištas su Karolina 
Lem. 


Baironas Augustai: „Tai (kaip skelbia afišos) — Mano ne- 
atšaukiamas paskutinis spektaklis... Supranti, kai moteris 
išsiskiria su vyru dėl meilužio, tam garbė (ar bent, kaip mano 
atveju, polinkis) liepia gyventi su ta moterimi tol, kol ji gerai 
elgsis... Taigi matai, jog aš baigsiu tuo, kuo mudviejų tėtušis 
pradėjo, ir tikriausiai mudu nebepasimatysime... 

Tas ryšys tveria beveik treji metai... Galiu tiek pasakyt, 
kad, nors jos taip pašėlusiai nebemyliu kaip iš pradžių, esu 
prisirišęs labiau, nei maniau, jog sugebėsiu prisirišt prie mo- 
ters po trejų metų (išskyrus vieną, ir TU žinai, kas ji buvo?), ir 
neturiu nė mažiausio noro išsiskirt nei dabar, nei ateity... Jei 
ledi Bairon teiktųsi mudu pradžiugint savo mirtim, kaip ir 


342 


grafienės Gvičoli vyras (mat katalikams, netgi išsiskyrus, 
antrąkart neleidžiama tuoktis), mudu tikriausiai turėtume susi- 
tuokti, nors aš būčiau linkęs ne — mano nuomone, vedybos — 
vienas antro kankinimo įrankis. 

„„ Tau turėtų labai patikti būsimoji ledi Bairon dėl trijų 
priežasčių: 1) ji labai užsistoja dabartinę ledi Bairon ir visada 
sako esanti įsitikinusi, jog aš su ja bjauriai elgęsis; 2) ji žavisi 
tavim; Šiaip taip jai sukliudžiau parašyti tau vienuolikos pus- 
lapių laišką (ji yra didelė laiškų mėgėja) ir 3) perskaičiusi 
prancūziškai „Don Žuaną“", privertė mane duot žodį toliau jo 
nerašyt, girdi, tokia šlykštynė... Ji taip pat turi daug mūsiškų 
bruožų. Noriu pasakyt, kad sugeba pagaut, kas juokinga kaip 
teta Sofi, kaip tu ir visi Baironai." 


Tą stebinanų Bairono pastovumą šioje istorijoje turbūt 
galima iš dalies paaiškinti „baironiškumu“, kurio apraiškų 
netikėtai pasirodė beturinti Tereza. 


x*k* 


Skyrybų nutarty buvo pasakyta, jog ponia Gvičoli privalo gy- 
venti pas tėvą. 1320 metų liepos šešioliktąją ji išvažiavo į 
grafo Gambos vilą netoli Ravenos. Galbūt kardinolai manė 
šitaip atskirsią ją nuo meilužio, bet Gambos, tėvas ir sūnus, 
mylėjo Baironą, pritarė jo politinėms pažiūroms ir padėjo 
susitikinėti su Tereza. Tą vasarą Baironas po keliskart per 
mėnesį nujodavo į jų vilą užmiesty. Rudenį, kai Tereza sugrį- 
žo į Raveną, jis kas vakarą galėjo su ja matytis pas Gambas. 
Ji buvo jam nuostabiai ištikima: 


„Dėl savo meilės, — rašė ji, — aš esu tikresnė negu dėl sau- 
lės, ar rytoj ji patekės... Nusidėjau tą vieną ir paskutinį sykį." 


Padėtis nebuvo iš nemaloniųjų. Ryšys nepabodo Baironui 
dėl to, kad susitikinėti pasidarė sunkiau ir paslaptingiau, kad 
prie adulterio prisidėjo konspiracija. Visą ilgą ir šaltą 1821 

metų žiemą jis praleido vienas Gvičolio rūmuose. Keliai 
buvo užsnigti, arkliai trypė arklidėse. Baironas sėdėjo namie, 
žiūrėjo į ugnį, skaitė. Bet ką gi rasi knygose? „Ką gali pasakyti 
koks nors mirtingasis, ko seniai nėra pasakęs Saliamonas ?.." 
Jis vėl pradėjo dienoraštį, ir tasai, ko gero, dar nuostabesnis 
negu 1813 metų dienoraštis. Bairono protas nelyginant Grai- 
kijos saulė taip ryškiai nušvietė daiktus ir jausmus, jog jų 
kontūrai pasidarė negailestingai tikslūs. Jis aprašinėjo taip, 
kaip matė, melavo tiek apie save, tiek apie kitus visai mažai, 
savo nuobodžiaujančiomis akimis vertino žmones ir įvykius 
kaip vienodus gamtos reiškinius. Be to, jautė keistą poreikį 
žymėti visa, kas su juo siejasi, kiekvieną gyvenimo minutę: 


„Papictavau apie šeštą... Pašėriau abi kates, sakalą ir 
varną. Skaičiau Mitfordo“ „Graikijos istoriją", Ksenofonto“ 
„Dešimties tūkstančių atsitraukimą". Paskui iki dabar — iki 
be šešių minučių aštuonios — rašiau dienoraštį." 


Dienoraštis žavus šekspyrišku įnoringumu, kylančiu iš to, 
kad Baironas tartum Elžbietos laikų klounai po lyrinio kup- 
leto galėjo be niekur nieko pažerti juoką, čia pat samprotauti 
apie visuotinę respubliką ir savo varno sveikatą. 


„Visą rytmetį sėdėjau namie. — Žiūrėjau į ugnį. — Lau- 
kiau, kada gi ateis paštas... Per pusvalandį parašiau penkis 
laiškus, trumpus ir įžūlius... Girdžiu karietą — prašau paduot 
pistoletus ir apsiaustą, kaip visada, būtiniausius daiktus. Lauke 
šalta — karieta atvira, 0 gyventojai — gan nuožmūs — politi- 
kos labai įkaitinti. Beje, puikūs žmonės — geras molis nacijai 
kurti... Muša laikrodis — važiuoju pas savo mieliausiąją. Ke- 
lionė gana pavojinga, bet iš maloniųjų. Memorandum | — 


*MITFORDAS VILIAMAS (1744—1827) — anglų istorikas. (Vert. past.) 
**Čia turima omeny senovės graikų istoriko Ksenofonto (apie 430—354 
m. pr. m. e.) memuarai „Anabazis“ apie karaliau Kyro Jaunesniojo žygį prieš 
brolį Persijos karalių Artakserksą II. (Vert. past.) 
***Verta paminėti (it ). 

šiandien pastačiau naują ekraną. Jis labai senovinis, bet pa- 
taisytas dar tarnaus. Jau kelios dienos atodrėkis. Manau, 
rytoj bus galima sėst ant arklio... 

Devynios minutės dvyliktos. Grįžau iš grafienės Gvičoli, 
nata  Gamba... Kalbėjom apie Italiją, patriotizmą, Alfjerį, 
ponią Olbani ir apie kitus išmintingus dalykus. Taip pat 
apie Salustijaus = „Katilinos sąmokslą" ir „Jugurtos karą". 
Devintą parėjo jos brolis grafas Pjetras — dešimtą — jos tėvas 
grafas Rudžjeras... Kalbėjomės apie įvairius kariavimo būdus — 
apie vengrams ir škotams kalniečiams žinomas kautynes pala- 
šais |. Revoliuciją nutarta pradėti kovo 7—8, šia data 
tikėčiau, jeigu ji jau nebūtų buvusi paskirta 1820 metų spalį... 

Grįžau namo. — Vėl skaičiau „Dešimties tūkstančių atsi- 
traukimą"; einu gulti. 


1821 sausio 6. Rūkas — atlydys — lietus — purvas. Jodi- 
nėti neįmanoma... 

Aštuntą valandą išvažiavau daryt savo vizito. Pasiklausiau 
muzikos — mėgstu muziką... 


Mąsčiau apie moterų būklę senovės Graikijoje — gana 
patogi. Dabartinė jų būklė — riterinių ir feodalinių laikų 
barbariškumo liekana — dirbtinė, nenatūrali. Jos turėtų 
žiūrčti namų — būti gerai pavalgydintos ir aprengtos — ir nesi- 
kišti į visuomeninį gyvenimą. Auklėti jas reikia religingai — 
neduoti į rankas nei poezijos, nei politinių knygų — tam tinka 
tik knygos apie Dievo gailestingumą ir virimą. Muzika — 
piešimas — šokiai — taip pat retkarčiais darbas sode ir lau- 
kuose. Epyre esu matęs jas puikiai grindžiant kelius. Kuo 
blogiau, negu pjauti, melžti? 


*Gimusi (it. ). 

**1780 m. ponia Olbani (1753—1824) išsiskyrė su savo vyru anglų grafu 
Olbaniu ir apsigyveno su italų poetu Alfjeriu iš pradžių Romoje, paskui Flo- 
rencijoje. Turėjo didelę įtaką Alfjerio kūrybai. (Vert. past. ) 

*++SALUSTIJUS GAJUS KRISPAS (86—35 m. pr. m. e.) — romėnų istori- 
kas. (Vert. past. ). 
*+*** Šaltasis ginklas ilga tiesia geležte. (Verr. past.) 

Grįžau namo, vėl skaičiau Mitfordą, žaidžiau su savo 
dogu — paščriau jį vakare... Šįvakar teatre, per paskutinį ko- 
medijos veiksmą — kai parodė karalių soste, — publika ėmė 
juoktis ir prašyti Konstitucijos. Tai liudija žmonių nuotaikas, 
kaip ir žudynės. Ilgiau taip nebegali tęstis. Čia turi būti vi- 
suotinė respublika — aš manau, kad ir bus. 

Varna šlubčioja — nesuprantu, kaip šitai galėjo atsitik- 
ti — turbūt koks kvailys numynė koją. Sakalas gana žvalus — 
katės atsišėrusios ir žvitrios — beždžionių nemačiau nuo to 
laiko, kai pasidarė šalta, nes įneštos pas mane dreba. Arkliai 
tikriausiai nekantrauja — kai tik oras pasitaisys, tučtuojau 
joju. Oras vis dar pabjuręs — žiema Italijoj nyki, bet užtat 
kiti metų laikai puikūs." 


Beveik toks pat tonas kaip Londono, „Korsaro“ meto, 
dienoraščio. Beveik, tačiau ne visai. Lavos srautas sustingęs. 
Vidinė kova ncbetokia smarki. Baironas romesnis. Susitaikęs 
su gyvenimo absurdiškumu ir netgi nuoboduliu. Jam dar rei- 
kėjo pajaudinimų, tik jų nebeieškojo meilės nuotykiuose, 
temperamentas buvo prigesęs, plaukai pražilę. 


„Kodėl visą gyvenimą buvau daugiau ar mažiau ennuye? 
Ir kodėl dabar mažiau negu tada, kai buvau dvidešimties 
metų, kick prisimenu? Nežinau, manau, jog man tai įgimta... 
Santūrumas ir gimnastika, kurių kartkartėmis griebiuosi, ne 
ką tepadeda. Man į naudą eidavo stiprios aistros — kai būda- 
vau tiesiogiai jų veikiamas — keista, bet tada būdavau 
sujudęs, neprislėgias... Plaukimas man irgi pataiso nuotaiką; 
bet apskritai esu niūrus ir kasdien darausi niūresnis. Tai be- 
viltiška, nes, man rodos, dabar nesu toks ennuye kaip tada, 
kai buvau devyniolikos metų. Tada man reikėjo lošt, gert ar 
Šiaip ką nors išdarinėt, kad nesijausčiau nelaimingas. Dabar 
galiu ramiai kamuotis... 

Jaučiu, kad kasdien darausi vis tingesnis ir abejingesnis — 
dar daugiau: viskuo šlykščiuosi." 


*Nuobodžiaujantis (pranc. ). 

Jau nickas jam nebežadino jausmų. Jis — anglas iki gyvo 
kaulo — negalėjo rimtai žiūrėti į savo gyvenimą Italijoje, o 
Anglija jam buvo kaip senas sapnas. Retkarčiais koks nors 
garsas, kvapas, knyga atgaivindavo praeitį. Perskaitęs Kovlio 
eilutę: 


Po vėsia vilnim, skaidria lyg stiklas... 


vieną mirksnį išvydo vandeny raibuliuojantį keistos formos 
kerežį, kurį rado Kembridže, upės dugne, nardydamas su 
Longu... | 


„O, gatvėje vargonėliai — griežia valsą! Norisi padėt 
plunksną ir pasiklausyt. Griežia tą patį valsą, kurį aš girdėjau 
tūkstančius sykių Londono baliuose 1312—1815 metais. Keis- 
tas daiktas muzika..." 


Pro šalį slinko šešėliai. Valsą šokanti Karolina Lem... Bai- 
ronas žinojo, kad šįmet baliuje Almek Hauze ji pasirodė per- 
sirengusi Don Žuanu su velnių palyda. Jai drama baigėsi mas- 
karadu. Jis pasipiktino sužinojęs, kad ledi Bairon buvo vieno 
labdaros baliaus patronesė. Baliaus patronesė, kai ištremtas 
jos vyras rizikuoja gyvybe dėl svetimos tautos. Keletą valan- 
dų širdį graužė kartėlis. Jei jis būtų galėjęs perskaityti, ką 
tuomet dienoraštyje įrašė Anabela: 


„Anksti rytą išėjau pažiūrėti savo buvusio namo Pikadily- 
je. Iš gatvės mačiau kambarį, kur aš būdavau su juo; atrodė, 
lyg mano ten gyventa su draugu, seniai man mirusiu. Kan- 
čių — nė ženklo. Tik kapų ramybė." 


Ir Baironui kartais atrodydavo, kad jųdviejų laiškai — mi- 
rusiųjų pašnekesys. Tačiau vis primindavo Anabelai, jog pri- 
valo rūpintis Augusta: 


„Nesvarbu, kokia ji yra ar buvo, bet jūs niekada neturėjote 
pagrindo ja nusiskųsti. Priešingai. Kad žinotumėt, kiek jai esa- 
te skolinga. Jos gyvenimas ir mano, jūsų gyvenimas ir mano 

buvo du visiškai skirtingi dalykai. Baigėsi vienas, prasidėjo 
kitas. O dabar nei to, nei ano nebeliko." 


Draugai buvo toli. Hobhauzas, išrinktas į parlamentą kaip 
radikalios politikos šalininkas, pakliuvo į kalėjimą . Flečeris 
sužinojo tą naujieną iš italų laikraščio. Baironas juokėsi. Pir- 
miausia dėl to, kad „Rošfuko“ (taip Baironas jį vadino) sakė, 
jog iš draugų nelaimių visada smagu pasijuokti, ir dar dėl to, 
kad demagogijos nekentė kaip vienos iš tironijos formų. Jis 
parašė komišką eilėraštį apie Hobhauzą, sėdintį kalėjime, tas 
supyko. Deivis Skropas prasilošė ir turėjo bėgti į žemyną. Ar 
galima įsivaizduoti Londoną be mikčiojančio Skropo Dei- 
vio? 


„Tik pamanykit, Bramelis — Kalė, Skropas — Briugėje, 
Bonapartas — Šv. Elenos saloj, jūs — savo naujojoje buvei- 
nėje (kalėjime), aš — Ravenoje! Tiek didžių vyrų! Nieko 
panašaus nėr buvę nuo tų laikų, kai Temistoklis pabėgo į Mag- 
ne ziją, o Marijus — į Kartaginą." 

1821 metų sausio dvidešimt antrąją jam suėjo trisdešimt 
treji metai. 


„Ryt mano gimimo dicna — tiksliau vidurnaktį, t.y. už 
dvylikos minučių, man bus lygiai trisdešimt treji!!! — Eisiu 
gult su sunkia širdim, kad tiek ilgai gyventa ir tiek mažai te- 
nuveikta... 

Trys minutės pirmos. — „Pilies laikrodis išmušė dvyliktą", 
ir man sukako trisdešimt treji! 


*Už politinę brošiūrą. (Vert. past.) 

** I EMISTOKLIS (apie 525—apie 460 m. pr. m. e.) — Atėnų politikas ir 
karvedys. 480 m. pr. m. e. nugalėjo persus prie Salamino. 471 m. pr. m. e. iš- 
tremtas iš Atėnų, pabėgo į Persiją, kur gavo valdyti Magneziją. MARIJUS 
GAJUS (apie 156—86 m. pr. m. e.) — Romos karvedys ir politikos veikėjas, 
Sulos varžovas. Sulos persekiojamas, daug kur slapstėsi, taip pat sugriautoje 
Kartaginoje. (Vert. past.) 

Eheu, fugaces, Posihume, Posthume, 
Labuntur anni... 


bet aš nc tick gailiuosi to, ką padariau, kiek to, ką būčiau ga- 
lėjęs padaryt. 


Klampoju purvą kaip kiti, 
Ir man jau trisdešimt treji, 
Tr aš ne velnio neturiu, š 
Neskaitant trisdešimt! trejų. 


Rytojaus dieną sukūrė epitafiją pračjusiems metams: 


1821. 
ČIA ILSISI 
PALAIDOTI PRAEITIES 
AMŽINYBĖJE, 
IŠ KURIOS NEBEPRISIKELS 
DIENOS — 
JEI PALAIKAMS IR BUS LEMTA 
PRISIKELTI — 
TRISDEŠIMT TREJI 
PRASTAI NUGYVENTO GYVENIMO 
METAI, 
KURIE PO ILGOS IR SUNKIOS LIGOS 
UŽMIGO LETARGO MIEGU 
IR 
IŠSISKYRĖ SU ŠIUO PASAULIU 
1821 sausio 22. 


X 


Per tuos mėnesius Ravenoje Baironas daug dirbo. Ponia 
Gvičoli nutraukė „Don Žuano" rašymą sulig V giesme: 


„Ponios Gvičoli prašomas sutikau toliau neberašyt poe- 
mos. Ji perskaitė išverstą prancūziškai ir yra tos nuomonės, 


*Vertė Tomas Venclova 

jog tai — šlykštus kūrinys. Tai visi natūralu netgi italų doro- 
vės požiūriu, nes viso pasaulio moterys — ištikimos savo 
masonybei, paremtai jausmo iliuzija, mat jausmas — jų vie- 
nintelė viešpatija (tai riterių ir gotų kaltė — graikai geriau 
jas suprato); kiekvieną kūrinį, kuris vaizduoja aistrų komedi- 
ją ir išjuokia sentimentalizmą, žinoma, uždraudžia visos jų 
sektos. Nesu sutikęs moters, kuri nedievintų Ruso ir nejaustų 
neapykantos Žil Blasui ir Gramonui "| dėl tos pačios prie- 
žasties... Aš paklusnus — nusileidau." 


Grafienė Gvičoli, itin tvirta tradicinio romantizmo gynėja, 
nepakentė nė menkiausios erezijos, puolančios meilės religi- 
ją, pasaulio valdovę. Kai sykį Baironas pasakė, jog meilė 
nčra pati kilnioji tikros tragedijos tema, grafienė pasipiktino 
ir pažėrė gausybę argumentų. Baironas niekada nebuvo graž- 
bylys diskusijose, ypač su moterimi; jis tučtuojau nusileido ir 
Sardanapalą padarė meilužiu. 

Atsisakęs „Don Žuano", Baironas sėdo prie tragedijų: vie- 
nas — „Marinas Faljeris“, „Du Foskariai" — jam įkvėpė 
Venecijos istorija, kitas — senovės istorija ir Biblija. Jam 
kilo mintis imtis tragedijų, artimiau susipažinus su Alfjerio 
kūryba. Aišku, vadovavosi antiromantiniu idealu — norėjo iš- 
gelbėti anglų tragediją grąžindamas jai vienovę. 

Tačiau Baironui kiekvienas siužetas, netgi istorinis, — 
dingstis išsivaduoti. „Tiberijų“ ketino rašyti vien dėl to, kad 
vylėsi išreikšti savo jausmus. 


„Apgalvojau keturių tragedijų siužetus: „Sardanapalas“, 
jau pradėtas, „Kainas“, siužetas metafizinis, kažkas panašaus 
į „Manfredą“, tik penkių veiksmų, gal su choru; „Frančeska 


* Čia kalbama apie prancūzų ra ylojo Aleno Renė Lesažo (1668—1744) 
romaną „Žil Blaso Santiljaniečio IsIOFija: > (Vert. past.) 

** „Grafo de Gramono memuarus" — Žaismingą XVII a. Prancūzijos ir 
Anglijos karalių rūmų lengvabūdiško gyvenimo kroniką parašė prancūzų ra- 
šytojas Antuanas Hamiltonas (1646—1720). (Vert. past.) 

*+* Klasicizmo tragedijos reikalavimas: laiko, vietos ir veiksmo vienovė. 
(Vert. past.) 

da Ramini", penkių veiksmų; nežinau, ar, ko gero, nesusi- 
gundysiu parašyt „Tiberijų“. Manau, galėčiau išgaut savo 
tragiškumo iš šio tirono senatvės ir niūraus atsiskyrimo nuo 
pasaulio — netgi iš jo gyvenimo Kapryje, — šiek tiek sušvel- 
ninęs detales ir pavaizdavęs neviltį, kuri priveda prie tokių 
ydingų pomėgių. Tik galingas ir visiškai nusivylęs protas gali 
ieškoti tokių vienišų baisumų — tuosyk Tiberijus buvo ir 
senis, ir pasaulio viešpats." 


Rašydamas „Sardanapalą“, rašė ginamąją kalbą pro domo. į 
Sardanapalas gyveno taip kaip Baironas Močenigo rūmuose ir 
į draugų priekaištus atsakė pagiriamuoju žodžiu pomėgiams: 


...„Sardanapalas, 
Anasindarakso sūnus, pastatė 
Per dieną Tarsą su Anchialu. 
„Gerk, valgyk ir mylėk. O visa kita 
Neverta sprigto." 


.„Sardanapalas 
Daugiau kaip šimią tūkstančių paklojo. 
Jų kapas — jo šlovė. Tegu tai lieka 
Vadams ir didvyriams. O man gana, 
Jei valdiniams palengvinsiu likimą 
Ir duosiu jiems užmigti amžinai 
Be aimanų... p 


Bet „Kaine“ labiau nei kitose dramose atsiskleidžia visas 
Baironas. Jį nuo pat vaikystės kankino Pirmo Predestinuoto- 
jo tema — žmogaus, kurį Dievas pasmerkė iš anksto, dar 
prieš nusikaltimą. „Kainas“ — tai Bairono pastangos dramos 
forma išreikšti savo karštą protestą prieš blogį, egzistuojantį 
Dievo sukurtame pasaulyje. Pirmoje scenoje jis pavaizdavo 
Adomą ir jo vaikus po nuopuolio; visi garbina Jehovą, tik 
Kainas tyli. Kainas nedovanojo Dievui. Kuo nusidėjo Ado- 
mas? — klausia jis. 


*Pro dommo sua — savu reikalu (/ot. ). 
**Vertė Tomas Venclova 

Kodėl gi negalėjo mano tėvas 
Pasinaudoti tuo medžiu puikiu, 

Arti kurio jis rojuje gyveno? 

Į viską jie atsako man tą patį: 

„Tokia yra Aukščiausiojo valia, 

O jis juk maloningas." Abejoju! 

Bent jo maloningumo vaisiai — kartūs, 
Tr aš turiu už svetimas kaltes 

Juos valgyt per malonę Visagalio... į 


Pasirodo Liuciferis, kuris sakosi esąs lygus Dievui. Siūlosi 
parodyt Kainui daug kitų pasaulių, esančių už jo mažo, siau- 
ro pasaulčlio. Kainas nesiryžta palikt savo sesers Ados, kuri 
yra jo Žmona. 


LIUCIFERIS Adai 
Labiau už motiną ir tėvą? 

ADA 

Aišku. 
Ar taip mylėti — nuodėmė? 
LIUCIFERIS 

Tau —ne; 

Bet neišvengs jos palikuonys tavo. 
ADA 


Bene duktė manoji negalės 
Mylėt Enochą, savo tikrą brolį ?.. 


LIUCIFERIS 
Ne taip kaip Kainą myli tu. 


ADA 


O Dieve! 
Nejaugi meilės jiems neteks pažint 


* „Kainą“ vertė Aleksys Churginas 

Ir savo meilės vaisiais pasidžiaugti? 
Ar jų nežindė šitos mano krūtys ?.. 
LIUCIFERIS 

Nėr nieko pikto šiandien jūsų meilėj; 
Tačiau ne mano kaltė anaiptol, 

Jei nuodėminga taps jinai vėliau, 
Kai mirę būsite ir jūsų vieton 

Ateis kiti. 

ADA 


Vadinasi, blogybėj 
Savaime nieko blogo dar nėra 
Ir aplinkybės gali ją paversti 
Dorybe? 


Po Abelio mirties pasirodo angelas, uždeda antspaudą ant 
kaktos Kainui, kuris priima bausmę, bet neigia savo kaltę. 


Aš — toks, koksai esu. Ne savo noru 
Atsiradau pasauly — ir ne pals 
Sukūriau aš save... 


Tai šauksmas paties Bairono, paženklinto, jo nuomone, 
Kaino žyme ir kaip jis pasmerkto klaidžiot po žemę. Jis irgi 
užmušė jaunesnįjį brolį, pirmagimį Baironą. Ar jis už tai 
atsako? Jis buvo toks, koks buvo, ne pats sukūrė save, jis 
negalėjo kitaip pasielgti ir šaukė neteisingajam Dievui: „Kam 
taip su manim pasielgei?" 


Volteris Skotas, kuriam buvo dedikuotas „Kainas“, drąsiai 
priėmė dedikaciją, tik mėgino pateisinti Dievą. „Tikrasis pa- 
slapties raktas — tai turbūt Žmogaus galių netobulumas. Mes 
matome, mes stipriai jaučiame kai kurias mus slegiančias 
blogybes, bet pernelyg mažai žinome apie bendrą visatos 
sistemą, kad suprastume, kaip šios blogybės gali būti suderi- 
namos su Kūrėjo maloningumu." 

„Kainas“ buvo žiauriai sukritikuotas, ypač religinės orto- 
doksijos požiūriu. Aišku, jog jis rašytas ne ateisto (Baironas 

su nenuilstamu atkaklumu tai primindavo), o eretiko. Nuo 
Kento iki Pizos kunigai per pamokslus smerkė tą Prometėją 
kalviną. Betgi nė skandalas nesukėlė pasisekimo. Tragedijos 
nuvylė Bairono skaitytojus anglus (jie buvo romantiškesni už 
autorių), ir tai jį liūdino. 


„Matot, ką reiškia mėtyt perlus kiaulėms. Tol, kol rašiau 
išpūstas nesąmones, kurios gadino skaitytojų skonį, jie plojo 
ir pritarinėjo man, o dabar, kai per paskutinius trejus ketve- 
rius metus sukūriau dalykus, kurių nederėtų numarinti, visa 
banda mauroja ir urzgia, ir suka atgal voliotis kur voliojosi. 
Šiaip ar taip, aš pelnytai atsiėmiau už jų gadinimą, nes nickas 
neprisidėjo tiek, kiek aš savo pirmuose veikaluose, prie šito 
išpūsto ir nenatūralaus stiliaus kūrimo." 


k 


Anglija atsisakė poeto. Liko veiksmo Žmogus. O, jei galėtų 
parodyti Hobhauzui, taip patenkintam savimi, kad pateko į 
parlamentą ir kalėjimą, ir savo pamfletais (nepasirašytais), 
išjuokiančiais Kaningą, jog jis, Baironas, nesitenkino tokiu 
neva didvyriškumu. Italų revoliucija, kurioje tektų suvaidinti 
vaidmenį, dabar buvo pati didžioji jo viltis. 

Visą žiemą su Pjetru Gamba ir jo „broliais“ Americani 
Baironas konspiravo mokėdamas ir savo vardu, ir kišene. 
Reikia paslėpti durtuvus, muškietas ar šovinius? Reikia su- 
šaukti slaptą susirinkimą? Jis pasiūlydavo Gvičolių rūmus. 
„Tai gana tvirta pozicija — siauros gatvės, apšaudomos iš vi- 
daus, saugios sienos." Reikia pinigų? Prašom. Žinojo, kad 
stato savo gyvybę į pavojų. 


„Tik pagalvokit — laisva Italija! Nieko tokio nebuvo nuo 
imperatoriaus Augusto laikų... Ką reiškia mano „aš“, jei vieną 
praeities vertą kibirkštį galima skaisčiai žybsinčią perduoti 
atcičiai?" 


Būdingas bruožas: jo entuziazmą ir fizinį narsumą visada 


354 


lydėdavo apdairumas ir nepalenkiamas sveikas protas. Abe- 
jojo, ar italai susilauks sėkmės, jei nesusivienys. Ragino ir 
ragino juos veikti sistemingai. Pareikšdavo sveikų minčių 
apie vietinę strategiją: 


„Aš jiems patariau puldinėti partizaniškai, atskirais bū- 
riais ir atskirose vietose (tačiau vienu metu), kad išsklaidytų 
kariuomenės dėmesį, nes kitaip jinai, tegul ir negausi, bet 
disciplinuota, reguliariame mūšyje sumuštų masę (neap- 


mokytą)." 


Įvykiai parodė, kad nujautimas jo neapgavo. Kovo pra- 
džioje Austrijos kariuomenė sumušė neapoliečius. Karalius 
atsisakė konstitucijos, kuriai buvo prisiekęs. Visi nedideli 
pavieniai sukilimai buvo nuslopinti. Raveniečių, kaip ir kitų, 
planas liko neįgyvendintas, ir neįsiliepsnojusi revoliucija — 
taip jau visada esti — buvo žiauriai numalšinta. Popiežiaus 
policija sudarė įtariamųjų sąrašus. Ji nedrįso liesti Bairono, 
bet, kad jį įskaudintų, 1821 metų liepą ištrėmė Gambas. 

Ponios Gvičoli tremtis nebaugino, tik ji nenorėjo netekti 
meilužio. Į kokį kraštą jis ją lydėtų? Pasiūlė Šveicariją. Bet 
Šveicarijoje buvo per daug anglų, kurie, nieko nelaukdami, 
nukreiptų į lordą Baironą savo žiūronus. Jam bedvejojant, 
Šelis parašė atvažiuojąs. Šeliui rūpėjo pasišnekėti su juo dėl 
Alegros. Kai tik įsitraukė į konspiraciją, Baironas matė, jog ne- 
atsargu čia laikyti mergaitę: namai buvo pavirtę arsenalu, ir 
šalia jų vidury baltos dienos vykdavo žudynės. Jis seniai buvo 
nusprendęs išauklėti Alegrą katalikiškai ir išleisti už italo. 
Be abejo, ponia Gvičoli, pati vienuolių auginta, patarė Bai- 
ronui atiduoti ją į Banjakavalo vienuolyną netoli Ravenos. 
Klerė kraustėsi iš proto. Laiškais ji maldaute maldavo ati- 
duoti Alegrą Šeliams, jei nenori prie savęs laikyti. Bet Klerė, 
kaip kadaise Anabela, buvo iš tų moterų, kurios, savo nelai- 

mei, žiaurindavo Bairorią. Klerė turėjo begėdiškumo, kurį 
Baironas prikišdavo Karolinai Lem, ir ledi Bairon polinkį 
„pamokslauti bei lieti jausmus"; jai, kaip ir anoms dviem, ne- 
dovanojo, kam kelia jo žiaurumą. Be to, per daug ją niekino, 
kad jai patikėtų savo atžalą. 


„Klerė man rašo įžūliausius laiškus dėl Alegros; štai kokio 
atpildo susilaukia žmogus, kuris rūpinasi savo pavainikiais! 
Jei ne atsakomybė už vargšę mažytę, ko gero, susigundyčiau 
grąžinti ją bedievei motinai, bet tai būtų labai negerai... Klerė 
klysta manydama galėsianti kištis į dorovinį vaiko auklėjimą, 
šito jai niekada neleisiu... Mažytė bus krikščionė ir ištekės už 
vyro, jei tai įmanoma." 


Tekstas puikiai parodo nesąmoningą moralistą, kuris tram- 
domas kiūtojo slapčiausiose Bairono sielos gelmėse. 

Šelis atvažiavo rugpjūčio šeštąją. Nuo Venecijos laikų ne- 
palaikęs jokio ryšio su Baironu, labai stebėjosi moraliniu ir 
fiziniu poeto pagerėjimu: 


„Jis kaip reikiant atgavo sveikatą ir gyvena visiškai ki- 
taip negu Venecijoje. Lyg ir pastovus jo ryšys su ponia 
Gvičoli, kuri šiuo metu Florencijoje... Flečeris yra čia, jis, 
nelyginant šešėlis, geibstantis ir vėl atgyjantis sykiu su savo 
pono substancija, irgi lipšnus kaip seniau, jo ankstyvoj žilėj 
tarytum kalasi naujas geltonų garbanų derlius. Lordas Bai- 
ronas padarė didžiulę pažangą visais požiūriais: genialumo, 
būdo, dorovės, sveikatos ir laimės. Ryšys su ponia Gvičoli 
jam labai išėjo į naudą. Jis turėjo blogų aistrų, bet, regis, jas 
nugalėjo ir tapo tuo, kuo privalėjo tapti: dorybingu žmogu- 
mi. Jo domėjimasis italų politika ir veiksmai, susiję su ja, — 
tai temos, apie kurias aš negaliu laiške rašyti, bet išgirdusi 
nustebsi ir turėsi didelį malonumą... Jis man perskaitė vieną 
nespausdintą „Don Žuano" giesmę, nepaprastai gražią. Tai 
ne tik pralenkia, bet toli toli palieka visa, ką yra sukūrę šių 
dienų poetai. Kiekvienas žodis pažymėtas nemirtingumo 
antspaudu." 

Iš to laiško galima nuspėti nuoširdų stengimąsi nuteikti 
Merę palankiau galvoti apie Baironą. Anuomet Ženevoje 
ir Venecijoje Šeliai buvo griežti. Kelioms dienoms atsikra- 
tęs „tos kvailos moterų padermės“ įtakos, Šelis pasirodė 
galįs nešališkai spręsti. Jis nesijautė esąs Bairono draugas. 
Draugystė lcidžia daugiau proto laisvės. Netgi tokiam nesa- 
vanaudiškam Žmogui kaip Selis kliuvo Bairono šlovė, kai ją 
palygindavo su savo paties neteisingu nepripažinimu. Blogų 
jausmų sukinėtasi tarp jųdviejų. Šelis juos vydavo šalin, 
apgalėdavo, bet širdy vis tiek likdavo kažkoks nesmagumas. 
Baironas pripažino, kad Šelis — vienas nuostabiausių žmonių, 
kokius pažinojo, geriausias poezijos žinovas ir be galo taurios 
širdies. Šelis buvo tarytum gyva, skaisti liepsna. Kas vieną sykį 
prie jos šildėsi, tas su gailesčiu prisimins ją visą gyvenimą. Bet 
tuo pačiu metu Šelis buvo įkūnytas priekaištas. Jis, karštas, 
energingas, žinojo, ko nori; netgi atrodė žinąs, kas gera ir kas 
bloga. Baironas juo žavėjosi, jam pavydėjo ir kartais vogčio- 
mis jį stebėdavo trokšdamas rasti kokią ydą. Ką būtų 
pagalvojęs „Rošfuko“ apie šią bedievio dorybę? O kas, jci 
netgi Šelis — veidmainys... Bet ir skaudžiai ryškioje baironiš- 
kos analizės šviesoje buvo neįmanoma prikibti prie Šelio. 

Kol Šelis viešėjo, gyvenimas buvo toks kaip visada su 
Baironu. Rytais, būdavo, ilgokai pamiega, pusryčiauja apy- 
piete, jodinėja po mišką, vakarais skaito, naktimis įsileidžia į 
šnekas. Šcliui buvo smagu klajoti po didžiulius rūmus, sutikti 
ant paradinių laiptų penkis povus, tris patarškas ir egiptie- 
tišką gervę — nesibaigiančių kivirčų tarp beždžionių, kačių, 
varno ir sakalo liudininkus. Per tuos pašnekesius Šelis galė- 
jo užsiminti Baironui apie jųdviejų bičiulį Ly Hantą, sunkiai 
gyvenantį Anglijoje, kurį norėjo atsikviesti į Italiją. Bet 
kokį verslą jam čia parūpinus? Baironui šovė mintis. Jau 
kuris metas jo santykiai su Mariu buvo pagedę. Kalbino Mūrą 
drauge įsteigti žurnalą savo kūriniams spausdinti. Mūras atsisa- 
kė. Kodėl nepasiūlius Ly Hantui įsteigti su Šeliu ir Baironu 
liberalų žurnalą? Tokia draugija būtų tikra laimė Hantui. 
Šelis, neduodamas laiko šeimininkui persigalvoti, tučtuo- 
jau parašė Hantui, kad skubiai atvažiuotų. 

Baironas taip pat pavedė Šeliui laišku paprašyti ponią 
Gvičoli (tas jos nepažinojo) atsisakyti Šveicarijos ir savo re- 
zidencija pasirinkti Pizą. Grafienė Gvičoli sutiko ir užbaigė 
savo atsakymą jaudinančia pastraipa, kuri išdavė jos nerimą: 


„Signore, jūsų gerumas sužadino man nesuvaldomą norą 
paprašyti jus vienos paslaugos. Ar padarysit? Non partite da 
Ravenna senza Mylord.?' 


Neišvažiuokit iš Ravenos be milordo... Ji žinojo, kaip pavo- 
jinga palikti Baironą vieną. Bet dar mažiau pasitikėjo Baironu 
patsai Baironas. Jis save pažinojo, bijojo savo silpnybės ir nu- 
matė, kad, gyvendamas Ravenoje be Šelio ir be Gvičoli, vėl 
ims siausti. Jis ilgai prašė Šelį pasilikti, bet tas buvo atvažiavęs 
pasimatyti su Alegra. Aplankė ją vienuolyne ir grįžo į Pizą. 

Grafienė Gvičoli ir Gambos netrukus atvažiavo į Pizą ir pa- 
gyrė Merę už Lanfrankio rūmus, kuriuos ji surado ir išnuomojo 
Baironui. O jo reikėjo laukti kone tris mėnesius. Jis vėl kaip 
savo sužadčtuvių laikais „vis mažiau ir mažiau besiskubino". 
Jau tokia jo laimė: kiekvieną kartą, kai tik, būdavo, pamilsta 
kraštą, miestą, namą, kokia nors moteris jį ima ir iš ten iš- 
traukia. Jis buvo prisirišęs prie Ravenos; čia liaudis jį gerbė, 
kunigai globojo, nes procesijų dienomis jis ištiesdavo savo 
kilimus, čia su malonumu rašė ir gerai jautėsi. Savaitė po sa- 
vaitės atidėliojo persikėlimą į Pizą. Grafienė Gvičoli tiesiog 
pakerėjo Merę Šeli, kuri jos gailėjo. 


„Grafienė Gvičoli, — rašė Šelis, — labai graži, sentimenta- 
li ir tyra italė, iš meilės Baironui atsisakiusi didžiulių turtų. 
Kiek aš pažįstu savo draugą ir ją, taip pat Žmogaus prigimtį, 
ji dar ne sykį gailėsis savo neapdairaus žingsnio." 


Tuo tarpu Baironas Gvičolių rūmuose rašė misteriją „Dan- 
gus ir žemė“. Siužetą paėmė iš Biblijos pasakojimo apie 

puolusius angelus, kurie pamilo žmonių dukras. Puolusių an- 
gelų, kaip ir Kaino, tema jį seniai domino. Baldai jau išsiųsti į 
Pizą; Baironas teturi stalą, čiužinį. Tarp dulkių, bildant už- 
kalamoms dėžėms, jis kuria Dvasių chorus, Arkangelo giesmę. 
Pagaliau spalio dvidešimt devintąją norom nenorom palie- 
ka Gvičolių rūmus ir išvažiuoja pas buvusią jų savininkę. 

Kelyje iš Ravenos į Pizą jis apstulbo ir be galo susijaudino 
sutikęs Bolonijoje savo vaikystės draugą lordą Klerą. 


„Šis susitikimas vienam mirksniui išbraukė metus, prabė- 
gusius nuo Haro laikų iki šiai dienai. Man tai buvo naujas, 
nesuprantamas jausmas, tarytum prisikėlimas iš numirusiųjų... 
Kleras irgi buvo smarkiai paveiktas, pažiūrėti netgi labiau už 
mane; jaučiau jo širdies dūžius atsiliepiant rankoje, kurią 
spaudžiau, jei tik ne mano paties pulsas taip tvinkčiojo... Drauge 
praleidom viso labo penkias minutes, ir dar vieškely, bet man 
sunku prisiminti iš savo gyvenimo valandą, kuri prilygtų 
toms penkioms minutėms." 


Gyvenimas išties nuaustas iš sapnų. Praslenka veidai, už- 
pildantys mūsų dienas, žadinantys pavydą, meilę, įniršį. Jie 
blanksta. Rodos, jų nebeliko atminty. Netikčtai gyvi vėl atsi- 
randa tarp dviejų pašto karietų, svečiame kelyje, dulkėtame 
ir saulės įkaitintame. 

Šioje kelionėje sutiko taip pat puslavonį Rodžersą. Drauge 
aplankė Florencijos muziejus, bet Baironas nemėgo muziejų, 
ir anglų lankytojų smalsumas jį erzino. Bolonijoje nusivedė 
Rodžersą į Čertozos kapines, kur gyveno duobkasys su savo 
tokia gražia dukra. „Šis žmogus, — parašė Baironas Hobhau- 
zui, — labai norėjo pasilikti Rodžersą skeletų kolekcijoje." 

Prieš pat Baironui išvažiuojant, Šelis parašė dar vieną 
laišką prašydamas paimti Alegrą, kuriai dabar bus taip ilgu 
Banjakavale, toli nuo visų, kurie ją mylėjo. Tačiau Baironas at- 
važiavo vienas. Beje, ne visai vienas. Narve, pakabintame 
karictos apačioj, jį lydėjo pulkelis žąsų. Nors ir šaipėsi iš Ang- 
lijos, bet buityje tebelaikė senus anglų papročius. Mėgo turėt 

komunijos per Didįjį penktadienį ir keptą žąsį per Šv. Myko- 
1ą. Todėl liepė nupirkti žąsį ir, būgštaudamas, kad nebūtų per 
liesa, visą mėnesį iki Mykolinių pats ją penėjo. Bet taip prisi- 
rišo prie savo žąsies, jog, šventėms atėjus, kepti nebedavė. 
Paskui nenorėjo atimti jai šeimynos džiaugsmų ir leidosi į 
kelionę su keturiomis žąsimis. Ir Šopenhaueris, niekinąs 
žmones, susigraudino Frankfurto mugėje žiūrėdamas į nu- 
liūdusį orangutangą. 


XXXII 
Nelaimė po nelaimės 


Jūs visi didžiai apsirinkate dėl Šelio. Jis, be išim- 
ties, buvo geriausias žmogus ir toks tikrai 
neegoistas. Nežinau nė vieno, kas prieš jį nebūtų 
atrodęs galvijas. 

Baironas 


Kaino antspaudu pažymėtoms būtybėms vienatvė — pati 
mažiausia bėda. Pizoje Baironas niekada nebuvo toks lai- 
mingas, kaip kartais pasijusdavo Ravenoje. Romanijoje 
Pinetos senutės, Americani, Gambos jį užimdavo, bet nevar- 
gindavo. Pizoje vėl atsidūrė nedidelėje anglų draugijoje, kuri 
tučtuojau ėmėsi skaičiuoti jo nuodėmes. Šelio kaimynystė 
Bairono nevaržė. Priešingai. Kuo dažniau susitikinėjo, tuo 
daugiau jį gerbė; vertino jo drąsą, mėgo žiūrėti, kaip jis kreipia 
savo valtį prieš stiprią Arno srovę, o atkaklumą — prieš visuo- 
menę. Šelis, visada galįs išreikšti neryžtingųjų norus, Baironui 
buvo labai reikalingas. O svarbiausia — Šelis juo žavėjosi. 


„Dangus ne tiek stebėjosi, — rašė Šelis, — gražiais ir greitais 


Dievo kūriniais, kiek aš tuo, ką paskutiniu metu sukūrė ši an- 
geliška sicla, uždaryta mirtingame senstančio kūno rojuje." 

Bet aplink Šelį buvo ištisas pasaulis Abelių, griežtų ir ne- 
talentingų. Pripažindami poetą, žmogumi betgi stebėjosi ir 
nusivylė. Baironas buvo per daug Žmogiškas; išorinės jo gy- 
venimo smulkmenos juos erzino. Jie niekino jo gyvenseną, 
rūmus, livrėjuotus tarnus, žvėryną, pietus. Jo cinizmas visada 
šokiruodavo Merę Šeli. Pizos visuomenei Klerė jį nupiešė be 
jokio atlaidumo. Jis tai jautė, žinojo nesugebėsiąs supažin- 
dinti su tuo slaptuoju Baironu, kurį jie gal ir pamiltų. Su 
Šeliu šnekėdavosi paprastai, o su jais — nemaloniai ir 
šmaikščiai. Negalėdamas išsklaidyt apie save sukurtos Iegen- 
dos, turėjo pagal ją gyventi. 

Lanfrankio rūmuose ant Arno kranto galėjo tilpti visa 
įgula ir knibždėjo „tiek vaiduoklių“, jog Flečeris dažnai pra- 
šydavo poną pakeisti jam kambarį. Rytą Baironas su ponia 
Gvičoli, būdavo, vaikštinėja po kiemą tarp apelsinmedžių. 
Popiete ji ir Merė Šeli išvažiuoja karieta, o Baironas, Šelis, ka- 
pitonas Viljamsas, airis Tafas, Dantės vertėjas (toks pat blogas 
raitelis kaip ir poetas), kunigaikštis Mavrokordatas , mokantis 
Merę Šeli graikų kalbos, ir dragūnų leitenantas Medvinas, Šelio 
pusbrolis, joja pas vieną fermerį pašaudyti pistoletais. Taikinį — 
ekiu — paskui atiduoda fermeriui. Parjojęs žaidžia biliardą 
arba rašo. Po pietų, kaip ir Ravenoje, vizitas pas Gambas ir dar- 
bas iki trijų ryto. Kartais vakare Tereza Gvičoli su savo broliu 
užkopia pas Šelius, gyvenančius nedideliame bute paskutinia- 
me Tre Palaco aukšte, ir Šelis jiems paskaito eilėraščių. O 
Medvinas tuo metu vienas ateina pas Baironą ir po kiekvieno 
pašnekcsio užsirašo, ką tas kalbėjo. Baironas tai žinojo. Mėgo 
naivųjį klausytoją ir galėjo pasakoti ir pasakoti jam apie savo 
jaunystę. 

Baironas atvyniojo Medvinui visas ženklais išrašytas mu- 
mijos juostelės... Merė Cavort... Meilės subjektyvumo tema... 
„Tai buvo romantiška meilė. Ji buvo gražusis idealas viso to, 
ką mano jauna fantazija galėjo Žavaus nupiešti, ir savo pasa- 


*MAVROKORDATAS ALEKSANDRAS (1791—1865) — Graikijos vals- 
tybės veikėjas, vienas iš 1821 m. sukilimo vadų. (Vert. past.) 

kas apie dangiškąją moterų prigimtį sėmiau iš tobulybės, 
kuria ją pavertė mano vaizduotė. Sakau pavertė, nes paskui 
pamačiau, kad ji, kaip ir kitos Ievos dukterys, turi visa, tik ne 
angeliškų bruožų." Karolina Lem... „Ji nebuvo patraukli. Per 
daug liesas, nors ir geros veislės, kūnas negalėjo atrodyt gra- 
žus. Trūko apvalumo, kurio neatstoja nei elegancija, nei 
grakštumas." Ledi Oksford... „Stipresnės aistros nesu paty- 
ręs... Kaip visos moterys, ji paėmė mane tokion savo valdžion, 
jog aš, net sužinojęs apie jos neištikimybę, tik vargais negalais 
įstengiau nutraukt santykius." Anabela... Pranašingų ženklų 
tema. „Pamenu, kad tą dieną, kai pirmąkart sutikau mis Mil- 
benk, aš knaptelėjau ant laiptų ir pasakiau Mūrui, lydinčiam 
mane, jog tai negeras ženklas. Reikėjo paklausyt šito įspėji- 
mo... Misis Viljams išpranašavo, jog mano gyvenime bus 
nelaimingi dvidešimt septintieji metai. Būrėja teisybę pasa- 
kė. Niekada neužmiršiu šitos sausio antrosios. Ledi Bairon 
(jis tardavo Bairn) buvo vienintelė rami būtybė; jos motina 
verkė, 0 aš drebėjau kaip lapas." 

Medvinas visada jodavo šalia Bairono, kuris kalbėdavo be 
perstojo retkarčiais Žvilgčiodamas į savo Bosvelį. „lyg tirda- 
mas, kiek juo galima pasitikėti. Gruodžio dešimtąją Baironas 
atsisakė šaudyti ir atrodė nuliūdęs. „Šiandien Ados gimtadic- 
nis, — pasakė Medvinui, paklaustas, kas yra. — "Tai turėtų 
būti laimingiausia mano gyvenimo diena... Bijau sukakčių... 
Daugybė netikėtumų mane yra ištikę per mano gimimo dieną, 
kaip ir Napoleoną." Rytojaus dieną parodė Medvinui laišką 
iš Anglijos: „Žinojau, kad vakar vakare viršum mano galvos 
sklendė nelaimė. Vargšas Polidoris mirė. Kai buvo mano gy- 
dytoju, amžinai šnekėdavo apie ciano rūgštį ir taisydavo 
nuodus. Ir šit nusinuodijo. Maris rašo, jog mirė iš karto, be 
jokių konvulsijų. Matyt, savižudybės priežastis — nusivyli- 
mas, neišsipildžiusios ambicijos." 


*BOSVELIS DŽEIMSAS (1740—1795) — anglų biografas, parašęs 
knygą „Samjuelio Džonsono gyvenimas". (Vert. past.) 

Baironas sužinojo, kad sausio dvidešimt aštuntąją mirė 
ledi Noel. 


„Aš liūdžiu dėl vargšės ledi Bairon. Visi manys, jog 
džiaugsiuosi šiuo įvykiu, bet tai netiesa. Niekada netroškau 
įsigyt daugiau turto. Parašiau ledi Bairon užuojautos laišką šir- 
dingiausiais žodžiais, kokius tik galite įsivaizduoti." 


Ventvorto palikimas buvo padalytas tarp jųdviejų, ir jo pa- 
jamų susidarė daugiau kaip septyni tūkstančiai svarų per 
metus. Anabela, tapusi Kirkbio savininke, pirmiausia pasiun- 
tė Augustai paukštienos ir Žvėrienos. 


Ne tik Medvinas užsirašinėjo Bairono žodžius. Sausio vi- 
dury prie anglų būrelio Pizoje prisidėjo vienas keistuolis, 
pavarde Trelonis. Jo gyvenimas — jūrininko, dezertyro, pira- 
to — buvo romantiškesnis. Trelonis patiko Šeliams. „Ūgio 
šešių pėdų, — rašė Merė Šeli, — juodi it varno sparnas plaukai, 
trumpi, tankūs ir garbanoti kaip mauro, tamsiai pilkos išraiš- 
kingos akys." Trelonis irgi pamilo Šelius. Bet su Baironu 
jam buvo sunku bendrauti. Baironas, sutikęs tikrą korsarą, 
pirmiausia panoro jam patikti. Žiūrėjo į šį jūrų vilką taip 
kaip kadaise į boksininką Džeksoną: su pagarbiu mėgėjo 
nusižeminimu prieš profesionalą. Užsakė jam pastatyti dvi 
jachtas, sau ir Šeliui. Bet tiesiog bjaurėjosi žmonėmis, 
primityviai panašiais į baironiškus herojus. Trelonio „kon- 
radiškumas" jį erzino. Trelonis irgi didžiai nusivylė. "Tas 
šlubas melancholiškas žmogelis, pasakojantis istorijas apie 
aktorius, boksininkus ir apie tai, kaip perplaukė Helespontą, jo 
akimis nebuvo vertas Čaild Haroldo. Paskui Baironas, paste- 
bėjęs, kad Trelonis ne visada sako teisybę, sumurmėjo: „Jei 
mes galėtume jį išmokyti plauti rankas ir nemeluoti, iš jo išei- 
tų džentelmenas". Tie žodžiai buvo perduoti Treloniui, ir jis 
nuo to laiko ėmė nekęsti Bairono. 

Šioje pusiau rašytojų draugijoje, kur vieni kitus išnarsto 
po kaulelį ir šnekos kaipmat paplinta, Baironas nesijautė 

tvirtai. Žinojo, kad jo gyvenimas nėra toks, kokio buvo gali- 
ma tikėtis. Nors nebuvo nelaimingas su ponia Gvičoli, bet 
sau vienas pagalvodavo, ar šis ryšys nėra truputį juokingas. 
Kalbėdamas apie ją, sakydavo „mon amica" pašaipiai šypte- 
lėdamas ir tokiu pat tonu kaip seniau „mano kojytė“. Per 
daug ištikima meilužė, su kuria jis it vyras su Žmona sėdėda- 
vo po nugeibusiais Lanfrankio rūmų apelsinmedžiais, irgi 
savotiška yda. 

Veiksmo... veiksmo... veiksmo... Kai 1822 metų kovą kuni- 
gaikštis Mavrokordatas, sužinojęs, kad liaudis visur kyla, 
išvažiavo vadovauti sukilėliams, Baironas jam pavydėjo. Jis 
buvo iš tų žmonių, — O jų yra daugiau, nei manoma, — ku- 
ruie galvoja, jog žymiai lengviau pakeisti visą savo gyvenimą 
negu įprotį, ir kurie greičiau nepabūgtų mirti, negu prisipa- 
žintų suklydę. 

Pizos draugija daug kuo buvo kalta dėl Bairono slaptos 
blogos nuotaikos, kurios pasekmės buvo tragiškos. Jis nepasiė- 
mė Alegros. Netgi nenuvažiavo jos aplankyti. „Caro i! mio 
pappa, — parašė Alegra, — essendo tempo di fiera desiderai tanto 
una visita del mio Pappa". — „Ji nori pasimatyti su manim, nes 
dabar mugė, ir gauti, kiek numanau, iš tėvo meduolį". — taip 
iškomentavo Baironas. Savo mėgstamojo Larošfuko maksimas 
jis taikė ir penkiamečiui vaikui. 

Klerė, iš draugų tiksliai sužinojusi, kad Banjakavale ne- 
sveikas klimatas, o vienuolynas netgi nekūrenamas, žiūrėjo 
žiemą į savo kaitriai liepsnojantį židinį Florencijoje ir galvojo, 
kad jos dukrelė šąla. Ji dar sykį parašė Baironui maldauda- 
ma atiduoti Alegrą į kokią nors padorią šeimą, nesvarbu 
kur, kad tik būtų sveikas klimatas. Davė žodį jos nelankyti. 
Bet Klerė buvo įžūli, netaktiška. Nors skelbėsi ateiste, tačiau 
tebebuvo anglė protestantė, antipopiežininkė. Jos pateikiami 
argumentai tik užgaudavo ir įnirtindavo Baironą. 


„Aš teiravausi, — rašė ji Baironui dar kartą, — apie vie- 


nuolynų tvarką ir sužinojau, kad vaikų padėtis ten varginga... 
Visi keliautojai, rašantys apie Italiją, juos peikia, ir jų liudiji- 

mo turėtų pakakti, jau nekalbant, kad visos iš vienuolyno išė- 
jusios italės yra nemokšos ir lengvabūdės. Jos — blogos 
žmonos ir žiaurios motinos; dėl tokių pasileidėlių ir tamsuolių 
visuomenei ir gėda, ir bėda... Štai kokį auklėjimą jūs parinko- 
te savo dukteriai. Alegra, kuri tėvo valia išaugs nemokša ir 
pagadinta, be tėvų bičiulių globos ir meilės, patikėta svetimai 
religijai bei niekingai auklėjimo sistemai, savo nelaime tik 
patvirtins visus jums visuomenės primetamus kaltinimus. 
Kaip džiaugsis ledi Bairon (vis dar negalinti išsiteisinti, kodėl 
taip pasielgė su jumis), kuri garbingai užtikrino sau ir savo 
vaikui saugų gyvenimą; žmonės girs jos apdairumą, 0 mano 
vargšė Alegra bus jiems geras argumentas jus pasmerkti!" 


Taigi vienuolyno problema Baironui buvo ir asmeninė 
problema, ir principas. Priekaištus vienuolynuose išauklė- 
toms moterims jis priėmė kaip priekaištus poniai Gvičoli, O 
priekaištai religiniam auklėjimui jį visada erzindavo. Jis nesi- 
teikė atsakyti Klerei. Šį kartą Šelis energingai stojo už Klerę 
ir pasipiktino Bairono elgesiu. Pareiškė norįs kuo greičiau- 
siai palikti miestą, kuriame gyvena lordas Baironas. Viljamsams 
ir Klerei pavedė suieškoti vasarai namą kur nors pajūryje. Jiems 
ką tik išvažiavus iš Pizos, Šeliai sužinojo, kad Alegra mirė. 

Baironas, jausdamas į save atkreiptas visų akis, nusistatė 
nenusileisti įžūliai moteriai, parodyti savo valdžią, bet tikrai 
nemanė pasmerkti savo dukters pražūčiai. Jis savotiškai my- 
lėjo, mėgino auklėti, džiaugėsi matydamas Alegrą turint 
Baironų grožio ir ydų; svajojo išvažiuoti su ja į užsienį, kur 
ji bus vienintelis draugas senatvėje. Dabar jis dėl to sielo- 
josi irgi savotiškai, su pašėlusiu egoizmu. Grafienė Gvičoli 
naiviai sakė, kad, iš jos sužinojęs apie Alegros mirtį, „išbalo 
kaip lavonas ir susmuko kėdėje... Neištryško nė viena ašara, 
bet toks nusiminimas, toks didelis, toks taurus sielvartas at- 
sispindėjo veide, jog tą akimirką aš tariausi reginti kažkokią 
aukštesnę, nežemišką būtybę. Rytą man pasirodė lyg ra- 
mesnis, persiėmęs religiniu nuolankumu. „Ji laimingesnė už 
mus, — pasakė, — be to, dėl savo padėties visuomenėje nieka- 


365 


da nebūtų galėjusi jaustis laiminga. Tokia jau Dievo valia — 
daugiau nekalbėkime apie tai." 

Negalima buvo reikalauti iš Klerės, kad ji graudentųsi dėl 
Bairono jausmų taip naiviai kaip ponia Gvičoli. 


Šelis Baironui: „Aš turėjau pasakyti Klerei, kas atsitiko. 
Neketinu aprašinėti jos sielvarto, jūs ir taip jau prisikentė- 
jot... Ji nori ją pamatyti karste, prieš išvežant į Angliją... 
Taip pat nori gauti iš jūsų Alegros portretą ir, jei turite, nors 
mažytę plaukų garbanėlę... Bijau, jog mano laiškas perteiks 
jums čia viešpataujantį liūdesį. Bet gamta tebėra tiek pat 
gaji ir džiugi kiek mes nelaimingi, juk mes, anot Fausto, susi- 
kūrėm savo pasauliuką tame dideliame visų pasaulyje greičiau 
kaip kontrastą negu kaip šio dieviškojo pavyzdžio kopiją." 


Bairono sielvartas negalėjo nepavirsti susisvajojimu apie 
tai, kas išgyventa. 


„Aš noriu, kad ji būtų palaidota Haro bažnyčioje: kapinė- 
se ant tos kalvos, nuo kurios matyti Vindzoras, prie tako, po 
didžiuliu medžiu, yra kapas Pičio ar Pyčio, kur aš, dar vai- 
kas, buvau papratęs sėdėti valandų valandas. Tai buvo mano 
mėgstamiausia vieta. Bet aš noriu prikaldinti memorialinę 
lentą, tad geriau palaidoti Alegrą bažnyčioje. Prie durų 
kairėje stovi paminklas su lenta, kurioj įrašyti šie žodžiai: 


When Sorrow weeps o er Virtue 's sacred dust, 
Our tears become us, and our Grief ist just: 
Such were the tears she shed, who grateful pays 
This last sad tribute of her love and praise . 


Aš juos ir dabar prisimenu (po septyniolikos metų), ne 
todėl, kad buvo kažkuo nuostabūs, o todėl, kad, sėdėdamas 


* Kai rauda Gedulas lydėdamas Dorybę, 
Išlietos ašaros jam Žada Amžinybę. 
Tebus atleista tai, kuri raudojo gailiai, 
Be laiko skirdama šią duoklę savo meilei. 

Vertė Tomas Venclova 

ant savo suolo galerijoje, visada matydavau šį paminklą; aš 
norėčiau, kad Alegra būtų palaidota kaip galima arčiau jo 
ir kad sienoje būtų įmūryta marmuro lenta su šiais žodžiais: 


ALEGRAI 
Dž. G. lordo Bairono dukteriai 


Mirė Banjakavale, Italijoje, 
1822 balandžio 20 
penkerių metų ir trijų mėnesių amžiaus 


„Aš juk eisiu pas ją, 0 ji nesugrįš 
pas mane." 


2 Sam 12— 23 


Bct Haro vikaras nusprendė, jog nedera priimti į bažny- 
čią nesantuokinio vaiko palaikų. Kapinaitėse ant kalvos tik 
rožių keras, įkištas vejoje, paženklino (ir tebeženklina) 
Bairono dukters amžinojo poilsio vietą. 


xkX 


Neturėdamas kokios nors kitos veiklos, Baironas darbu gy- 
nėsi nuo liūdesio ir nuobodulio. Pizoje jis daug rašė. Sukūrė 
fantastišką dramą „Persimainęs išgama“", Šelio nuomone, 
šlykščią, kuri šiaip yra įdomus dokumentas. Pirmiausia, siu- 
žetu, tiesiogiai susijusiu su Bairono gyvenimu: Arnoldas, 
apsigimęs kuprius, parduoda velniui savo sielą norėdamas 
atsikratyti luošumo, tapti tokiu kaip visi ir būti mylimas. 
Paskui savo garsiąja replika, kuria prasideda drama: 

ARNOLDO MOTINA. Lauk iš čia, kupriau! 

ARNOLDAS. Aš toks gimiau, motina. 

Sakoma, jog tai autentiška Bairono replika motinai. 
Pagaliau itin užintriguojančia Bairono pastaba trečiam, ne- 
užbaigtam, veiksmui: „Arnoldas pats sau pavydi ankstesnio 
savo pavidalo, anuomet turėtos proto jėgos..." Iš tos pasta- 
bos lyg ir matyti, jog Baironas svarstė asmenybės problemas 

ir geriau nei kas kitas suvokė esant ir kaitaliojantis savyje 
keletą Baironų. 
Be to, vėl ėmėsi „Don Žuano": 


„Galimas daiktas, kad šį rudenį ar kiek vėliau baigsiu tris 
keturias „Don Žuano" giesmes, mat gavau iš savo Diktatorės 
leidimą toliau jį rašyti su sąlyga, jog būtų santūresnis ir senti- 
mentalesnis negu pradžioje. Kiek šios sąlygos buvo vykdomos, 
paskui pamatysim, bet embargą ji panaikino, tik man jas prič- 
mus." 


Dirbti jam sekėsi geriau, nes dabar būdavo vienas Lanfran- 
kio viloje. Vargšai Gambos vėl buvo ištremti. Per susirėmimą 
su vienu priekabiu vyresniuoju seržantu Bairono durininkas, 
jaunas livrėjuotas grevelda, neteisingai smogė jam šakėmis ir 
sulaužė šonkaulį. Kilo skandalas. Tita ir dar vienas niekuo 
nekaltas buvo suimti. Toskanos valdžia, nedrįsdama liesti 
Bairono, ištrėmė Gambas. Baironas jiems rado vilą Monte- 
nere prie Livorno. Kone kas savaitę važiuodavo ten aplankyti 
Terezos, kuri persekiojama vėl atgavo šiokį tokį prestižą jo 
akyse. Atskirtas jau žiūrėjo į ją ne kaip į žmoną. 


Liepos pirmąją, Baironui viešint pas Gambas Montenere, 
tarnas pranešė, jog atvyko Ly Hantas. Praėjusiais metais Ly 
Hantas apsidžiaugė per Šelį perduotu Bairono pasiūlymu. 
Ne dėl to, kad būtų labai mylėjęs Baironą. Poetas Hantas 
buvo romaus būdo, bet jį laikė po padu žmona Mariana, 
nemėgstanti Bairono nuo 1815 metų, kai tas atvažiuodavo pas 
vyrą. Mariana užsigavo, kad ledi Bairon nepanoro su ja susi- 
pažinti ir pasilikdavo karietoje prie vartų. „Su tom savo 
knygom po pažastimi, — sakydavo jinai, — Baironas vaiz- 
duodavo rašytoją, nors buvo tik lordas ir šiaip sau poetėlis." 
Bet Šelio pasiūlymas Hantams, atsidūrusiems beviltiškoje 
padėtyje, tada buvo vienintelis išsigelbėjimas. 

Kelionė su šešetu vaikų Hantams buvo sunki. Mariana at- 
važiavo ligonė. Livorne juos sutiko Trelonis, niūrus ūsuotis, 

tikras „klajojantis riteris", ir palydėjo į Montenerą. Jie prisi- 
statė kaip tik tą akimirką, kai tarp Gambų ir Bairono tarnų 
kilo kruvinos muštynės. Vargšas Hantas pamanė pakliuvęs į 
patį melodramos vidurį. Nepažino, jog tasai storulis ilgais 
garbanotais plaukais, prasegtu kaklu — Baironas. Hantui 
viskas pasirodė nauja, keista, žiauru. Grafas Pjetras Gamba 
šoko skirti ir gavo durklu. Ponia Gvičoli, visa raudona, susi- 
taršiusiais plaukais, rėkte rėkė. Kruvinas Gamba grūmojo 
žudikui. Baironas mėgaudamasis vangiai žiūrėjo į šią sceną. 
Policija, priveikta tų nenuoramų, grasino šįkart visai ištremti 
Gambas iš Toskanos. Pamatę Trelonį, visi šioje scenoje daly- 
vaujantys aktoriai, nekreipdami dėmesio į Hantą, ėmė davinėti 
jam prieštaringiausius įsakymus. Jis turįs nuplukdyti Bairono 
jachtą „Bolivaras“ į Zenevos ežerą, į Prancūziją, į Ameriką. 
Nusiminęs Hantas pamanė, kad Baironas jau pirmą dieną jį 
paliks vieną Italijoje. 

Vakare iš Kaza Manjo „Arieliu“ atplaukė Šelis. Veikloje 
Šelis būdavo nuostabus: sugebėdavo priešintis žmonių užgai- 
doms taip pat, kaip irtis savo riešuto kevalu prieš Arno srovę. 
Baironas turi likti Italijoje, turi būti ištikimas žurnalui, turi pa- 
rašyti pocmą pirmam numeriui. Šelis puolė į ataką. Puolimo 
ncatlaikęs, Baironas pasidavė. Nelaukdamas, kol atsitokės, 
Šelis skubiai išvežė Hantus į Lanfrankio rūmus. Šį kartą teko 
su jais susiimti. Jie skundėsi viskuo: lordas Baironas apgy- 
vendinęs juos drėgname pirmame aukšte, baldai, Šelio nupirkti 
už Bairono pinigus, niekam tikę... Šelis juos įkurdino, nura- 
mino, paslaugė. Tą vakarą Hantas, galvodamas apie Šelį, įrašė 
savo dienoraštyje: „Galima būtų įsivaizduoti išties dievišką 
religiją, jei ji remtųsi ne tikėjimu, 0 gailestingumu". 


Šelis pasisakė užtruksiąs Livorne, norįs surašyti testamentą 
pas notarą, paskui su savo bičiuliu kapitonu Viljamsu „Arie- 
liu" parplauksiąs į Kaza Manjį. Po trijų dienų, apie antrą 
valandą ryto, kažkas ėmė belstis į Lanfrankio rūmų duris. 
Ponios Gvičoli kambarinė šūktelėjo: „Chi e?"" Tai buvo Merė 


*Kas Čia? (Jt.) 

Šeli ir Džeinė Viljams. Hantai miegojo, ir kambarinė nuvedė 
moteris pas lordą Baironą. Jos sunkiai užkopė laiptais. Šyp- 
sodama pasirodė ponia Gvičoli. Merė Šeli uždususi sumur- 
mėjo: „Kur jis? Sapete alcuna casa di Shelley?" Nei Tereza, 
nei Baironas nieko nežinojo. Iš Pizos Šelis išvažiavo sekma- 
dienį: pirmadienį sėdo į savo laivą. Pirmadienio vakarą buvo 
audra. 


ki 


Pizos draugija, susibūrusi apie Šelį, po jo mirties iškriko. 
Trelonis ir Medvinas išvažiavo. Su Baironu liko Merė Šeli, 
kuri nesiryžo palikt Italijos, ir pirmame Lanfrankio rūmų au- 
kšte keistasis Selio palikimas — Hantų šeima. 

Sulig Šelio mirtimi bedaliui Ly Hantui tremtinio gyveni- 
mas galutinai virto košmaru. Maža to, kad jam, atvykusiam iš 
dūminio Londono į saulėtą Livorną, raibo akys ir buvo nera- 
mu. Po keleto dienų amžinai dingo tas kone antžmogis bičiu- 
lis, pas kurį atvažiavo. Hantas matė jo kūną — tokį gyvastingą — 
žuvų apėstą. Matė liepsnojantį laidotuvių laužą Italijos pa- 
plūdimio smėlyje. Matė, kaip Baironas, „persisotinęs baisu- 
mais", nuogas šoko į jūrą paplaukioti, kaip kad anuomet, kai 
laidojo Regentę, šoko boksuotis. Hantas grįžo su Baironu 
karieta ir, važiuodami per mišką, plėšė dainą it bepročiai... 
Išties tai buvo košmaras, nutviekstas žudančio, saulės išde- 
ginto smėlio baltumo, — nepracinantis košmaras. 

Netrukus Hantas savo kailiu pajuto, kad Šelio neteko. Nuo 
šiol nebebus smarkaus, šaižaus balso spręsti ginčams, kylan- 
tiems tarp erelio ir žvirblio. Pasidaręs mažai tepažįstamo žmo- 
gaus kompanionu, nesiejamas bendro skonio, likęs vienas 
svetimame krašte su sergančia žmona ir šešetu vaikų, Hantas 
ne sykį svaigstančia galva žvelgė bedugnėn stovėdamas ant 
pat jos krašto. 

Keletą savaičių padėtis buvo pakenčiama. Šelis tcbegyve- 
no Bairono atminty. Negalima pasakyti, kad jis dėl jo liejo 


* Kas atsitiko Šeliui? (It) 

ašaras. Mylimų žmonių staigią, netikėtą mirtį laikė vis nauju 
tarp Bairono ir Likimo nesibaigiančios kovos epizodu. Vi- 
siems, prie kurių tik prisirišdavo, būdavo lemta žūti. Pasken- 
do Longas, Metjuzas, Šelis — viskas dėsningai. Dar kartą rei- 
kia grįžti į liūdną gyvenimo rutiną pasiguodus mintimi, jog 
vieną gražią dieną ir jį ištiks nematomoji ranka. Vadinasi, iš 
Bairono pusės tai greičiau buvo iššūkis Likimui negu liūde- 
sys. Bet Šelio, „geriausio žmogaus ir tikrai neegoisto", atmini- 
mą gynė, ir Hantas gyveno Lanfrankio rūmuose globojamas 
to didžio vyro šešėlio. 

Be to, Baironas tikėjo, kad „Liberal“ turės pasisekimą. 
Hobhauzas su Mūru šaipėsi iš įsteigtosios draugijos, o Bairo- 
nas vylėsi įrodyti, jog vien jo vardo pakanka kiekvieno žurna- 
lo sėkmei užtikrinti. Netekęs Šelio, dabar netgi džiaugėsi ap- 
gyvendinęs savo rūmuose rašytoją, kritiką, kuriam kiekvieną 
rytą galės parodyti per naktį sukurtas strofas. Bet Hantui jau 
buvo įkyrėjęs reiklusis šeimininkas. Į „Liberal“ juodu žiūrėjo 
skirtingai. Hantas buvo polemistas, Baironas — genijus. Han- 
tas norėjo „užduot garo misis Grendi ir Džonui Buliui" , o 
Baironas — tiesiog spausdinti jame viską, ką parašo. Bairono 
užgaidos, kurias pats Baironas laikė pasaulio įstatymais, erzi- 
no Hantą. Lanfrankio rūmuose jis dirbo mažame kambarė- 
lyje su langu į apelsinmedžių kiemą. Kiekvieną rytą, būdavo, 
girdi, kaip Baironas keliasi, maudosi vonioje, rengiasi trauk- 
damas garsiai, bet neteisingai kokią nors ariją, dažniausiai 
Rosinio. Po kick laiko rikteli po Hanto langais: „Leontijau!“ 
Taip Šelis buvo sulotyninęs jo vardą. Dūsaudamas Hantas 
keliasi nuo stalo, sveikinasi ir eina į kiemą. Kai būna Pizoje, 
price vyrų prisideda ponia Gvičoli rytmetiškai supintomis ka- 
sytėmis, ir Hantas turi išklausyti pakaitomis Bairono nusis- 
kundimus ponios Gvičoli pavydžiu būdu ir ponios Gvičoli — 
Bairono stačiokiškumu. 

Dabar meilužiai taip gerai pažinojo vienas antrą, jog Tere- 


*MISIS GRENDI — ironiškai anglų respektabilumo autoritetas; DŽO- 
NAS BULIS — ironiška anglų buržua pravardė. (Vert. past.) 

za nustojo laikiusi „savo poetą" kone bekūniu romano hero- 
jumi, vertu Petrarkos plunksnos. Baironui faktas buvo faktas 
ir, kai moteris tapdavo jo meiluže, visiems apie ją pasakodavo 
su šiurkščiu tikslumu, neleidžiančiu abejoti jųdviejų santykių 
pobūdžiu. Šitoks realizmas skaudino ponią Gvičoli. Baironas 
pripažino, kad Tereza ištikima, ncsavanaudiška, myli jį, tik 
kaip „visa kvaila moterų padermė" serga pavydu ir sentimen- 
talumu. 

Patikėtinis Hantas nerodė atlaidumo šiai irzliai porai. Jį taip 
buvo nuteikusi žmona. Grafienė Gvičoli, kaip ir ledi Bairon, 
nenorėjo susipažinti su misis Hant. Jiedvi nesišnekėjo. Mariana 
Hant elgėsi su Baironu atžariai. Vaikams prisakė bėgti šalin jį 
pamačius: jaunoms galvoms jo kalbų pavojinga klausytis. Bai- 
ronas žinojo tai ir piktinosi, kaip moteris, iš malonės gyvenanti 
po jo stogu, gali jį taip griežtai smerkti. Nederėjo naiviai tuo 
stebėtis „Rošfuko“ mokiniui, turėjo žinoti, jog už gera visada 
blogu atsimokama. Bet Hantai — ir tėvai, ir vaikai — jam buvo 
įgrisę iki gyvo kaulo. Baironas rašė Merei Šeli: 


„Man tiesiog bjauru matyti tarp tų pačių sienų Hantų vai- 
kiščius ir Seliui priklausiusius daiktus... Ko jie neištepliojo, 
tą sulaužė." 


Prie savo aukšto Baironas laikė buldogą, kad jie artyn ne- 
prieitų. „Neleisk čia šitų kokni“, — sakydavo glostydamas 
šuniui galvą. Lanfrankio rūmų pirmas ir antras aukštas kone 
kariavo tarpusavy. Hantas paniekinamai atsiliepdavo apie šį 
„tokį nepoetišką poetą ir taip nedidingai atrodantį lordą". 
Po keleto savaičių Baironas trečiąsyk gavo lydėti Gambas, 
kurie, ištremti iš visos Toskanos, pasitraukė į Genują. Min- 
tis, jog teks vilkti su savimi Hantus ir „jų hotentotišką 
kraalį" , varė jį į neviltį. Nebuvo toks žiaurus, kad pamestų 
juos Pizoje, bet, paskubomis brėždamas „Don Žuano" stro- 
fas prisėdęs prie vienintelio Lanfrankio rūmuose likusio 
stalo, keikė juos iš visos širdies. 


*Hotentotų kaimas. (Vert. past.) 

XXXIII 
Džentelmenas ilgisi tėvynės 


Martenas ypač pabrėžė, kad žmogui skirta gyventi 
arba nerimo sūkuriuose, arba nuobodulio letarge. 


Volteras 


Vėl jūra! Vėl žėruojanti banga! 


Bet kokia juokinga jam atrodė ši — trečia — Čaild Haroldo 
kelionė! Vėl Atskalūną aplipo būrys žmonių, kuo skirtin- 
giausių ir visai nepageidaujamų, vėl jam neužteko ryžto nusi- 
purtyti tą kekę. Prircikė flotilijos pergabenti iš Lericio į Ge- 
nują jo nelegaliai šeimai, klientams ir tarnams. „Bolivaru“ 
plaukė lordas Baironas, Tereza ir Gambos; antru laivu — Ly 
Hantas su Mariana ir pulku vaikų; trečiu — didybės kupinas 
smarkusis Trelonis, šios eskadros admirolas, triukšmingai ir 
be reikalo davinėjantis įsakymus: jo žinioje buvo popieriai ir 
instrumentai; feliugoje šiaip taip sutilpo tarnai ir gyvuliai. „Jau 
kaip gražiai atrodė tie baltaburiai laivai, skriejantys mėlyna 
jūra palei uolas", — sakė Hantas. Tuo vaizdu Hantas galėjo 
žavėtis, jam neskaudėjo galvos dėl šio taboro, Baironui, Ži- 
nančiam, jog turės jį išlaikyti ir klausytis skundų, reginys bu- 
vo ne toks mielas. 

Merė Šeli gavo tradicinę Šelių rolę — suieškot, kur vi- 
siems apsigyventi. Albaro priemiestyje, ant kalvos priešais 
įlanką, ji išnuomojo du namus: didžiulį keturiasdešimties 
kambarių baraką sau ir Hantams ir rausvą didiko vilą Kaza 
Salucą lordui Baironui. Nemažame sode buvo paviljonas ir 
ūksminga kiparisų alėja, kur jis paprato skaityti. Jūros vaiz- 
das buvo puikus. Baironas liepė Flečeriui pakabinti miega- 
majame Ados portretuką ir išgraviruotą savo portretą. Ant- 
rame aukšte įkurdino grafienę Gvičoli, nata Gamba, ir visą 
jos šeimą. 

Kaza Salucas, kaip ir Lanfrankio rūmai, Baironui buvo 

nelaimingas. Tik apsigyvenęs, susimanė per pačią kaitrą 
perplaukti įlanką: tas Žygis atėmė jam sveikatą; visai 
nuėjo oda; jis ilgai negalėjo atsitaisyti. Anglijoje pirmas 
„Liberal“ numeris sukėlė skandalą. Hobhauzas ir Kinerdas 
parašė priekaištingus laiškus. Didelio masto skandalai dar 
nieko, o šitas buvo tik juokingas. Mūras, Kinerdas, Hob- 
hauzas — liberalai, bet iš aukštuomenės — traukė pečiais. 
Užgautas Baironas pasiaiškino negalėjęs nepasigailėti varg- 
šo Hanto su žmona ir šešetu vaikų, kuriuos visus po Šelio 
mirties išlaikąs. Maris, gindamas savo autorių, vienam kitam 
parodė šį laišką. Apie jį sužinojo Hantas. Visas keturias- 
dešimties kambarių namas užsipuolė nelaimingą Baironą. 
Merė Šeli parašė jam laišką, vieną tų erzinančių laiškų, 
kur pagarbiai maloniu tonu pareiškiama miglotų moralinio 
pobūdžio priekaištų: „Kaip žurnalas gali turėti pasisekimą, 
jei vienas leidėjų jį pats numenkina Londone pristatydamas 
kaip labdaringą darbą?“ Šito cant Baironas išties nepaken- 
tė. Žinoma, jis nė minties neturėjo įžeisti Hanto skurdą; pats 
patyręs skurdą, jį gerbė. Bet, teisybę sakant, ar būtų steigęs 
žurnalą su Hantu, jei tas būtų buvęs turtingas? Aišku, ne... 
„Aš visada su juo elgiausi taip skrupulingai delikačiai, 
jog buvau davęs sau A nedavinėti patarimų, mai bijo- 


1 


padėtimi? 


Baironas sakė tiesą, bet Hantas jam nedovanojo. Santykiai 
nutrūkti nenutrūko (Hantas negalėjo apsieiti be Bairono), 
tik susitikinėti juodu vengė. 

Hantas liūdnai vaikštinėdavo žvyruotomis alėjomis mąsty- 
damas apie Šelį. Su Baironu nebeturėjo jokios kitos šnekos, 
kaip apic daktarą Džonsoną. Baironas mėgo imituoti Džon- 
soną ir su patosu ištardavo „Why, sir" apsidairęs aplink. Tas 
nuvalkiotas juokelis erzino Hantą beveik taip pat kaip Rosi- 


*Verksmingas tonas (angl. ). 
** Kaip, sere? (Angl.) 

nio arijos, Bairono dainuotos vonioje. Hantas labai retai teu- 
žeidavo į Kaza Salucą. Geriau brūkštelėdavo raštelį (beveik 
visada prašydamas pinigų) pagiežingu ironišku tonu: „Esu 
priverstas jus sutrukdyti ir paprašyti dar šimto kronų, o nc- 
trukus, ko gero, būsiu priverstas paprašyti daugiau." Kreipinį 
„mano brangusis Baironai" pakeitė „brangusis lorde Bairo- 
nai". Baironas atsakydavo „brangiajam lordui Hantui". Paskui 
tiesioginis susirašinėjimas liovėsi, ir Hantų genčiai kronas 
kas savaitę įteikinėdavo Bairono valdytojas Lega Zambelis. 
Naujas įžeidimas. | 

Gyvenimui Kaza Saluce trūko jaudinimosi ir didybės. Bai- 
ronas ypač mylėjo Terezą Gvičoli tuo Ravenos laikotarpiu, 
kai jodinėjo pas ją statydamas pavojun gyvybę tarp pasimaty- 
mo su sąmokslininku ir susidūrimo su policija. Kiek vėliau, 
ištremta į Montenerą, ji tapo jo akyse kankine už Laisvę. Kai 
Ly Hantas pirmąsyk pamatė grafienę, „įsitikinusią, jog visas 
pasaulis ją laiko didvyre, žengiančia šalia poeto, tai ta eg7al- 
tacija teikė tam amplua kaip ir kaukę". Per Pizos—Genujos 
laikotarpį ji pasikeitė ir staiga suseno, veide nebeliko aistrin- 
go naivumo, atrodė, lyg ją kankintų slaptas liūdesys. Meilužį 
„bukliai tebevaldė ir stipriai tebelaikė rankose", bet jam tai 
buvo atsibodę. Gyventi tarytum pasidarė niūriau negu anuo- 
met, kai jis, niekam nežinomas jaunuolis, užsidaręs Niūste- 
de, vienas sau žiovaudavo. Tada pažinojo viso labo Hansoną 
ir Dalasą — giminaitį ir advokatą, tai du paskutiniai kiekvie- 
no žmogaus ryšai su žmonija. Vėliau tapo Londono „liūtu“, 
žymiausiu pasaulio rašytoju, ir pasakymas „Napoleonas ir 
Baironas" anaiptol! neskambėjo juokingai. Burtin- gasis ratas 
pamažėl! dilo, jis liko vienas šioje skaudžioje šviesoje. Iš vie- 
natvės į vienatvę — jo gyvenimo kreivės galai susitiko. 

Jei dabar padėtų tašką — aiškiai, kaip buvo pratęs, ir be 
jokio atlaidumo, — ką galėtų pažymėti?.. 1823 metų kovo 
mėnuo. Bokšto laikrodis rodo dešimt minučių dvyliktos, raus- 
vas rūmas nepažįstamame mieste, meilužė ir meilė, trunkanti 
jau ketveri metai, tos moters senas tėvas, keletas šunų, Fleče- 
ris... Ir daugiau ničnieko šiame pasauly... Taip, gyvenimas 
išties buvo tuštesnis nei slogiausiais jaunystės metais. Kam 

jis kentėjo? Ir vis dėlto „jo turėta jėgos"... Mintys vis skrido į 
Angliją. Kodėl negyveno kaip karalystės peras? Kodėl politi- 
ka negalėjo būti legaliu jo veiklos objektu? 

Kaip kadaise ilgėjosi Rytų peizažų, taip dabar — Šiaurės. 
Svajojo apie pilką dangų ir didžiulius, vėjo genamus debesis, 
matytus Škotijoje. Siuntė Don Žuaną į Angliją ir kažkaip su 
meile aprašinėjo savo herojų, pirmąkart žvelgiantį į Doverio 
uolas. 


Už sąsiaurio iškyla Albionas — 
Kreidiniai skardžiai, mėlyna migla... 
Ir Don Žuanas po ilgos kelionės 
Kaip daugelis didžiuojasi sala, 

Kur atšiaurus pirklys ir kapitonas, 
Negailestingas it kreidos uola 
Kolonijoms įstatymus parengia 

Ir apiplėšia netgi marių bangą! 


Pcr pievas, panašias į sodus, Žuanas artinasi prie galingo 
plytų, dūmų, laivų masyvo: 


Per šimtą mylių — vien akmuo ir mūras, 
Vien ūkanos, bažnyčios, kaminai, 
Kažkur už skersgatvio pakelios burės, 
Stiebų tankmė, Juodi vandens klanai, 
Išstypę bokštai (šičia atsidūręs, 

Tu, rodosi, klajosi amžinai), 

Dar kupolas lyg juokdario vaura — 

Šit Londonas: toksai jau jis yra. 


O, kaip jis pavydėjo Žuanui šios kelionės! 

Ar pats galės kada nors į ją leistis? Tai priklauso tik nuo 
Anabelos. Ji buvo dingstis tam nerašytam jo ištrėmimo nuo- 
sprendžiui. Jei prieš Anglijos aukštuomenę vėl jį pripažintų 
tėvu ir vyru, viskas būtų užmiršta. Žmonos paveikslas mai- 
nėsi. Žinojo, kad Anabela nuoširdi, didžiai gera, iš tikrųjų 
pamaldi, dorybinga. Nejaugi jam neatleistų? Savo vienatvėje 
su grauduliu galvodavo apie ją. Per kitus kreipėsi į pulkinin- 
ką Montgomerį, ledi Bairon bičiulį, užsukusį į Genują, ar 

tas negalčtų parūpinti jos atvaizdo. Jis, taip mėgstantis kone 
kas vakarą lankyti savo praeities muziejų, jokio žmonos atmi- 
no — net laiško — neturėjo. Retkarčiais atsiskleisdavo 
sąskaitų knygelę, vienintelę relikviją su dviem jos ranka įrašy- 
tais žodžiais... Household... Ir tai buvo viskas. Beje, ne. Kai 
gyveno Pizoje, gavo iš jos Ados plaukų sruogą, ir šone buvo 
pažymėta data. Padrąsinimas? Kas žino? Baironas apmetė 
atsakymą: 


„Aš turiu jums patvirtinti, kad gavau Ados plaukus, jie 
labai švelnūs ir gražūs, ir jau beveik tokio pat rudumo kaip 
buvo mano dvylikos metų... Tik jie nesigarbanoja, gal dėl to, 
kad neduodate ataugti. Dėkoju jums, kad užrašėte datą ir 
vardą, ir pasakysiu kodėl: man regis, tie keli žodžiai, brūkšte- 
lėti jūsų ranka, — vieninteliai, ką aš turiu. Jūsų laiškus 
grąžinau, ir, be žodžio Household, dukart užrašyto senoje są- 
skaitų knygelėje, man daugiau nieko neliko." 


Šito laiško neišsiuntė. Nežinojo, kaip į jį bus pažiūrėta, 
bet troškimas per Anabelą ir su ja užimti savo vietą pasaulyje 
teberuseno širdyje. Apie tai ir apie daugelį savo būdo bruožų 
jis pasipasakojo vienai bičiulei anglei, apsilankiusiai Genujo- 
je 1823 metais, — įžymiajai ledi Blesington. 


xxX* 


Baironas susipažino su lordu Blesingtonu 1812 metais Lon- 
done ir gan dažnai jį sutikdavo „Vatjė“ ar „Kokoso palmės“ 
klubuose. Ledi Blesington tada buvo niekam nežinoma, var- 
gingai gyvenanti airė. Už lordo Blesingtono ištekėjo 1818 
metais, Baironui jau išvažiavus. Bet jis daug buvo apic ją gir- 
dėjęs, žinojo, kad Lorensas nutapė jos portretą, dėl kurio 
visas Londonas ėjo iš proto, kad ja žavėjosi Tomas Mūras. 
Kai 1823 metais balandžio pirmąją Albaro viloje jam įteikė 


*LORENSAS TOMAS (1769—1830) — anglų tapytojas portretistas. 
(Vert. past.) 

dvi vizitines korteles — lordo Blesingtono ir grafo Alfredo 
d'Orsė, — Baironas ir sumišo, ir išsigando, ir apsidžiaugė. 
Grafas d'Orsė buvo, anot Bairono, šeimos draugas prancū- 
zas, „labai jaunas ir vienas gražumas". Ledi Blesington savo 
vyru lordu mirtinai bodėjosi ir nebegalėjo apsieiti be savo 
paryžiečio riterio. Vyrai pasakė Baironui, jog miledi laukia 
karietoje prie vartų. Jis šlubčiodamas nubėgo, atsiprašė ir 
pakvietė į vidų. 

Šito susitikimo ledi Blesington nekantriai laukė keletą 
dienų. Bijojo nusivilti ir taip atsitiko. Tikėjosi išvysti aukštą, 
autoritetingai ir oriai atrodantį vyrą; pamatė dailią, it iškaltą 
galvą su išraiškingom akim ir menką, ploną, kone vaikišką 
kūną. Po saulės smūgio jis buvo vėl sublogęs, ir kostiumas 
ant jo kabojo lyg pirktas gatavų drabužių parduotuvėje. Jude- 
siai buvo nerangūs, nes galvojo apie savo luošumą. Rytojaus 
dieną atėjo į Blesingtonų viešbutį kiek sutrikęs, labai drau- 
giškas, ir ledi Blesington (prijaukinusi ne vieną vyrą) greit 
įsitikino, kaip lengva jį prisirišti. Jųdviejų draugystės negadi- 
no koketavimas. Anot Bairono, miledi buvo itin gerai aprū- 
pinta „savo paryžietiško dvaro". Baironas tikėjo vyro ir mo- 
ters draugyste, kai neįsimaišo meilė. Laikė ledi Blesington 
protinga ir visai atvirai su ja šnekėdavosi tiek per pasijodinė- 
jimus, tiek nuvykęs drauge pusryčių į apylinkių vilas. Ji žymė- 
josi jo žodžius ir po keleto savaičių pamatė parašiusi vieną 
gyviausių ir teisingiausių knygų, kada nors sukurtų apie 
Baironą. 

Ledi Blesington puikiausiai suprato tokią sudėtingą asme- 
nybę, kurios pagrindinis bruožas, jos akimis, buvo kilnia- 
dvasiškas ir liguistas jautrumas, turėjęs jaunystėje sudaryti pui- 
kaus charakterio pagrindą. Per ankstyva pykčio šalna nedavė 
sudygti sėkloms, bet visai jų neišgaišino. Kai Baironas saky- 
davosi esąs puolęs angelas, tai buvo tiesa. Turėjo visus ange- 
lo elementus, tik žmonės jam buvo tokie beširdžiai ir sukti, 
jog veidmainystės baimė nustelbė visus kitus jo jausmus. 

Ledi Blesington dažnai klausydavosi, kaip jis analizuoja 
kitų ir netgi savo jausmus: antras Larošfuko, tik dar žiaures- 


378 


nis, visur matantis išskaičiavimą ir melą. Rodos, jis su nepa- 
prastu malonumu išverčia juokingon pusėn romantiškus jaus- 
mus, 0 po valandėlės tuos pačius jausmus pareiškia taip stip- 
riai, jog akyse jam sublizga ašaros. Ji suprato, kad griebėsi 
pašaipos norėdamas nuo jausmų išsigydyti. Pastebėjo, jog pate- 
tiškus eilėraščius visada skaito su šypsenėle lūpose ir komiš- 
ku patosu — savotiškas gynimasis nuo susijaudinimo. Nieku 
gyvu neprisipažįsta savo kilniųjų savybių ir mielai afišuojasi 
ydomis. 

Nustatė, jog jis nėra netikintis, tik skeptikas, šiaip ar taip, 
deistas. „Graži diena, mėnesiena, kiekvienas didingas gamtos 
reginys, — sakydavo jis, — sužadina tauriose sielose stiprų 
religinį jausmą." Bet iš tiesų buvo ne tiek religingas, kiek 
prietaringas, ir, rodos, įsižeisdavo, kai kas nepritardavo tai jo 
silpnybei. Jis kuo rimčiausiai pasakė ledi Blesington, jog 
Šelis pasirodęs vienai moteriai sode. Tebebijojo penktadie- 
nio, nustėrdavo pabėręs druską, sudaužęs stiklinę. 

O dar labiau nei įgimtu gerumu ji stebėjosi Bairono svei- 
ku protu; tiesiog nenorėjo tikėti, kad tokia asociali (pasak 
legendos) būtybė gali turėti sveiko proto, nuteikto antiro- 
mantiškai, antiindividualistiškai. Mažai kas yra pareiškęs tiek 
buržuazinės išminties apie vedybas: 


„Jei žmonės taip mylisi, jog nebegali vienas be kito gyven- 
ti, tai vedybos — vienintelis ryšys jų laimei užtikrinti... Aš 
visai neliečiu religijos ir moralės, nors paprastai jų įtaka de- 
šimteriopai padidina sunkumus; bet jeigu ir įsivaizduotume, 
kad yra tokių, kurie nepažįsta šitų varžtų, tai ir jiems vedybo- 
mis nesutvirtintas ryšys neteikia laimės, kai, be tam tikro dva- 
sios subtilumo, jie turi dar ir tauraus išdidumo. Šitokia padė- 
tis žemina, skaudina moterį, atsiliepia jos būdui; žavesys, kuriuo 
pavergė vyrą, dingsta, ji darosi įtari, greit įsižeidžianti... Ima 
dvigubai pavyduliauti to, nuo kurio priklauso... 0 tas gauna 
vilkti dar sunkesnę naštą nei vedybos, tik be jų respektabilu- 
mo." 


Be abejonės, Terezos Gvičoli portretas. Ji išties darėsi vis 

pavydesnė ir pavydėjo Bairono netgi ledi Blesington. Bet 
ypač jis sugebėjo stebėti pats save. Gerai save pažino. 


„Aš dažnai mintimis nusikeliu į vaikystės dienas ir negaliu 
atsistebėti to meto savo jausmų stiprumu; pirmi įspūdžiai neiš- 
dildomi. Mano vargšė mama, paskui ir moksladraugiai savo 
patyčiomis įteigė man, jog savo luošumą turiu laikyti didžiu- 
le nelaime, ir aš niekada neįstengiau iš to jausmo išsiva- 
duoti. Reikia gimti labai geram, kad apgalėtum ėdantį kartė- 
lį, kuris per kūno ydą įsimeta į galvą ir tave nuteikia prieš 
visus." 


Baironas buvo iš tų, kurie niekada negali nurimti dėl pra- 
rastų jaunystės iliuzijų. Jis sakydavo, jog klysta tas, kas tikisi, 
metams bėgant, išsigydyti nuo aistrų. Jos tik mainosi: meilę 
pakeičia šykštumas, pasitikėjimą — įtarumas. 


„Štai ką mums duoda metai ir patyrimas... — sakydavo 
jis. — Jaunystę — proto karštį — aukštinu labiau negu bran- 
dos amžių, kurį laikau proto paralyžiumi. Prisimenu jauny- 
stę, kai mano širdis buvo pilna gerų jausmų tiems, kurie bent 
kiek, rodos, mane mylėjo, o dabar, sulaukęs trisdešimt šeše- 
rių (juk tai dar ne senatvė), vos vos įstengiu maišydamas blė- 
stančias tos pačios širdies žarijas atgaivinti lengvą liepsnelę 
savo sustingusiems jausmams atšildyti." 


Kaip turėjo patikti jaunai moteriai ir ją sujaudinti tas ket- 
virtą dešimtį įpusėjęs mokinys, nepataisomas sentimentalas, 
veltui besistengiantis tapti ciniku. „Vargšas Baironas", — kaž- 
kada jis sakydavo Anabelai vaikišku tonu. Vargšas Baironas, 
sakė ir ledi Blesington, vargšas Baironas, toks sąžiningas ir 
silpnas, turįs tiek dorybių ir taip apšmeižtas, vargšas Bairo- 
nas, „nes su savo genialumu, titulu ir turtais jis — vargšas". 

Per tuos du 1823 metų mėnesius — balandį ir gegužę — 
Baironas labai susibičiuliavo su Blesingtonais. Grafas d'Orsė 
nupiešė jo ir Pjetro Gambos portretus. Šnekėdamas su ledi 

Blesington, Baironas atsigaudavo nuo savo meilužės plepėji- 
mo. Jis buvo liūdnas, kai bičiuliams reikėjo išvažiuoti. Pasku- 
tinįkart aplankęs, įteikė visiems trims po dovanėlę. Akyse su- 
blizgo ašaros. Nusišluostęs sarkastiškai pasijuokė iš savo susi- 
jaudinimo. 


kkx 


„Don Žuanas“, rodos, sėmėsi peno iš Bairono nuobodulio ir 
dvasinės vienatvės. Pizoje, paskui Genujoje jis parašė dešimt 
giesmių — tiesiog stebina jų lengvumas, registrų įvairovė, 
lanksti forma. Poema išsiplėtė. Žuanas kaip herojus pasiliko, 
bet jo nuotykiai buvo tik dingstis. Tikrasis siužetas buvo „Guli- 
verio", „Kandido“ siužetas: satyra apie Europos elitą. Bairo- 
nas niekada nemėgo „valdančiųjų klasių". Nuo mažens išau- 
klėtas puritoniška, t. y. opozicine, dvasia, jis ir į Lordų rūmus 
įžengė tik tam, kad pasakytų rūsčių žodžių savo perams. Jautėsi 
svetimas aukštuomenėje netgi tuo metu, kai, rodos, gyve- no kaip 
koks didelis XVIII amžiaus ponas. Audra jį išgujo iš tos aukš- 
tuomenės, sužeidė, bet jo nenustebino. Dabar jis iš ramesnės 
observatorijos stebėjo, į ką pavertė Europą šitie žiaurūs žmo- 
nės, ir su malonumu rodė jiems jų doktrinų kruviną galą. 

Baironui prikišama šaipymasis iš žmogaus prigimties? Dievu- 
liau brangus! Betgi ką tokio jis pasakė, ko seniai nebuvo pa- 
sakę Dantė, Servantesas, Sviftas, Makiavelis, „kurie žinojo, 
kad šitas gyvenimas nė bulvės nevertas?* Nei gamtos, nei 
mūsų pačių minties tyrimas neduoda mums tikrybės. Viena 
sistema ryja kitą nelyginant Saturnas savo vaikus: 


Aš nieko nežinau, neneigiu, nieko 
Netvirtinu. O ką gi tu žinai, 
Išskyrus tai, kad gimus mirt belieka? 


Tą mintį Baironas jau reiškė nuo „Čaild Haroldo" laikų, 
bet tada, matydamas visą religijų ir sistemų tuštybę, jis abejo- 
jo ir Žmogaus pastangų naudingumu; tik žodžiais gailėjo pa- 
vergtos Graikijos. Dabar (gal atsiliepė nesena konspiracija 
Italijoje, 0 gal pagavo beviltiškas noras veikti) jis jungė vi- 

suotinę abejonę su tikėjimu tam tikra politika. Suvokė, jog 
metafizinį skepticizmą nebūtina sieti su politiniu skepticiz- 
mu. Priešingai. Jei visi mes, nelaimingi žmonės, esame įvelti į 
šlykščią ir neprasmingą avantiūrą, tai paduokime viens kitam 
ranką ir pamėginkime, anot Šelio, pakartojusio Gėtės mintį, 
susikurti pasauliuką ant visatos krūtinės. Kaip skeptikas Volte- 
ras, jis irgi norėjo kautis už laisvę. 


Ligi mirties aš ginsiu mintį (rimais, 
O jei prireiks — ir žygiais) nuo visų, 
Kurie ją vadelėt ir pančiot imas... 


Pakanka demagogų be manęs: 

Aš niekados nepataikauju liaudžiai. 
Kas kursto išbadėjusias minias, 
Paskui patsai jas niekina ir spaudžia. 
Pasėjęs melą ir abejones, 

Jis pjauna prakeiksmą ir žūtį skaudžią. 


Užvis labiausiai jis puolė karą. Siuntė Žuaną į apgultą Iz- 
mailą per Rusijos— Turkijos karą norėdamas parodyti, kiek 
šitiems „mėsininkams urmininkams“, kuric mus valdo, mažai 
tereiškia Žmogaus gyvenimas. Šaipėsi iš karinės šlovės, iš tų, 
kurie medžioja laipsnius ir medalius, kurie guldo galvas už 
galioną, už citatą, kur įbrėžtas jų vardas, už Suvorovų, Ve- 
lingtonų iškėlimą: „Žmogus, nušluostęs nors vieną ašarą, — 
sakydavo, — labiau vertas garbingos šlovės negu tas, kuris pra- 
liejo marias kraujo..." 

Išjuokė ir patį tautos didvyrį kunigaikštį Velingtoną: 


Europai, britui tu brangus ir šventas 
(Beje, už tai ir pinigo gavai): 
Kai perlūžo monarchijos ramentas, 
Tu jį sėkmingai suremontavai. 
Tonas buvo stiprus, kaip tik toks, kad sujaudintų Europą, 
pilną pusalginių . Ši „dabartinė“ poezija turėjo griebti už šir- 


* Atsargos karininkai, gaunantys pusę algos. (Vert. past.) 

dies visus, kas kovojo, visus, kas kentė nuo savo valdovų 
egoizmo. 


Geriau tegu pasaulis nežinos 
Nei tironijų, nei tamsios minios! 


Baironas turėjo svarių motyvų įdėti „Don Žuane" ilgą 
liaupsę Don Kichotui. Sveiko Sančos proto Baironui nieka- 
da nestigo, 0 metai, daugelį išmokantys ironijos ir abejonių, 
jį, regis, nuo jų išgydė. Don Kichoto nesėkmės jam dabar, at- 
rodo, teikė ne tiek smagumo, kiek skausmo: 


Blogiausia, kad skaitytojas kvatoja, 

O Don Kichotas, šiaip ar taip, teisus — 
Vardan kitų jis veržias į pavojų, 

Ir jam tada pats velnias nebaisus. 

Tačiau kiekvienas įkyriai kartoja, 

Kad jis bjaurus, pamišęs, atgrasus. 
Žodžiu, romano išvada liūdnoka 

(Bent tam, kas šiais laikais galvoti moka). 


Nubausti niekdarį, padėti damai, 
Sušildyti netekusį namų, 

Tironų jungo nukamuotai žemei 
Pagelbėt nuogo kardo aštrumu... 

Ir visa tai romano panoramoj 

Bus paversta beprasmišku žaismu! 
Kovas tr žygdarbius išjuokia protas, 
Bet juk Sokratas — irgi Don Kichotas! 


Taip Baironas, tas Sentimentalizmo belaisvis juodų kipa- 
risų sode, tas amžinas proto jaunuolis, svajojo apie šlovingus 
nuotykius ir liberalią riterystę. Ar ne jo pareiga parodyti 
Džonui Buliui kai ką iš šito niekingo gyvenimo? Keliose 
strofosc jis buvo Juvenaliu, Pamokslininku. Paskui jį nusi- 
viliojo pracities meilė. Įkandin Žuano vėl žengdavo į 
salonus, kuriuose kažkada viešpatavo, ir satyra virsdavo 
„balade apie senų laikų įsimylėjėlius". 

Kuo jis norėjo būti? Hamletu ar Don Kichotu? Karštu 

teisingumo gynėju, kuris nieko nebijo, o palaužtas negai- 
lestauja dėl nesėkmių, ar neveikliu svajotoju? Ar jis pats 
žinojo? Buvo nepastovus. Vaikiškos iliuzijos tebesimaišė su 
blaiviausia išmintimi. Tai jis trokšdavo pertvarkyti pasaulį, 
tai nuolankiai stebėdavo amžiną ir beprasmį judėjimą: 


Dviejų pasaulių riboje plevena 

Gyvybė tarsi gęstanti žvaigždė. 

O, kaip mažai mes žinom, Dieve mano! 
Ir ką gi mums alneši, ateitie? 

Vilnis į krantą amžinatvė gena. 

Mes tik puta. Nespėsim tart sudie. 

Kur buvo šalys — ten kapai iškyla, 

Ir viskas grimzta į visatos tylą. 


XXXIV 
Herojus ir karys 


Vienas dalykas išimtinai būdingas Baironui — tai jo 
tvirtas sveikas protas. 
Dizraelis 


Didiesiems mūsų gyvenimo įvykiams dirvą dažnai paruošia 
tokie menkučiai faktai, kad mes jų lyg ir nepastebime, mūsų 
veiksmai, mūsų kalbos supa mus vis siauresniu tinklu; pasi- 
lieka atviras vienas kelias, pagaliau išmuša valanda, kada 
reikia galva užmokėti už savo žodžius. Beveik visiems 
herojams taip atsitikdavo; neleisti kūnui išsižadėti proto 
kvailysčių — štai kas yra heroizmas. 

Jau porą metų Baironas su melancholišku susidomėjimu 
protarpiais sekė graikų sukilimo augimą. Pizoje, kai Mavro- 
kordatas išvyko pas sukilėlius, Baironas visiems aplinkiniams 
sakė, kad norėtų lydėti kunigaikštį. Apie tai rašė Mūrui, kal- 

bėjo Gambai, Medvinui (tas užsirašė sakinį: „Aš noriu dar 
kartą nuvažiuoti į Graikiją ir, galimas daiktas, ten mirsiu"), 
Treloniui, kuris tuo netikėjo. Tiesą pasakius, niekas iš Pizos 
draugijos rimtai nežiūrėjo nė į vieną Bairono projektą, kad ir 
koks jis būtų buvęs. Jie taip dažnai keisdavosi. Venesuela, 
Jungtinės Amerikos Valstijos, Anglija, Graikija — jo vaiz- 
duotė trumpai tepuoselėdavo šias svajones. Paskui, būdavo, 
moters aimanos ar pocma jį sulaiko, išgąsdina blogas Ženk- 
las, ir jis pasilieka. Draugai apie jį buvo susidarę galutinę 
nuomonę. Jis buvo moteriškas, silpnas, jautrus, žodžiu, visais 
atžvilgiais tikra veiksmo žmogaus priešingybė. 

Tačiau projektas į Graikiją pasirodė besąs patvaresnis už 
kitus. Ne dėl to, kad Baironas būtų nekentęs turkų. Jis geru 
žodžiu minėjo baltabarzdžius pašas, kurie jį priėmė 1810 me- 
tais. Gailėjo pavergtos Graikijos, bet nematė kelio jai 
išvaduoti. Dabar sukilimas, rodos, galėjo pasisekti. Turkai ne- 
sugebėjo įtvirtinti krašte savo administracijos. Jie ten sudarė 
„laikinai Europoje įsikūrusią stovyklą", bet stovyklą štur- 
mu visada galima pakelti, ir palyginti buvo lengva juos išvyti. 

Tad kodėl graikai neišsivadavo XVIII amžiuje? Todėl, kad 
iš visų žmogiškųjų jėgų tik dvasinės jėgos yra sėkmės laidas. 
Kad sukiltum, reikia tikėti sukilimu. Graikai, kaip italai, 
kaip lenkai, tik iš Prancūzijos revoliucijos sužinojo žodžius: lais- 
vė, tautų teisė. Išsivertė „Marselietę“. „Čaild Haroldo" strofos 
sudomino Europą jų likimu. Graikai liovėsi žiūrėję į savo 
vergiją kaip į gamtos dėsnį. Vadinasi, liovėsi buvę vergais. 

Judėjimui pradžią davė slaptos draugijos, kurios tikėjosi 
paramos iš Rusijos. Bet Meternichas nesnaudė, privertė carą 
pamatyti „revoliucijos ženklą Graikijos įvykiuose". Ne ma- 
Žiau priešiškai buvo nusiteikusi ir Anglija. Pito žodžiai: „Aš 
atsisakau leistis į kalbas su žmogumi, kuris nesupranta, kad 
anglų interesams būtinas Otomanų imperijos integralumas" 
tebebuvo viena iš tų magiškų pasenusių aksiomų, kuriomis 
taip dažnai vadovaujamasi Didžiosios Britanijos užsienio 
politikoje. Prancūzija, tebesanti Šventosios Sąjungos globo- 
je, galėjo pasiųsti tik pavienių savanorių. Graikams beliko 
pasikliauti savo jėgomis. 

Nuo 1821 metų įsiliepsnojo keletas sukilimo židinių. Patrų 
arkivyskupas Germanas, kunigas ir karys, pasitraukė į kalnus. 
Tą pačią dieną Kolokotronis , vienos gaujos vadas, pakėlė 
Morėją. Kitas sukilėlis Odisėjas užėmė dalį rytinės Graikijos. 
Vakaruose šeimininkavo kunigaikštis Mavrokordatas. Per 
didelis buvo skirtumas tarp šio jauno išsilavinusio europie- 
čio su redingotu, auksiniais akiniais ir kalniečių banditų, 
kaip Odisėjas ir Kolokotronis, kad jie galėtų susitarti. 
Graikų vadų nesantarvė padėjo turkams išvengti sutriuški- 
nimo. Bet užsieny graikų pergalės sukėlė didžiulį visų kraštų 
liberalų entuziazmą. Buvę Napoleono karininkai, Jėnos uni- 
versiteto studentai, šveicarų mistikai vyko kautis už Graikiją. 

Anglijos vyriausybė buvo nusistačiusi prieš sukilimą, bet, 
1823 metų sausį graikų deputatui Luriočiui atvažiavus ginti 
Graikijos reikalų, kai kurie pažangesnieji vigai numatė „lengvą 
ir dramatišką kirtį vidaus politikos lošime“ ir įsteigė komite- 
tą su būstine „Karūnos ir inkaro" smuklėje. Tas komitetas, 
kaip visi komitetai, išleido nereikalingų dokumentų, kėlė praš- 
matnius pietus ir beveik nieko neveikė. Į jį įėjo nuostabusis 
Džeremis Bentamas“ (jis nukalė žodžius „internacionalinis“, 
„kodifikuoti“, reformavo įstatymus, logiką, kalėji Imus ir univer- 
sitetus), deputatai radikalai, kaip Berdetas , Hobhauzas, 
bankininkai, kaip Kinerdas ir kiti; komiteto sekretorius buvo 
misteris Džonas Bauringas os „poliglotas ir Bentamo mokinys. 

Pirmame komiteto posėdyje buvo nutarta pasiųsti į 
Graikiją Edvardą Blekirą (jis parašė keletą knygų apie Is- 


* KOLOKOTRONIS TEODORAS (1770—1843) — graikų nacionalinio iš- 
sivadavimo revoliucijos veikėjas. 1823 m. paskirtas vyriausiuoju graikų 
kariuomenės vadu Morėjoje (Peloponese) ir laikinosios vyriausybės vicepre- 
zidentu. (Vert. past.) 

**BENTAMAS DŽEREMIS (1748—1832) — anglų filosofas ir teisinin- 
kas. (Vert. past.) 
*++*BERDETAS FRANSIS (1770—1844) — anglų radikalas, nuosaikios 
parlamento reformos šalininkas. (Vert. past.) 
+++ BAURINGAS DŽONAS (1792—1872) — anglų rašytojas ir žurnalistas. 
(Vert. past.) 

paniją ir Ispanijos revoliuciją) ryšiams užmegzti ir padėčiai 
ištirti. Trelonis, pažinojęs Blekirą, vasario mėnesį parašė 
jam, kad Baironas dažnai sakydavęs norįs važiuoti į Graikiją. 
Hobhauzas su Kinerdu šypsojosi; „brangusis berniukas“ ne- 
tiko į kariuomenės vadus. Šiaip ar taip, jo vardas galėjo pra- 
versti. Blekiras pranešė Baironui, jog, keliaudamas į Graiki- 
ją, užvažiuosiąs į Genują su juo pasimatyti. Taip aplinkybės 
įsuko Baironą į veiksmo mechanizmą. 


kkx* 


Balandžio mėnesį Blekiras su Luriočiu atvyko į Kaza Salucą, 
ir Baironas pasisakė galįs liepos mėnesį važiuoti į Levantą, 
jei komitetui tai atrodytų naudinga. Kodėl gi jam nenuva- 
žiuoti? Ta kelionė suteiktų naujų įspūdžių, kurių taip trūko 
monotoniškame Genujos gyvenime, ir parodytų, kad jis ne 
tiktai eiliakalys. 


„Būti pirmu žmogumi krašte (ne diktatoriumi) — ne Sula, 
o Vašingtonu arba Aristidu , iškilusiu gabumais ir tiesa, — 
vadinasi, prilygti dievybei." 


Jis seniai užsirašė šią mintį ir iki šios dienos taip tebegal- 
vojo. Jį visada traukė daryti „tai, ką nedaugelis tepadarytų 
arba niekas nepadarytų". „Liberal“ krachas, tam tikras jo 
paskutinių publikacijų nepopuliarumas — viskas vertė jį su- 
simąstyti, kad reikia vėl patraukti visuomenės opiniją. Poetas 
jai nebepatinka. O gal Anglija neklysta? Ir pats manė, jog jo 
tikrosios savybės greičiau turėtų pasireikšti aktyviame gyve- 
nime. Visada save laikė kariu arba valstybės veikėju, dėl luo- 
šumo negalinčiu gyventi tokio gyvenimo, kokiam buvo skir- 
tas. Nuo šiolo panoro „pasišvęsti politikai ir geram tonui". 


* ARISTIDAS (apie 540—467 m. pr. m. e.) — Atėnų politikos veikėjas ir 
karvedys, graikų istorikų pramintas Teisinguoju. (Vert. past.) 

„Jei pagyvensiu dar dešimt metų, pamatysit, jog aš neišsi- 
kvėpęs. Nesakau literatūroje, nes tai — niekai; nors ir keisti 
jums pasirodytų mano žodžiai, aš netikiu, kad rašymas — 
mano pašaukimas. Pamatysit, jei tik leis Laikas ir Fortūna, aš 
Šį tą nuveiksiu ir nustebinsiu visų laikų filosofus." 


Bet šia auka jis tikėjosi ne tiek išpirti kaltę visuomenės 
akyse, kick išgelbėti Baironą savo paties sieloje. „Manfrede“ 
parodė, kad jam Pragaras buvo vidinė drama. Taigi nesantar- 
vę, šėlstančią nuo pat jaunų dienų tarp to Bairono, koks jis 
galėjo būti, ir to Bairono, koks iš tiesų buvo, didelis heroiz- 
mas galėjo išspręsti karštuolio mokinio naudai. Sąsiuviny jis 
pabrėžė keletą eilučių — nebaigtos giesmės pradžią: 


Kai mirusieji kelias iš grabų, 

Nejaugi aš galiu ramiai gulėti? 

Tironai siaučia — kaip galiu tylėti? 
Pribrendo derlius — pjauti jo skubu! 
Dygliuotas mano guolis. Aš nesnaudžiu. 
Kasdien man ausyse trimitas gaudžia, 
Jo aidas atsiliepia širdyje ... 


„Eilčėraštukas“, kaip jis juokais nuleisdavo, ir niekas ge- 
riau už jį nežinojo, kiek skiriasi realūs jausmai, tokie, kokius 
matydavo jo pašaipus sveikas protas, nuo jausmų, išreiškia- 
mų eilėmis. Bet ir negailestingiausiai viską analizuodamas, 
su ironiška šypsena klausydamasis bičiulių kalbų „Graikijos 
klausimu", aiškiai suvokė, jog laisvės meilė ir didelių darbų 
troškimas — tai jo tikroji, galingoji stichija. 

Per savo gyvenimą sutikęs tiek ir tiek kliūčių, trukdžiusių 
veikti, negalėjo nebijoti tų, kurios prieš jį tebestovėjo. Pir- 
miausia — Tereza. Žinojo tos „kvailos padermės" užsispy- 
rimą, žinojo, kad niekada prieš ją neatsilaikydavo. 


„Ponia Gvičoli, aišku, nesutiks, kad aš ją palikčiau, nors ir 


*Vertė Aleksys Churginas 

keliems mėnesiams; jei ji sugebėjo paveikti mane, kad ne- 
grįžčiau į Angliją 1819 metais, tai sėkmingai gali neišleisti į 
Graikiją 1823." 


Bet pirmiau nei įtikinti Terezą jam rūpėjo vienas svarbes- 
nis ir daug skausmingesnis klausimas: ar Londono 
filheleninis komitetas išties nori, kad jis bendradarbiautų? 
Nuo 1816 metų proskripcijos jis į visa, kas angliška, žiūrėjo 
su parijo baime. Vaizduotei nėr baisesnių priešų už tuos, 
kurių nematome. Manė, jog anglai smarkiai tebeširsta ant jo, 
ir davė sau žodį nieko iš jų neprašyti, kad neturėtų progos 
jam atsakyti. Nepaprastai kukliai pasiūlė savo paslaugas Hob- 
hauzui ir apsidžiaugė, kai po gan ilgos ir skaudžios tylos suži- 
nojo esąs išrinktas komiteto nariu. Šio laikotarpio laiškai jį 
parodo iš pačios gerosios pusės — dosnų (tučtuojau pranešė 
pasiryžęs prisidėti pinigais ir nupirkęs pasiuntė medikamen- 
tų, parako), paprastą, O ypač nuostabiai tikslų. 

Misterio Bauringo laiškas Baironui mirgėjo įprastiniais štam- 
pais „apie klasikinę laisvės žemę, menų ir genijaus lopšį, die- 
vų buveinę, poetų rojų bei kitus gražius dalykus". Būtent ši- 
tokio tono Baironas nepakentė prozoje. „Entuziazmas“, — 
sakydavo šlykštėdamasis. Jis atrašė raportą apie graikų padė- 
tį kaip puikus štabo viršininkas: 


„Atrodo, reikalingiausi graikams dalykai: pirma, lauko ar- 
tilerija, lengva ir tinkama naudoti kalnuose; antra, patrankų 
parakas; trečia, medikamentai lauko kilnojamajai ligoninei..." 


Keturi puslapiai — išvien faktų, ko graikams trūksta, kaip 
geriausia tai persiųsti, su kuo palaikyti ryšį. Parodė visai tokį 
pat blaivų protą kaip Kiti Gordon apskaičiuodama Niūstedo 
išlaidas. Pikantiškas kontrastas, palyginus su tuščia komiteto 
gražbylyste. 

Vis dėlto ar jis buvo (kaip pats manė, nors draugams ki- 
taip atrodė) veiksmo žmogus? Teisybė buvo sudėtingesnė. 
Tikrai gimęs veiklai, nes buvo apdovanotas ir drąsa, ir realy- 

bės pajautimu, ir tiksliai mąstančiu protu, Baironas per savo 
neryžtingumą liko svajotoju. Norėjo vienu metu būti tautų 
gynėju ir pasileidėliu didiku, vyru ir Don Žuanu, volterinin- 
ku ir puritonu. Kovojo su anglų visuomene ir troško iš jos 
privilegijų. Nei konservatorius, nei radikalas, jis buvo anglų 
politikoje tas nelaimingiausias padaras, draskomas prieštara- 
vimų — vigas. Jam visada trūkdavo to minties ir elgesio 
vieningumo, būtino dideliems sumanymams. 

Bet šitoje graikų avantiūroje viskas buvo paprasta. Jo kil- 
mės prietarai nesikirto su troškimu išvaduoti svetimą tautą. 
Priešingai, jautė, jog susilauktų anglų viešosios visuomenės 
pritarimo, jei, pasidavęs kažkokiems sunkiai nusakomiems ir 
stipriems motyvams, antikiniams prisiminimams, herojinėms 
legendoms, imtųsi šio vaidmens. Nuo to laiko aprimęs jo pro- 
tas dirbo visu pajėgumu, aiškumas, atsargumas davė gražių 
rezultatų, ir Baironas darėsi visai tinkamu vadu. 


*kx*k 


Artinosi vasara, ir senas Bairono priešas Likimas, rodos, 
buvo maloningesnis nci visada. Grafas Gamba susilaukė trem- 
ties įsako panaikinimo ir leidimo grįžti į Raveną, jei kartu 
važiuos duktė. To norėjo popiežius ir grafas Gvičolis. Vyras 
žadėjo atleisti su viena sąlyga, visai protinga, anot Bairono, 
kuris būdavo labai teisingas savo meilužių vyrams: „kad ne- 
bematytų savo namuose jo kaip subnuomininko". Brolis Pje- 
tras Gamba, kurį Baironas vis labiau ir labiau mylėjo už drąs- ą, 
karštai troško kartu važiuoti į Graikiją. Tėvas, brolis, vyras, 
meilužis (kaip kažkada buvo su Karolina Lem) — visi vienu 
balsu patarinėjo poniai Gvičoli susitaikyti su vyru. Moters 
aistra dar sykį subūrė prieš save visų jėgas. Bet Tereza, rem- 
damasi Jausmu, nė nemanė, anot Bairono, skaitytis su pusės 
Romanijos ir popiežiaus valia, ir visa tai dėjosi, — pridūrė jis 
baisėdamasis, — po ketverius metus trukusio ryšio. 

Jeigu jis taip nori važiuoti į Graikiją, sakė Tereza, tegul 
važiuoja, jinai jį lydės; jau įrodė, kad moka kentėti už laisvę. 

„Tai, aišku, paikas sumanymas, nes tada reikės saugot ją 
nuo pavojų, visa kita atsisakant.. Antra vertus, jei ji iškels 
sceną, turėsime dar vieną istoriją apie nežmonišką elgesį ir 
sulaužytą gyvenimą, apie ledi Karolinizaciją ir apie ledi Bai- 
ronizaciją, ir apie Glenarvonizaciją, — viskas prireikus bus 
panaudota prieš mane. Joks kitas vyras pasauly nėra tiek 
nuolaidžiavęs moterims, o pelniau iš to jų kankintojo repu- 
taciją. Šiaip ar taip, darysiu, ką galiu, ir turiu viltį... Jei mes- 
čiau vieną moterį dėl kitos, jai būtų šioks toks pagrindas skųs- 
tis, bet, kai išties vyras trokšta išvykti kilniais sumetimais no- 
rėdamas atlikti didžią pareigą, šitas egoizmas, saky- čiau, per- 
žengia visas ribas." 


Pagaliau birželio pradžioje viskas, rodos, susitvarkė. Tėvas 
išsivežė ašaromis plūstančią Gvičoli. Hantų likimas buvo už- 
tikrintas: Baironas apmokėjo jų kelionę iki Florencijos ir per- 
leido savo pajų „Liberal“, taip pat autorines teises už žurnale 
atspausdintus kūrinius. Blekiras iš Graikijos kvietė Baironą. 
Dabar reikėjo skubiai važiuoti. Jaunajam Gambai pavedė frach- 
tuoti laivą. Jis buvo labai mielas vaikinas, tik, anot italų, „blog- 
as" akis turėjo. „Kiekvieno uždavinio imdavosi rimtai ir sąži- 
ningai; viską susižymėdavo tiksliai, kruopščiai, kiekvieną nau- 
ją puslapį — sunkiai teįskaitomą — pradėdamas, Bolonijos 
universiteto papročiu, žodžiu Considerando . Paskui viskas 
eidavo velniop." 

Jo pasirinktasis „Herkulis“ buvo prastas laivas, netinka- 
mas plaukioti jūra. Paprašytas nusamdyti gydytoją, paėmė stu- 
dentą Bruną, kupiną gerų norų, bet neprityrusį ir siaubingai 
bijantį Bairono. Vėliau Brunas prisipažino, kad buvo prisi- 
klausęs šnekų, esą už menkiausią klaidelę Baironas liepsiąs jį 
užpjudyti savo šunimis arba nugalabyti savo totoriui. Tas to- 
torius buvo šaunusis Tita, o šunys — nepavojingi. Bet iš 
baimės, giliai slepiamos širdy, Brunas pasidarė nervingas. Per 
visą Šią kampaniją, kai tik kas nors iš ekspedicijos narių su- 
sirgdavo, Brunas apsipildavo ašaromis, imdavo grąžyti rankas 


* Atsižvelgiant (lot. ). 

ir būdavo visai kaip be galvos. Iš Florencijos prisistatė Trelo- 
nis, Bairono paprašytas drauge plaukti į Graikiją. Pasirin- 
kimas buvo ne iš pačių gerųjų; Trelonis nemėgo Bairono ir 
vyko nelojaliai nusiteikęs; sakėsi norįs pasinaudoti Bairono 
vardu, kad patektų į Graikiją, 0 ten jau veiktų savo nuožiūra. 

Pagal savo piešinį Baironas užsakė sau ir Treloniui „du 
homerinio dydžio šalmus, panašius į tą, kuris „Iliados“ šešto- 
je giesmėje taip išgąsdino mažiuką Astianaktą. Po aukšta 
lenkta plunksna švietė jo herbas ir devizas Crede Biron, o tą 
šalmą laikė platus pasmakrės diržas, atrodantis itin grasiai". 
Bet atvykęs Trelonis atsisakė savąjį užsidėti, ir šalmai pasili- 
ko Genujoje. 

kk* 


1823 metų liepos tryliktąją visi buvo laive. Baironas, kad ir 
koks prietaringas, sutiko išplaukti penktadienį, ir dargi try- 
liktąją. Be Trelonio, su juo vyko Brunas, Gamba ir aštuo- 
netas tarnų, tarp kurių buvo Flečeris ir Tita; jis pasiėmė pen- 
kis arklius, ginklų, amunicijos, dvi nedideles patrankas ir 
penkiasdešimt tūkstančių ispaniškų dolerių. Kepino saulė, oras 
buvo toks tykus, jog nebuvo galima pakelti inkaro. Miestas 
atrodė it amfiteatras, nupliekstas akinančios saulės. Vakarop 
Baironas išlipo į krantą ir po medžiu papietavo: valgė sūrį ir 
vaisius. Pagaliau apie vidurnaktį pakilo vėjas. „Herkulį“ ėmė 
mėtyti bangos. Audros išsigandę arkliai sulaužė aptvarą; rei- 
kėjo sukti į uostą. Baironas pasakė, jog bloga pradžia — 
geras ženklas, bet susimąstyt susimąstė. Savo bankininkui Be- 
riui prisipažino, kad bevcik norėtų atsisakyti šios kelionės. 
„Bet Hobhauzas ir kiti juoksis iš manęs." Užsimanė dar grįž- 
ti į Kaza Salucą, įėjęs pasakė Gambai: „Kažin kur mes būsi- 
me po metų?" Paprašė palikti vieną ir keletą valandų pralei- 
do begalvodamas tuščiuose kambariuose. 

Bairono jausmai buvo maišyti. Troško palikti šį namą, nes 
jame nebuvo laimingas, ir jo gailėjosi. Bijojo, kad neapniktų 
praeities liūdesys. Kartais vaizduotė jam piešdavo gyvenimą 
po sėkmės Graikijoje — pergalė atpirks praeitį, Anabela do- 

vanos, — bet dažniausiai galvodavo apie misis Viljams pra- 
našystę. Jis iš tiesų manė einąs į mirtį. 

Jeigu būtų galėjęs rimtai žiūrėti į save ir laikyti šią mirtį 
herojiška, tai jį būtų dar palaikę, bet savo baisiuoju humoru 
pats save triuškindavo. Jis sakė ledi Blesington: 


„Mano akys niekada nemato, į kokią beprotybę aš lei- 
džiuos aistros pagautas, iki susipainioju tiek, jog būna nebejį- 
manoma garbingai pasitraukti. Tada atsiranda protas — 
beje, nelaiku, — ir nuveja entuziazmą, kuris mane vedė į tą 
žygį ir be kurio negalėčiau toliau jo vykdyt. Po to atkalnė 
man darosi per stati. Net jeigu nuo to priklausytų mano gy- 
venimas, aš paskui neįstengiu vėl įkaitinti savo vaizduotės, 0 
kai imu mąstyt apie savo padėtį, galvoj kyla komiški vaizdai 
ir mintys. Jei išnešiu sveiką kailį iš šios kampanijos (o tai di- 
delis „galbūt“ mano istorijos tęsiny), parašysiu ta tema dvi 
poemas: epinę ir burleskinę, kuriose nė vieno nepagailėsiu, O 
užvis mažiausiai savęs..." 


Vakarop nuvyko į miestą, išsimaudė šiltoje vonioje ir grį- 
žo į „Herkulį". Pagaliau ėmė pūsti palankus vėjas. Ekspedi- 
cija sustojo Livorne, kur Bairono laukė maloni staigme- 
na — Gėtės eilėraštis, liudijantis didžiojo poeto susižavėjimą 
juo. Tėn rado ir Augustos dovaną — vieną pirmų „Šv. Ele- 
nos salos memorialo" egzempliorių. Šią knygą, aišku, labai 
pamėgo. Laive Baironas buvo linksmas ir mielas bendrake- 
lionis. „Boksuodavosi su Treloniu, fechtuodavosi su Gamba, 
pietums vienas valgydavo sūrį, agurkus užsigerdamas sidru, 
savo pistoletais šaudydavo žuvėdras, štiliui užėjus, plaukio- 
davo, žaisdavo su savo šunimis ir krėsdavo juokus su „Herku- 
lio" kapitonu, prityrusiu jūrciviu, tik girtuokliu." 


Tasai kapitonas Skotas susidraugavo su Flečeriu, ir vieną 


* LASKAZAS LMANUELIS (1766—1842) — prancūzų istorikas. Lydėjo 
Napoleoną I į Šv. Elenos salą ir ten užrašė jo atsiminimus „Šv. Elenos salos 
memorialas". (Vert. past. ) 

dieną, kai abu herojai susėdę gurkšnojo grogą, Baironas nu- 
girdo jųdviejų kalbą. „Ko tavo ponas trenkiasi į tą laukinį 
kraštą?" — pasiteiravo kapitonas Skotas. Flečeris ir pats ne 
sykį kėlė sau šį klausimą. „Tenai vien uolos ir vagys, — sakė 
jis, — gyvena jie urvuose ir landžioja iš jų it lapės. Apsigink- 
lavę didžiuliais šautuvais, pistoletais ir peiliais.“ Flečeris 
blogu žodžiu minėjo Graikiją ir graikus; jis buvo turkofilas: 
„Turkai — vieninteliai gerbtini žmonės tame krašte. Jeigu jie 
pasitrauks, Graikija bus tikras beprotnamis, išleidęs į laisvę 
bepročius. Tai blusų, musių ir vagių kraštas. Ko milordas ten 
vyksta? Vienas Dievas težino." Tą akimirką pamatęs, kad 
ponas klausosi, pridūrė: „Ir mano ponas nepasakys, jog tai ne- 
tiesa." — „Ne, — atsakė Baironas, — tai tiesa tiems, kurių kiau- 
liškos akys nieko daugiau gyvenime nemato." 


xX** 


Ekspedicija išmintingai nutarė pirma plaukti ne į Graikiją, 
kur dėl besivaidijančių partijų būtų sunku pasirinkti uostą, 0 
į Jonijos salas ir ten palaukti Blekiro su tikslesnėmis žinio- 
mis. Septynios salos buvo Didžiosios Britanijos protektorate. 
Jos sudarė neutralią zoną, bet tas neutralitetas bus atlaidus 
Baironui. Iš pradžių buvo nutarę sustoti Zantės saloje, tačiau 
vienas kelyje sutiktas anglas patarė Kefalinijoje: ten anglų re- 
zidentu buvo pulkininkas Nepiras, puikus žmogus ir didelis 
graikų bičiulis. Rugpjūčio pirmąją „Herkulis“ išmetė inkarą 
svarbiausiame Kefalinijos uoste — Argostolyje. Čia Baironas 
patyrė didelį nusivylimą: Blekiras, nieko nepranešęs, prieš dvi 
savaites išplaukė į Angliją. Dievaži tie anglų komiteto nariai 
nepakenčiamai aplaidūs. Privertę jį mesti namus, darbą, mei- 
lužę, dabar paliko vieną nežinomoje saloje be instrukcijų, be 
nurodymų, be tikslo. 

Tris savaites „Herkulis“ stovėjo reide Argostolyje. Bairo- 
nas negalėjo apsispręsti, ar verta jam užmegzti ryšius su anglų 
pareigūnais. Tarp jų buvo karininkų. Kaip jie jį priims? „Bū- 
damas liguistai jautrus, egocentriškas, manė pasidaręs nea- 

pykantos ir pajuokos objektu visiems anglams ir su moteriš- 
ku drovumu bijojo net pagalvoti, kad jam teks pradėti su jais 
kalbą." Jis labai nustebo, kai 8 karališkojo pulko karininkai 
pakvietė jį pietų, o dar labiau — kai, pietums baigiantis, visi 
atsistoję pakėlė taures į jo sveikatą. Jis atsakė šiltais Žo- 
džiais, paskui pasilenkė prie pulkininko ir paklausė, ar viską 
pasakė kaip reikiant. Buvo truputį išsigandęs, bet didžiai lai- 
mingas. 

Anglai jį gerai priėmė, 0 graikų pabėgėliai saloje prisirišo 
prie jo kaip prie išgelbėtojo. Žinojo, kad jis — turtingas ir 
garsus. Suliotai, tos beveik laukinės genties kariai, kurių sve- 
tingumą romantiškai prisiminė dar iš pirmos kelionės, plūste 
užplūdo „Herkulio“ denį. Susižavėjęs jų spalvinga išore, ke- 
turiasdešimt nusamdė savo asmeninei sargybai. Bet greit pasi- 
gailėjo taip padaręs. Mandagusis ir veiklusis Gamba neprašy- 
tas ėmėsi juos rikiuoti ir išaiškino, kad daugelis iš jų nei sulio- 
tai, nei graikai. Keletą dienų juos bandęs, Baironas apmokė- 
jo jiems už du mėnesius į priekį, kelionę iki Misolungio ir lai- 
mingai jų atsikratė. 

Per visą Kefalinijos laikotarpį Baironas rodė begalinį dos- 
numą. 1823 metų birželį už trisdešimt keturis tūkstančius 
svarų buvo parduotas Ročdeilis. Visus tuos pinigus nuspren- 
dė panaudoti, jei reikės, Graikijos išvadavimui. „Mano paties 
potraukiai — labai paprasti, o mano pajamos — žymios 
kiekviename krašte, išskyrus Angliją; jos tokios kaip Jungti- 
nių Amerikos Valstijų prezidento, Anglijos ministro ir Pran- 
cūzijos ambasadoriaus kuriame nors dideliame Europos ka- 
ralių dvare." Bet dabar labiau nei kada pasiryžęs viską ati- 
duoti graikams, norėjo tai daryti protingai. Trelonis, komiš- 
kos operos herojus ir greičiau avantiūristas negu karys, nesu- 
prato, kodėl Baironas tučtuojau nevyksta į Graikiją. Į kokią 
Graikiją? atsakydavo Baironas. Su kuriais dėtis: su Kolokot- 
ronių Morėjoje, suliotu Bocariu Misolungyje ar su plėšiku 
Odisėju Atėnuose? Niekas nežinojo. Kiekvienas vadas, subū- 
ręs porą dešimčių vyrų, siųsdavo emisarą pas Baironą. Bleki- 
ras, pagaliau susipratęs parašyti, patarė laukti. Pulkininkas 

Nepiras sakė: „Į Graikiją sunku patekti, bet dar sunkiau iš 
jos ištrūkti." Ir dar sakė, jog be poros europietiškų pulkų ir 
kilnojamųjų kartuvių niekas neturėtų imtis vadovauti Grai- 
kijos reikalams. Be to, turkai tebebuvo stiprūs, ir jų laivynas 
blokavo pakrantes. Kapitonas Skotas nesutiko rizikuoti savo 
laivu turkų patruliuojamoje jūroje. Kas Baironui galėjo būti 
kvailiau, kaip pakliūti į nelaisvę? Į rugpjūčio pabaigą jis nu- 
sprendė kurį laiką pasilikti Kefalinijoje ir išsinuomojo namą 
Metaksatoje, nedideliame salos kaimelyje. 


*k* 


Metaksatoje Baironas patyrė paradoksalią laimę. Niekada jo 
gyvenimas nebuvo toks paprastas kaip ten. Norėjo gyventi 
kareiviškai. Asketizmas jam visada pataisydavo ir sveikatą, ir 
nuotaiką. Gamba su gydytoju Brunu buvo jo vieninteliai 
draugai. Kartais susitikdavo su kefaliniečiu grafu Deladeci- 
mu, kurį buvo praminęs Ultima Analise: mat grafas kiek- 
vieną sakinį pradėdavo žodžiais: „In ultima analisc"." Susira- 
do ir pažą, graikiuką Luką, naują Edlstoną. 

Rytą Baironas rašydavo, išgerdavo puoduką arbatos, pasi- 
jodinčdavo, paskui suvalgydavo daržovinius pietus, o vakare 
skaitydavo „Memorialą, arba generolo Marso gyvenimą“, Au- 
gustos dovaną. Kasdien pas jį ateidavo graikų delegacijos; 
pagalbos prašantys pabėgėliai visada ją gaudavo. Vaiskią mč- 
nesėtą naktį žiūrėdavo į salas, į kalnus, į jūrą, į tolumoje dunk- 
santį Graikijos krantą. 

Laimė? Iš tiesų tai buvo laimė. Jokia aistra nedrumstč jo 
sielos ramybės. Joks kritiškas žvilgsnis jo nesekė. Argi būtų 
galima jam ką nors prikišti? Jis atvyko čia kaip dera garbin- 
gam žmogui. Viename ilgame Augustai rašytame laiške, steng- 
damasis pavaizduoti, kiek reikia kantrybės ir filosofijos vieti- 
nėms intrigoms išpainioti, Baironas pridūrė: „Jei manai, kad 
vertą šį laišką duoti perskaityti ledi Bairon, gali pasiųsti 


* Galų gale (it. ). 

nuorašą." Galgi rūsčioji Anabela, kurios nuomonę vertino, 
pagaliau ims ir jį pagirs? 

Be ekspedicijos į Itakę, kuri baigėsi gana nesėkmingai 
(Baironą ištiko karštligės priepuolis), vienintelis nuotykis per 
visą laiką buvo dvasinio pobūdžio. Saloje gyveno vienas labai 
religingas škotas gydytojas, pavarde Kenedis, platinantis Bib- 
liją tarp Jonijos salų graikų. Tasai gydytojas, sykį bedisku- 
tuodamas su keliais karininkais volterininkais apie religiją (Bai- 
ronas buvo neseniai atvykęs), apsiėmė jiems įrodyti Šventraš- 
čio tiesas taip įtikinamai kaip Euklido teoremas. Baironas pa- 
reiškė norą dalyvauti susirinkime. Tai, žinoma, sukėlė didelį 
visų susidomėjimą. Vienas draugas, sutikęs jį ten jojant, pa- 
sakė: „Aš manau, kad jūsų šviesybė atsivers į tikėjimą." — „Ir 
aš taip manau", — rimtai atsakė jam Baironas. Pas Kenedį jis 
atsisėdo ant sofos, o kiti — aplink stalą, ir gydytojas pradėjo 
savo pranešimą. 

Pirmiausia jis panagrinėjo skirtumą tarp Biblijos skelbia- 
mos krikščionybės ir žmonių praktikuojamos krikščionybės. 
čiojo, ir netrukus jis paprašė žodžio. Pasisakė, kad iš mažens 
motina jį labai religingai augino, kad jis visada karštai domė- 
josi religijos klausimais, perskaitė daugybę teologinių vei- 
kalų, bet Sventraščio taip ir negalėjo suprasti. Pridūrė, kad 
visada gerbtų nuoširdžiai tikinčius ir jais labiau pasikliautų 
negu kitais, bet gyvenime sutikęs pernelyg daug dievotų žmo- 
nių, kurių elgesys. nesiderinęs su jų išpažįstamais principais. 
Paskui, trumpai pašnekėjęs apie savo seną draugą Velnią, apie 
Ievą ir Žaltį, vėl grįžo prie neišsprendžiamos, jį kankinte 
kankinančios temos: pasaulyje tiek baisių ir beprasmių blo- 
gybių, kaip visa tai leidžia gerasis Kūrėjas? Esą stengdavęsis 
pasikalbčti beveik su kiekvienu sutiktu luošiu ir konstata- 
vęs, kad jų istorija buvusi vienas vargas ir liūdesys nuo pat 
gimimo. 


„Kuo gi jie užrūstino Kūrėją, kad jis juos taip nubaudė? 
Kodėl jie gyvena ir miršta tokioje baisioje būklėje? Daugelis 

nė girdėti negirdėję apie Evangeliją. Kam jie reikalingi pa- 
sauly? Kiek jų kenčia kūno kančias, nuolatinį skurdą, diena 
iš dienos velka darbo jungą; paskendę tamsume arba prieta- 
ruose, neturi nei laiko, nei gali paskaityti Bibliją, net jeigu ir 
gautų." 


Gydytojas atsakė, jog blogio kilmės problema — pernelyg 
plati tema; blogis atsirandąs ten, kur trūksta pamaldumo, be 
to, nelaimės šioje žemėje leidžiančios sielai tikėtis geresnio 
gyvenimo. Kai jis ėmė kalbėti apie Dievo visagalybę ir primi- 
nė seną puodžiaus ir molio paveikslą, Baironas sušuko: „Jei 
mane sudaužytų į šukes, aš tikriausiai paklausčiau puodžių: 
„Kodėl jūs su manim taip elgiatės?" Bairono argumentai 
klausytojus, rodos, sudomino labiau negu gydytojo, jam išė- 
jus, gydytojas prikišo savo draugams, kad pasidavė svečio 
titulo ir šlovės galiai. 

Bet dorasis Kenedis greit pamiršo skriaudą. Atėjo pas Bairo- 
ną į namelį Metaksatoje dar pasikalbėti šia tema ir negalėjo 
atsistebėti jo bibline erudicija. „Taip, aš skaitau Bibliją dau- 
giau, nei jūs manote. Mano sesuo, puiki moteris, man pa- 
dovanojo Bibliją, ir aš ją dažnai skaitau." Ir atnešė iš miega- 
mojo gražiai įrištą kišeninę Bibliją, Augustos dovaną. Kai per šį 
disputą Kenedis veltui ieškojo kažkokios vietos savo argu- 
mentacijai paremti, Baironas tučtuojau ją rado. Stebino Ke- 
nedį klausimais apie Velnią, apie Endoro žyniuonę: 


„Aš maniau ir tebemanau, jog tai pati geriausia scena apie 
žyniuonę, kokia tik buvo kada nors parašyta. Nuneša visas 
mano skaitytas knygas apie vaiduoklius. Panašaus siužeto ge- 
riausias traktavimas — Gėtės Mefistofelis. Žinoma, jūs 
labiau vertinate Bibliją, Dievo įkvėptą knygą, bet, jei paskai- 
tytumėt „Faustą“, pamatytumėt, jog tai — viena aukščiausių 
žmogiškų koncepcijų." 


Gydytojas nusišypsojo iš šios keistos asociacijos ir prisipa- 
žino, jog niekada jam neatėjusi į galvą mintis žiūrėti į Bibliją 

kaip į literatūrinį kūrinį. Paskui ėmė primygtinai įrodinėti, 
kad Baironui būtinai reikia keisti gyvenimą. 

„Aš esu gerame kelyje. Kaip jūs, tikiu predestinacija ir 
žmogaus širdies sugedimu apskritai ir savo — konkrečiai. 
Štai jau dviem punktais mudu sutariame." 


Paskui, kai Kenedis ėmė jį girti už dosnią labdarą ir gerus 
darbus apylinkėje, Baironas paklausė: „O ko dar reikia, kad 
mane pripažintumėt geru krikščioniu?" — „Kad atsiklaupęs 
melstumėtės."' — „Per daug norit, daktare", — atsakė Baironas. 


*k* 


Naujienos iš Graikijos kėlė ir viltį, ir nusivylimą. Graikai mušė 
turkus, bet tarpusavy susitart negalėjo. Londono komitetas pra- 
nešė išsiųsiąs laivą su artilerija ir Kongryvo raketiniais užtai- 
sais. Tai buvo naujas ir be galo išgirtas ginklas. Bet, „argonautų 
laivo" belaukdamas, Baironas kol kas tegaudavo iš Anglijos 
žemėlapių ir trimitų. Tie dalykai gerbtini, tačiau iš jų maža nau- 
dos krašte, kur kareiviai neišmano nei topografijos, nei muzikos. 
„Karūnos ir inkaro“ džentelmenai žadėjo atsiųsti karininką 
operacijoms vadovauti. Baironas būtų pageidavęs pulkininko 
Nepiro. Bet pulkininko Nepiro nuomonė apie Graikiją nesu- 
tapo su komiteto nuomone: „Kol Europoje bus bent vienas 
turkų kareivis, graikų vyriausybei nėra ko nė galvoti apie kon- 
stituciją." Tokios kalbos negalėjo patikti liberaliam komitetui. 
Iš Londono atsiųstas pulkininkas Stenhopas anaiptol nesuža- 
vėjo Bairono. Jis buvo Bentamo mokinys ir daugiau politikas 
nei karys. Koks jis bus kare — parodys ateitis. 

Šiaip ar taip, Nepiras padėjo Baironui apsispręsti, su 
kuria partija dėtis. Ryžtingai stojo už Mavrokordatą, esą iš 
revoliucijos vadų tai — vienintelis doras ir rimtas valstybės 
veikėjas. Iš Hidros salos Mavrokordatas susižinojo su Bairo- 
nu ir pranešė pasirengęs išplaukti su graikų laivynu, pralaužti 
blokadą ir prisistatyti į Misolungį vadovauti operacijoms, jei 
Baironas galėtų, kol ateis paskola, dėl kurios vyko derybos 
Londone, išmokėti ekipažui avansą — keturis tūkstančius 

svarų sterlingų. Tai buvo didelė suma. Baironas davė. Jis, pa- 
prastas pilietis, jautė savotišką malonumą galėdamas išlaikyti 
laivyną ir kariuomenę. Smagus ir patenkintas sakydavosi jau 
davęs Graikijai daugiau pinigų, negu jų turėjęs Napoleonas 
žygiui į Italiją; šią detalę neseniai buvo perskaitęs „Šv. Ele- 
nos memoriale". Misolungio suliotai kreipėsi į Baironą su 
prašymu samdyti juos ir būti jų vadu. Apmaudas apmaudu, 
bet ta mintis jį viliojo. Suliotai — šaunūs kariai, būtų puiku- 
mėlis turėt savo valdžioje visą gentį. Kas žino? Gal, išvadavęs 
Graikiją, jis su savo vyrais pultų kitus vėjo malūnus. Jau vaiz- 
davosi esąs gaujos vadas, svieto lygintojas. 

"Bairono lėšomis graikų laivynas buvo parengtas, ir į metų 
pabaigą Mavrokordatas, paskui Stenhopas galėjo atplaukti į 
Misolungį. Iš Misolungio jie maldavo Baironą atvykti pas 
juos. „Nėra reikalo sakyti jums, milorde, — rašė Mavrokor- 
datas, — kaip nekantriai aš laukiu jūsų. Jūsų patarimų bus 
klausoma kaip orakulo." Ir Stenhopas: „Jūsų laukiame karšt- 
ligiškai ncrimaudami. Vaikščiojau šįvakar Misolungio gatvėmis, 
ir liaudis šaukė man reikalaudama lordo Bairono." 

Gal buvo dar per anksti su jais dėtis, bet Baironas žinojo, 
kad komiteto nariai Anglijoje šaiposi iš jo ilgo gyvenimo sa- 
loje. Jį užgavo Mūro laiškas, kuriame įskaitė užuominą, esą 
jis, užuot leidęsis į didvyriškus žygius, sėdi sau žavioje viloje 
ir toliau rašo „Don Žuaną". Tai buvo netiesa. Nerašė nei 
„Don Žuano", nei jokios kitos poemos. „Poezija — dykūnų 
darbas, — pasakė jis Gambai. — Tarp rimtesnių reikalų ji at- 
rodytų juokinga." Gerai suprato, jog tai pavojingas nuotykis, 
„bet niekas apie mane nepasakys, kad, apsiėmęs padėt džen- 
telmenui sutvarkyti vieną garbės reikaliuką, nepadėjau iki 
galo... O aš ištikimai kovosiu už Graikijos nepriklausomybę 
tol, kol liks nors viena lenta, už kurios bus galima garbingai 
laikytis". Gruodžio dvidešimt septintąją Baironas parašė 
Mūrui, kad po dvidešimt keturių valandų išplauks į Misolun- 
gį pas Mavrokordatą. 


„Vaidai tarp partijų vertė mane iki šiol čia būti, bet kadangi 
Mavrokordatas — jų Vašingtonas arba jų Kosciuška — vėl 

atsidūrė valdžioje, aš galiu veikti su ramia sąžine. Vežuosi 
pinigų eskadrai apmokėti, o suliotams aš turiu įtakos. Gal 
mes pamėginsim paimt arba Patrus, arba sąsiaurio fortus. 
Bet man atrodo, jog graikai arba bent jau suliotai (jie mane 
su duona ir druska buvo priėmę) laukia, kad aš Žygiuočiau su 
jais. Tebūnie taip... Turiu šiokią tokią viltį, jog nepriklauso- 
mybė bus iškovota, bet, laimėsim ar ne, garbės taisyklių 
reikia laikytis taip pat griežtai kaip ir pieniškos dietos. Manau, 
jog nesulaužysiu nei (O, nei to." 


XXXV 
Hamletas 1r Don Kichotas 


The road of Excess leads 10 
the Palace of Wisdom 
Blake 


Mavrokordatas ir Stenhopas buvo pažadėję Baironui, kad 
graikų laivyno eskortas palydės jį į Misolungį, bet juodu 
buvo prasti organizatoriai, ir abu Bairono laivus su visu turtu 
sutiko jūroje vien turkai. Jie sulaikė Gambos laivą ir nuplukdė į 
Patrus iškvosti. Bairono laivas paspruko į šiaurę ir po įnirtingo 
persekiojimo rado prieglobstį už Dragomestrio uolų. Turkai 
galėjo pradėti ir čia jį persekioti, o Baironas teturėjo ketvertą 
vyrų, pajėgių kautis. Jis davė Žinią pulkininkui Stenhopui, 
kad atsiųstų pagalbą: „Aš truputėlį bijau čia pasilikti, ir ne 
tiek dčl savęs, kiek dėl vieno graikiuko, kurį pasiėmiau; 
žinot, kas jo laukia. Geriau aš jį sukapočiau į gabaliukus ir 
pats susikapočiau, negu atiduočiau tiems laukiniams į nagus." 
Tas graikiukas buvo Lukas, atsivežtas iš Kefalinijos. 


* Persisotinimo kelias veda į Išminties rūmus. 
Bleikas 

Dragomestryje laivas išlaukė tris dienas. Flečerį kamavo 
smarki sloga, ir Baironas jam užleido vienintelį turimą čiuži- 
nį. Tiek sykių patyręs pono atidumą, Flečeris sakydavo: 
„Milordas gal ir didelis keistuolis, bet tokios geros širdies." 
Baironas ten praleido sausio antrąją, savo vedybų sukakties 
dieną, kuri visada būdavo apmąstymų diena. Sausio ketvirtą- 
ją Mavrokordato pasiųstas eskortas atlydėjo jį į Misolungį. 

Misolungis stovi prie negilios lagūnos, kuria gali plaukioti 
tik plokščiadugniai laiviukai. Lagūną nuo jūros skiria virtinė 
salų: svarbiausioj jų — Vasilidėje — įrengta tvirtovė. Sausio 
penktosios rytą Baironas apsivilko gražų raudoną mundurą, 
pąsiskolintą dar Kefalinijoje iš pulkininko Dafio, tarnaujan- 
čio 8 pulke, sėdo į valtelę ir nuplaukė į miestą. Ten jį sutiko 
artilerijos salvės, šautuvų poškėjimas, laukinė muzika. Kai 
išlipo, aikštėj buvo minia kareivių ir piliečių. Pulkininkas 
Stenhopas ir kunigaikštis Mavrokordatas laukė Bairono prie jo 
namų durų. Gamba, stebuklingai ištrūkęs iš Patrų turkų, „vos 
galėjo sulaikyt ašaras" matydamas tokį jaudinantį reginį. 

Misolungis — Žvejų gyvenvietė žemiau jūros lygio — buvo 
apsuptas meldynų;, liūčių metui užėjus, ir gatvės virsdavo ba- 
lomis. Joks drenažas buvo neįmanomas; vanduo telkšodavo 
sulig namais. Ir vis dėlto miestas buvo kažkaip savotiškai, 
tiesiog ncžemiškai žavus. Atrodė, kad toji jūros semiama At- 
lantidė — ne šio pasaulio. Ožkenomis vilkį piemenys gyveno 
pirkelėse tarp meldų, violetinių kalnų papėdėje. Viskas tren- 
kė druska, žuvimi, dumblu. Aukštokame lordo Bairono 
name jau buvo įsikūręs pulkininkas Stenhopas. Pro langus 
buvo matyti gražus vaizdas: lagūna it dulsvo sidabro veidro- 
dis, salų virtinės nubrėžtas juodas brūkšnys, dangaus fone ant 
laibų polių išstypę namukai. Giedrią dieną tolumoje buvo 
galima įžiūrėti Kefaliniją, kur Baironas jautėsi laimingas. 
Flečerio, Titos, Legos Žambelio pastangomis grasus Bairo- 
no būstas įgavo padoresnę išvaizdą. Sienas puošė skydai su 
ginklais, knygos. Apačioje, didžiulėje salėje, Baironas apgy- 
vendino suliotų gvardiją. Misolungio kavinėse kareiviai, 
apsivilkę siuvinėtomis striukėmis, plūsdavosi su pabėgė- 

liais. Reikėjo didelės vazduotės norint atgaivinti mintyse Le- 
onido “ laikų Graikiją. 

Baironas šaltakraujiškai išnagrinėjo padėų. Kunigaikštis 
Mavrokordatas, jo sąjungininkas, buvo doras žmogus, bet au- 
toriteto tarp savo karių neturėjo. Miestas knibdėte knibždėjo 
visiems įkyrėjusių suliotų; išbadėję, graikų valdžios prastai 
apmokami, jie labiau nei turkai kėlė tiesioginį pavojų. Nepri- 
klausomybės karas juos mažai tedomino. Jie nuo amžių buvo 
samdytiniai. „Dūsaudavo Sulio vardą minėdami" ir žvelgdavo 
šiaurėn, kur retkarčiais pro debesis šmėstelėdavo gimtinės 
uolos. Mavrokordatas jų bijojo ir maldavo Baironą juos nu- 
sisamdyti. 

Vis laukė nesulaukdami „argonautų laivo“, kuriuo Londono 
komitetas turėjo atsiųsti artilerijos ir pirotechnikų. Reikėjo 
skubiai suverbuoti specialistų korpusą — būsimą patrankų tar- 
nybą. Šio korpuso steigimo sąraše Baironas įrašė pirmus 
šimtą svarų ir bandė pritraukti vokiečius, švedus. Pats pasiro- 
dė esąs pavyzdingas kareivis ir kasdien dalyvaudavo savo 
brigados pratybose pelkėtose lygumose. 


„Jau kaip man ten nuobodu, bet reikia kęsti, — sakydavo 
jis Gambai. — Ne per daugiausia tikiu sėkme, tačiau reikia 
kažką daryti, kuo nors užimti būrius, kad jie nenusmuktų ir 
neimtų ardyt tvarkos." 


Sumanymas šturmu paimti Lepanto miestą tolėliau, prie 
Korinto įlankos, kuriame tebešeimininkavo turkai, atrodė itin 
viliojantis. Baironas pasiuntė du savo karininkus — anglą ir 
vokictį — apžiūrėti Lepanto įtvirtinimų. Ten buvo albanų 
įgula, pusę metų sėdinti be algos. Bairono emisarams ji pra- 
nešė pasiduosianti, jei bus pažadėta neatimt gyvybės ir geras 
atlyginimas. Taigi apgultis būtų nesunki, ir, jei pasisektų, 
garsus Lcpanto vardas padėtų graikams gauti paskolą, dėl 
kurios tada vyko derybos Anglijoje. 


* LEONIDAS (508 ar 507—480 m. pr. m. e.) — Spartos karalius, didvy- 
riškai gynęs Termopilus ir ten Žuvęs. (Vert. past.) 

Oras buvo bjaurus, be perstojo lijo; Baironas ir Gamba, 
negalėdami jodinėt išmirkusiais keliais, irstėsi valtimi po la- 
gūną ir tarėsi apie karą su Lepantu. Baironas prisipažino 
nepasitikįs savo būriais, tačiau manąs, kad jų dvasiai pakelti 
reikią rodyti bent apsimestinę pagarbą. Pats norėjo juos vesti 
šturmuoti Lepanto. „Užvis svarbiausia, kad šitie puslaukiniai 
negalėtų nė trupučio suabejoti jūsų narsumu." Mavrokorda- 
tas jam suteikė archi strategos, arba vyriausiojo karo vado, 
titulą. Baironas iš to kiek pasijuokė su Gamba (taip daryda- 
vo visada, kai bijodavo kitų pajuokos), bet, šiaip ar taip, 
titulu didžiavosi. 

Pulkininko Stenhopo, kolegos iš komiteto, visa politinė 
veikla varė Baironą į neviltį. Stenhopas, jo pramintas tipog- 
rafiniu pulkininku, buvo tos nuomonės, jog graikams labiau 
reikia pažangios spaudos negu kariuomenės. Jis rūpinosi 
mokyklų steigimu ir tikėjo, kad laisvės teorijos dėstymas už- 
tikrina kraštui laisvę. Baironas nenorėjo girdėt apie jokią kitą 
mokyklą, tik apie artilerijos. Stenhopas turėjo parengęs pašto 
reorganizacijos planą, pavyzdinių kalėjimų statybos planą, 
planą, kaip misterį Bentamą padaryt graikų apaštalu. „Gal jis 
ir šventasis, — sakydavo Baironas, — bet ne karys." Baironas 
sutiko duoti šimtą svarų laikraščiui, tik pasakė kunigaikščiui 
Mavrokordatui, jog Stenhopu dėtas įsteigtų cenzūrą. Stenho- 
pas užsiplieskė: „Jei jūsų šviesybė rimtai pasakė šiuos 
žodžius, aš laikau savo pareiga juos pranešti anglų komitetui, 
kad parodyčiau, kaip sunku suteikti Graikijai laisvę, jei jūsų 
šviesybė ant kitos svarstyklių lėkštės meta savo didžius talen- 
tus." 

Baironas atsakė buvęs laisvos spaudos šalininku, tik ne 
primityvioje ir greit užsidegančioje visuomenėje; laisvė — 
puikus dalykas Didžiojoje Britanijoje, kur vienas laikraštis 
atsveria kitą, bet vienintelį laikraštį teturintį spauda iš esmės 
negali būti laisva. Pirmas „Greck Chronicle" numeris patvirti- 
no Bairono žodžių teisingumą. Buvo įdėtas straipsnis, mokantis 
suliotus, kad Bentamas — didžiausias šių, 0 gal ir visų laikų 
žmogus. Pulkininko varoma užsienio politika buvo pavojinga. 
Ėmęsis kovoti su Šventąja Sąjunga, skatino vengrus pasekti 

graikų revoliucijos pavyzdžiu. Baironas labiau nei kas kitas 
nekentė Šventosios Sąjungos, bet manė, jog būtų absurdas 
įvelti graikų revoliuciją į Europos revoliucinį judėjimą. 

Susidūrė poetas praktikas ir karys fantastas: „Keista, — sa- 
kydavo Baironas, — kad karys Stenhopas linkęs kautis su 
turkais plunksna, o aš, rašytojas, — špaga." Stenhopas pripaži- 
no Bairono atviraširdiškumą: „Jis neturėjo nei pedantizmo, nei 
afektacijos; buvo natūralus ir paprastas kaip vaikas... Mokėjo 
klausytis kantriai ir apskritai labai dėmesingai; jo riteriškumas 
buvo donkichotiškas." Visi, tada gyvenę su Baironu, pripaži- 
no jį turint tai, ką įmatė ledi Blesington, ką neigė Trelonis, — 
„didžio charakterio bruožų". Tik atsidūręs šioje Purvo ir Ne- 
tvarkos karalystėje suvokė, kad nuotykis nebus nei šaunus, nei 
vaizdingas. „Aš čia atvykau ne nuotykių ieškot, o padėt atgimti 
tautai, kurios draugu garbinga būti netgi nuosmukio laiko- 
tarpiu." 

Norėdamas rodyti pavyzdį, tenkinosi tokiu pat menku da- 
viniu, kokį gaudavo graikų kareiviai. Kaip ir Ravenoje, savo 
dosnumu išgarsėjo tarp Misolungio apylinkės valstiečių. Nors 
visą laiką gyveno pavojuje tarp nenuramdomų žmonių, kurie 
įeidavo į jo namus, šaukdavo jį liudininku, grasindavo, tačiau 
liko energingas ir ramus. Sykį graikų salų jūreiviai įsibrovė į 
jo kambarį įžūliai reikalaudami atiduoti jiems belaisvį. Bai- 
ronas, jį išsiuntęs į saugią vietą, atsisakė. Jūreiviai pareiškė 
neišeisią iš kambario bc turko. Baironas atstatė į juos užtaisytą 
pistoletą. Matydami, jog su juo menki juokai, jūreiviai pasišali- 
no. Kick kartų gelbėdamas išsiųsdavo belaisvius į Patrus. 
Visuose karo veiksmų planuose prašydavo pavojingiausio 
posto. 


„Dėl savo asmeninio saugumo aš laikausi nuomonės, kad 
apie jį ne tik neverta galvoti, bet kad šiuo atžvilgiu Žmogui 
tiek pat saugu čia kaip ir kitur; be to, geriau Žūti nuo kulkos 
negu nuo chinino." 


Kartais Baironas gailėdavosi čia atvažiavęs. Pavėluotai 
gavęs vieną seniai rašytą Hobhauzo laišką, patariantį gerai 

apsigalvoti prieš paliekant Kefaliniją, Baironas pasakė: „Ak, 
po laiko! Tai tas pat, jei pasakytum vyrui, jau vedusiam, nepa- 
sitikėti savo žmona." Bet jis greit atsigosdavo. Anot jo, geriau 
vargingai gyventi Misolungyje, negu kas vakarą gerti ir dainuo- 
ti Londono salonuose, peržengus ketvirtą dešimtį, kaip darė 
Mūras. 


„Skurdas yra kentėjimas, bet galbūt jis pranašesnis už 
kvailas pramogas, taip mėgstamas vadinamųjų aukštųjų kla- 
sių, sykiu ir beširdžių, ir bejausmių. Džiaugiuosi dabar nuo 
jų pabėgęs ir esu davęs sau žodį jų vengt iki savo gyvenimo 
galo." 


Poetas ir karys laimėjo prieš dendį ir aukštuomenės žmogų. 
Ar „iki savo gyvenimo galo", kaip manė? Ar atsispirs pagun- 
dai vieną gražią dieną atsidūręs „Šilkais ir brangakmeniais 
tviskančioj jūroj"? Kas žino? Bet Puritonas ir Riteris, ilgai 
varžyti, pagaliau rado Misolungyje savo tvirtą laimę šioje 
rūsčioje istorijoje. 

Savo gimtadienį, 1824 metų sausio dvidešimt antrąją, įėjęs 
į kambarį, kur buvo Stenhopas, Gamba ir keletas draugų, nu- 
sišypsojo ir pasakė: „Kažkada jūs apgailestavot, kad neberašau 
eilių; šiandien mano gimimo diena, ir aš ką tik baigiau vieną 
dalyką, mano manymu, bene geriausią iš visų mano parašytų.“ 
Ir perskaitė šias paskutines dvi strofas: 

Jei tu jaunystės taip gailiesi, 
Tai kam gyvent? Saly laisvoj 
Užsimiršimą rast galėsi — 
Ir žūt kovoj. 
Tu už kareivio trumpą šlovę 
Gražesnio kelio nežinai, — 
Tad kardą imk — ir ten, kur stovi, 
Mik amžinai... 


*Vertė Aleksys Churginas 

Jis įžengė į trisdešimt septintuosius savo gyvenimo metus, 
pasak būrėjos, jam lemtingus. 


***k 


Baironui atsirado šiokia tokia karo viltis, kai sužinojo at- 
vykstant misterį Perį, artileristą ir pirotechniką, kurį pasiun- 
tė Londono komitetas. Misteris Peris gabenosi patrankas ir 
anglus mechanikus; ėjo šnekos, esą jis mokąs gaminti gar- 
siuosius Kongryvo užtaisus. Su misteriu Periu, be abejonės, 
būtų galima paimti Lepantą. Iš tiesų Peris buvo tik puskari- 
ninkis, arsenalo vyresnysis meistras, bet Baironui, mėgstan- 
čiam specialistus, patiko. Jo šiurkštumas buvo kažkoks pa- 
trauklus. Jis mėgo išgerti ir, paėmęs atitinkamai brendžio su 
sodos vandeniu, galėdavo pasakoti linksmas istorijas. Kaip ir 
Baironas, Londono komitetą laikė juokingiausia teoretikų 
asamblėja, kokia tik buvo kada susirinkusi. Entuziazmu bjau- 
rėjosi kaip ir jo naujasis šefas. Sakė, kad Blekiras su Hobhau- 
zu „pliauškaliai“", ir prijuokino Baironą papasakodamas apie 
savo pirmą susitikimą su misteriu Bentamu: kaip tas šnekė- 
jęs šnekėjęs ir staiga vidury sakinio ėmęs risnoti Londono 
gatvėmis, csą tai sveika, o praeiviai žiūrėję į jį išvertę akis. 
Paskui Baironas ėmėsi aiškinti Periui sunkią graikų padėtį ir 
Misolungio kivirčus. Periui tai padarė nekokį įspūdį. Jam pa- 
sirodė, kad Baironas sunerimęs, mažai tiki sėkme, bet eis iki 
galo. „Jo veidas buvo išblyškęs, trūkčiojantys antakiai tary- 
tum bylojo ir apie silpnumą, ir apie įniršį." 

Perio ir jo vyrų atvykimas dar labiau padidino sumaištį. Jie 
gavo mažąjį seralio pastatą arsenalui įrengti. Reikėjo jį išva- 
lyti, pernešti ten karo techniką. Bet kone kasdien buvo kokio 
nors šventojo šventė, o graikų kariai tarnybos eiti nemėgo. 
Kantrybės pritrūkęs Baironas šlubčiodamas pats ėmėsi dar- 
bo. Komiteto atsiųsti anglai darbininkai piktinosi nešvara ir 
Misolungio nykumu. Gautas krovinys nuvylė. Garsiųjų Kon- 
gryvo užtaisų nebuvo. Artilerijos brigados vokiečių kari- 
ninkai įsižeidė, kai Baironas norėjo paskirti jų viršininku 

Perį, nekarininką ir, anot jų, neišmanėlį, kuris į pratybas at- 
eidavo su prijuoste ir plaktuku rankoje. 

Baironas puikiai suprato, kad Peris — ne dievaižin koks 
strategas, bet, šiaip ar taip, nuovokus; be to, jį slėgė vienatvė. 
Visi aplinkui jį ėdėsi, vaidijosi dėl jo pinigų. Be Gambos ir 
savo tarnų, daugiau niekuo negalėjo pasikliauti. Stenhopas 
buvo doras vyras, tik beprotis. Mavrokordato įsitikinimu, pcr- 
galę lemia ne tam tikras pasirengimas, o laukinis narsumas. 
Svetimšaliai iš artilerijos brigados ginčijosi dėl pirmavimo. 
Šioje ekspedicijoje Peris su Baironu buvo vieninteliai šiuo- 
laikiniai kariai. 

Baironas, atvykęs čia stebėti įvykių, buvo pasiryžęs klausyt 
išmaningų karvedžių komandos ir kautis kovotojų gretose, 
bet pamažu norom nenorom turėjo imtis vadovauti, nes kiti 
visai to nesugebėjo. Šiaip ar taip, jis irgi buvo silpnas ir tai ži- 
nojo; šlykštus režimas, kurį pasiskyrė apimtas kareiviško askc- 
tizmo, alino jo sveikatą; jautė, kad vieną dieną nervai nebeiš- 
laikys. Visa tai buvo tiesa, bet jis buvo „vyras“, ir vienintelis. 


„Na, matyt, man klius vyriausiojo karo vado postas, kuris 
anaiptol ne sinekūra: jokiu būdu mūsų nepavadinsi „malonių 
karininkų kompanija", anot misterio Stardženo. Nežinau, gal 
pamatysim, kaip „eis kumštynių kapitonas Širsas su pulki- 
ninku" , bet mes su suliotų vadais, vokiečių baronais, anglų 
savanoriais ir viso pasaulio avantiūristais, reik manyt, suda- 
rysime šauniausią sąjungininkų armiją, kokia tik kada yra 
riejusis po viena vėliava." 


Iki vasario vidurio Baironas buvo lipšniai nusiteikęs. Mies- 
te jodinčt negalėjo, nes gatvės pavirto liūnais, bet kasdien 
nusiirdavo su Gamba iki žvejo Gazio trobelės. Ten sėdę ant ar- 
klių, pašuoliuodavo po alyvmedžių giraitę. Paskui barku persi- 
keldavo per lagūną. Saulėlydžiai būdavo nuostabūs. Baironas 


* Čia Baironas cituoja anglų rašytojo Samjuelio Futo (1720—1777) vei- 
kalą „Majoras iš Hereto". (Vert. past.) 

pasakodavo Gambai apie praeitį, apie Aberdyną, Niūstedą, 
Kembridžą, apie jachtą, kuria Braitone vežiojo savo pirmą my- 
limąją. Jam, kaip ir anksčiau, tebebuvo malonu atskleidinėti 
vieną po kito šaunius jaunystės vaizdus. Ir Gambą, ir Perį jaudino 
vaikiškas jo būdo paprastumas. Priešais Bairono namą stovėjo 
turkų namas su pjaustinėtais bokšteliais. Kiekvienąkart išėjęs, 
pistoleto šūviu vis numušdavo po vieną pagražinimą. Išgirdu- 
sios šaudant, į balkoną subėgdavo moterys ir imdavo Baironą 
plūsti nelabai suprantamais vaizdingais žodžiais. Jam būdavo 
smagu. O savo namuose dažnai nusileisdavo į plytelėmis grįstą 
salę, paverstą suliotų kareivinėmis, pažaisti su savo šunim. 
Kokią valandą jis kartodavo: „Liūtai, tu ištikimesnis už žmo- 
nes... Liūtai, tu doras bernas..." Liūtas, atsitūpęs ant grindų, 
patenkintas vizgindavo uodega, ir Baironas atrodydavo lai- 
min gas. 


x** 


Artėjo numatyta Lepanto puolimo diena. Baironas pavedė 
Gambai reorganizuoti suliotų korpusą. Sąrašuose rasta daugybė 
nickada netarnavusių kareivių pavardžių. Šitos klastotės — 
nuo amžių įsišaknijęs paprotys tarp samdytinių, vadams iš to 
susidaro padori papildoma alga. Gamba įvedė kontrolę, bet 
suliotai ėmė murmėti. Vakarietiškas tikslumas jiems nepati- 
ko. Kolokotronis, esąs Morėjoje, sužinojo Misolungio graikų 
kampanijos planus ir pabūgo, kad, sėkmingai juos įvykdžius, 
gali sustiprėti jo varžovo Mavrokordato padėtis. Savo emi- 
sarams davė uždavinį atmušti suliotus nuo Bairono. Mieste 
pasklido kvailiausi gandai: Mavrokordatas ketinąs parduoti 
kraštą anglams; lordas Baironas — visai ne anglas, o turkas 
su prasimanyta pavarde. Kaip tik tuo metu, kai buvo svarsto- 
mos paskutinės puolimo detalės, suliotai, Kolokotronio agentų 
prikurstyti, staiga pareikalavo du pakelti generolais, du — pul- 
kininkais ir daug kareivių — karininkais. Iš trejeto ar ketverto 
šimtų suliotų pusei būtų reikėję mokėti karininkų atlyginimą. 
Baironas įtūžo ir pareiškė nebenorįs turėti jokių reikalų su 
suliotais. Vasario penkioliktąją jis sušaukė vadus ir pranešė, 

kad visą korpusą atleidžia. Bet jam buvo be galo skaudu. 
Niekais nuėjo planuota kampanija, iš kurios jis visą Žiemą 
daug tikėjosi. 

Po šios sunkios dienos vakare, juokaudamas su Stenho- 
pu, pajuto troškulį ir paprašė atnešti sidro. Išgėręs atsistojo, 
susverdėjo ir krito. Peris jį spėjo sugriebti. Veidas išbalo, 
burna persikreipė, kūną ėmė tampyti konvulsijos. Po kokių 
poros minučių atsipeikėjo ir pirmiausia paklausė: „Ar šiandien 
ne sekmadienis?" Išgirdęs „taip“, pridūrė: „Ak, stebėčiaus, jei 
būtų ne sekmadienis." Tai buvo viena jo nelaimingų dienų. 

Gydytojas Brunas norėjo jam nuleisti kraują, tačiau Bairo- 
nas, kaip ne vienas primityvus žmogus, neapsakomai tuo 
baisėjosi. Galvos netekęs Brunas grąžė rankas, paskui pridėjo 
jam price smilkinių dėlių, o kai reikėjo sustabdyti kraujavimą, 
nebemokėjo. Tita su Flečeriu nubėgo į dispanserį gydytojo Mi- 
lingeno, olando, čia atkviesto graikų vyriausybės. Vargais negalais 
pavyko su prideginamuoju akmenėliu sustabdyti kraują. Bai- 
ronas pusiau sąmoningai sušnabždėjo: „Šioj žemės viskas tik 
kančia..." 

Aplinkui sustoję Gamba, Flečeris, Tita, Brunas nežinojo, 
nė ką daryti. Vienas kitą klausinėjo, kas tai per priepuolis. 
Epilepsija ar apopleksija? Gydytojai buvo linkę manyti, jog 
priepuolis greičiau epileptinio pobūdžio, Venecijoje persirg- 
tos ligos pasekmė. Jiems besvarstant šį klausimą (Baironas 
vos pradėjo gaivelėtis), tarnas pranešė, jog maištą pakėlę sulio- 
tai Žygiuoja į seralį. Gamba, Peris, Stenhopas pabėgo nakčia, 
per lietų, pažliugusiomis gatvėmis šokinėdami nuo akmens ant 
akmens. Reikėjo pašaukti prie pabūklų artilerijos brigadą. 
Du girti kareiviai įsibrovė į kambarį, kur gulėjo Baironas, 
nusilpęs, tik pusiau teatgavęs sąmonę. „Jis nesuprato, ką jie 
sakė. Buvo visai bejėgis ir vienas. Pro triukšmą buvo girdėti 
Bruno klyksmas. Brunas jau verkė. Drėgname ir silpnai te- 
apšviestame kambary po truputį peikėdamosi Bairono 
akys žvelgė į besiveriančią suirutės ir siaubo prarają. O iš vir- 
šaus gūdžiu bosu ūkė lietus, be perstojo dunksintis į stogą." 

Po to visa savaitė buvo liūdna. Daktarams ištarus prie jo 
lovos žodį „epilepsija“, Baironas ėmė būgštauti dėl savo 
proto. Jam vis tebesvaigo galva ir nervai buvo sudirgę; pasak 
jo, jautė kažką panašaus į baimę, nors žinojo, kad nerimauti 
nėra ko. 


„Jūs manot, — pasakė jis Milingenui, — kad aš trokštu gy- 
venti? Visa širdim šlykščiuosi gyvenimu ir laiminsiu valandą, 
kai iš jo pasitrauksiu. Ko man jo gailėtis? Kokį džiaugsmą jis 
man gali duoti? Mažai kas yra taip gyvenęs kaip aš. Aš tikra 
to žodžio prasme jaunas senis. Vos sulaukęs vyro amžiaus, iš- 
kilau į pačią šlovės viršūnę. Na 0 pomėgių pažinau visas 
formas, kokiomis jie tik gali reikštis. Keliavau, tenkinau savo 
smalsumą, praradau visas iliuzijas... Dabar dieną naktį bijau 
dviejų dalykų. Regiu save iš lėto mirštantį kankinimų lovoje 
ar baigiantį savo gyvenimą kaip Sviftas — besivaipančiu idio- 
tu! Meldžiu dangų, kad aš, su špaga rankoj užpuolęs turkų 
būrį, žūčiau staigiai, be kančių." 


Ledi Bairon laišką (Augustos persiųstą) su visomis jam 
rūpimomis smulkmenomis apie dukterį Adą gavo tučtuojau 
po šio priepuolio ir labai apsidžiaugė. Anabela kreipėsi į jį 
be šlykštėjimosi ir atsakinėjo į visus klausimus. Laiške Au- 
gustai jis buvo parašęs: „Ar ji mėgsta draugauti, ar būti 
viena? Tylūnė ar pleputė? Mėgsta knygas ar ne?.. Ar karšto 
būdo? Tikiuosi, kad dievai ją apdovanojo viskuo, tik ne poe- 
tiniu talentu — vieno tokio kvailio šeimoj užtenka." Atsakymai 
jį nuramino: Ada išaugo didelė, tvirta, labiau mėgsta prozą 
negu poeziją, linkusi į mechaniką, laivukų darymas — jos 
smagiausias žaidimas. Ar jis kada nors dar pamatys šias tris 
moteris? 


„Brangioji Augusta, 
Pricš keletą dienų gavau tavo laišką ir ledi Bairon Žinutę 

apie Ados sveikatą, už tai jums labai dėkoju; jie man buvo dide- 
lė paguoda, o aš jos buvau labai reikalingas, nes sirgau..." 


Pračjus keturioms dienoms po priepuolio, leitenantas 
Sasas, šaunus švedų karininkas, atvykęs į Graikiją su Periu, 
norėjo sulaikyti vieną suliotą, belendantį į arsenalą, ir krito 
nuo jo rankos. Paprastas nesusipratimas tarp dviejų Žmonių, 
kalbančių skirtingomis kalbomis, bet šis Babelio bokštas 
tapo kruvinas. 

Saso nužudymas galutinai pakirto anglų pirotechnikų 
narsumą. Misolungio purvas ir skurdas, nestiprus žemės 
drebėjimas, laukiniai kareiviai juos buvo jau gerokai įgąsdi- 
nę. Dabar, panikos apimti, ėmė prašytis grąžinami į Angliją. 
Baironas stengėsi juos apraminti, bet pulkininkas Stenho- 
pas jam pasakė: „kad jis absoliučiai negali jiems užtikrinti 
saugaus gyvenimo“. „Aš norėčiau žinoti, — subumbėjo Bairo- 
nas, — kur Žmogaus gyvenimas yra saugus: čia ar kur kitur?" 
Vienas šių mechanikų, metodistų propagandininkas, buvo 
atsivežęs Biblijų naująja graikų kalba. Išvažiuodamas paliko 
savo brangųjį krovinį Baironui ir paprašė išplatinti tarp 
graikų. Tas sąžiningai išplatino. Su savotiškai tragišku hu- 
moru jis žiūrėdavo į tai, kad visokia atsakomybė — karinė, 
politinė, religinė — viena po kitos užkraunama jo silpnam 
kūnui. 

Misolungio gyventojai, irgi įgąsdinti Saso nužudymo, pa- 
reikalavo išsiųsti suliotus. O tie nesutiko važiuoti, kol nebus 
išmokėtas algų likutis — trys tūkstančiai dolerių. Baironas, 
aišku, tą sumą davė. Misolungyje per tris mėnesius jis išleido 
59 000 dolerių, o ką laimėjo? 


„Nebėra suliotų saugoti šaudmenų sandėliams, nebėra 
darbininkų šaudmenims gaminti, nebėra šaudmenų karei- 
viams ir nebėra kareivių, kurie tuos šaudmenis panaudotų, 
jeigu jų ir būtų prigaminta." „Aš pradedu baimintis, — turėjo 
prisipažinti Baironas Gambai, — jog nieko gero čia nepada- 
riau, tik eikvojau savo laiką, pinigus, kantrybę ir sveikatą; bet 
šitam buvau pasiruošęs: žinojau, kad mūsų kelias nebus ro- 

žėmis klotas, kad galiu sulaukti nusivylimo, šmeižtų ir nedė- 
kingumo." 


Pulkininkas Stenhopas, žmogus paikas, bet teisingas, pri- 
pažino nuostabų Bairono tvirtumą. Apie tai jis parašė ko mi- 
tetui, ir Hobhauzas atlaidžiai pasakė: „Jis visada toks būdavo 
kriuiškomis valandomis". Netgi tebeturėjo polinkį į mokiniš- 
kus pokštus. Pamatęs, kaip Peris išsigando žemės drebėjimo, 
Baironas po keleto dienų ištaisė dirbtinę katastrofą. Penkias- 
dešimčiai vyrų paliepė lįsti į rūsį ir klibinti namą, kuris buvo 
jau ne iš tvirtųjų ir ėmė siūbuoti, o kitiems — ritinti viršuti- 
niame aukšte pabūklų sviedinius įspūdžiui sustiprinti. Peris 
pabėgo, o Baironas skaniai prisijuokė. 

Bet dažnai nė humoras ncbepadėdavo, ir Baironą pagau- 
davo neviltis. Jo gyvenimas visada ėjo tam tikru ritmu; po 
drąsių išpuolių prieš visą pasaulį užeidavo nusivylimas, kai 
išprovokuotas pasaulis už tai atsimokėdavo su neįveikiama 
jėga. Kaip galima dirbti naudingą darbą pasitelkus žmones, 
kurie iš viso šlykštisi darbu? Miesto padėtis buvo netvirta. 
Reikėjo atstatyti apgriuvusius pylimus. Grioviuose riogsojo 
senų turkų patrankų, kurias būtų buvę nesunku iškelti ir pa- 
naudoti gynybai. Salelė, sauganti jūros kelią į lagūną, buvo 
menkai tesustiprinta. Kas atsitiktų, jei turkų laivas ją užimtų 
ir pasiųstų keletą kanonierių į lagūną? Misolungio neliktų 
nė ženklo. Baironas ir Peris suvokė pavojų ir troško veikti. 
Bet Mavrokordatas, neryžtingas ir delsikas, nemokėjo savo 
vyrų pristatyti prie darbo. Tai jam trūkdavo pinigų, tai būda- 
vo kokio šventojo šventė, tai vadai tarpusavy nesusitardavo. 
Kartais, kai graikai sakydavo, jog jiems reikėtų karaliaus, 
Baironas sau vienas pagalvodavo, kad gal ir jų tiesa. Bet pul- 
kininkas Stenhopas, trokštąs Graikijai panašios konstitucijos 
kaip Šveicarijos kantonų, tokiomis kalbomis piktinosi. 

Vienintelis malonus įvykis per šias sunkias dienas buvo ti- 
pografinio pulkininko išvykimas į Atėnus. Bet jis dar spėjo 
įsteigti naują savaitraštį „Greek Telegraph" trimis kalbomis. 
Atėnuose, Odisėjo štabe, jis rado Trelonį, visai subanditėju- 

sį. Jis vilkėjo sulioto aprangą ir laikė savo hareme apie de- 
šimt žmonų. Pats Odisėjas atidavė jam vieną seserį. Po to 
Trelonis ėmė karštai garbinti seną plėšikų vadą. „Nuostabus 
žmogus, — sakė jis, — narsus, protingas, kilnus." Odisėjas, 
mokąs užčiuopti kiekvieno silpnybę, mikliai prisisuko prie 
Stenhopo. Jis pareiškė, kad šveicarų konstitucija tobula, kad 
pats esąs geras demokratas, pasišaipė iš kunigaikščio Mavro- 
kordato titulo ir, rodos, gyvai susidomėjo Bentamo mokymu. 
Stenhopas parašė Baironui: „Aš visą laiką buvau su Odisėju. 
Jis nepaprastai tvirtos galvos ir geros Širdies: narsus kaip jo 
Špaga... Visa jo viltis — liaudis. Jis — stiprios vyriausybės ir 
konstitucinės teisės šalininkas... Jau atidarė čia dvi mokyklas 
ir leido man įsteigti spaustuvę." Trelonis su Stenhopu trokš- 
te troško, kad į kongresą Salonoje atvyktų Mavrokordatas ir 
Odisėjas. Gal ten pasisektų juos sutaikyti; tada jie, be abejo, 
pasiūlytų Baironui Graikijos generalinio valdytojo titulą. 

Baironas susiviliojo. Nepatiklusis Mavrokordatas būgšta- 
vo, kad Odisėjas teturi vieną tikslą: įvilioti jį į spąstus ir 
patraukti savo pusėn Baironą. Tačiau Baironas troško vykti į 
šį susitikimą. Jam žūtbūt reikėjo kelioms dienoms ištrūkti 
iš Misolungio košmaro: amžinas pinigų kaulijimas, nepasi- 
tenkinimas maisto daviniu, duona tokia prasta, „jog norom 
nenorom reikės, — sakydavo jis, — paskirt kepėją vietoj ply- 
tininko, kuris iki šiol ją kepė“, maro grėsmė, kaimyninių 
genčių įsiveržimas į miestą. Šiame pragare iki šiol jis narsiai 
laikėsi, bet nervai buvo be galo įtempti. 

Balandžio devintąją atėjo iš Anglijos laiškai su geromis 
naujienomis apie graikų paskolą; pasirašyta apie pustrečio 
milijono. Bus galima organizuoti naują artilerijos brigadą ir 
dviejų tūkstančių pėstininkų korpusą. Naujienos pakėlė Bai- 
ronui nuotaiką, ir tą dieną jis nusprendė pasijodinėti su 
Gamba, nors oras buvo šuniškas. Už trijų mylių nuo miesto 
juos užklupo lietus. Kai, atgal jodami, pasiekė žvejo Gazio 
trobelę, kur jų laukė valtis, Gamba pasakė, jog būtų nepro- 
tinga sėdėti nejudant valtyje su šlapiais drabužiais, geriau 
grįžti namo raitiems. „Koks iš manęs kareivis, jei rūpinsiuos 

tokiais niekais", — atsakė Baironas. Nusėdę nuo arklių, val- 
timi per lagūną parplaukė į Misolungį. 

Porai valandų praėjus, Baironą ėmė krėsti šaltis. Pakilo 
temperatūra, suko sąnarius. Vakare Gamba jį rado gulintį. 
„Man labai bloga, — pasakė. — Mirties nebijau, tik negaliu 
pakęsti skausmo." Rytojaus dieną pasikvietė Perį ir jam pa- 
pasakojo apie sėkmingą paskolą; drauge parengė vasaros kam- 
panijos subsidijų planą. Baironas pareiškė ketinimą iš savo kiše- 
nės mokėti artilerijos korpusui, apginkluoti du laivus ir nupirkti 
kalnų patrankų. Vakare, nors ir karščiuodamas, linksmai šnekė- 
josi su gydytoju Milingenu. Paskui susimąstė, prisiminė misis 
Viljams pranašystę. Svečiams ėmus jį kaltinti prietaringumu, at- 
sakė, kad „iš tiesų vienodai sunku žinoti, kuo reikia ir kuo 
nereikia tikėti šiame pasauly“. Naktį liepė Flečeriui pakviesti 
Bruną ir jam pasakė, jog krečia drebulys. Brunas, paskui Milinge- 
nas pasiūlė jam nuleisti kraują, tačiau Baironas nesutiko: 
„Nejaugi nėra kokio kito vaisto? Daugiau žmonių miršta nuo 
medikų peilio negu nuo priešo peilio". 

Milingenas pareiškė, jog kraują nuleisti pavojinga sergan- 
tiems nervų, 0 ne uždegiminėmis ligomis. 


„Kas nervingas, jei ne aš? — atsakė suirzęs Baironas. — 
Tas pat ar nervų ligoniui netekti kraujo, ar atleisti stygas mu- 
zikos instrumentui, kuris jau ir taip detonuoja nesustyguo- 
tas. Patys žinote, koks aš buvau silpnas prieš susirgdamas. 
Nuleidinėdami kraują, mane dar daugiau nusilpninsite, ir, aiš- 
ku, pribaigsite." 


Smarkus uraganas, lydimas siroko, siaubė Misolungį. Pilte 
pylė liūtis. Peris, matydamas, jog Baironas labai serga, norėjo 
jį išgabenti į Žantę, kur būtų geresnė priežiūra, bet turėjo at- 
sisakyti tos minties, nes joks laivas negalėjo išplaukti į jūrą. 
Keletą dienų medikai tvirtino, kad tai nieko rimta, tik persi- 
Šaldymas. Flečeris buvo kitos nuomonės: „Patikėkite manim, 
milorde, tokio rimto priepuolio jums dar nėr buvę". — „Ir aš 
taip manau", — atsakė Baironas. 

Balandžio penkioliktąją jis ilgai šnekėjosi su Periu: 
„Mano jausmai kažkokie keisti, bet galva daug geresnė. Ne- 
beckamuoja juodos mintys, ir aš, reik manyti, pasitaisysiu. Esu 
visiškai ramus, tik kartais užeina melancholija". Paskui pri- 
dūrė: „Mano įsitikinimu, laimė — tai šeimos židinys. Niekas 
šioj žemėj taip negerbia dorybingos moters kaip aš, o pa- 
galvojus apie grįžimą Anglijon pas žmoną ir Adą, prieš akis 
iškyla dar niekada nepatirtos laimės paveikslas. Man, siautu- 
siam it audringas okeanas, bus puiki užuovėja." Paskui ėmė 
kalbėti apie šaunuolį Titą, kuris kelias dienas nesitraukė iš jo 
kambario, apie Bruną, kurį mylėjo, tik laikė pernelyg bruz- 
džiu. Pašnekėjo ir apie religiją: „Jūs nė negalit įsivaizduoti, 
kokios nepaprastos mintys ateina man į galvą karščiuojant. 
Regiu save žydu, mahometonu, skirtingiausių sektų krikš- 
čioniu. Prieš mane stoja amžinybė ir erdvė, bet šis klausimas, 
ačiū Dievui, manęs nekankina". 

Naktį karštis dar labiau pakilo. Baironas ėmė blaškytis, 
kliedėti. Milingenas su Brunu ėmė gąsdinti, kad karštis gali 
kristi ant smegenų, jei neduos nuleist kraujo, ir Baironas pa- 
galiau sutiko. Nužvelgė juos iš padilbų (nuo to žvilgsnio 
Čaild Haroldo laikais damos drebėdavo Londono salonuose) 
ir ištiesė ranką: „Šekit! Matau, kad jūs — prakeikta mėsininkų 
šutvė. Imkit mano kraujo, kiek norit, ir atsikabinkit". 

Septynioliktąją jam dukart nuleido kraują. Baironas mal- 
daute maldavo gydytojus jo nebekankinti nesibaigiančiais 
prašymais duoti kraujo. Tita, išgąsdintas savo pono kliede- 
sio, paėmė pistoletą ir durklus, kurie visada būdavo prie 
lovos. Gamba, vakar negalėjęs ateiti, apstulbo pamatęs, kaip 
Baironas pasikeitė. Ašaros upeliais pasruvo jam iš akių, ir 
jis išbėgo iš kambario. Aplinkui lovą maišėsi kalbos. Brunas 
ir Tita šnekėjo itališkai, Flečeris ir Peris — angliškai, tarnų 
graikų niekas nesuprato. Baironas gėrė ir gėrė limonadą ir 
kartkartėmis atsikeldavo Flečerio ir Titos padedamas. Jam ypač 
nedavė ramybės mintis, kad jis negali užmigti. „Žinau, — pa- 
sakė Flečeriui, — kad be miego Žmogus arba miršta, arba 
išprotėja. Šimtąkart labiau norėčiau mirti... Mirties nebijau. 
Esu pasiruošęs geriau, nei daugelis galėtų patikėti." 

Aštuonioliktąją keturi gydytojai: Milingenas, Brunas, Trei- 
beris (Milingeno asistentas) ir Lukas Vaja, Mavrokordato 
gydytojas, susirinko konsiliumo. Buvo Velykų sekmadienis. 
Miesto gyventojus buvo paprašyta nekelti triukšmo. Užuot 
bučiavęsi ir sveikinę vienas kitą tradiciniu „Kristus prisikė- 
lė!", misolungiečiai klausinėjo: „Kaip Bairono sveikata?“ 
Buvo paprotys tądien poškinti šautuvais. Susirinkusieji prie 
Bairono lovos nutarė, jog Peris nusives artilerijos brigadą 
tolėliau už miesto ir atliks keletą pratybų, kad nuviliotų gyven- 
tojus iš šio kvartalo. Gatvėmis vaikštinėjo patruliai saugodami 
tylą aplink namą. Gydytojų nuomonės pasidalijo. Brunas ir 
Lukas Vaja siūlė vaistus nuo šiltinės. Treiberis ir Milingenas 
norėjo vėl dėti dėles ir garstyčių trauklapius, bet nesutiko 
su Brunu, kad reikia dar kartą nuleisti kraują. 


„Bergždžios jūsų pastangos išgelbėti man gyvybę, — pa- 
sakė Baironas Milingenui. — Jaučiu, kad mirsiu. Nesigailiu 
gyvenimo, nes į Graikiją atvykau baigti savo varganos būties. 
Atidaviau Graikijai savo pinigus ir laiką. Dabar atiduodu gy- 
vybę." 


Tą Velykų dieną jis galėjo perskaityti kelis laiškus ir netgi 
išversti graikiškai parašytą deputato Luriočio laišką. Popiete 
visi susirinkusieji suprato, kad galas arti. Flečeris, Gamba 
verkė ir turėjo išeiti. Tita pasiliko, mat Baironas laikė jo ranką, 
tik suko į šalį ašarotas akis. Baironas įdėmiai pasižiūrėjo į JĮ 
ir šyptelėjęs pasakė itališkai: „Oh guesta e una bella scena. 

Ir tučtuojau pradėjo kliedėti ir šaukti, tarytum puldamas į 
ataką, čia angliškai, čia itališkai: „Į priekį! Drąsiau! Sekit 
mano pavyzdžiu! Nebijokit!" 

Sąmonės prašviesėjimo akimirkomis suprasdavo, kad 
netrukus mirs. Pasakė Flečeriui: „Galas jau čia pat; aš turiu 
jums pasakyti viską negaišdamas nė minutės". — „Gal atnešti 
plunksną, rašalo ir popieriaus, milorde?" — „Dieve mano, ne! 


*O, kokia graži scena! (/t.) 

Per daug sugaišit, o aš nebegaliu gaišti, man nebedaug beliko 
gyventi. Dabar atidžiai klausykite... jūsų ateitis bus užtikrin- 
ta." — „Aš jus prašau, milorde, kalbėti apie svarbesnius 
dalykus." Tada Baironas pasakė: „Mano vargšas brangus vai- 
keli! — brangute Ada! — Dieve mano! jei tik galėčiau ją 
išvysti — palaiminti ją ir savo brangiąją seserį Augustą, ir jos 
vaikus — nuvažiuokit pas ledi Bairon ir jai pasakykit — viską 
pasakykit — jūs su ja susišnekėsit." 

Tą akimirką Baironas atrodė labai susijaudinęs. Balsas 
jam nutrūkdavo, ir Flečeris tik vieną kitą Žodį sugaudavo. 
Kurį laiką Baironas labai rimtai kažką nesuprantama šnabž- 
dėjo, paskui garsiai pasakė: „Flečeri, jei neįvykdysit visko, ką 
liepiau, aš, jei galėsiu, grįšiu jūsų kankinti." 

Žinojo bailų, prietaringą Flečerio būdą, ir, aišku, tas grasini- 
mas buvo paskutinė silpna Bairono linksmumo prošvaistė. 
Sukrėstas Flečeris pasakė nesupratęs nė vieno jo šviesybės 
žodžio. „O Dieve mano! — tarė Baironas. — Tada viskas veltui, 
nes dabar jau vėlu! Ar tikrai nesupratot? — „Taip, milorde, 
bet aš jus prašau... pakartokit, ką liepėt". — „Nebegaliu, dabar 
jau per vėlu, viskas baigta.“ — „Tebūnie Dievo valia, ne 
mūsų“, — pasakė Flečeris, ir Baironas vargais negalais ištarė: 
„Taip, ir nc mano — aš pabandysiu." Iš kelių sykių mėgino 
kalbėti, bet galėjo tik pakartoti: „Mano žmona! mano vai- 
kas — mano sesuo — žinot viską — turit viską pasakyt — Žinot, 
ko aš noriu..." 

Po to vėl nebebuvo galima suprasti, ką jis šneka. Minėjo 
kažkokius vardus, skaičius; kalbėjo čia angliškai, čia itališkai. 
Vienu tarpu pasakė: „Vargšė Graikija — vargšas miestas — 
vargšai mano tarnai“, paskui: „Kodėl anksčiau to nežino- 
jau?“, o kitu tarpu: „Išmušė mano valanda! Mirties nebijau, 
tik kodėl ncaplankiau savo namų prieš važiuodamas čia?“ 
"Truputį vėliau pasakė itališkai: „Jo lascio gualche cosa di 
caro nel mondo..."' Aš palieku kažką brangaus šiame pasauly. 

Apie šeštą valandą vakaro tarė: „Dabar noriu miego", nu- 
sigręžė ir užmigo kietu miegu, iš kurio nebepabudo. Atrodė 
negalįs nė sąnario pajudint, bet tie, kurie į jį žiūrėjo, konsta- 

tavo dusulio požymius. Iš gerklės sklido kriokimas. Flečeris 
ir Tita kartkartėmis pakeldavo jo galvą. Gydytojai dėjo jam 
dėles norėdami jį ištraukti iš letargo. Kraujas tekėjo jam per 
veidą. Tokia būsena truko visą parą. Devynioliktosios vaka- 
re, temstant, Flečeris, budintis prie savo pono, pamatė, kaip 
jis atmerkė akis ir tuojau vėl užmerkė. — „My Good! — Sų- 
šuko Flečeris. — / fear his Lordship is gone... Gydytojai 
patikrino pulsą. „Jūsų teisybė, — pasakė, — jis mirė." 

Po valandėlės Misolungyje kilo baisi audra. Sutemo. 
Ėmė daužyti žaibai su perkūnija. Žaibų šviesoje trumpam 
išryškėdavo toli lagūnoje juodas salų siluetas. Lietus ir vėjo 
gūsiai mygo langų stiklus. Į trobas sulindę kareiviai ir pie- 
menys dar nežinojo gedulingosios naujienos, bet, kaip ir jų 
proseniai, tikėjo, kad gamta ypatingais ženklais palydi 
didvyrio mirtį, ir, girdėdami didį griausmą, sakė kits kitam: 
„Baironas mirė“. 


* Dieve mano, ar tik jo šviesybė nenumirė (angl. ). 

Epilogas 


„There is a strange coincidence sometimes in the 
little things of this world", says Sterne, and so | 
have often found it. 

Byron 


Prieš pat Bairono mirtį atėjo iš Anglijos paketas laiškų. Sten- 
hopo giriamieji žodžiai Bairono adresu, į Londoną paskolos 
reikalais atvykusių graikų deputatų liudijimai pagaliau įtikino 
Hobhauz4ą bičiulio rimtumu. „Pati apvaizda, — pasakė vienas 
graikų, — pasiuntė šį žmogų mums į pagalbą." Dabar Hob- 
hauzas su pagarba rašė „brangiam berniukui": 


„Jūsų vardas ir jūsų tvirtumas pranoks visų jūsų amžininkų 
vardus bei nuopelnus... Galiu jus užtikrinti, jog visas pasaulis 
yra tos pat nuomonės... Jūsų pradėta kampanija, — išties pati 
šlovingoji iš tų, kurių kada nors ėmėsi žmogus. Kambelas 
vakar man prisipažino pavydįs jūsų dabartinės veiklos (galite 
tuo patikėti, nes jis labai pavydus) daugiau negu visų jūsų 
laurų, kad ir kokių gražių." 


Vadinasi, Anglija atleido. Bet lordas Baironas jau krioga- 
vo ant Flečerio rankų, ir laiškai liko prie jo lovos neatplėšti. 
Vakare Mavrokordatas paskelbė atsišaukimą. Rytą, švin- 
tant, didžioji baterija trisdešimt septyniomis salvėmis — „tiek 
* „Keistų sutapimų kartais pasitaiko šio pasaulio smulkmenose", — 
sako Sternas, ir tuo man pačiam dažnai tekdavo įsitikinti.: 
Baironas 

metų turėjo įžymusis velionis“ — atiduos pagarbą. Graikai 
mielai būtų iškasę Baironui kapą Partenone ar Tesėjo šven- 
tykloje. Gydytojas Milingenas tvirtino, jog mirštantysis prašė 
palikti dūlėti jo kaulus graikų žemėje. Bet Peris su Flečeriu, 
Bairono artimesnieji, dievagojosi gavę kitokius nurodymus. 
Pagaliau buvo nutarta kūną balzamuoti ir vežti į Angliją. 

Ketvertas drovių vidutiniškų Bairono gydytojų susirinko 
prie jo lovos. Prieš skrodimą jie valandėlę gėrėjosi nepaprastu 
jo kūno grožiu. Savaime garbanoti plaukai buvo žili, veido iš- 
raiška — sarkastiška ir išdidi. Atidarę kiaušą, nustebo, kad 
smegenys kaip seno žmogaus. Kietasis smegenų dangalas buvo 
įdegęs ir priaugęs prie kiaušo. Švelnusis smegenų dangalas 
buvo taip infiltruotas krauju, jog panėšėjo į paraudusią akies 
tinklainę. Širdis ir kepenys — patologiškai pakitę. Gydytojai 
pasakė, jog Baironas, išsikapstęs iš šios ligos, vis tiek neilgai 
būtų tegyvenęs. 

Rytojaus dieną miestas buvo lyg apmiręs. Dėl smarkaus 
lietaus laidotuvių iškilmes reikėjo atidčti. Balandžio dvidc- 
šimt antrąją karstas (kareiviškas, neobliuotų lentų) buvo nu- 
neštas į bažnyčią, pridengtas juodu apsiaustu, ant jo padčta 
špaga ir laurų vainikas. Skurdus pašarvojimas, pilna bažnyčia 
laukinių kareivių nusiminusiais veidais, — viskas, anot Gam- 
bos, sudarė vieną labiausiai jaudinančių scenų, kada nors 
matytų pric didžio žmogaus kapo. 


*x** 


Gegužės keturioliktąją Hobhauzą pažadino iš miego smar- 
kus baladojimas į duris. Jis atsikėlė. Pasiuntinys jam įteikė 
Kincrdo raštelį apie Bairono mirtį ir paketą laiškų: vicną 
nuo Gambos, kitus nuo Flečerio, adresuotus jo Žmonai, 
misis Ly ir kapitonui Džordžui Ansonui, dabar tapusiam sep- 
tintu lordu Baironu. Sukrėstas Hobhauzas nuvyko pas Augustą, 
perdavė jai Flečerio laišką, ir nesulaikoma rauda kilnojo jam 
krūtinę klausantis šio naivaus pasakojimo. Vis dėlto jis tu- 
rėjo dar atgodžio patarti misis Ly neskelbti tos laiško dalies, 


421 


kur sakoma, jog po epilepsijos priepuolio Baironas kas rytą 
pasidėdavo ant stalo Bibliją. „Aš bijojau, — rašė Hobhauzas, — 
kad ši smulkmena, taip patikusi jo liokajui, nebūtų palaikyta 
bailumu ar veidmainiavimu. Miclai tikiu, kad Biblija bū- 
davo ant jo stalo. Pamenu, esu kažkada vieną matęs pas jį, 
sesers dovanotą, bet, šiaip ar taip, jeigu liga nebuvo sumaišiusi 
jam proto, nemanau, jog būtų ja naudojęsis prietaringais 
tikslais... Jis man dažnai sakydavo: „Gal tai ir tiesa. Tai didysis 
„gal“, anot d'Alambero, bet, mano nuomone, Baironas grei- 
čiau linko priešingon pusėn, kai aš jį paskutinįkart mačiau 
Pizoje." 

Augusta pažadėjo. Ji visada pažadėdavo. Bet pranešė nau- 
jieną apie Bairono atsivertimą savo patikėtiniui Hodžsonui. 
Jai esanti didelė paguoda, „kad vargšą mielą Baironą Dievas 
dabar pasiėmė norėdamas apsaugoti nuo būsimų išmėginimų 
ir pagundų... Man pasakė, jog Flečeris tvirtina, kad per pas- 
kutinius metus Bairono protas ir jausmai lyg ir pasitaisę. 
Graužėsi parašęs „Don Žuaną" ir kitus smerktinus kūrinius... 
Nemanau, kad Flečeris, išgyvenęs su juo dvidešimt trejus metus 
ir gerai žinąs jo įpročius, būtų be niekur nieko prisigalvojęs tai... 
Matot, brangusis misteri Hodžsonai, misteris Hobhauzas ir tam 
tikra klika vaizduojasi, jog, paskelbus, kad Baironas paskuti- 
nėmis savo gyvenimo valandomis atidžiau nei pirma atlikinėjo 
religines priedermes, jo priešai (ir tie, kurie iš viso neišpažįsta 
jokios religijos) sakys jį tapus metodistu. Tegul jie šneka, ką 
nori, mums tai pirma iš jo sulaukta paguoda." Taip gyvieji pa- 
sinaudojo mirusiuoju savo aistroms patenkinti. 

Kapitonas Džordžas Baironas buvo pasiųstas įspėti ledi 
Bairon. Grįžęs papasakojo, jog ji labai sielvartavo ir norėjo 
pamatyti tuos laiškus, kur rašoma apie paskutines jo valan- 
das. Hobhauzas ir Kinerdas praleido vakarą šnekėdamiesi 
apie savo draugą. Prisiminė jo magišką įtaką kiekvienam, su 
kuo artimiau pabendraudavo, taip slepiamą sentimentalumą, 
nenorą pasiduoti jausmams. 

Tą vakarą visa Anglija kalbėjo tik apie Baironą. „Mes, 

jaunieji, — sako Edvardas Bulveris-Litonas, — buvom be- 
pradedą gręžtis nuo Bairono ir kelti Šelį su Verdsvertu, bet, 
kai sužinojom, kad jo nebeliko, pasijutom sujungti su juo, ir 
jis nebeturėjo varžovų... Tiek iš mūsų mirdavo su juo, jog 
mintis, kad jis mirė, buvo kažkas priešinga gamtai, neįmano- 
ma.“ Džeinė Velš parašė Tomui Karlailiui : „Jei man būtų 
pasakę saulę ar mėnulį dingus iš dangaus, aš nebūčiau paju- 
tusi tokios baisios tuštumos pasauly, kaip išgirdusi žodžius: 
Baironas mirė." Tenisonas  , tuomet penkiolikmetis ber- 
niukas, nubėgo į miškingą slėnį ir ten, tarp samanų ir paparčių 
radęs akmenį, užrašė ant jo „Baironas mirė". 

Prancūzijoje daug jaunuolių užsirišo gedulą ant kaškietų. 
Feido pasaže buvo išstatytas paveikslas, vaizduojantis Bairo- 
ną mirties patale, ir minios žmonių defiliavo pro jį. Daugelis 
laikraščių pažymėjo, kad du didicji šio šimtmečio vyrai — Na- 
poleonas ir Baironas — kone vienu laiku paliko šį pasaulį. 
Koledžuose vyresnieji mokiniai susirinkę praleido liūdną ir 
jaudinančią dieną skaitydami „Čaild Haroldą" ir „Manfredą“. 

Beveik tuoj pat Karolina Lem pareikalavo savo laiškų, bet 
Hobhauzas turėjo kitų rūpesčių. Jau tada, užėjęs pas Augus- 
tą pranešti apie jos brolio mirtį, jai pasakė: „Dabar pirmiausia 
turim pagalvoti apie lordo Bairono reputaciją; yra jo „Atsimi- 
nimai"... Leidėjas Maris už du tūkstančius ginėjų buvo juos 
nupirkęs iš Mūro, ir Hobhauzas būgštavo, kad dėl siaubingo 
Bairono atvirumo juos būtų pavojinga publikuoti. Kinerdas 
pasiūlė juos atpirkti ir perduoti šcimai. Maris atėjo pas Hob- 
hauzą ir nesavanaudiškai pasakė sutiksiąs su Bairono draugų 
nutarimu, net jeigu jie ir negalėtų jam atlyginti. Augusta, vi- 
sada apdairi, pareiškė, kad „Atsiminimai“ ne tik nebūtų 
spausdinami, bet netgi būtų sunaikinti. Hobhauzas pritarė. 
Mūras ilgai protestavo, esą sunaikindami prasilenktų su Bairo- 


*BULVERIS-LITONAS EDVARDAS DŽORDŽAS (1803—1873) — 
anglų rašytojas ir valstybės veikėjas. (Vert. past.) 
**KARLAILIS TOMAS (1795—1881) — anglų rašytojas. (Vert. past.) 
+++ TENISONAS ALFREDAS (1809—1892) — anglų poetas. (Vert. past.) 

no valia. Prašė juos saugoti, jei reikia, užantspauduoti ir padėti 
pas misis Ly advokatą, bet paskui, visų kitų spaudžiamas, 
ėmė ir nusileido. Maris pageidavo rankraštį prieš sudegi- 
nant perskaityti, tačiau Augusta karštai pasipriešino, ir „Atsi- 
minimai" buvo sudeginti. Laikraščiai apkaltino ledi Bairon 
(su kuria niekas nesitarė) reikalavus rankraščio sunaikini- 
mo. 

Liepos pirmąją Hobhauzas sužinojo, kad iš Graikijos at- 
plaukė brigas „Florida“ su Bairono palaikais. Laive jis rado 
Stenhopą, Bruną ir Flečerį. Plūsdamas ašaromis, Flečeris pa- 
sakojo apie savo pono ligą ir agoniją. Laivas iš lėto slinko 
Temzės upe. Trys velionio šunys Žaidė ant denio. Hobhauzas 
prisiminė tą dieną, kai Baironas mojavo savo kaškietu iš Do- 
verio uosto, per audringą jūrą išplaukdamas į tremtį. Flečeris 
ir Stenhopas vaizdingai nupiešė Misolungį, lagūną, sukilu- 
sius karcivius, lietų. 

Laivas įmetė inkarą Londono dokuose; įlipo laidotuvių 
tvarkdarys misteris Vudsonas ir išleido spiritą iš didelės stati- 
nės, kurioje buvo atgabentas karstas. Jis paklausė Hobhauzą, 
ar norėtų pamatyti savo draugą. „Po to aš tikriausiai būčiau 
kritęs negyvas, — pasakė Hobhauzas. — Kažkokia jėga trau- 
kė mane žvilgtelėti į jį paskutinį kartą, kaip traukia šokt į 
bedugnę, bet aš negalėjau. Nuėjau į šalį, vėl sugrįžau ir ilgai 
stovėjau prie karsto. Liūtas, didžiulis Bairono niūfaundlen- 
das, atsigulė prie mano kojų..." Flečeris vis šnekėjo ir šnekėjo 
apie savo poną ir pasakė Hobhauzui, jog Baironas jį užvis 1a- 
biausiai mylėjo. | 

Karstą išnešus iš laivo, krantinę užplūdo žmonių minia. La- 
fajetas, plaukiąs į Ameriką, pareiškė norįs pamatyti velionį, 
bet jam nebuvo leista. Augusta, išdrįsusi pasižiūrėti, pasakė, 
kad jo nebegalima pažinti. Jos akyse stovėjo 1816 metų Bai- 
ronas skausmo iškankintu veidu; dabar ji išvydo šaltą kaukę, 
kuri, rodos, tereiškė pašaipią ramybę. Hansonas irgi prisipa- 
žino, jog būtų jo nepažinęs. Kai priėjo eilė Kinerdui, Hob- 
hauzas nebeįstengdamas atsispirti, tipeno jam iš paskos, 
iki tas atidengė veidą. 

Ledi Bairon, paklausta dėl laidojimo, atsakiusi, jog Hob- 

hauzas galįs viską daryti savo nuožiūra. Vestminsterio abati- 
jos“ dekanui nesutikus priimti poeto palaikų, draugai parinko 
jam amžinojo poilsio vietą Haknel Torkardo bažnytėlėje, ne- 
toli Niūstedo, kur guli visi jo protėviai. 

Gedulinga procesija leidosi Notingamo keliu. Pro vienos 
priemiesčio trobelės langą dvi moterys — Klerė Klermont ir 
Merė Šeli — ją nulydėjo akimis. Kiek toliau iš parko išsuko 
karieta su gulinčia ligota moterim ir sustojo praleisdama lai- 
dotuvininkus. Prieky raitas jos vyras pasiteiravo, kas mirė. Iš 
procesijos jam atsakė: „Lordas Baironas". Nuo žmonos — 
tai buvo Karolina Lem — jis tą Žinią nuslėpė. 

Notingame meras, miesto taryba, seni bičiuliai Hodžsonas 
ir Vildmenas, — visas miestas prisidėjo prie lydinčiųjų, lėtai 
traukiančių Niūstedo link. Kelias ėjo per lygumas, kur jau- 
nystėje Bairono jodinėta su Mere Čavort. Lygiai prieš metus, 
paskutinįkart įžengęs į Kaza Salucą, jis liūdnai pasakė Gam- 
bai: „Kur mes būsime po metų?“ Kai lenkė kalvą, apvaini- 
kuotą medžių diadema, Hobhauzas galvojo apie pietus Ans- 
lyje, kur jo akyse Baironas pirmąkart susitiko su ištekėjusia 
Mere Ana. 


*xkxX 


Po kelių dienų Flečeris aplankė ledi Bairon. Ji klausėsi jo pa- 
sakojimo vaikščiodama po kambarį ir taip raudodama, jog visa 
tirtėjo. Daugiau kaip dvidešimt minučių ji maldaute maldavo 
Flečerį prisiminti, ką Baironas prieš mirtį pašnabždomis 
prašė jai perduoti. „Nors kelis žodžius..." Bet Flečeris Retu- 
rėjo ko pridėti. 

Baironas visą savo turtą (daugiau kaip šimtą tūkstančių 
svarų) testamentu paliko Augustai ir jos vaikams; šešiasde- 
šimt tūkstančių svarų pagal kontraktą grįžo ledi Bairon. 
Kapitonas Džordžas Ansonas Baironas, naujasis lordas, sun- 
kiai vertėsi. Anabela pasisiūlė jam perleisti savo našlės dalį: 


*Ten palaidoti Anglijos karaliai ir įžymūs žmonės. (Vert. past.) 


425 


jai su dukterim liksiąs Noelių paveldėjimas. Tas sutiko, ki- 
taip nebūtų galėjęs išlaikyti savo titulo. 

Augusta per porą metų iššvaistė šį didžiulį palikimą. Atsi- 
teisė su daugybe kreditorių, apmokėjo kortų skolas, kurių 
prisidarė vyras, taip pat sūnūs, pasekę tėtušio pėdomis. Be 
to, kas nors vis mėgindavo ją šantažuoti. Grasindavo išspaus- 
dinti intymų Karolinos Lem dienoraštį — Bairono prisipaži- 
nimus apic misis Ly. Iš visų bėdų gelbėdavo ledi Bairon, kuri 
buvo jai tiesiog neįtikėtinai atlaidi. Vis dėlto 1829 metais 
jos kantrybė išseko, ir jiedvi nebesusitikinėjo. 

Visą likusį gyvenimą ledi Bairon paskyrė labdarai. Savo 
namuose įsteigė jungtinio auklėjimo mokyklą, kur kartu 
mokėsi visų visuomeninių klasių vaikai. „Kastos daro gėdą 
Anglijai, kaip ir Hindustanui", — sakydavo ji. Paskui ėmėsi 
žemės ūkio ir technikos mokyklų. Ji iki pat galo išliko kil- 
niaširdė ir nuostabi savo metodiška egzaltacija. Į gyvenimo 
pabaigą užsimezgė karšta draugystė su pastorium Robert- 
sonu, kuris pasidarė jos artimiausiu patikėtiniu. Papasakojo 
jam apie Baironą tai, ką iki tol tik savo dienoraščiui išpažin- 
davo: „Baironas nebuvo skeptikas... Jo Dievas buvo keršto 
Dievas... Dėl to skirtumo, kurį tarėsi matąs tarp manęs ir 
savęs, jis be galo ant manęs širsdavo... Suvokdamas savo būdo 
silpnumą, aišku, negalėjo nepavydėti visai priešingo būdo 
Žmogui ar bent taip jam atrodančiam..." 

„Nors ir keistai nuskambės mano žodžiai po to, ką jums 
papasakojau, bet aš sakau, kad jo širdies gilumoje visada gy- 
veno aukštesnė ir geresnė būtybė... kuriai visada jis mesdavo 
iššūkį, bet sunaikint jos taip ir neįstengė... Tuomet tai galėjo 
būti mano iliuzija, kilusi iš Meilės, bet ir dabar aš nepakei- 
čiau savo požiūrio..." 

„Į gyvenimo pabaigą jo jausmai man sušvelnėjo... Jei 
būtų nenumiręs, būtų pagaliau įsitikinęs, jog aš nuo pra- 
džios iki galo buvau jo vienintelė ištikima draugė. Bet šito 
nebuvo žadėta." 

Taigi ir ji, kaip Baironas, vaizdavosi ramesnę senatvę. 

Apie Augustą ji parašė Robertsonui: „Aš laikiau misis Ly 

savo drauge. — Aš ją mylėjau. — Ir tebemyliu! — Negaliu 
kitaip. Dar susitiksiu su ja šiam pasauly, prieš mudviem iš jo 
pasitraukiant. Žmonės man prikišdavo tvirtumo, moralinių 
principų stoką, negebėjimą liautis mylėjus būtybę, kurią lai- 
kiau nevertą mano meilės. Gal taip ir yra, bet tokia mano 
prigimtis. Ar aš kalta?" 

Jiedvi dar susitiko „šiam pasauly“. 1851 metais (ledi Bai- 
ron buvo penkiasdešimt devyneri, Augustai — šešiasdešimt 
septyneri) Emilė Ly, ledi Bairon krikštaduktė, papasakojo, 
kokiame skurde atsidūrė serganti, skolų prispausta misis Ly. 
Anabela pasiūlė susitikti Reigeite, Vait Harto viešbuty. Mi- 
sis Ly atvyko. Ledi Bairon turėjo parengusi lapelį: „Kur... 
kada... Mano elgesio linija..." Bet Augusta, kaip visada, kal- 
bėjo neaiškiai ir išsisukinėdama,; jiedvi išsiskyrė nesusitaikiu- 
sios. Po pusmečio, kada Augusta jau gulėjo mirties patale (ir 
taip nusigyvenusi, jog pardavė kai kuriuos Bairono laiškus), 
Anabela pasiteiravo apie jos būklę ir pasiūlė pinigų: „Aš pa- 
rašiau Emilei, kuri viena tėra prie mirštančiosios, ir papra- 
šiau už mane sušnabždėti porą meilių žodžių, jau seniai ne- 
vartotų: Dearest Augusta... Sužinojau, kad, išgirdus tai, iš jos 
akių pasipylė ašaros, seniai nelietos, ir ji pasakė: " Džiaugs- 
mas... Didžiausia man paguoda..., ir dar kažką prašė per- 
duot, bet Emilė nesuprato... Antras neperduotas pavedimas!" 

Paskutiniai ledi Bairon metai buvo nelinksmi. 1852 metais 
neteko savo vienturtės dukters, ledi Lovleis, po metų — pas- 
toriaus Robertsono, savo patikėtinio. Ant sidabrinių plaukų 
ėmė nešioti permatomą našlės kyką. Anūkams patikdavo šu- 
kuoti jos ilgus, žemę siekiančius plaukus, kai ji sėdėdavo. 
Ledi Bairon mirė 18360 metais. Prašė palaidoti ne Haknel 
Torkarde, kur ilsėjosi Baironas ir duktė, ne Kirkbyje šalia jos 
protėvių, o vieną Londono kapinėse. 


*kkx 


Kai Bairono dukteriai Adai sukako penkiolika, teta Au- 
gusta atsiuntė dailiai įrištą maldaknygę. Kitais metais ledi 
Bairon jai pirmą kartą paskaitė tėvo poezijos: „Giaūras“ patiko, 

apie „Lik sveika"" pasakė, jog eilėraštis išpūstas, dirbtinis. 
Beje, Ada turėjo gabumų ne poezijai, o metafizikai ir mate- 
matikai. Ji išvertė Menabrio „Pastabas apie analizinę miste- 
rio Babidžo mašiną“ ir parašė kometarus. Ada buvo daili, 
truputį ekscentriška, turėjo melodingą tėvo balsą. Dvidešim- 
ties metų ištekėjo už lordo Kingo, vėliau tapusio grafu Lovleisu. 
Babidžas atnešė jai nelaimę. Jį bestudijuojant, šovė į galvą 
mintis sukurti neklaidingą lošimo sistemą arklių lenktynėse. 
Neklaidingumas buvo iš motinos paveldėta iliuzija. Lošti ne- 
sisekė, tačiau ji atkakliai laikėsi savo ir galiausiai prakišo tO- 
kią didžiulę sumą, jog nedrįso vyrui prisipažinti. Išvadavo 
motina, bet Ada iš nevilties susirgo ir mirė 1852 metais, už- 
kliudžiusi trisdešimt septintuosius metus, kaip tėvas. Prašėsi 
palaidojama šalia jo, Hakne! Torkardo bažnytėlėje. 


Medoros gyvenimas dar liūdniau susiklostė. 1826 metais 
jos vyriausioji sesuo Džordžiana ištekėjo (kaip motina, kaip 
įprasta Baironų giminėje) už savo pusbrolio Henrio Treva- 
niono. Po trejų metų tas suviliojo savo jaunutę svainę Medo- 
rą, padarė jai vaiką, kuris mirė pas žindyvę. Augusta, viską 
sužinojusi iš Trevaniono, parašė Medorai suprantanti, „ko- 
kia silpna žmogaus prigimtis ir kaip sunku atsispirti pagun- 
doms“, bet pareikalavo tą istoriją baigti. 

Trevanionas su Medora išvažiavo į Prancūziją. ir vienu 
tarpu gyveno Normandijoje kaip ponas ir ponia Obenai. Pas- 
kui Medora, pasiligojusi, nusiminusi, metė savo svainį ir įstojo 
į bretonų vienuolyną, į Rebeko abatiją. Ten po mėnesio pasi- 
juto vel esanti nėščia. Tada grįžo pas savo Trevanioną, įsikūrusį 
Penoa pily Finistero departamente, ir ten pagimdė dukterį 
Mari, kurią pakrikštijo katalikiškai. Medorą, kaip jos tėvą 
lordą Baironą, traukė Romos katalikų bažnyčios tvirtumas. 

Gyvenimas su Trevanionu tapo kankyne. Jis parsivedė į 
namus naują meilužę, ir Medora turėjo jiems tarnauti. Ji 
šaukėsi pagalbos iš motinos, kuri jai paskyrė trijų tūkstančių 


* Žr. 255 p. 

svarų kapitalą (tą sumą Baironas įteikė Augustai, pagimdžiu- 
siai Medorą), bet tų pinigų ji neturėjo teisės išleisti. Pritrūkusi 
grynų pinigų, sumanė parašyti ledi Bairon. „Aš gavau kuo 
palankiausią atsakymą, pinigų ir pasiūlymą globoti mane ir 
mano dukterį Mari." Ledi Bairon tada keliavo po Prancūziją 
ir pakvietė Medorą su dukterim atvykti pagyventi pas ją į 
Turą. 

Kažkokia keista, stipri jėga traukė ledi Bairon prie Me- 
doros. Trečią kartą vargšė Anabela pasidavė baironiškam 
žavesiui. Ji labai greit prisipažino Medorai, kodėl taip ja susi- 
domėjo. „Jos vyras buvo mano tėvas." Ledi Bairon, nekenčianti 
Medoros vardo, ją vadino Elizabete, o save prašė vadinti Pip, 
kaip kažkada buvo praminęs vyriškis lygiai tokio pat veido. 
Medora panėšėjo į Baironą. Kai į kambarį, būdavo, kas nors 
įeina, Medora atsigręžia ir, neramiai nunėrusi galvą, pasi- 
žiūri visai kaip tėvas. Net jos laiškų stilius priminė Bairono 
stilių; ji pradėdavo: Dearest Pip. „Dearest Pip, — rašydavo 
ji, — iš Londono manau išvažiuoti šeštadienį, nes negaliu 
leistis į kelionę penktadienį." Keista haliucinacija. 

Bet laimės klimatas Bairono dukteriai netiko. „Neganda — 
jos geriausia draugė, — turėjo pripažinti Anabela, — gerumo 
ji uesiog negali pakelti." Netrukus Medoros įniršio scenos su- 
grąžino Anabelą į Halnebio laikus. Paskui Medora išdūmė į 
Paryžių. Negalėdama nulaikyt liežuvio, ten daug kam išple- 
pėjo savo gimimo paslaptį. „Medoros rankose — dėl to kalta 
jos netvarka, lengvabūdė motina — atsidūrė pakelis laiškų, 
juodraščių ir laiškų kopijų, iš kurių paaiškėjo, jog ji — nuodė- 
mės vaisius.“ Jos advokatas Berjė parašė ledi Bairon, kad 
klientei šeimos paskirta pensija (šimtas penkiasdešimt svarų) 
esanti nepakankama. Baironas, sutapimų mėgėjas, būtų pa- 
sakęs, jog lygiai iš tokios pat rentos jo motina turėjo gyventi 
Aberdyne. 

Ledi Bairon sutiko padidinti pensiją, jei dėželė su popie- 
riais bus perduota serui Džonui Hiuzui, advokatui, kas ir bu- 
vo padaryta. Tačiau Medora negalėjo nurimti. Ji išėmė savo 
pensiją už kelerius metus į priekį ir vėl atsidūrė skurde. Tada 

ji gyveno Sen Žermene. Savo dukterį Mari atidavusi į vaikų 
prieglaudą, išlaikomą Kūdikėlio Jėzaus seserų vienuolių, pa- 
ti stojo tarnauti pas 8 husarų pulko vadą Gramoną. Pulko 
vado pasiuntinys Žanas Luji Taiferas ją įsimylėjo. Vesti ne- 
galėdamas (tais laikais tikrosios tarnybos paprastam karei- 
viui buvo draudžiama vesti), Medorą, laukiančią nuo jo kūdi- 
kio, išsiuntė į savo tėviškę Sent Afriką. 

Ten gimė Žanas Mari Elijas Taiferas, Bairono anūkas, 
kurį tėvas pripažino ir įteisino, kai demobilizuotas 1848 me- 
tais susituokė su Medora. Įdomus ir gana jaudinantis faktas, 
kad Medoros gyvenimo kreivė tokia pat kaip Bairono: po 
aistrų ir iššūkio laikotarpio sekė atgailojimo laikotarpis. Ta- 
pusi fermos savininke Lepero kaime, Averono departamen- 
te, buvo ištikima vyrui, dosni ir gailestinga žmonėms, gražiai 
augino savo vaikus. Perėjo į katalikų tikėjimą. Iš ankstesnio 
auklėjimo tebeturėjo muzikos pomėgį. Lepero fermoje buvo 
fortepijonas. 

Ši laimė tvėrė tik metus. 1849 metais, sulaukusi trisdešimt 
šešerių, Mcedora mirė. „Visas kaimas surengė jai gražias lai- 
dotuves." Ji paliko tokį testamentą: „Aš, Elizabetė Medora 
Ly, užrašau savo žemę ir neparduodamą rentą, kurią testa- 
mentu man užrašė velionis lordas Baironas, Žanui Luji Taife- 
rui ir savo vaikams Mari ir Elijui. Čia pareiškiu, jog atleidžiu 
motinai ir visiems, žiauriai mane persckiojusiems, tikėdama- 
si, jog ir man bus atleista. Prašau serą Džoną Hiuzą grąžinti 
aukščiau minėtajam Žanui Luji Taiferui dėželę su mano po- 
pieriais, dabar esančią jo žinioje." | 

Medoros vyras dėželės neatgavo. Kai jis Tulūzoje tarnavo 
kamerdineriu pas poną Artiurą de Varokjė, jo pono tėvas 
darė žygių per Prancūzijos pasiuntinybę Londone, kad dėželė 
būtų grąžinta įpėdiniui. Bet pasiuntinybės advokatas atsakė, 
jog pagal Anglijos papročius amoralaus pobūdžio dokumen- 
tai sudeginami, O šis atvejis esąs vienas iš tokių. Taigi dėželės 
popieriai buvo sudeginti 1863 metų gegužės devynioliktąją 
sero Džono Hiuzo kontoroje, dalyvaujant Prancūzijos pasi- 
untinybės kancleriui. 

Mari, Medoros ir jos svainio Trevanionio duktė, Bairono 
ir Augustos anūkė, buvo graži mergaitė, tvirto būdo ir geros, 
jautrios širdies. Ji svajojo apie vienuolyną, bet tos minties 
ilgam turėjo atsisakyti, nes motina mirdama prašė žiūrėti 
broliuką Eliją. Kai vaiką pasiėmė auginti ponas de Varokjė, 
Mari įstojo į Kūdikėlio Jėzaus vienuolyną Sen Žermen an Lė 
ir tapo seserim Sent Ilera. Ji žinojo apie savo kilmę. „Ji manė 
turinti išpirkti daugiau kalčių už kitas ir kartais griežčiau ma- 
rindavusi savo kūną, negu reikalaudavę vienuolyno nuostatai, 
kuriuos vykdyti jai dažniausiai būdavęs vienas malonumas." 

Savo maldaknygėje ji nupiešė lyg ir antkapinį paminklą 
motinai su užrašu: Elizabetė Medora Bairon. Po piešiniu pa- 
brėžė Lamartino ketureilį (žodį jis pakeitusi žodžiu ji): 


Ištiesk jai savo maloningą ranką. 
Nors ji kalta — atidaryk jai rojų. 

Jei siela kenčia — nuodėmės išsenka, 
Jei siela myli — Dievas dovanoja . 


Ji žymėjosi savo mintis: „Mano gyvenimas lyg tas rudenio 
lapas, virpantis blyškioje mėnesienoje. Silpnas jo kotelis, su- 
skaitytos jo neramios dienos“. Su savo draugėmis kartais 
pasišnekčdavo apie lordą Baironą: „Vargšas Baironas, — sa- 
kydavo, — aš jį labai myliu". Ji mirė 1873 metais atsakinėdama 
į švenčiausiosios Mergelės Marijos litaniją, kurią prie jos 
lovos kalbėjo susirinkusios seserys vienuolės. 

Jos brolis Elijas, paskutinė nelegalios Baironų šakos atža- 
la, gražus rusvaplaukis vaikinas valingu smakru, buvo sąskai- 
tininku, komivojažieriumi, vyno prekybos agentu. Jis mirė Se- 
to ligoninėje 1900 metų sausio dvidešimt antrąją, Bairono gi- 
mimo dieną. 


*kxX 


„Visi, prie kurių aš prisirišu, miršta sunkia mirtim." Prakeiki- 
mas ištiko beveik visas jo mylėtas moteris. Merė Ana Čavort 


*Vertė Tomas Venclova 

seniai buvo nelaiminga. Apie 1830 metus žmonės ją matyda- 
vo sekmadieniais bažnyčioje, „rūpesčių ir vargų prilenktą“. 
Mūras, po „Atsiminimų“ sunaikinimo nusprendęs aprašyti Bai- 
rono gyvenimą, atvažiavo pas ją medžiagos pasirinkti. Jos 
vyro Masterso nebuvo. Mūras jai padainavo vieną Bairono 
mėgtą airišką dainelę, ir misis Masters apsiverkė. Prie jos 
mirties prisidėjo Notingamo audėjai, kurie, sukilę prieš di- 
džiąją spalio reformą, 1832 metais užpuolė jos namus. Misis 
Masters naktį pabėgo į pašiūrę, ten peršalo ir netrukus mirė 
sulaukusi keturiasdešimt septynerių metų amžiaus. Jos statu- 
la stovi Kolviko bažnyčioje. 

Tereza Makri, atėnietė, ištekėjo už anglo Džono Bleko, 
kuris po Bairono mirties atvyko kautis už Graikiją. Tasai Ble- 
kas paskui tapo Anglijos konsulu ir pasiliko Graikijoje. Eilė- 
raštis“ išgarsino Terezą Blek. Visi atvažiavę anglai ją aplan- 
kydavo, O ji jiems dūsaudama pasakodavo apie Baironą. Kai 
jos vyras, aplinkybėms susidėjus, persikėlė į Misolungį, ji ap- 
sirgo. Šnekos apie Baironą, nesiliaujantys klausinėjimai, kaip 
su juo susipažino, ją rimtai iškamavo. Naktimis sapnuodavo 
Baironą, dažniausiai supykusį ir jai grasinantį. „Kokia kanky- 
nė!" — sakydavo ji misteriui Blekui. „Kaip tu jo nesapnuosi, 
jei visą laiką apie jį galvoji?" — atsakydavo kiek suirzęs vyras. 

Klerė nedovanojo Baironui ir, kai Merė Šeli savo romane 
„Lodoras“ išgyrė poetą, parašė jai: „Dieve mano! Tiesiog ne- 
telpa galvoj, kaip toks talentingas žmogus kaip tu galėjo pama- 
nyti, jog dera jo plunksnai dailinti tai, kas buvo tik tuštybė, 
paikystė ir krūva niekingiausių silpnybių, kada nors tekusių 
vienam padarui". | 

Visas Karolinos Lem gyvenimas buvo ryškus ir apgailėti- 
nas spindesio, nusiminimo ir menkumo pavyzdys. 1324 metų 
balandį jai buvo užėjusi haliucinacija: „Vidurnaktį man pasi- 
rodė lordas Baironas, aš ėmiau rėkti, šokau iš lovos, norėjau 
bėgti; jis atrodė baisiai ir griežė dantimis; jis nieko nekalbė- 
jo; plaukai jam stovėjo piestu; buvo storesnis negu anuomet, 


* Žr. 104 p. 


432 


kai jį pažinojau, ir nebe toks gražus". Po mėnesio iš savo 
vyro laiško sužinojo apie Bairono mirtį. „Karolina, — rašė 
jis jai, — elkitės deramai. Žinau, kad tai bus jums smūgis. 
Lordas Baironas mirė." Ji jau buvo besitaisanti, bet sutikta 
laidotuvių procesija, paskui Medvino atsiminimų pasirody- 
mas vėl pablogino jos psichinę ligą. 

Medvino knyga buvo žiauri Karolinai Lem. Iš jos ji suži- 
nojo apie baisųjį eilėraštį „Atminsiu...*“ Karolina Lem 
parašė Medvinui: „Baironas negalėjo pasakyti, kad aš bešir- 
dė. Juo labiau jis negalėjo pasakyti, kad nemylėjau savo vyro. 
Laiškuosc jis nuolat man sakydavo, kad iš jųdviejų aš labiau 
myliu vyrą, ir patikėkit, aš jį sužavėjau savo nekaltumu, lipš- 
numu, pakilia nuotaika.." Iš tolo ji geriau viską suvokė. Taip, 
nekaltumas ir jaunystė buvo kažkokia forma būtini Bairono 
meilei. Prisiminkime Merę Daf, Margaretą Parker, Edlstoną, 
Nikolą Žiro, paskui Terezą ir pažą Luką. 1812 metais ji pati 
keletą dienų, matyt, jam patiko veidu tyrumu. Kaip greit 
jinai atsibodo Baironui... 

Nuo Medvino knygos Karolinai Lem vėl pasimaišė protas. 
Bet jos vargšė liguista galvelė lengvai viską užmiršdavo. Tos 
knygos sukeltas skandalas atsiliepė jos šeimyniniam gyveni- 
mui. Žiemą ji praleido Broket Hole be vyro. Vienas jaunas 
kaimynas Edvardas Bulveris-Litonas susižavėjo jos pašneke- 
sių nepaprastu originalumu. Ji dažnai jį pasikviesdavo. Gyve- 
nimas Broket Hole buvo „karoliniškas“. Trečią valandą ryto 
Karolina siųsdavo kurį nors savo pažą svečių pažadinti, kad 
ateitų pasiklausyti, kaip ji griežia vargonais. Paskui iki aušros 
pasakodavo jiems apie Baironą. Rodydavo jo dovanotą žie- 
dą. Įteikė tą žiedą Edvardui Bulveriui pasakiusi, jog duoda jį 
panešioti tiems, kuriuos myli. Po kiek laiko atsiėmė, ir Ed- 
vardas Bulveris pamatė tą patį žiedą ant kito jaunuolio pirš- 
to. Jis pasipiktino. 

Vieną vakarą ledi Karolina nuvažiavo į Londoną pasižiū- 
rėti „Fausto“. Pastatymas jai užimponavo: 

„Jis man priminė Baironą, tą angelą, tą pavojingą ir nelai- 
mingą Baironą, kurį aš dievinu, nors jis man paliko baisųjį 
palikimą: „Atminsiu...“ 


Karolina Lem numirė ant savo vyro rankų sulaukusi ketu- 
riasdešimt dvejų metų. „Jos elgesys, — rašė Viljamas Lemas, — 
nors truputį ekscentriškas ir daugiau iš pažiūros negu iš tikrųjų 
nenatūraliai pakilus, veikdavo lyg kerai, kuriuos sunku su- 
prasti tiems, kurie nepatyrė jų galios." 


Tik grafienė Gvičoli, neturinti pašaukimo nelaimei, suge- 
bėjo taip susitvarkyti, kad jos gyvenime Bairono šmėkla buvo 
tik malonus ir garbingas palydovas. 1329 metais lordas Mamz- 
beris ją sutiko Romoje, baliuje pas Austrijos ambasadorių. 
„Nuo Bairono mirties buvo praslinkę penkeri metai, o jai ėjo 
trisdešimti. Mudu tapome labai gerais draugais. Man ji pasi- 
rodė žavingų manierų, išsilavinusi, geros širdies, būdingos 
jos rasei, ir be galo mėgstanti pramogas. Jau buvo visiškai 
pagijusi iš sielvarto (kaip man pasakojo, pradžioje smarkiai 
ją sukrėtusio) dėl savo poeto mirties. Mielai apie jį šnekėda- 
vo ir savo pergale gerokai didžiavosi..." Ponia Gvičoli papa- 
sakojo Mamzberiui, „kad savo garsiąsias poemas Baironas 
rašydavo ant bet kokio po ranka pakliuvusio popieriaus... 
Paskui ateidavo pas ją ir skaitydamas daug taisydavo ir smar- 
kiai kvatodavo. Ji didžiavosi juo ir labai jį mylėjo... Baironas 
buvęs be galo aikštingo būdo, kalboje pajuokdavęs aistras, 
kuriomis alsuoja jo poezija, apskritai buvęs ledinio tempera- 
mento..." Ji niekada nemėgo cinizmo. 

1832 metais Tereza Gvičoli atvažiavo į Londoną, aplankė 
Harą, papictavo pas Drurius, nuvyko pasimelsti prie Bairono 
kapo Haknel Torkarde ir padarė vizitą Augustai; išbuvo tre- 
jetą valandų, „visą laiką šnekėdama apie Baironą". Maždaug 
penkiasdešimties metų ištekėjo už markizo de Buasi, eks- 
centriško ir didžiai turtingo vyro. Ji turėjo puikius rūmus Pa- 
ryžiuje. „Italės meilingumą pakeitė aukštuomenės damos 
dirbtinės manieros, visiškai jai netinkančios." Jos salone ka- 
bėjo Bairono portretas, prie kurio mielai stabtelėdavo, kai 

būdavo svečių, ir atsidusdavo: „Koks jis buvo gražus! Dieve 
mano, koks jis buvo gražus!“ Jos vyras ją šitaip pristatinėda- 
vo: „Ponia markizė de Buasi, mano žmona... buvusi lordo 
Bairono mylimoji". Po markizo de Buasi mirties ji išleido at- 
siminimus apie Baironą, kur jį pavaizdavo kaip romantišką ir 
švelnų herojų, koks jis gyvenime niekada nebuvo. 

Nuo baironiško prakeikimo ponią Gvičoli saugojo jos ne- 
pralaidus sentimentalumas. Naivus egocentrizmas išgelbėjo nuo 
jo ir Džoną Kamą Hobhauzą. 1832 metų reforma buvo jam 
atpildas už pažangias politines pažiūras. Jis tapo ministru ir 
labai ilgai ministeriavo. Vėliau pasidarė lordu Brautonu ir vie- 
nu konservatyviausių savo partijos narių. Mirė aštuoniasdc- 
šimt trejų metų ir įėjo į istoriją savo garsiuoju posakiu: „Jo 
didenybės opozicija". 

Yra žinoma, kad Titą priėmė tarnauti Dizraelių šeima. Fle- 
čeris atidarė makaronų fabriką, bet subankrutavo; jam, kaip 
visiems, padėjo ledi Bairon. Į amžiaus galą jis sargavo Gol- 
den Skveire. Užsidėjęs aukštą cilindrą su auksiniu galionu, 
pasiramsčiuodamas lazda, gainiojo vaikus iš prancūzų protes- 
tantų mokyklos. 

Brautono kapinėse stovi paminklas boksininkui Džekso- 
nui: antkapio lentą laiko keturi klasikiniai atletai. Jį pasta- 
tydino anglų aukštuomenė, tuo paliudydama jam savo didžiu- 
lę pagarbą. 

*rk* 


Paskutinėmis gyvenimo savaitėmis Baironui galėjo atrodyti, 
kad miršta veltui, kad Graikija nebus išvaduota. 1826 metais 
turkai antrą kartą apgulė Misolungį. Bombardavimas sugrio- 
vė beveik visus namus. Pagaliau badas privertė graikus palik- 
ti miestą. Vyrai, moterys, vaikai padarė išlandą ir mėgino 
prasiveržti pro priešų linijas. Daug žuvo. Turkai išplėšė mies- 
tą. Vyskupas Josefas ir primatas Kapsalis užsidarė kartečių 
manufaktūroje, kuri vienintelė išliko iš artileristo Perio pa- 
sažo, ir susisprogdino. 

Jeigu tuo metu Europa būtų palikusi graikus likimo valiai, 

jie būtų žuvę. Austrija nesikišo bijodama Rusijos; Prancūzi- 
ja nedrįso; viskas priklausė nuo Anglijos. Užsienio reikalų 
ministerijos ir Velingtono šventos aksiomos buvo pasmer- 
kusios Graikiją prapulčiai. „Tačiau britų visuomenė, sujaudinta 
Bairono pasiaukojimo ir mirties, persiėmusi klasikine kultū- 
ra, idealizuodama prilygino kleftus Termopilų gynėjams." 
Ministras Kaningas, remdamasis šiuo sentimentaliu judėji- 
mu, apvertė aukštyn kojom visą Anglijos politiką. Navarino 
mūšyje" jungtinio Didžiosios Britanijos, Rusijos ir Prancūzi- 
jos laivyno pergalė užtikrino Graikijai nepriklausomybę. Tai 
buvo galas Šventajai Sąjungai. 

Nebus per stipriai pasakyta, kad, jei Baironas nebūtų 
prisidėjęs savo vardu ir mirtimi prie graikų išsivaduojamojo 
judėjimo, Didžiosios Britanijos viešoji opinija, aišku, nebūtų 
palaikiusi Kaningo. Misolungyje (jis dabar sveikas, klestin- 
tis miestelis) graikai įkūrė Herojų parką. Ant kolonos iškal- 
dintas Bairono vardas ir Marko Bocario, Kapsalio, Zavelos 
vardai. Žvejai, gyvenantys šioje keistoje vandens ir druskos 
karalijoje iš meldų supintose trobelėse, žino Bairono vardą. 
Jie nežino, kad jis buvo poetas, bet, paklausti apie jį, atsako: 
„Tai buvo drąsus vyras, kuris atvyko padėt galvą už Graikiją, 
nes mylėjo laisvę". 


*1827.X.20 


Chronologinė lentelė 


1788. — Sausio mėn. 22 d. Londone gimė Džordžas Gordonas 
Baironas. 

1794— 1798. — Baironas mokėsi Aberdyno pradinėje mokykloje. 

1798. — Baironas paveldėjo lordo titulą. 

1801— 13805. — Baironas mokėsi Haro koledže. 

1805—1807. — Studijos Kembridžo universitete (Šv. Trejybės 
koledže). 

1806. — Baironas rengė eilėraščių rinkinį. 

1807. — Išėjo Bairono eilėraščių rinkinys „Laisvos valandos". 

1807. — Spalio mėn. rašė satyrą „Anglų bardai ir škotų apžvalgini- 
nkai" (išl. anonimiškai 1808 m. kovo mėn.). 

1808. — Rugsėjo mėn. apsigyveno Niūstedo abatijoje. 

1809 birželis — 1811 liepa. — Kelionė į Rytus. 

1809. — Spalio — gruodžio mėn. rašė „Čaild Haroldo klajonių" 


pirmą giesmę. 

1810. — Kovo mėn. baigė rašyti „Čaild Iaroldo klajonių" antrą 
giesmę. 

1811. — Rugpjūčio mėn. 1 d. mirė Bairono motina. 


1812. — Vasario mėn. 27 d. Baironas pasakė Lordų rūmuose pirmą 
kalbą, kurioje gynė darbininkų bruzdėjimo dalyvius luditus. 
Kovo mėn. 10 d. pasirodė dvi „Čaild Haroldo klajonių" 
giesmės, kurios susilaukė didžiulio pasisekimo. 
Balandžio 12 d. Baironas pasakė Lordų rūmuose antrą 
kalbą, kurioje gynė persekiojamus airių katalikus. 

1813. — Gegužės mėn. pradėjo rašyti poemą „Giaūras“ (išl. 
1813 m. birželio mėn.). 
Lapkričio mėn. parašė ir išleido poemą „Abido sužadėtinė". 
Gruodžio mėn. pradėjo rašyti poemą „Korsaras“ (išl. 
1814 m. vasario mėn.). 

1814. — Gegužės mėn. pradėjo rašyti poemą „Lara“ (išl. 
1814 m. rugpjūčio mėn.). 

1815. — Sausio mėn. 2 d. Baironas vedė Anabelą Milbenk 
(1792—1860). 
Pradėjo rašyti poemą „Korinto apsupimas“ (išl. 1816 m. 
vasario mėn.). 
Gruodžio mėn. 10 d. Baironui gimė duktė Ada. 

1816. — Sausio mėn. ledi Bairon paliko vyrą ir išvažiavo 
gyventi pas tėvus. 
Balandžio mėn. 25 d. Baironas išvyko iš Anglijos. 
Balandžio— gegužės mėn. lankėsi Briuselyje, Vaterlo, 
atvyko į Šveicariją. 
Gegužės—birželio mėn. rašė „Čaild Haroldo klajonių" 
trečią giesmę (išl. 1816 m. lapkričio mėn.). 
Gegužės mėn. 25 d. atvyko į Ženevą. Susitiko su 
P. B. Šeliu. | 
Birželio mėn. parašė poemą „Šiljono kalinys" (išl. 1816 m. 
gruodžio mėn.). 
Rugsėjo 17—29 d. keliavo po Alpes. Pradėjo rašyti 
draminę poemą „Manfredas“ (baigė Venecijoje 1817 m. 
balandžio mėn.; išl. 1817 m. birželio mėn.). 
Lapkričio mėn. atvyko į Veneciją. 

1817. — Sausio mėn. 12 d. gimė Alegra, Bairono ir Klerės 
Klermont duktė. 
Balandžio— gegužės mėn. kelionė į Romą. 
Birželio—liepos mėn. rašė „Čaild Haroldo klajonių" 
ketvirtą giesmę (išl. 1818 m. balandžio mėn.). 
Rugsėjo— spalio mėn. rašė poemą „Bepas“ (išl. 1818 m. 
vasario mėn.). 
Lapkričio mėn. pardavė Niūstedo abatiją. 
Rugsėjo— lapkričio mėn. rašė „Don Žuano" pirmą 
giesmę (išl. anonimiškai drauge su antra giesme 1819 m. 
birželio mėn. 15 d.). 

1818—1819. — Gruodžio—sausio mėn. rašė „Don Žuano" antrą 
giesmę. 
Balandžio mėn. susitiko su grafiene Tereza Gvičoli. 
Spalio— lapkričio mėn. rašė „Don Žuano" trečią ir ketvir- 
tą giesmę. 

Gruodžio mėn. Baironas išvyko iš Venecijos ir apsigyveno 
Ravenoje. 
1819—1322. — Baironas dalyvavo Italijos karbonarų revoliuciniame 
judėjime. 
1820. — Balandžio—liepos mėn. rašė tragediją „Marinas 
Faljeris" (išl. 1821 m. balandžio mėn.). 
Spalio— lapkričio mėn. rašė „Don Žuano“ penktą giesmę 
(III, IV, V giesmė drauge išl. 1821 m. rugpjūčio mėn.). 
1821. — Sausio— gegužės mėn. rašė tragediją „Sardana- 
palas". 
Gegužės—spalio mėn. rašė satyrinį kūrinį „Teismo regė- 
jimas“ (išl. 1822 m. spalio mėn.). 
Birželio—liepos mėn. rašė tragediją „Du Foskariai". 
Liepos—rugsėjo mėn. rašė misteriją „Kainas“ (išl. drauge 
su „Sardanapalu“ ir „Dviem Foskariais" 1821 m. gruodžio 
mėn.). 
1821—1822. — Gruodžio—sausio mėn. rašė tragediją 
„Verneris“ (išl. 1822 m. lapkričio mėn.). 
Birželio—rugpjūčio mėn. rašė „Don Žuano" šeštą, septin- 
tą, aštuntą giesmę (išl. 1823 m. liepos mėn.). 
Balandžio mėn. 20 d. mirė duktė Alegra. 
Liepos mėn. 8 d. nuskendo P. B. Šelis. 
Rugsėjo—spalio mėn. rašė „Don Žuano“ devintą, dešim- 
tą, vienuoliktą giesmę (išl. 1823 rugpjūčio mėn.). 
Rugsėjo mėn. Baironas persikėlė į Genują. 
1822— 1823. — Gruodžio—sausio mėn. parašė satyrinį kūrinį „Žal- 
vario amžius" (išl. anonimiškai 1823 m. balandžio mėn.). 
1823. — Sausio—kovo mėn. rašė „Don Žuano" dvyliktą, 
tryliktą, keturioliktą giesmę (išl. 1823 m. gruodžio mėn.). 
Kovo— gegužės mėn. rašė „Don Žuano" penkioliktą, 
šešioliktą giesmę (išl. 1824 m. kovo mėn.). 
Gegužės mėn. rašė „Don Žuano" septynioliktą giesmę 
(liko nebaigta; išl. 1904 m.). 
Liepos mėn. Baironas išplaukė į Graikiją norėdamas 
padėti graikams kovoti dėl nepriklausomybės. 
Rugpjūčio— gruodžio mėn. gyveno Kefalinijos saloje. 
1824. — Sausio mėn. Baironas atplaukė į Misolungį. 
Balandžio mėn. 9 d. Baironas susirgo. 
Balandžio mėn. 19 d. Baironas mirė. 

VL MEINO S iai a a a ai Ia a aa i aa a 139 
AVI Kaip>LūkrecijauS:diCVAi tieisiai ai ai ad a 159 
AV LL AAB US Aaa d a i a a a a ės 168 
2122 AT MAS LAK LA ia a tai Ša a sa 175 
221 R OLS AAS i ak La aaa a a a a i a ae S 183 
A S ZAUCOLVOS Aaa nai ini ki S k a o a i o is 200 
AA VESIUNĖS 15 ais iisias niais ao a i L a a ae aa a 213 
A AE NIGIASOS MENO iais ia iii ai i as a 224 
AVA Pikad i MOS 13 Atsaviiuiani i iai i i da a sa A is 237 
KA V. PrisiekiNėjai DI1GS-MGEUS sine ašiai iai Ši i e 248 

TREČIA DALIS 
XXVI. Žygiuoja krauju plūstanti širdis JLL aaa 265 
AA VILA LAVINOS, L siais pass i is iii a r i a a a k a 279 
XXVIII. Venecija — kerėtoja Širdies LLLkLkkkaa aaa aaa aaa kaskas 295 
AZ Ba laZZO MOCEN LEO is as iii i a o i a a a S ika 315 
AAA. CavallCE SCEVENLĖ sis šidiskelunia ikisiukskiasdiiės as Aa o y saaa i 422 
XXXI. Arsenalas Gvičolio rūmuose... aaa aaa aa aaaeaa kaka 338 
DAX XI Nelaimie-DONE AI MES 4 sa is iais a i a a A a 360 
XXXIII. Džentelmenas ilgisi tėvynės... aaa aa aaaa aaa aaa 373 
AAA UV Herojus L KAIYS Ai ai va ana ka B a ii i a ss 384 
XXXV. Hamletas ir Don Kichotas... aaa aaa aaaaa aaa aaa 401 
EDI LAS Yao ania asies asa na ia a a i a a ai 420 


E hronolOFInC ICNLGIC: LŽ dekadai aa a a aaa ai 437 

